„(O lectură amuzantă, 
spirituală şi 
satisfăcătoare.“ 
RI Book Reviews 

Fleur Savagar este cea mai frumoasă femeie din lume... pentru 
oricine în afară de ea însăşi. Curajoasă, încăpăţânată, dar dureros 
de inocentă, ea trăieşte visul oricărei actrițe atunci când primeşte 
un rol în filmul în care protagonistul este nimeni altul decât bär- 
batul cel mai râvnit din America. Dar secretele ascunse vreme 
îndelungată ies la iveală, forţând-o să se rupă de cel care i-a cuce- 
rit inima, de familie și chiar de propriul succes. 
Jake Koranda nu este doar cel mai sclipitor scenarist din New York, 
ci și cel mai de succes actor de la Hollywood. Dificil, extrem de 
talentat și cu un suflet chinuit, el nu are răbdare cu starletele adu- 
late de o lume întreagă. Însă Fleur este mai mult decât un chip 
frumos; este o femeie îndrăzneață care poate face faţă dezamăgiri- 
lor și trădărilor, o femeie dornică să înveţe regulile dragostei. 
O răţuşcă urâtă.care nu poate să creadă că s-a transformat in le- 
bădă... un bărbat cu un trecut bântuit... pe tărâmul viselor sfă- 
râmare, pot doi îndrăgostiţi aparent nepotriviţi să aibă încredere 
în propriile inimi? l 

- 


„e face să râzi, te face să plângi... 
te face să te simţi cu adevărat bine.“ 
AMANDA QUICK 

capitolul 1 


Micuța Scânteie revenise. Se opri la intrarea arcuită 
a galeriei Orlani pentru ca invitații inaugurării să aibă 
timp să o recunoască. Zumzetul scăzut al conversaţiei ce- 
lor prezenţi la recepție se amesteca cu zgomotele străzii 
venite de afară în timp ce binefăcătorii se prefăceau că 
privesc primitivii africani atârnaţi pe pereţi. Aerul miro- 
sea a parfum Joy, a pateu de ficat de gâscă de import şi a 
bani. Trecuseră șase ani de când chipul ei fusese cel mai 
faimos din America. Micuța Scânteie se întrebă dacă 
încă își aminteau... şi ce ar trebui să facă dacă nu. 

Privi drept înainte cu o plictiseală studiată, cu buze- 
le întredeschise și mâinile, fără inele, relaxate pe lângă 
trup. Cu tocuri cui la pantofii cu curele pe gleznă, era 
mai înaltă de un metru optzeci, o amazoană frumoasă 
cu o coamă deasă care îi cădea mai jos de umeri. Stiliștii 
renumiți din New York obișnuiau să se întreacă în a 
descrie nuanţa părului ei printr-un singur cuvânt. Ca 
variante fuseseră „șampanie“, „caramel“, „pralină“, dar 
nu o nimeriseră niciodată cu adevărat, pentru că părul 
ei avea toate acele culori, șuvițe întrețesute din toate 
nuanțele de blond, care își schimbau tenta în funcție 
de lumină. 

Nu doar părul ei inspira poezii. Tot ce avea legătură cu 
Micuța Scânteie încuraja superlativele. Cu ani în urmă, 
fusese renumit faptul că o temperamentală editoare de 
la o revistă de modă concediase un redactor care făcuse 
greșeala de a se referi la celebrii ochi ca fiind „căprui“, 
apoi rescrisese ea însăși materialul, descriind irișii ochi- 
lor lui Fleur Savagar ca fiind „marmoraţi cu aur, verde 
ca testoasa și stăvilare uluitoare de verde smarald“. 

În această seară de septembrie a anului 1982, Micu- 
ţa Scânteie arăta mai frumoasă ca niciodată, în timp 

ce privea mulțimea. O urmă de superioritate strălucea 
în ochii ei nu-chiar-căprui, şi bărbia ei avea o înclinare 
aproape arogantă, însă, înlăuntrul ei, Fleur Savagar era 
îngrozită. Inspiră adânc şi își reaminti că Micuța Scân- 
teie crescuse şi că nu avea să le mai permită vreodată să 
o rănească. 

Privi mulțimea. Diana Vreeland, îmbrăcată impeca- 
bil într-o pelerină de seară Yves Saint Laurent şi panta- 
loni negri de mătase, studia un cap de bronz din Benin, 
în timp ce Mihail Barișnikov, tot numai obraji şi gropi- 
te, stătea în centrul unui grup de femei mai interesate 
de farmecul rusesc decât de primitivii africani. Într-un 
colț, un prezentator de televiziune și mondena sa soție 
sporovăiau cu o actriță franceză, de vreo patruzeci de 
ani, care își făcea prima apariție publică după o opera- 
ţie de lifting facial nu foarte secretă, în timp ce, vizavi 
de ei, exemplara și frumoasa soție a unui producător 
homosexual notoriu de pe Broadway stătea singură, în- 
tro rochie Mollie Parnis pe care o lăsase în mod absurd 
cu nasturii neînchiși până în talie. 

Rochia lui Fleur era diferită de a tuturor celorlalte. 
Creatorul ei avusese grijă de asta. „Trebuie să fii elegan- 
tă, Fleur. Eleganţă, eleganță, eleganţă în Era Prostului 
Gust.“ Acesta tăiase pe bie un satin elastic arămiu şi 
realizase o rochie de seară decentă, cu guler înalt şi bra- 
te dezgolite. La jumătatea coapsei, crestase fusta într-o 
diagonală lungă până la glezna opusă, apoi umpluse spa- 
ţiul cu un volan în cascadă din cel mai fin point d'esprit 
negru. O necăjise în legătură cu volanul, spunându-i că 
fusese obligat să apeleze la el ca să îi mascheze picioarele 
mărimea patruzeci. 

Capetele începură să se întoarcă, iar ea văzu clipa 
exactă în care curiozitatea, mulțimii se schimbă în re- 
cunoaștere. Dădu încet drumul aerului din plămâni. 
Liniştea se așternu peste galerie. Un fotograf bărbos își 
întoarse aparatul Hasselblad de la actrița franceză că- 
tre Fleur și făcu o fotografie care avea să ocupe toată 


Flacăra pasiunii 9 


prima pagină a ziarului Women's Wear Daily de a doua zi 
de dimineaţă. 

Din partea cealaltă a încăperii, Adelaide Abrams, cea 
mai citită scriitoare de presă mondenă a New Yorkului, 
miji ochii către intrarea arcuită. Nu se poate! Adevărata 
Fleur Savagar apăruse în sfârșit la lumină? Adelaide îna- 
intă iute și se ciocni de un dezvoltator multimilionar. Își 
căută înnebunită din priviri fotograful doar ca să o vadă 
pe nafka! aceea de la Harper's Bazaar îndreptându-se în- 
tr-acolo. Adelaide plonjă pe lângă două vedete speriate 
şi, ca Secretariat? îndreptându-se spre cel de-al treilea 
titlu, reuşi să ajungă alături de Fleur Savagar. 

Fleur urmărise cursa dintre Harper's și Adelaide 
Abrams și nu știa dacă era uşurată să o vadă pe Ade- 
laide câștigând. Editorialista era o pasăre vicleană bă- 
trână, și nu avea să fie ușor să o mulțumească doar cu 
jumătăți de adevăr şi răspunsuri vagi. Pe de altă parte, 
Fleur avea nevoie de ea. 

- Fleur Dumnezeule ești chiar tu nu îmi vine să cred 
ce văd cu propriii mei ochi Dumnezeule arăţi minunat! 

-Şi tu la fel, Adelaide! 

Fleur avea un vag accent din vestul mijlociu, plăcut și 
ușor muzical. Auzind-o, nimeni nu ar fi ghicit că engleza 
nu era prima ei limbă. Partea de jos a bărbiei ei întâl- 
ni vârful părului vopsit cu henna al lui Adelaide, și fu 
nevoită să se aplece pentru sărutul lor aerian. Adelaide 
o trase către partea din spate a încăperii, despărțind-o 
efectiv de ceilalți reprezentanți ai presei. 

- 1976 a fost un an rău pentru mine, Fleur, zise ea. 
Am ajuns la menopauză. Ferească Dumnezeu să treci 
prin iadul prin care am trecut eu. Mi-ar fi crescut su- 
fletul dacă mi-ai fi dat mie subiectul. Dar bănuiesc că 
aveai prea multe pe cap ca să te gândești la mine. Apoi, 
când apari din nou, pe neaşteptate, în New York... 


În idiș, în original, „curvă“ (n.tr.) 

2 Cel mai apreciat cal de curse al tuturor timpurilor, renumit pen- 
tru că a câștigat în anul 1973 Tripla Coroană a curselor de cai din 
America. (n.red.) 

Scutură din deget către bărbia lui Fleur. Să spunem 
doar că m-ai dezamăgit. 

- Totul la vremea lui. 

- Asta este tot ce ai de spus? 

Fleur îi dărui ceea ce spera ea că fusese un zâmbet im- 
penetrâbil şi luă un pahar de şampanie de la un chelner 
care trecea. Adelaide luă şi ea un pahar. 

- Nu voi uita niciodată prima ta copertă Vogue, nici 
dacă trăiesc până la o sută de ani. Oasele alea ale tale... 
şi mâinile acelea grozave și mari. Fără inele, fără ojă. 
Teau pozat în blănuri şi un colier de diamante Harry 
Winston care trebuie să fi costat un sfert de milion. 

- Îmi amintesc. 

- Nimănui nu i-a venit să creadă când ai dispărut. 
Apoi, Belinda... O expresie evaluatoare îi traversă 
chipul. Ai văzut-o în ultimul timp? 

Fleur nu avea să vorbească despre Belinda. 

- Am fost în Europa în cea mai mare parte a timpu- 
lui. Am avut niște lucruri de rezolvat. 

- Înţeleg partea cu rezolvatul. Erai tânără. Era primul 
tău film, și nu prea avuseseși o copilărie normală. Oa- 
menii de la Hollywood nu sunt întotdeauna sensibili, 
nu ca noi, cei din New York. Şase ani, apoi revii și nu 
mai ești tu însăţi. Rezolvarea căror probleme durează 
şase ani? 

- Lucrurile s-au complicat. 

Privi în partea cealaltă a încăperii, ca să îi arate că 
subiectul era încheiat. Adelaide schimbă direcția. 

- Spune-mi, deci, misterioasă doamnă, care este secre- 
tul tău? Greu de crezut, dar arăţi chiar mai bine acum 
decât când avei nouăsprezece ani. 

Complimentul o interesă pe Fleur. Uneori, când 
se uita la fotografiile ei, putea zări frumuseţea pe care 
o vedeau alţii la ea, însă numai într-un mod detașat, ca şi 
cum s-ar fi uitat la altcuiva. Deși dorea să creadă că anii 
aduseseră mai multă putere și maturitate chipului ei, nu 
ştia cum aveau alții să privească schimbările. 

Fleur nu avea vanitate, din simplul motiv că nu 
putuse înțelege niciodată pentru ce se făcea atâta caz. 
Faţa ei i se părea prea puternică. Osatura despre care 
fotografii și redactorii de modă vorbeau cu entuziasm 
ei îi părea masculină. Cât privește înălțimea, mâinile 
mari și picioarele lungi... Acestea erau, pur şi simplu, 
imposibile. 

-Tu ești cea cu secrete, spuse ea. Pielea ta arată 
uimitor. 

Adelaide își permise să se simtă flatată doar pentru 
o clipă înainte de a izgoni complimentul cu o fluturare 
a mâinii. 

- Povesteşte-mi despre rochia asta de seară. Nimeni 
nu a mai purtat așa ceva de ani buni. Îmi aminteşte des- 
pre ce obișnuia să fie moda... Înclină capul către soţia 
despuiată a producătorului. Înainte ca vulgaritatea să 
înlocuiască stilul. 

- Cel care a creat-o va fi aici mai târziu în seara aceas- 
ta. Este extraordinar. Trebuie să-l cunoşti. Fleur zâmbi. 
Ar fi mai bine să merg să vorbesc cu Harper's, înainte 
să îți facă o gaură în spinare. 

Adelaide o prinse de braţ, iar Fleur văzu pe chipul ei 
ceea ce părea îngrijorare autentică. 

- Aşteaptă. Înainte să te întorci cu faţa, ar trebui să 
ştii că Belinda tocmai a intrat. 

Fleur fu străbătută de o senzație ciudată de ameţeală. 
Nu se așteptase la asta. Ce prostie din partea ei! Ar fi 
trebuit să își dea seama... Chiar și fără să se uite, ştia 
că toți ochii din încăpere aveau să le urmărească. Se în- 
toarse încet. 

Belinda își desfăcea eșarfa care se afla imediat sub 
gulerul hainei aurii de blană. Îngheţă când o văzu pe 
Fleur, apoi memorabilii ei ochi albaștri ca zambila 
se făcură mai mari. 

Belinda avea patruzeci și cinci de ani și era blondă 
şi minunată. Linia bărbiei îi rămăsese fermă, iar cizme- 
le lungi de piele moale până la genunchi țineau strâns 
gambe mici și cu formă frumoasă. Purta aceeași coafură 

încă din anii '50 - sofisticata tunsoare bob cu cărare 
pe-o parte pe care o avusese Grace Kelly în Cu C de la 
Crimă - și încă arăta la modă. Fără ca măcar să arunce 
o privire către oamenii aflați în jurul ei, merse direct 
către Fleur. Pe drum, își scoase mănușile și și le îndesă 
în buzunare. 


Nu băgă de seamă când una din ele căzu pe podea. 
Era atentă doar la fiica ei. Micuța Scânteie. 

Belinda era cea care inventase numele. Atât de per- 
fect pentru frumoasa ei Fleur, Atinse micul talisman 
cu filigran pe care începuse din nou să îl poarte pe un 
lanţ sub rochie. Flynn i-l dăduse în zilele acelea de aur 
de la Grădina lui Allah. Dar acela nu fusese cu adevă- 
rat începutul. _ 

Începutul... Își amintea atât de limpede ziua în care 
începuse totul. Joia aceea de septembrie din 1955 fusese 
o zi călduroasă pentru California de Sud. Era ziua în 
care îl întâlnise pe James Dean... 


Copilul Baronului 


__ „lată-mă aici, incapabil să mă înțeleg. 
Încă neștiind cine sunt. Încă scotocind 
după propriu-mi suflet.“ 


Errol Flynn!, My Wicked, Wicked Ways 


1 Una dintre poreclele actorului australian Errol Flynn era Baronul. 


(n.red.) 

Belinda Britton luă o copie a revistei Modern Screen 
de pe raftul cu reviste al drogheriei aflate pe Schwab's 
Sunset Boulevard. Abia aștepta să vadă noul film al 
lui Marilyn Monroe, Șapte ani de căsnicie, chiar dacă își 
dorea ca Marilyn să nu îl fi făcut cu Tom Ewell. Acesta 
nu era prea chipeș. l-ar fi plăcut mai mult să o vadă din 
nou cu Bob Mitchum, ca în Râul fără întoarcere, ori cu 
Rock Hudson sau, și mai bine, cu Burt Lancaster. 

Cu un an în urmă, Belinda făcuse o pasiune teribilă 
pentru Burt Lancaster. Când văzuse De aici în eternitate, 
simțise că era trupul ei, nu al lui Deborah Kerr, cel pe 
care el îl îmbrățișa în timp ce valurile se spărgeau în 
jurul lor, şi buzele ei cele pe care el le sărutase. Se între- 
ba dacă Deborah Kerr își deschisese gura când Burt o 
sărutase. Deborah nu părea genul, dar, dacă Belinda ar 
fi jucat rolul acela, ea și-ar fi deschis gura pentru limba 
lui Burt Lancaster, asta era clar. 

În fantezia ei, lumina nu era bună ori regizorul nu 
era atent. Din nu se ştie ce motiv, camera nu se oprea — 
şi nici Burt. l-ar da jos partea de sus a costumului de 
baie dintr-o singură bucată, plină de nisip, ar fi mângâ- 
iat- și i-ar fi spus „Karen“, pentru că acesta era numele 
ei în film. Dar Burt ar fi ştiut că, în realitate, era Belinda 
și, când își cobora capul peste sânii ei... 

- Scuzaţi-mă, domnişoară, dar ați putea să îmi daţi o 
copie din Reader's Digest? 

Trecerea în prim-plan a valurilor care se sparg, exact 
ca în filme. 

Belinda îi dădu revista, apoi schimbă Modern Screen 
cu un număr din Photoplay, cu Kim Novak pe copertă. 
Trecuseră șase luni de când nu mai visase la Burt Lan- 
caster, Tony Curtis sau oricare altul. Şase luni de când 

văzuse chipul acela care făcuse ca toate celelalte chipuri 
atrăgătoare să se estompeze. Se întrebă dacă părinţilor 
ei le fusese vreodată dor de ea, dar bănui că aceștia se 
bucurau să o vadă plecată. În fiecare lună, îi trimiteau 
o sută de dolari ca să nu fie nevoită să își ia vreo slujbă 
înjositoare care i-ar fi făcut de râs dacă prietenii lor din 
lumea bună din Indianapolis ar fi aflat vreodată. Părin- 
ii ei înstăriți aveau amândoi patruzeci de ani când se 
născuse ea. O numiseră Edna Cornelia Britton. Era un 
deranj cumplit. Deși nu fuseseră lipsiţi de milă, se pur- 
taseră cu răceală, iar ea crescuse cu un sentiment vag de 
panică generat de senzația că era, cumva, invizibilă. Alți 
oameni îi spuseseră că era frumoasă, profesorii îi zisese- 
ră că era deşteaptă, dar complimentele lor nu însemnau 
nimic. Cum putea fi special cineva care era invizibil? 

Când avea nouă ani, Belinda descoperise că toate 
sentimentele acelea neplăcute dispăreau când ședea în 
teatrul Palace și se prefăcea că era una dintre zeițele ace- 
lea orbitoare care străluceau pe ecran. Făpturi minunate 
cu fețe și trupuri impresionante. Aceste femei erau cele 
alese, și jură că și ea avea să își ocupe cândva locul prin- 
tre ele pe același ecran, că avea să fie la fel de mărită ca 
ele şi urma să nu se mai simtă niciodată invizibilă. 

- Face douăzeci și cinci de cenți, frumoaso. 

Casierul era un actor fără slujbă, chipeș, blond şi cu 
dinţi ca dintr-o reclamă la gumă de mestecat. Privirea îi 
alunecă peste silueta Belindei, îmbrăcată într-o rochie 
modernă cu fustă creion din bumbac bleumarin, tivită 
cu alb și strânsă în talie cu o curea de lac roșie ca macul. 
Rochia îi amintea de ceva ce ar fi purtat Audrey Hep- 
burn, deşi Belinda se credea mai degrabă tipul lui Grace 
Kelly. Oamenii îi spuneau că arăta ca Grace. Ba chiar își 
tunsese părul ca să facă și mai pronunțată asemănarea. 

Stilul îi complimenta trăsăturile mici și fine, meticu- 
los subliniate de rujul Red Majesty de la Tangee. Întin- 
sese câteva picături din cel mai nou ruj cremă de la 
Revlon imediat sub pomeţi ca să îi pună în evidenţă, un 
truc pe care îl învățase dintr-un articol din Movie Mirror 

scris de Bud Westmore, cel care machia starurile. Își dă- 
duse genele de culoare deschisă cu mascara maro-închis, 
care îi scotea în evidenţă cea mai bună trăsătură a ei: o 
pereche de ochi excepțional de surprinzători de culoa- 
rea zambilei, plini de culoare şi inocenţă. 

Blondul cu dinţi ca din reclama la guma de mestecat 
se aplecă peste tejghea. 

- les de la muncă într-o oră. Ce-ai zice să mă aștepți? 
Vizavi rulează Priveşte dincolo de tine. 

- Nu, mulțumesc. 

Belinda luă una dintre ciocolatele cu mentă pe care 
Schwab le păstra la vedere pe tejghea și îi întinse o banc- 
notă de un dolar. Erau desfătarea ei specială, alături de 
o nouă revistă despre filme, din călătoria ei care avea loc 
de două ori pe săptămână, până la magazinul de pe Sun- 
set Boulevard. Până acum, o văzuse pe Rhonda Fleming 
la tejghea, cumpărând o sticlă de şampon Lustre-Creme, 
şi pe Victor Mature ieșind pe ușă. 

- Dar în weekendul acesta? insistă casierul. 

- Mă tem că nu. 

Belinda își luă restul și îi dărui un zâmbet trist și plin 
de regrete, care îl făcu să simtă că ea avea să își amin- 
tească de el pentru totdeauna cu un mic și dulce-amărui 
regret. Îi plăcea efectul pe care îl avea asupra bărbaţilor. 
Bănuia că acesta se datora aspectului său neobișnuit, 
dar izvora din ceva cu totul diferit. Belinda îi făcea pe 
bărbaţi să se simtă mai puternici, mai inteligenţi și mai 
masculini decât erau. Alte femei ar fi întors puterea 
aceasta în avantajul lor, dar Belinda avea o părere prea 
proastă despre ea. 

Privirea îi căzu asupra unui bărbat care stătea într-un 
separeu din spate, aplecat asupra unei cărți și a unei 
cești de cafea. Inima îi tresări în piept, chiar în clipa în 
care își spuse în sinea ei că avea să fie din nou dezamă- 
gită. Se gândea atât de mult la el, încât i se părea că îl 
vedea pretutindeni. Odată, urmărise un bărbat preț de 
aproape un kilometru și jumătate doar ca să descopere 

că avea un nas mare și urât care nu aparținea chipului 
din visele ei. 

Merse încet spre separeul din spate, înlăuntrul ei 
clocotind emoția, anticiparea și un sentiment aproape 
sigur de dezamăgire. Când el întinse mâna după un pa- 
chet de ţigări Chesterfield, îi văzu unghiile roase până 
la piele. El scoase o ţigară. Belinda își ținu răsuflarea, 
aşteptând ca acesta să ridice privirea. Totul în jurul ei 
dispăru. Totul, cu excepţia bărbatului din separeu. 

Acesta dădu pagina cărții sale, cu ţigara atârnând ne- 
aprinsă în colțul gurii şi deschizând cu degetul mare o 
cutie de chibrituri. Ea aproape ajunsese lângă separeu, 
când el aprinse chibritul și ridică privirea. Și, uite-așa, 
Belinda se trezi privind printr-un nor de fum cenușii în 
ochii albaștri reci ai lui James Dean. 

În clipa aceea, fu din nou în Indianapolis, la Palace 
Theater. Era filmul La est de Eden. Şedea pe ultimul rând 
când chipul acesta explodase pe ecran. Cu fruntea înal- 
tă și care trăda inteligenţă și cu ochii albaștri neliniștiți, 
el intrase în viaţa ei mai impozant decât toate celelalte 
chipuri impozante pe care le văzuse vreodată. Artificii 
explodaseră şi salve se aprinseseră în fiinţa ei, şi simţise 
că tot aerul îi fusese scos din corp. 

Rebelul James Dean, cu ochii arzând mocnit și cu 
zâmbetul larg strâmb. Rebelul Jimmy, care pocnea din 
degete în fața lumii și râdea când îi spunea să se ducă 
dracului. Din clipa în care îl văzuse pe ecran, el însem- 
nase totul pentru ea. Era rebelul... atracţia... farul... 
Aplecarea capului său și gârbovirea umerilor proclamau 
că bărbatul era propria sa creaţie. Transformase mesa- 
jul acela în interiorul ei şi ieşise din cinematograf pro- 
pria sa femeie. Cu o lună înainte de absolvirea liceului, 
îşi pierduse virginitatea pe bancheta din spate a unui 
Oldsmobile 88 cu un băiat a cărui gură îmbufnată îi 
amintea de a lui Jimmy. Apoi, își făcuse valiza, se stre- 
curase afară din casă și se îndreptase spre stația de auto- 
buz din Indianapolis. Până când ajunsese la Hollywood, 

își schimbase numele în Belinda și o lăsase pentru tot- 
deauna în urmă pe Edna Cornelia. 

Stătu în faţa lui, cu inima bubuind într-un dans 
nebunesc. Și-ar fi dorit să fi purtat pantalonii trei sfer- 
turi negri, mulați, în locul acestei rochii de bumbac 
bleumarin, cuminţi. Dorea ochelari întunecaţi, cele mai 
înalte tocuri ale ei și părul blond prins într-o parte cu 
un pieptene. 

- Mia... mi-a plăcut foarte mult filmul tău, Jimmy. 
Vocea îi tremură ca o coardă de vioară strânsă prea tare. 
La este de Eden. Mi-a plăcut foarte mult. 

„lar pe tine te iubesc. Mai mult decât îţi poți imagina.“ 

Țigara formă un semn de exclamare pe buzele lui bo- 
sumflate. Ochii săi cu pleoapele grele o priviră printre 
gene, prin fum. 

- Da? 

El îi vorbea! Nu îi venea să creadă. 

- Sunt cea mai mare admiratoare, se bâlbâi ea. Nu 
mai ştiu de câte ori am văzut La est de Eden. „Jimmy, ești 
totul pentru mine! Eşti tot ce am.“ A fost minunat. Tu 
ai fost minunat. 

Îl privi lung și cu venerație, ochii ei albaștri ca zambi- 
lele luminoși de dragoste și adoraţie. 

Dean ridică din umerii lui frumoşi, înguști. 

- Abia aştept Rebel fără cauză. Iese luna viitoare, nu? 

„Ridică-te și ia-mă cu tine acasă, Jimmy. Te rog. 
Du-mă acasă și fă dragoste cu mine.“ 

- Da. 

Inima ei bătea atât de tare, încât se simți amețită. 
Nimeni nu îl înțelegea aşa cum îl înțelegea ea. 

- Am auzit că Uriașul va fi grozav. 

„lubeşte-mă, Jimmy. Îţi voi dărui totul.“ 

Succesul îl făcuse imun la blonde cu ochi albaștri ca 
zambilele și veneraţia față de vedete întipărită pe chipu- 
rile lor frumoase. Mormăi și se aplecă din nou asupra 
cărții lui. Ea nu găsi purtarea acesta ca fiind nepoliti- 
coasă. El era un uriaș, un zeu. Regulile care le se aplicau 
altora nu i se aplicau și lui. 

- Mulţumesc, murmură ea, în timp ce se retrăgea. Și 
apoi, în şoaptă: Te iubesc, Jimmy. 

Dean nu auzi. Ori, dacă auzise, nu îi păsă. Auzise 
acele vorbe de mult prea multe ori. 

Belinda petrecu restul săptămânii retrăind întâlnirea 
magică. Filmările lui din Texas luaseră sfârșit, așa că 
avea să se afle cu siguranţă din nou la Schwab, iar ea 
avea să meargă acolo în fiecare zi, până când acesta avea 
să reapară. Şi ea nu avea să se mai bâlbâie. Bărbaţii o 
plăcuseră întotdeauna, iar Jimmy nu avea să fie diferit. 
Avea să poarte cea mai sexy ținută pe care o avea, iar el 
trebuia să se îndrăgostească de ea. 

Dar fu rochia bleumarin respectabilă cea pe care o 
purtă în următoarea vineri seară când ieși din aparta- 
mentul ei sărăcăcios pe care îl împărțea cu două fete 
şi merse la întâlnirea ei. Bill Greenway era un obsedat 
sexual plin de cicatrici de la acnee, dar, în același timp, 
era șeful curierilor departamentului de audiții de la 
Paramount. Cu o lună în urmă, obținuse o audiție 
la Paramount. Avusese impresia că fusese cea mai dră- 
guță dintre fetele din sala de așteptare, dar nu știa dacă 
asistentul directorului de distribuție o plăcuse. Pe când 
ieșea din clădire, îl întâlnise pe Billy, iar, până la cea 
de-a treia întâlnire, îl făcuse să îi promită că avea să-i 
facă rost de o copie a notițelor directorului de distribu- 
ţie dacă îl lăsa să îi atingă sânii. În ziua trecută o sunase 
să îi spună că, în sfârșit, o avea. 

Aproape ajunseseră lângă mașina lui când o lipi de el 
pentru un sărut lung. Ea auzi foșnetul hârtiei în buzuna- 
rul cămăşii lui sport, cu carouri, și îl împinse. 

- Acelea sunt notițele, Billy? 

El o sărută pe gât, respiraţia lui greoaie amintin- 
du-i de toți băieții neexperimentați pe care îi lăsase 
în Indiana. 

- Ţi-am spus că le voi aduce, nu? 

- Dă-mi să văd. 

- Mai târziu, iubito. 

Mâinile i se mutară pe şoldurile ei. 

- leşi cu o doamnă, și nu apreciez să fiu îngrămădită. 

Îi aruncă cea mai rece privire de care era în stare și 
urcă în mașină, dar ştia că nu avea să vadă hârtia până 
când nu avea să plătească preţul. 

- Unde mă duci în seara asta? întrebă când se înde- 
părtară de apartamentul ei. 

- i-ar plăcea să mergem la o mică distracţie la Gră- 
dina lui Allah? _ 

- Grădina lui Allah? Belinda înălță capul. În anii '40, 
Grădina fusese unul dintre cele mai faimoase hoteluri 
din Hollywood. Unele staruri încă stăteau acolo. Cum 
ai obținut o invitaţie la o petrecere acolo? 

- Am metodele mele. 

Conducea cu o mână pe volan și cu cealaltă petrecută 
peste umerii ei. După cum se așteptase ea, nu o duse 
direct la Grădină. În schimb, ocoli pe străzile lătural- 
nice de pe Laurel Canyon până găsi un loc retras. Opri 
motorul și răsuci cheia ca să poată asculta radioul. Perez 
Prado cânta Cherry Pink and Apple Blossom White. 

- Belinda, ştii că sunt cu adevărat nebun după tine. 

Își vâri nasul în gâtul ei. Ea își dorea ca el să îi dea 
pur și simplu notițele, apoi să o ducă la petrecere fără să 
o facă să treacă prin asta. Totuși, nu fusese chiar atât de 
rău data trecută, odată ce închisese ochii și își imaginase 
că era cu Jimmy. 

El își vâri limba în gura ei înainte ca ea să apuce 
să respire. Ea scoase un sunet moale, ca și cum s-ar fi 
înecat, apoi își imprimă chipul lui Jimmy pe partea in- 
terioară a pleoapelor. „Rebelule Jimmy, ia ce dorești 
fără să ceri.“ Un geamăt ușor îi scăpă la atingerea bru- 
tală a limbii invadatoare. „Rebelul Jimmy, cu limba atât 
de dulce.“ 

El începu să tragă de nasturii rochiei ei bleumarin, cu 
limba vârâtă adânc în gura ei. Un vânt rece îi mângâie 
spinarea și umerii când el îi trase rochia până la talie și îi 
dădu la o parte sutienul. Ea își strânse și mai tare ochii 
și își imagină că Jimmy o privea. „Sunt frumoasă pentru 

tine, Jimmy? Îmi place când te uiţi la mine. Îmi place 
când mă atingi.“ 

Mâna lui alunecă în susul ciorapului ei și peste jar- 
tieră, până la pielea goală. Li atinse interiorul coapsei, 
iar ea își desfăcu ușor picioarele pentru el. „Atinge-mă, 
Jimmy. Atinge-mă acolo. Frumosule Jimmy. Ah, da.“ 

El îi luă mâna, i-o apăsă în poala lui și o frecă de el. 
Ochii ei se deschiseră brusc. 

- Nu! Se retrase și începu să își aranjeze hainele. Nu 
sunt o stricată. 

- Știu, iubito, zise el încordat. Ai foarte multă clasă. 
Dar nu este corect felul în care mă întărâţi și apoi mă 
descurajezi. 

- Tu singur te-ai întărâtat. Și, dacă asta te deranjează, 
încetează să te mai întâlnești cu mine. 

Nu îi plăcu asta, și porni în trombă pe strada întu- 
necată. Tot timpul în care parcurseră drumul pe Laurel 
Canyon, stătu bosumflat în tăcere, și încă era bosumflat 
când coti pe Sunset Boulevard. Abia când intră ușor cu 
mașina în parcarea de la Grădina lui Allah băgă mâna 
în buzunar și scoase hârtia pe care ea o dorea. 

-Nu îţi va plăcea asta. 

Stomacul i se strânse. Smulse hârtia din mâna lui 
şi își trecu ochii peste lista bătută la mașină. Fu nevo- 
ită să cerceteze pagina de două ori înainte de a-și găsi 
numele. Un comentariu era tipărit alături de el. Căscă 
ochii la el şi încercă să înțeleagă ceea ce vedea. Absorbi 
gradual vorbele. 

„Belinda Britton“, citi. „Ochi grozavi, ţâţe grozave, 
fără pic de talent.“ 


Grădina lui Allah fusese cândva locul de joacă prefe- 
rat al Hollywoodului. Iniţial, casa Allei Nazimova, marea 
vedetă de cinema rusoaică, fusese transformat întrun ho- 
tel la sfârșitul anilor '20. Spre deosebire de Beverly Hills 
şi Bel Air, Grădina nu fusese niciodată pe de-a-ntregul 
respectabilă și, chiar și atunci când se deschisese pentru 
întâia oară, fusese ceva sordid în legătură cu acest loc. 

Însă, cu toate astea, vedetele veneau, atrase ca moliile 
de cele douăzeci și cinci de bungalow-uri spaniole și de 
petrecerea care părea să nu ia niciodată sfârșit, 

Tallulah Bankhead țopăia goală în jurul piscinei, care 
avea forma Mării Negre a Nazimovei. Scott Fitzgerald 
se întâlnea cu Sheilah Graham într-unul dintre bunga- 
low-uri. Bărbaţii locuiau acolo între căsătorii: Ronald 
Reagan când se despărțise de Jane Wyman, Fernando 
Lamas după Arlene Dahl. În timpul Epocii de Aur, pu- 
teau fi găsiţi cu toţii la Grădină: Bogart și Baby a lui, 
Ty Power, Ava Gardner. Sinatra fusese acolo, și Ginger 
Rogers. Scenariștii ședeau pe scaune albe din stinghii 
la ușile din față și băteau la mașină în timpul zilei. 
Rachmaninoff repeta într-un bungalow, Benny Good- 
man, într-altul. Și întotdeauna avea loc o petrecere. 

Până în noaptea aceea din septembrie 1955, Grădi- 
na ajunsese în ghearele morții. Praful și rugina brăzdau 
pereţii tencuiți în alb, mobila din bungalow-uri era po- 
nosită și, cu doar o zi în urmă, în piscină fusese găsit un 
șoarece mort. În mod ironic, costa în continuare la fel 
de mult să închiriezi un bungalow acolo ca la Beverly 
Hills, deși în patru ani locul avea să se prăbușească sub 
bila demolatorilor. Dar, în noaptea aceea de septem- 
brie, Grădina era tot Grădina, și unele dintre vedete 
încă apăreau acolo. 

Billy deschise ușa pentru Belinda. 

- Vino, iubito. Petrecerea te va înveseli. Câţiva dintre 
tipii de la Paramount vor fi aici. Îți voi face cunoștință. 
Îi vei da gata. 

Mâinile ei se strânseră pumn pe hârtia din poala ei. 

- Lasă-mă singură un pic, te rog. Voi intra mai târziu. 

- Bine, iubire. 

Pașii lui trosniră pe pietriș în timp ce se depărtă. Ea 
făcu ghemotoc notițele, apoi se lăsă pe spătar, cu umerii 
gârboviţi. Dacă era adevărat că nu avea nici urmă de ta- 
lent? Deși visase să devină vedetă de cinema, nu se gândise 
niciodată prea mult la actorie. Își imaginase că ei aveau 
să îi dea lecții sau ceva de genul acesta. 


24 Susan Elizabeth Phillips 


O mașină trase în spaţiul de lângă ea, cu radioul dat 
tare. Cuplul nu se deranjă să oprească motorul înainte 
de a începe să se mângâie frenetic. Liceeni, ascun- 
zându-se în parcarea de la Grădina lui Allah. 

Şi apoi, muzica se termină și începură știrile. 

Era prima știre. 

Prezentatorul repetă informaţia cu mult calm, ca și 
cum ar fi fost o întâmplare de zi cu zi, nu o atrocitate, 
nu sfârșitul vieţii Belindei, nu sfârșitul tuturor lucruri- 
lor. Ea urlă, un urlet îngrozitor și lung, chiar mai îngro- 
zitor că se petrecu în capul ei. 

James Dean era mort. 

Deschise larg ușa și ieși împleticindu-se din parcare, 
fără să se uite pe unde mergea, fără să îi pese. Tre- 
cu prin tufișuri și pe alei, încercând să își depășească 
agonia sufocantă. Trecu în fugă pe lângă piscina în 
forma Mării Negre a Azimovei și pe lângă un stejar 
de lângă capătul piscinei, pe care se afla o cabină te- 
lefonică cu un semn: „DOAR PENTRU DISTRIBUŢIA 
PRINCIPALĂ“. Alergă până ajunse la un perete lung 
de lângă unul dintre bungalow-uri. În întuneric se lăsă 
pe vine, sprijinindu-se de perete, și își plânse moartea 
visurilor sale. 

Jimmy era din Indiana, exact ca ea, iar acum era mort. 
Ucis pe drumul către Salinas, în timp ce conducea un 
Porsche argintiu pe care îl numea „Micul Ticălos“. El 
spusese că orice era posibil. Un bărbat era propriul stă- 
pân; o femeie, propria stăpână. Fără Jimmy, visurile ei 
păreau copilărești și imposibile. 

-Draga mea, faci un zgomot înspăimântător. Te-ar 
deranja foarte tare dacă ţi-ai duce necazurile în altă par- 
te? Doar dacă nu cumva ești foarte frumoasă, caz în care 
ești invitată să intri pe poartă să bei ceva cu mine. 

Glasul, profund și ușor britanic trecu pe deasupra 
peretelui tencuit. Belinda înălță capul. 

- Cine ești? 

-O întrebare interesantă. 

Urmă o tăcere scurtă, punctată de sunetul depărtat al 
muzicii de la petrecere, 

- Să spunem că sunt un om al contradicţiilor. Un iu- 
bitor al aventurii, al femeilor și al votcii. Nu neapărat în 
această ordine. 

Era ceva în vocea aceea... Belinda își șterse lacrimile 
cu dosul palmei și căută poarta. Când o găsi, păși înăun- 
tru, atrasă de vocea lui și de posibilitatea distragerii de 
la suferinţa ei. O cascadă de lumină galbenă se revărsa 
în mijlocul curţii. Privi către silueta întunecată a unui 
bărbat care şedea în umbrele nopții. 

- James Dean este mort, zise ea. A fost ucis într-un 
accident de mașină. 

- Dean? Se auziră cuburi de gheaţă lovind paharul. 
A, da. Un băiat cam indisciplinat. Făcea mereu tără- 
boi. Vezi tu, nu este ca și cum i-aș purta pică pentru 
asta. Am făcut și eu la timpul meu. la loc, draga mea, 
și bea ceva. 

Ea nu se mișcă. 

- L-am iubit. 

- Dragostea, am descoperit, este o emoție trecătoare 
cel mai bine satisfăcută de o partidă bună de sex. 

Fu profund șocată. Nimeni nu folosise vreodată ex- 
presia aceea în prezenţa ei, așa că spuse primul lucru 
care îi veni în minte: 

-Nici măcar asta nu am apucat. 

El izbucni în râs. 

- Ei bine, draga mea, aceasta este adevărata tragedie. 

Auzi un scârțâit ușor, apoi el se ridică și se îndrep- 
tă către ea. Era înalt, probabil peste un metru optzeci, 
un pic mai rotunjor în talie, cu umeri laţi și o postură 
dreaptă. Purta pantaloni albi de doc și o cămașă de un 
galben pai completată cu o eșarfă lejer înnodată în jurul 
gâtului. Ea observă micile detalii - o pereche de pantofi 
de pânză cu talpă de cauciuc, un ceas cu curea de piele 
și la pantaloni o curea împletită de culoare kaki. Apoi, 
ridică privirea și se trezi uitându-se în ochii sătui de via- 
tă ai lui Errol Flynn. 

Până la momentul în care îl întâlnise Belinda, Flynn 
avusese trei soţii şi cheltuise câteva averi. Avea patruzeci 
și șase de ani, dar arăta cu douăzeci de ani mai bătrân. 
Faimoasa mustață îi era albită; chipul frumos, cu oase- 
le cizelate și nasul sculptat, devenise buhăit și ridat de 
la votcă, droguri și cinism. Chipul lui forma o hartă a 
vieţii sale. În patru ani, avea să fie mort, victimă a unei 
liste lungi de boli care ar fi ucis alţi bărbați mult mai 
devreme. Dar cei mai mulți bărbaţi nu erau Flynn. 

Își făcuse drum pe ecran ca un spadasin timp de 
două decade, luptând cu bandiți, câștigând războaie și 
salvând domniţe. Căpitanul Blood, Robin Hood, Don 
Juan - Flynn îi jucase pe toţi. Uneori, dacă avusese chef, 
îi jucase chiar bine. 

Cu mult timp înainte de a veni la Hollywood, Errol 
Flynn luase parte la aventuri exact la fel de periculoase 
ca acelea de care avusese parte pe ecran. Fusese explora- 
tor, marinar, căutător de aur. Făcuse comerț cu sclavi în 
Noua Guinee. Cicatricea de pe călcâiul lui provenea de 
la un foc de armă tras de un grup de vânători de capete, 
o altă cicatrice, de pe abdomen, de la o încăierare cu un 
conducător de ricșă din India. Cel puţin asta spusese 
el. Când era vorba despre Flynn, nimeni nu putea fi 
vreodată sigur. 

Întotdeauna fuseseră femei. Nu se săturau de el, iar 
Flynn avea aceleași sentimente față de ele. Le plăcea 
mai ales pe cele tinere. Cu cât mai tinere, cu atât mai 
bine. Faptul că privea un chip tânăr proaspăt sau că se 
afunda într-un trup tânăr proaspăt îi oferea iluzia că își 
recupera inocența pierdută. În același timp, îi aducea 
și necazuri. 

În 1942, fusese judecat pentru violarea a două mi- 
nore. Deși fetele fuseseră de acord, legea californiană 
spunea că era ilegal să ai contact sexual cu oricine mai 
tânăr de optsprezece ani, cu sau fără voia sa. Însă din 
juriu făcuseră parte nouă femei, și Flynn fusese achitat. 

După aceea, perpetuase mitul bărbăţiei sale chiar dacă 
el ura să devină o glumă falică. 

Procesul nu pusese capăt fascinaţiei lui pentru fetele 
tinere, și, deși avea 46 de ani, era alcoolic și împrăștiat, 
ele îl găseau în continuare irezistibil. 

- Vino aici, draga mea, şi ia loc lângă mine. 

Îi atinse braţul, și Belinda simţi cum pământul se 
învârtise și ieșise de pe orbită. Se prăbuși pe scaunul 
la care el o conduse chiar în clipa în care credea că ge- 
nunchii aveau să îi cedeze. Mâna îi tremură când luă pa- 
harul pe care el i-l împingea. Nu era un vis. Era aievea. 
Ea și Errol Flynn erau împreună, singuri. El îi zâmbi, un 
zâmbet strâmb, ștrengăresc, rafinat, cu faimoasa sprân- 
ceană stângă ușor mai ridicată decât cea dreaptă. 

- Câţi ani ai, draga mea? 

Îi luă un moment până să își găsească vocea. 

- Optsprezece. 

- Optsprezece... Sprânceana stângă i se ridică un pic 
mai mult. Bănuiesc că nu - nu, sigur că nu. Trase de col- 
tul mustăţii și chicoti parcă cerându-și scuze, în același 
timp fermecător și dezarmant. Nu cumva ai certificatul 
de naștere asupra ta? 

- Certificatul de naștere? 

ÎL privi întrebător. O întrebare atât de ciudată! Apoi, 
își aminti poveștile vechi despre acel proces și izbucni 
în râs. 

-Nu port cu mine certificatul de naștere, domnule 
Flynn, dar chiar am optsprezece ani. Râsul îi deveni cu- 
tezător de poznaș. Ar fi avut vreo importanţă dacă nu 
aș fi avut? 

Răspunsul lui fu unul clasic, specific lui Flynn: 

- Sigur că nu. 

Următoarea oră inspectară anexele. Flynn îi spuse o 
poveste despre John Barrymore și bârfi despre partene- 
rele lui din rolurile principale. Ea îi mărturisi ce se în- 
tâmplase cu Paramount. El îi ceru să îi spună Baronul, 
porecla lui favorită. Ea îi spusese că avea să o facă, dar 
cu toate astea îl numi „domnul Flynn“. La sfârşitul orei, 


28 Susan Elizabeth Phillips 


el o luă de mână și o conduse înăuntru. Cu oarecare 
jenă, ea ceru voie să folosească baia. După ce trase apa 
la toaletă și se spălă pe mâini, aruncă pe furiș o privire la 
conţinutul dulapului cu medicamente. Peria de dinți a 
lui Errol Flynn. Aparatul de ras al lui Errol Flynn. Ochii 
ei săriră peste pastilele și supozitoarele lui Errol Flynn. 
Când închise ușa dulăpiorului, chipul ei din oglindă era 
îmbujorat, iar ochii îi străluceau de emoție. Se afla în 
prezenţa unei mari vedete. 

O aștepta în dormitor. Purta un halat de culoare vi- 
șinie și fuma o ţigară într-un suport scurt de chihlim- 
bar. O sticlă nouă de votcă se afla pe masa de alături. 
Ea zâmbi timid, nefiind sigură ce să facă în continuare. 
El păru în același timp amuzat și mulțumit. 

- În ciuda a ceea ce poate că ai auzit, draga mea, nu 
sunt un siluitor de femei tinere. 

- Nu credeam că sunteţi, domnule Flynn... Baroane. 

- Eşti absolut convinsă că știi ce faci aici? 

- Ah, da. 

-Bun. Trase un ultim fum din ţigară, apoi puse 
suportul într-o scrumieră. Poate ai dori să te dezbraci 
pentru mine. 

Ea înghiţi în sec. Nu fusese niciodată complet goală 
cu un bărbat. Avusese chiloţii scoși ori rochia deschisă 
la nasturi, ca în seara aceasta cu Billy, dar întotdeauna 
băieții fuseseră cei care făcuseră asta. Nu se dezbrăcase 
personal pentru nimeni. Desigur, Errol Flynn nu era 
oricine. Ducându-și mâinile la spate, se chinui cu nas- 
turii. Când îi deschise în sfârșit, își alunecă rochia peste 
șolduri. Nu îndrăzni să se uite la el, așa că se gândi la fil- 
mele lui minunate: Patrula din zori, Obiectivul: Birmania! 
şi Atacul brigăzii uşoare. Pe acesta îl văzuse la televizor. 
Căută plină de emoție un loc în care să își pună ro- 
chia și zări un șifonier în partea îndepărtată a încăperii. 
După ce o agăţă, își scoase pantofii, apoi încercă să își 
dea seama ce ar trebui să își scoată în continuare. 

Aruncând o privire iute către el, simţi un fior de 
plăcere. Ochii ei șterseră plini de iubire ridurile lui 

și obrajii căzuți până când arătă la fel ca pe ecran. Îşi 
aminti cât de chipeș fusese în Insula piraţilor. Jucase un 
ofiţer de marină britanic, iar Maureen O'Hara fusese 
un pirat pe nume Spitfire. Băgând mâna sub tivul de 
dantelă al furoului său, Belinda își desfăcu jartierele, își 
scoase ciorapii și îi împături cu grijă. Apoi, își scoase 
portjartiera. Ruta Santa Fe fusese la televizor nu cu mult 
timp în urmă. El și Olivia de Havilland fuseseră minu- 
naţi împreună. El era atât de masculin, iar Olivia atât 
de doamnă! 

Belinda purta doar un furou, sutienul și chiloți, 
precum și brăţara ei norocoasă. Desfăcu mica închi- 
zătoare de aur. Mâinile îi tremurară, dar reuși într-un 
final să şi-o scoată și să o aşeze alături de ciorapi. Își dori 
ca el să se ridice și să facă restul, dar el nu dădu semne că 
avea să se miște, Își trase alene furoul peste cap. 

Își aminti că el era însurat. Își întâlnise soția actuală, 
Patrice Wymore, când filmau Munţii Stâncoși. Patrice era 
atât de norocoasă să fie căsătorită cu un bărbat ca Errol 
Flynn, dar zvonul despărțirii lor trebuia să fie adevărat, 
altfel el ar fi fost cu Patrice acum, nu cu ea. Era greu să 
faci să funcționeze o căsătorie la Hollywood. 

Când, în cele din urmă, fu goală, văzu din direc- 
ţia privirii lui Flynn că acestuia îi plăcea ceea ce ea 
dezvăluise. 

- Vino aici, draga mea. 

Jenată, dar incitată, păși către el. El se ridică și îi atin- 
se bărbia. Ea aproape că leșină de emoție. Aşteptă ca 
el să o sărute. Mâinile lui alunecară peste umerii ei. Își 
dorea același sărut pe care el i-l dăduse Oliviei de Havil- 
land, și lui Maureen O'Hara, și tuturor celorlalte femei 
frumoase pe care le iubise pe ecran, însă el doar își des- 
făcu halatul. Era gol sub el. Ochii ei negară cât de lăsată 
era pielea lui bronzată. 

- Mă tem că va trebui să mă ajuţi un pic, draga mea, 
zise el. Votca și amorul nu sunt întotdeauna cei mai 
buni prieteni. 

Ea își ridică privirea spre ochii lui. Ar fi fost privi- 
legiul ei să îl ajute, doar că nu era prea sigură ce do- 
rea el să facă ea. Nefiind străin de gândurile tinerelor 
fete, el îi înţelese ezitarea și îi oferi o sugestie precisă. 
Ea fu șocată, dar, în același timp, fascinată. Deci așa fă- 
ceau dragoste bărbaţii faimoși. Era ciudat, dar, cumva, 
părea potrivit. 

Se lăsă în genunchi. 

Dură mult timp și obosi, dar, în cele din urmă, el o 
trase în sus și o lungi pe pat. Salteaua se lăsă când se 
rostogoli peste ea. Cu siguranţă avea să o sărute acum, 
dar, spre dezamăgirea ei, el nu o făcu. 

i înghionti picioarele, iar ea le despărți iute pen- 
tru el. Ochii lui erau închiși, dar ea și-i păstră pe ai ei 
larg deschiși, ca să poată preţui fiecare moment. Errol 
Flynn avea să i-o tragă. Errol Flynn. Un cor cântă în 
inima ei. Simţi o atingere. O împingere. Era cu adevărat 
Errol Flynn! 

Trupul ei explodă. 


Mai târziu în noaptea aceea, o întrebă cum se numea 
și îi oferi o țigară. Ea nu prea fuma, așa că trase câteva 
fumuri scurte. O entuziasma să stea sprijinită de tăblia 
patului, alături de el, cu o ţigară. Își aminti, pentru pri- 
ma oară în câteva ore, de Jimmy. Bietul Jimmy, să moară 
atât de tânăr! Viaţa putea fi nemiloasă. Cât de norocoa- 
să era să se afle aici, vie și fericită! 

Flynn îi spuse despre iahtul lui, Zaca, și despre recen- 
tele lui călătorii. Belinda nu dorea să își bage nasul, dar 
era curioasă în legătură cu soția lui. 

- Patrice este foarte frumoasă. 

-O femeie minunată. Am tratato rău. 

Își goli paharul, apoi întinse mâna pe deasupra ei ca 
să și-l umple din nou din sticla de pe noptieră. În timp 
ce turna, umărul i se îngropă în sânul ei. 

- Este un obicei pe carel am cu femeile. Nu doresc să 
le rănesc, dar nu am fost făcut pentru căsnicie. 

- Vei divorța? 

Își scutură cu stângăcie scrumul. 

- Probabil. Deși, Dumnezeu știe, nu mi-o permit. 
Fiscul mă caută pentru aproape un milion, și am 
rămas atât de în urmă cu pensia alimentară, că am pier- 
dut șirul. 

Ochii Belindei se umplură de lacrimi de compasiune. 

- Nu pare drept ca un bărbat ca tine să trebuiască 
să își facă astfel de griji. Nu cu toată plăcerea pe care ai 
dăruit-o atâtor oameni. 

Flynn o bătu ușor pe genunchi. 

- Eşti o fată dulce, Belinda. Şi frumoasă. Este în ochii 
tăi ceva care mă face să uit câţi ani împlinesc. 

Ea își luă libertatea de a-și odihni obrazul pe umă- 
rul lui. 

- Nu trebuie să vorbești astfel. Nu ești bătrân. 

El zâmbi și o sărută pe creștet. 

- Fată dulce. 


Până la sfârșitul săptămânii, Belinda se mutase în 
bungalow-ul lui Flynn de la Grădina lui Allah. O lună 
zbură numaidecât. La sfârșitul lui octombrie, el îi dădu 
un talisman de aur, un disc mic suspendat de un cadru 
ca un iadeș pe care erau inscripționate în centrul uneia 
dintre părți literele „TE“ și pe cealaltă „IUBESC“. Când 
lovea talismanul cu vârful degetului, acesta se răsucea și 
mesajul „TE IUBESC“ devenea complet. Ea ştia că el nu 
o credea cu adevărat, dar prețuia talismanul și îl purta 
cu mândrie ca pe un simbol adresat lumii că ea îi apar- 
ţinea lui Errol Flynn. 

În strălucirea faimei lui, senzaţia ei cum că era invizi- 
bilă dispăruse. Nu se simţise niciodată atât de frumoasă, 
atât de inteligentă, atât de importantă. Dormeau până 
târziu și își petreceau zilele fie pe Zaca, fie lângă pis- 
cină. Nopțile se făceau remarcaţi în cluburi de noapte 
și în restaurante. Învăţă să fumeze și să bea, învăță să 
nu rămână cu gura căscată când întâlnea oameni fai- 
moși, indiferent de cât de entuziasmată era înlăuntrul 
fiinţei ei, și învăţă că oamenii faimoși păreau să o placă. 

Un actor care era prieten cu Flynn îi spusese că se da- 
tora faptului că nu îi judeca, ci le oferea doar adoraţie. 
Remarca aceea o nedumerise. Cum ar fi putut ea să îi 
judece? Nu se cădea ca oamenii obișnuiți să facă jude- 
căți de valoare asupra vedetelor. 

Uneori, noaptea, ea și Flynn făceau dragostea, dar cel 
mai adesea discutau. O durea să vadă cât de trist şi de 
tulburat era el sub fațada de „nu-i pasă nici dracului“. 
Se devotă hotărârii de a-l face fericit. 

Văzu Rebel fără cauză și se gândi că poate visul ei până 
la urmă nu murise. Acum, întâlnea directori executivi 
ai studioului în loc de umili asistenţi de directori de 
casting. Trebuia să profite de acele contacte și să se pre- 
gătească pentru momentul inevitabil când Flynn avea 
să se mute către o altă femeie. Nu își făcea nici un fel de 
iluzii în legătură cu asta. Nu era destul de importantă 
încât să îl păstreze mult timp. 

Flynn îi cumpărase niște bikini de o îndrăzneață cu- 
loare roșie ca un ruj franțuzesc și ședea pe marginea pis- 
cinei, sorbindu-şi votca în timp ce o privea jucându-se. 
Nimeni altcineva aflat la Grădină nu era destul de aven- 
turos încât să poarte așa ceva, dar Belinda nu se simţea 
jenată. Îi plăcea foarte tare să îl vadă pe Flynn privind-o. 
li plăcea grozav să iasă din apă ca să fie înfășurată în pro- 
sopul pe care el îl ținea. Se simţea la adăpost, protejată 
și adorată. 

Într-o dimineață târzie, în timp ce Flynn dormea 
încă, Belinda își puse costumul roșu și plonjă în piscina 
pustie. Înotă ușor câteva lungimi de bazin, deschizându-și 
ochii sub apă ca să privească inițialele Allei Nazimova, 
inscripționate în ciment imediat sub linia apei. Când 
ieși la suprafață, se trezi privind o pereche de pantofi de 
piele extrem de lustruiţi. 

- Tiens!! O sirenă a pus stăpânire peste piscina de 
la Grădina lui Allah. O sirenă cu ochii mai albaştri 
decât cerul. 


1 În limba franceză, în original, „La te uită!“ (n.red.) 

Călcând apa, Belinda privi printre gene împotriva 
soarelui dimineţii ca să îl vadă pe bărbatul care plana 
deasupra ei. În mod foarte evident, era european. Cos- 
tumul lui sidefiu avea luciul mătăsii şi era călcat imacu- 
lat, ca al unui bărbat care avea un valet. Era de înălțime 
medie, zvelt și aristocratic, cu păr negru care fusese tuns 
cu măiestrie ca să ascundă faptul că se rărea. Ochi mici 
și oblici şedeau deasupra unui nas cu un ușor cârlig în 
capăt. Nu era chipeș, dar era impunător. Mirosul bani- 
lor şi al puterii se agăța de el la fel de tenace precum 
colonia lui scumpă. Aprecie că acesta avea în jur de 
treizeci şi cinci de ani și că, după accent, era francez, 
deși trăsăturile îi erau mai exotice. Poate era un produ- 
cător european. 

li dărui un cochet zâmbet larg. 

-Nu o sirenă, domnule. Doar o fată foarte obișnuită. 

- Ordinaire? Nu aş spune deloc asta. Très extraordi- 
naire, chiar. 

Ea îi acceptă cu graţie complimentul și îi răspunse 
cu cel mai bun accent franțuzesc pe care îl învățase 
la liceu: 

- Merci beaucoup, monsieur. Vous êtes trop gentil. 

- Spune-mi, mica mea sirenă. Există o coadă sub acel 
bikini charmant? 

În ochii lui lucea amuzamentul, dar Belinda simți çă 
era ceva calculat în îndrăzneala lui. Bărbatul acesta nu 
făcea şi nu spunea nimic din întâmplare. 

- Mais non, monsieur, răspunse ea cu glas egal. Doar 
două picioare obişnuite. 

El ridică dintr-o sprânceană. 

- Domnișoară, poate îmi veți permite să judec singur? 

Ea îl privi pentru o clipă, apoi se scufundă şi înotă cu 
mişcări lungi și sigure către scara aflată în celălalt capăt 
al piscinei. Dar, când ieşi, el dispăruse. O jumătate de 
oră mai târziu, intră în bungalow şi îl găsi discutând cu 
Flynn la un pahar de Bloody Mary. 

Dimineţile nu erau cel mai potrivit moment al zilei 
pentru Flynn, şi, alături de străinul imaculat de îngrijit, 

arăta şifonat și bătrân. Cu toate astea, era de departe 
mult mai chipeș. Ea se așeză pe braţul fotoliului pe care 
şedea el şi își puse mâna pe umărul lui. Îşi dorea să fi 
avut curajul să îi dea un sărut nonșalant de bună dimi- 
neaţa pe obraz, însă intimităţile sporadice care aveau loc 
între ei în timpul nopţii nu o făceau să se simtă îndrep- 
tățită să își permită o astfel de familiaritate. Acesta își 
înfășură braţul în jurul taliei ei. | 

- Bună dimineaţa, draga mea. Înţeleg că voi doi v-aţi 
întâlnit la piscină. 

Ochii străinului alunecară în jos, către lungile picioa- 
re bronzate care se întindeau de sub prosopul pe care ea 
şi-l înfăşurase în jurul corpului. 

- Până la urmă, chiar nu ai coadă. Se ridică politicos. 
Alexi Savagar, domnişoară. 

-Este modest, draga mea. Vizitatorul nostru este, 
de fapt, contele Alexi Nikolai Savagarin. Am nime- 
rito, bătrâne? 

- Familia mea a lăsat titlul în urma ei, la Sankt Pe- 
tersburg, prietene, după cum bine ştii. 

Deşi Alexi vorbi pe un ton ce sugera un strop de re- 
proș, Belinda simţi că era mulțumit de folosirea titlului 
său de către Flynn. 

- Acum, suntem iremediabil francezi. 

-Şi al naibii de bogaţi. Familia ta nu şi-a lăsat ruble- 
le în urmă, în mama Rusie, nu-i așa, bătrâne? Nici pe 
departe. Flynn se întoarse către Belinda. Alexi se află 
în California ca să cumpere câteva mașini vechi pe care 
să le trimită în Paris, pentru colecția lui. 

-Ce țăran eşti, prietene. O Alfa Romeo din 1927 
nu este doar o „maşină veche“. Şi apoi, mă aflu aici 
cu afaceri. 

- Alexi sporeşte averea familiei amestecându-se în 
afaceri cu electronice. Ce este jucărioara aceea des- 
pre care îmi povesteai? Ceva legat de tuburile pentru 
aspiratoare? 

- Tranzistorul. Va înlocui tubul aspiratorului. 

- Tranzistor. Asta e. Şi, dacă va face bani, poți să 
pui pariu că Alexi o să şadă pe un morman de afurisiţi 
de-ăştia. Ai crede că ar fi dornic să îmi împrumute o 
parte dintre profiturile lui ca să îmi pot produce urmă- 
torul film. 

Deşi se uita la ea, Belinda avea sentimentul că acesta 
vorbea, de fapt, cu Alexi. 

Alexi îl privi cu amuzament. 

- Nu mi-am făcut averea aruncând banii pe prostii. 
Doar dacă, desigur, eşti de acord să te desparţi de Zaca. 
Asta ar fi o cu totul altă poveste. 

- Vei obţine Zaca peste cadavrul meu, răspunse Flynn, 
cu asprime în glas. 

- După cum arată lucrurile, prietene, s-ar putea să nu 
am mult de aşteptat. 

- Scuteşte-mă de prelegerile tale. Belinda, mai prepa- 
ră-ne două Bloody. 

- Desigur. 

Le luă paharele și merse în bucătărioara care se 
deschidea din sufragerie. Nici unul din bărbaţi nu se stră- 
dui să coboare glasul, şi le putu auzi conversaţia în timp 
ce le umplea paharele dintr-o cutie proaspătă de suc de 
roșii. La început, vorbiră despre tranzistori şi despre 
afacerea lui Alexi, dar în curând conversaţia deveni 
mai personală. 

- Belinda este o îmbunătăţire față de ultima, priete- 
ne, îl auzi pe Alexi spunând. Ochii aceia sunt de-a drep- 
tul extraordinari. Un pic cam în vârstă, nu crezi? Peste 
şaisprezece ani. 

- Arunci cu pietre, Alexi? râse Flynn. Nu-ţi face idei 
în legătură cu ea. Nu vei face decât să îţi pierzi timpul. 
Belinda este bucuria mea. Cam ca un câine credincios, 
dar dresat şi frumos. Nu oferă decât adoraţie. Nu cicăleş- 
te, nu ţine prelegeri pentru că beau. Face față toanelor 
mele şi este surprinzător de inteligentă. Dacă mai multe 
femei ar fi ca Belinda, ar fi mai mulți bărbaţi fericiți. 

- Dumnezeule, pari gata pentru un nou drum în fața 
altarului. Eşti sigur că îți permiţi? 

- Nu este decât o distracție, răspunse Flynn cu o urmă 
de agresiune. Şi una al naibii de plăcută. 

Obrajii Belindei erau îmbujorați când le aduse bă- 
uturile. Nu îi plăcuse partea cu câinele, dar celelalte 
lucruri pe catre le zisese o încântaseră. 

- lată-te, draga mea. Tocmai îi povesteam lui Alexi 
despre tine. 

Ea simți o tensiune discretă între cei doi bărbaţi, una 
pe care nu o observase mai înainte. 

- Eşti perfecțiunea întruchipată, domnişoară, dacă ar 
fi să îl cred pe Baronul aici de faţă. Inteligentă, adora- 
toare, frumoasă - deși eu nu am putut vedea întru totul 
frumusețea dumitale, așa că ar putea minţi. 

Flynn luă atent o gură din băutura pe care ea i-o 
înmânase. 

- Credeam că ai întâlnit-o la piscină. 

- Era sub apă. lar acum, după cum vezi... 

Făcu semn din cap către prosopul înfășurat în jurul ei. 

Cei doi bărbaţi făcură un schimb îndelungat de 
priviri. Era provocare ceea ce văzu în ochii lui Alexi? 
Belinda se simți ca şi cum era martora unui joc vechi şi 
familiar între ei, un joc pe care ea nu îl înțelegea. 

- Belinda, iubito, scoate chestia aia, te rog. 

Flynn făcu ghemotoc un pachet gol de țigări. 

- Ce anume? 

- Prosopul, draga mea. Fii fată bună şi scoate-l. 

Ea privi de la un bărbat la celălalt. Flynn punea o 
ţigară nouă în suportul de chihlimbar, dar Alexi o pri- 
vea, cu o urmă de ceva care ar fi putut trece drept milă 
dincolo de amuzamentul afişat. 

- Ai făcut-o să se ruşineze, prietene. 

- Prostii. Belinda nu se supără. _ 

Flynn se ridică şi merse până la ea. li ridică bărbia 
exact așa cum ea îl văzuse făcând atât de des cu Olivia 
de Havilland. 

- Va face tot ceea ce îi cer. Nu-i aşa, iubito? 

Se aplecă şi o sărută în treacăt pe buze. 

Ea ezită doar o clipă înainte de a-și cobori degetele 
către prosopul legat în talie. Flynn îi atinse obrazul cu 
dosul palmei. Încet, ea desfăcu nodul și lăsă prosopul să 
se desprindă, Întorcându-se către Flynn, lăsă prosopul 
să cadă pe podea. 

- Lasă-l pe Alexi să vadă, dacă nu te superi, draga 
mea. Doresc să privească bine la ceea ce banii lui nu 
pot cumpăra. 

Ea îl privi nefericită pe Flynn, dar ochii acestuia erau 
fixaţi asupra lui Alexi, iar expresia părea să îi fie vag 
triumfătoare. Se întoarse alene către francez. Aerul ră- 
coros îi mângâie pielea, şi sutienul costumului de baie 
se simţi rece şi umed pe sânii ei. Își spuse în sinea ei că 
era o copilărie să se simtă jenată. Nu era cu nimic diferit 
decât atunci când stătea pe marginea piscinei. Dar, cu 
toate astea, nu se putu forța să întâlnească ochii încli- 
naţi ai lui Alexi Savagar. 

- Trupul ei este încântător, prietene, zise el. Te felicit. 
Dar frumuseţea ta se pierde pe idolul acesta spălăcit de 
la matineu. Cred că te voi fura. 

Tonul lui era vesel, dar ceva din expresia lui îi spuse 
că nu rostise acele vorbe la întâmplare. 

-Nu cred. 

Încercă să pară rece și sofisticată, ca Grace Kelly în 
Să prinzi un hoţ. Era la el ceva ce o speria. Poate că era 
aerul lui de putere, amprenta de autoritate pe care 
o purta cu aceeași ușurință cu care purta costumul ivo- 
riu. Se aplecă pentru a-şi ridica prosopul, dar, în timp 
ce se îndreptă, mâna lui Flynn îi cuprinse umărul gol, 
împiedicând-o să se acopere. 

- Nu îl lua în seamă pe Alexi, Belinda. Rivalitatea 
noastră este una veche. 

Mâna lui coborî peste braţul ei şi se întinse posesiv 
peste abdomenul ei gol. Degetul mic îi alunecă în gaura 
buricului ei. 

-Nu suportă să mă vadă cu o femeie pe care nu o 
poate avea. Asta durează de pe vremea când eram mai 

tineri, când i le furam pe toate. Prietenul meu este în 
continuare un pierzător jalnic. _ 

-Nu le-ai furat chiar pe toate. Îmi amintesc de câteva 
care au fost mai atrase de banii mei decât de faţa ta 
frumoasă. 

Belinda îşi ţinu răsuflarea când mâna lui Flynn, cal- 
dă şi posesivă, cobori şi mai mult și se așeză peste par- 
tea dintre picioare a micului ei bikini de culoare roşie 
ca rujul. 

- Dar acelea erau bătrâne. Nu erau deloc genul nostru. 

Fără să vrea, îşi ridică privirea şi îl văzu pe Alexi lăsat 
pe spate în fotoliul său, un portret al indolenţei aristo- 
crate cu picioarele acoperite de un pantalon imaculat 
încrucișate unul peste celălalt. Acesta își ridică ochii 
spre ai ei, și, pentru o fracțiune de secundă, ea uită că 
Flynn se afla în încăpere. 


capitolul 4 


Alexi navigă cu ei pe Zaca şi îi scoase la cină la cele 
mai bune restaurante din California de Sud. Uneori, îi 
cumpăra Belindei drept cadou bijuterii delicate şi scum- 
pe. Ea le ținea în cutiile lor şi purta doar micul talisman 
de la Flynn, pe un lanţ în jurul gâtului. 

Alexi îl ocăra pe Flynn pentru talisman. 

- Ce fleac vulgar! Cu siguranță Belinda merită ceva 
mai bun. 

-O, mult mai bun, replica Flynn. Dar nu mi-am 
putut permite, bătrâne. Nu am fost cu toţii născuţi cu 
lingura ta de aur în gură. 

Cei doi bărbaţi se întâlniseră pe iahtul șahului de 
Iran cu un deceniu în urmă, dar, de-a lungul anilor, 
prietenia lor căpătase noi valenţe. Prezenţa lui Alexi îi 
amintea lui Flynn de greșeli din trecut și de oportunități 
pierdute. Totuşi, nu încetase niciodată să spere că avea 
să redirecționeze o parte din averea lui Alexi în propria 

sa direcţie, și, în cele din urmă, Alexi simţise rivalitatea 
mult mai profund. 

Dincolo de farmecul lui, Alexi Savagar era un bărbat 
care lua viaţa în serios. Ca aristocrat, dispreţuia obârşia 
inferioară și lipsa unei educaţii formale a lui Flynn. Ca 
om de afaceri, îi batjocorea stilul de viață de crai şi sfida- 
rea autodisciplinei. Dar, la 38 de ani - cu averea asigu- 
rată și puterea de netăgăduit -, amuzamentul devenise 
o marfă prețioasă. Și apoi, Flynn nu fusese niciodată o 
ameninţare serioasă pentru el. Nu până în clipa în care 
Alexi admirase sirena înotând în piscina din Grădina 
lui Allah. 

Gusturile le erau similare - fete tinere cu florile ino- 
cenţei încă pe obrajii îmbujoraţi. Faima şi magnetismul 
sexual al lui Flynn păreau să îi ofere acestuia un avantaj, 
dar averea și farmecul atent pus în practică al lui Alexi 
erau un afrodiziac formidabil. Flynn o vedea pe Belin- 
da ca pe un pion nou în jocul pe care ei doi îl jucau 
de-a lungul anilor. Nu avea de unde să ştie că Alexi o 
privea altfel. 

Reacţia viscerală pe care Alexi o avusese față de Be- 
linda Britton îl luase prin surprindere. Ea era o fată 
prostuţă, obsedată în mod absurd de vedete de film. În 
afara tinereții ei, nu prea avea altceva care să o recoman- 
de. Deşi era inteligentă, fusese prost educată. Era, fără 
îndoială, frumoasă, dar la fel erau şi alte femeie pe care 
le cunoscuse. Și totuşi, prin comparaţie cu aerul inocen- 
ţei pătate a Belindei, companioanele lui mai sofisticate 
păreau bătrâne și ostenite. Belinda era combinaţia per- 
fectă dintre copilă și târfă, mintea fiindu-i neatinsă, 
trupul - lasciv şi experimentat. 

Dar atracţia lui față de Belinda mergea mai depar- 
te de dorința sexuală. Era un copil cu ochi strălucitori, 
avidă ca viața să înceapă şi plină de încredere în viitor. 
Dorea ca el să fie cel care să o prezinte lumii, să o adăpos- 
tească şi să o protejeze, să o modeleze în femeia ideală 
care putea deveni. Pe măsură ce zilele treceau, cinismul 
acumulat de-a lungul anilor dispărea. Se simţea din nou 

ca un băiat cu întreaga viață întinzându-se înaintea lui, 
plină de promisiuni. 

Spre sfârșitul lui noiembrie, Flynn anunţă că mergea 
în Mexic pentru o săptămână şi îi ceru lui Alexi să aibă 
grijă de ea. Alexi îi zâmbi alene Belindei, apoi se întoar- 
se către Flynn. 

- Poate ai vrea să te gândești de două ori înainte de a 
părăsi câmpul de luptă. 

Flynn izbucni în râs. 

- Belinda nici măcar nu va purta nimicurile pe care 
i le dăruieşti, nu-i așa, draga mea? Nu cred că trebuie să 
îmi fac prea multe griji. 

Belinda râse ca și cum ar fi fost o glumă minunată, 
dar Alexi Savagar o făcea să se simtă stingherită. Nimeni 
nu o tratase cu atât de multă curtoazie. Sentimentele 
pe care el le avea o derutau. El era un bărbat impor 
tant, dar nu era vedetă de cinema - nu era Errol Flynn. 
Aşadar, de ce se simţea atât de tulburată de el? 

Pe parcursul următoarei săptămâni, Alexi deveni com- 
panionul ei permanent. Mergeau pretutindeni cu viteză 
ameţitoare într-un Ferrari roșu care părea a fi extensia 
trupului bine uns al lui Alexi. Îi privi mâinile pe volan, 
observă siguranţa atingerilor lui şi strângerea fermă a 
degetelor sale. Cum era oare să ai o asemenea siguran- 
tă de sine? În vreme ce zburau pe străzile din Beverly 
Hills, ea simțea în coapse trepidatul motorului mașinii. 
Îşi imagină că toată lumea făcea speculaţii în privința ei. 
Cine era femeia aceasta cu părul blond care reuşise să 
capteze interesul unor bărbaţi atât de importanți? 

Seara, mergeau la Ciro sau la Chasen. Uneori, vor- 
beau în franceză, Alexi păstrând un vocabular simplu 
pentru ca ea să îl poată urmări. Îi descrise colecția lui de 
mașini de epocă, îi detalie frumuseţile Parisului și, în- 
tro noapte, cu Ferrariul parcat pe un deal, iar luminile 
orașului întinse la picioarele ei, îi vorbi mai personal. 

-Tatăl meu a fost un aristocrat rus destul de înțe- 
lept încât să plece spre Paris înainte ca Primul Război 
Mondial să izbucnească. Acolo, a întâlnit-o pe mama. 

Ea la convins să își scurteze numele din Savagarin în 
Savagar, pentru a se integra societății pariziene, M-am 
născut cu un an înainte ca războiul să ia sfârșit şi cu o 
săptămână înainte ca tatăl meu să moară. Am primit dra- 
gostea pentru lucrurile fine de la mama mea. Dar nu te 
amăgi. Sub toate astea, rămân rus în mod implacabil. 

Cruzimea lui Alexi o fascina şi în acelaşi timp o în- 
spăimânta pe Belinda. Îi povesti despre ea însăși, descri- 
indu-i pe părinții săi și singurătatea din timpul primilor 
ani ai vieţii. El o ascultă cu atenţie măgulitoare în timp 
ce ea îi împărtăși visele de celebritate şi îi mărturisi lu- 
cruri pe care nu le spusese nimănui, niciodată. El îi vor- 
bi despre Flynn. 

- Te va părăsi, draga mea. Trebuie să înţelegi asta. 

- Ştiu. Probabil m-a trimis cu tine ca să poată fi cu 
alte femei. Poate chiar cu soția lui. ÎL privi imploratoa- 
re. Te rog să nu îmi spui dacă știi. Nu se poate abține. 
Înţeleg asta. 

-Atâta adoraţie. Gura lui Alexi se strâmbă uşor. Ca 
de obicei, prietenul meu este un bărbat norocos. Mare 
păcat că nu te apreciază. Poate că data viitoare vei avea 
mai mult noroc când îţi vei alege partenerul. 

- Mă faci să par o uşuratică, se răsti Belinda. Nu îmi 
place. 

Ochii ciudaţi, oblici, ai lui Alexi străpunseră prin ha- 
inele ei și prin pielea ei, într-un loc atât de secret, încât 
numai el știa că exista. 

- O femeie ca tine, draga mea, va avea întotdeauna 
nevoie de un bărbat. li ridică mâna şi se jucă cu vârfu- 
rile degetelor ei, trimițând un mic fior prin fiinţa ei. 
Nu ești una dintre femeile acelea aprige, moderne. Ai 
nevoie să fii adăpostită și protejată, modelată în ceva 
preţios şi fin. 

Pentru o clipă, ea avu impresia că vede durere în ochii 
lui, dar impresia dispăru când vocea lui deveni aspră. 

-Te vinzi prea ieftin. 

Ea își trase mâna. El nu înţelesese. Nu era nimic ief 
tin în a se dărui pe sine lui Flynn. 

Totul se prăbușşi la scurtă vreme după Crăciun, când 
Flynn se sătură de jocul pe care îl jucau. Când şedeau cu 
toţii la un banchet la Romanoff, el îşi strecură o ţigară 
în suportul de chihlimbar şi spuse că avea să plece să 
petreacă câteva luni în Europa. După modul în care el 
evitase să o privească, Belinda înţelese că nu era invitată 
să îl însoţească. 

Ea simți o apăsare sufocantă în piept, și ochii i se um- 
plură de lacrimi. Chiar în clipa în care ultimul vestigiu 
al voinţei o părăsi, o durere ascuţită îi cuprinse coapsa. 
Mâna lui Alexi o strânse cu putere pe sub masă, inter- 
zicându-i să se umilească. Puterea lui curse prin ea, şi 
reuși să facă față restului serii. Când Flynn plecă în ziua 
de Anul Nou, Alexi o luă în braţe şi o lăsă să plângă. 
Mai târziu, ea citi în ziar că noua parteneră de călătorie 
a lui Flynn avea cincisprezece ani. 

Deşi Alexi își încheiase de mult timp afacerile în 
California, nu făcu nici o încercare de a se întoarce la 
Paris. Chiria bungalow-ului fusese plătită până la sfârși- 
tul lunii ianuarie - nu însă, bănuia ea, de către Flynn -, 
şi, preț de câteva săptămâni, petrecură aproape fiecare 
seară împreună. Într-o seară, pe nepusă masă, el se aple- 
că şi o sărută ușor pe buze. 

- Nu! 

Sări, supărată pe el pentru acea intimitate. Alexi nu 
era Flynn, iar ea nu era o stricată. Intră grăbită în sufra- 
gerie prin ușile din grădină și luă o ţigară din suportul 
de porțelan care şedea pe măsuţa de cafea. Afară, în gră- 
dină, anii de control de fier şi disciplină se spulberară 
înlăuntrul lui Alexi Savagar. Acesta sări în picioare și 
intră furios în încăpere, 

- Căţea prostuţă! 

Ea se răsuci, uimită de veninul lui. Masca galică bine 
şlefuită căzuse, descoperind produsul gol și primitiv al 
numeroaselor generaţii de genealogii nobile ruseşti. 

- Cum îndrăzneşti să crezi că mă poți refuza? zise el 
mârâind. Eşti doar o altă târfă. Dar, în loc să te regulezi 

cu un bărbat pentru banii lui, te regulezi cu altul pentru 
faima lui. 

Ei îi scăpă un strigăt înăbușit când el înaintă către 
ea. El o prinse de umeri și o împinse în perete. Mâna 
lui îi prinse bărbia, dar, înainte ca ea să apuce să strige 
din nou, el îi acoperi gura cu a lui. Îi muşcă buzele, 
obligând-o să le deschidă. Ea încercă să îi muşte limba, 
dar degetele lui se strânseră cu putere în jurul gâtlejului 
ei, mesajul lor fiind foarte limpede. El era contele Alexi 
Nikolai Vasili Savagarin, stăpân atotputernic peste 
iobagi, îndreptățit prin naștere să ia în posesie orice do- 
rea, iar ea trebuia să i se supună. 

Când violul gurii ei fu complet, el se retrase. 

- Eu sunt demn de respect. Flynn este un bufon, un 
măscărici. Trăiește din farmecele lui și apoi se plânge 
când lucrurile merg prost. Dar tu eşti prea proastă să 
vezi asta, așa că trebuie să te învăţ. 

Ea scoase un suspin sugrumat când el îi băgă mâna 
sub fustă. Trase de chiloţii ei și îi depărtă picioarele cu 
genunchiul. Ignorându-i plânsetele, o posedă cu degete- 
le lui aristocrate, invadând fiecare loc pe care își imagina 
că Flynn îl cucerise. Prin groaza ei, îi simţi erecţia tare pe 
coapsa ei. Asaltul lui era un act de posesie, supraviețui- 
rea dreptului divin al țarilor, o reafirmare nepieritoare a 
ordinii sociale corecte, în care nobilimea trecea înaintea 
oricărei vedete de cinema. 

Plângea când el îi deschise bluza, așa că nu băgă de 
seamă atingerea lui mai blândă. Lacrimile ei căzură pe 
mâinile lui când acestea îi dădură la o parte sutienul 
şi îi mângâiară sânii, sărutându-i cu o tandrețe pe care 
Flynn nu o arătase niciodată, șoptindu-i în franceză, 
poate chiar în rusă, vorbe pe care ea nu le înțelegea. 

O alină. 

- Îmi pare rău, scumpo. Îmi pare rău că te-am înspăi- 
mântat. Stinse luminile, o ridică în braţe și o legănă 
în poală. i-am făcut un lucru îngrozitor, șopti el, și 
trebuie să mă ierți - atât pentru binele tău, cât și pen- 
tru al meu. Buzele lui îi atinseră părul. Sunt singura 

ta speranță, scumpo. Fără mine, promisiunea ta ca fe 
meie nu se va realiza niciodată. Fără mine, îți vei petre 
ce zilele încercând să îţi vezi reflexia în ochii bărbaţilor 
care nu sunt demni de tine. 

Îi mângâie părul până când trupul ei se relaxă. 


În vreme ce Belinda adormi în braţele lui, Alexi privi 
în gol în întunericul tăcut. Cum de își permisese să se 
îndrăgostească atât de prostește?! Femeia aceasta, ai că- 
rei ochi albaştri ca zambilele venerau bărbaţii cu imnuri 
de adorare, stârnea în el sentimente de care nu se știa 
în stare. Fusese crescut să își trăiască viața doar de pe 
o poziţie de putere și, pentru întâia oară după mulți 
ani, nu.știa sigur ce să facă. Nu se îndoia de abilitatea lui 
de a cuceri dragostea ei — o astfel de sarcină era una tri- 
vială, iar ei îi păsa deja mult mai mult decât era dornică 
să accepte. Nu, nu câștigarea dragostei ei îl înspăimânta. 
Ci puterea pe care ea o obținuse asupra lui era atât de 
înfricoşătoare. 

Fusese învățat ce este autodisciplina de la o vârstă 
fragedă. Își aminti cum, când era un băiețel, se îmbol- 
năvise de o boală a copilăriei, care îl făcuse să ardă de 
febră. Mama lui venise în dormitorul lui, cu o carte 
de compuneri atârnând între degetele ei pline de inele 
şi cu ochii duri. Era adevărat că nu își terminase tradu- 
cerea la latină? El îi explicase că era bolnav, 

„Doar ţăranii găsesc scuze ca să se eschiveze de la res- 
ponsabilităţile lor.“ Mama lui îl scosese din pat și îl pu- 
sese să stea la biroul lui. Cu ochii aprinşi de febră şi cu 
mâinile tremurând, lucrase până când traducerea fusese 
gata, în timp ce ea stătuse în picioare lângă fereastră, 
cu brăţările lucind în lumina soarelui, și fumase țigară 
după ţigară. 

Internate spartane transformau moștenitorii uriaşe- 
lor averi franțuzești în bărbaţi demni de numele fami- 
liilor lor. Acolo, îi fuseseră înlăturate ultimele rămășițe 
ale copilăriei lui. La optsprezece ani, începuse să câştige 
controlul asupra averii Savagar - mai întâi, luptându-se 

să preia puterea din mâinile tutorilor în vârstă care se 
făcuseră grași și leneși pe banii lui, apoi de la mama 
sa. Devenise unul dintre cei mai puternici bărbaţi din 
Franţa, cu locuinţe pe două continente, o colecție ne- 
prețuită de capodopere europene și un șir de amante 
tinere care îi îndeplineau orice dorinţă. Până să o în- 
tâlnească pe Belinda Britton, cu optimismul ei nepătat 
şi cu vederile luminoase, de copil, asupra lumii, nu își 
dăduse seama că lipsea ceva din viața lui. 


Belinda se trezi în dimineaţa următoare, îmbrăcată 
încă în hainele din noaptea trecută, cu o cuvertură sub- 
tire întinsă peste ea. Ochii îi căzură asupra unei bucăţi 
de hârtie sprijinite de pernă. Citi iute cele câteva rân- 
duri scrise mărunt de mână. 


Draga mea, 
Astăzi zbor la New York. Am neglijat deja afacerile 


prea mult timp. Poate mă voi întoarce, poate nu. 


Alexi 


Mototoli biletul şi îl aruncă pe podea. Lua-l-ar naiba! 
La ce îi făcuse noaptea trecută, era bucuroasă că pleca- 
se. Era un monstru. Își lăsă picioarele peste marginea 
patului, doar ca să simtă un gol în stomac. Când căzu 
din nou pe pernă, închise ochii și recunoscu în sinea ei 
că se temea. Alexi avusese grijă de ea, și, fără el, nu știa 
ce să facă. 

Aruncându-și antebraţul peste ochi, încercă să își 
alunge temerile gândind și reconstruind chipul lui 
James Dean în mintea ei - părul neascultător, ochii 
morocănoși și gura răzvrătită. Treptat, deveni mai cal- 
mă. „Un bărbat este propriul stăpân, o femeie - pro- 
pria stăpână.“ Își lăsase ambițiile în derivă cât timp 
fusese cu Flynn. Era vremea să își ia din nou în stăpâ- 
nire propria viață. 

Îşi petrecu restul lunii ianuarie încercând să își contac- 
teze cunoştinţele. Dădu telefoane, scrise bilete directori- 
lor de studiouri pe care îi întâlnise prin Flynn și începu 
din nou să facă vizite, dar nu se întâmplă nimic. Veni 
ziua scadenţei pentru chiria bungalow-ului din Grădina 
lui Allah, și fu nevoită să se reîntoarcă în vechiul ei apar- 
tament, unde se certă cu colegele ei până când acestea 
îi cerură să se mute. Ea le ignoră. Vaci proaste, care se 
mulțumeau cu atât de puțin. 

Dezastrul sosi într-un plic albastru-deschis. O scri- 
soare din partea mamei sale o informă pe Belinda că 
părinţii săi nu mai aveau să îi susțină nebuniile. Alături 
se afla ultimul lor cec. 

Făcu o încercare lipsită de entuziasm de a-și găsi o 
slujbă, dar se simţea rău, chinuită de o durere de cap 
misterioasă și de un stomac deranjat în permanență, ca 
o gripă care totuși nu se instala. Începe să strângă pu- 
ţinii bani pe care îi mai avea, fără să mănânce mesele 
pe care oricum nu dorea să le mănânce, renunțând la 
călătoriile la Schwab și întrebându-se cum de i se pu- 
teau întâmpla lucruri atât de îngrozitoare femeii pe care 
Errol Flynn o adorase cândva. 

Gândul că era însărcinată cu copilul lui Flynn o lovi 
în cele din urmă în dimineața în care nu se putu forța să 
se îmbrace. Timp de două zile, stătuse lungită în patul 
ei şubred, privind în gol la tavanul pătat, încercând să 
înţeleagă ce se întâmplase. Își aminti îngrozită de şoap- 
tele despre fetele din Indianapolis care merseseră prea 
departe, zvonuri despre nunți fulger sau, și mai rău, fără 
nuntă deloc. Dar acele fete o luaseră pe căi greșite, nu 
erau fiica doctorului Britton, Edna Cornelia. Fetele ca 
ea mai întâi se căsătoreau și abia apoi aveau copii. Invers 
era inimaginabil. 

Se gândi să încerce să îl contacteze pe Flynn, dar 
nu ştia cum să dea de el. Și apoi, nici măcar nu 
şi-l putea imagina ajutând-o. După aceea, se gândi la 
Alexi Savagar. 

Dură două zile ca să îi dea de urmă. Acesta stătea la 
hotelul Beverly Hills. li lăsă un mesaj. 


Domnișoara Britton îl va aștepta pe domnul Sava- 
gar în Salonul Polo în seara aceasta, la ora cinci. 


După-amiază aceea de februarie târziu era una rece, 
iar ea se îmbrăcă îngrijit într-un costum de catifea de cu- 
loarea caramelului, cu o bluză albă care sugera detaliile 
dantelate ale furoului de dedesubt. Purtă cercei cu perle 
şi un șirag de perle de cultură pe care îl primise când îm- 
plinise șaisprezece ani, pentru că părinţii ei nu doriseră 
să se deranjeze cu o petrecere. Pe cap purta o beretă de 
culoarea caramelului, lăsată cu stil și neglijent pe o par- 
te a capului. Adăugând niște mănuși corespunzătoare 
de culoare albă şi tocuri cui ușor nepotrivite, era gata să 
conducă până la Schwab, unde își lăsă Studebakerul po- 
nosit și chemă un taxi care să o ducă la eleganta poartă 
ce marca intrarea hotelului Beverly Hills. 

Flynn o dusese la Salonul Polo de câteva ori, însă tot 
simţi un fior când păși înăuntru. li dădu managerului 
numele lui Alexi și îl urmă până la o canapea aflată cu 
faţa către ușă, locul favorit din cel mai faimos salon de 
cocktailuri din ţară. Chiar dacă nu îi plăcea martiniul, 
comandă unul, pentru că era sofisticat și dorea ca Alexi 
să o vadă cu el. 

În timp ce îl aștepta, încercă să se calmeze, studiindu-i 
pe ceilalți clienți. Van Heflin şedea alături de o blondă 
micuță. li observă pe Greer Garson și pe Ethel Merman 
la mese separate și, în partea opusă a încăperii, pe unul 
dintre directorii de studio pe care îi întâlnise când era 
cu Flynn. Un paj îmbrăcat cu o jachetă cu nasturi de 
alamă își făcu apariţia. 

- Un telefon pentru domnul Heflin. Un telefon pen- 
tru domnul Heflin. 

Van Heflin ridică mâna, și un telefon roz apăru lângă 
masa sa. 

În timp ce se juca agitată cu piciorul lung și rece al 
paharului, încerca să nu bage în seamă faptul că mâinile 
îi tremurau. Alexi nu avea să îşi facă apariţia la ora cinci. 
Ultima oară când fuseseră împreună, îi rănise orgoliul. 
Dar avea să vină, totuși? Nu își putea imagina ce urma 
să facă dacă el nu avea să vină. 

Sosiră Gregory Peck și noua sa soție, Veronique, o 
fostă jurnalistă, cu părul negru și frumoasă, şi invidia se 
încolăci înlăuntrul Belindei. Faimosul soț al lui Vero- 
nique îi dărui acesteia un zâmbet intim și spuse ceva ce 
numai ea putu să audă. Veronique râse și își puse mâna 
peste a lui, un gest tandru și posesiv. În clipa aceea, Be- 
linda o urt pe Veronique Peck așa cum nu mai urâse 
vreodată o altă ființă umană. 

Alexi intră în Salonul Polo la ora şase. Se opri în ușă 
pentru a schimba câteva vorbe cu șeful de sală înainte 
de a se îndrepta spre canapeaua ei. Era îmbrăcat într-un 
costum de mătase gri perlat, imaculat, ca întotdeauna, 
şi câțiva oameni îl salutară când trecu pe lângă mesele 
lor. Uitase câtă atracţie stârnea Alexi. Flynn spusese că 
se datora faptului că acesta avea abilitatea nefirească de 
a transforma banii vechi în unii noi. 

Lunecă pe canapea fără o vorbă, aducând cu el miro- 
sul scump al coloniei pe care o folosea. Expresia îi era 
impenetrabilă, și un fior mic alunecă pe spinarea ei. 

- Château Haut-Brion din 1952, îi spuse el chelneru- 
lui. Făcu un semn către paharul ei pe jumătate gol. Ia 
aia. Domnișoara va bea vin cu mine. 

Când chelnerul dispăru, Alexi îi ridică mâna la 
buze și i-o sărută cu blândeţe. Ea încercă să nu se gân- 
dească la ultima oară când fuseseră împreună și când 
sărutul lui nu fusese deloc blând. 

- Pari neliniștită, draga mea. 

Micul grup de celule care se multiplicau neîncetat în- 
lăuntrul ei făcea îndoielile imposibile, iar ea ridică din 
umerii într-un gest relaxat. 

- A trecut mult timp. Mi-a... mi-a fost dor de tine. 
Senzaţia de nedreptate țâșni la suprafaţă. Cum ai putut 

să dispari în felul acela? Fără să îmi dai un telefon sau 
altceva. 

El o privi amuzat. 

- Aveai nevoie de timp ca să cugeţi, scumpo. Să vezi 
dacă îți place să fii singură. 

- Nu mi-a plăcut deloc, replică ea. 

- Nici nu credeam altceva. 

O studie ca şi cum ar fi fost așezată între lamele de 
sticlă și pusă sub un microscop. 

- Spune-mi ce ai aflat în timpul introspecţiei tale. 

- Am aflat că am ajuns să depind de tine, răspunse 
ea cu grijă. Totul s-a dus de râpă după ce ai plecat, și 
nu erai în preajmă ca să mă ajuţi să pun lucrurile în 
ordine. Bănuiesc că nu sunt chiar atât de independentă 
cum credeam. 

Chelnerul apăru cu vinul. Alexi luă o gură, aprobă 
absent din cap și aşteptă să fie singuri înainte de aşi 
întoarce din nou atenția asupra ei. Ea îi spuse ce se pe- 
trecuse în ultima lună: eșecul ei de a atrage interesul 
vreunui producător și faptul că părinţii ei nu mai voiau 
să o susțină. Îi spuse despre toate necazurile ei, cu excep- 
ţia celui mai important. 

- Înţeleg, zise el. Atât de multe s-au petrecut într-un 
timp atât de scurt. Mai sunt și alte dezastre pe care să mi 
le așezi la picioare? 

Ea înghiți cu greu. 

- Nu, nimic altceva. Dar nu mai am bani și am nevo- 
ie să mă ajuţi să iau unele decizii. 

- De ce nu te întorci la fostul tău iubit? Cu siguranță 
te va ajuta. Sunt sigur că va da fuga alături de tine cu 
avionul lui alb şi fluturând sabia, ucigându-i pe cei care 
tiau făcut rău. De ce nu mergi la Flynn, Belinda? 

Ea își mușcă interiorul obrazului ca să își ţină gura. 
Alexi nu îl înţelegea pe Flynn - nu o făcuse niciodată -, 
dar ea nu putea spune asta. Trebuia să îi ia cumva din 
amărăciune, chiar dacă asta însemna să mintă. 

- Zilele acelea de la Grădină... Au fost altfel de- 
cât orice mi s-a întâmplat vreodată. V-am amestecat 

pe amândoi în mintea mea. M-am obligat să cred că 
toate sentimentele mele îi erau adresate lui Flynn, dar, 
după ce ai aplecat, mi-am dat seama că ele aveau legătu- 
ră cu tine. Repetase ce să spună. Am nevoie de ajutor și 
nu știu unde altundeva să îl caut. 

- Înţeleg. 

Dar el nu înţelegea. Deloc. Ea începu să își îndoaie 
șerveţelul ca să evite să îl privească. 

- Eu... eu nu mai am bani și nu mă pot întoarce în 
Indianapolis. Aș... aș dori să îmi dai un împrumut - 
doar pentru un an sau cam așa, până când voi face stu- 
diourile să mă remarce. 

Luă o gură din vinul pe care nu îl dorea. Cu banii 
lui Alexi, putea pleca să găsească un loc în care nu o cu- 
noștea nimeni şi acolo să își nască copilul. El nu spuse 
nimic, iar agitația ei crescu. 

- Nu știu unde altundeva să cer ajutor. Voi muri dacă 
trebuie să mă întorc în Indianapolis. Ştiu că voi muri. 

- Mai degrabă moartea decât Indianapolis. Glasul lui 
avea o notă de amuzament. Cât de copilăresc de poetic 
și cât de specific ție, dulcea mea Belinda. Dar, dacă îţi 
împrumut bani, eu ce voi primi în schimb? 

Chelnerul trecu pe lângă masa lor, cu nasturii de ala- 
mă strălucind. 

- Un telefon pentru domnul Peck. Un telefon pentru 
domnul Peck. 

- Orice doreşti, zise Belinda. 

În clipa în care vorbi, îşi dădu seama că făcuse o gre- 
șeală îngrozitoare. 

- Înţeleg. Vorbele fură un șuierat. Te vinzi din nou. 
Spune-mi, Belinda, ce te deosebeşte de acele tinere îm- 
popoţonate pe care şeful de sală le goneşte de la ușă? Ce 
te deosebește de curve? 

Ochii ei se înnegurară din cauza nedreptății atacului 
lui. El nu avea de gând să o ajute. Ce o făcuse să creadă 
contrariul? Se ridică şi își apucă geanta ca să poată fugi 
înainte de a se umili comițând păcatul de neiertat de 
a plânge în public sub privirile celor aflaţi în Salonul 

Polo. Dar, înainte să apuce să se miște, Alexi îi prinse de 
mână și o trase blând înapoi pe locul ei. 

- Îmi pare rău, scumpo. Te-am rănit din nou. Dar, 
dacă continui să arunci cuţitele astea înspre mine, mai 
devreme sau mai târziu, trebuie să te aștepți să sângerez. 

Ea își plecă ușor capul ca să își ascundă lacrimile care 
i se revărsau pe obraji. Una dintre ele lăsă o pată neagră 
pe fusta costumului ei de culoarea caramelului. 

- Poate tu poți lua ceva de la cineva fără să dai nimic 
în schimb, dar eu nu pot. Se chinui cu încuietoarea gen- 
ţii, încercând să o deschidă ca să scoată o batistă. Dacă 
asta mă face curvă în ochii tăi, atunci îmi doresc să nu 
fi apelat niciodată la tine pentru ajutor. 

- Nu plânge, scumpo. Mă faci să mă simt ca un 
monstru. 

O batistă, îndoită într-un dreptunghi perfect, căzu în 
faţa ei. Ea își închise pumnul în jurul ei, îşi cobori capul 
și îşi tamponă ochii. Făcu mișcarea cât putu de discret, 
îngrozită că Van Heflin ar fi putut-o privi; sau poate 
blonda mică aflată alături de el ori Veronique Peck. 
Dar, când înălță capul, nimeni nu păruse să o observe. 
Alexi se aplecă pe banchetă şi o privi cu atenție. 

-Totul este simplu pentru tine, nu-i așa! Glasul îi 
devenise răgușit. Îți vei lăsa la o parte fanteziile, draga 
mea! Îmi vei da adorarea ta? 

El făcea să pară atât de simplu, dar nu era așa. El o 
fascina. Ba chiar o entuziasma și îi plăcea foarte tare 
felul în care oamenii se uitau la ea când erau împreună. 
Dar chipul lui nu fusese niciodată evident pe marele 
ecran până când devenise destul de mare încât toată 
lumea să îl vadă. 

El îşi scoase o ţigară dintr-o tabacheră de argint. Ei 
i se păru că degetele lui tremurară pe brichetă, dar fla- 
căra ieși dreaptă. 

-Te voi ajuta, draga mea, deşi ştiu că nu ar trebui. 
După ce îmi voi fi încheiat afacerile aici, vom merge la 
Washington şi ne vom căsători la ambasada franceză. 

- Ne vom căsători! Nu îi venea să creadă că îl auzise 
bine. Nu te vei căsători cu mine, continuă ea. 

Liniile aspre din jurul gurii lui se înmuiară, iar ochii 
i se umplură de emoție. 

- Nu, draga mea! Te doresc, nu ca amantă, ci ca soție. 
Prostește din partea mea, nu? 

- Dar ţi-am spus deja... 

- Ajunge! Nu îmi spune din nou oferta ta. 

Înspăimântată de înflăcărarea lui, se trase de lângă el. 

- Ca afacerist, nu fac niciodată pariuri nesăbuite, 
iar cu tine nu există garanţii, nu-i așa, draga mea? Își 
trecu degetul peste piciorul paharului său de vin. Din 
păcate, sunt în același timp şi rus. Ceea ce dorești nu 
este o carieră cinematografică, deși încă nu înţelegi asta. 
În Paris, îţi vei ocupa locul de soţie a mea. Va fi o via- 
tă nouă pentru tine. Necunoscută, dar te voi ghida, și 
vei deveni cea despre care va vorbi întregul oraș: mirea- 
sa-copil a lui Alexi Savagar. Zâmbi. ţi va plăcea la nebu- 
nie toată atenţia. 

Mintea ei începu să gonească. Nu se putea imagina 
ca soţie a lui Alexi, aflată întotdeauna sub examinarea 
acelor ochi ciudaţi, oblici. Alexi era bogat și important, 
faimos în lumea lui. Spusese că ea avea să devină su- 
biectul aflat pe buzele tuturor în Paris. Dar nu putea 
renunţa la visurile ei de a deveni vedetă. 

- Nu ştiu, Alexi. Nu m-am gândit... 

Expresia lui deveni aspră. Îl simţi retrăgându-se. Dacă 
avea să îl refuze acum - dacă ezita chiar și pentru o clipă -, 
mândria lui nu avea să îi îngăduie niciodată să o ierte. 
Nu avea decât această unică șansă. 

- Da! 

Râsul ei sună ascuţit și forțat. Copilul! Trebuia să îi 
spună despre copil. 

- Da. Da, desigur, Alexi. Mă voi căsători cu tine: Îmi 
doresc să mă căsătoresc cu tine. 

Preţ de o clipă, el nu schiţă nici o mişcare, apoi îi ridi- 
că mâna la buze. Cu un zâmbet, îi întoarse încheietura 
mâinii şi îi acoperi cu buzele zona unde se simțea pulsul. 

Ea ignoră bubuitul propriei inimi și îngrozitoarea năva- 
lä a sângelui care o întreba ce făcuse. 

El comandă o sticlă de Dom Perignon. 

- Pentru sfârșitul fanteziei! 

Ridică paharul. Ea își linse buzele uscate. 

- Pentru noi! 

Pe canapeaua alăturată, râsetul moale al lui Vero- 
nique Peck răsună ca un șirag de clopoței de argint. 

Spre surprinderea Belindei, noaptea nunţii sale nu 
avu loc înainte de noaptea nunții, la o săptămână după 
întâlnirea ei cu Alexi la Salonul Polo. Se căsătoriră la 
Ambasada Franţei din Washington și plecară în luna 
de miere imediat după ceremonie, la reședința de vară 
a ambasadorului. 

Emoţiile Belindei crescură când ieși din cada ambasa- 
dorului și se șterse cu un prosop gros, maro ca nucșoara. 
Nu îi spusese lui Alexi despre copil. Dacă era norocoasă 
și copilul urma să fie mic, poate că el avea să creadă că 
era copilul lui, născut prematur. Dacă nu avea să creadă 
asta, probabil avea să divorțeze de ea, dar copilul urma 
să aibă numele lui, iar ea nu avea să fie nevoită să tră- 
iască cu stigmatul de mamă necăsătorită. Putea să se în- 
toarcă în California și să o ia de la capăt, dar, de data 
asta, pe banii lui Alexi. În fiecare zi, vedea dovezi noi şi 
surprinzătoare ale profunzimii sentimentelor lui Alexi, 
nu doar în cadourile care o copleşeau, ci și în răbdarea 
lui față de greșelile prostești pe care ea le făcea de când 
intrase în lumea lui. Nimic din ceea ce făcea ea nu îl 
înfuria. Gândul acesta îi aduse alinare. 

Privi admirativ la cutia, împachetată în hârtie argin- 
tie, care se afla pe chiuvetă. El dorea ca ea să poarte ce 
era înăuntru pentru noaptea nunţii. Ea spera să fie un 
neglijeu, negru și din dantelă, ca unul pe care Lar fi avut 
Kim Novak. 


54 Susan Elizabeth Phillips 


Dar, când deschise cutia, aproape că plânse de dez- 
amăgire. Veșmântul lung alb, din bumbac, cuibărit 
în norul de hârtie, arăta mai degrabă ca o cămașă de 
noapte pentru copii decât ca neglijeul din fanteziile 
ei. Deşi materialul era subțire şi fin, decolteul avea o 
margine uşor dantelată, în vreme ce un rând de pan- 
glici roz țineau corsajul închis. Când scoase veşmântul 
din cutie, ceva căzu la picioarele ei. Se aplecă și ridică 
o pereche de chiloți asortaţi cu volănașe de dantelă. Își 
aminti de mândria lui Alexi și de faptul că nu venea la 
el ca o virgină. 

Trecuse de miezul nopţii când intră în elegantul dor- 
mitor verde ca jadul. Draperiile de brocart fuseseră tra- 
se și mobila lustruită din lemn de tec lucea în lumina 
caldă care trecea prin abajururile de mătase crem. În- 
căperea nu putea fi mai diferită de interiorul minunat 
de strident al bungalow-ului spaniol de la Grădina lui 
Allah. Alexi purta un halat auriu. Cu ochii lui mici și 
întunecați și părul rar, nu ar fi putut să joace pe ecran 
decât rolul unui personaj negativ. Dar un personaj ne- 
gativ puternic. O privi cu admirație până când tăcerea 
camerei deveni apăsătoare. În cele din urmă, vorbi. 

- Eşti dată cu ruj, draga mea? 

- Este vreo problemă? 

El scoase o batistă din buzunarul halatului. 

- Vino la lumină. 

Păşi tiptil pe covor cu picioarele goale în locul papu- 
cilor negri de satin cu toc înalt din imaginaţia ei. El îi 
luă bărbia în mână și îi şterse delicat gura cu batista lui 
din pânză albă. 

- Fără ruj în dormitor, iubirea mea. Eşti destul de fru- 
moasă și fără el. Dându-se înapoi, își trecu alene privirea 
peste trupul ei și se opri la unghiile de un roșu aprins de 
la picioare. la loc pe pat. 

Ea făcu întocmai. El scotoci prin trusa ei cosmetică 
până găsi o sticluță de acetonă. Ingenunche în faţa ei şi 
începu să îndepărteze oja de pe fiecare deget cu batista 

lui. Când încheie, îi mușcă ușor căputa, apoi o atinse 
cu limba. 

- Porţi chiloţii pe care ţi i-am dat? 

Rușinată, își cobori ochii asupra gulerului halatului 
lui şi încuviință din cap. 

- Bun. Eşti mireasa mea dulce. Vino şi oferă-mi plă- 
cere. Eşti timidă, lipsită de experiență, poate un pic 
înspăimântată. Așa și ar trebui. 

Era înspăimântată. Vorbele lui blânde, cămașa de 
noapte virginală... O trata ca şi cum ar fi fost inocentă, 
dar asta nu avea să şteargă timpul petrecut de ea alături 
de Flynn. Amintirea nopții în care Alexi o asaltase își 
făcu loc precum un vierme în gândurile ei. O alungă. 
El fusese gelos pe Flynn, dar acum ea era soția lui, și nu 
avea să îi facă niciodată rău. 

El se ridică şi întinse mâna. 

- Vino la mine, scumpo. Am așteptat atât de mult 
timp să fac dragoste cu tine. 

Alexi o întinse ușor pe pat, apoi îi atinse buzele cu 
gura. Ea își impuse să își imagineze că era Flynn. 

- Pune-ţi braţele în jurul meu, scumpo, murmură el. 
Acum, sunt soțul tău. 

Făcu așa cum îi ceruse și, în timp ce chipul lui se 
apropie, încercă să se prefacă, dar Flynn o sărutase foar- 
te rar și niciodată cu înflăcărarea lui Alexi. 

- Săruţi ca un copil. 

Buzele lui Alexi se mișcară pe buzele ei. 

- Deschideţi gura pentru mine. Fii generoasă cu 
limba ta. 

Ea își desfăcu cu grijă buzele. Cel care o săruta era 
Flynn. Gura lui Flynn era cea care o acoperea pe a ei. 
Dar chipul marii vedete refuza să ia formă. Trupul ei de- 
veni moale și cald. ÎL trase mai aproape pe Alexi, limba 
devenindu-i îndrăzneață în gura lui. Gemu ușor când el 
se îndepărtă de ea. 

- Deschide ochii, Belinda. Trebuie să mă priveşti 
când fac dragoste cu tine. 

Aerul rece îi mângâie pielea când el trase de fundele 
care îi închideau cămașa de noapte și îi desfăcu corsajul. 

- Priveşte-mi mâinile pe sânii tăi, scumpo. 

Își deschise ochii sub privirea lui arzătoare, ochii lui 
fierbinţi care puteau sfredeli carnea și oasele ca să desco- 
pere chiar și cea mai mică sămânță de minciună. Panica 
se amestecă acum cu emoția. Încercă să îşi tragă cămașa 
de noapte la loc. 

El chicoti, sunetul fiind profund şi jos în gâtlejul lui, 
iar ea își dădu seama că el îi luase teama drept timidita- 
te. Înainte de a apuca să îl oprească, el îi săltă cămașa de 
noapte peste șolduri. Ea stătea întinsă pe pat, purtând 
doar chiloţii de bumbac tiviți cu dantelă. El îi apucă 
mâinile şi i le întinse în lături. 

- Uită-te la mine! 

Mâinile i se mutară pe sâni, mângâindu-i cu blân- 
dețe şi trasând cercuri ușoare, ca fulgul, până când 
sfârcurile ei se întăriră ca niște clopoței micuţi. Atinse 
fiecare vârf. 

- Mă voi hrăni din tine, șopti el. 

Valuri de căldură o străbătură când capul lui se aple- 
că. El îi supse sfârcul, sculptându.-i-l cu limba şi apoi 
trăgând de el ca şi cum şi-ar fi luat hrana. Exaltarea se 
împrăștie prin trupul ei ca o trădare, arzând mai fierbin- 
te și mai acerbă când el începu să mângâie interiorul 
coapselor ei. Degetele lui pătrunseră sub elasticul dan- 
telat al chiloţilor ei, așa cum făcuseră ale lui Billy Green- 
way cu atâtea vieți în urmă, și apoi lunecară înlăuntrul 
ei cu o atingere exersată atât de diferită de bâjbâielile 
penibile din trecutul ei. 

- Eşti strâmtă, șopti el, retrăgându-se din ea. 

li trase chiloţii în jos peste șolduri, îi despărți picioa- 
rele și începu să facă ceva cu gura, ceva atât de interzis și 
de palpitant, încât nu îi venea să creadă că se întâmpla. 
La început, se împotrivi, dar rezistenţa ei nu avea nici 
o șansă în fața priceperii lui. El preluă controlul asupra 
trupului ei, iar ea i se abandonă. Strigă când el o aduse 

la un orgasm atât de desăvârșit încât simţi că se fărâmă 
într-o mie de bucăți. 

După ce luă sfârșit, el se întinse alături de ea. Ceea ce 
făcuse el era murdar, iar ea nu suporta să îl privească. 

- Nu ţi s-a întâmplat asta niciodată până acum, așa-i? 

Auzi satisfacția din glasul lui şi își întoarse spatele 
către el. 

-Ce micuță puritană ești, rușinată de tine însăți pen- 
tru că ţi-a făcut plăcere ceva atât de natural. 

Se aplecă să o sărute, dar ea își feri capul. Nimic nu 
avea să o facă să sărute o gură care fusese acolo unde 
fusese a lui. 

El râse, prinzându-i capul între palme, și aducându-și 
buzele peste ale ei. 

- Vezi cât ești de dulce. Doar atunci o părăsi destul 
cât să îşi desfacă halatul și să îl lase să cadă la podea. 
Trupul îi era sfrijit și negricios, acoperit de păr negru și 
excitat la maximum. Acum, te voi explora pentru plăce- 
rea mea, zise el. 

Atinse fiecare bucăţică din ea, lăsând semnul lui 
Alexi Savagar în urmă și aprinzându-i din nou dorința. 
Când o pătrunse în sfârșit, ea își înfășură picioarele în 
jurul lui și își îngropă degetele în fesele lui, rugându-l 
în tăcere să se miște mai repede. Chiar înainte de clipa 
orgasmului lui, el șopti în urechea ei: 

- Eşti a mea, Belinda. Își voi da lumea. 

Dimineaţă, pe cearșaf era o pată de sânge de la o zgâ- 
rietură lungă și subţire pe care i-o făcuse pe șold. 


Parisul era tot ce îşi imaginase Belinda, iar Alexi o 
duse în toate locurile pe care turiștii le adorau. In vârful 
turnului Eiffel, cu exact o oră înainte de apus, o sărută 
până când ea avu impresia că trupul avea să îi zboare. 
Navigară cu o barcă de jucărie în piscina din Grădinile 
Luxemburg și se plimbară prin Versailles pe furtună. În 
Luvru, el găsi un colț părăsit în care îi pipăi sânii ca să 
vadă dacă erau la fel de plini ca ai Madonelor renascen- 
tiste. li arătă Sena la răsărit, lângă podul Saint-Michel, 

când soarele nou-născut lovi ferestrele vechilor clădiri 
şi puse orașul pe foc. Vizitară Montmartre noaptea și 
cafenelele rău famate și pline de fum din Pigalle, unde 
o aţâță cu vorbe şoptite despre sex, care o lăsară fără 
suflu. Luară cina compusă din păstrăv şi trufe în Bois 
de Boulogne, sub candelabre care atârnau de castani, 
şi sorbiră Château Lafite întro cafenea unde la ferestre 
înfloreau lalele. Pe măsură ce zilele treceau, pasul lui 
Alexi devenea mai ușor, iar râsul mai senin, până când 
aproape că păru din nou un băiețandru. 

Noaptea, se încuiau în dormitorul mare al vilei de 
piatră cenușie de pe Rue de la Bienfaisance și o poseda 
iar şi iar până când trupul ei înceta să mai existe sepa- 
rat de al lui. Ea începu să deteste afacerile care îl furau 
de lângă ea în fiecare dimineaţă. Dimineţile, îi lăsau 
prea mult timp în care să se gândească la copilul pe care 
îl purta. Copilul lui Flynn. Copilul despre care Alexi 
nu știa. 

Viaţa fără Alexi era aproape de nesuportat în Rue de 
la Bienfaisance. Nu fusese pregătită pentru grandoarea 
vilei cenușii de piatră, cu saloanele, apartamentele și 
sufrageria care putea acomoda cincizeci de oameni. La 
început, o încântase ideea de a trăi printre atâta splen- 
doare, dar în curând imensa casă deveni apăsătoare. 
Se simţea mică și lipsită de apărare stând în picioare 
pe marmura cu nervuri roşii și verzi din foaierul oval şi 
studiind tapiseriile macabre cu martiriul şi crucificarea, 
atârnate pe pereţi. În salonul principal, pe tavan se lup- 
tau personaje alegorice îmbrăcate în pelerine și armuri. 
De-a lungul ferestrelor acoperite cu draperii grele se în- 
tindeau frize. Și totul era condus de mama lui Alexi, 
Solange Savagar. 

Solange era înaltă și subțire, cu părul vopsit negru 
tuns scurt, un nas mare şi riduri subțiri ca hârtia. In 
fiecare dimineață, la ora zece fix, se îmbrăca într-unul 
dintre nenumăratele costume albe de lână concepute 
pentru ea de Norell înainte de război, își punea rubinele 
şi își ocupa locul pe un fotoliu Ludovic al XV-lea aflat 


Flacăra pasiunii 59 


în mijlocul salonului principal, unde își începea dom- 
nia zilnică asupra casei și asupra locuitorilor acesteia. 
Posibilitatea ca Belinda, americanca nepermis de tânără 
care reușise cumva să îl vrăjească pe fiul ei, să ia locul lui 
Solange era de neconceput. Vila de pe Rue de la Bien- 
faisance era în întregime domeniul lui Solange. 

Alexi arătase limpede faptul că mama lui trebuia 
respectată, dar Solange făcea imposibilă conviețuirea. 
Refuza să vorbească în engleză, exceptând cazurile când 
critica și era încântată să expună inspecției lui Alexi fi- 
ecare stângăcie pe care o făcea Belinda, În fiecare seară, 
la ora șapte fix, se adunau în salonul principal, unde 
Solange își sorbea vermutul alb şi fuma una după alta 
ţigări Gauloise pătate de ruj, vorbind vrute şi nevrute cu 
fiul său, într-o franceză sacadată. 

Alexi îndepărtă cu un sărut plângerile Belindei. 

- Mama mea este o femeie bătrână și ursuză care a 
pierdut multe. Casa aceasta este întreaga împărăție care 
i-a rămas. Sărutările lui se abătură către sânii ei. Fă-i pe 
plac, scumpa mea. De dragul meu. 

Şi apoi, brusc, totul se schimbă. 

Într-o noapte de la mijlocul lui aprilie, la șase săp- 
tămâni după nunta lor, ea decise să îi facă o surpriză 
lui Alexi, defilând într-un neglijeu negru transparent pe 
care îl cumpărase în după-amiaza aceea. În timp ce ea 
se apropie de pat făcând piruete, el se făcu palid şi ieși 
furios din încăpere. Ea aşteptă în întuneric, furioasă pe 
ea însăși pentru faptul că nu pricepuse cât de mult ura 
el să o vadă în orice altceva în afară de cămășile albe 
simple pe care le alegea el. Orele trecură, iar el nu se 
întoarse. Până dimineaţă, era epuizată de atâta plâns. 

În următoarea noapte, merse la soacra ei. 

- Alexi a dispărut. Doresc să ştiu unde este. 

Un rubin antic de pe degetul strâmb al lui Solange 
clipi ca un ochi malefic. 

- Fiul meu îmi spune doar ceea ce doreşte să ştiu. 

El se întoarse două săptămâni mai târziu. Belinda 
stătea în picioare pe scara de marmură, într-o rochie 

Balmain! care îi era prea strâmtă în talie, și îl privi 
în timp ce acesta îi dădea valetului servieta. Părea să fi 
îmbătrânit cu zece ani. Când dădu cu ochii de ea, gura 
i se curbă în grimasa cinică pe care ea nu o mai văzuse 
din ziua în care se întâlniseră pentru prima oară. 

- Draga mea soţie. Arăţi la fel de frumoasă ca întot- 
deauna. 

Următoarele câteva zile o zăpăciră. O trata cu respect 
în public, dar în intimitate o tortura cu actul amorului. 
Abandonase tandreţea în schimbul cuceririi și o ţinea 
atât de mult timp aproape de satisfacție, încât plăcerea 
ei trecea granița către durere. În ultima săptămână din 
aprilie, anunţă că aveau să meargă într-o călătorie, dar 
refuză să-i spună unde. 

Conduse mașina Hispano-Suiza 1933 din colecția 
lui de mașini de epocă cu cea mai mare concentrare. 
Ea fu bucuroasă că nu era obligată să facă conversaţie. 
Pe fereastră, peisajul din afara Parisului făcu încet loc 
dealurilor dezgolite şi calcaroase ale provinciei Cham- 
pagne. Nu reuşi să se relaxeze. Era însărcinată aproape 
în luna a patra și efortul de a-l înșela o storcea de putere. 
Se prefăcea că avea ciclu menstrual, îşi ajusta în secret 
nasturii de la talia noilor fuste și se străduia să își ţină 
departe de lumină trupul gol. Făcuse tot ce putea ca să 
amâne momentul când avea să fie nevoită să îi spună 
despre copil. 

Când viile se transformară în lavandă în umbrele pre- 
lungite ale după-amiezii, ajunseră în Burgundia. Hanul 
la care poposiră avea un acoperiș de ţiglă roșie şi ghivece 
încântătoare de mușcate la ferestre, dar era prea obosită 
ca să se bucure de masa simplă, bine gătită, care le fu 
așezată în față. 

În ziua următoare, Alexi o conduse în provincia bur- 
gundă. La prânz, avură un picnic în tăcere pe un vârf 
de deal acoperit cu flori sălbatice, mâncând o tocană 
plină de hasmaţuchi proaspăt, tarhon şi arpagic, pe care 


1 Casă de modă de lux franțuzească, întemeiată de Pierre Balmain 
în anul 1946 (n.tr.) 

Alexi o cumpărase în satul din vecinătate. O mâncară 
cu pâine cu crustă de semințe de mac, o brânză moale 
de Saint Nectaire şi un vin de ţară tânăr, proaspăt. Be- 
linda ciuguli din mâncare, apoi își legă jacheta în jurul 
umerilor și se plimbă pe vârful dealului ca să scape de 
tăcerea apăsătoare a lui Alexi. 

-Te bucuri de privelişte, dulceața mea? 

Nu îl auzise venind prin spatele ei, și tresări când el 
îşi puse mâinile pe umerii ei. 

- Este frumoasă. 

- Îți place să fii cu soțul tău? 

Îşi încolăci degetele în jurul nodului pe care îl făcuse 
puloverului. 

- Întotdeauna mă bucur să fiu cu tine. 

- Mai ales în pat, nu-i așa? 

Nu îi aşteptă răspunsul, ci arătă cu degetul o podgo- 
rie și îi spuse ce struguri producea aceasta. Începu să 
pară Alexi care îi arătase atracțiile Parisului, iar ea se 
relaxă treptat. 

- Acolo, draga mea. Vezi grupul acela de clădiri gri 
de piatră? Aceea este Couvent de l'Annonciation. Călu- 
găriţele de acolo conduc una dintre cele mai bune şcoli 
din Franţa. 

Belinda era mai interesată de podgorie. 

- Unele dintre cele mai bune familii din Europa își 
trimit copiii să fie educați de călugăriţe, continuă el. Su- 
rorile acceptă chiar și nou-născuți, deși copiii de parte 
bărbătească sunt trimiși fraților de lângă Langres când 
împlinesc cinci ani. 

Belinda fu şocată. 

- De ce o familie bogată și-ar trimite copiii de-acasă? 

- Este un lucru necesar dacă fiica este necăsătorită și 
nu poate fi găsit un soț potrivit. Surorile țin copiii până 
când poate avea loc o adopţie discretă. 

Discuţia despre copii o neliniști, și încercă să schim- 
be subiectul, dar Alexi nu era dispus să se lase distras. 

-Surorile au foarte mare grijă de ei, zise el. Nu sunt 
abandonaţi să își petreacă zilele într-un pătuţ. Au parte 
de cea mai bună hrană și de atenţie. 

-Nu îmi pot imagina o mamă care să îşi lase copilul 
în grija altcuiva. și dezlegă jacheta și și-o puse pe ea. Hai 
să mergem! Mi se face frig. 

-Nu îţi poţi închipui una ca asta pentru că gândeşti 
în continuare ca burghezia, zise el fără să se miște. Acum, 
că ești soția mea, va trebui să gândești altfel. Acum, că 
ești o Savagar. 

Mâinile ei se așezară involuntar peste abdomen, și se 
întoarse încet. 

- Nu înţeleg. De ce îmi spui asta? 

-Ca să știi ce se va întâmpla cu acel copil nelegitim 
al tău. De îndată ce va fi născut, va merge să fie crescut 
de surorile de acolo. 

- Ştii, șopti ea. 

- Bineînţeles că știu. 

Soarele se scurse din zi în timp ce toate coșmarurile 
ei prinseră viață. 

- Abdomenul îţi este umflat, zise el, cu vocea încărca- 
tă de dispreţ, iar venele sânilor ţi se zăresc prin piele. În 
noaptea aceea în care te-am privit în dormitorul nostru 
în cămașa acea de noapte neagră... A fost ca și cum ci- 
neva mi-ar fi smuls ochelarii de cal de pe ochi. Cât timp 
credeai că mă poţi înşela? 

- Nu! 

Dintr-odată, totul fu mai mult decât putea ea îndure, 
şi făcu ceea ce își jurase că nu avea să facă vreodată. 

- Nu! Copilul nu este unul nelegitim! Este copilul 
tău! Este al tău... 

El o lovi cu putere peste față. 

- Nu te umili cu minciuni pe care ştii că nu le voi 
crede niciodată! 

Ea încercă să se retragă, dar el o ţinu strâns. 

- Cum trebuie să fi râs de mine în ziua aceea, la Sa- 
lonul Polo. M-ai prins în căsătorie exact ca pe un școlar. 
Ai făcut din mine un caraghios! 

Ea începu să plângă. 

- Știu că ar fi trebuit să-ți spun. Dar nu maai fi ajutat, 
şi nu ştiam ce altceva să fac. Voi pleca. După divorțul 
nostru. Nu vei mai fi nevoit să mă vezi vreodată. 

- Divorțul nostru? Ah, nu, micuța mea. Nu va exista 
nici un divorţ. Nu ai înțeles ce ţi-am spus despre mă- 
năstire? Nu ai înţeles că tu ești cea care a fost prinsă 
în capcană? 

O cuprinse teama când își aminti ce spusese el. 

- Nu! Nu te voi lăsa niciodată să îmi iei copilul. 

Copilul ei. Copilul lui Flynn! Trebuia să își îndepli- 
nească visurile. Avea să își înceapă din nou viața în Cali- 
fornia. Ea și un băieţel la fel de frumos ca tatăl lui ori o 
fetiță, mai frumoasă decât orice copil născut vreodată. 

Expresia de pe chipul lui deveni nemiloasă, şi toate 
naivele castele de vis pe care le construise ea se năruiră. 

-Nu va exista nici un divorț, zise el. Dacă încerci să 
fugi, nu vei primi de la mine nici o leţcaie. Nu prea 
poţi să supraviețuieşti fără banii altor oameni, nu-i 
așa, Belinda? 

-Nu îmi poţi lua copilul! 

- Pot face orice doresc. Glasul îi deveni letal de liniş- 
tit. Nu cunoşti legislația franceză, draga mea. Copilul 
tău nelegitim este al meu, din punct de vedere legal. În 
ţara aceasta, tatăl are autoritate deplină asupra copiilor 
săi. Şi, te avertizez, dacă vei spune vreodată cuiva des- 
pre nesăbuinţa ta, te voi ruina. Mă înţelegi? Vei rămâne 
fără nimic. 

- Alexi, nu îmi face asta, scânci ea. 

Dar el se îndepărta deja de ea. 


Se întoarseră în Paris, mergând în tăcere. Când Alexi 
intră cu mașina lui Hispano-Suiza pe poartă și trase pe 
alee, Belinda ridică privirea către casa pe care ajunsese 
să o urască. Aceasta se contura deasupra ei ca o piatră 
de mormânt mare și cenușie. Căută orbește mânerul 
ușii și sări din mașină. 

Alexi fu alături de ea aproape imediat. 

- Intră în casă cu demnitate, Belinda, pentru bi- 
nele tău. 

Ochii ei se umplură de lacrimi. 

- De ce te-ai căsătorit cu mine? 

El o privi îndelung, secundele scurgându-se ca niște 
promisiuni pierdute. Gura lui se strânse cu amărăciune. 

- Pentru că te-am iubit. 

Ea îl privi cu ochii mari, și o şuviţă de păr îi biciui 
obrazul. 

- Te voi uri veșnic pentru asta. 

Se îndepărtă de el și alergă orbește pe alee către Rue 
de la Bienfaisance, nefericirea ei dezolantă fiind în con- 
trast cu frumuseţea însorită a după-amiezii de primă- 
vară. Se refugie în umbrele frunzoase de lângă poartă, 
acolo unde bătrânii castani atârnau îngreunaţi de flori 
albe. Petale picurau pe caldarâm şi se așterneau în mor- 
mane mari ca de zăpadă la marginea trotuarului. Când 
se întoarse către stradă, o pală de vânt venită din partea 
unei mașini în trecere ridică petalele căzute pe trotuar 
şi o învălui într-un nor de alb. Alexi stătu nemișcat și o 
privi. Belinda, capturată pentru o secundă sfâșietoare 
într-un nor învolburat de flori de castan. 

Fu un moment pe care avea să şi-l amintească pentru 
tot restul vieţii lui. Belinda între flori - prostuță și su- 
perficială, agonizant de tânără. Cu sufletul frânt. 


Copilul Belindei 


„Indiferent de ce au alții de făcut, eu 
trebuie să mă opun.“ 


Errol Flynn, My Wicked, Wicked Ways 

Bărbatul pocni dintr-un bici negru urât deasupra 
capului său, şi tinerele fete ţipară ascuţit. Chiar și ele- 
vele mai mari, care chiar noaptea trecută se puseseră 
de acord că erau mult prea sofisticate ca să fie înspăi- 
mântate de Bau-Baul cu bici, își simțiră gâtlejurile usca- 
te. Acesta era îngrozitor de urât, cu o barbă murdară și 
încâlcită și o robă lungă și pătată de noroi. În fiecare zi 
de 4 decembrie, Bau-Baul o scotea în faţă pe cea mai rea 
fată de la Couvent de l'Annonciation ca să îi primească 
mănunchiul de nuiele de mesteacăn. 

De data aceasta, sala de mese a mănăstirii era lipsită de 
sporovăiala obișnuită de dimineață, rostită în nu mai puțin 
de cinci limbi diferite. Fetele se îngrămădiră și mai mult, 
şi fiori delicioși de teamă le strânseră stomacul. 

„Ie rog, Măicuţă Binecuvântată, dă să nu fiu eu.“ Ru- 
găciunile lor veneau mai degrabă din obișnuință decât 
dintr-o teamă reală, din moment ce știau deja pe cine 
avea el să aleagă. 

Aceasta stătea ușor mai departe de ele, alături de o 
ghirlandă de Crăciun din plastic, care atârna lângă ful 
gii de zăpadă din hârtie şi un poster cu Mick Jagger, pe 
care surorile încă nu îl observaseră. Deşi era îmbrăcată 
cu aceeași bluză albă, fustă plisată albastră și șosete ne- 
gre până la genunchi precum colegele ei, arăta diferit de 
restul. Deși avea doar paisprezece ani, le depășea pe toa- 
te în înălțime. Avea mâini uriașe, picioare ca o barcă şi o 
față prea mare pentru trupul ei. Părul blond tărcat care 
îi trecea de umeri îi era prins într-o coadă de cal rebelă 
şi contrasta cu o pereche de sprâncene groase şi întune- 
cate care aproape că se întâlneau la mijloc și arătau ca 
şi cum ar fi fost pictate pe faţa ei cu un marker cu vârf 
tocit. Gura ei, completată de un set de aparate dentare 

de argint, se întindea de-a latul părții de jos a chipu- 
lui ei. Braţele și picioarele ei erau lungi și dizgraţioase, 
coate ascuţite și genunchi noduroși, dintre care unul 
purta o cicatrice şi conturul murdar al unui plasture. 
În vreme ce celelalte fete purtau ceasuri elvețiene sub- 
ţiri la mână, ea purta un cronometru pentru bărbați, 
cureaua neagră de piele fiind atât de largă, încât fața 
ceasului atârna pe o parte pe încheietura ei osoasă 
de adolescentă. 

Nu doar dimensiunea ei era cea care o deosebea, ci 
şi felul în care stătea, cu bărbia în vânt și ochii verzi 
ciudați privind sfidător la orice nu-i plăcea - în cazul de 
față, la Bau-Bau. Expresia ei rebelă îl provoca să o atingă 
cu biciul. Nimeni în afara lui Fleur Savagar nu putea să 
aibă acea privire. 

Până în iarna acelui 1970, zonele mai progresive ale 
Franţei scoseseră în afara legii Bau-Baul, pe „biciuito- 
rul“ nemilos care ameninţa să dea școlarilor francezi 
care nu se purtau cum se cuvenea nuiele de mesteacăn 
în locul cadourilor de Crăciun. Dar aici, la mănăstire, 
schimbările nu se făceau cu ușurință, iar surorile sperau 
că notorietatea rușinoasă de a fi scoasă în evidenţă ca 
fiind fata cu cea mai proastă purtare din mănăstire avea 
să aducă reformarea. Din nefericire, nu funcţionase în 
felul acela. 

Pentru a doua oară, Bau-Baul plesni din bici și, pen- 
tru a doua oară, Fleur Savagar refuză să se miște, deși 
avea motive întemeiate să fie îngrijorată. În ianuarie, 
furase cheile vechiului Citroen al maicii stareţe. După 
ce se lăudase tuturor că ştia să conducă, intrase cu ma- 
şina direct în magazia de unelte. În martie, îşi rupsese 
braţul făcând acrobaţii pe spinarea fără şa a poneiului 
ud leoarcă pe care îl avea mănăstirea, apoi refuzase cu 
încăpățânare să spună cuiva că se rănise, până când 
călugărițele îi observaseră brațul umflat foarte tare. Un 
incident nefericit cu artificii dusese la distrugerea aco- 
perişului garajului, dar aceea fusese doar o mică greșeală 

în comparaţie cu ziua de neuitat în care toți copiii în 
vârstă de șase ani din mănăstire dispăruseră. 

Bau-Baul scoase detestatul mănunchi de nuiele de 
mesteacăn dintr-un sac vechi de pânză și își lăsă ochii 
să lunece peste fete înainte să se oprească, în cele din 
urmă, asupra lui Fleur. Cu o privire fixă letală, acesta 
așeză nuielele la vârfurile scâlciatelor ei ghete maro cu 
şiret. Sora Marguerite, care găsea obiceiul barbar, își feri 
privirea, dar celelalte călugărițe se uitară dezaprobator şi 
clătinară din cap. Se străduiseră din răsputeri cu Fleur, 
dar aceasta era ca argintulwiu alergând prin zilele lor 
disciplinate - schimbătoare, impulsivă, tânjind ca viața 
să înceapă. În secret, o iubeau cel mai mult, pentru că 
stătuse cu ele cel mai mult timp și pentru că era imposi- 
bil să nu o iubeşti. Dar își făceau griji în legătură cu ce 
urma să se întâmple atunci când nu avea să mai fie sub 
controlul lor strict. 

Căutară semne de remușcare când ea ridică nuielele. 
Vai! Capul ei se ridică, iar ea le adresă un zâmbet larg 
poznaş înainte de a prinde nuielele la încheietura braţu- 
lui, ca pe un buchet de trandafiri cu tulpini lungi. Toate 
fetele începură să chicotească în timp ce ea le sufla săru- 
tări şi făcea plecăciuni în bătaie de joc. 


De îndată ce Fleur fu sigură că înțeleseseră cu toții cât 
de puţin îi păsa de stupidul Bau-Bau și de stupidele lui 
nuiele, se strecură pe ușa laterală, își luă haina veche de 
lână din şirul de cârlige aflat pe coridor și alergă afară. 
Dimineaţa era rece, și respiraţia ei forma nori în timp ce 
alerga de-a lungul pământului întărit, îndepărtându-se 
de clădirile de piatră cenușie. În buzunarul hainei găsi 
mult îndrăgita ei șapcă cu New York Yankees. Elasti- 
cul o strângea, dar ei nu îi păsa. Belinda i-o cumpărase 
vara trecută. 

Fleur își putea vedea mama doar de două ori pe an: 
în timpul vacanţelor de Crăciun și o lună în august. 
Peste exact paisprezece zile aveau să fie împreună în An- 
tibes, acolo unde își petreceau fiecare Crăciun. Fleur 

însemna zilele în calendarul ei încă din luna august a 
anului trecut. Îi plăcea să fie cu Belinda mai mult decât 
orice altceva pe lumea asta. Mama ei nu o certa nicio- 
dată pentru că vorbea prea tare ori vărsa un pahar de 
lapte, nici măcar pentru că înjura. Belinda o iubea mai 
mult decât oricine din întreaga lume. 

Fleur nu își văzuse niciodată tatăl. Acesta o adusese 
la mănăstire când ea avea abia o săptămână și nu reve 
nise vreodată. Nu văzuse niciodată casa de pe Rue de la 
Bienfaisance, în care locuiau cu toții fără ea: mama ei, 
tatăl ei, bunica ei... şi fratele ei, Michel. Nu era vina 
ei, îi spusese mama sa. 

Fleur fluieră ascuţit când ajunse la gardul care mar- 
ca marginea proprietății mănăstirii. Înainte să își pună 
aparatul dentar, fluierase mult mai bine. Înainte să își 
pună aparatul, nu crezuse că exista ceva care să o facă 
şi mai urâtă. Acum, ştia că se înşelase. 

Murgul necheză când veni la gard și își întinse capul 
peste stâlp ca să și-l pună pe umărul ei. Acesta era un 
Selle Francais, o rasă franțuzească de cai de călărie deți- 
nut de viticultorul din vecinătate, iar Fleur credea că era 
cea mai frumoasă creatură din lume. Ar fi dat orice să îl 
călărească, dar călugărițele nu o lăsau, deși viticultorul 
îşi dăduse acordul. Ar fi vrut să nu le asculte și să îl că- 
lărească, dar se temea că acestea aveau să o pedepsească 
spunându-i Belindei să nu vină. 

Fleur plănuia să fie o mare călăreață într-o zi, în ciu- 
da statusului ei actual de cea mai neîndemânatică fată 
din mănăstire. Se împiedica de picioarele ei mari de o 
duzină de ori pe zi, trântind cu zgomot la podea tăvile 
pentru servire, răsturnând vazele de flori de pe mese şi 
făcându-le pe călugăriţe să dea fuga la creșă ca să păzeas- 
că orice bebeluș pe care îi dădea ei prin cap să îl ia în 
braţe. Doar atunci când era vorba despre sport uita de 
stângăcia cauzată de picioarele ei uriașe, înălțimea im- 
pozantă și mâinile prea mari. Putea alerga mai repede, 
înota mai departe și marca mai multe goluri pe terenul 
de hochei decât oricine altcineva. Era la fel de bună 

ca un băiat, şi era important pentru ea să fie la fel de 
bună ca un băiat. Tatălui ei îi plăceau băieții și poate că, 
dacă era cea mai curajoasă, mai rapidă şi mai puternică, 
exact ca un băiat, tatăl ei avea să o lase să vină acasă. 


Zilele dinaintea vacanței de Crăciun se târau fără sfâr- 
şit până când sosi după-amiaza în care mama ei avea să 
o ia. Fleur împachetase cu câteva ore mai înainte și, în 
timp ce aştepta, călugărițele trecură una câte una prin 
coridorul răcoros de la intrare. 

-Nu uita, Fleur, să ai un pulover cu tine. Chiar și în 
sud, poate fi rece în luna decembrie. 

- Da, soră Dominique. 

- Amintește-ţi că nu te afli în Châtillon-sur-Seine, 
unde cunoști pe toată lumea. Nu trebuie să vorbeşti 
cu străini. 

- Da, soră Marguerite. 

~ Promite-mi că vei merge la slujbă în fiecare zi. 

Îşi încrucișă degetele în cutele fustei sale. 

- Promit, soră Tereza. 

Inima lui Fleur explodă de mândrie când frumoasa ei 
mamă apătu în cele din urmă în mijlocul lor. Arăta ca 
o pasăre a paradisului coborând în mijlocul unui stol 
de drepnele din coșul de fum. Sub o haină de blană 
albă ca zăpada, Belinda purta o bluză galbenă de mă- 
tase peste pantaloni indigo prinși în talie cu o curea 
portocalie împletită. Brăţări de platină îi zăngăneau la 
încheieturi și discuri asortate îi atârnau la urechi. Totul 
la ea era modern colorat, stilat și scump. 

La treizeci şi trei de ani, Belinda devenise o nestemată 
costisitoare, tăiată la perfecțiune de Alexi Savagar şi lus- 
truită de luxul de la Faubourg Saint-Honore!. Era mai 
suplă și mai predispusă la gesturi mici și iuți, dar ochii 
ce sorbeau chipul fiicei sale nu se schimbaseră deloc. 


1 Stradă din Paris, cunoscută ca fiind una dintre străzile cele mai 
luxoase din lume, datorită prezenței majorității caselor de modă cel- 
ebre pe plan mondial, a Palatului Elyse, a numeroase galerii de artă 
şi ambasade (n.tr.) 

Erau aceiași ochi inocenți de albastrul zambilei cum 
erau în ziua în care îl întâlnise pe Errol Flynn. 

Fleur ţopăi de-a lungul coridorului ca un pui de Saint 
Bernard și se aruncă în braţele mamei ei. Belinda se 
dădu un pas înapoi ca să se echilibreze. 

- Să ne grăbim, șopti ea la urechea lui Fleur. 

Fleur le făcu grăbită cu mâna călugărițelor, apucă 
mâna mamei sale şi o trase către ușă, înainte ca surorile 
să apuce să o bombardeze pe Belinda cu relatări legate 
de ultimele pozne ale lui Fleur. Nu că Belinda le dădea 
vreo atenție  Cotoroanţele alea“, îi spusese ea lui Fleur 
ultima oară. „Ai un spirit sălbatic şi liber, şi nu doresc 
ca ele să schimbe absolut nimic la tine.“ Lui Fleur îi 
plăcea la nebunie când mama ei vorbea astfel. Belinda 
spunea că sălbăticia era în sângele lui Fleur. 

Un Lamborghini argintiu aștepta la baza treptelor 
principale. În timp ce Fleur se strecură pe scaunul pasa- 
gerului, absorbi mirosul dulce și familiar al parfumului 
Shalimar al mamei sale. 

- Bună, scumpo. 

Alunecă în braţele Belindei cu un mic suspin și se cui- 
bări în haina de blană, parfumul Shalimar şi tot ce era 
mama ei. Era prea în vârstă ca să plângă, dar nu se putea 
abține. Era așa bine să fie din nou micuța Belindei. 


Belindei și lui Fleur le plăcea foarte mult Coasta de 
Azur. În ziua următoare sosirii lor, conduseră de la ho- 
telul lor tencuit în roz de lângă Antibes în Monaco, de-a 
lungul faimoasei zone de coastă, drumul șerpuit ce se 
răsucea în jurul stâncilor liniei de coastă. 

- Nu ai avea rău de mașină dacă ai privi drept înainte 
în loc să priveşti în lateral, zise Belinda, exact cum spu- 
sese și în anul anterior. 

- Dar atunci aș pierde prea multe lucruri. 

Opriră mai întâi la piața din Monte Carlo, aflată la 
baza dealului palatului. Stomacul lui Fleur își reveni cu 
repeziciune, și fata sări de la o tarabă la alta, arătând 
cu degetul tot ce îi atrăgea privirea. Vremea era caldă, 

şi purta pantaloni scurți kaki, tricoul ei preferat pe care 
scria „Draft beer, not students“! și o pereche nouă de san- 
dale pe care Belinda i le cumpărase în ziua precedentă. 
Belinda nu era ca măicuțele în ceea ce privea hainele. 
„Poartă ce te face fericită, scumpo“, zisese ea. „Creează-ți 
propriul stil. Este destulă vreme pentru haine scumpe și 
moderne mai târziu.“ 

Belinda purta Pucci. 

După ce Fleur îşi alese ce avea să mănânce pentru 
masa de prânz, o târî pe mama ei pe cărarea abruptă 
care ducea de la piața din Monte Carlo la palat, mân- 
când un rulou cu șuncă și semințe de mac în timp ce 
mergea. Fleur vorbea patru limbi, dar era cea mai mân- 
dră de engleza ei, care era o engleză americană irepro- 
şabilă. O învățase de la elevele americane care trecuseră 
prin mănăstire - fiice de diplomaţi, bancheri și șefi ai 
ziarelor americane. Adoptându-le limbajul și atitudi- 
nea, încetase treptat să se mai gândească la ea însăși ca 
fiind franțuzoaică. 

Cândva, ea și Belinda aveau să trăiască în California. 
Îşi dorea să fi putut merge acum, dar Belinda nu ar fi 
avut nici un ban dacă ar fi divorțat de Alexi. Și apoi, 
Alexi nu i-ar fi permis să obțină divorțul. Fleur dorea să 
meargă în America mai mult decât orice pe lume. 

-Îmi doresc să fi avut nume american. Scărpină o 
mușcătură de insectă de pe coapsă și mai luă o gură 
din sendviș. Îmi urăsc numele. Chiar îl urăsc. Fleur 
este un nume idiot pentru cineva atât de mare ca mine. 
Aş dori să îmi fi pus numele Frankie. 

- Frankie este un nume îngrozitor. 

Belinda se prăbuși pe o bancă şi încercă să își tragă 
sufletul. 

- Fleur a fost cea mai apropiată variantă feminină a 
numelui unui bărbat la care am ţinut. Fleur Deanna. 
Este un nume frumos pentru o fată frumoasă. 


1 Joc de cuvinte, în limba engleză to draft înseamnă „a înrola, a re- 
cruta“, iar draft beer înseamnă bere la halbă. Bere la halbă/Recrutaţi 
bere, nu elevi. (n.tr.) 

Belinda îi spunea mereu lui Fleur că era frumoasă, 
chiar dacă nu era adevărat. Gândurile îi zburară în 
altă direcţie. 

- Urăsc când îmi vine menstruaţia. Este dezgustător. 

Belinda scotoci în geantă după o ţigară. 

- Face parte din a fi femeie, scumpo. 

Fleur făcu o grimasă ca să îi arate Belindei exact ce 
credea despre asta, iar mama ei izbucni în râs. Fleur ară- 
tă către cărarea care ducea la palat. 

- Mă întreb dacă este fericită. 

- Bineînţeles că este fericită. Este prințesă. Una din- 
tre cele mai faimoase femei din lume. Belinda își aprinse 
ţigara și își împinse ochelarii de soare în vârful capului. 
Ar fi trebuit să o vezi în Lebăda, cu Alec Guinness și 
Louis Jourdan. Dumnezeule, era superbă. 

Fleur își întinse picioarele. Erau acoperite de păr fin 
deschis la culoare și înroșite de soare. 

- El este cam bătrân, nu crezi? 

- Bărbaţii ca Rainier nu au vârstă. Este foarte distins, 
să ştii. Foarte șarmant. 

- Lai întâlni? 

- Toamna trecută. A venit la cină. 

Belinda își trase din nou ochelarii pe ochi. Fleur își 
îngropă tocurile sandalelor în praf. 

- El a fost acolo? 

- Dă-mi câteva dintre măslinele acelea, draga mea. 

Belinda făcu semn către una dintre cutiile de carton 
cu o unghie în formă de migdală vopsită în culoarea 
zmeurei coapte. Fleur îi dădu cutia. 

- A fost? 

- Alexi are proprietăţi în Monaco. Sigur că a fost 
acolo. 

- Nu el. 

Sendvișul lui Fleur își pierduse gustul, și ea rupse o 
bucată ca să o arunce rațelor care se aflau pe cărare. 

- Nu m-am referit la Alexi. Ci la Michel. 

Folosi pronunția franțuzească a numelui fratelui ei, 
în vârstă de treisprezece ani, care în America era nume 
de fată. 

- Michel a fost acolo. Avea vacanţă. 

- ÎL urăsc. Chiar îl urăsc. 

Belinda puse alături cutia cu măsline fără să o deschi- 
dă şi trase un fum din ţigară. 

- Nu îmi pasă că este un păcat, zise Fleur. Îl urăsc 
chiar mai mult decât pe Alexi! Michel are totul! Nu 
este drept! 

- Nu mă are pe mine, scumpo. Ține minte asta. 

- lar eu nu am tată. Dar tot nu este același lucru. Cel 
puţin, Michel merge acasă când nu este la şcoală. Este 
cu tine. 

- Suntem aici ca să ne simţim bine, scumpo. Hai să 
nu devenim așa serioase. 

Fleur nu avea de gând să se lase abătută din calea ei. 

-Nu îl pot înțelege pe Alexi. Cum poate cineva să 
urască atât de mult un bebeluș? Poate că acum, când am 
crescut... Dar nu când aveam doar o săptămână. 

Belinda oftă. 

- Am discutat despre asta de atâtea ori. Nu este vorba 
despre tine. Doar că așa este el. Dumnezeule, cât aș dori 
ceva de băut! 

Deși Belinda îi explicase de zeci de ori, Fleur tot nu 
înţelegea. Cum își putea dori un tată atât de mult să 
aibă fii încât şi-ar alunga unica fiică, fără să o mai reva- 
dă vreodată? Belinda spusese că Fleur era o amintire a 
eșecului lui, şi Alexi nu putea suporta eșecul. Dar, chiar 
şi după ce Michel se născuse, la un an după Fleur, nu se 
schimbase. Belinda zicea că era din cauză că ea nu mai 
putea avea alți copii. 

Fleur decupase poze cu tatăl ei din ziare şi le păstra 
într-un plic în spatele dulapului. Obișnuia a se preface 
că maica stareță o chema în birou şi că Alexi se afla 
acolo, aşteptând-o să îi spună că făcuse o greșeală îngro- 
zitoare şi că venise să o ia acasă. Apoi, acesta o îmbrățișa 
şi o numea „scumpo“, așa cum o făcea mama ei. 

Aruncă o altă bucată de pâine către rațe. 

-Îl urăsc, Îi urăsc pe amândoi. Şi apoi, ca să fie sigu- 
ră, adăugă: Îmi urăsc şi aparatul dentar. Josie și Celine 
Sicard mă urăsc pentru că sunt urâtă. 

- Doar îţi plângi de milă. Amintește-ţi ce ţi-am spus. 
Peste câțiva ani, fiecare fată din mănăstire va dori să 
arate exact ca tine. Trebuie doar să mai creşti un pic, 
atâta tot. ` 

Starea de spirit proastă a lui Fleur dispăru. Își iubea 
mama. 


Palatul familiei Grimaldi era un edificiu întins din 
piatră şi tencuială cu turnuri pătrate urâte și căsuțe de 
pază ca acadelele. Când Belinda își privi fiica ţâșnind 
prin mulțimea de turişti ca să se cațăre pe un tun de pe 
care se vedea portul pentru iahturi din Monaco, simți 
cum în gâtlejul ei se formează un nod. Fleur avea sălbă- 
ticia lui Flynn, pofta lui nestăpânită de viaţă. 

Belindei îi venise să divulge adevărul de atâtea ori! 
Dorea să îi spună lui Fleur că un bărbat ca Alexi Sava- 
gar nu at fi putut fi niciodată tatăl ei. Că Fleur era fiica 
lui Errol Flynn. Dar teama o făcuse să tacă. Învăţase de 
mult să nu îl supere pe Alexi. O singură dată îl învin- 
sese. O singură dată el fusese cel neajutorat. Când se 
născuse Michel. 

După cina din seara aceea, Belinda și Fleur merseră 
să vadă un western american cu subtitrare în franceză. 
Filmul era trecut de jumătate când Belinda îl văzu pen- 
tru întâia oară. Trebuie să fi făcut vreun zgomot, pentru 
că Fleur o privi. 

- Ce s-a întâmplat? 

- Nimic, reuşi să îngaime Belinda. Este doar... Băr- 
batul acela... 

Belinda studie cowboy-ul care tocmai apăruse în sa- 
lonul în care Paul Newman juca poker. Cowboy-ul era 
foarte tânăr și nu avea nici pe departe frumusețea unei 
vedete de film. Camera se mișcă pentru un prim-plan, 

şi Belinda uită să respire. Nu părea posibil. Şi totuși... 
Anii pierduţi se estompară. James Dean revenise. 

Bărbatul era înalt şi suplu, cu picioare care nu se sfâr- 
şeau. Faţa lui lungă și îngustă atăta ca și cum ar fi fost 
cioplită din cremene de o mână rebelă, iar trăsăturile 
neregulate proiectau o încredere care trecea dincolo 
de aroganță. Avea păr drept, castaniu; un nas lung şi 
îngust cu o umflătură la rădăcină; și o gură bosumfla- 
tă. Dintele din față, uşor strâmb, era foarte puţin cio- 
bit la unul dintre colțuri. lar ochii lui... Neliniștiţi și 
albaştri supăraţi. 

Nu arăta deloc ca Jimmie - vedea asta acum. Era 
mai înalt și nu la fel de chipeș. Dar era un alt rebel - o 
simțea în oase -, un alt bărbat care trăia viața așa cum 
dorea el. 

Filmul luă sfârşit, dar ea rămase în scaunul ei, strân- 
gând mâna nerăbdătoare a lui Fleur şi privind gene- 
ricul. Numele lui apăru pe ecran. Entuziasmul crescu 
înlăuntrul ei. 

Jake Koranda. _ 

După atâţia ani, Jimmie îi trimisese un semn. li spu- 
nea că nu trebuia să își piardă speranţa. „Un bărbat 
este propriul stăpân. O femeie este propria stăpână.“ 
Jake Koranda, bărbatul din spatele ciudatului chip, îi 
dăduse speranță. Cumva, tot putea să își facă visurile 
să devină realitate. 


Băieţii de la Châtillon-sur-Seine o descoperiră pe 
Fleur în vara de dinaintea celei de-a şaisprezecea aniver- 
sări a zilei ei de naștere. 

- Bună, păpușă! strigară aceștia când ea ieși din 
brutărie. 

Ridică privirea, cu o pată de ciocolată pe bărbie, și 
văzu trei băieți stând în ușa farmaciei de alături. Fumau 
ţigări şi ascultau Crocodile Rock la un radio portabil. 
Unul dintre băieţi își stinse ţigara. 

- Auzi, păpușă, vino să vezi ce este pe-aici. 

O chemă cu un semn din cap. Fleur privi în jur ca 
să vadă cărei colege i se adresa. Băieţii izbucniră în râs. 
Unul își înghionti prietenul şi arătă către picioarele ei. 

- la uită-te la picioarele alea. 

Fleur privi în jos ca să vadă ce era în neregulă, şi o 
altă picătură din eclerul ei cu ciocolată căzu pe cureaua 
albastră de piele a sandalelor ei de la Dr. Scholl. Cel mai 
înalt dintre băieţi îi făcu cu ochiul, și ea își dădu seama 
că ei îi admirau picioarele. Ale ei! 

- Ce zici de o întâlnire? 

O întâlnire. Íi cerea o întâlnire! Scăpă eclerul și o luă 
la fugă pe stradă către podul unde se întâlneau fetele. 
Părul ei blond tărcat flutură în urma ei ca o coamă de 
cal. Băieţii râseră și fluierară. 

Când ajunse înapoi la mănăstire, fugi în camera ei și 
se privi cu ochii mari în oglindă. Băieţii aceia obișnuiau 
să o strige l'Epouvantail, adică sperietoarea. Ce se întâm- 
plase? Chipul ei arăta la fel: sprâncene groase, ca dese- 
nate cu creionul, ochi verzi prea depărtaţi, gura întinsă 
de la o ureche la alta. Încetase în sfârşit să mai crească, 
dar nu înainte să ajungă la 182 de centimetri. Acum, 
aparatul dentar dispăruse. Poate că asta era. 


Până când sosi luna august, Fleur aproape se îmbol- 
năvise de entuziasm. O lună întreagă în care să fie cu 
mama ei. Şi în Mykonos, favorita ei dintre toate insu- 
lele grecești. În prima dimineață, în timp ce se plim- 
bau de-a lungul plajei în strălucitoarea lumină albă a 
soarelui, nu se putu opri din a vorbi despre tot ceea ce 
pusese deoparte. 

- Este înfiorător cum băieții aceia continuă să mă 
strige. De ce ar face așa ceva? Cred că este pentru că am 
scăpat de aparatul dentar. 

Fleur smuci de tricoul larg pe care îl trăsese peste 
costumul de baie verde ca mărul pe care i-l cumpăra- 
se Belinda ca să îi facă o surpriză. li plăcea culoarea, 
dar croiala lui strâmtă o jena. Belinda purta o tunică 
în dungi de culoarea terciului şi o brățară din crom 

de la Galanos. Ambele aveau picioarele goale, dar un- 
ghiile de la degetele de la picioarele Belindei erau vop- 
site în culoarea chihlimbarului ars. Mama ei sorbi din 
cocktailul pe care îl luase cu ea, Bloody Mary. Belinda 
bea mult mai mult decât ar fi trebuit, dar Fleur nu ştia 
cum să o facă să se oprească. 

- Biată fetiță, zise Belinda, este greu să nu mai fii ră- 
țușca cea urâtă. Mai ales când ai fost atât de devotată 
ideii ăsteia. Își strecură braţul liber pe după talia lui 
Fleur, şi osul șoldului i se lipi de coapsa fiicei sale. De 
ani de zile îți spun că singura problemă cu fața ta era 
că mai aveai de crescut, dar ești încăpăţânată. 

Felul în care Belinda zise asta o făcu pe Fleur să se 
simtă ca și cum asta era ceva de care să fie mândră. Îşi 
îmbrățișă mama, apoi se prăbuși pe nisip. 

- Nu aș putea face niciodată sex. Vorbesc serios, Be- 
linda. Nu mă voi căsători niciodată. Nici măcar nu îmi 
plac bărbații. 

- Nu cunoşti nici un bărbat, draga mea, zise Belinda. 
Odată ce vei scăpa de mănăstirea aia uitată de Dumne- 
zeu, vei simți altfel. 

- Ba nu. Pot să iau o țigară? 

- Nu. lar bărbaţii sunt minunaţi, scumpo. Bărbaţii 
potriviţi, desigur. Cei puternici. Când intri într-un res- 
taurant la brațul unui bărbat important, toată lumea te 
privește și vezi admiraţia în ochii tuturor. Știu că eşti 
foarte specială. 

Fleur se încruntă şi trase de bandajul din jurul dege- 
tului ei de la picior. 

-De asta nu divorțezi de Alexi? Pentru că este 
important? 

Belinda oftă şi îşi înclină faţa către soare. 

- i-am spus, scumpo. Este vorba despre bani. Nu am 
ceea ce trebuie ca să ne întreţinem. 

Dar Fleur urma să aibă aptitudinile necesare. Excela 
deja la matematică. Vorbea franceză, engleză, italiană și 
germană, ba chiar şi un pic de spaniolă. Ştia istorie și li- 
teratură, putea să bată la mașină și, când avea să meargă 

la facultate, avea să înveţe și mai multe. În scurt timp, 
avea să fie capabilă să le întrețină pe amândouă. Apoi, 
ea și Belinda puteau trăi împreună pentru totdeauna și 
nu aveau să mai fie despărțite vreodată. 

Două zile mai târziu, una dintre cunoştinţele parizie- 
ne ale Belindei sosi în Mykonos. Belinda o prezentă pe 
Fleur ca fiind nepoata ei, lucru pe care îl făcea în rarele 
ocazii în care dădeau peste o persoană pe care o cunoș- 
tea. De fiecare dată când se întâmpla asta, lui Fleur i se 
făcea rău, dar Belinda spunea că trebuia să facă asta, 
altfel Alexi le-ar fi anulat călătoriile. 

Femeia era Madame Phillipe Jacques Duverge, dar 
Belinda zise că aceasta fusese cândva Buny Groben, din 
White Plains, New York. De asemenea, fusese un model 
faimos în anii 160 şi îşi tot îndrepta camera către Fleur. 

- Doar de amuzament, spuse ea. 

Lui Fleur nu îi plăcea deloc să i se facă poze și alerga 
mereu în apă. Madame Duverge o urma, continuând să 
apese pe buton. 

În timp ce zilele incandescente din Mykonos făceau 
loc una alteia, Fleur descoperi că tinerii care străbăteau 
plajele nisipoase ale Greciei nu erau cu nimic mai di- 
feriți decât băieţii de la Châtillon-sur-Seine. li spuse 
Belindei că o făceau să fie atât.de neliniștită, încât nu se 
putea bucura de noua ei mască de snorkeling. 

- De ce trebuie să se poarte atât de prosteşte? 

Belinda sorbi o gură de gin tonic. 

- Ignoră-i. Nu sunt importanţi. 


Când Fleur se reîntoarse la mănăstire pentru ultimul 
ei an, nu avea cum să știe că viața ei avea să se schimbe 
pentru totdeauna. În octombrie, la scurt timp după cea 
de-a şaisprezecea ei aniversare, în dormitor izbucni un 
incendiu, și toate fetele fură evacuate. Un fotograf care 
lucra la ziarul local dădu fuga și le surprinse pe fiicele 
celor mai renumite familii ale Franţei stând în pijama- 
le lângă clădirea în flăcări. Deşi dormitorul fu grav de- 
teriorat, nimeni nu fu rănit, dar, datorită notorietății 

familiilor implicate, câteva fotografii își croiră drum în 
Le Monde, inclusiv un prim-plan al aproape uitatei fiice 
a lui Alexi Savagar. 

Alexi era prea inteligent pentru a ţine secretă exis- 
tenţa lui Fleur. În schimb, arăta pur și simplu căzut pe 
gânduri de fiecare dată când numele ei era menţionat, 
iar oamenii presupuseseră că fiica lui era handicapată, 
poate chiar retardată mintal. Dar tânăra uimitor de fru- 
moasă, cu gura largă şi ochii speriaţi, nu putea fi nici- 
când confundată cu secretul ascuns al cuiva. 

Alexi era furios că ziarul o identificase, dar era prea 
târziu. Oamenii începuseră să pună întrebări. Ca să înră- 
utățească lucrurile, Solange Savagar alesese tocmai acel 
moment ca să moară. Alexi nu putea tolera speculaţiile 
vulgare care aveau să devină şi mai rele dacă nepoata, în 
mod evident sănătoasă, care fusese atât de recent foto- 
grafiată, avea să lipsească de la funeraliile bunicii ei. 

Îi porunci Belindei să trimită după fiica ei nelegitimă. 


capitolul 7 


„Astăzi îmi voi întâlni tatăl.“ Cuvintele se rostogoliră 
prin capul lui Fleur în timp ce urma o servitoare de-a 
lungul coridorului tăcut şi respingător al conacului din 
piatră cenușie de pe Rue de la Bienfaisance. Când ajun- 
seră la un salonaș, servitoarea răsuci mânerul ușii, apoi 
se îndepărtă în tăcere. 

- Scumpo! 

Lichiorul se revărsă peste marginea paharului Belin- 
dei când aceasta sări în sus de pe canapeaua de damasc 
mătăsos. Își abandonă paharul și întinse braţele. 

Fleur înaintă în grabă, doar ca să se împiedice de co- 
vorul persan şi să fie cât pe ce să cadă. Se îmbrățișară 
şi, în timp ce inhala parfumul Shalimar al mamei sale, 
Fleur se simți un pic mai bine. 

Belinda arăta palidă şi elegantă într-un costum ne- 
gru Dior și pantofi cu tocul jos cu deschizături în formă 

de pară la degete. Fleur nu putea să îndure ca el să 
creadă că ea încerca să impresioneze, așa că se îmbrăcase 
în pantalonii ei largi de lână negri, pulover cu guler pe 
gât şi un blazer vechi de stofă cu guler de catifea neagră. 
Prietenele ei Jen şi Helene îi spuseseră să îşi prindă pă- 
rul sus ca să arate mai sofisticată, dar refuzase. Agrafele 
de fiecare parte a capului nu erau identice, dar se ase- 
mănau destul de mult: În cele din urmă, își înfipsese la 
rever insigna de argint reprezentând o potcoavă, pentru 
încredere. Până acum, nu funcţionase. 

Belinda prinse între palme obrajii lui Fleur. 

- Mă bucur atât de mult că eşti aici. 

Fleur văzu cearcănele mamei sale și băutura de pe 
masă şi o îmbrăţișă și mai strâns. 

- Mi-a fost atât de dor de tine! 

Belinda îi prinse umerii. 

-Nu va fi uşor, scumpo. Stai la o parte din calea lui 
Alexi, și să sperăm la ce-i mai bine. 

-Nu îmi este teamă de el. 

Belinda alungă bravada lui Fleur cu o fluturare a mâi- 
nii tremurânde. 

- Este imposibil de când s-a îmbolnăvit Solange. Mă 
bucur că ticăloasa bătrână este moartă. Ajunsese să fie 
o pacoste, chiar și pentru el. Michel este singurul căruia 
îi pare rău de moartea ei. 

Michel. Fratele ei avea acum cincisprezece ani, cu un 
an mai puțin decât ea. Fleur ştiuse că el avea să fie acolo, 
dar nu își îngăduise să se gândească la asta. 

Uşa din spatele lor făcu un mic zgomot. 

- Belinda, i-ai telefonat baronului de Chambray, așa 
cum ţi-am cerut? Ținea deosebit de mult la mama. 

Vocea îi era joasă și profundă, plină de autoritate. 
Genul de voce care nu avea nevoie niciodată se să ridice 
ca să se facă ascultată. 

„Nu îmi poate face nimic mai mult“, gândi Fleur. 
„Nimic.“ Se răsuci încet ca să îl înfrunte pe tatăl ei. 
Acesta era aranjat ireptoșabil, mâinile şi unghiile îi erau 
imaculate, părul subțire, cenușiu - impecabil de curat. 

Purta o cravată de culoarea vișinatei vechi şi un costum 
de culoare închisă cu vestă. Se spunea că era cel mai 
puternic bărbat din Franţa, pe lângă Pompidou. Când 
o văzu, scoase un pufnet scurt și elegant. 

- Deci, Belinda, aceasta este fiica ta. Se îmbracă pre- 
cum o țărancă. 

Lui Fleur îi veni să plângă, dar reuși, cumva, să își 
ridice bărbia şi să îl privească de sus. Vorbi dinadins în 
engleză. Engleză americană. Puternic și clar. 

- Călugărițele m-au învăţat că bunele maniere sunt 
mult mai importante decât hainele. Bănuiesc că lucruri- 
le stau altfel în Paris. 

Auzi respirația sacadată a Belindei, dar singura reac- 
ţie pe care o arătă Alexi față de impertinenţa lui Fleur se 
văzu în ochii lui. Aceștia se plimbară alene peste ea, cău- 
tând defectele pe care ea ştia că el avea să le găsească din 
abundență. Nu se simțise niciodată mai mare, mai urâtă 
şi mai stângace, dar făcu față privirii lui scrutătoare. 

Stând într-o parte, Belinda privi duelul care avea loc 
între Alexi și Fleur. Un val de mândrie crescu înlăun- 
trul ei. Aceasta era fiica ei: puternică, isteaţă și dureros 
de frumoasă. Alexi n-avea decât să o compare pe Fleur 
cu fiul lui slăbănog. Belinda simți momentul în care el 
văzu asemănarea şi, pentru prima oară în mai mult timp 
decât își amintea, se simţi calmă în prezenţa lui. Când, 
în cele din urmă, privi spre ea, ea îi aruncă un zâmbet 
mic, triumfător. 

Era chipul lui Flynn cel pe care Alexi îl văzuse în 
Fleur, Flynn cel tânăr și fără de cusur, cu trăsăturile 
înmuiate şi transformate, înfrumusețate pentru fiica lui. 
Chipul lui Fleur avea același nas puternic și aceeaşi gură 
largă și elegantă, aceeași frunte înaltă. Chiar și ochii ei 
purtau amprenta lui, în forma şi spaţierea lor generoa- 
să. Doar irișii verzi-aurii erau ai lui Fleur. 

Alexi se răsuci pe călcâie și părăsi salonul. 


Fleur stătea în picioare la fereastra dormitorului ma- 
mei sale, în timp ce Belinda dormea. Îl privi pe Alexi 

îndepărtându-se de casă într-un Rolls cu șofer. Mașina 
argintie lunecă pe alee și printre porţile de fier pe Rue 
de la Bienfaisance. Strada Carităţii. Ce nume prostesc! 
Nu exista pic de caritate în casa aceasta, doar un bărbat 
îngrozitor care își ura propria fiică. Poate că dacă ar fi 
fost micuță şi drăguță... Dar nu se presupunea că taţii își 
iubeau fiicele indiferent de felul în care arătau acestea? 

Era prea mare pentru lacrimile de copil pe care îi ve- 
nea să le verse, așa că își strecură picioarele în mocasini 
şi ieşi să exploreze, Găsi o scară ascunsă ce ducea într-o 
grădină, unde cărări matematic de drepte delimitau 
straturi geometrice de arbuști urâţi. Își spuse în sinea ei 
că fusese norocoasă să fie trimisă departe de locul acesta 
îngrozitor. La mănăstire, petuniile se rostogoleau peste 
borduri și pisicile puteau dormi în straturile de flori. 

Își șterse ochii cu mâneca puloverului. O parte mică 
şi prostească din ea dorise să creadă că tatăl ei avea 
să se răzgândească în clipa când avea să o vadă. Că 
avea să îşi dea seama cât de mult greşise când o abando- 
nase. O prostie. O prostie. 

Observă o clădire în formă de T, cu un singur etaj, 
aflată în partea din spate a terenului. Asemenea casei, 
era construită din piatră cenușie, dar nu avea ferestre. 
Când găsi ușa laterală descuiată, apăsă clanţa şi păși în- 
tro cutie de bijuterii. 

Mătase neagră unduitoare acoperea pereții și podele 
de marmură lucitoare de abanos se întindeau înaintea 
ei. Reflectoare mici, încastrate, luminau din tavan în 
grupuri înstelate ca un cer de noapte al lui Van Gogh, 
fiecare grup luminând un automobil de epocă. Fini- 
sajele lor lustruite îi aminteau de nestemate: rubine, 
smaralde, ametiste și safire. Unele dintre automobile se 
odihneau pe podeaua de marmură, dar multe stăteau 
pe platforme, așa încât păreau să fie suspendate în aer 
ca o mână de bijuterii atârnate în noapte. 

Alături de fiecare maşină se afla câte un stâlp subțire 
pe care erau plăcuţe de argint gravate. Tocurile pantofi- 
lor ei ţăcăniră pe podeaua tare din marmură în vreme 

ce investiga. Isotta-Fraschini Type 8, 1932. Stutz Bear- 
cat, 1917. Rolls-Royce Phantom I, 1925. Bugatti Brescia, 
1921. Bugatti Type 13, 1912. Bugatti Type 59, 1935. Bu- 
gatti Type 35. 

Toate automobilele grupate în aripa mai scurtă a în- 
căperii în formă de L purtau ovalul roșu distinctiv al 
mărcii Bugatti. 

Poziţionată exact în centru, o platformă iluminată 
puternic, mai mare decât toate celelalte, era goală. Eti- 
cheta din colțul platformei fusese tipărită cu litere mari 
şi groase. 


BUGATTI TYPE 41 ROYALE 


- El știe că eşti aici? 

Se răsuci și se trezi căscând gura la cel mai frumos 
băiat pe care îl văzuse vreodată. Avea păr ca de mătase 
galbenă fină și trăsături micuţe, delicate. Îmbrăcat în- 
trun pulover verde decolorat și pantaloni de bumbac 
şifonați, prinși în talie cu o curea de cowboy prea mare, 
era mult mai scund decât ea și avea oase la fel de mici ca 
o femeie. Degetele lui lungi și subțiri aveau unghii muș- 
cate până în carne. Bărbia îi era ascuțită și sprâncenele 
decolorate i se arcuiau peste ochii care aveau exact ace- 
eași nuanţă strălucitoare de albastru ca primele zambile 
de primăvară. 

Chipul Belindei o privea sub forma unui tânăr. Ve- 
chea ei amărăciune i se ridică în gâtlej ca fierea. Arăta 
mai tânăr decât cei cincisprezece ani ai săi în timp ce 
ronțăia resturile unei unghii de la degetul mare. 

- Sunt Michel. Nu am avut intenţia să te spionez. 

Îi aruncă un zâmbet trist şi dulce, care îl făcu dintr-oda- 
tă să arate mai în vârstă. 

- Te-ai supărat, nu-i așa? 

-Nu îmi place ca oamenii să se furișeze în spatele 
meu. 

- Chiar nu mă furișam, dar bănuiesc că asta nu con- 
tează. Nici unul din noi nu ar trebui să se afle aici. S-ar 
enerva foarte tare dacă ar afla. 

Engleza lui era la fel de americană ca a ei, iar asta o 
făcu să îl urască și mai mult. 

-Nu mă sperie, zise ea arțăgoasă. 

- Asta pentru că nu îl cunoști. 

- Bănuiesc că unii dintre noi sunt norocoși. 

Rosti vorbele cât să sune cât de răutăcioase posibil. 

- Bănuiesc că da. 

El merse la ușă și începu să stingă luminile din tavan 
dintr-un panou de întrerupătoare. 

- Mai bine ai pleca acum. Trebuie să încui înainte ca 
el să afle că am fost aici. 

Îl ura pentru că era atât de mic și de frumușel. O pală 
de vânt Lar fi putut spulbera. 

- Pun pariu că faci tot ceea ce el îți spune să faci. Ca un 
iepure speriat. 

El ridică din umeri. 

Nu putea să îl mai vadă nici o clipă. O zbughi pe ușă 
şi alergă afară, în grădină. Toţi anii aceia muncise atât 
de mult să câştige iubirea tatălui ei fiind cea mai cura- 
joasă, mai rapidă și mai puternică. Gluma fusese făcută 
pe seama ei. 


Michel privi lung la ușa prin care dispăruse sora lui. 
Nu ar fi trebuit să își îngăduie să spere că aveau să fie 
prieteni, dar o dorise atât de mult! Avea nevoie de ceva, 
de cineva care să îl ajute să umple abisul dureros lăsat de 
moartea bunicii care îl crescuse. Solange spusese că el 
era şansa ei de a-şi răscumpăra greșelile trecutului. 

Bunica lui fusese aceea care o auzise pe mama lui 
strigând către tatăl lui vestea că era însărcinată cu Mi- 
chel. Belinda îi spusese lui Alexi că nu avea să ofere mai 
multă dragoste copilului pe care îl purta decât oferise 
el copilului abandonat la mănăstire. Bunica lui îi spu- 
sese că tatăl lui râsese la amenințările Belindei. Acesta 
zisese că Belinda nu avea să se poată împotrivi dragostei 

față de propriul copil. Că acel copil avea să o facă să îl 
uite pe celălalt. 

Dar tatăl lui se înșelase. Solange fusese cea care îl çi- 
nuse în brațe și se jucase cu el și îl alinase când era rănit. 
Michel ar fi trebuit să se bucure de faptul că ea era, în 
sfârșit, eliberată de suferințe, dar o dorea înapoi, tră- 
gând din ţigările ei Gauloise pătate de ruj, mângâindur-i 
părul când el îngenunchea în faţa ei, oferindu-i toată 
dragostea pe care ceilalți din casa de pe Rue de la Bien- 
faisance i-o refuzau. 

Ea fusese cea care negociase armistițiul incomod 
dintre părinții lui. Belinda acceptase să fie văzută 
în public cu Michel în schimbul vizitelor de două ori 
pe an cu fiica ei. Dar armistițiul nu schimbase faptul că 
mama lui nu îl iubea. Spunea că el era copilul tatălui 
său. Dar nici Alexi nu îl dorea, nu atunci când văzuse 
că Michel nu putea fi ca el. Toate necazurile din familia 
lui avuseseră loc din cauza surorii lui, misterioasa Fleur. 
Nici măcar bunica lui nu știa motivul pentru care Fleur 
fusese alungată. Ă 

Părăsi garajul şi se întoarse în camera lui din pod. Își 
mutase treptat lucrurile acolo sus, până când nimeni 
nu își mai amintea cu exactitate cum ajunsese moșteni- 
torul averii Savagar să trăiască în apartamentele vechi 
ale servitorilor. 

Se întinse pe pat și își încrucișă mâinile sub cap. O 
parașută albă atârna ca un baldachin peste patul lui 
mic de fier. O cumpărase dintr-un magazin al armatei 
aflat nu departe de școala pregătitoare din Boston la 
care mergea. li plăcea felul în care parașuta se unduia 
în curenții de aer și îl adăpostea ca un pântec mare, 
de mătase, 

Pe pereţii spoiți cu var își agățase prețioasa colecţie 
de fotografii. Lauren Bacall în clasica rochie roşie a lui 
Helen Rose, din Creatoarea de modele. Carroll Baker 
agățată de un candelabru în Oportuniştii, îmbrăcată 
în fulguiala de mărgele şi pene de struţ țipătoare a lui 
Edith Head. Deasupra biroului, Rita Hayworth purta 

faimoasa rochie de gală Gilda a lui Jean Louis și, ală- 
turi de ea, Shirley Jones poza în furoul roz delicios de 
scandalos pe care îl purtase în Elmer Gantry. Femeile 
și minunatele lor costume îl vrăjeau. 

Își luă carnetul de schițe și începu să deseneze o fată 
înaltă și subţire, cu tăieturi îndrăzneţe pe post de sprân- 
cene și gură largă. Telefonul îi sună. Era Andre. Degete- 
le lui Michel începură să tremure pe receptor. 

- Tocmai am auzit îngrozitoarele veşti despre bunica 
ta, zise André. Îmi pare atât de rău! Este foarte greu 
pentru tine. 

Gâtlejul lui Michel se strânse la etalarea caldă de 
compasiune. 

- Este posibil să te strecori şi să ieşi în seara asta? Eu... 
aş vrea să te văd. Aș vrea să te alin, dragule. 

- Mi-ar plăcea asta, zise suav Michel. Mi-a fost dor 
de tine. 

- Şi mie de tine. Anglia a fost nesuferită, dar Danielle 
a insistat să rămânem peste weekend. 

Lui Michel nu îi plăcea să i se amintească de soția 
lui André, dar Andre avea să o părăsească în curând 
şi ei doi aveau să se mute în sudul Spaniei și aveau să 
trăiască într-o căsuță pentru pescuit. Dimineţile, Michel 
avea să măture podelele de teracotă, să umfle pernele și 
să așeze urcioarele de ceramică pline de flori și castroa- 
nele de răchită în care se îngrămădeau fructe coapte. 
După-amiezile, în timp ce Andre avea să îi citească poe- 
zii, Michel avea să creeze haine minunate la mașina de 
cusut pe care învățase să o folosească de unul singur. 
Noaptea, aveau să se iubească unul pe celălalt pe muzica 
golfului Cadiz care clipocea pe ţărmul nisipos de dinco- 
lo de fereastra lor. Așa visa Michel. 

- Aș putea să te întâlnesc într-o oră, zise el încetișor. 

- O oră să fie. Glasul lui Andre deveni mai secretos. 
Te ador, Michel. 

Michel își înghiţi lacrimile. 

-Te ador, Andre. 

Fleur nu purtase niciodată o rochie atât de elegantă, 
o rochie neagră strâmtă, cu mâneci lungi şi frunze mici, 
suprapuse, reliefate din mărgele minuscule negre pe un 
umăr. Belinda prinse sus părul lui Fleur, într-un coc 
lejer, și îi pusese la urechi biluțe de onix șlefuite. 

- Poftim, zise mama ei, dându-se în spate pentru a-şi 
cerceta opera. Să te mai numească acum țărancă. 

Fleur putea vedea că arăta mai în vârstă și mai so- 
fisticată de şaisprezece ani, dar se simțea ciudat, ca și 
cum se costumase în hainele Belindei. Își ocupă locul 
în mijlocul mesenilor tăcuțţi, în timpul cinei, cu Belinda 
şezând la un capăt, iar Alexi la celălalt. Totul era alb. 
Feţe de masă şi şerveţele albe, lumânări albe, vaze grele 
de alabastru care țineau duzini de trandafiri albi înflo- 
riți complet. Până și mâncarea era albă: o supă-cremă, 
sparanghel alb și scoici albe al căror miros se amesteca 
grețos cu mirosul trandafirilor albi. Ei trei, îmbrăcaţi în 
alb, arătau precum corbii cocoțaţi în jurul unui catafalc 
funerar, unghiile roşii ca sângele ale Belindei fiind sin- 
gura pată de culoare. Nici măcar absenţa lui Michel nu 
făcea ca masa îngrozitoare să fie uşor de suportat. 

Fleur îşi dorea ca mama ei să înceteze să bea, dar 
Belinda consuma vinul pahar după pahar, în timp ce 
doar se juca absentă cu mâncarea. Când mama ei stinse 
ţigara pe farfuria ei, un servitor o luă imediat. Glasul lui 
Alexi penetră tăcerea: 

- Acum, te voi duce să o vezi pe bunica ta. 

Vinul clipoci peste marginea paharului Belindei. 

- Pentru numele lui Dumnezeu, Alexi. Fleur nici mă- 
car nu a cunoscut-o. Nu este nevoie de asta. 

Fleur nu putea îndura expresia contorsionată și 
înspăimântată de pe chipul mamei sale. 

- Este în regulă. Nu îmi este teamă. 

Un servitor trase scaunul lui Fleur în vreme ce Belin- 
da rămase șezând încremenită, cu chipul palid ca tran- 
dafirii albi din faţa ei. 

Fleur îl urmă pe Alexi în coridor. Ecoul pașilor 
lor se auzi dinspre bolta tavanului cu fresce violente 

înfățișând femei cu platoșe și bărbați care se înjunghiau 
unul pe altul. Ajunseră la ușile aurite care marcau intra- 
rea în salonul principal. El deschise una dintre ele și îi 
făcu semn să intre. Încăperea nu avea decât un coşciug 
negru strălucitor, înfășurat în trandafiri albi, şi un sc 
unel de abanos. Fleur încercă să se poarte ca şi cum ve- 
dea tot timpul cadavre, dar singurul trup neînsuflețit pe 
care îl văzuse îi aparținuse sorei Madeleine, iar atunci 
îl zărise doar pentru o clipă. Faţa zbârcită a lui Solange 
Savagar arăta ca și cum ar fi fost modelată din ceară de 
lumânări vechi. 

- Sărută buzele bunicii tale în semn de respect. 

- Nu vorbeşti serios. 

Aproape izbucni în râs, dar apoi se uită la el, și ex- 
presia de pe chipul lui o opri brusc. El nu era interesat 
ca Fleur să arate respect. Îi testa curajul. Aceasta era o 
provocare. Şi nu credea nici o clipă că ea era în stare să 
o facă, 

- Vai, dar vorbesc foarte serios, zise el. 

Ea își încleştă genunchii ca să nu îi tremure. 

- Toată viața am avut de-a face cu oameni care îi inti- 
midează pe alții. 

Gura lui se curbă neplăcut. 

- Asta crezi că sunt? O persoană care intimidează? 

- Nu. 

Se forță ca propria ei gură să formeze un neplăcut 
zâmbet batjocoritor. 

- Cred că ești un monstru, continuă ea. 

- Eşti aşa copilă! 

Fleur nu își imaginase niciodată că putea să urască pe 
cineva atât de mult. Încet, făcu un pas, apoi un altul. Se 
deplasa pe podeaua lustruită către coșciug și, pe măsură 
ce se apropia, se lupta cu nevoia de a fugi din casa aceea 
tăcută, de pe acea stradă, de-a fugi de Alexi Savagar, îna- 
poi, la confortul sigur și sufocant oferit de măicuţe. Dar 
nu putea fugi. Nu înainte să îi arate lui de ce anume se 
descotorosise. 

Ajunse la coșciug și își ținu răsuflarea. Apoi, se aple- 
că și își atinse buzele de cele reci și nemișcate ale bu- 
nicii ei. Auzi un șuierat neaşteptat, ascuţit. Pentru un 
moment îngrozitor, crezu că acesta venea de le cadavru, 
însă, după aceea, Alexi o apucă de umeri și o trase de 
lângă coșciug. 

- Nenorocito! 

Rosti un blestem feroce şi o scutură. 

- Eşti exact ca el. Ai face orice ca să îţi salvezi mân- 
dria! Părul ei se desfăcu și i se revărsă pe spate. El o 
împinse pe scăunelul negru de lângă coșciug. Nimic nu 
este prea dezgustător când în joc este mândria ta. 

Îi șterse sărutul cu mâna goală, întinzându-i rujul pe 
obraz. Ea încercă să îl împingă. 

-Nu mă atinge! Te urăsc. Să nu mă atingi vreodată. 

Strânsoarea lui pe braţul ei deveni mai lejeră. Zise 
ceva atât de încet, încât ea aproape că nu auzi. 

- Pur sang. 

Ea încetă să se mai zbată. 

Îi mângâie buzele cu degetele lui, atingerea fiindu-i 
blândă. Urmări linia unde buzele ei se uneau. Și apoi, 
pe neașteptate, degetul lui alunecă înăuntrul gurii ei și 
se mișcă cu blândeţe peste bariera dinţilor ei. 

- Copilă. Biată copilă. 

Stătu acolo împietrită, vrăjită, fascinată. El fredonă 
ca și cum i-ar fi cântat un cântec de leagăn. 

- Ai fost prinsă în ceva ce nu înţelegi. Biată copilă! 

Atingerea lui era așa gingașă! Așa tratau taţii fiicele 
pe care le iubeau? 

- Eşti extraordinară, murmură el. Fotografia din ziar 
nu m-a pregătit. Își încurcă cu grijă degetele în șuvița 
de păr care căzuse pe obrazul ei. Întotdeauna am iubit 
lucrurile frumoase. Haine. Femei. Automobile. 

Îşi trecu degetul mare peste linia maxilarului ei. Ea îi 
simţi mirosul coloniei, uşor picantă. 

- La început, am iubit nediscriminat, dar mi-am în- 
văţat lecţia. 

Ea nu ştia despre ce vorbea el. El îi atinse bărbia. 

- Acum, am o singură obsesie. Bugatti. Știi ce este 
Bugatti? 

De ce îi vorbea despre o mașină? Îşi aminti ce văzuse 
în garaj, dar clătină din cap. 

- Ettore Bugatti își numea mașinile pur sang, pursân- 
ge, asemenea unui cal de rasă. 

Vârfurile degetelor lui atinseră biluţele de onix din 
lobul urechilor ei și traseră uşor. 

- Am cea mai grozavă colecție de Bugatti pursânge din 
lume, le am pe toate, mai puţin bijuteria coroanei: Bu- 
gatti Royal. 

Vocea lui era moale, iubitoare... hipnotică. Fleur se 
simțea ca și cum el ar fi aruncat o vrajă asupra ei. 

- A construit doar șase. În timpul războiului, o singu- 
ră Royale rămăsese în Paris. Trei dintre noi am ascuns-o 
de nemți în canalizările de sub oraș. Maşina a devenit o 
legendă, și sunt foarte hotărât să o am. Trebuie să o am, 
pentru că este cea mai bună. Pursânge, mă înţelegi, copi- 
lă? Este de neconceput să nu am ce este cel mai bun. 

Îi mângâie obrazul. Ea încuviință din cap, deși nu 
înțelesese deloc. De ce vorbea el despre asta acum? Dar 
vocea lui era atât de drăgăstoasă, că vechile fantezii se 
treziră înlăuntrul ei. Ochii i se închiseră. Tatăl ei o văzu- 
se și, după toți anii aceia, o dorea, în cele din urmă. 

- Îmi amintești de mașina acea, şopti el. Numai că tu 
nu ești pursânge, aşa-i? 

La început, crezu că îi simțise pe gură degetul. Apoi, 
îşi dădu seama că erau buzele lui. Tatăl ei o săruta. 

- Alexi! 

Strigătul ascuţit al unui animal rănit străbătu încăpe- 
rea. Ochii lui Fleur se deschiseră larg. Belinda stătea la 
ușă, cu fața contorsionată de agonie. 

- a-ţi mâinile de pe ea! Te omor dacă o mai atingi 
vreodată! Pleacă de lângă el, Fleur. Nu trebuie să îl mai 
lași vreodată să te atingă! 

Fleur se ridică jenată de pe scaun. Vorbele ei bâlbâite 
fură neașteptate. 

- Dar... Este... Este tatăl meu... 

Belinda arăta ca și cum ar fi primit o palmă. Lui 
Fleur i se făcu rău. Se grăbi lângă mama ei. 

- Este în regulă. lartă-mă! 

- Cum ai putut? 

Glasul Belindei fu aproape o şoaptă. 

- O singură întâlnire cu el te face să uiţi totul? 

Fleur clătină nefericită din cap. 

- Nu. Nu, nu am uitat nimic. 

- Vino cu mine sus, zise Belinda pe un ton rece. 
Acum. 

- Mergi cu mama ta, dragă. 

Vocea lui alunecă între ele ca mătasea. 

- Vom avea timp să discutăm mâine, după funeralii, 
şi să facem planuri pentru viitorul tău. 

Vorbele lui îi dădură o senzaţie dulce și neliniştită, 
care se simţea ca o trădare. 


Belinda stătea în picioare la fereastra dormitorului 
său, privind printre copaci la farurile care treceau pâl- 
pâind pe Rue de la Bienfaisance. Lacrimi murdare de 
rimel i se scurgeau pe obraji și picurau pe reverele ha- 
latului ei albastru ca gheaţa. În camera alăturată, Fleur 
dormea. Flynn murise fără să fi ştiut vreodată despre 
existenţa ei. 

Belinda avea doar treizeci şi cinci de ani, dar se sim- 
ţea ca o femeie bătrână. Nu avea să îi permită lui Alexi 
să îi fure frumosul copil. Indiferent de ce avea să fie 
nevoită să facă. Merse împleticindu-se către casetofon. 
Cu o oră în urmă, dăduse un telefon. Nu se putea gândi 
la ce altceva ar fi putut face. În timp ce își căută din pri- 
viri băutura, ştiu că, după noaptea aceea, nu mai putea 
exista o alta. 

Paharul ei se afla pe podea, alături de un teanc de dis- 
curi. Se lăsă pe vine în mijlocul lor și luă albumul care 
se afla deasupra. Coloana sonoră a westernului Măcelul 
diavolului. Privi lung la poza de pe copertă. 

Jake Koranda. Actor și dramaturg. Măcelul diavolului 
era al doilea său film ca personajul Bird Dog Caliber. 

Ei îi plăcuseră ambele foarte mult, chiar dacă criticilor 
nu. Aceștia spuneau că Jake își prostitua talentul apă- 
rând în porcării, dar ea nu era de aceeași părere. 

Fotografia de pe copertă înfățișa scena de deschidere 
a filmului. Jake, ca Bird Dog Caliber, privea fix în obiec- 
tiv, chipul fiindu-i prăfuit și ostenit; gura lui moale și 
îmbufnată era lăsată, aproape urâtă. Revolvere Colt îi 
luceau la centură. Ea se lăsă pe spate, îşi închise ochii 
şi căută fanteziile care o făceau să se simtă mai bine. 
Treptat, sunetele mașinilor din depărtare se stinseră, 
până când nu mai auzi decât respirația lui și putu simți 
mâinile lui pe sânii ei. 

„Da, Jake. Ah, da. Ah, da, dragul meu, Jimmy.“ 

Albumul îi alunecă dintre degete, aducând-o brusc la 
realitate. Se întinse după pachetul mototolit de țigări, 
dar acesta era gol. Avusese de gând să trimită pe cine- 
va să îi ia altele, după cină, dar uitase. Totul aluneca 
departe de ea. Totul, mai puțin fiica ei, căreia nu avea 
nicicând să îi dea drumul. Auzi sunetul pe care îl aştep- 
tase: pașii lui Alexi pe trepte. Mai picură nişte coniac în 
pahar și îl luă cu ea pe coridor. Alexi părea tras la față. 
Cea mai nouă amantă adolescentă pe care o avea îl exte- 
nua, probabil. Păși către el, în timp ce halatul îi alunecă 
pe un umăr gol. 

- Eşti beată, spuse el. 

- Doar un pic. Un cub de gheaţă lovi surd peretele 
paharului. Atât cât să-mi permită să pot vorbi cu tine. 

- Mergi la culcare, Belinda. Sunt prea obosit ca să îţi 
dau satisfacție în seara asta. 

- Nu doresc decât o ţigară. 

Privind-o atent, își scoase tabachera de argint și o des- 
chise. Ea scoase una fâră grabă, apoi trecu pe lângă el şi 
intră în dormitorul lui. Alexi o urmă. 

-Nu îmi amintesc să te fi invitat să intri. 

- lartă-mă că am intrat pe tărâmul copilelor, replică ea. 

- Pleacă, Belinda. Spre deosebire de amantele mele, 
tu ești bătrână și urâtă. Ai devenit o femeie disperată, 
care ştie că nu are nimic proaspăt cu care să negocieze. 

Nu putea permite cuvintelor lui să o rănească. Trebu- 
ia să se concentreze pe îngrozitoarea obscenitate a gurii 
lui acoperind buzele lui Fleur. 

-Nu te voi lăsa să îmi iei fiica. 

- Fiica ta? 

Îşi scoase haina şi o aruncă pe un scaun. 

- Nu vrei să spui fiica noastră? 

-Te voi ucide dacă o atingi. 

- Dumnezeule mare, iubito. Băutura te-a adus, în 
cele din urmă, dincolo de marginea prăpastiei. Butonii i 
se ciocniră cu zgomot de biroul pe care îi aruncă. Ani 
de zile m-ai rugat să o includ în familia noastră, zise el. 

Chiar dacă el nu avea cum să știe de telefonul pe care 
îl dăduse ea, trebuia să se străduiască să pară calmă. 

-Nu aș fi prea încrezătoare. Acum, că Fleur este mai 
mare, nu mai ai prea multă putere asupra mea. 

Degetele lui se opriră pe nasturii cămășii. Ea se forță 
să continue. 

- Am planuri pentru ea, şi nu îmi mai pasă cine află 
că ai crescut fiica unui alt bărbat. 

Nu era adevărat. li păsa. Nu putea suporta ideea ca 
dragostea fiicei sale să se transforme în ură. Dacă Fleur 
descoperea că Alexi nu era tatăl ei, nu avea să înțe- 
leagă cum putuse Belinda să o mintă. Și, mai rău, nu 
avea să înțeleagă motivul pentru care Belinda rămăsese 
cu Alexi. 

Alexi păru amuzat. 

- Acesta este şantaj, iubito? Ai uitat cât de mult ţii la 
luxul tău? Dacă află cineva adevărul despre Fleur, te voi 
lăsa fără o leţcaie, și ştii că nu poţi supravieţui fără bani. 
Cum te-ai păstra în coniac? 

Belinda merse încet către el. 

- Poate nu mă cunoşti atât de bine cum crezi. 

- A, dar te cunosc, iubito. Degetele lui trasară o căra- 
re de-a lungul brațului ei. Te cunosc mai bine decât te 
cunoști tu însăţi. 

Ea îi cercetă chipul, căutând o urmă de blândeţe. Dar 
nu putu vedea decât gura care strivise buzele fiicei sale. 

În dimineaţa de după funeraliile lui Solange, Fleur se 
trezi înainte de răsărit, la auzul zgomotului făcut de ci- 
neva aflat în încăperea ei. Când deschise ochii cu greu, 
o văzu pe Belinda aruncând haine în valiza ei. 

- Scoală-te, scumpo, şopti aceasta. Ţi-am împachetat 
lucrurile. Nu face nici un zgomot. 

Belinda nu îi explică unde mergeau până când nu 
ajunseră la periferia Parisului. 

- Vom sta o vreme cu Bunny Duverge, la moşia ei din 
Fontainebleau. Ochii ei țâșneau neliniştiți către oglin- 
da retrovizoare, și linii de tensiune îi întindeau coltu- 
rile gurii. Ai cunoscut-o în vara asta, când ne aflam pe 
Mykonos, îți aminteşti? Femeia care îţi tot făcea poze. 

-Lam cerut să nu o facă. Urăsc să mi se facă poze. 

Fleur nu mirosi nici urmă de alcool, dar se întrebă 
dacă Belinda băuse. Nu era nici măcar ora șapte. Ideea 
o deranja aproape la fel de mult ca faptul că fusese trezi- 
tă în zori şi târâtă din casă fără o explicație. 

- Din fericire, Bunny nu te-a luat în seamă. 

Din nou, ochii Belindei țâșniră către oglinda 
retrovizoare. 

- M-a sunat de câteva ori după ce m-am întors în Pa- 
ris. A crezut că ești nepoata mea, îţi aminteşti?! Nu vor- 
bea decât despre cât de uimitoare ești şi despre cum ar 
trebui să fii model. Dorea numărul tău de telefon. 

- Model! Fleur se aplecă în scaun și căscă ochii la 
Belinda. Este o nebunie, continuă ea. 

-Zice că ai exact chipul şi trupul pe care designerii 
le caută. 

- Am un metru optzeci şi doi! 

- Bunny a fost un model celebru, așa că ştie mai bine. 
Belinda scotoci în geantă cu o mână şi îşi scoase taba- 
chera. Când a văzut fotografia aceea a ta în Le Monde 
după incendiu, și-a dat seama că nu erai nepoata mea. 
La început, a fost furioasă, dar, cu două zile în urmă, a 
sunat și a recunoscut că îi trimisese pozele din Mykonos 

lui Gretchen Casimir, femeia care deține una dintre 
cele mai exclusiviste agenţii de modele din New York. 

- Agenţie de modele! De ce? 

- Lui Gretchen i-au plăcut extrem de mult fotografiile 
și dorește ca Bunny să îţi facă niște fotografii de probă. 

-Nu cred. Își bate joc de tine. 

- Lam spus adevărul. Că Alexi nu ți-ar permite nicio- 
dată să devii model. Scoase bricheta din bordul mașinii. 
Dar după ce s-a întâmplat... Își umplu plămânii cu fum. 
Trebuie să fim în stare să ne susţinem singure. Și trebu- 
ie să ne îndepărtăm cât putem de mult de el, adică să 
mergem la New York. Acesta va fi biletul nostru salva- 
tor, scumpo. Pur și simplu, ştiu asta, 

-Nu pot fi model! Nu arăt ca unul. Își înfipse pan- 
tofii în bord și își trase genunchii la piept, sperând ca 
presiunea să îi mai ușureze nodurile pe care le simţea 
în stomac. Eu... Eu nu înțeleg de ce trebuie să plecăm 
chiar acum. Trebuie să termin școala. Își strânse şi mai 
tare genunchii cu mâinile. Şi... Alexi nu... El nu pare să 
mă mai urască atât de mult. l 

Încheieturile degetelor Belindei deveniră albe în timp 
ce strângea volanul, iar Fleur şi dădu seama că spusese 
un lucru greșit. 

- Voiam să spun doar că... 

- Este un șarpe. M-ai rugat ani de zile să îl părăsesc. 
Acum, am făcut-o în sfârșit şi nu doresc să mai aud o 
altă vorbă. Dacă pozele acelea de probă sunt bune, vei 
câștiga mai mult decât suficient pentru a nu susține. 

Fleur avusese întotdeauna intenția de a munci pentru 
amândouă, dar nu așa. Dorea să își folosească abilitățile 
matematice şi lingvistice în afaceri ori să fie translator 
la NATO. Planul Belindei era o fantezie. Manechinele 
erau femei frumoase, nu fete stângace de şaisprezece ani 
mult prea înalte. 

Își odihni bărbia pe genunchi. De ce era nevoie să 
plece acum? De ce trebuia să plece tocmai când tatăl ei 
începuse să o placă? 

Bunny Duverge îi tinu lui Fleur prelegeri despre ma- 
chiaj, despre cum să meargă, despre cine era cine în 
moda din New York, ca şi cum Fleur ar fi dat doi bani 
pe toate astea. Critică unghiile neîngrijite ale lui Fleur, 
lipsa ei de interes față de haine și obiceiul acesteia de a 
se lovi de mobilă. 

-Nu mă pot abține, spuse Fleur la sfârșitul primei 
sale săptămâni mizerabile pe moșia Fontainebleau a lui 
Duverge. Sunt mult mai grațioasă pe un cal. 

Bunny își dădu ochii peste cap şi se plânse Belindei 
de accentul american al lui Fleur. 

- Un accent franțuzesc este mult mai atractiv. 

Dar, în ciuda tuturor acelor lucruri, Bunny îi jură 
Belindei că Fleur avea ce trebuia. Când Fleur întrebă ce 
însemna asta, Bunny flutură din mâini şi spuse că era 
ceva greu de numit. 

-Pur și simplu, îți dai seama. 

În ciuda tuturor defectelor ei, Bunny știa să păstreze 
un secret şi era la fel de hotărâtă ca Belinda să îl împie- 
dice pe Alexi să le găsească. În loc să aleagă un stilist 
parizian, Bunny aduse cu avionul din Londra un stilist 
celebru care începu să taie părul lui Fleur, o jumătate 
de centimetru aici, un centimetru dincolo. După ce ter- 
mină, lui Fleur i se păru că părul ei arăta cam la fel, dar 
Bunny avea lacrimi în ochi şi îl numi „maestru“. 

Se întâmplă un lucru bun. Belinda încetă să bea. 
Fleur era bucuroasă, chiar dacă mama ei devenise mult 
mai nervoasă. 

- Dacă Alexi află despre Casimir, va pune capăt. Nu 
îl cunoşti aşa cum îl cunosc eu, scumpo. Trebuie să fim 
stabilite în New York înainte ca el să ne găsească. Dacă 
treaba asta nu merge, va inventa o modalitate prin care 
să ne despartă pentru totdeauna. 

Faptul că știa că Belinda își punea toate speranțele 
în treaba asta îi făcea rău la stomac lui Fleur. Încercă să 
fie atentă la tot ce îi spunea Bunny. Exersă mersul. Pe 
coridoare. În sus şi în jos, pe scări. Pe peluză. Uneori, 
Bunny o punea să meargă cu şoldurile în față. Alteori, 

cu ceea ce Bunny numea „pași de stradă de New York“. 
Fleur se ocupă de machiaj și de postură. Lua anumite 
poziţii şi repeta diferite expresii faciale. 
În cele din urmă, Bunny îl chemă pe fotograful ei de 
modă preferat. 


Degetele răsfățate cu pedichiură de la picioarele lui 
Gretchen Casimir se chirciră în pantofii săi când scoase 
din plic ultimele fotografii pe care i le trimisese Bunny. 
li era datoare lui Bunny pentru asta. Doamne, şi în 
stil mare! Fata era răpitoare. Chipul ei era genul care 
apărea o dată la zece ani, ca al lui Suzy Parker ori Jean 
Shrimpton ori al lui Twiggy. Îi amintea lui Gretchen 
atât de Shrimpton, cât şi de măreața Verushka. Chipul 
acestei fete avea să modeleze aspectul unei decade. 

Privea fix în cameră, cu trăsăturile ei îndrăznețe, 
aproape masculine, înconjurate de coama aceea grozavă 
de păr blond tărcat. Fiecare femeie din lume avea să do- 
rească să arate astfel. În instantaneul preferat al lui Gret- 
chen, Fleur stătea în picioarele goale, cu părul împletit 
într-o singură coadă, ca o fată de la munte, cu mâinile 
ei mari atârnând moale pe lângă corp. Purta o rochie de 
bumbac dreaptă udă leoarcă. Tivul atârna greu și inegal 
în jurul genunchilor. Sfârcurile îi erau erecte, și mate- 
rialul ud definea linia fără sfârșit a șoldului și piciorul 
mult mai clar decât dacă ar fi fost goală. Vogue avea să 
fie în extaz. 

Gretchen Casimir transformase Casimir Models 
dintr-un birou cu o singură încăpere într-o organizație 
aproape la fel de prestigioasă ca puternica agenţie Ford. 
Dar „aproape“ nu era destul de bun. Venise vremea să o 
lase în urmă pe Eileen Ford. 

Fleur Savagar avea să facă posibil acest lucru. 


Fleur privea cu încântare pe fereastră în timp ce taxi- 
ul făcea slalom în traficul din Manhattan. Era o după-a- 
miază răcoroasă de la începutul lui decembrie. Totul era 

murdar, frumos şi minunat. Dacă nu ar fi fost atât de 
îngrozită, orașul New York ar fi fost perfect pentru ea. 

Belinda strivi cea de-a treia țigară pe care o aprinsese 
de când urcaseră în taxi. 

- Nu îmi vine să cred, scumpo. Nu îmi vine să cred 
că am scăpat. Alexi va fi furios. Fiica lui, model. Dar, 
din moment ce nu vom mai avea nevoie de banii lui, 
nu poate face absolut nimic să ne oprească. Au! Fii 
atentă, scumpo. 

- Îmi pare rău. 

Fleur își trase cotul înăuntru. Conştientizarea ideii că 
Belinda lega viitorul lor de faptul că Fleur urma să aibă 
o carieră de model o făcea să se simtă rău de la stomac. 

Gretchen ar fi trebuit să închirieze un aparta- 
ment modest pentru ele, dar taxiul trase în fața unui 
zgârie-nori luxos, cu adresa trecută pe sticla de deasupra 
uşii. Portarul le duse valizele într-un lift al cărui ultim 
ocupant se dăduse cu parfumul Joy. 

Lui Fleur i se ridică stomacul când liftul ţâşni în sus. 
Nu putea face asta. Văzuse fotografiile de probă, și erau 
urâte. Când ieșiră, picioarele i se afundară în covorul 
gros de culoare verde. Îi urmă pe Belinda și pe portar 
de-a lungul unui coridor scurt, până la o ușă capitonată. 
Bărbatul o descuie şi le așeză valizele înăuntru. Belinda 
intră prima în apartament. Când Fleur o urmă, observă 
un miros ciudat. I se părea familiar, dar nu îl putu iden- 
tifica. Cam ca... Privi dincolo de Belinda și îi văzu. Erau 
pretutindeni. Vază după vază de trandafiri albi complet 
înfloriţi. Își tinu răsuflarea. Belinda scoase un strigăt 
moale, înăbușit. Alexi Savagar păşși afară din umbre. 

- Bine aţi venit în New York, dragile mele! 


Micuța Scânteie 


„Intreaga viață am încercat să-mi găsesc 
mama, dar n-am reuşit niciodată.“ 


Errol Flynn, My Wicked, Wicked Ways 


capitolul 8 


-Ce cauţi tu aici? 

Vocea Belindei era un pic mai mult decât o şoaptă. 

- Ce întrebare! Soţia și fiica mea se îndreaptă spre 
Lumea Nouă. Nu ar trebui măcar să fiu aici ca să 
le întâmpin? 

li aruncă lui Fleur un zâmbet dezarmant, invitând-o 
să ia parte la glumă. Fleur dădu să zâmbească drept răs- 
puns, dar se abţinu când văzu cât de palidă devenise 
mama ei. Se apropie mai mult de Belinda. 

- Nu voi merge înapoi. Și nu mă poți obliga. 

Vorbele ei sunaseră ca ale unui copilaș, iar el păru 
amuzat. 

-Ce te face să crezi că doresc să faci asta? Avocaţii 
mei au studiat contractul pe care ţi l-a oferit Gretchen 
Casimir și pare destul de corect. 

Discreția asupra căreia insistase Belinda fusese în 
zadar. Fleur inspiră mirosul trandafirilor. 

- Ştii despre Casimir? 

- Nu vreau să par lipsit de modestie, dar puţine scapă 
atenției mele când vine vorba despre bunăstarea singu- 
rei mele fiice, 

Belinda păru să iasă din transă. 

-Nu îl crede, Fleur! Este un șiretlic. 

Alexi oftă. 

- Te rog, Belinda, nu proiecta paranoia ta asupra fii- 
cei noastre. Făcu un gest elegant. Permiteți-mi să vă arăt 
apartamentul. Dacă nu vă place, vă voi găsi altceva. 

- Tu ai găsit apartamentul acesta pentru noi? între- 
bă Fleur. 

-Cadoul unui tată pentru fiica sa.. 

Zâmbetul lui o făcu să se simtă măgulită. 

-Trebuia de mult să încep să mă revanșez. Acesta 
este un mic semn al celor mai bune urări ale mele pen- 
tru viitoarea ei carieră. 

Un sunet mic, necoerent scăpă dintre buzele Belin- 
dei. Întinse mâna să o tragă pe Fleur alături de ea, dar o 
făcu o clipă prea târziu. Fleur plecase deja spre Alexi. 


Alexi închirie un apartament la Carlyle pentru luna 
decembrie. În timpul zilei, Fleur petrecea nenumărate 
ore fiind dichisită şi cizelată de echipa lui Gretchen Ca- 
simir. Se întâlnea cu antrenori personali și cu profesori 
de dans, alerga zilnic în Central Park și studia cu tutorii 
pe care Alexi îi angajase pentru a-și termina educația. 

Seara, acesta își făcea apariţia la apartament cu bilete 
la teatru ori la balet, uneori cu o invitație la un restau- 
rant unde mâncarea era pur şi simplu prea minunată 
pentru a fi ratată. O luă într-o călătorie în Connecticut 
pe urmele unui zvon cum că un Bugatti din 1939 era as- 
cuns pe o moșie din Fairfield. Belinda stătu pe bancheta 
din spate şi fumă țigară după țigară. Nu o lăsă niciodată 
pe Fleur să meargă undeva singură cu el. Dacă Fleur râ- 
dea la vreuna dintre glumele lui ori gusta o îmbucătură 
pe care el i-o dădea cu furculița lui, Belinda o privea fix, 
cu o expresie de o trădare atât de adâncă, încât lui Fleur 
i se făcea rău. Nu uitase ce îi făcuse el, dar el părea să se 
căiască pentru asta. 

- A fost o gelozie copilărească, îi spusese el când Be- 
linda se strecurase la baie în timpul uneia dintre mesele 
luate împreună. Nesiguranţa patetică a unui soț de vâr- 
stă mijlocie profund îndrăgostit de o mireasă cu două- 
zeci de ani mai tânără decât el. Mi-a fost teamă că tu îmi 
vei lua locul în inima ei, așa că, după ce te-ai născut, 
te-am făcut să dispari pur și simplu. Puterea banilor, 
draga mea. Să nu o subestimezi niciodată. 

Fleur fusese nevoită să clipească pentru a-și opri 
lacrimile. 

- Dar eram doar un bebeluş. 

- De neconceput. Ştiam la vremea aceea. De aseme- 
nea, ironic, nu? Ceea ce am făcut a determinat-o pe 
mama ta să se depărteze mult mai mult decât ar fi pu- 
tuto face vreodată din cauza unui copila. Când a sosit 
Michel, nu mai conta. 

Explicaţia lui o derutase, dar el îi sărutase palma. 

-Nu îşi cer să mă ierţi, draga mea. Unele lucruri nu 
sunt posibile. Îţi cer doar să îmi dai un loc mic în viața 
ta, înainte să fie prea târziu pentru amândoi. 

- Eu... Eu doresc să te iert. 

- Dar nu poţi. Mama ta nu ar îngădui niciodată 
asta. Înţeleg. 


În ianuarie, Alexi se reîntoarse în Paris, și Fleur avu 
prima ei şedinţă foto: o reclamă tipărită la un șampon. 
Belinda fu cu ea tot timpul. Fleur era îngrozită, dar toată 
lumea fusese drăguță, chiar şi atunci când se împiedica- 
se de un tripod şi vărsase cafeaua regizorului. Fotograful 
puse Rolling Stones, şi o stilistă foarte drăguță o făcu 
pe Fleur să danseze cu ea. După o vreme, Fleur uită de 
înălțimea ei, de mâinile ei ca niște lopeţi, de picioarele 
ca remorcherele și-de chipul ei grozav de mare. 

Gretchen spuse că fotografiile erau „istorice“. Fleur 
se bucura doar să lase în urmă prima experiență. Făcu 
o altă reclamă două zile mai târziu şi o a treia în săptă- 
mâna ce urmă. 

-Nu m-am gândit niciodată că avea să se întâmple 
atât de rapid, îi spuse lui Alexi în timpul uneia dintre 
frecventele lor conversații telefonice. 

- Acum, întreaga lume va vedea cât de frumoasă ești 
și va cădea sub vraja ta, exact ca mine. 

Fleur zâmbi. Li era dor de el, dar nu era atât de ne- 
săbuită încât să îi pomenească Belindei despre asta. Cu 
Alexi reîntors în Paris, Belinda începuse să râdă din 
nou şi nu băuse nici măcar o singură dată. 

Vâlva începu să ia amploare. În martie, Fleur avu pri- 
ma ei apariţie într-o revistă de modă, iar agentul de pre- 
să al lui Gretchen începu să se refere la ea ca la Chipul 

Decadei. Nimeni nu obiectă, cu excepția lui Fleur. Pe 
neașteptate, părea că toată lumea o dorea. În aprilie, 
obţinu un contract cu Revlon. În mai, avu un articol de 
şase pagini în revista Glamour. Vogue o trimise în Istan- 
bul să pozeze caftane, apoi în Abu Dhabi pentru ţinute 
de vacanţă. Își sărbători a șaptesprezecea aniversare la 
o staţiune din Bahamas, făcând poze pentru costume 
de baie, în timp ce Belinda flirta cu o fostă vedetă de 
telenovele, care se afla acolo în vacanţă. 

Continuă să aibă diferiți tutori, dar nu era același lu- 
cru cu a se afla într-o sală de clasă. Íi era dor de colegele 
ei de la școală. Din fericire, Belinda mergea pretutin- 
deni cu ea. Erau mai mult decât mamă și fiică. Erau cele 
mai bune prietene. 

Fleur începu să câştige sume de bani mai mari, care 
trebuiau investite, dar Belinda nu înţelegea finanţele, 
așa că Fleur începu să îi adreseze întrebări lui Alexi în 
timpul convorbirilor lor telefonice. Răspunsurile lui 
fură atât de utile, încât ea şi Belinda ajunseră să se baze- 
ze pe el şi, în cele din urmă, lăsară întreaga problemă în 
mâinile lui capabile. 

Apăru prima copertă a lui Fleur. Belinda cumpără 
două duzini de copii şi le etală peste tot prin aparta- 
ment. Revista vându mai multe exemplare decât vându- 
se vreodată în istoria sa, iar cariera lui Fleur explodă. Era 
recunoscătoare pentru faptul că succesul ei venise atât 
de ușor, dar, în același timp, se simţea inconfortabil. De 
fiecare dată când se uita într-o oglindă, se întreba de ce 
să făcea atâta caz. Revista People ceru un interviu. 

-Micuța mea nu doar străluceşte, îi spusese Belinda 
reporterului. Scânteiază. 

Asta a fost tot ceea ce i-a trebuit revistei People, 


Micuța Scânteie FLEUR SAVAGAR 
182 DE CENTIMETRI DE AUR SOLID 


Când văzu coperta, Fleur îi spuse Belindei că nu avea 
să mai apară niciodată în public. 

- Prea târziu, zise Belinda râzând. Agentul de presă al 
lui Gretchen se asigură că porecla rămâne. 


Fleur se afla în New York de un an când sosi prima 
ofertă pentru un rol într-un film. Scenariul era un gu- 
noi, și Gretchen o sfătui pe Belinda să îl refuze. Belinda 
o făcu, dar după aceea fu abătută zile întregi. 

- Visam să mergem la Hollywood, dar Gretchen are 
dreptate. Primul tău film trebuie să fie special. 

Hollywood? Totul se petrecea prea repede. Fleur trase 
adânc aer în piept şi încercă să reziste. 

New York Times publică un articol de fond: „Micuța 
Scânteie este mare, frumoasă și bogată“. 

- De data asta vorbesc serios, se plânse Fleur. Nu mai 
ies niciodată afară, absolut niciodată. 

Belinda râse și îşi turnă un Tab!. 


Belinda scăpă treptat de vechiturile din apartamentul 
lor și îl decoră într-un stil contemporan complet opus, 
cât putu de diferit de casa de pe Rue de la Bienfaisance. 
Piele întoarsă de bivol acoperea pereţii sufrageriei. O 
masă din crom și sticlă Mies van der Rohe se afla în fața 
canapelei care avea perne cu desene negre şi maro. Fleur 
nu îi spuse Belindei că îi plăceau mai mult antichităţile. 
În mod deosebit, ura pereţii lungi ai sufrageriei decorați 
cu fotografii mărite cât ferestrele ale propriului ei chip. 
Privindu-le, se simțea înfiorător. Era ca şi cum altcineva 
i-ar fi ocupat trupul, iar machiajul și hainele formau o 
carapace groasă care ascundea persoana reală de dede- 
subt. Doar că nu știa cine era persoana aceea. 

Alexi promise că avea să vină la New York în februa- 
rie. Anulase alte două călătorii în oraș, dar de data 
aceasta jură că nimic nu avea să îl țină la distanță. Pe 
măsură ce se apropia ziua, se străduia să își ascundă ne- 
răbdarea față de Belinda, dar telefonul din apartament 


! Prima băutură dietetică produsă de Coca-Cola (n.tr.) 

sună cu doar câteva ore înainte de ora la care avionul ar 
fi trebuit să aterizeze. 

- lubito, zise Alexi, în timp ce stomacul ei se strângea 
de o presimţire. Am avut o urgenţă. Îmi este imposibil 
să părăsesc acum Parisul. 

- Dar ai promis! A trecut mai bine de un an. 

- Te-am dezamăgit încă o dată. Doar dacă... 

Ştia ce avea el să spună. 

- Dacă mama ta ţi-ar îngădui să vii la Paris... Dar ştim 
amândoi că va interzice asta, şi nu voi face nimic îm- 
potriva dorințelor ei. Din nefericire, te folosește ca să 
mă rănească. 

Fleur nu avea să o trădeze pe Belinda dându-i drep- 
tate. În timp ce încerca să își înghită dezamăgirea, 
auzi tocuri înalte lovind podeaua din coridor. Un 
moment mai târziu, se auzi cum se închidea ușa dor- 
mitorului Belindei. 


Belinda se aşeză pe marginea patului și închise ochii. 
Alexi o punea din nou pe Fleur la coadă, așa cum o 
mai făcuse de două ori până atunci. Fleur urma să aibă 
inima frântă și să fie supărată, nu pe Alexi, ci pe ea. 
Strategia lui era genială. Făcea să pară vina Belindei că 
tatăl şi fiica nu puteau fi împreună. 

Fleur rezistase farmecelor lui Alexi mai mult decât se 
așteptase Belinda și, chiar și acum, menținea cel puţin o 
urmă de rezervă față de el. Lui Alexi nu îi plăcea lucrul 
acesta, motiv pentru care o suna de câteva ori pe săptă- 
mână şi îi trimitea cadouri luxoase menite să o facă să îi 
simtă prezența și pentru care stătuse departe în ultimul 
an. În orice clipă, Fleur avea să bată la ușa dormitoru- 
lui ei, cerându-i permisiunea de a zbura la Paris ca să îl 
vadă. Belinda avea să refuze. Fleur avea să se supere şi 
să se retragă în ea însăși. Deși nu o spunea cu glas tare, 
o vedea pe mama sa ca fiind nevrotică și geloasă. Dar 
Belinda trebuia să o păstreze pe Fleur în New York, aco- 
lo unde o putea proteja. Dacă ar fi putut să explice de ce 
era atât de necesar fără să pună pe tavă adevărul! 

„Tatăl tău - care, că veni vorba, nu este tatăl tău - 
te seduce.“ 
Fleur nu ar fi crezut niciodată asta. 


- Mai la dreapta, iubita mea. 

Fleur înclină capul și zâmbi în cameră. 

O durea gâtul și avea cârcei, dar Cenușăreasa nu se 
plânsese la bal doar pentru că o strângeau pantofii. 

-Este minunat, iubito. Perfect! Mai mulți dinţi. 
Uimitor! 

Şedea pe un scaun în faţa unei măsuţe cu suprafața de 
oglindă, care era ridicată ca un șevalet ca să reflecte lumi- 
na. Decolteul deschis al bluzei ei de mătase de culoarea 
şampaniei lăsa să se vadă un șir magnific de smaralde 
șlefuite în formă de pătrate. Sosise vara, și era o după-a- 
miază fierbinte în New York. În afara razei camerei de 
luat vederi purta pantaloni scurți şi bikini roz de baie. 

- Aranjează-i sprâncenele, zise fotograful. 

Bărbatul care se ocupa de machiaj îi înmână un piep- 
tene micuţ, apoi îi timponă nasul cu un burete mic și 
curat. Fleur se aplecă deasupra propriei reflexii şi își 
pieptănă sprâncenele groase, aranjându-le. Cândva, 
lucrurile precum pieptenii de sprâncene i se păreau ciu- 
date, dar acum nu se mai gândea la asta. 

Cu coada ochiului, îl privi pe Chris Malino, asisten- 
tul fotografului. Cu părul lui nisipiu zbârlit şi chipul 
prietenos, nu era nici pe departe la fel de arătos ca 
modelele alături de care lucrase, dar îl plăcea mult mai 
mult. Acesta lua ore de regie la Universitatea din New 
York, şi, ultima oară când lucraseră împreună, îi vorbise 
despre filme rusești. Îşi dorise ca el să o fi invitat la în- 
tâlnire, dar nici unul dintre băieții pe care îi plăcea nu 
îşi făcuse vreodată curaj. Singurele ei întâlniri fuseseră 
cu bărbaţi mai în vârstă, celebrități în vârstă de peste 
douăzeci de ani, alături de care Belinda și Gretchen do- 
riseră ca ea să fie văzută la diverse evenimente impor- 
tante. Avea optsprezece ani și nu avusese niciodată o 
întâlnire adevărată. 

Nancy, stilista aflată la ședința foto, ajustă unul din- 
tre cârligele prinse la spatele bluzei lui Fleur ca să îi vină 
mai bine pe sânii ei micuți. Apoi verifică bucata de ban- 
dă adezivă pe care o lipise pe gâtul lui Fleur ca să ridice 
înălțimea colierului de smaralde. Fleur ajunsese să se 
gândească la hainele din paginile revistelor ca la clădiri- 
le false dintr-un decor de film. 

- Am trei role cu smaraldele, zise fotograful la puţin 
timp după aceea. Haideţi să facem o pauză. 

Fleur ocoli masa de călcat a lui Nancy și se schimbă în 
propria cămașă de voal cu gulerul răsfrânt. Chris muta 
decorul. Își turnă o ceaşcă de cafea şi merse la Belinda, 
care studia o reclamă dintr-o revistă. 

Mama ei se schimbase foarte mult de când veniseră 
în New York, cu mai bine de doi ani în urmă. Gestu- 
rile retrase, nervoase dispăruseră. Era mai încrezătoare. 
Şi mai frumoasă: bronzată şi sănătoasă în urma weeken- 
durilor petrecute la casa de pe plajă pe care o închiria- 
seră la Long Island. Astăzi, purta un maiou alb Gatsby 
şi o fustă asortată, cu sandale din piele de căprioară de 
culoarea murelor şi o brățară subțire de aur la gleznă. 

- Uită-te la pielea ei. Belinda lovi pagina cu unghia. 
Nu are pori. Fotografiile de genul acesta mă fac să simt 
cum îmi suflă în ceafă vârsta de patruzeci de ani. 

Fleur privi mai de aproape la modelul din reclama 
unei linii cosmetice scumpe. | 

- Aceea este Annie Holman. Îţi amintești de proiec- 
tul Bill Blass pe care eu și Annie l-am făcut în urmă cu 
vreo două luni? 

Belinda avea probleme în a-și aminti de oricine nu 
era deja faimos și clătină din cap. 

- Mamă, Annie Holman are treisprezece ani! 

Belinda râse ușurel. 

-Nu este de mirare că fiecare femeie trecută de trei- 
zeci ani din ţara asta este în depresie. Concurăm cu copii. 

Fleur spera că femeile nu se simțeau astfel când se 
uitau la fotografiile ei. Ura ideea că ea câștiga opt sute 

de dolari pe oră pentru a-i face pe oameni să se sim- 
tă prost. 

Belinda plecă la baie. Fleur își făcu curaj şi se apropie 
de Chris, care tocmai terminase de atârnat decorul. 

- Așadar... Cum merge școala? 

„Zâmbeşte, proasto. Şi nu fi atât de mare.“ 

-Ca de obicei. 

Își dădea seama că el încerca să se poarte normal, 
ca și cum ea era doar o altă fată de la cursurile lui, nu 
Micuța Scânteie. li plăcu asta. 

- Lucrez totuși la un nou film, zise el. 

- Serios? Povestește-mi. 

Se lăsă uşor pe un scaun pliant. Acesta scârțâi când 
ea se așeză. El începu să vorbească și, nu după mult 
timp, fu atât de prins de ceea ce spunea, că uită să fie 
intimidat de ea. 

- Este foarte interesant, spuse ea. 

El îşi înfipse degetul mare în buzunarul blugilor, 
apoi îl scoase din nou. Mărul lui Adam i se mișcă de 
câteva ori. 

- Ai dori să... Adică, voi înţelege dacă ai alte lucruri 
de făcut. Ştiu că ai o mulțime de băieți care te invită la 
întâlniri și... 

- Nu am. Sări în sus de pe scaun. Ştiu că toată lumea 
crede că am - că toată lumea mă invită la întâlnire. Dar 
nu este adevărat. 

El luă un aparat de măsurare a intensității luminii 
şi se jucă cu el. 

- e văd fotografia în ziar cu staruri de cinema și fa- 
milia Kennedy și toți ceilalți. 

- Acelea nu sunt întâlniri adevărate. Sunt... un fel de 
publicitate. 

- Asta înseamnă că ţi-ar plăcea să ieşi cu mine? Poate 
sâmbătă seara. Am putea merge în Village!. 

Fleur zâmbi larg. 

-Miar plăcea la nebunie. 


1 Greenwich Village este un cartier din Manhattan, New York City, 
cunoscut ca „raiul“ artiștilor americani. (n.tr.) 

El străluci. 

-Ce ţi-ar plăcea la nebunie, scumpo? 

Belinda veni prin spatele ei. 

- Am rugat-o pe Fleur să meargă cu mine în Village 
sâmbătă seară, doamnă Savagar, zise Chris, arătând din 
nou agitat. Există restaurantul acela unde au mâncare 
din Orientul Mijlociu. 

Fleur deveni tensionată. 

- Am spus că voi merge. 

- Chiar așa? 

Fruntea Belindei se încreți. 

- Mă tem că nu se va putea. Ai deja planuri, îți amin- 
teşti? Premiera noului film al lui Altman. Mergi cu 
Shawn Howell. 

Fleur uitase de premieră și cu siguranţă dorea să 
uite de Shawn Howell, care era o vedetă de cinema 
în vârstă de douăzeci și doi de ani, cu un coeficient de 
inteligență egal cu vârsta lui. La prima lor întâlnire, 
îşi petrecuse seara plângându-se că toată lumea dorea 
să „îl nenorocească“ și îi spusese că renunţase la liceu 
pentru că toți profesorii erau ciudaţi și poponari. O 
rugase pe Gretchen să nu mai aranjeze și alte întâlniri 
cu el, dar Gretchen îi zisese că acum Shawn era în vogă 
şi afacerile erau afaceri. Când încercase să discute cu 
mama ei despre asta, Belinda fusese suspicioasă. 

- Dar, scumpo, Shawn Howell este vedetă. Să fii väzu- 
tă cu el te face de două ori mai importantă. 

Când Fleur se plânsese că acesta tot încerca să îi bage 
mâna sub fustă, Belinda o ciupise de obraji. 

- Celebrităţile sunt altfel decât oamenii obişnuiţi. 
Ele nu urmează aceleași reguli. Ştiu că te poți descurca 
cu el. 

- Este în regulă, zise Chris, dezamăgirea citindu-i-se 
pe chip. Înţeleg. Altă dată. 

Dar Fleur ştia că nu avea să existe o altă dată. Chris 
avusese nevoie de tot curajul ca să o invite o dată și nu 
avea să o facă din nou. 

Fleur încercă să îi vorbească Belindei despre Chris 
în taxi, pe drumul spre casă, dar Belinda refuzase să 
înțeleagă. 

- Chris este un nimeni. De ce Dumnezeului ai dori 
să ieși cu el? 

- Pentru că îl plac. Nu ar fi trebuit să... Fleur trase 
de franjurii pantalonilor ei scurți. Mi-aș dori să nu îl 
fi respins aşa. M-a făcut să mă simt ca și cum aș avea 
doisprezece ani. _ 

Înteleg. Glasul Belindei deveni rece. Îmi spui că 
te-am făcut să te simţi prost. 

Fleur simţi un fior de panică. 

- Bineînţeles că nu. Nu. Cum ai putea să mă faci să 
mă simt prost? Belinda se retrăsese de lângă ea, și Fleur 
îi atinse brațul. Uită că am spus ceva. Nu contează. 

Doar că era important, însă nu dorea să rănească sen- 
timentele Belindei. Când se întâmpla asta, Fleur simțea 
mereu ca și cum s-ar fi aflat din nou în faţa mănăstirii, 
privind cum dispărea mașina mamei sale. Belinda nu 
spuse nimic pentru o vreme, iar nefericirea lui Fleur 
se accentuă. 

-Trebuie să ai încredere în mine, scumpo. Știu ce 
este cel mai bine pentru tine. 

Belinda cuprinse încheietura mâinii lui Fleur, iar fata 
se simți ca și cum ar fi fost gata să cadă de pe marginea 
unei prăpăstii, doar ca să fie smulsă în ultima clipă și 
adusă la loc sigur. 


În noaptea aceea, după ce Fleur merse la culcare, Be- 
linda privi îndelung la fotografiile de pe perete ale fiicei 
sale. Hotărârea ei deveni mai puternică decât fusese vre- 
odată. Cumva, trebuia să o protejeze pe Fleur de toți: 
de Alexi, de neica-nimeni precum Chris, de oricine le 
stătea în cale. Avea să fie cel mai greu lucru pe care îl 
făcuse vreodată şi, în zile ca acestea, nu era sigură cum 
avea să se descurce. 

Pătura depresiei începu să se lase asupra ei. O alun- 
gă întinzând mâna după telefon și formând un număr. 
O voce masculină adormită îi răspunse. 

- Da. 

- Eu sunt. Te-am trezit? 

- Da. Ce dorești? 

- Aș dori să te văd în noaptea asta. 

El căscă. 

- Când vii? 

- Voi fi acolo în douăzeci de minute. 

Când dădu să îndepărteze telefonul de ureche, auzi 
vocea lui de la capătul celălalt. 

- Hei, Belinda? Ce ai zice dacă ţi-ai lăsa chiloţii acasă? 

- Shawn Howell, ești un diavol. 

Închise telefonul, își luă geanta în grabă şi părăsi 
apartamentul. 


capitolul 9 


Hollywoodul îl dorea pe Jake Koranda șmecher și 
rău. Dorea ca el să privească țintă un ticălos de pe stra- 
dă pe deasupra ţevii unui Magnum de 44 de milimetri. 
Dorea ca el să descarce pistoale Colt asupra unei bande 
de răufăcători şi apoi să sărute o gagică cu sânii mari în 
semn de rămas-bun înainte să iasă pe ușile crâșmei. 
O fi având Koranda doar douăzeci și opt de ani, dar era 
un bărbat adevărat, nu unul dintre fătălăii aceia care 
purtau un uscător de păr în buzunarul de la brâu. 

Jake dăduse lovitura de la început, jucând rolul unui 
vagabond pe nume Bird Dog Caliber într-un film wes- 
tern cu buget redus care încasase de șase ori mai mult 
decât costase producţia. În ciuda tinereţii sale, acesta 
avea imaginea aspră, de om în afara legii, care le plăcea 
bărbaţilor la fel de mult ca femeilor, la fel cum avusese 
Eastwood. Alte două filme Caliber urmaseră imediat 
după primul, fiecare mai sângeros. Apoi, avusese câte- 
va filme moderne de acţiune-aventură. Avântul carierei 

sale era incredibil. Apoi, Koranda devenise tot mai încă- 
pățânat. Spusese că avea nevoie de mai mult timp pen- 
tru a-și scrie propriile piese. 

Ce trebuia să facă Hollywoodul în legătură cu asta? 
Era cel mai bun actor de acţiune care venise după 
Eastwood și scria rahaturi care sfârșeau în antologii uni- 
versitare în loc să stea în fața camerei, acolo unde îi era 
locul. Afurisitul de premiu Pulitzer îl ruinase. 

Şi lucrurile se înrăutățiseră... Koranda decisese că 
dorea să încerce să scrie scenarii de film în loc de tea- 
tru. Își denumise piesa Eclipsa unei dimineți de duminică, 
şi nu exista nici măcar o urmărire cu mașini în afuri- 
senia aia. 

- Rahatul acesta cu snobii este în regulă pentru sce- 
nă, copile, îi spusese conducerea de la Hollywood când 
el începuse să o prezinte în jur, dar publicul american 
doreşte țâţe și arme pe ecran. 

În cele din urmă, Koranda sfârșise cu Dick Spano, un 
producător neînsemnat care fusese de acord să îi pună 
în scenă piesa, cu două condiţii: Jake trebuia să joace 
rolul principal şi după aceea să îi dea lui Spano un film 
cu buget mare cu polițiști și hoți. 

Într-o noapte de marţi de la începutul lui martie, trei 
bărbați ședeau într-o cameră de proiecție plină de fum. 

-Mai pune o dată filmarea de la preselecție a lui 
Savagar, strigă Dick Spano de după una dintre țigările 
grase cubaneze pe care îndrăgea să le fumeze. 

Johnny Guy Kelly, legendarul regizor cu părul ar- 
gintiu, desfăcu capacul unei cutii de Orange Crush și 
vorbi peste umăr, către silueta lungă care şedea în umbre 
în spate: 

- Jako, băiete, nu te dorim nefericit, dar cred că ţi-ai 
lăsat creierul acela genial în pat alături de cea mai nouă 
prietenă a ta. 

Jake Koranda îşi trase picioarele lungi de pe spătarul 
scaunului din fața lui. 

- Savagar nu este potrivită pentru rolul lui Lizzie. Aşa 
îmi spune instinctul. 

- Uită-te mult și bine la dulceața de acolo, de sus, 
şi spune-mi că nu simţi ceva într-un alt loc în afară 
de creier. 

Johnny Guy arătă cu Orange Crush-ul său către 
ecran. 

- Camera o iubeşte, Jako. Şi a luat şi lecţii de actorie, 
aşa că este foarte serioasă în legătură cu treaba asta. 

Koranda se afundă mai adânc în scaunul lui. 

- Este model. Încă o fată fermecătoare ameţită care 
dorește o carieră cinematografică. Am trecut prin asta 
anul trecut cu nu-mai-știu-cum-o-cheamă şi am jurat că 
nu o voi mai face vreodată. Sigur nu cu acest film. Te-ai 
uitat din nou la Amy Irving? 

- Irving este ocupată, zise Spano, şi, chiar dacă nu 
ar fi fost, lasă-mă să îți spun că aș merge cu Savagar 
chiar în clipa asta. Este fierbinte. Nu poţi lua o revistă 
fără să îi vezi faţa pe copertă. Toată lumea a așteptat 
să vadă ce alege pentru primul ei film. Vine la pachet 
cu publicitatea. 

- Dă-o dracului de publicitate, zise Koranda. 

Dick Spano şi Johnny Guy Kelly făcură schimb de 
priviri. Îl plăceau pe Jake, dar acesta avea opinii ferme 
şi putea fi un nemernic încăpățânat atunci când credea 
în ceva. 

-Nu este chiar atât de uşor, zise Johnny Guy. Are 
niște oameni deştepţi în spate. Aceştia au așteptat mult 
timp să găsească filmul perfect. 

- Aiureli, replică Jake. Tot ce doresc ei este un actor 
principal destul de înalt încât să se joace cu fetiţa lor. 
Atâta tot. 

- Cred că îi subestimezi. 

O linişte rece se abătu spre ei din partea din spate a 
încăperii. 

- Îmi pare rău, Jake, zise Spano în cele din urmă, nu 
fără o urmă de emoție, dar de data asta vom trece peste 
tine. li vom face o ofertă mâine. 

În spatele lor, Koranda se ridică din scaunul său și se 
duse către ușă. 

- Faceţi ce aveţi de făcut, dar să nu vă așteptați din 
partea mea să întind covorul de bun venit. 

Johnny Guy clătină din cap în timp ce Jake dispăru, 
apoi privi din nou către ecran. 

- Să sperăm că dulceaţa de acolo de sus ştie cum să se 
înfierbânte puțintel. 


Belinda o târâse pe Fleur la toate filmele lui Jake 
Koranda, iar Fleur îl urâse pe fiecare dintre ele. El îm- 
pușca mereu pe cineva în cap, îi spinteca abdomenul 
altcuiva ori teroriza o femeie. Şi părea să îi placă! Acum, 
era nevoită să lucreze cu el şi ştia de la agenta ei exact 
cât de hotărât fusese el împotriva distribuirii ei. O parte 
din ea nu îl putea acuza prea tare. Indiferent de ceea ce 
credea Belinda, Fleur nu era actriţă. 

- Încetează să îţi mai faci griji, îi spunea Belinda de 
fiecare dată când Fleur încerca să îi vorbească despre 
asta. În clipa în care te va vedea, se va îndrăgosti. 

Fleur nu îşi putea imagina întâmplându-se așa ceva. 

Limuzina albă lungă pe care studioul i-o trimise la 
Aeroportul Internaţional Los Angeles o duse la casa 
cu două etaje în stil spaniol din Beverly Hills pe care 
Belinda o închiriase pentru ele. Era început de mai, 
nefiresc de rece când părăsise New Yorkul, dar cald și 
însorit în California de Sud. Când venise din Franţa, 
în urmă cu trei ani, nu își imaginase că viaţa sa avea să ia 
o direcţie atât de ciudată. Încerca să fie recunoscătoare, 
dar, în ultima vreme, lucrul acesta fusese dificil. 

O menajeră care arăta ca și cum ar fi avut cel puţin 
o sută de ani îi deschise ușa foaierului cu pereţi albi, 
grinzi negre, un candelabru din fier forjat şi podea de te- 
racotă. Fleur îi luă valizele când aceasta dădu să le ducă 
sus. Îşi alese un dormitor din capăt, care avea vedere 
spre piscină, şi îi lăsă dormitorul matrimonial Belindei. 
Casa părea chiar mai mare decât în fotografii. Cu șase 
dormitoare, patru terase și câteva jacuzzi, avea mai mult 
spațiu decât era necesar pentru două persoane, lucru 

pe care făcu greșeala să i-l menţioneze lui Alexi în tim- 
pul uneia dintre conversațiile care îi înlocuiau vizitele. 

- În California de Sud, lipsa ostentaţiei este vulgară, 
zisese el. Fă ce zice mama ta, şi te vei bucura de succes. 

Ea ignoră remarca răutăcioasă. Problemele dintre 
Alexi şi Belinda erau prea complicate pentru ca ea să le 
rezolve, mai ales din moment ce nu fusese niciodată în 
stare să înțeleagă motivul pentru care doi oameni care 
se urau atât de mult nu divorțau. Își aruncă pantofii 
din picioare și admiră camera cu piesele sale călduroase 
de lemn și materialele în tonuri pământii. O colecție de 
cruci mexicane atârnate pe perete îi făcură deodată 
dor de măicuţe. Nu își imaginase nici măcar o clipă 
că avea să facă această călătorie singură. 

Se așeză pe marginea patului și sună la New York. 

-Te simţi mai bine? întrebă când Belinda răspunse. 

- Mă simt mizerabil. Şi umilită. Cum poate face vari- 
celă o femeie de vârsta mea? 

Belinda își suflă nasul. 

- Fetiţa mea va juca în filmul despre care se vor 
beşte cel mai mult în anul acesta, și iată-mă, blocată 
în New York, cu boala aceasta ridicolă. Dacă rămân 
cu cicatrici... 

- Vei fi în regulă peste vreo săptămână. 

- Nu vin acolo până nu arăt cât se poate de bine. 
Vreau ca ei să vadă ce au pierdut cu atâţia ani în urmă. 
O altă suflare a nasului. Sună-mă în clipa în care îl 
întâlneşti. Nu îţi face griji în legătură cu diferenţa de 
fus orar. 

Fleur nu avea nevoie să întrebe despre cine vorbea 
Belinda. Îşi făcu curaj și - desigur... 

- Fetița mea va juca scene de dragoste cu Jake 
Koranda. 

- Dacă mai spui asta o dată, voi vărsa. 

Belinda reuși să râdă, în ciuda nefericirii ei. 

- Copil norocos, norocos. 

- Închid acum. 

Dar Belinda i-o luase înainte. 

Fleur merse la fereastră şi privi în jos, la piscină. În- 
cepuse să urască să fie manechin, un alt lucru pe care 
Belinda nu avea nicicând să îl înţeleagă. Și, cu siguran- 
tă, nu dorea să fie actriță. Dar, cum nu avea nici cea mai 
vagă idee în legătură cu ce dorea cu adevărat să facă, nu 
prea putea să se plângă. Avea grămezi de bani, o carieră 
fabuloasă și un rol grozav într-un film de prestigiu. Era 
cea mai norocoasă fată din lume și avea să înceteze să 
se poarte ca un copil răsfăţat. Şi ce dacă nu se simțea 
niciodată complet confortabil în faţa camerei? Făcea o 
treabă al naibii de bună prefăcându-se, și exact asta avea 
să facă în acest film. Avea să se prefacă. 

Se schimbă în pantaloni scurți, își răsuci părul în vâr- 
ful capului și își duse scenariul de la Eclipsa unei dimineţi 
de duminică afară, pe terasă. Se aşeză într-unul dintre 
şezlongurile cu perne, alături de un suc de portocale 
proaspăt stors şi privi scenariul. 

Jake Koranda juca rolul lui Matt, personajul princi- 
pal, un soldat întors acasă în lowa din Vietnam. Matt 
este torturat de amintirile unui masacru de gen My Lai, 
la care fusese martor. Când ajunge acasă, își găsește so- 
ţia însărcinată cu copilul unui alt bărbat şi pe fratele 
lui prins într-un scandal local. Matt este atras de Lizzie, 
sora mai mică a soţiei sale, care crescuse în absenţa lui. 
Fleur juca rolul lui Lizzie. Răsfoi până la notițele scena- 
ristului. „Neatinsă de mirosul de napalm și de corupția 
din propria familie a lui Matt, Lizzie îl face pe Matt să se 
simtă din nou inocent.“ 

Cei doi au o ceartă jucăușă despre cel mai potrivit 
loc în care poţi găsi un hamburger bun și, după o sce- 
nă traumatizantă alături de soția sa, Matt o duce pe 
Lizzie într-o odisee de o săptămână prin lowa, în căuta- 
rea unei tarabe demodate cu bere de ghimbir. Taraba 
de bere de ghimbir servea ca un tragic și în același timp 
comic loc al inocenţei pierdute a țării. La capătul călăto- 
riei, Matt descoperă că Lizzie nu este nici atât de sinceră 
şi nici atât de virginală pe cât pare. 

În ciuda perspectivei cinice a filmului asupra femeii, 
lui Fleur îi plăcu scenariul mult mai mult decât filmele 
cu Bird Dog Caliber. Dar, chiar și după două luni de 
lecţii de actorie, nu vedea cum avea să joace vreodată un 
personaj atât de complex ca Lizzie. Își dorea să fi jucat 
în vreo comedie romantică. 

Cel puţin nu ar fi fost nevoită să aibă scena aia de 
dragoste în care era dezbrăcată. Aceasta fusese singura 
bătălie pe care o câștigase cu Belinda. Mama ei spusese 
că Fleur era o mironosiţă şi că atitudinea ei era ipocrită 
după toate reclamele pe care le făcuse la costume de 
baie, dar costumele de baie erau costume de baie, iar 
goliciunea era goliciune. Fleur nu se lăsase. Refuzase 
întotdeauna să pozeze goală, chiar și pentru cei mai res- 
pectaţi fotografi ai lumii. Belinda spusese că era proba- 
bil din cauză că era încă virgină, dar nu era asta, Fleur 
trebuia să păstreze măcar o parte din ea personală. 

Menajera o întrerupse și îi spuse să privească afară. 
Fleur merse la ușa de la intrare. În mijlocul aleii se afla 
un Porsche nou, de un roșu strălucitor, acoperit cu o 
uriașă fundă argintie. 

Alergă către telefon şi îl prinse pe Alexi tocmai când 
acesta se pregătea de culcare. 

- Este minunată! strigă ea. Îmi va fi groaznic de teamă 
să o conduc. 

- Prostii. Tu eşti cea care conduce mașina, draga mea, 
nu invers. 

-Am greșit numărul. Doresc să vorbesc cu bărbatul 
care a investit o avere încercând să găsească Bugatti-ul 
Royale care a petrecut războiul în canalizările Parisului. 

- Asta, draga mea, este altceva. 

Fleur zâmbi. Vorbiră câteva minute, apoi ea se grăbi 
să iasă ca să își conducă noua mașină. 

Şi-ar fi dorit să fi putut discuta cu Alexi în persoană, 
dar el nu se întorsese niciodată ca să o vadă. O parte 
din plăcerea ei de a fi primit cadoul se stinse. Devenise 
un pion nou în bătălia dintre părinţii ei, și ura asta. 
Dar, oricât de importantă era noua ei relaţie cu tatăl său 

şi oricât aprecia această mașină frumoasă, loialitatea ei 
avea să fie întotdeauna față de Belinda. 


În dimineața următoare, conduse Porsche-ul până la 
platoul unde se filma Eclipsa unei dimineţi de duminică. 
Fleur Savagar era prea speriată să își facă apariţia pe pla- 
tou ca ea însăși, așa că o trimise pe Micuța Scânteie. 
Când se îmbrăcase, acordase o grijă suplimentară ma- 
chiajului şi își dăduse la o parte părul de pe faţă, astfel 
încât acesta să îi cadă lung și drept pe spate. Puloverul 
strâmt de culoarea bujorilor de la Sonia Rykiel comple- 
ta o pereche de sandale din piele cu barete cu tocuri 
de şapte centimetri. Jake Koranda era înalt, dar tocurile 
acelea ar fi trebuit să îi facă de aceeași înălțime. 

Găsi parcarea spre care o îndrumase paznicul. Pâinea 
prăjită pe care o mâncase la micul dejun i se îngrămă- 
di în stomac. Deși filmările începuseră de câteva săptă- 
mâni, nu trebuia să se prezinte pentru alte câteva zile, 
dar hotărâse că, dacă vedea cum stăteau lucrurile îna- 
inte să trebuiască să fie în fața camerei, avea să fie mai 
încrezătoare. Deocamdată, lucrul acesta nu funcționa. 

Era caraghios. Filmase reclame televizate, așa că în- 
ţelegea procesul. Ştia cum să urmeze semnalele și să 
asculte îndrumările. Dar neliniștea ei refuza să scadă. 
Belinda ar fi trebuit să fie vedeta de cinema. Nu ea. 

Paznicul sunase mai înainte, și Dick Spano, producă- 
torul, o aştepta la ușa studioului. 

- Fleur, draga mea! Mă bucur să te văd. 

O întâmpină cu un sărut pe obraz și o privire ad- 
mirativă la adresa lungimii picioarelor evidenţiate de 
puloverul strâns pe trup. Fleur îl plăcuse pe Spano când 
se întâlniseră în New York, mai ales când aflase cât de 
mult iubea el caii. Acesta o conduse către niște uși grele. 

- Se pregătesc să filmeze. Te duc înăuntru. 

Fleur recunoscu platoul puternic luminat al studiou- 
lui ca fiind bucătăria din casa din lowa a lui Matt. Stând 
în mijlocul ei, îl văzu pe Johnny Guy Kelly cufundat 
într-o discuţie cu Lynn David, actrița micuță, cu păr 

castaniu, care juca rolul soției lui Matt, DeeDee. Dick 
Spano îi făcu semn lui Fleur către un scaun de pânză. 
Ea rezistă impulsului de a arunca o privire pe spatele 
scaunului ca să vadă dacă numele ei era imprimat acolo. 

- Eşti gata, Jako? 

Jake Koranda ieși din umbre. 

Primul lucru pe care îl observă Fleur fu gura lui im- 
posibilă, moale și îmbufnată ca a unui bebeluș. Dar 
acela era singurul lucru de bebeluș la el. Mersul lui era 
dezlânat, cu umerii lăsaţi, făcându-l să arate mai mult ca 
un cowboy obosit și furios decât ca o vedetă de cinema 
care scria piese de teatru. Părul castaniu îi fusese tuns 
mai scurt decât îl purtase în filmele cu Caliber, astfel 
că părea mai înalt și mai puternic decât imaginea lui 
de pe ecran. În afara ecranului, hotări ea, nu arăta mai 
prietenos decât pe ecran. 

Datorită Belindei, Fleur ştia despre el mai mult decât 
dorea. Deși era notoriu de reticent cu presa și dădea 
rareori interviuri, anumite lucruri ieșiseră la suprafață. 
Fusese născut ca John Joseph Koranda şi crescut în cea 
mai rea parte a orașului Cleveland, din Ohio, de către 
o mamă care făcea curăţenie în case ziua și în birouri pe 
timpul nopţii. Avea dosar de delicvenţă juvenilă. Fur- 
turi mărunte, furturi din magazine, furtul unei maşini 
când avea treisprezece ani. 

Când reporterii încercaseră să îl facă să vorbească 
despre cum își schimbase viaţa, acesta făcuse referire la 
o bursă sportivă la facultate. 

- Doar un derbedeu care a avut noroc cu o minge de 
baschet, spusese el. 

Refuzase să vorbească despre motivul pentru care p 
răsise facultatea în timpul celui de-al doilea an, despre 
scurta sa căsătorie și despre stagiul militar din Vietnam. 
Spunea că viaţa sa îi aparţinea. 

Johnny Guy strigă să se facă liniște, şi lumea se con- 
formă. Lynn David stătea în picioare cu capul aplecat, 
fără să îl privească pe Jake, care era tot numai gură 

îmbufnată şi ochi albaștri aspri. Johnny Guy strigă 
„Acţiune!“ 

Jake își sprijini un umăr de tocul ușii. 

-Nu te poţi abţine să nu fii o ușuratică, așa-i? 

Fleur își strânse mâinile în poală. Filmau una din- 
tre cele mai urâte scene din film, în care personajul 
lui Jake, Matt, tocmai aflase despre infidelitatea lui 
DeeDee. În camera de editare, scena avea să fie presăra- 
tă cu imagini rapide ale masacrului la care Matt fusese 
martor în Vietnam, imagini umbrite care îl făceau să își 
piardă controlul până când o ataca pe DeeDee într-o 
copie a violenţei la care fusese martor. 

Matt începu să pășească pe podeaua bucătăriei, cu 
fiecare mușchi din trup încordat și cu un aer amenință- 
tor. Cu un gest mic, de neajutorare, DeeDee își strânse 
degetele în jurul unui lănțișor pe care i-l dăduse el. Era 
atât de mică pe lângă el, o fragilă păpușică Kewpie! pe 
cale să fie spartă. 

-Nu a fost așa, Matt. Nu a fost. 

Fără nici un avertisment, mâna lui ţâșni și smulse 
lănţișorul. Ea ţipă și încercă să se îndepărteze de el, dar 
el fu prea iute. O scutură, iar ea începu să plângă. Lui 
Fleur i se uscă gura. Ura scena aceasta. Ura totul legat 

e ea. 

-Täiați! strigă Johnny Guy. Avem o umbră lângă 
fereastră. 

Glasul mânios al lui Jake sfâșie platoul. 

- Am crezut că vom încerca să facem asta într-o sin- 
gură filmare! 

Fleur nu ar fi putut alege o zi mai nepotrivită să își 
facă apariția. Nu era gata să facă un film. Mai ales nu 
era gata să facă un film cu Jake Koranda. De ce nu pu- 
tuse fi cu Robert Redford ori cu Burt Reynolds? Cineva 


! Păpușă desenată de ilustratoarea Rosie O'Neil în ilustrațiile comi- 
ce care au apărut în Ladies’ Home Journal din anul 1909. Păpușile 
reprezintă copilași dolofani cu burtică drăgălașă, un singur smoc de 
păr care le oferă un aer hazliu și inocent, obrajii roşii, ochi de sticlă 
neastâmpărați și articulațiile membrelor mobile. (n.tr.) 

drăguţ. Cel puţin, ea nu avea nici o scenă în care Jake să 
o bată. Dar asta nu era nici o consolare când se gândea 
la scenele pe care le avea cu el. 

Johnny Guy strigă să se facă liniște. Cineva de la gar- 
derobă înlocui lănţișorul lui Lynn. Palmele lui Fleur 
începură să transpire, 

-Nu te poţi abţine să nu fii o ușuratică, așa-i? zise 
Matt cu aceeași voce neplăcută. 

O sfredeli cu privirea pe DeeDee și îi smulse lănțişo- 
rul. DeeDee ţipă și se luptă cu el. El o scutură mai tare, 
cu o expresie atât de fioroasă, încât Fleur fu nevoită să 
îşi readucă aminte că el juca. Dumnezeule, spera că doar 
interpreta un rol. 

El o împinse pe DeeDee în perete şi apoi o lovi peste 
faţă. Fleur nu mai putu să privească. Își închise ochii și 
îşi dori să se fi aflat oriunde numai nu aici. 

- Tăiaţi! 

Plânsul lui Lynn David nu încetă odată cu termina- 
rea scenei. Jake o trase pe Lynn în braţele lui și îi băgă 
capul sub bărbia lui. 

Johnny Guy înaintă. 

- Eşti bine, Lynnie? 

Jake se rățoi la el: 

- Lasă-ne singuri! 

Johnny Guy încuviinţă din cap și se îndepărtă. Un 
moment mai târziu, o observă pe Fleur. Era cu un cap 
mai înaltă decât el, dar asta nu îl împiedică să o tragă 
într-o îmbrățișare. 

- Nu ești, oare, exact ce a prescris medicul? Frumoasă 
ca un apus în Texas după o ploaie de primăvară. 

Johnny Guy era unul dintre cei mai buni regizori din 
branşă, în ciuda atitudinii sale de băiat de treabă. Când 
se întâlniseră în New York, fusese delicat în legătură cu 
lipsa ei de experienţă și promisese să facă tot ce îi stătea 
în putință să o facă să se simtă confortabil. 

- Vino aici cu mine. Aș dori să te prezint tuturor. 

Începu să o prezinte echipei, spunându-i ceva perso- 
nal despre fiecare în parte. Numele şi chipurile zburară 

pe lângă ea prea repede ca să își amintească, dar le zâm- 
bi tuturor. 

- Unde este frumoasa ta mamă? o întrebă. Credeam 
că vine cu tine astăzi. 

-A avut niște treburi de care trebuia să se ocupe. 
Fleur nu menţionă faptul că treaba aceea implica tam- 
poane de bumbac și loţiune calmantă. Va fi aici cam 
peste o săptămână. 

- Mi-o amintesc din anii cincizeci, zise el. Atunci, lu- 
cram ca asistent de scenografie și lumini. Am văzut-o o 
dată la Grădina lui Allah, când era cu Errol Flynn. 

Fleur se împiedică de un cablu pe care nu îl obser- 
vase. Johnny Guy o prinse de braţ. Belinda îi menţio- 
nase toate vedetele de film pe care le întâlnise vreodată, 
dar nu îl pomenise niciodată pe Errol Flynn. Probabil 
Johnny Guy se înșela. 

Acesta păru dintr-odată inconfortabil. 

- Vino, dragă. Dă-mi voie să te duc să îl întâlneşti 
pe Jake. 

Exact ce dorea cel mai mult să nu facă, dar Johnny 
Guy o îndruma deja spre el. Disconfortul ei crescu 
la vederea unei Lynn David încă lipite de Jake. Fleur îi 
şopti lui Johnny Guy. 

- De ce nu aşteptăm... 

- Jako, Lynnie. Am aici pe cineva pe care aș vrea să 
cunoaşteţi. 

O împinse în faţă şi o prezentă. 

Lynn reuși să schițeze un zâmbet slab de recunoaşte- 
re. Jake o privi cu ochi de Bird Dog Caliber și încuviință 
agresiv din cap. Sandalele de şapte centimetri cu barete 
îi îngăduiră lui Fleur să îl privească direct în ochi, și ea 
reuşi cumva că nu tresară. Urmă o tăcere stânjenitoare, 
spartă în cele din urmă de un tânăr nebărbierit. 

- Trebuie să o facem din nou, Johnny Guy, zise aces- 
ta. Am prins niște zgomote. 

Koranda trecu în viteză pe lângă Fleur şi merse furios 
până în mijlocul platoului. 

-Ce dracului se întâmplă cu voi toți? Platoul amuţi 
într-o clipă. Reveniţi-vă. De câte ori trebuie să trecem 
prin asta din cauza voastră? 

Urmă o liniște lungă. În sfârșit, o voce anonimă um- 
plu nemişcarea tensionată. 

- Ne pare rău, Jake. Nu am avut încotro. 

- Pe naiba nu! 

Fleur se aștepta ca el să scoată pistoalele Colt. 

- Adunaţi-vă dracului! Nu o vom mai face decât 
o dată. 

- Uşurel, băiete, zise Johnny Guy. Din câte ştiu, eu 
sunt regizorul aici. 

- Atunci, fă-ţi treaba, ripostă Jake. 

Johnny Guy se scărpină în cap. 

- Mă voi preface că nu am auzit asta, Jako, şi o voi 
pune pe seama lunii pline. Să ne întoarcem la treabă. 

Ieşirile temperamentale nu erau un lucru nou pen- 
tru Fleur - văzuse destule măgării în ultimii ani -, dar 
aceasta făcu ca fluturii din stomacul ei să moară. Se uită 
în jos la ceasul ei mare şi căscă. Era o tehnică la care 
apela când devenea stânjenită - să se uite la ceas și să 
caște. li făcea pe oameni să creadă că nu o puteau atin- 
ge, chiar dacă puteau. 

Își imagină ce ar fi spus Belinda dacă ar fi văzut pur- 
tarea nesuferită a idolului ei. 

„Celebrităţile sunt altfel decât oamenii obișnuiți. Ele 
nu urmează aceleași reguli.“ 

Nu și pentru Fleur. Nepoliteţea era nepoliteţe indife- 
rent de cât de faimos erai. 

Scena reîncepu. Fleur se furișă în umbrele din spate, 
de unde nu era nevoită să privească, dar nu putu opri 
sunetele violenţei. | se păru că scena dură o veșnicie. 

O femeie pe care Johnny Guy o prezentase ca asisten- 
tă de producţie își făcu apariţia lângă Fleur și o întrebă 
dacă dorea să meargă la garderobă. Lui Fleur îi venea să 
o sărute. Când se întoarse, echipa avea pauză de masă. 
Lynn şi Jake şedeau și mâncau retrași singuri într-o par- 
te, și Lynn o observă imediat. 

- Vino alături de noi. 

Tot ce își dorea Fleur era să scape, dar nu se putu gân- 
di la nici o modalitate politicoasă de a refuza. Tocurile 
sandalelor ei loviră podeaua de ciment în timp ce își 
croia drum de-a lungul platoului. Ei se schimbaseră în 
blugi, ceea ce o făcu să se simtă ca un străin prea elegant 
îmbrăcat. Își ridică bărbia şi își îndreptă spatele. 

- Ia loc. Lynn făcu semn către un scaun pliant. lar- 
tă-mă că nu am avut ocazia să vorbim mai devreme. 

- Este în regulă. Erai ocupată. 

Jake se ridică şi își îndesă sendvişul în ambalaj. Fleur 
obişnuia să se uite de sus la bărbaţi, nu să privească în 
sus, iar el era atât de intimidant, încât ea fu nevoită să se 
forțeze să nu facă un pas în spate. Privi fix la gura aceea 
imposibilă şi îi văzu faimosul dinte din față cu spărtura 
minusculă în colț. El încuviinţă scurt din cap, apoi se 
întoarse către Lynn. 

- les să arunc ceva la coș. Ne vedem mai târziu. 

În timp ce el dispărea, Lynn întinse jumătate din 
sendvișul ei. 

- Mănâncă asta, ca să nu mă mai îngraș. Este somon 
cu maioneză cu puţine calorii. 

Fleur acceptă oferta de prietenie şi se aşeză. Lynn 
avea în jur de douăzeci și cinci de ani și era delicată, cu 
mâini mici şi păr castaniu subțire. O mie de reviste nu 
puteau să schimbe faptul că, stând lângă o femeie atât 
de micuță, Fleur se simţea ca Simpaticul Uriaş Verde. 

Lynn o cerceta la rândul ei. 

-Nu pare că ar trebui să îţi faci griji legate de greutate. 

Fleur înghiți o muşcătură din sendviş. 

- Ba da. Lucrând în fața camerei, nu pot să urc peste 
61 de kilograme. Este greu cu înălțimea mea, mai ales 
pentru cineva care iubește pâinea şi îngheţata. 

- Bun, atunci putem fi prietene. Zâmbetul lui Lynn 
dezvălui un șir de dinți mici și drepți. Urăsc femeile care 
pot mânca orice, continuă ea. 

- Şi eu. 

Fleur zâmbi, şi discutară o vreme despre nedreptatea 
de a fi femeie. În cele din urmă, subiectul se mută la 
Eclipsa unei dimineţi de duminică. 

-Rolul lui DeeDee este şansa pe care o aşteptam 
după telenovele. Lynn îndepărtă o bucăţică de somon 
care îi căzuse pe blugi. Criticii spun că femeile lui Jake 
nu sunt la fel de bine redate ca bărbaţii lui, dar cred că 
DeeDee este o excepție. Este nesăbuită, dar și vulnerabi- 
lä. Cu toții avem o mică DeeDee în noi. 

- Este un rol cu adevărat grozav, spuse Fleur. Mai 
directă decât Lizzie. Am... emoții că o joc. Cred că... nu 
sunt prea sigură pe mine. 

Se îmbujoră. Acesta nu era deloc modalitatea de a 
inspira încredere unui coleg de muncă. Dar Lynn încu- 
viinţă din cap. 

- Odată ce vei intra în rol, vei avea mai multă încre- 
dere. Vorbeşte cu Jake despre Lizzie. Este priceput la 
genul acesta de lucruri. 

Fleur trase de o buclă de lână din puloverul ei. 

- Nu cred că Jake va fi prea interesat să discute cu 
mine despre ceva. Nu este nici un secret că nu a dorit 
să joc în film. 

Lynn îi dărui un zâmbet înțelegător. 

- Când va vedea că ești dedicată, se va răzgândi. Acor- 
dă-i timp. 

- Şi spaţiu, spuse Fleur. Cu cât mai mult, cu atât 
mai bine. 

Lynn se sprijini de speteaza scaunului. 

- Jake este ultimul rămas dintre tipii buni, Fleur. 

Ea se chirci. 

- Sunt sigură că ai dreptate. 

- Nu. Vorbesc serios. 

- Păi... Îl cunoşti mai bine decât mine. 

- Te gândeşti la ceea ce ai văzut astăzi. 

- A fost... cam aspru cu echipa. 

Lynn își luă geanta și începu să cotrobăie prin ea. 

- Eu şi Jake am fost combinaţi în urmă cu vreo doi 
ani. Nimic serios, dar am ajuns să ne cunoaștem des- 
tul de bine și, odată ce am încetat să ne mai culcăm 
împreună, am devenit buni prieteni. Scoase un pachet 
de bomboane mentolate, dar nu îl deschise imediat. 
l-am destăinuit multe, și Jake a scris scena pornind de 
la ceva ce mi s-a întâmplat. Ştia că asta avea să îmi adu- 
că amintiri dureroase și dorea să termine repede, de 
dragul meu. 

Fleur își lipi mai tare picioarele de scaun. 

-Nu mă simt... confortabil în prezența bărbaţilor 
ca el. 

Colţul gurii lui Lynn se curbă. 

- Asta este ceea ce îi face irezistibili pe bărbaţii ca el. 

Nu era cuvântul pe care Lar fi ales Fleur, dar spusese 
deja mai multe decât ar fi trebuit. 


În următoarele zile, Fleur se feri din calea lui Jake 
Koranda. În acelaşi timp, se surprinse privindu-l. El și 
Johnny Guy se luptau constant, adesea dându-se peste 
cap ca să nu se pună de acord. Certurile lor o făceau să 
se simtă prost, până când văzu cât de mult le plăceau 
celor doi certurile lor. Luând în consideraţie răbufnirea 
lui din prima zi, fu surprinsă să vadă cât de popular era 
Jake printre cei din echipă. De fapt, părea să se simtă în 
largul lui cu toată lumea, cu excepția ei. În afară de un 
salut scurt din cap dimineaţa, acesta se purta ca și cum 
ea nu exista. ` 

Din fericire, prima ei scenă fu cu Lynn. În seara de 
joi, înainte de filmare, își studie replicile până când le 
ştia foarte bine și se pregăti să meargă devreme la cul- 
care ca să fie gata pentru machiajul de la ora șapte fix. 
Dar, chiar înainte să stingă lumina, îi sună telefonul. Se 
aștepta să audă glasul Belindei, dar era Barry, asistentul 
de regie. 

- Fleur, am fost nevoiți să schimbăm programul 
pentru mâine. Filmăm scena de deschidere cu Matt 
şi Lizzie. 

Stomacul i se prăbuși. Nu putea suporta ideea de a 
lucra cu Jake, nu din prima ei zi. După aceea, somnul 
fu imposibil. Aprinse încontinuu lumina ca să își repete 
replicile și nu adormi decât când era aproape de răsărit, 
doar ca să fie trezită o oră mai târziu de alarma ceasului. 
Cel care o machia comentă din cauza cearcănelor ei. 
Fleur își ceru scuze și spuse că nu avea să se mai întâm- 
ple. Era un ghem de nervi când Johnny Guy își făcu 
apariţia în rulota pentru machiaj ca să discute despre 
scena de început. 

- Astăzi lucrăm pe terenul din spate. Vei sta în balan- 
soarul de pe veranda fermei. 

Fleur văzuse exteriorul fermei din lowa pe care o con- 
struiseră și se bucură că aveau să filmeze afară. 

- Ridici privirea și îl vezi pe Matt stând pe drum. Îl 
strigi, sari de pe balansoar şi străbaţi curtea alergând 
ca să ajungi la el. Te arunci direct în braţele lui. O 
scenă ușoară. 

lar Fleur avea să o dea în bară. Două luni de lecţii de 
actorie nu o făceau actriță. Văzuse cât de perfecționist 
era Jake. Acesta o ura deja, Stai să vezi când avea să vadă 
cât era de nepricepută. 

Moralul îi scăzu şi mai mult când se îmbrăcă în cos- 
tumul de baie. Acţiunea filmului se petrecea în august, 
iar ea purta un costum de baie alb minuscul imprimat 
cu inimioare roșii şi tăiat adânc pe coapsă, ca să îi facă 
picioarele să pară şi mai lungi. O cămașă de lucru băr- 
bătească albastră legată cu un nod în talie îi lăsa abdo- 
menul descoperit, și îi aranjaseră părul într-o coadă 
împletită lejer pe spate. Stilistul dorise să lege coada cu 
o fundă roşie ca să evidenţieze falsa inocență a lui Lizzie, 
dar Fleur îi spusese să o lase baltă. Nu purta funde în 
păr și nici Lizzie nu avea să poarte. 

Imediat după ce făcu cel de-al patrulea drum la baie, 
asistentul de regie o strigă. Fleur își ocupă locul pe ba- 
lansoarul de pe verandă și revizui ce avea de făcut. Lizzie 
aștepta să îl vadă pe Matt, dar nu putea să arate asta. 
Lizzie nu putea arăta o mulţime de lucruri: cât de mult 

își ura sora şi cât de mult tânjea după soţul surorii ei. 
Jake stătea lângă una dintre rulote. Purta uniforma de 
soldat, care era costumaţia lui la începutul filmului. 
Cum putea să tânjească după el când nici măcar nu îl 
plăcea? Căscă și dădu să se uite la ceas, doar ca să își dea 
seama că nu purta unul. 

El îşi băgă o mână în buzunar. Cum stătea sprijinit 
de rulotă, își înfipsese talpa pantofului în cauciucul 
roții într-o poziție sexy, care ei îi amintea de fotografiile 
lui publicitare. Tot ce îi trebuia era o privire încruntată 
şi o țigară ca să îl facă pe Bird Dog să prindă viață. 

- E vremea spectacolului, fete şi băieţi, strigă Johnny 
Guy. Eşti gata, Fleur, iubito? Hai să recapitulăm. 

li urmă indicaţiile, notându-și cu grijă cărarea pe care 
el dorea ca ea să alerge. În cele din urmă, se întoarse 
la balansoar și așteptă nervoasă în timp ce echipa făcu 
ultimele modificări. Emoţie... Trebuia să se gândească 
la emoție. Dar nu prea curând. „Nu anticipa. Așteaptă 
să îl vezi înainte să o arăţi pe chip. Nu te gândi la nimic 
altceva în afară de Matt. Matt, nu Jake.“ 

Johnny Guy strigă „Acţiune“. Ea înălță capul. Îl ob- 
servă pe Matt. „Matt!“ Se întorsese! Sărind în picioare, 
traversă în fugă veranda. Cobori treptele de lemn din- 
tr-un singur salt. Coada împletită îi lovi ceafa. Trebuia 
să ajungă la el. Să îl atingă. Era al ei, nu al lui DeeDee. 
Traversă curtea alergând. lată-l, exact în fața ei. 

pui Matt! 

Îi strigă din nou numele și se aruncă în braţele lui. 

El se dădu înapoi împleticindu-se, și se prăbușiră 
amândoi la pământ. Urmă o explozie de râsete din par- 
tea echipei. Fleur zăcea întinsă peste Jake Koranda, țin- 
tuindu-l la pământ cu trupul ei aproape gol. li venea să 
se târască într-un colț şi să moară. Era un elefant. Un 
elefant gigant și neîndemânatic, iar acesta era cel mai 
umilitor moment din viaţa ei. 

- Este cineva rănit aici? întrebă Johnny Guy chico- 
tind când veni să o ajută să se ridice. 

- Nu, eu... eu sunt bine. 

Păstră capul plecat și se concentră să își scuture pra- 
ful de pe picioare. Unul dintre oamenii de la machiaj 
veni în fugă cu o cârpă udă, iar ea se șterse fără să ridice 
privirea la Jake. Dacă el avea nevoie de încă o dovadă 
că ea nu era potrivită pentru acel rol, ea tocmai i-o ofe- 
rise. Dorea să se întoarcă în New York. Şi o dorea pe 
mama sa! 

- Dar tu, Jako? 

- Sunt bine. 

Johnny Guy o bătu pe braț. 

- A fost foarte bine, drăguţo. Zâmbi larg. Păcat că bă- 
iatul ăsta este atât de pricăjit încât nu poate face față 
unei femei adevărate. 

Johnny Guy încerca să o facă să se simtă mai bine, 
dar nu reuşea decât să înrăutăţească lucrurile. Se sim- 
ţi mare, neîndemânatică și urâtă. Toată lumea o privea 
lung. Dacă ar fi putut să se micșoreze! 

- Eu... Îmi pare rău, zise ea rigid. Cred că am stricat 
costumul acesta. Praful nu vrea să iasă. 

- De aceea avem schimburi. Mergi și te schimbă. 

Într-un timp prea scurt, fu înapoi pe balansoarul 
de pe verandă, și fură gata să încerce din nou. În timp 
ce camera filma, ea încercă să recreeze sentimentul de 
încântare pe care îl avusese în timpul primei duble. 
ÎL văzu pe Matt, sări în sus, alergă pe trepte şi traversă 
curtea. „Ie rog, Doamne, nu mă lăsa să îl trântesc din 
nou.“ Se controlă şi alunecă în brațele lui. Lui Johnny 
Guy nu îi plăcu deloc. 

O făcură din nou, dar se împiedică în timp ce cobora 
treptele. A patra oară, balansoarul se lovi de picioare- 
le ei. A cincea oară, reuși să ajungă la Jake, dar frână 
din nou în ultimul moment. Nefericirea ei creștea cu 
fiecare minut. 

-Nu relaționezi cu el, dulceaţă, zise Johnny Guy 
când Jake îi dădu drumul. Nu te conectezi. Nu îţi face 
atâtea griji unde îţi pui picioarele. Fă-o cum ai făcut în- 
tâia oară. 

- Voi încerca. 

Fu nevoită să îndure și mai multă umilință când cei 
de la garderobă observară să transpirase sub cămașă și 
fură nevoiţi să îi aducă una nouă, fără semiluni sub 
brațe. În vreme ce se îndrepta din nou spre balansoarul 
de pe verandă, ştia că nici o putere de pe pământ nu 
putea să o facă să își arunce din nou trupul cu forță 
deplină asupra lui Jake Koranda. Pieptul i se strânse şi 
înghiți în sec. 

- Hei, așteaptă. 

Se întoarse alene şi îl privi pe Jake mergând spre ea. 

-Prima oară, m-ai prins dezechilibrat, zise el tăios. 
A fost vina mea, nu a ta. Data viitoare, te voi prinde. 

Sigur că da. Ea încuviinţă din cap și dădu să se 
îndepărteze. 

- Nu mă crezi, așa-i? 

Se întoarse din nou spre el. 

- Nu sunt tocmai ușurică. 

Gura lui se curbă într-un zâmbet larg infatuat care 
arăta ciudat pe chipul lui Bird Dog Caliber. 

- Hei, Johnny Guy! strigă el peste umăr. Dă-ne câ- 
teva minute, da? Flower Power! aici de față crede că 
m-a bătut. 

- Flower Power! 

Îi apucă braţul şi o târî deloc blând pe după colţul 
casei, departe de privirile echipei. Când fură până la 
glezne în buruieni, îi dădu drumul. 

-Am zece dolari care spun că nu mă poţi dărâma 
din nou. 

Ea îşi înfipse o mână în şoldul gol şi încercă să arate 
ca şi cum nu avea nouăsprezece ani şi nu era moartă 
de frică. 

- Nu voi începe o partidă de lupte cu tine. 

- Micuța Scânteie se teme să nu își strice coafura? Sau 
te temi că mă vei dărâma din nou şi vei câștiga pariul? 

- Ştiu că voi câştiga pariul, replică ea. 

1 Flower Power (în traducere, „puterea florii“) a fost sloganul folosit 


la sfârșitul anilor 1960 și începutul anilor 1970 ca simbol pentru 
rezistenţa pasivă și al ideologiei noniolente. (n.red.) 

- Vom vedea. Zece dolari, Flower. Pune- jos sau taci 
din gură. 

O ademenea înadins, dar ei nu îi păsă. Tot ce dorea 
să facă era să îi şteargă rânjetul acela stupid de pe chip. 

- Să fie douăzeci. 

- Sunt speriat, Flower. Foarte speriat. 

Se dădu înapoi şi se îmbărbătă singur. Tare bine 
avea să îi prindă. Ea se uită strâmb la el. 

-Sper că ai un medic bun. 

- Până acum tot ce ai sunt doar vorbe. 

- Nu crezi că treaba asta este un pic cam juvenilă? 

-Micuța Scânteie dă bir cu fugiţii. Se teme că se 
va răni. 

- Până aici! 

Îşi afundă picioarele în terenul nisipos, își pregăti 
braţele și se aruncă asupra lui. Fu ca și cum ar fi lovit 
un perete. 

Impactul ar fi trimis-o la pământ dacă el nu ar fi 
prins-o. În schimb, el o strânse cu putere, lipind-o de el. 
Câteva secunde trecură în timp ce ea încercă să își tragă 
sufletul, apoi se smulse și se dădu înapoi. O durea bărbia 
acolo unde se lovise de umărul lui, și umărul îi zvâcnea. 

— Asta este o prostie. 

Începu să se îndepărteze călcând apăsat. 

- Hei, Flower. 

Păși înainte cu mersul lui obosit de cowboy și se opri 
lângă ea. 

- Asta este chiar tot ce poți face? Sau îţi este teamă 
că acel minuscul costum de baie alb se va murdări 
din nou? 

Îl privi nevenindu-i să creadă. O dureau coastele și se 
părea că nu reușea să își recapete suflul. 

- Eşti nebun. 

- Dublu sau nimic. Şi, de data asta, du-te mai în spate. 

Ea își frecă umărul. 

- Cred că voi lăsa de la mine. 

El izbucni în râs. Era un sunet aproape plăcut. 

- Bine, te las în pace. Dar îmi datorezi douăzeci de 
dolari. 

Arăta atât de mândru, încât ea chiar deschise gura ca 
să îi accepte provocarea. Din fericire, interveni rațiunea. 
Fie că dorea să accepte, fie că nu, el făcuse un lucru 
drăguţ pentru ea. Începură să meargă împreună înapoi, 
pe după casă. 

-Te crezi foarte deștept, nu-i așa? întrebă ea. 

___— Hei, sunt un băiat genial. Citește criticii. Pe oricare. 
Îţi vor spune. 

Îşi ridică privirea spre el şi își curbă gura într-un zâm- 
bet dulce prefăcut. 

- Fetele fermecătoare nu știu să citească. Ne uităm 
doar la poze. 

El râse și se îndepărtă. 


Filmară scena în următoarea dublă, iar Johnny Guy 
spuse că era exact ceea ce dorea, dar scurtul moment de 
satisfacţie al lui Fleur dispăru când el recapitulă cu ei 
scena următoare. În timp ce Lizzie se afla încă în braţele 
lui Matt, trebuia ca ea să îl sărute ca o soră. Aveau un 
schimb scurt de replici, apoi Lizzie îl săruta din nou, 
dar de data aceasta nu trebuia să fie ca o soră. Matt 
avea să se retragă confuz, în timp ce camera îl arăta cum 
încerca să observe schimbările ce avuseseră loc de când 
o văzuse ultima oară. 

Jake continuă să glumească cu ea, refuzând să se apu- 
ce de treabă înainte ca ea să îi dea douăzeci de dolari. O 
făcu să râdă, iar ea se descurcă fără probleme cu sărutul 
frățesc. Dar își rostise replicile rigid şi fusese nevoie de 
multe duble. Totuși, nu se putea ca Lizzie să se fi simțit 
nici ea chiar confortabil, așa că nu fu un dezastru total. 
Când se întrerupseră pentru masa de prânz, Jake o trase 
de coadă ca și cum ea ar fi avut zece ani și îi spuse să nu 
bată pe nimeni cât timp el avea să fie plecat. 

După prânz, filmară niște prim-planuri și, până când 
terminară, ea udase de transpiraţie cea de-a treia cămașă. 

Oamenii de la garderobă începură să coasă tampoane 
antiperspirante. 

Urma cel de-al doilea sărut, iar ea știa că urma să 
aibă de furcă. Sărutase bărbaţi în fața camerei și câțiva 
dincolo de ea, dar nu dorea să îl sărute pe Jake Koranda, 
nu din cauză că era un dur - acesta se dădea peste cap să 
fie prietenos ~, ci din cauză că începuse să i se întâmple 
ceva ciudat când se apropia prea mult de el. 

Asistentul de regie o strigă. Jake se afla deja la locul 
lui, discutând cu Johnny Guy. În vreme ce Johnny Guy 
explica scena, ea privi ţintă la gura lui Jake. El o surprin- 
se și o privi ciudat. Ea căscă și privi la încheietura goală 
a mâinii sale. 

-Micuța Scânteie are o întâlnire fierbinte? întrebă el. 

- Întotdeauna, spuse ea. 

Johnny Guy se întoarse către ea. 

- Ce ne trebuie aici, mielușel, este un sărut adevărat, 
cu gura deschisă, care să facă să sară amigdalele. Lizzie 
trebuie să îl trezească pe Matt. 

Ea îi aruncă un zâmbet larg și ridică degetul mare. 

- Am înţeles. 

Fluturii din stomacul ei începură un dans războinic. 
Nu era persoana care săruta cel mai bine din lume. Dar 
cum ar fi putut să fie când aproape niciodată nu ieșea 
cu cineva pe care chiar să îl placă? 

Jake își puse braţele în jurul ei. Ea îi simți mâinile 
lipite de pielea goală chiar deasupra bikinilor și își dădu 
seama că își petrecuse cea mai mare parte a zilei târân- 
du-se peste trupul lui într-un fel sau altul. 

-Picioarele tale, scumpo, zise Johnny Guy. 

Ea privi în jos. Erau la fel de mari ca întotdeauna. 

- Un pic mai aproape, mielușelule. 

Atunci, văzu ce făcuse. Deşi pieptul îi era lipit de al 
lui Jake, își trăsese jumătatea de jos cât putuse de de- 
parte. Își schimbă iute poziția. Cum el era încălțat și ea 
nu, el era cu vreo zece centimetri mai înalt. Ei, lucrul 
acesta i se păru ciudat și neplăcut. 

„Acesta este Matt“, își spuse în sinea ei, când Johnny 
Guy trecu în spatele camerelor. „Ai fost cu alți bărbați, 
dar Matt este cel pe care îl dorești.“ 

Johnny Guy strigă „Acţiune“, și ea își trecu degetele 
peste partea din față a uniformei lui Matt. Închizând 
ochii, își atinse buzele de buzele lui moi și calde. Le ținu 
acolo, încercând să se gândească la Matt și Lizzie. 

Johnny Guy fu mai mult decât neimpresionat. 

-Nu te-ai implicat prea mult, dulceaţă. Hai să încer- 
căm din nou. 

În timpul următoarei duble, își mișcă mâinile în sus 
și în jos peste mânecile uniformei lui Matt. Jake căscă 
când scena luă sfârșit şi se uită la ceas. Ea intui că el nu 
făcuse asta din cauză că era neliniștit. 

Johnny Guy o luă deoparte. 

- Uită de oamenii care te privesc. Nu te gândești de- 
cât să ajungi acasă pentru masa de seară. Relaxează-te! 
Lasă-te un pic mai mult pe el. 

Își vorbi ei înseși tot drumul până la locul său. Nu era 
nimic mai mult decât o parte tehnică a afacerii, exact ca 
deschiderea unei uși. Trebuia să se relaxeze. Să se rela- 
xeze, firar să fie! 

I se păru că următorul sărut fu mai bun, dar se părea 
că era singura de această părere. 

- Crezi că ai putea să deschizi un pic gura, mieluşe- 
lule? zise Johnny Guy. 

Mormăind în barbă, păși din nou în brațele lui Jake 
și ridică privirea să vadă dacă el o auzise. 

- Îmi pare rău, puștoaico, dar nu te pot ajuta, spuse 
el. Eu sunt partea pasivă aici. 

- Nu am nevoie de ajutor. 

- Greșeala mea. 

- De parcă aș avea nevoie de ajutor. 

- Cum spui tu. 

Johnny Guy strigă „Acţiune“. Ea se strădui, dar, când 
sărutul luă sfârșit, Jake își frecă ceafa. 

- Mă adormi, Flower Power. Ai dori să îi cer o pau- 
ză lui Johnny Guy, ca să mergem în spatele casei și 
să repetăm? 

-Sunt doar un pic emoţionată, atâta tot. Este prima 
mea zi. Şi nu mai fac vreo repetiţie cu tine fără cască și 
apărătoare de genunchi. 

El zâmbi larg și apoi, pe neașteptate, se aplecă să îi 
şoptească la ureche: 

- Am în buzunar o bancnotă de douăzeci de dolari 
care spune că nu mă poți trezi, Flower. 

Fu cea mai sexy, mai devastatoare și mai intimă șoap- 
tă pe care o auzise vreodată. 

Următoarea dublă fu mai bună, și Johnny Guy pro- 
puse să o păstreze, dar Jake îi spuse ei că îi datora alți 
douăzeci de dolari. 


capitolul 10 


Belinda aștepta pe terasă când Fleur ajunse acasă 
de la studio. Nu o văzuse de aproape două săptămâni. 
Belinda arăta proaspătă şi frumoasă într-o bluză fără 
mâneci, cu imprimeu roșu și galben și pantaloni largi 
prinși cu o curea. Fleur o strânse într-o îmbrățișare, apoi 
îi studie chipul. 

- Nici o urmă de la varicelă. 

- Arăt destul de bine încât să îi fac să își dorească să 
mă fi observat când aveam optsprezece ani? 

- Le vei frânge inimile. 

Belinda se cutremură. 

- Varicela a fost o experienţă îngrozitoare. Nu o reco- 
mand. O sărută din nou pe Fleur. Mi-a fost așa de dor 
de tine, scumpo. 

-Şi mie. 

Mâncară lângă piscină, de pe farfurii de lut umplu- 
te generos cu salata preferată a lui Fleur, un amestec 
picant din creveţi, ananas și măcriș. Fleur o puse la 
curent pe Belinda cu evenimentele ultimei săptămâni, 

dar, deși în mod normal îi spunea totul mamei sale, se 
abținu atunci când subiectul reveni la Jake. La sfârșitul 
celei de-a doua zile de filmare, care se nimeri a fi într-o 
luni, hotărî că îl judecase greșit. El o tachina și o nu- 
mea Flower Power, dar în acelaşi timp părea să aibă grijă 
de ea. Până marţi, hotări că îl plăcea un pic. Miercuri, 
ştia cu siguranţă că îl plăcea şi, până la prânz, își dădu 
seama că avea o mică pasiune pentru el, lucru pe care 
trebuia să se asigure că Belinda nu avea să îl descopere, 
altfel nu avea să mai scape de gura ei. Așa că, atunci 
când mama ei o presă în legătură cu el, Fleur îi zise doar 
cum îl răsturnase în prima zi și cât de grozav se purtase el. 

Belinda reacționă previzibil. 

-Ştiam că așa va fi. Este unul dintre cele mai mari 
nume din lumea filmului, dar a înţeles cât de jenată 
erai. Este ca Jimmy, foarte dur la suprafaţă, dar dulce şi 
sensibil la interior. 

Convingerea Belindei că Jake îngloba toate calitățile 
mult iubitului ei James Dean o irita pe Fleur. 

- Este mult mai înalt. Şi nu arată deloc la fel. 

- Au aceeași calitate, scumpo. Jake Koranda este și el 
un rebel. 

-Nici măcar nu lai întâlnit. Nu este ca nimeni alt- 
cineva. Cel puţin, nu este ca nimeni dintre cei pe care 
i-am cunoscut eu. 

Belinda îi aruncă o privire ciudată, suspicioasă, iar 
ea tăcu. 

Doamna Jurado, menajera, care se dovedise că avea 
șaizeci de ani și care se fălea cu degetul ei mare cu în- 
cheietură superflexibilă, ieși pe terasă și băgă în priză 
telefonul pe care îl aducea. 

- Este domnul Savagar. 

Fleur întinse mâna să îl ia, dar doamna Jurado clăti- 
nă din cap. 

- Pentru doamna Savagar. 

Belinda ridică nedumerită din umeri, își scoase cerce- 
lul cu clips şi ridică receptorul. 

-Ce este, Alexi? Lovi cu unghiile suprafaţa de sticlă 
a mesei. Ce te aștepți să fac? Nu, bineînţeles că nu m-a 
sunat. Da. Da, bine. Da, te anunţ dacă aflu ceva. 

-Ce s-a întâmplat? întrebă Fleur după ce Belinda 
închise. 

- Michel a dispărut din clinică. Alexi dorea să știe 
dacă m-a contactat. Belinda își puse din nou cercelul. 
Trebuie să fie evident, chiar și pentru tatăl tău, că a 
alungat copilul greșit. Fiica mea este frumoasă și de suc- 
ces. Fiul lui este un slăbănog homosexual. 

Michel era și fiul Belindei. Fleur își pierdu pe dată 
pofta de mâncare. Oricât de mult îl ura încă, atitudinea 
Belindei i se păru nepotrivită. 

Cu câteva luni în urmă, apăruse bârfa cum că 
Michel era implicat într-o relație de durată cu un bărbat 
căsătorit care era bine cunoscut în societatea pariziană. 
Bărbatul suferise un atac de inimă fatal după dezvăluire, 
iar Michel încercase să se sinucidă. Fleur era obișnuită 
cu homosexualitatea fățișă a celor din lumea modei și 
nu îi venea să creadă câtă vâlvă făcea toată lumea. Alexi 
refuzase să îl lase pe Michel să se întoarcă la școala din 
Massachusetts şi îl închisese într-o clinică particulară 
din Elveţia. Fleur încercase să simtă compasiune pentru 
Michel - chiar îi părea rău pentru el -, dar o parte urâ- 
tă, neiertătoare din ea găsise o dreptate teribilă în faptul 
că Michel era în cele din urmă un proscris. 

-Nu îţi termini salata? întrebă Belinda. 

-Nu îmi mai este foame. 


Duhoarea ţigării lui Dick Spano umplu camera de 
proiecţie, alături de mirosul persistent de ceapă care ve- 
nea de la restul de cutii cu mâncare de la fast-food. În 
seara aceasta, Jake privea din ultimul rând filmările care 
fuseseră făcute timp de două săptămâni. Ca actor, nu 
făcuse niciodată asta, dar, ca scenarist începător, știa că 
trebuia să vadă cum mergea dialogul lui ca să se poată 
gândi la ce trebuia rescris. 

- Te-ai descurcat de minune acolo, Jako, zise Johnny 
Guy ca răspuns la primul schimb de replici dintre Matt 
și Lizzie. Eşti un scriitor dat naibii. Nu știu de ce îţi 
pierzi timpul cu trupele acelea de teatru din New York. 

- Ele îmi hrănesc mândria. Jake își păstră privirea 
aţintită la ecran când Lizzie începu să îl sărute pe Matt. 
La naiba! 

Bărbaţii priviră sărutul dublă după dublă. 

-Nu este rău, zise Dick Spano la sfârșit. 

-E pe drumul bun, zise Johnny Guy. 

-Este de rahat. Jake își termină berea mexicană și 
puse sticla pe podea. Este în regulă până la sărut, dar nu 
va reuși niciodată să se descurce cu lucrurile mai grele. 

- Încetează să fii atât de negativist. Se va descurca. 

-Nu se poate pune în pielea lui Lizzie, Fleur este 
bătăioasă și își pune o mască al naibii de bună, dar a 
crescut într-o mănăstire, pentru numele lui Dumnezeu. 

-Nu era o mănăstire, zise Dick. Era o școală la mă- 
năstire. Este o diferenţă. 

- Este mai mult de atât. Este sofisticată, dar nu este 
versată. A călătorit peste tot în lume, și nu am întâlnit 
niciodată un copil de vârsta ei care să fi citit atâta - 
vorbește despre filosofie și politică asemenea unui eu- 
ropean. Dar pare să își fi trăit viața înlăuntrul unei bule 
de sticlă. Supraveghetorii ei au ținut- strâns în frâu. Nu 
are experienţă în viața obişnuită și nu este o actriță atât 
de bună încât să ascundă asta. 

Johnny Guy desfăcu ambalajul unui Milky Way. 

-Va reuși. Este muncitoare, iar camera o iubeşte. 

Jake se lăsă în scaun şi privi. Johnny Guy avea drepta- 
te în privinţa unui singur lucru. Camera chiar o iubea. 
Chipul acela mare lumina ecranul, alături de picioa- 
rele acelea grozave. Nu era grațioasă într-un mod con- 
venţional, dar el găsea ceva atrăgător în pasul ei lung 
și hotărât. 

Totuși, strania ei naivitate era total diferită de sexu- 
alitatea manipulatoare a lui Lizzie. În ultima scenă de 
amor, Lizzie trebuia să îl domine pe Matt astfel încât 

rămășițele iluziilor legate de inocenţa ei să fie sfâșiate. 
Fleur se prefăcea, dar el văzuse toată viața lui femei care 
se prefăceau, iar puștoaica aceasta nu părea autentică. 

Fusese o zi lungă, și își frecă ochii. Succesul acestui 
film era pentru el mai important decât orice făcuse vre- 
odată. Scrisese câteva scenarii pentru teatru, dar acestea 
ajunseseră la coșul de gunoi. Cu Eclipsa unei dimineți de 
duminică era, în sfârșit, mulțumit. Nu numai că el credea 
că exista o audienţă pentru filme profunde, dar dorea 
și să joace un rol în care putea folosi mai mult de două 
expresii faciale, deși se îndoia de faptul că avea să câștige 
vreodată vreun premiu pentru jocul lui actoricesc. 

Se întâmplase atât de rapid. Scrisese prima piesă în 
Vietnam când avea douăzeci de ani. Lucrase la ea în se- 
cret și o terminase nu cu mult timp înainte de a fi trimis 
acasă. După ce fusese externat dintr-un spital militar 
din San Diego, o rescrisese, apoi o trimisese prin poştă 
la New York, în ziua în care fusese externat. Două zile 
mai târziu, un agent de distribuţie din Los Angeles îl 
observase și îi ceruse să dea probă pentru un rol mic 
într-un film western cu Paul Newman. Fusese angajat în 
ziua următoare, și, o lună mai târziu, un impresar din 
New York îl sunase ca să discute despre producţia piesei 
pe care o trimisese. Jake terminase filmul şi se alesese cu 
o infecție la ochi. 

Experienţa aceea marcase începutul agitatei lui vieți 
duble. Producătorul îi pusese în scenă piesa de teatru. 
Jake primise puţini bani, dar multă glorie. Celor de la 
studio le plăcuse jocul lui pe ecran și îi oferiseră un rol 
mai mare. Banii erau prea mulți pentru ca un puștan 
din partea rea a orașului Cleveland să refuze. Începuse 
să jongleze. Coasta de vest pentru bani, coasta de est 
pentru dragoste. Semnase pentru primul film în rolul 
lui Caliber și începuse o piesă nouă. Bird Dog îngro- 
pase studioul sub o avalanșă de scrisori de la admira- 
tori, și piesa de teatru obținuse premiul Pulitzer. Se 
gândise să părăsească Hollywoodul, dar piesa îi aduse- 
se mai puţin de jumătate din cât ar fi obţinut pentru 

următorul său film. Făcuse filmul şi avea să le tot facă 
de atunci, unul după altul. Fără regrete - sau cel puţin 
nu foarte multe. 

Își îndreptă din nou atenția către ecran. Deși o tachi- 
nase pe Flower Power în legătură cu faptul că era o fată 
fermecătoare, acesteia nu părea să îi pese prea mult de 
felul în care arăta. Nu privea în oglindă decât dacă era 
nevoită să o facă și chiar și atunci nu petrecea niciodată 
o secundă în plus admirându-se. Fleur Savagar era mai 
complicată decât se așteptase el. 

O parte din problema lui era că ea nu arăta abso- 
lut deloc ca Liz cea reală, care fusese micuță și bru- 
netă. Când el şi Liz mergeau prin campus, ea trebuia 
să facă doi pași când el făcea unul. Își amintea cum își 
ridica privirea spre tribune atunci când juca baschet și 
îi vedea părul negru strălucitor prins la spate cu clama 
argintie pe care i-o cumpărase el. Tot rahatul acela naiv 
şi romantic. 

Nu putea să mai îndure alte amintiri, altfel avea 
să înceapă să audă Creedence Clearwater! și să simtă 
miros de napalm. Se îndreptă către ușă. Pe drum, 
piciorul lui prinse sticla goală de bere și o izbi de pere- 
te, spărgând-o. 


În dimineaţa de după sosirea ei în Los Angeles, 
Belinda aștepta în partea din spate a studioului în timp 
ce Fleur se afla la machiaj. În sfârșit auzi pașii lui. Anii 
dispărură. Avea din nou optsprezece ani, stând la tej- 
gheaua drogheriei Schwab. Aproape că se aștepta ca 
el să scoată un pachet mototolit de ţigări Chesterfield 
din buzunarul jachetei uniformei lui. Inima începu să 
îi bubuie. Umerii gârboviţi, capul plecat - bărbatul este 
propriul stăpân. Rebelul James Dean. 

-Îmi plac la nebunie filmele tale. Păși în faţă, blo- 


cându-i ingenios drumul. Mai ales cele cu personajul 
Caliber. 


! Formaţie americană de rock (n.tr.) 

El îi zâmbi pieziş. 

- Mulţumesc. 

-Sunt Belinda Savagar, mama lui Fleur. 

Întinse mâna. Când el o luă, se simţi ameţită. 

- Doamnă Savagar. Mă bucur de cunoștință. 

-Te rog, spune-mi Belinda. Doresc să îți mulțumesc 
pentru că ai fost așa drăguţ cu Fleur. Mi-a spus cum 
ai ajutat-o. 

- Este greu la început. 

- Dar nu toată lumea este îndeajuns de amabilă încât 
să ușureze calea. 

- Este un copil bun. 

Era pregătit să se îndepărteze, așa că ea își așeză 
vârfurile degetelor ei cu manichiură impecabilă pe mâ- 
neca lui. 

- lartă-mă dacă sunt îndrăzneață, dar eu și Fleur am 
dori să îţi mulțumim cum se cuvine. Aruncăm niște 
carne pe grătar sâmbătă după-amiază. Nimic pretenţios. 
Un grătar în grădină, ca în Indiana. 

Ochii lui trecură peste tunica ei bleumarin de la Yves 
Saint Laurent și pantalonii albi de gabardină. Ea putu 
să își dea seama că lui îi plăcea ceea ce vedea. 

-Nu arăţi ca și cum ai fi din Indiana. 

- Născută și crescută în Indiana. ÎN privilegie cu o pri- 
vire ștrengărească. Aprindem cărbunii pe la ora trei. 

- Mă tem că sunt ocupat duminică, zise el, părând 
să regrete cu adevărat. Ai putea să amâni focul ăla 
o săptămână? 

- Aş putea face asta. 

În timp ce el zâmbea și se îndepărta, ea ştiu că fă- 
cuse totul aşa cum trebuia, la fel cum ar fi făcut în ca- 
zul lui Jimmy. Bere rece, chipsuri de cartofi serviţi din 
pungă și Perrierul ascuns. Dumnezeule, îi era dor de 
bărbaţii adevăraţi. 


În weekendul următor, Fleur se uită pieziș la mama 
sa. Belinda stătea lungită pe un șezlong pe marginea pis- 
cinei, costumul de baie alb și brăţara aurie de la gleznă 

licărind pe trupul ei dat cu ulei, cu ochii închişi sub 
ochelarii de soare supradimensionaţi. Era ora trei şi 
cinci minute, duminică după-amiază. 

- Nu pot să cred că ai făcut asta. Chiar nu îmi vine 
să cred! Nu am mai fost în stare să îl privesc în ochi de 
când mi-ai spus. L-ai pus într-o situaţie îngrozitoare, ca 
să nu mai pomenesc despre mine. Ultimul lucru pe care 
doreşte să îl facă în singura lui zi liberă este să vină aici. 

Belinda își răsfiră degetele ca să se poată bronza în- 
tre ele. 

- Nu fi prostuţă, scumpo. Se va simţi minunat. Vom 
avea grijă de asta. 

Asta îi tot spusese Belinda de când o anunţase pe 
Fleur că îl invitase pe Jake la un grătar duminică. Fleur 
luă plasa pentru frunze şi se îndreptă furioasă spre mar- 
ginea piscinei. Era destul de rău că fusese nevoită să o 
privească toată săptămâna cum se purtase în jurul lui 
Jake. Acum, trebuia să o facă şi duminica. Dacă el avea 
să bănuiască vreodată că ea avea pasiunea asta prosteas- 
că pentru el... 

Începu să curețe piscina de frunze. Ceea ce începuse 
ca o mică pasiune devenea mai mare cu fiecare zi. Din 
fericire, era destul de deşteaptă cât să ştie că asta nu 
avea nici o legătură cu două inimi care băteau la unison. 
Avea de-a face cu sexul. În sfârșit, întâlnise un bărbat 
care o făcea să i se înmoaie genunchii de dorință. Dar 
de ce trebuia să fie fix acest bărbat? 

Indiferent de ce avea să se întâmple, astăzi nu avea 
să se poarte prosteşte. Nu avea să caşte gura la el, ori să 
vorbească prea mult, ori să râdă prea tare. Avea să îl 
ignore, asta avea să facă. Belinda îl invitase, şi Belinda 
putea să îl distreze. 

Mama ei îşi ridică ochelarii şi cercetă spatele celui 
mai vechi costum negru de baie întreg al lui Fleur. 

- Tare aş dori să te schimbi într-unul dintre costume- 
le tale de baie cu bikini. Costumul acesta este groaznic. 

Jake păşi prin uşile deschise și ieşi pe terasă. 

- Mie mi se pare că arată bine. 

Fleur scăpă plasa și se aruncă în apă. Îmbrăcase ve- 
chiul ei costum de baie întreg negru pentru ca Jake să 
nu o îngrămădească alături de toate celelalte femei care 
salivau după el. Lynn îl numea „Efectul erotic Koranda“. 

Atinse fundul piscinei, apoi ieşi la suprafață. El şedea 
pe şezlongul de lângă Belinda. Purta un şort bleumarin 
larg, un tricou gri şi o pereche de pantofi sport care 
văzuseră zile mai bune. Descoperise deja că era elegant 
doar atunci când juca un rol. Altfel, purta mai mult 
blugi zdrenţăroşi şi tricouri decolorate. 

Și arăta grozav. 

Când el îşi dădu capul pe spate şi râse la ceva ce spu- 
sese Belinda, Fleur simţi o urmă de gelozie. Belinda ştia 
exact cum să discute cu un bărbat. Fleur își dorea să fie 
astfel, dar singurii bărbați cu care îi era uşor să discu- 
te erau cei de care nu îi păsa, ca actorii și craii bogaţi 
alături de care Belinda şi Gretchen doreau ca ea să fie 
văzută. Nu avea aproape deloc exercițiul de a discuta 
cu un bărbat pe care dorea să îl impresioneze. Se scu- 
fundă din nou. Dacă ar fi putut avea prima pasiune pe 
când avea şaisprezece ani, ca alte fete! De ce înflorea 
întotdeauna atât de târziu? Și de ce trebuia ca prima ei 
pasiune să fie un scenarist/vedetă de cinema care avea 
femeile la picioare? 

leşi din nou la suprafață la timp să o vadă pe Belinda 
coborându-și picioarele pe marginea șezlongului. 

- Fleur, vino şi ţine-i de urât lui Jake cât merg să îmi 
iau ceva să mă acopăr. Încep să mă ard. 

- Stai unde ești, strigă el. Intru. 

Își trase tricoul peste cap, își azvârli pantofii şi se arun- 
că în piscină. Când ieși la suprafaţă în capătul celălalt şi 
înotă către ea, ea privi jocul mușchilor de pe braţele lui 
şi felul în care apa i se scurgea pe faţă şi pe gât. Își puse 
picioarele jos lângă ea. Zâmbetul lui larg era irezistibil, 
şi ea simţi un junghi de durere. 

- Ţi-ai udat părul, zise el. Credeam că fetele fermecă- 
toare din New York nu fac decât să privească apa. 

- Asta arată cât de multe ştii despre fetele fermecătoa- 
re din New York. 

Se scufundă iar, dar, înainte să apuce să se îndepăr- 
teze, o mână o prinse de gleznă şi o trase înapoi. Țâşni 
la suprafaţă. 

- Hei! zise el cu o indignare prefăcută. Sunt o vedetă 
de film renumită! Fetele nu se îndepărtează de mine 
înotând. 

- Poate că fetele obișnuite nu o fac, dar renumitele 
fete fermecătoare găsesc ceva mult mai bun decât un 
scenarist snob. 

El izbucni în râs, iar ea ajunse la scară înainte ca el 
să o poată opri. Ă 

- Nu e corect, strigă el. Inoți mai bine decât mine. 

- Am observat. Eşti într-o condiție fizică foarte proastă. 

Dar nu era destul de netoată încât să îl împiedice să 
urce scara imediat după ea. 

- Corectează-mă dacă mă înșel, Flower Power, dar nu 
pari deloc bucuroasă să mă vezi astăzi. 

Poate era o actriță mai bună decât crezuse ea. Luă 
un prosop de pe un scaun și se înfăşură în el. 

- Nu este nimic personal, spuse ea. Am avut o noapte 
lungă. Pentru că stătuse trează ca să îi citească piesele 
de teatru. În plus, sunt un pic îngrijorată în legătură cu 
scena pe care o am mâine cu tine şi cu Lynn. 

Nu doar puţin. Era de-a dreptul panicată. 

~ Hai să alergăm și să discutăm despre asta. 

Alerga aproape zilnic de când venise în Los Angeles, 
iar el nu ar fi putut sugera un mod mai bun de a o face 
să îşi consume un pic din energia nervoasă. 

- Bună idee. 

-Te superi dacă îţi fur fiica pentru un timp? strigă 
Jake către Belinda, care tocmai se întorsese pe terasă 
purtând o haină largă din dantelă. Trebuie să fac loc 
pentru fripturile acelea. 

- Daţi-i drumul, răspunse Belinda fluturând vesel din 
mână. Şi nu vă grăbiţi să vă întoarceţi. Am o carte nouă 
de Jackie Collins cu care abia aştept să mă desfăt. 

Jake se strâmbă. Fleur zâmbi și se grăbi să intre ca să 
se schimbe în pantaloni scurți şi pantofi de alergare. 
Când se aşeză pe marginea patului ca să își lege şireturi- 
le, cartea pe care o citea căzu pe podea. Privi la pagina 
pe care o însemnase chiar în dimineaţa aceea. 


Koranda ridică oglinda sa personală în faţa clasei 
muncitoare americane. Personajele lui sunt bărbaţi și 
femei care iubesc berea şi sporturile de contact, care 
cred în munca cinstită de peste zi pentru un salariu 
cinstit. Într-un limbaj care este frecvent crud și adesea 
amuzant, ne arată ce este cel mai bun și cel mai rău 
la spiritul american. 


Un critic o spuse mai simplu în următorul paragraf: 


În ultimă instanţă, munca lui Koranda are succes 
pentru că apucă țara de testicule și strânge tare. 


Citise piesele de teatru ale lui Jake, precum şi câteva 
articole academice despre opera lui. Făcuse, de aseme- 
nea, şi unele cercetări asupra vieţii lui sociale, lucru care 
nu se dovedise la fel de ușor din cauza obsesiei lui pen- 
tru intimitate. Cu toate astea, descoperise că rareori se 
întâlnea cu aceeași femeie mai mult de câteva ori. 

Îl întâlni la capătul aleii, unde acesta își făcea 
încălzirea. 

- Crezi că poţi să ţii pasul, Flower, sau ar trebui să îţi 
iau un cărucior? 

- Este atât de ciudat! Mă pregăteam să scot un scaun 
cu rotile. 

- Au! 

Ea zâmbi larg, și porniră la pas ușor. Din moment ce 
era duminică, armata de grădinari care păstrau imacula- 
te peluzele nefolosite din fața caselor din Beverly Hills 
era absentă, iar strada părea și mai pustie decât de obi- 
cei. Încercă să se gândească la ceva interesant de spus. 

- Te-am văzut aruncând la coş lângă parcare. Lynn 
mi-a spus că ai jucat baschet în facultate. 

- Acum, joc de două ori pe săptămână. Mă ajută să 
îmi limpezesc mintea ca să pot scrie. 

-Nu se presupune că dramaturgii sunt intelectuali, 
nu sportivi? 

- Dramaturgii sunt poeţi, Flower, și baschetul asta 
este. Poezie. 

„Și asta eşti tu“, gândi ea. „O poezie erotică întuneca- 
tă și complicată.“ Trebui să fie atentă să nu se împiedice 
în propriile picioare. Îmi place baschetul, dar nu prea se 
potriveşte ideii mele despre poezie. 

- Ai auzit vreodată de un tip pe nume Julius Erving? 

Ea clătină din cap şi grăbi pasul ca el să nu o poată 
acuza că îl reținea. El îşi ajustă ritmul. 

-I se spune „Dr. J“ lui Erving. Este un jucător tânăr 
de la New York Nets şi va fi unul dintre cei mai buni. 
Nu doar bun, înţelegi - ci unul dintre cei mai buni ju- 
cători de baschet care au trăit vreodată. 

Fleur îl adăugă în minte pe Julius Erving pe lista ei 
de lectură. 

- Tot ce face el pe teren este poezie. Legile gravitaţiei 
dispar când se mișcă el. El zboară, Flower. Bărbaţii nu 
ar trebui să zboare, dar Julius Erving o face. Asta este 
poezie, puştoaico, şi asta mă face să scriu. 

Păru dintr-odată stingherit, ca și cum ar fi dezvăluit 
prea multe despre el însuşi. Cu coada ochiului, ea văzu 
cum i se întunecă privirea. 

- Să grăbim pasul, zise el mârâind. Parcă am merge. 

Nu era din cauza ei. Țâșni în faţa lui şi o tăie peste o 
alee pentru biciclete, întinzându-și picioarele şi forțân- 
du-se. El o prinse din urmă, și, nu peste mult timp, pete 
de transpiraţie le apărură pe tricouri. 

- Spune-mi despre problema ta cu scena de mâine, 
o îndemnă el într-un final. 

-Este cam... dificil de explicat. Rămăsese fără su- 
flare, şi trase mai mult aer în piept. Lizzie... pare atât 
de calculată. 

El încetini pasul pentru ea. 

- Este. O nemernică calculată. 

- Dar, deși îi poartă pică lui Deedee, o iubeşte... și 
ştie ce simte DeeDee față de Matt. Îşi umplu plămânii. 
Înţeleg de ce este atrasă de el - de ce doreşte să... se 
culce cu el -, dar nu înțeleg de ce este atât de calculată 
în legătură cu asta. 

- Este istoria neamului femeiesc. Nu este nimic mai 
bun decât un bărbat pentru a distruge prietenia dintre 
două femei. 

- Este o prostie. Se gândi la junghiul de gelozie pe 
care îl simţise mai devreme față de Belinda şi nu se plă- 
cu pe sine pentru asta. Femeile au lucruri mai bune de 
făcut decât să se lupte pe un tip care probabil nici măcar 
nu merită din capul locului. 

- Hei, eu sunt cel care definește realitatea aici. Tu eşti 
doar portavocea. 

- Scriitorii... 

El zâmbi, iar ea mai luă o gură de aer. 

- DeeDee pare mai... completă decât Lizzie. Are pu- 
teri şi slăbiciuni. Îţi vine să o alini şi să o scuturi în 
același timp. 

Se opri chiar înainte să spună că DeeDee era mai 
bine redată, deşi era adevărat. 

- Foarte bine. Ai citit scenariul. 

- Nu mă lua peste picior. Trebuie să joc rolul şi nu o 
înţeleg. Mă deranjează. 

Jake mări din nou ritmul. 

- Trebuie să te deranjeze. Uite ce e, din câte înțeleg, 
ai dus o viață destul de liniştită până în urmă cu vreo 
doi ani. Poate nu ai întâlnit pe nimeni ca Lizzie, dar o 
astfel de femeie lasă urme de dinţi într-un bărbat. 

- De ce? 

- Cui îi pasă? Ceea ce contează este efectul de la sfârșit. 

Pasiunea față de el nu o împiedică să se înfurie pe el. 

- Nu spui „cui îi pasă“ când vine vorba despre celelal- 
te personaje ale tale. De ce o spui la adresa lui Lizzie? 

-Cred că va trebui să ai încredere în mine. 

Trecu înaintea ei. 

- De ce ar trebui să am încredere în tine? strigă ea în 
urma lui. Pentru că tu ai un mare Pulitzer și tot ce am 
eu sunt coperte Cosmo! 

El încetini ritmul. 

- Nu am spus asta. Ajunseseră la un parc la fel de gol 
ca restul cartierului. Hai să o luăm la pas un pic. 

- Nu trebuie să mă dădăceşti. 

Uri nota bosumflată din propria ei voce. 

- Hai să spunem lucrurilor pe nume, zise el, în timp ce 
încetinea. Eşti supărată din cauza lui Lizzie ori fiindcă 
ştii că nu am vrut să joci rolul ăla? 

- Tu eşti cel care defineşte realitatea. Alege. 

- Atunci, hai să vorbim despre distribuţie. Ridică 
marginea tricoului şi îşi șterse fața. Eşti foarte frumoa- 
să pe ecran. Chipul tău este magic, şi ai picioare mor- 
tale. Johnny Guy modifică în fiecare noapte scenariul 
filmărilor ca să adauge mai multe prim-planuri. Omul 
are lacrimi în ochi când te priveşte în filmări. li zâmbi, 
iar ea putu simţi cum i se dizolvă o parte din mânie. Și 
eşti un copil foarte bun. 

Un copil. Asta duru. 

- Asculţi părerile altor oameni, muncești din greu și 
pun pariu că nu ai nici urmă de răutate în tine. 

Ea se gândi la Michel şi știu că nu era adevărat. 

- De aceea am avut îndoieli ca tu să joci rolul lui 
Lizzie. Ea este o carnivoră. Întregul concept este străin 
naturii tale. 

- Sunt actriță, Jake. Actoria presupune să joci un rol 
diferit de tine însuți. 

Se simţea ca o ipocrită. Nu era actriţă. Era un fals, o 
fată al cărui trup bun de un spectacol cu ciudaţi la circ 
fusese transformat în mod misterios de cameră în ceva 
frumos. El îşi trecu degetele prin păr, făcându-l să se 
ridice în ţepi mici pe o parte. 

- Lizzie este un personaj despre care îmi este greu 
să vorbesc. Se bazează pe o fată pe care am cunoscut-o. 
Am fost căsătoriţi cu mult timp în urmă. 

Oare Jake, Greta Garbo a actorilor de parte bărbă- 
tească, avea să i se destăinuie? Nu de bunăvoie. Părea 
furios pentru că dezvăluise chiar și aşa puțin din trecu- 
tul lui. 

- Cum era? întrebă ea. 

Un mușchi din falca lui tresăltă. 

- Nu este important. 

- Aș vrea să ştiu. 

El făcu câţiva pași, apoi se opri. 

-Era o devoratoare de bărbați. M-a mărunțit între 
dinţişorii ei frumoși și apoi m-a scuipat. 

Încăpățânarea care îi cauzase atâtea necazuri în trecut 
puse stăpânire pe ea. 

- Dar trebuie să fi fost ceva care te-a făcut să te îndră- 
gosteşti de ea. 

El începu din nou să meargă. 

- Las-o baltă! 

- Trebuie să aflu. 

- Am spus să o laşi baltă. Era grozavă în pat, bine? 

- Doar atât? 

El se opri şi se întoarse spre ea. 

- Doar atât. Mii de clienți satisfăcuțţi şi-au găsit ferici- 
rea între picioarele ei, dar puştiul slovac din Cleveland 
era prea ignorant ca să își dea seama de asta și a înghi- 
tito ca un căţeluș! _ 

Durerea lui o lovi ca o palmă peste față. Îi atinse 
braţul. 

- Îmi pare rău. Cu adevărat. 

El îşi trase braţul și, în timp ce alergară spre casă în 
tăcere, Fleur se întrebă ce fel de persoană fusese fosta 
lui soție. 

Gândurile lui Jake urmau o cărare similară. O în- 
tâlnise pe Liz la începutul primului său an de faculta- 
te. Se întorcea acasă de la un antrenament la baschet, 
când intrase la o repetiție din clădirea de teatru a fa- 
cultăţii. Ea se afla pe scenă, cea mai frumoasă fată pe 
care o văzuse vreodată, o pisicuţă, cu părul negru. Li 
ceruse o întâlnire în aceeaşi seară, dar ea îi spusese 

că nu se întâlnea cu sportivi. Împotrivirea ei o făcuse 
și mai atrăgătoare, şi el începuse să se învârtă pe lângă 
clădirea teatrului între antrenamente. Ea continuase 
să îl ignore. El descoperise că ea avea să se înscrie la un 
curs de dramaturgie în semestrul următor şi aranjase 
lucrurile astfel încât să întrunească într-un final con- 
diţiile necesare ca să urmeze acelaşi curs. Asta îi schim- 
base viața. 

El scrisese despre bărbaţii pe care îi întâlnise când 
făcuse reparaţii în barurile clasei muncitoare din Cleve- 
land. Despre acei Pete şi Vinnie, care treptat luaseră lo- 
cul tatălui pe care nu îl avusese niciodată, bărbaţi care îl 
întrebau despre teme și care îl puseseră la punct pentru 
că chiulise de la ore şi, într-o seară, când aflaseră că fuse- 
se ridicat de poliție pentru că încercase să fure o mașină, 
îl duseseră pe o alee din spatele barului și îl învățaseră 
ce însemnau dragostea dură, disciplina. 

Cuvintele curgeau din el, și profesorul fusese impre- 
sionat. Şi, mai important, atrăsese în sfârşit atenţia lui 
Lizzie. Pentru că familia ei era bogată, sărăcia lui o fas- 
cina. Citeau împreună Gibran și făceau dragoste. El în- 
cepu să coboare zidurile pe care și le construise în jurul 
lui. Înainte să își dea seama, se hotărâseră să se căsăto- 
rească, chiar dacă el avea doar nouăsprezece ani, iar ea 
douăzeci. Tatăl ei ameninţase să îi taie banii de buzunar, 
așa că ea îi spusese că era însărcinată. Tăticul îi trimise 
repede în Youngstown pentru o ceremonie rapidă, dar, 
când aflase că sarcina fusese o înșelătorie, oprise cecuri- 
le. Jake îşi prelungise orele de muncă la bufetul oraşului 
când nu era la cursuri ori la antrenament. 

Un nou masterand se înscrisese la departamentul de 
teatru și, când Jake venise acasă, îl găsi pe acesta stând 
cu Liz la masa gri din bucătărie, discutând despre sensul 
vieţii. Într-o noapte, îi prinsese în pat. Liz plânsese și îl 
rugase pe Jake să o ierte. Spusese că se simţea singură și 
că nu era obișnuită să fie săracă. Jake o iertase. 

Două săptămâni mai târziu, o găsise în genunchi 
făcându-i felație unuia dintre coechipierii lui. Inocenţa 

ei, descoperise el, fusese împărtășită cu o mulțime de 
bărbaţi. Luase cheile Mustangului ei, se dusese la Co- 
lumbus și se înrolase în armată. Actele de divorț ajun- 
seseră la el când se afla lângă Da Nang. Vietnamul, 
venind atât de curând după trădarea lui Liz, îl schimba- 
se pentru totdeauna. 

Când scrisese Eclipsa unei dimineţi de duminică, stafia 
lui Liz revenise să îl bântuie. Şezuse pe umărul lui, şop- 
tind cuvinte de inocenţă şi corupţie. Devenise Lizzie. 
Lizzie cea cu faţa deschisă şi inocentă și cu inima unei 
târfe. Lizzie, care nu avea nici o asemănare cu frumoasa 
puștoaică uriașă care alerga alături de el. 

- M-am înșelat în ceea ce te privește. Vei fi o Lizzie 
grozavă, zise el, fără să creadă asta cu adevărat. Tot ce îţi 
trebuie este un pic de încredere în tine însăți. 

- Chiar crezi asta? 

- Absolut. 

Întinse mâna și o trase ușor de păr. 

- Eşti un copil bun, Flower Power. Dacă aș fi avut o 
soră, mi-ar fi plăcut să fie exact ca tine. Doar că nu chiar 
aşa isteață. 


capitolul 11 


Jake privi cum Belinda câștigă treptat fiecare bărbat 
de pe platou, de la cel mai puţin important membru al 
echipei până la Dick Spano şi însuși Jake. Era întotdeau- 
na prezentă dacă cineva avea nevoie de ea. Repeta repli- 
cile cu actorii, glumea cu asistenții de sunet și de lumini 
şi masa ceafa înțepenită a lui Johnny Guy. Le aducea 
cafea tuturor, îi tachina despre soțiile și prietenele lor şi 
le umfla orgoliile. 

-Schimbările pe care le-ai făcut în monologul lui 
DeeDee au fost pur şi simplu geniale, îi spusese în iunie 
lui Jake, în timpul celei de-a doua luni de filmare. Ai 
săpat în profunzime. 

- Aiurea, doamnă, nu a fost mare lucru. 

Îl privi cu sinceritate. 

- Vorbesc serios, Jake. Ai nimerit-o la fix. Am început 
să plâng când a spus: „Renunţ, Matt. Renunţ“. Vei câști- 
ga un premiu Oscar. Ştiu, pur și simplu. 

Ceea ce îl impresiona la entuziasmul Belindei era 
faptul că ea chiar credea fiecare vorbă din cale-afară de 
exuberantă. După câteva minute cu ea, orice stare proas- 
tă de spirit ar fi cărat după el dispărea. Flirta cu el fără 
pic de rușine, îl alina și îl făcea să râdă. Sub balsamul 
adoraţiei ei cu ochi ca de zambilă, se simțea un actor 
mai bun, un scriitor mai bun și un bărbat mai puţin 
cinic. Era fascinantă, o femeie sofisticată mondenă cu 
pasiunea zeloasă a unui copil față de orice lucru lumi- 
nos și strălucitor. Ajută să facă Eclipsa unul dintre cele 
mai bune platouri pe care lucrase vreodată. 

- Mulţi ani de acum înainte, declară ea, toată lu- 
mea de aici va fi mândră să spună lumii că a lucrat 
la Eclipsa. 

Nimeni nu o contrazise. 


Fleur era pe zi ce trecea mai îngrozită să meargă 
la lucru. Ura să îi audă râzând pe Jake și pe Belinda. De 
ce ea nu putea să îl amuze așa cum o făcea mama ei? 
Era o tortură să se afle pe platou, și nu doar din cauza 
lui Jake. Ura să joace chiar și mai mult decât să fie 
fotomodel. Poate că, dacă ar fi fost mai bună în rolul 
ei, nu s-ar fi simţit atât de descurajată. Nu era ca și 
cum ar fi fost groaznică, dar ea era veriga slabă într-un 
lanţ de actori grozavi, și nu fusese niciodată mulțumită 
să fie altfel decât cea mai curajoasă, cea mai rapidă şi 
cea mai puternică. 

În mod predictibil, Belinda îi ignoră îngrijorările. 

-Eşti mult prea aspră cu tine, scumpo. Este vina 
acelor călugărițe îngrozitoare. Te-au făcut să suferi de 
sindromul perfecționismului. 

Fleur îl privi pe Jake, aflat de partea cealaltă a plato- 
ului. Acesta îi ciufulea părul, o târa după el să arunce 
la coș împreună, țipa la ea dacă se certa cu el și o trata 

exact ca pe o soră mai mică. Își dorea să fi putut discuta 
cu Belinda despre sentimentele ei pentru el, dar mama 
ei era ultima persoană cărei i s-ar fi putut destăinui în 
legătură cu asta. 

„Sigur că te-ai îndrăgostit de el“, ar fi spus Belinda. 
„Cum ai putea să eviţi asta? Este un bărbat minunat, 
scumpo. Exact ca Jimmy.“ 

Își spuse în sinea ei că, de fapt, nu se îndrăgostise 
de el. Oricum, nu era o dragoste eternă. Aceasta era de 
presupus că era reciprocă, nu? Dar sentimentele ei 
deveniseră mai complicate decât o simplă dorință tre- 
cătoare. Poate că pur și simplu suferea de un caz de avan- 
sată iubire adolescentină. Din nefericire, o îndreptase 
către un bărbat care o trata de parcă ar fi avut doispre- 
zece ani. 

Într-o seară de vineri, Dick Spano organiză o petre- 
cere pe platou. Fleur își puse tocuri înalte și un sarong 
de mătase chinezească pe care îl legă sub sâni. Fiecare 
bărbat de pe platou observă, cu excepția lui Jake. Aces- 
ta era prea ocupat să discute cu Belinda. Belinda nu îi 
făcea niciodată greutăți, nu îl provoca niciodată. Nu era 
de mirare că lui îi făcea mare plăcere să fie cu ea. 

Fleur începu să numere zilele până când aveau să ple- 
ce la locaţia din lowa. Cu cât mai repede se termina 
filmul acesta, cu atât mai repede se putea întoarce în 
New York și să uite de Jake Koranda. Dacă ar fi putut 
să născocească un plan cu ceea ce dorea să facă cu viața 
ei odată ce toate astea aveau să rămână în urmă... 


Dick Spano închiriase un motel nu departe de lowa 
City, ca să cazeze actorii și echipa și să servească drept 
post de comandă al producţiei. Camera lui Fleur avea o 
pereche de lămpi urâte, covor portocaliu tocit și o repro- 
ducere a tabloului O după-amiază de duminică pe insula 
La Grande Jatte prinsă pe perete. Mijlocul cartonului ta- 
bloului se curba ca un chips de cartofi. Belinda strâmbă 
din nas în timp ce îl studia. 

- Norocoaso! Eu am nimerit un lan de floarea-soare- 
lui fals de Van Gogh. 

- Nu era nevoie să vii cu mine, zise Fleur cu mai mul- 
tă asprime decât ar fi trebuit. 

-Nu fi morocănoasă, draga mea. Ştii că nu puteam 
rămâne în urmă. După toți acei ani mizerabili în Paris 
cu nimic de făcut în afară de a bea, asta a fost ca un vis 
devenit realitate. 

Fleur ridică privirea de la grămada de sutiene pe care 
o punea în dulap. Chiar și în această cameră mohorâtă 
de hotel, Belinda părea fericită. Şi de ce nu ar fi fost? 
Belinda își trăia visul. Dar acesta nu era visul lui Fleur. 
Își fixă privirea asupra sutienelor. 

- M-am cam... gândit la ceea ce doresc să fac după ce 
treaba asta ia sfârșit. 

- Nu te gândi prea mult, draga mea. Pentru asta îi 
plătim pe Gretchen și pe agentul tău. 

Belinda scotoci prin trusa de cosmetice a lui Fleur 
şi scoase o perie de păr. 

- Totuși, va trebui să luăm curând o decizie despre 
proiectul de la Paramount. Este cu adevărat tentant. 
Parker crede că este potrivit pentru tine, dar Gretchen 
urăște scenariul. Într-un fel sau altul, trebuie să înche- 
iem mai întâi înțelegerea cu Estee Lauder. 

Fleur scoase o pereche de pantofi sport din valiza ei 
şi încercă să pară relaxată. 

- Poate că... ar trebui să așteptăm o vreme înainte să 
facem ceva. Nu m-ar deranja să iau o mică pauză. Am 
putea călători, doar noi două. Ar fi distractiv. 

- Nu te prosti, scumpo. 

Belinda își cercetă reflexia în oglindă și își atinse 
cu degetul o șuviță de păr. 

- Poate ar trebui să mă vopsesc mai deschis? Ce crezi? 

Fleur încetă să se mai prefacă a despacheta. 

-Chiar aş dori o pauză. Am lucrat din greu timp de 
trei ani și am nevoie de o vacanţă. De o șansă de a cuge- 
ta asupra unor lucruri. 

Avu în sfârșit întreaga atenţie a Belindei. 

- Categoric nu! Belinda trânti peria de păr. Dacă ai 
dispărea acum din prim-plan... asta ar însemna sinuci- 
derea carierei. 

- Dar... vreau să fac o pauză. S-a petrecut totul atât 
de rapid. Adică, a fost minunat și toate cele, dar... Vor- 
bele îi ieșiră de-a valma. De unde să știu că asta este cu 
adevărat ceea ce doresc de la viața mea? 

Belinda o privi ca și cum înnebunise. 

-Ce ţi-ai putea dori mai mult? 

Fleur nu putea sări într-un alt film imediat și ura ide- 
ea de a mai lucra ca fotomodel, dar simţi că ezită. 

- Nu... nu ştiu. Nu sunt sigură. l 

-Nu ești sigură? Bănuiesc că este un pic dificil să 
găsești altceva de făcut când deja ai ajuns în vârf. 

- Nu spun că vreau o altă carieră. Doar că... Am ne- 
voie de un pic de timp să mă gândesc la variantele pe 
care le am. Să mă asigur că asta este cu adevărat ceea 
ce doresc. 

Belinda se transformă într-un străin rece și distant. 

- Ai în minte ceva mai palpitant decât să fii cel mai 
faimos model din lume? Ceva mai fermecător decât să 
fii vedetă de cinema? Ce te gândești să faci, Fleur? Vrei 
să fii secretară? Ori vânzătoare într-un magazin? Sau in- 
firmieră? Ai putea să cureți voma și să freci ploști. Este 
îndeajuns de bun pentru tine? 

- Nu, eu... 

- Atunci, ce? Ce dorești să faci? 

-Nu ştiu! 

Se prăbuşi pe marginea patului. Mama ei o pedepsi 
cu tăcerea. Inăuntrul ei nefericirea crescu. 

-Sunt doar... dezorientată, spuse ea cu glas scăzut. 

-Nu ești dezorientată. Eşti răsfăţată. Dispreţul Be- 
lindei îi zgârie pielea ca un burete de sârmă. Ți s-a dat 
pe tavă tot ce ai dorit vreodată şi nu ai fost nevoită să 
muncești pentru nimic din toate astea. și dai seama cât 
de imatură pari? Poate ar fi diferit dacă ai avea un ţel, 
dar nu ai nici măcar asta. Când eram de vârsta ta, știam 

exact ce doream de la viață și eram gata să fac orice ca 
să obțin asta. 

Fleur simţi cum se ofilește. 

- Poate... Poate ai dreptate. 

Belinda era mânioasă și nu avea de gând să o lase 
să scape așa Ușor. 

-Nu am crezut vreodată că voi spune asta, dar sunt 
dezamăgită de tine. Traversă carpeta portocalie ponosi- 
tă. Gândește-te la ce anume plănuieşti să dai cu piciorul 
și, când ești gata să discuţi în mod rațional, caută-mă. 

Fără nici un alt cuvânt, ieși. 

Dintr-odată, Fleur fu din nou copil, înapoi la mănăs- 
tire, privindu-și mama plecând. Se ridică de pe pat şi 
ieși în grabă pe coridor, dar Belinda dispăruse. Palmele 
îi deveniră umede de la transpiraţie, iar inima i-o luă la 
goană. Își croi drum spre camera mamei sale. Nu răs- 
punse nimeni când bătu la ușă. Se întoarse în camera ei, 
dar nu putu sta locului. Se îndreptă spre foaierul hote- 
lului și îl găsi gol, cu excepția câtorva membri ai echipei. 
Poate că Belinda ieşise să înoate. Dar singura persoană 
din jurul micii piscine a hotelului era un muncitor care 
golea coșurile de gunoi. Merse înapoi în foaier și îl ob- 
servă pe Johnny Guy. 

- Ai văzut-o pe Belinda? 

El clătină din cap. 

- Poate este la bar. 

Mama ei nu mai bea, dar Fleur nu mai avea unde 
altundeva să o caute. 

Ochii ei avură nevoie de un moment pentru a se obiș- 
nui cu lumina slabă. O văzu pe Belinda șezând singură 
la masa din colț, răsucind o scobitoare în ceea ce părea 
a fi un pahar de coniac. Tot sângele îi părăsi creierul. 
După trei ani de abstinenţă, mama ei călcase strâmb, iar 
Fleur era responsabilă. Fugi lângă ea. 

-Ce faci! Te rog să nu faci asta. lartă-mă! 

Belinda împinse scobitoarea către fundul paharului. 

- Nu sunt cea mai bună companie în clipa asta. Poate 
ar fi mai bine să mă laşi singură. 

Fleur căzu pe scaunul din faţa ei. 

- Te descurcai atât de bine! Doar pentru că ai o fiică 
nerecunoscătoare nu înseamnă că ar trebui să te pedep- 
seşti. Am prea multă nevoie de tine. 

Belinda privi gânditoare la băutura ei. 

-Nu ai nevoie de mine, scumpo. Se pare că te-am 
împins să faci lucruri pe care nu le doreşti. 

- Nu este adevărat. 

Belinda ridică privirea, și ochii îi erau scăldaţi în 
lacrimi. 

- Te iubesc atât de mult! Nu doresc decât ce este cel 
mai bine pentru tine. 

Fleur apucă mâna mamei sale. 

- Este cum ai spus mereu. Între noi este o legătură, 
ca şi cum am fi o singură persoană, nu două. Vocea i se 
gâtui. Orice te face fericită pe tine mă face și pe mine 
fericită. Am fost pur și simplu dezorientată, atâta tot. 
Încercă să zâmbească. Hai să mergem la o plimbare cu 
maşina. Ne putem decide ce să facem cu Paramount. 

Belinda își plecă ușor capul. 

-Nu mă detesta, scumpo, te rog. Nu aș suporta să 
mă deteşti. 

-Asta nu se va întâmpla niciodată. Haide! Să ieșim 
de aici. 

- Eşti sigură? 

- Nu am fost niciodată mai sigură de ceva. 

Belinda îi dărui un zâmbet și se ridică de pe scaun. 
Fleur lovi marginea mesei cu șoldul, și un strop din bă- 
utura Belindei se vărsă peste margine. Abia atunci ob- 
servă cât de plin era paharul. Îl privi fix pentru o clipă. 
Părea că Belinda nu luase nici măcar o gură. 


La sfârșitul primei lor săptămâni în lowa, Jake avu în 
sfârșit o zi liberă. Dormi până târziu, merse la alergat, 
apoi făcu un duș. Tocmai ieșea din cadă, când auzi o 
bătaie în ușă. Își înfășură un prosop în jurul șoldurilor 
și deschise uşa. Belinda se afla de partea cealaltă. 

Purta o rochie petrecută simplă, albastru cu mov, 
şi de vârfurile degetelor i se legăna o pungă albă de 
hârtie. 

- Vrei ceva la micul dejun? 

Fu năpădit de un sentiment de inevitabilitate. De ce 
dracului nu? 

- Ai cafea acolo? 

- Neagră și tare. 

O invită înăuntru cu un gest. Ea scoase semnul cu 
„Nu deranjaţi“ de pe clanţă, îl agăţă pe dinafară, apoi 
închise ușa și scoase două pahare de unică folosinţă. 
Când i-l înmână pe al lui, el simţi parfumul ei. Era 
una dintre cele mai fascinante femei pe care le întâlni- 
se vreodată. 

-Te consideri un rebel, Jake? 

El scoase capacul și îl aruncă în coșul de gunoi. 

-Cred că nu m-am gândit niciodată la asta. 

- Eu cred că eşti. Se așeză în singurul fotoliu din ca- 
meră şi își încrucișă picioarele în așa fel încât fusta îi 
dezveli genunchii. Eşti un rebel fără cauză. Un bărbat 
care își urmează propriul toboșar. Acesta este unul din- 
tre lucrurile care mă încântă la tine. 

- Sunt mai multe? 

Zâmbi, doar ca să își dea seama că ea era foarte 
serioasă. 

- O, da. Îţi aminteşti când erai pe fugă în Măcelul dia- 
volului? Mi-a plăcut la nebunie. Îmi place când ești doar 
tu împotriva lor. Acela este genul de film pe care Lar fi 
făcut Jimmy dacă nu ar fi murit. 

- Jimmy? 

Aruncă pernele lângă tăblia patului și se sprijini 
de ele. _ 

-James Dean. Întotdeauna mi-ai amintit de el. Se ri- 
dică și veni către pat. În lumina slabă a încăperii, ochii 
ei albaștri îl scăldară în admiraţie. Am fost atât de singu- 
ră, șopti ea. Ai dori să mă dezbrac pentru tine? 

El se săturase să se joace, iar sinceritatea ei era 
reconfortantă. 

-Este cea mai bună ofertă pe care am primito în 
ultimele luni. 

- Doresc să îţi fac pe plac. 

Se aşeză pe marginea patului și se aplecă în față ca 
să îl sărute. Când buzele li se întâlniră, mâinile ei se 
agățară de umerii lui și apoi începură să îi mângâie 
braţele. El adânci sărutul și îi atinse sânul prin materia- 
lul mătăsos al rochiei. Ea se retrase imediat și începu să 
îşi desfacă rochia. 

- Hei, iao mai ușor, zise el cu blândeţe. 

Ea ridică privirea spre el, cu ochii plini de confuzie. 

- Nu doreşti să mă vezi? 

- Avem toată ziua. 

- Doresc doar să îţi fac pe plac. 

- Și reciproca e valabilă. 

O împinse sub el și își lunecă mâna sub fusta ei. 

Când Belinda simţi mâna lui Jake pe coapsa ei, văzu 
scena din Măcelul diavolului în care Bird Dog se încurca 
cu frumoasa englezoaică. Își aminti cum acesta o trăsese 
jos de pe cal în braţele lui și cum își trecuse mâinile 
pretutindeni peste trupul ei, căutând cuțitul pe care știa 
că ea îl purta. Când mâna lui Jake descrise cercuri pe 
coapsa ei, ea își imagină că el o percheziționa. 

Gura ei se deschise în calea săruturilor lui... săruturi 
minunate, adânci. Avusese de gând să se dezbrace pen- 
tru el, dar el îi scoase hainele, una câte una. Nu i se 
părea corect să îi vadă chipul de aproape, așa că închise 
ochii din nou și vizualiză felul în care el arăta pe ecran. 

Mai bine. Mult mai bine... 

Își depărtă picioarele ca să i se ofere. Barba lui îi zgâ- 
rie pielea, rănind-o delicios. Apoi, el se opri. 


Când Jake privi la ochii închiși ai Belindei, își dădu 
seama că făcuse o mare greșeală. Ea era complet pasivă, 
ca o vestală virgină care se oferea zeilor. Adorarea cu 
care îl copleșise încă din ziua în care se întâlniseră părea 
acum ușor ciudată. Putea face orice voia, dar asta era ca 
şi. cum ar fi făcut dragoste cu o păpușă ponflabilă. 


Flacăra pasiunii 163 


Ochii ei se deschiseră ușor. El simţi nevoia de a-şi 
flutura mâinile în faţa ei ca să vadă dacă se afla încă 
acolo. 

- Sa întâmplat ceva? întrebă ea. 

Își spuse în sinea lui să o facă și să termine cu asta, 
dar imaginea chipului lui Fleur îi apăru în cap, și ceea 
ce păruse doar ciudat se simțea acum sordid. 

-Mam răzgândit, zise el, retrăgându-se de lângă 
ea. lartă-mă! 

Ea întinse mâna și îi atinse umărul. El aşteptă ca in- 
terogatoriul să înceapă - încercă să își dea seama ce să 
spună -, dar, spre șocul lui, asta nu se întâmplă. 

- În regulă, zise ea. 

Câteva momente mai târziu, dispăruse. 


Trecură trei zile, dar, în timp ce Jake stătea în spate- 
le unui tractor, cu pieptul dezgolit uns pentru a părea 
transpirat, incidentul continua să îl deranjeze. O obser- 
vă pe Belinda cocoţată lângă rulota garderobei, citind o 
revistă. Făcuse tot posibilul să o evite. Un lucru inutil, 
după cum se dovedise, pentru că ea îl tratase exact la fel 
ca înainte. Nu părea să aștepte nimic din partea lui, și 
chiar și doar asta era tulburător. 

- Uite-ţi cămașa. 

Nu o văzuse pe Lynn apropiindu-se. 

- De când te ocupi de garderobă? întrebă el, luând 
cămașa de blugi de la ea. 

- Voiam să discut cu tine fără să audă cineva. 

Lynn își încrucișă brațele peste burta ei falsă de gra- 
vidă de sub bluza de maternitate pe care o purta. Ceva 
din expresia ei hotărâtă îl făcu atent. 

- Am văzut-o pe Belinda intrând în camera ta dimi- 
neața trecută, 

„La naiba!“ 

- Aşa, și? Cobori de pe tractor și îi mângâie abdome- 
nul ca să îi distragă atenţia. Ce mai face copilul? 

- Faci o mare greșeală. 

- Trebuie să îl găsesc pe Johnny Guy. 

Dădu să se îndepărteze, dar ea păși în faţa lui. 

- Nu este nimic mai mult decât o persoană bine îm- 
brăcată care regulează celebrități. 

Lynn avea dreptate, dar rafinamentul Belindei îl 
împiedicase să vadă adevărul. 

- Am avut o conversaţie plăcută, zise el. Am văzut-o 
ieri repetând replici cu tine. Ce se întâmplă cu voi, 
femeile? 

- Te-ai gândit măcar o dată la Fleur? 

Nu avea de gând să o lase să o târască pe Fleur în 
treaba asta și își trase cămașa pe el. 

- Asta nu are nimic de-a face cu tine ori cu ea. 

-Nu fi prost. Cu siguranţă ştii ce simte pentru tine. 

Mâinile lui se opriră pe nasturii cămășii. 

- Despre ce vorbeşti? 

-Se pare că tu și Belinda sunteți singurii care nu și-au 
dat seama că este îndrăgostită de tine. 

- Eşti nebună. Este o copilă. 

- De când? Pun pariu pe orice că te-ai întâlnit cu fe- 
mei de vârsta ei. Probabil te-ai și culcat cu câteva dintre 
ele. Nu înțeleg comportamentul tău de frate mai mare. 

- Asta simt față de ea. 

- Nu este ceea ce simte ea față de tine. 

- Te înșeli. 

Dar, chiar în clipa în care o spuse, știu că se păcălea 
singur, şi cafeaua pe care o băuse deveni acră în stoma- 
cul lui. Fleur îi dăduse semne subtile, semne pe care el 
alesese să le ignore. Din ziua în care o întâlnise, simțise 
la ea o fragilitate care o fâcea să fie interzisă cuiva ca el, 
așa că își asumase în mod deliberat rolul de frate mai 
mare, ca să o protejeze. 

- Este prietena mea, Jake, și, în ciuda faptului că nu 
salivează pe tine, chiar ţine la tine. 

Lynn își mângâie abdomenul fals. 

- Fleur își iubește și mama și nu îi va pica bine să 
afle ce aţi făcut tu și Belinda. Nu vreau să o văd cu 
inima frântă. 

Nici el nu voia asta și se blestemă încă o dată pen- 
tru că îngăduise ca lucrurile să ajungă atât de departe 
cu Belinda. 

- Nu s-a întâmplat nimic între mine și Belinda. Nu 
era întru totul adevărat. Şi, chiar dacă ai dreptate în 
ceea ce o privește pe Fleur, știi că mă va uita de îndată 
ce filmul va lua sfârșit. 

-Eşti sigur? Este o tânără frumoasă și inteligentă, 
care este atrasă de tine, și nu cred că își dăruiește inima 
cu ușurință. 

- Exagerezi. Îi împunse abdomenul fals. Sarcina asta 
ţi-a ucis hormonii. 

- Ai putea nimeri mult mai rău decât Fleur Savagar. 

-Ce spui? Ar trebui să îmi ţin departe mâinile de 
Belinda, care ştie al dracului de bine ce face, dar să i-o 
trag copilei cu ochi mari. Nu te înţeleg, Lynn. 

- O problemă pe care se pare că o ai cu majoritatea 
femeilor. 


Terminară munca în locaţia lor din Iowa și se reîn- 
toarseră în Los Angeles. Pe măsură ce luna august tre- 
cea și ajunseră la ultimele săptămâni de filmări, Fleur 
deveni din ce în ce mai nefericită. Jake se purtase ciudat 
încă de când se întorseseră. Încetase să îi mai dea ordi- 
ne și nu o mai tachina deloc. În schimb, o trata cu o 
curtoazie profesională. Ba chiar încetase să o mai strige 
„Flower“. Nu îi plăcea deloc asta. De asemenea, simţea 
un resentiment crescând față de Belinda, care se purta 
ca și cum confruntarea lor din lowa nu avusese loc nici- 
odată și continua să facă planuri pentru viitorul lor în 
timp ce alunga cu o fluturare din mână toate îndoielile 
pe care Fleur le exprima. Fleur era prizonieră. 

Ea şi Jake tocmai terminaseră de filmat o scenă, când 
Johnny Guy îi trase deoparte. 

-Aş dori să discutăm despre scena de dragoste. Înce- 
pem să o filmăm vineri dimineaţă, și trebuie să vă gân- 
diți amândoi la ea. 

Fleur nu dorea să se gândească la asta. 

- Nu voi repeta prea mult scena, zise Johnny Guy. 
Nu doresc nici o afurisită de coregrafie. Vreau sex, de- 
şucheat și fără rețineri. Își încolăci mâna pe umărul 
lui Fleur. Voi goli platoul, ca să te fac să te simţi cât 
se poate de confortabil, scumpo. Doar eu, regizorul se- 
cund, sunetistul și cameramanii. Mai simplu de atât nu 
se poate. 

- Poate o pui pe Jenny la sunet în locul lui Frank, zise 
Jake. Şi, Fleur, dacă dorești să fie prezent cineva de la 
Uniunea Sindicală a Actorilor, putem face și asta. 

- Nu ştiu la ce te referi, spuse ea. Verifică-mi contrac- 
tul. Nu am nevoie de un platou închis. Folosim o du- 
blură, îți amintești? 

-La naiba! 

Jake își trecu mâinile prin păr. Johnny Guy clătină 
din cap. 

- Agentul tău a pomenit despre o dublură, dar nu te 
angajam în condiţiile acelea. Nu având în vedere cum se 
va filma scena. Oamenii tăi ştiau asta. 

Panica o străpunse. 

- Este o greşeală. Îmi sun agentul. 

- Aşa să faci, dulceaţă. Bunătatea din ochii lui 
Johnny Guy îi spori neliniștea. Mergi în biroul lui Dick, 
unde poți avea un pic de intimitate. 

Fleur se grăbi spre biroul producătorului și îi telefo- 
nă agentului ei de film, Parker Dayton. Când închise, 
i se făcu greață. Fugi afară din studio și se grăbi la ma- 
şina ei. 

O găsi pe Belinda la una dintre cele mai la modă 
taverne din Beverly Hills, luând prânzul cu soția unui 
producător de televiziune pe care dorea să îl impresio- 
neze. Belinda aruncă o singură privire la chipul ei şi 
se ridică. 

- Draga mea, ce faci... 

- Trebuie să discut cu tine. 

Cheile Porsche-ului tăiau palma lui Fleur. Belinda 
luă brațul lui Fleur și zâmbi către partenera ei de masă. 

- Scuză-ne un moment, te rog. 

O trase pe Fleur în toaletă și încuie ușa. 

- Despre ce este vorba? întrebă cu răceală. 

Fleur strânse cheile cu și mai multă putere. Durerea 
dată de marginile lor zimţate care săpau în carnea ei se 
simți aproape plăcut, poate pentru că știa că o putea 
face să înceteze. 

-Tocmai am vorbit cu Parker Dayton. A spus că nu 
este nimic legat de o dublură în contractul meu. A zis că 
tu i-ai spus că m-am răzgândit. 

Belinda ridică din umeri. 

- Nu au fost de acord cu asta, scumpo. Parker i-a pre- 
sat, dar ei au spus că nu era ceva negociabil. Nu doreau 
să filmeze scena cu o dublură. 

- Așa că m-ai minţit? Chiar dacă ştii ce părere am des- 
pre a lucra goală? 

Belinda scoase din geantă un pachet de ţigări. 

- Nu ai fi semnat dacă ai fi știut că nu puteai folosi o 
dublură. Trebuia să te protejez. Cu siguranță poți înțe- 
lege asta acum. 

-Nu o voi face. 

- Ba sigur că da. Belinda păru ușor alarmată. Dum- 
nezeule, un proces pentru încălcarea contractului te-ar 
termina la Hollywood. Nu îţi vei distruge cariera din 
cauza unei caraghioase pudori burgheze. 

Cheile tăiară și mai adânc, iar Fleur adresă întrebarea 
pe care se abţinuse atâta vreme să o pună: 

- Este cariera mea, Belinda, sau a ta? 

-Ce lucru răutăcios spui! Belinda aruncă jos ţigara 
pe care tocmai o aprinsese și o stinse cu vârful panto- 
fului. Ascultă la mine, Fleur, și fii atentă la ceea ce îţi 
spun. Dacă faci ceva ca să pui în pericol filmul acesta, 
lucrurile nu vor mai fi niciodată la fel între noi. 

Fleur își privi stăruitor mama. Fu străbătută de 
un fior. 

- Nu vorbeşti serios. 

- Nu am fost niciodată mai serioasă. 

Privind chipul Belindei, Fleur văzu doar determina- 
re. Plămânii i se comprimară, și ea ieși în fugă din baie. 
Belinda o strigă, dar Fleur nu se opri. Se strecură prin- 
tre mese și ieși în stradă. Tălpile subțiri ale sandalelor ei 
plesneau caldarâmul când începu să fugă, pe o stradă, 
apoi pe alta, încercând să își întreacă nefericirea. Nu 
avea nici o destinaţie în minte, dar nu se putu opri. 
Apoi, văzu cabina telefonică. 

Mâinile îi tremurau în timp ce forma numărul, iar 
rochia i se lipea de piele. 

- Eu... sunt, zise când el răspunse. 

- Abia te aud. S-a întâmplat ceva, copilă? 

- Da, ceva foarte rău s-a întâmplat. Ea... m-a minţit. 

Străduindu-se să respire, îi povesti ce se întâmplase. 

-Ai semnat un contract fără să îl citeşti mai întâi? 
întrebă el când ea încheie. 

- Belinda se ocupă întotdeauna de asta. 

- Mă tem foarte tare, copilă, zise el liniștit, că ai învă- 
tat o lecţie foarte dificilă despre mama ta. Nu se poate 
avea încredere în ea. Niciodată. 

În mod ironic, atacul lui Alexi asupra Belindei o 
făcu pe Fleur să simtă automat nevoia de a o apăra. Nu 
o făcu. 

Aşteptă până când fu sigură că Belinda avea să fie 
la programarea la coafor și abia apoi merse acasă. De 
îndată ce ajunse acolo, se schimbă întrun costum 
de baie și se aruncă în piscină. Jake o găsi tocmai când 
ieșea din apă. 

El purta o pereche de pantaloni scurți bleumarin jer- 
peliți și un tricou atât de decolorat, încât doar conturul 
feței lui Beethoven era încă vizibil pe partea din față. 
Una dintre șosete îi alunecase în jurul gleznei, ca bur- 
duful unui acordeon. Era șifonat și ciufulit, un cowboy 
rătăcit în Beverly Hills. Ea fu absurd, nebunește de bu- 
curoasă să îl vadă. 

- Pleacă, Koranda: Nu te-a invitat nimeni. 

- Pune-ţi încălțările. Mergem să alergăm. 

-Nu am chef. 

- Nu mă scoate din sărite. Ai la dispoziţie un minut 
și jumătate să îți schimbi hainele. 

- Sau ce? 

- ÎL voi chema pe Bird Dog. 

-M-am speriat. Apucă un prosop și se șterse fără 
grabă. Voi alerga cu tine, dar numai pentru că oricum 
plănuiam să ies. 

-~ Am înţeles. 

Ea merse în casă și se schimbă. Dacă ceea ce simţea 
pentru Jake era o iubire adolescentină, se rugă ca iubi- 
rea adevărată să nu vină niciodată. Era prea dureros. În 
fiecare noapte, când adormea, își imagina că făceau dra- 
goste într-o încăpere scăldată de soare și plină de flori, 
cu muzică în surdină. Se vedea stând lungită alături de 
el pe un pat cu cearceafuri în culori pastelate care se 
ondulau peste trupurile lor în briza venită de la fereastra 
deschisă. El scotea o floare dintr-o vază de lângă pat și 
o mângâia cu petalele pe sfârcuri şi pe abdomen. Își de- 
părta picioarele, și el o atingea și acolo. Erau îndrăgos- 
tiţi și singuri. Fără camera de luat vederi. Fără echipă. 
Doar ei doi. 

Îşi prinse părul într-o coadă de cal și o strânse tră- 
gând cu putere de ea. El o aştepta pe alee. Începură să 
alerge, dar nu parcurseră nici măcar un kilometru, când 
fu nevoită să se oprească. 

- Astăzi nu pot. Tu continuă. 

În mod normal, ar fi tachinat-o, dar astăzi nu o făcu. 
În schimb, încetini. 

- Ne întoarcem la pas. Să mergem cu mașina mea 
până în parc și să aruncăm la coș în schimb. Dacă 
avem noroc, va fi pustiu, și nu vom fi obligaţi să 
dăm autografe. 

Ea știa că trebuia să discute despre ceea ce se întâm- 
plase și avea să fie mai ușor dacă nu era nevoită să îl 
privească în ochi. 

- Bine. 

Jack venise cu camioneta lui, un Chevy din '66 cu 
motor de curse Corvette. Dacă ar fi fost oricare alt actor, 

ea poate că ar fi reușit să ducă la bun sfârșit scena ce 
implica nuditate. Oricât i-ar fi displăcut, s-ar fi putut 
detașa de ceea ce se întâmpla și ar fi scos-o la capăt. Dar 
nu cu Jake. Nu atâta timp cât visa la o încăpere scăldată 
de soare, flori și muzică. 

-Nu vreau să filmez scena aceea, zise ea. 

- Ştiu. Opri mașina lângă parc și scoase o minge de 
baschet din spatele scaunului. Traversară iarba către 
terenul de baschet pustiu. Începu să dribleze. Scena nu 
este libidinoasă. Este necesară. 

Aruncă rapid și apoi îi pasă ei mingea. 

Ea driblă către coș, trase și lovi marginea inelului. 

- Nu lucrez goală. 

- Oamenii tăi nu par să înțeleagă asta. 

- Ba o înţeleg. 

- Atunci, cum de s-a întâmplat asta? 

Pentru că ea avusese încredere în mama ei. 

-Nu am citit contractul înainte să îl semnez, asta a 
fost. 

El făcu un salt rapid dintr-o parte și marcă. 

- Nu ne interesează mulțimea cu parpalace!. Va fi fä- 
cută cu bun-gust. _ 

- Cu bun-gust! Ce înseamnă asta? li aruncă mingea în 
piept. Lasă-mă pe mine să îți spun ce înseamnă. Inseam- 
nă că nu macaroana ta va fi văzută de toată lumea! 

leși furioasă de pe teren. 

- Flower. 

Ea se răsuci și îl surprinse zâmbind. El își şterse zâm- 
betul și își băgă mingea sub braţ. 

- lartă-mă. Este doar felul în care te-ai exprimat. Mer- 
se la ea și o mângâie sub bărbie cu degetul arătător. Nu 
va fi nici macaroana ta, puștoaico, Audienţa îţi va vedea 
cel mult posteriorul. De fapt, și pe al meu. S-ar putea ca 
nici măcar sânii să nu ţi-i vadă. Depinde de cum va fi 
editată scena. 

- Tu o vei vedea. 


! Referinţă la bărbaţii care se masturbau sub haină (în cinematogra- 
fele pentru adulți). (n.tr.) 

- De fapt... nu va fi o experienţă nouă. Nu că i-am 
văzut neapărat pe ai tăi, dar nu sunt prea multe variații. 
Dacă stai și te gândești, eu sunt cel care ar trebui să se 
plângă. Câte macaroane ai văzut tu? 

- Destule, minţi ea. Şi nu asta este important. 

Coada îi trăgea scalpul, așa că ea își scoase banda elas- 
tică. Ţi se pare amuzant, nu-i așa? 

-Doar partea cu „macaroana“, nu faptul că ai fost 
indusă în eroare. Dacă aș fi în locul tău, aș tăbăci la greu 
niște funduri. Dar concluzia este că scena aceea este ne- 
cesară filmului și va trebui să o duci până la capăt. 

Îi cuprinse partea laterală a gâtului și o privi direct în 
ochi. Ea avu sentimentul îngrozitor că îl văzuse făcând 
asta într-unul dintre filmele lui, când trebuise să convin- 
gă o femeie naivă să facă exact ceea ce dorea el. Dar dacă 
tandreţea era reală? Dori cu disperare să creadă asta. 

- Flower, este important, zise el moale. O vei face? 
O vei face pentru mine? 

În clipa aceea, știu că nu era deloc adevărat. O mani- 
pula. Se smulse de lângă el. 

- Încetează să te porți de parcă aș avea de ales. Am 
semnat un contract. Ştii că sunt obligată să o fac. 

Alergă înapoi către aleea pentru biciclete. Lui nu îi 
păsa deloc de ea. Nu îi păsa decât de filmul lui. 


Jake o privi îndepărtându-se de el în fugă, și ceva 
se strânse în pieptul lui. Era al naibii de frumoasă cu 
părul curgând în urma ei ca o vopsea de aur vărsată. 
În timp ce ea străbătea terenul cu pași lungi și fermi, 
el își dădu seama că ea era singura femeie alături de 
care fusese în stare să alerge. Încă de la început, picioa- 
rele acelea mortale fuseseră o pereche perfectă pentru 
ale lui. 

O mulţime de lucruri la ea i se potriveau lui. Gura 
aceea isteață și neobișnuitul ei simţ al umorului. Ener- 
gia ei fără limite. Dar nu și inocenţa ei. Aceea nu era 
deloc compatibilă. Nu inocenţa ei și nu inima ei fragilă 
ca a unei fetiţe. 

Johnny Guy goli platoul de toţi cei care nu erau 
necesari, apoi chemă pe toată lumea la un loc, în timp 
ce Fleur se afla la machiaj. 

- Prima persoană care face o glumă ori altceva care o 
va face pe Fleur să se simtă prost azi este dat afară cu un 
şut în fund, iar sindicatul poate să se ducă dracului. 

Dick Spano tresări. Johnny Guy îl încolți pe Jake. 

- Azi ai grijă la glumele alea. 

- Ai tu grijă, replică Jake. 

Se uitau încruntați unul la celălalt când Fleur veni 
pe platou. Purta o rochie de bumbac galbenă și sandale 
albe. O panglică bleu îi ţinea părul ridicat de pe față. 
Purtase rochia aceasta galbenă în cea mai mare parte a 
săptămânii, în timp ce filmaseră dialogul care ducea la 
scena de dragoste, dar astăzi era ziua în care era scoasă, 
iar ea se simțea mizerabil. 

- Să recapitulăm ce vom face, mielușel dulce. John- 
ny Guy o conduse în încăperea vechii ferme, cu tapetul 
ei decolorat și cu patul de fier. Vei sta în picioare la 
semnul acela și îl vei privi pe Matt. Continuă să te uiţi 
la el în timp ce îţi desfaci nasturii rochiei și scapi de ea. 
După ce filmăm asta, te voi filma din spate în timp 
ce îţi scoţi sutienul și chiloţii. O treabă foarte ușoară. 
Nu te grăbi. Şi, Jako, când ea își scoate chiloţii, voi în- 
cepe să te filmez de aproape. Întrebări? 

- Pentru mine, este clar, zise Jake. 

Fleur căscă și își privi încheietura mâinii. 

- Da. Şi pentru mine. 

Platoul era neobișnuit de tăcut. Nimeni nu striga 
insulte și nu se auzea nici o flecăreală. Tăcerea de mor- 
mânt o făcu să se simtă și îngreţoșată. 

- Eşti bine, Flower? întrebă Jake. 

- Minunat. 

Se prefăcu a-şi aranja breteaua de pe umăr a rochiei 
de plajă. Jake îi aruncă un zâmbet strâmb. 

- Nu este sfârșitul lumii. 

- Pentru tine, este ușor de zis. Chiloţii tăi nu au ur- 
suleți pe ei. 

- Glumești. 

- S-au gândit că asta aduce ceva în plus caracterului 
lui Lizzie. 

Zâmbetul lui Jake se transformă într-o încruntare. 

- Este cel mai stupid lucru pe care l-am auzit vreodată. 

- Exact ce le-am spus şi eu. 

Jake trecu pe lângă ea. 

-Johnny Guy, un idiot a pus-o pe Flower în chiloți 
cu ursuleți pe ei. 

- Eu sunt idiotul, Jako. Ai vreo problemă? 

- Da, la naiba! Lizzie ar trebui să poarte cea mai sexy 
lenjerie creată. Inocenţă la suprafață și corupție dede- 
subt. Îţi baţi joc de metafora mea. 

- La dracu’ cu metafora ta! _ 

Cei doi bărbați începură să se certe. În sfârșit, ceva 
era normal. Ea speră ca ei să continue așa toată ziua. 
Din nefericire, își amintiră că ea se afla acolo şi își ce- 
Tură scuze. 

Johnny Guy o trimise înapoi la garderobă ca să își 
schimbe lenjeria. Costumul înlocuitor din dantelă ro- 
șie nu ascundea nimic, și ea tânji după ursuleți. Johnny 
Guy strigă „Acţiune“ 

Ea începu să își desfacă alene nasturii din partea de 
sus a rochiei. 

-'Tăiaţi! Trebuie să te uiţi la Matt, dulceaţă. 

Ea își porunci să se gândească doar la Lizzie. Lizzie 
se dezbrăcase pentru o duzină de bărbaţi. Uneltise mo- 
mentul acesta încă de când revenise Matt. Dar, când 
camerele începură să filmeze, nu reuși să se convingă 
că bărbatul care o privea era altcineva decât Jake. Fu 
nevoie de încă patru duble, dar rochia galbenă lunecă 
în cele din urmă la podea. Stătea în picioare în faţa lui 
Jake, purtând nimic mai mult decât câteva bucăți de 
dantelă roșie. Își spuse în sinea ei că nu era cu nimic 
mai revelator decât o reclamă la lenjerie intimă, dar nu 
se simţea la fel. 

Se strecură într-un halat flaușat cât timp echipa mută 
camera. Aveau să o filmeze din spate în timp ce își 
scotea sutienul și chiloţii. Trebuia să fie ușor în afara 
prim-planului, în timp ce camera se concentra asupra 
reacției lui Matt. Dar avea să fie chiar în faţa lui Jake. 

li făcu să aștepte cât timp se duse la baie, dar nu pu- 
tea să amâne prea mult. Camera începu să filmeze. În 
dubla următoare, se chinui cu închizătoarea sutienului. 
Apoi, Johnny Guy trebui să îi amintească să țină capul 
sus. Platoul părea o morgă, și lipsa pălăvrăgelilor îi spo- 
rea agitația. 

Când se pregăteau pentru cea de-a cincea dublă, îl 
privi disperată pe Jake. Acesta își petrecuse întreaga di- 
mineață fără să se uite la ea dacă nu era absolut necesar, 
dar acum, în loc să o ajute, își lăsă privirea să o cerceteze 
de sus în jos. Ridică din umeri. 

- Trupul tău este frumos și toate cele, puștoaico, dar 
aş aprecia dacă am putea să plecăm de aici înainte de 
începutul meciului. The Sixers joacă împotriva celor 
de la Nets în seara asta. 

Cameramanul izbucni în râs. Johnny Guy îi aruncă 
lui Jake o privire criminală, dar Fleur se simţi un pic 
mai bine. O parte din tensiunea de pe platou se disipă, 
și echipa începu să vorbească pe un ton normal. 

În următoarea dublă, își scoase sutienul. Încercă să se 
convingă că era Matt cel care îi privea sânii. Se aplecă 
în față exact așa cum dorea Johnny Guy și își alunecă 
degetele mari în părțile laterale ale chiloților. Stomacul 
îi urcă în gât. Smuci uşor chiloţii și îi dădu jos. 

Ochii lui Jake urmară chiloţii, apoi reveniră către 
ceea ce acoperise lenjeria ei intimă. Acesta nu era felul 
în care își dorea ca Jake să o vadă, nu cu toată lumea 
privind și cu atâtea camere rulând și nu când oricine își 
permitea un bilet la cinema urma să vadă acest moment 
care ar fi trebuit să fie intim. Se urî pentru că se vân- 
duse. Poate că asta era în regulă pentru alte actriţe, dar 
ea doar se prefăcea a fi actriță, şi asta nu era în regulă 

pentru ea. Dorea să i se dăruiască lui Jake cu dragoste - 
nu să îndeplinească o sarcină pentru care era plătită. 
Camera nu îi putu surprinde expresia de pe chip, dar 
Jake da. 
- Tăiaţi, zise el. Tăiaţi odată. La naiba! 


Nu dură mult, şi cunoştinţele Belindei o sunară și îi 
spuseră ce se petrecea. Astăzi, lucraseră cu platoul în- 
Chis, dar Belinda trebuia să meargă, totuşi. Dacă ar fi 
fost acolo, ar fi putut fi de ajutor. 

Fumă și se învârti prin sufragerie. Nimic nu mergea 
cum trebuia. Nu își imaginase niciodată că Fleur avea 
să stea supărată pe ea atâta vreme, dar fiica ei aproape 
că nu îi vorbise de marți, când aflase că nu putea folosi o 
dublură. Și acum, asta. 

Belinda aprinse o altă țigară şi aşteptă. 

Fleur veni acasă devreme și trecu pe lângă Belinda 
fără să scoată o vorbă. Belinda o urmă sus. 

- Scumpo, nu fi așa. 

-Nu doresc să vorbesc despre asta, zise Fleur cu un 
aer de demnitate care o neliniști și mai tare pe Belinda. 

-Cât timp o să mă mai pedepsești? 

- Nu te pedepsesc. 

Fleur intră în camera ei şi își lăsă geanta pe pat. 

- Aş spune că trei zile de linişte reprezintă o pedeap- 
să, replică Belinda. 

Fleur se răsti la ea: 

-Ce mi-ai făcut a fost greșit. 

Înflăcărarea lui Fleur o sperie pe Belinda. 

-Nu sunt perfectă, scumpo. Uneori, ambiția mea în 
ceea ce te priveşte scoate ce este mai rău din mine. 

-Nu zău! 

Sarcasmul lui Fleur fu o ușurare. Belinda își croi 
drum până lângă fiica ei. 

- Eşti specială, scumpo, și nu te voi lăsa vreodată să 
uiţi asta, indiferent de cât de mult vei încerca. Regulile 
pentru celebrități nu sunt aceleași cu regulile pentru oa- 
menii obișnuiți. 

- Nu cred asta. 

Belinda îi mângâie obrazul. 

- Te iubesc din toată inima. Asta crezi? 

Fleur se înmuie destul cât să încuviințeze din cap. 
Ochii Belindei se umplură de lacrimi. 

-Vreau doar ce este mai bun pentru tine. Destinul 
tău a fost cioplit în clipa în care ai fost concepută. Faima 
este în sângele tău. Întinse brațele. lartă-mă, scumpo. Te 
rog, spune că mă ierți. 

Fleur îi permise Belindei să o îmbrățişeze. Treptat, 
mușchii ei încordaţi se relaxară. 

-Te iert, şopti ea. Dar te rog... Promite-mi că nu mă 
vei mai minţi vreodată. 

Inima Belindei se umplu de dragoste pentru fiica ei 
frumoasă și naivă. li mângâie părul. 

- Promit. Nu te voi mai minţi. 


Chiar înainte de căderea întunericului, Belinda în- 
şfăcă cheile Mercedesului ei. Dacă nu avea să facă rapid 
ceva, toate lucrurile pentru care muncise aveau să dispa- 
ră. Parcă pe locul lui Fleur de la studio și, când intră, îl 
salută pe paznic cu o mişcare din cap. Nici unul dintre 
cei trei bărbați care stăteau în camera de proiecție întu- 
necată nu o observă. Erau prea absorbiți de imaginile 
de pe ecran. 

- Toată afurisita de compasiune a filmului se mută 
la ea. Johnny Guy răsuci capacul a ceea ce părea să 
fie o sticlă de Maalox. Este ca și cum am privi cum 
Albă-ca-Zăpada este violată. Jako, jur pe Dumnezeu că, 
dacă zici „Ţi-am spus eu“, îţi dau un șut în fund. 

- Filmul ne explodează în faţă, zise inexpresiv Jake. 

Belinda simți un fior. 

- Hai să nu sărim calul, replică Dick Spano. Fleur a 
avut o zi proastă, atâta tot. 

Johnny Guy înghiți o pastilă antiacid. 

-Nu erai acolo, Dicky. Nu are în ea ce trebuie ca să 
ducă la bun sfârșit scena aceea. 

Jake își trecu degetele prin păr. 

-Voi conduce până la mine acasă, voi închide tele- 
foanele în weekend şi voi face niște modificări la scena- 
riu. Va trebui să tăiem o parte dintre filmările cu ea. 

Belinda își înfipse unghiile în palme. Să taie din 
scenele cu Fleur? Nu avea să îngăduie una ca asta. 

- Fă ce ai de făcut, zise Johnny Guy. Îţi voi da niş- 
te însemnări. Îmi pare rău pentru asta, Jako. Chiar 
îmi pare. 

Spano împunse aerul cu trabucul. 

-Nu înţeleg de ce a înghețat așa. Cu toții îi știm pe 
unii dintre tipii cu care s-a întâlnit. Jucători de primă 
mână. Nu este ca și cum nu și-ar fi scos niciodată haine- 
le pentru un bărbat. 

- Dar nu și le-a scos pentru Jake, zise Johnny Guy. 

Vârful trabucului lui Spano străluci. 

- Ce înseamnă asta? 

Jake oftă. 

- Las-o baltă, Johnny Guy. 

Regizorul îi aruncă o privire lui Spano. 

- Fleur s-a îndrăgostit de băiatul nostru. 

Belinda înlemni. Johnny Guy înghiți încă o pastilă. 

- Bănuiesc că nu se poate abține să fie irezistibil. 

- Du-te dracului, zise Jake fără pic de ranchiună. 

Johnny Guy își frecă ceafa. 

- Fă ce poţi peste weekend cu rescrierea scenariului. 
Nu este sfârșitul lumii, dar va durea. 

Mintea Belindei o luă la goană în timp ce se strecură 
afară din încăpere. Fleur se îndrăgostise de Jake? Ea de 
ce nu observase? 

Pentru că fusese prea prinsă cu propria fascinație 
față de el. Credea că își cunoştea fiica atât de bine, dar 
nu văzuse ceea ce ar fi trebuit să fie evident. Bineîn- 
teles că Fleur se îndrăgostise de el. Ce femeie nu ar fi 
făcut-o? Dacă privea în urmă, putea vedea semnele. Dar 
faptul că își vedea visul devenind realitate o orbise. Fu 
străbătută de un fior. Găsi camioneta lui Jake în par- 
care şi îl aşteptă. Nu avea să îi lase să taie din scenele 
cu Fleur. 

El se apropie un pic înainte de miezul nopţii. Ea păşi 
în lumina din spatele camionetei lui. Încă din lowa, el 
o evitase, și nu părea bucuros să o vadă nici acum. Ea îi 
acceptase refuzul cu aceeași resemnare fatalistă cu care 
acceptase abandonul lui Flynn. Nu era destul de impor- 
tantă cât să îl păstreze. Dar, când el o sărutase în ziua 
aceea, se simţise ca și cum ar fi obținut o bucăţică din 
Jimmy, şi se putea mulțumi cu asta. 

- Nu face modificările, îi zise când el ajunse lângă 
ea. Este o pierdere de timp. Fleur poate juca scenele 
acelea. 

-Cineva a tras cu urechea. 

Ea ridică din umeri. 

- Am văzut filmările şi v-am auzit pe toţi discutând. 
Dar nu este nevoie să schimbaţi nimic. 

El scoase un set de chei din buzunarul blugilor. 

- Dacă ai văzut filmările, ştii că nu putem folosi ni- 
mic din ce am filmat astăzi. Crede-mă, nu doresc să fac 
asta, dar, dacă nu cumva se petrece vreun miracol, nu 
avem de ales. 

- Fă miracolul, Jake, zise ea moale. Tu o poți face. 

Ochii li se întâlniră. 

- Despre ce vorbeşti? 

Păși mai aproape de el, cu gura uscată. 

- Știm amândoi motivul pentru care Fleur nu poate 
să dea frâu liber pasiunii în scena aceea. Se teme că vei 
vedea ce simte pentru tine. Dar tu poți rezolva asta. 

-Nu ştiu la ce te referi. 

Cum putea un bărbat care scria atât de genial despre 
complexitatea umană să fie atât de obtuz? li zâmbi. 

- Dărâmă zidul acela. Ia-o cu tine weekendul acesta și 
dărâmă zidul pe care la ridicat. 

El păru să îngheţe, apoi glasul îi deveni rece. 

- Poate ar trebui să explici ce doreşti să spui. 

Ea râse uşor, nervos. 

- Fleur va împlini douăzeci de ani luna viitoare. 
A trecut de mult de vârsta legală. 

Buzele lui abia se mișcară. 

- Tot nu înţeleg unde vrei să ajungi. Explică, Belinda. 
Explică-mi, ca să fiu sigur că am înţeles bine. 

Ea nu avea de gând să dea înapoi şi își ridică bărbia. 

-Cred că ar trebui să faci dragoste cu ea. 

- Iisuse! 

-Nu te arăta atât de şocat. Este soluţia evidentă. 

- Doar în mintea ta. 

Glasul lui o biciui, iar ochii lui o scrutară cu dispreţ. 
___— Oamenii fac dragoste din plăcere. Nu este o afacere. 
Îţi prostituezi propria fiică. 

- Jake... 

- Tu vorbeşti despre regulat. Regulează-mi fiica, 
Koranda, ca să nu își distrugă cariera cinematografică. 
Reguleaz-o ca să nu îmi distrugă cariera. 

-Nu este așa! strigă ea. O faci să sune atât de urât. 

- Atunci, înfrumusețeaz-o tu pentru mine. 

- Trebuie să fii atras de ea. Este una dintre cele mai 
frumoase femei din lume. Şi este îndrăgostită de tine. 

Sigur că era, gândi în sinea ei Belinda. Fleur fusese 
întotdeauna o făptură a marilor pasiuni. Cu siguranță îl 
iubea pe Jake. Dispreţul lui se transformă în dezgust. 

- Ai uitat de dimineața aceea în Iowa? 

-Nu s-a petrecut nimic. Nu se pune la socoteală. 

- În mintea mea, se pune. 

- Fleur te doreşte, Jake. Și sentimentele ei față de tine 
sunt cele care stau în calea încheierii acestui film exact 
aşa cum dorești tu. Numai tu poţi să pătrunzi dincolo 
de reținerea ei. Belinda așteptase întreaga viață asta şi 
nu avea să lase dezgustul lui să o descurajeze. Ce este rău 
în asta? Își ignoră neliniştea și îl privi direct în ochi. Nu 
este ca și cum nu ar fi fost niciodată cu un bărbat. 

Jake tresări. Belinda se grăbi să continue: 

- Nu a fost promiscuă, nu te gândi la asta. Am prote- 
jat-o cât am putut de mult. Dar o mamă nu poate face 
mai mult. Și, în felul acesta, sentimentele ei față de tine 
își vor putea urma cursul firesc. Va fi mai bună dato- 
rită acestui lucru. Filmul va fi mai bun. Toată lumea are 
de câștigat. 

- Tu nu vei câştiga, Belinda. Își cobori privirea asupra 
ei, cu ochi atât de reci, încât o îngheţă până la oase. Tu 
vei avea cel mai mult de pierdut. 

Urcă în camioneta lui, şi motorul începu să toar- 
că. Cauciucurile scrâșniră când el porni în trombă şi 
ieși din parcare. Ea privi până când luminile stopuri- 
lor dispărură. 

Când ajunse acasă, se strecură în dormitorul întune- 
cat al lui Fleur. Fiica ei dormea. Dădu la o parte cu 
tandreţe o şuviță lungă de păr blond care i se încolăcise 
pe obraz. Fleur se foi. 

- Belinda? 

- Este în regulă, draga mea. Culcă-te la loc. 

-'Ți-am mirosit parfumul, murmură Fleur, apoi tăcu. 

Belinda stătu trează tot restul nopții. Nu avusese ni- 
ciodată mai multă dreptate decât avea în situația dată. 
Fleur şi Jake ar fi putut deveni unul dintre cele mai gro- 
zave cupluri de la Hollywood, ca Gable şi Lombard ori 
Liz Taylor şi Mike Todd. Jake avea nevoie de o femeie 
impunătoare, exact ca el. 

Cu cât se gândea mai mult la lucrul acesta, cu atât 
înțelegea cât de minunat era. Sigur că Fleur înghețase 
în timpul filmărilor de azi. Fusese îngrozitor de umi- 
litor pentru ea ca toată lumea să poată privi ceea ce 
ar fi trebuit să fie primul lor moment intim - prima 
oară când se împărțea cu el. Odată ce Fleur avea să re- 
zolve asta, avea să joace scena genial. Dar Fleur avea 
nevoie să fie intimă cu Jake pentru a-și putea da apoi 
frâu liber. 

În timp ce fumă ţigară după ţigară, Belinda scrise un 
scenariu în capul ei. Scenariul era atât de simplu, încât 
era aproape transparent. Şi totuși, astea îl făcea să fie 
mai atractiv. Nu erau la Hollywood, unde neîncrederea 
era întrerupă în fiecare zi? 

Exersă pe un carnețel cu foaie velină, folosind drept 
ghid notițe scrise de mână pe. care Jake le făcuse pe 
scenariul lui Fleur. Produsul final nu ar fi rezistat unei 

examinări atente, dar era destul de bun. Avea să pună a 
doua zi la punct restul detaliilor. 


Fleur petrecu cea mai mare parte a zilei de sâmbătă 
călare, dar asta nu o făcu să uite ce se petrecuse. Erau 
oameni care depindeau de ea, iar ea îi dezamăgise. Luni 
urma să fie și mai rău. Ce avea să facă după ce termi- 
na cu partea cu dezbrăcatul şi trebuia să facă dragoste 
cu Jake? 

Când ajunse acasă, o găsi pe Belinda făcând plajă lân- 
gă piscină. Până acum, mama ei aflase cu siguranţă ce se 
întâmplase vineri, așa că se pregăti pentru interogatoriu, 
dar Belinda nu făcu decât să zâmbească. 

- Am cea mai fabuloasă idee. Înoată ca să te răcorești, 
apoi hai să ne îmbrăcăm frumos și să ieșim la cină. Doar 
noi două. Într-un loc fabulos de scump. 

Fleur nu avea poftă de mâncare, dar nu dorea nici 
să își petreacă seara de sâmbătă văicărindu-se. Și apoi, 
trebuia ca ea și Belinda să facă ceva împreună, ceva ce 
nu avea legătură cu munca, 

-Miar plăcea. 

Se schimbă în costumul de baie, înotă o vreme și apoi 
făcu un duş. Când ieși, Belinda ședea pe marginea pa- 
tului ei, așteptând-o. Părul blond al mamei sale lucea 
pe costumul ei corai. 

- Azi, am mers la cumpărături, zise ea. Uite ce am 
găsit pentru tine. 

O rochie croșetată foarte scurtă, făcută din aţă de 
culoarea terciului de ovăz, se afla pe pat alături de un 
furou de culoarea pielii și o pereche de chiloți de dante- 
lä. Nu exista nici o șansă să treacă neobservată purtând 
astea. Avea să fie toată numai picioare, și furoul de cu- 
loarea pielii sub ochiurile acelea larg croșetate avea să o 
facă să pară goală. Dar nu putea refuza oferta de pace 
a Belindei. 

- Mulţumesc. Sunt minunate. 

-Şi uită-te la astea. Belinda deschise o cutie de pantofi 
și scoase o pereche de sandale cu platformă, cu dungi 
albe şi panglici legate la glezne. Va fi foarte distractiv. 

Fleur se îmbrăcă şi, exact cum bănuise, era toată nu- 
mai piele și picioare. Belinda îi ridică părul în vârful 
capului, îi prinse la urechi cercuri mari de aur și adăugă 
un strop de parfum. Ochii i se umplură de lacrimi când 
privi la imaginea din oglindă a lui Fleur. 

- Te iubesc atât de mult! 

- Şi eu te iubesc. 

Merseră la parter. Belinda își luă geanta de pe masa 
din hol. 

- Ah... am uitat. Luă un plic. Este atât de ciudat, 
L-am găsit în cutia poștală. Îţi este adresat ţie, dar nu 
are timbru pe el. Cineva trebuie să îl fi livrat personal. 

Fleur luă plicul. Doar numele ei era imprimat pe față. 
Îl deschise și scoase două pagini de hârtie albă. Un scris 
neîngrijit acoperea prima pagină. 


Dragă Flower, 


Este trecut de miezul nopții şi nu văd nici o lumină, 
așa că voi lăsa asta în cutia ta poştală și voi spera să 
o găsești sâmbătă dimineaţă, la prima oră. Trebuie 
să te văd acum. Te rog, Flower, dacă ţii la mine, 
vino cu mașina până la mine acasă în Morro Bay de 
îndată ce primeşti asta. Îţi va lua vreo trei ore. lată 
o hartă. Nu mă dezamăgi, buştoaico. Am nevoie 
de tine. 

Cu dragoste, 


Jake 


PS.: Nu spune nimănui despre asta. Nici măcar 
Belindei. 


Fleur privi biletul cu ochii mari. Ar fi trebuit să îl 
găsească cu ore în urmă. Dacă se întâmplase ceva îngro- 
zitor? Inima îi bubuia. El avea nevoie de ea. 

-Ce este? întrebă Belinda. 

Fleur privi lung la ultimul rând. 

- Este... de la Lynn. S-a întâmplat ceva. Trebuie să 
merg imediat la ea. 

- Unde să mergi? Este târziu. 

-Te sun. Ă 

Îşi luă geanta. În timp ce alergă prin casă către garaj, 
îşi dori ca el să îi fi lăsat numărul lui de telefon, ca să îl 
fi putut suna să îi spună că venea. 

Tot drumul spre Morro Bay, încercă să își dea seama 
ce se întâmplase. Dorea să creadă că el îşi dăduse în 
sfârşit seama că ţinea la ea şi, cu fiecare kilometru, spe- 
ranța îi creștea. Poate că evenimentele de vineri îl obli- 
gaseră să înceteze să se uite la ea ca la o soră mai mică. 

Până când ajunse în Morro Bay şi găsi bifurcația în- 
semnată pe hartă, trecuse de ora unsprezece. Drumul 
era pustiu, și conduse aproape zece minute înainte să 
vadă cutia poștală ce reprezenta următorul indiciu. Dru- 
mul pietros de pe dealul abrupt era periculos de îngust, 
cu pini și tufărișuri spinoase care se întindeau pe ambe- 
le părți. În cele din urmă, văzu luminile. 

Prisma triunghiulară montată în consolă, din beton 
şi sticlă, părea să crească din dealul arid. O alee slab 
luminată șerpuia până la casă. Parcă și ieși din maşi- 
nă. Vântul îi răvăși părul, iar aerul mirosea a sare și 
a ploaie. 

Probabil că el auzise mașina, pentru că ușa din față 
se deschise chiar în momentul în care ea întindea mâna 
către sonerie, iar lumina din spatele lui îi contură 
trupul înalt şi puternic. 

- Flower? 

- Bună, Jake. 


capitolul 13 


Fleur aşteptă ca Jake să o invite înăuntru, dar el pur 
şi simplu stătu acolo, privind-o pieziş. Purta blugi și un 
hanorac negru întors pe dos, cu mânecile tăiate. Părea 

extenuat. Oasele feței lui erau mai ascuțite ca niciodată, 
şi nu se bărbierise. Dar văzu pe chipul lui altceva în afa- 
ră de osteneală, ceva ce îi amintea de prima zi pe platou, 
când îl privise lovind-o pe Lynn. Părea îndârijit și lipsit 
de bunăvoință. 

- Pot merge la baie? întrebă ea agitată. 

Pentru o clipă, nu crezu că el avea să o lase să intre. 
În cele din urmă, el ridică obosit din umeri și se dădu 
la o parte. 

- Nu mă cert niciodată cu soarta. 

- Poftim? 

- Dă-i drumul. 

Interiorul casei era cum nu mai văzuse vreodată. Pan- 
te mari de beton delimitau zonele și rampe luaseră locul 
scărilor. Pereţii de sticlă și suprafețele înalte estompau 
granițele dintre interior și exterior. Până şi culorile erau 
cele ale naturii: cositorul oceanului, albul şi griul rocilor 
şi al pietrelor. 

- Este minunat, Jake. 

- Baia este pe rampa aceea. 

Îl privi neliniștită. Ceva nu era deloc în regulă. Mer- 
gând în direcția pe care el i-o indicase, observă un birou 
cu un perete de cărți și o masă veche de bibliotecă pe 
care se afla o mașină de scris. Ghemotoace mototolite 
de hârtie se aşterneau pe podea. Câteva își găsiseră dru- 
mul până la rafturile de cărți. 

Închise ușa și privi la cea mai mare baie pe care o 
văzuse vreodată, o peșteră de faianță neagră și arămie, 
cu un perete de sticlă și o cadă mare, care atârna peste 
marginea prăpastiei. Totul în încăpere era supradimen- 
sionat: cada, cabina de duș sculptată în perete, chiar și 
chiuvetele gemene. 

Se surprinse în oglindă și urî ceea ce văzu. Furoul 
de culoarea pielii făcea să pară că era goală pe sub ro- 
chia croşetată. Dar apoi, când se gândi la cât de ostil 
arăta Jake, decise că rochia nu era chiar atât de rea. 
Cu siguranţă în seara asta nu arăta ca sora mai mică 

a nimănui. Micuța Scânteie venise să îl viziteze pe Bird 
Dog Caliber. 

Când ieși, Jake ședea în sufragerie, ţinând un pahar 
umplut cu ceva ce părea a fi whisky sec. 

- Credeam că nu bei decât bere, zise ea. 

- Aşa este. Orice altceva mă transformă într-un bețiv 
cu temperament rău. 

- Atunci, de ce...? 

-Ce cauţi aici? 

Ea îl privi mirată. El nu știa. În momentul acela, 
deveni îngrozitor de limpede. Nu el scrisese biletul. 
Obrajii îi ardeau de rușine. Cum de putuse să fie atât de 
proastă încât să creadă că el avea nevoie de ea? Văzuse 
doar ceea ce dorise să vadă. Nu se putu gândi la nici un 
alt lucru de făcut în afară de a băga mâna în geanta ei și 
de a-i da biletul. 

Secundele treceau în timp ce el cercetă paginile. Min- 
tea ei alerga. Asta ar fi trebuit să fie vreun fel de glumă? 
Dar cine ar fi făcut un astfel de lucru? Se gândi imediat 
la Lynn. Partenera ei era singura persoană care bănuia 
ce simțea Fleur pentru Jake, iar lui Lynn îi plăcea la ne- 
bunie să facă pe peţitoarea. Ea făcuse asta, iar Fleur avea 
să o ucidă. După ce avea să se sinucidă. 

- Blestemata asta de livrare la ușă. Jake mototoli bile- 
tul și îl azvârli către şemineul gol. Ți s-a întins o capca- 
nă. Nu este scrisul meu. _ 

- Tocmai mi-am dat seama. Își trecu degetele de-a 
lungul curelei genţii sale. Trebuie să fi fost un soi de 
glumă. Nu una bună. 

El îşi goli paharul dintr-o gură. Ochii îi țâşniră la 
rochiţa ei, zăboviră peste sânii ei, apoi îi cercetară picioa- 
rele. Nu o privise niciodată astfel, ca și cum își dăduse în 
sfârșit seama că era femeie. Simţi o schimbare subtilă 
în balanţa dintre ei și jena începu să scadă. 

- Ce nu a mers vineri! întrebă el. Am mai întâlnit 
actrițe cărora nu le place să își scoată hainele, dar nu 
am văzut niciodată nimic similar cu ce s-a întâmplat 
cu tine. 

- Nu am fost întocmai profesionistă, nu? 

-Să spunem doar că ţi-ai ratat șansa unei carie- 
re de stripteuză. Se îndreptă către un bar făcut din 
lemn şi piatră și își umplu din nou paharul cu whisky. 
Povestește-mi! 

Ea se așeză pe o canapea care ieșea din perete și își 
băgă laba piciorului sub coapsă. Rochiţa de aţă i se ridi- 
că pe coapse. El observă. Ea privi cum el ia o înghiţitură 
mare din pahar. 

-Nu sunt prea multe de spus, zise ea. Urăsc asta, 
atâta tot. 

- Să îți scoţi hainele? Ori viața în general? 

-Nu îmi place domeniul acesta. Trase adânc aer în 
piept. Nu îmi place să joc şi nu îmi place să fac filme. 

- Atunci, de ce o faci? Își sprijini braţul de bar. Dacă 
ar fi avut o pălărie prăfuită pe cap şi o bară şlefuită, de 
aramă, pe care să îşi sprijine tocul cizmei, l-ar fi adus la 
viaţă pe Bird Dog. Nu contează. A fost o întrebare pros- 
tească. Belinda se foloseşte de tine. 

Ea intră în defensivă în mod automat. 

- Belinda nu vrea decât ce este mai bine pentru mine, 
dar vieţile se încurcă. Nu poate înţelege că oamenii ar 
putea căuta lucruri diferite de la viaţă. 

-Crezi asta? Crezi cu adevărat că se gândește doar 
la binele tău? 

- Da, asta cred. 

Nu avea să permită nimănui altcuiva în afară de ea să 
o critice pe mama ei. 

-Ştiu cât de importantă este scena dintre Matt și 
Lizzie. Luni chiar voi încerca. Dacă încerc cu adevărat... 

- Vineri nu ai încercat? Haide, puştoaico. Vorbeşti cu 
unchiul Jake. 

Ea ţâșni de pe canapea. 

- Nu face asta! Urăsc când faci asta. Eu nu sunt copil, 
iar tu nu ești unchiul meu. 

Dintr-odată, ochii lui se îngustară, iar bărbia îi căpătă 
o linie dură. 

-Aveam nevoie de o femeie care să joace rolul lui 
Lizzie. În schimb, am angajat o puştoaică. 

Vorbele lui ar fi trebuit să o distrugă. Ar fi trebuit să 
o spargă într-un milion de bucăţi şi să o facă să țâșnească 
din casă în lacrimi, dar fuseseră prea scandaloase. Privi 
chipul acela aspru şi simţi un val primitiv de emoție. El 
nu o privea ca pe o copilă. Sub ochii aceia albaştri, zări 
ceva ce nu mai văzuse înainte, un lucru pe care îl putu 
identifica rapid pentru că îl simțea şi ea de atâta timp. 
În ciuda ostilităţii lui, Jake o dorea. 

I se făcu pielea de găină. În momentul acela, înţelese 
tot ce înţelesese Lizzie și știu exact ce anume îi dăduse 
lui Lizzie puterea. 

- Singurul puști din încăpere, spuse ea, ești tu. 

Lui nu îi plăcu asta. 

-Nu te juca cu mine. Am jucat cu cei mai buni și, 
crede-mă, ești încă în liga mică. 

El încerca în mod deliberat să o rănească, iar ea nu 
se putu gândi decât la un singur motiv. Ca să o facă să 
fugă. Se așeză din nou pe canapea și își trecu degetele 
prin păr. 

-Chiar așa? 

- Fii atentă, Flower. Nu face nimic ce ai putea regreta, 
mai ales când porţi rochia asta. 

Ea zâmbi. 

- Ce este în neregulă cu rochia mea? 

-Nu te juca, OK? 

- Cum aș putea să mă joc? întrebă ea cu falsă inocen- 
tă. Sunt în liga mică, îţi amintești? 

El se încruntă. 

-Mai bine te conduc în Morro Bay. Este acolo un 
motel drăguţ unde poţi sta. 

Filmările la Eclipsa unei dimineţi de duminică aveau să 
se termine în două săptămâni, și era posibil să nu îl mai 
vadă vreodată. Dacă dorea să îi demonstreze că era fe- 
meie, acum era șansa ei, în timp ce purta rochia aceasta 
ridicolă ce îi dădea iluzia de piele goală și îi expunea pi- 
cioarele pe care el nu putea înceta să le privească. Văzu 

dorința din ochii lui. Dorinţa unui bărbat pentru o fe- 
meie. Se ridică și merse până la fereastră. Părul îi biciui 
umerii, cercurile de aur din urechi săriră și rochia i se 
mulă pe şolduri. Trase de unul dintre cercurile de la 
urechi şi se întoarse cu faţa la el, cu inima bubuinduri. 

- Pari tensionat. Ai vreun motiv? 

Vocea i se agăţă de o margine aspră din gâtlejul lui. 

- Poate pentru că în seara asta nu mi se pare că arăţi 
la fel de urâtă ca de obicei, Flower. Cred că ar fi mai 
bine să pleci. 

Ea își adună toate trucurile de fată de reviste. Se spri- 
jini de geam, îşi înclină șoldurile şi îşi întinse picioarele. 

- Dacă doreşti să plec... Își îndoi un genunchi doar 
cât să îi expună curba interioară a coapsei. ... Va trebui 
să mă obligi. 

Ceva înlăuntrul lui păru să pocnească. Trânti paharul 
pe bar exact așa cum o făcuse într-o duzină de filme. 

- Vrei să te joci? Bine, păpușă. Hai să ne jucăm. 

Începu să vină spre ea, iar ea își aminti tardiv că 
acesta nu era un film, ci viața ei reală. Își spuse în 
sinea ei să se dea deoparte din calea lui, dar el o prin- 
se înainte ca ea să poată face un pas. Şoldurile ei se 
loviră de fereastră. El îşi încolăci mâinile în jurul 
braţelor ei. 

- Haide, puștoaico, șopti el. Arată-mi ce ai. 

Capul lui se plecă, iar el îşi închise gura peste a ei. 
Dinţii lui săpară în buza ei de jos când îi deschise gura 
cu forța. Ea simți gustul de whisky de pe limba lui şi 
încercă să îşi spună că acesta era Jake. Mâinile lui alune- 
cară sub rochia ei, către chiloți. li cobori destul cât să îi 
cuprindă în mâini fesele goale. Când o lipi strâns de el, 
recentul ei sentiment de putere se evaporă. 

li împinse rochia mai sus, şi fermoarul blugilor lui îi 
zgârie carnea goală a abdomenului. Limba lui îi sondă 
gura. Era prea aprig. Ea dorea muzică în surdină și flori 
frumoase. Dorea trupuri sinuoase estompate sub lentile 
cu focusul slab, nu atacul acesta carnal brut. Își împinse 
mâinile în pieptul lui. 

- Încetează! 

Sunetul aspru al respirației lui îi zgâria urechea. 

- Asta este ceea ce dorești, nu? Vrei să te tratez ca pe 
o femeie. 

-Ca pe o femeie, nu ca pe o prostituată. 

Amantul din visele ei cu ochii deschiși dispăruse. 
Se trase de lângă el și merse împleticindu-se către ușa 
de la ieșire, disperată să ajungă afară înainte să izbuc- 
nească în lacrimi. Dar avea nevoie de geanta ei. De chei- 
le de la mașină. Se întoarse să le ia la timp cât să îl vadă 
ridicând receptorul telefonului. 

Atacatorul ei înnebunit de dorință dispăruse. Părea 
obosit și trist. Îl cercetă mai îndeaproape, încercând să 
îl vadă cu mintea, nu cu inima ei rănită. Deveni din- 
tr-odată la fel de transparent ca unul dintre pereţii de 
sticlă din casa lui. 

Vorbi în receptor, foarte serios. 

- Aveţi disponibil un apartament pentru noaptea 
asta? 

Ea merse către el, uitând de chei și de geantă. El își 
fixă ochii asupra şemineului, ca să nu fie nevoit să o 
privească. 

- Da. Da, este bine. Nu, doar o noapte... 

Ea îi luă telefonul din mână și îl puse înapoi în furcă. 
Nu era un bărbat care putea fi ușor luat prin surprinde- 
re. şi îmbrăcă ostilitatea ca pe un costum prost croit. 

-Nu ţi-a ajuns pentru seara asta? o întrebă. 

Ea îl privi direct în ochi. 

- Nu, îi spuse molatic. Vreau mai mult. 

Îşi simţi pulsul bătându-i în gâtlej. 

- Nu ştii ce faci. 

-Nu te-a acuzat nimeni niciodată că ai fi cel mai bun 
actor din lume, dar, chiar şi pentru tine, a fost un spec- 
tacol de toată jena. Îl luă ușor în derâdere. Marele și 
răul Bird Dog Caliber care încearcă să o sperie pe fata 
cea bună. 

El își trecu mâinile prin păr. 

- Las-o baltă. Las-o baltă, pur şi simplu. 

- Eşti un laş. Fără pic de curaj. 

- Te voi conduce la motel. 

~- Mă dorești, zise ea. Știu că așa este. 

Maxilarul lui se încleștă, dar vocea îi rămase egală. 

- După ce dormi bine... 

- Vreau să dorm aici. 

- Te iau mâine-dimineaţă de la motel şi te scot la mi- 
cul dejun. Ce zici? 

Ea îşi aranjă buzele într-o bosumflare de fotomodel. 

- Măiculiţă, unchiule Jake, sună super. Îmi vei cum- 
păra și o acadea? 

Chipul lui se întunecă. 

- Cât ar trebui să îndur! Ce dracului vrei de la mine? 

- Vreau să încetezi să încerci să mă protejezi. 

- Eşti o copilă, fir-ar să fie! Ai nevoie de protecţie. 

- Prostia asta cu puștoaica devine plictisitoare, Jake, 
Rău de tot. 

- Pleacă, Fleur, Te rog. Pentru binele tău. 

Nu mai putea îndura ca încă o persoană să îi spună 
ce era mai bine pentru ea, mai ales nu Jake. 

- Voi decide eu asta. Încercă să nu ?și dezvăluie sufle- 
tul în ochi. Vreau să faci dragoste cu mine. 

- Nu sunt interesat. 

- Eşti un mincinos. 

Văzu momentul exact când câștigă. Capul lui se ridi- 
că, iar buzele i se subțiară. 

- Bine, atunci. Să vedem din ce ești făcută. 

O prinse de braţ și o conduse prin încăpere către o 
rampă. Nu o târî, dar nici mult nu mai avea. Urcară 
panta, trecură pe sub o arcadă, apoi urcară pe o altă 
rampă. Ea voia ca el să încetinească. 

- Jake... 

- Taci din gură, bine? 

- Aş vrea să... 

- Eu nu. 

O conduse în dormitorul principal, care avea cel 
mai mare pat pe care îl văzuse ea vreodată. Acesta se 
odihnea pe o platformă aflată sub un luminator enorm. 

O luă în brațe, exact ca în visele ei cu ochii deschişi, 
urcă cele două trepte și o aruncă neceremonios pe 
cuvertura de satin cu gri şi negru. 

- Ultima şansă, Flower, mârâi el, cu o expresie 
amenințătoare. Înainte să ajungem în punctul fără de 
întoarcere. 

Ea refuză să se miște. 

- Bine, puștoaico. 

Îşi încrucișă braţele peste piept și își scoase hanoracul. 

- Este vremea să te joci cu băieții mari. 

Ea strânse mai tare cuvertura. 

- Jake? 

- Da. 

- Mă neliniştești. 

El îşi desfăcu nasturele blugilor. 

- Nasol. 

Încerca în continuare să o sperie, şi își smulse blugii. 
Câteva secunde mai târziu, stătea în picioare la capătul 
patului, îmbrăcat doar într-o pereche de boxeri negri. Ea 
îşi dori ca el să fi purtat bumbac alb prietenos sau ceva 
larg şi decolorat, ca şortul lui de baie. li văzuse piep- 
tul de o duzină de ori, dar niciodată atât de mult din 
abdomenul lui. Era plat și tare, încordat şi cu mușchii 
sculptați. Privirea îi alunecă spre mădularul amenință- 
tor pe care boxerii prea mici și prea strâmți nu puteau 
să îl ascundă. 

- Eşti prea îmbrăcată. 

Jack voia ca ea să dea înapoi, dar ea nu o făcea. El 
trebuia să înțeleagă exact cât de tenace era ea. 

Mâna lui cuprinse una dintre gleznele ei, şi durita- 
tea ei începu să se topească. li descheie o sanda și i-o 
scoase, apoi făcu același lucru cu cealaltă. Ochii lui 
zăboviră pe pielea ei expusă. Ea se împinse în perne. 
El era atât de sumbru! 

- Nu vreau să fie astfel, spuse Fleur. 

Ochii lui îi mângâiară sânii şi coapsele și lunecară 
peste picioarele ei. 

- Păcat, 

Se aplecă în față și trase de legătura din partea de sus 
a rochiei, desfăcând-o. 

- Aş prefera să nu... 

O prinse de umeri și o trase într-o poziţie îngenun- 
cheată. Ea înghiţi în sec. 

-Cred că ar trebui... 

El îi trecu rochita peste cap. 

- M-am săturat să fac pe băiatul drăguţ în preajma ta. 
Din ziua în care ne-am întâlnit... 

Întinse mâna după tivul furoului ei. Ea îi împinse 
mâna. 

-Nu aşa. Nu așa vreau să fie. 

- Acum, jucăm după regulile adulților. 

Trase de furoul ei și i-l eliberă din păr. Ea era înge- 
nuncheată pe pat în nimic altceva decât chiloţi și cercu- 
rile de aur care se legănau. 

- Acum, pot să văd toate părţile tale la care vineri a 
trebuit să mă fac că nu mă uit. 

- Ştiu ce încerci să faci şi nu te voi lăsa. Nu te voi lăsa 
să faci ca asta să fie ceva rău pentru mine. 

Vocea lui era sugrumată şi aspră când zise: 

- Nu știu despre ce vorbeşti. 

Ea își strânse pumnii pe lângă corp. 

- Încerci să strici totul. Vrei să împiedici ca acesta să 
fie un lucru important. 

- Nu este important. Salteaua se lăsă sub greutatea 
lui. Li acoperi trupul cu al lui și băgă mâna între ei ca să 
îi tragă chiloţii. Este o distracție, Atâta tot. 

Degetele lui o găsiră, atingerea lor fiind aproape 
mecanică. 

- Îţi place cum se simte? o întrebă. 

- Încetează! 

- Cum dorești? Rapid? Lent? Spune-mi cum dorești, 
păpuşă. 

- Vreau flori, şopti ea. Doream să îmi atingi trupul 
cu flori. 

Un fior îl străbătu. Se rostogoli de lângă ea cu un 
blestem înăbușit și se întinse pe spate, privind lung 
în noapte prin luminator. Ea nu îl înţelegea deloc. 

- De ce vrei să mă rănești? îl întrebă. 

El se întinse și îi atinse mâna. 

- Dacă aș fi un bărbat mai bun... Dar nu sunt. Se în- 
toarse către ea și îi trasă delicat curba umărului cu dege- 
tele. În regulă, iubito, șopti el. Gata cu jocurile. Să o 
facem cum trebuie. 

Gura lui o găsi pe a ei într-un sărut moale și tandru, 
care topi frigul dinlăuntrul ei. Nu era deloc ca sărutul 
lor din faţa camerei. Nasurile li se ciocniră. El își deschi- 
se gura și o închise peste a ei, cu un sunet dulce și ud. 
Limba îi lunecă dincolo de bariera dinţilor ei, unde ea 
o atinse cu a ei. Era udă, aspră și perfectă. Își înfășură 
brațele î în jurul umerilor lui și îl trase atât de aproape, 
încât îi putu simți bătaia inimii cu sânul ei. 

În cele din urmă, el se retrase. Degetele lui se jucară 
în părul ei, iar ochii o priviră cu blândeţe. 

-Nu am nici o floare, şopti el, aşa că va trebui să te 
ating cu altceva. 

Îşi plecă ușor capul şi îi prinse sfârcul în gură. Acesta 
se umflă sub limba lui, iar ea gemu când valuri de plă- 
cere o inundară. 

Ca un cowboy leneș care avea tot timpul din lume, 
el îi cutreieră trupul cu mâinile. Îi acoperi abdomenul 
de sărutări în timp ce îi mângâia coapsele, aprinzând 
focul în toate spaţiile goale din ființa ei. Apoi, îi ridică 
genunchii și îi depărtă cu grijă. 

Lumina lunii care trecea prin luminator picta umbre 
argintii pe spinarea lui. Degetele lui se jucară cu țesătu- 
ra densă de cârlionți. O deschise încetişor. 

- Petale de floare, șopti el. Le-am găsit. 

Apoi, o acoperi cu gura lui moale şi bosumflată. 

Sentimentul nu se asemănă cu nimic din ce își ima- 
ginase ea vreodată. Ea îi strigă numele, dar nu știu dacă 
cu glas tare ori doar în mintea ei. Spirale de plăcere 
se răsuciră înlăuntrul ei, aprinzând artificii sclipitoare 

care luceau mai luminoase și mai fierbinţi, gata să 
explodeze. 

- Nu... 

Strigătul ei sugrumat îl făcu să ridice privirea, dar ea 
nu se putu gândi la o modalitate de a-i spune că nu 
dorea să meargă în acest zbor de una singură. El zâmbi 
şi îşi alunecă trupul lângă al ei. 

- Renunţi? murmură, cu glasul sexy, menit să tachi- 
neze și absolut irezistibil. 

i simţi conturul puternic pe coapsa ei și își băgă 
mâna sub elasticul boxerilor lui. Era fin și tare ca o co- 
loană de marmură, și el lăsă să îi scape un icnet moale 
când degetele ei se închiseră în jurul lui. 

- Ce s-a întâmplat, cowboy, şopti ea. Nu reziști? 

El respira cu gâfâieli moi și rapide. 

- Nu mă... afectează... în nici un fel. 

Ea izbucni în râs și se ridică pentru a-l vedea mai 
bine. Părul ei atinse pieptul lui. [i scoase boxerii și ex- 
perimentă cu puterea atingerii ei. Aici... acolo... apoi 
din nou aici. Mângâie cu vârful degetului, cu pernuţa 
degetului mare și cu o şuviţă din părul ei. În cele din 
urmă, îl atinse cu vârful limbii. 

Strigătul lui fu răgușit și adânc. 

Îl linse ca o pisică în timp ce o bucurie profundă şi 
nestăpânită dată de puterea pe care o poseda crescu în- 
lăuntrul ei. Mâinile lui se aşezară pe umerii ei și o trase- 
ră la pieptul său. 

- Renunţ, zise el răguşit, mușcându-i ușor buza de jos. 

- Fricosule, murmură ea. 

Degetele lui se duseră către sânul ei și îi strânseră 
sfârcul. 

-Se pare că va trebui să îți reamintesc cine este 
şeful. 

- Noroc cu asta. 

Îi atinse dintele strâmb cu vârful limbii. 

- Doamna învaţă mai greu. O acoperi cu lungimea 
puternică a trupului lui. Deschide-te, iubito. Eşti pe cale 
să îți întâlneşti stăpânul. 

Se deschise cu bucurie pentru el, dornică să îl pri- 
mească. Să îl iubească. Râse cu ochi albaștri fumurii 
care străluceau de dorinţă. 

Jake auzi sunetul feminin dulce și moale venind 
din adâncul gâtlejului ei, şi acesta îi pârjoli muchiile 
sufletului. Privind-o în ochi, o rugă fără vorbe să se 
rețină, dar ea îi zâmbi cu toată dragostea, și blândețea 
chipului ei îl tăie în două. Se împinse adânc înăun- 
trul ei. Nu se așteptase ca ea să fie atât de strâmtă. Nu 
se așteptase... 

Ea lăsă să îi scape un mic strigăt. 

- În sfârșit..., șopti ea. 

Ar fi putut însemna orice, dar el simţi cum stomacul 
i se înnoadă. 

- Flower, Dumnezeule... 

Dädu să se retragă, dar ea își îngropă degetele în fe- 
sele lui. 

- Nu, strigă ea. Dacă o faci, nu te voi ierta niciodată. 

Lui îi veni să își dea capul pe spate și să urle de cât 
fusese de prost. În ciuda minciunilor Belindei și a 
propriilor laude false ale lui Fleur, ar fi trebuit să își 
dea seama că ea era virgină. Ar fi trebuit să o sperie 
şi să o facă să plece, așa cum intenționase, dar corupe- 
rea inocentelor era specialitatea lui, și fusese al naibii 
de egoist. 

Îi simţi picioarele lungi înfășurându:se în jurul pi 
cioarelor lui, o simţi trăgându- mai adânc înăuntru, 
deşi trebuia să o fi durut. Nu găsi puterea de a o răni 
şi mai mult retrăgându-se. Adunându-și toată puterea 
voinţei, rămase nemișcat, oferindu-i ei timp pentru a se 
obişnui cu dimensiunea lui. 

- lartă-mă, Flower. Nu am ştiut. 

Ea își mișcă șoldurile, încercând să îl apropie mai 
mult. El îi mângâie părul și se jucă cu buzele ei. 

- Aşteaptă o clipă, șopti el. 

- Sunt bine. 

El se întrebă cum de putea rămâne atât de erect înlă- 
untrul ei. Jake Koranda, regele idioţilor. În continuare 

ţeapăn ca un stâlp. Trăgând-o în ţeapă pe copila cu 
ochi mari. 

Își îngropă capul în gâtul ei, își încâlci degetele 
în părul ei și începu să se miște cu grijă înlăuntrul ei. Ea 
se cutremură. Degetele i se înfipseră în umerii lui. 

El se opri imediat. 

- Doare? 

- Nu, icni ea. Te rog... 

El se dădu înapoi ca să îi poată vedea fața. Ochii ei 
erau strâns închiși, buzele despărțite, nu de durere, ci 
de pasiune. Își ridică şoldurile şi o mângâie înăuntru, 
adânc și lung. O dată... de două ori... O privi cum se 
cutremură sub el. i 

O linişti cât ţinură replicile. În cele din urmă, ochii ei 
se deschiseră încet, încețoșaţi, limpezindu-se apoi trep- 
tat. Murmură ceva ce el nu putu înțelege, apoi îi zâmbi. 

- Minunat, șopti ea. 

El nu își putu reține zâmbetul. 

-Mă bucur că ești mulțumită. 

- Nu mi-am imaginat că poate fi chiar atât de... de... 

- Plictisitor? 

Ea izbucni în râs. 

- Anost!? sugeră el. 

- Nu sunt chiar cuvintele pe care le caut. 

- Ce spui de... 

- Uluitor, oferi ea. Colosal. 

- Flower? 

- Da? 

- Nu știu dacă ai observat, dar nu am terminat încă. 

-Nu am... Ochii i se măriră dintr-odată. A! 

El privi cum înţelegerea ei se transformă în 
stânjeneală. 

- Îmi... Îmi pare rău, zise ea bâlbâindu-se. Nu am 
avut intenția să fiu o purcică ori așa ceva. Nu am știu... 
Adică... 

Vocea i se stinse lamentabil. El trase cu gura de lobul 
urechii ei. 

- Dacă vrei, poţi să dormi puţin, șopti el. Să citești 
o carte sau ceva de genul acesta. Voi încerca să nu 
te deranjez. 

Încă o dată, începu să se miște în ea. Îi simți trupul 
relaxându-se, apoi devenind, treptat, din nou încordat. 
Degetele ei i se înfipseră în coaste. Era atât de catifelată 
și de dulce... 

- Ah, șopti ea. Se va întâmpla din nou, așa-i? 

- Poţi să pariezi. 

Câteva momente mai târziu, se prăbușiră împreună 
la capătul lumii. 


capitolul 14 


- Nu vei reuși să mă convingi să nu mai fiu supărat. 

- Tacă-ţi gura, Bird Dog! 

Fleur se trezise puţin după ora două dimineaţa și 
descoperise că era singură în pat. Îşi pusese chiloţii 
și hanoracul negru al lui Jake, apoi se îndreptase către 
bucătărie, unde îl găsise devorând un castron plin cu 
îngheţată. Începuse să o certe din clipa în care o văzuse 
și încă se certau. 

- Ar fi trebuit să îmi spui înainte să o facem. 

Își lăsă castronul în chiuvetă și dădu drumul la apă. 

-Să o facem? Eşti un adevărat maestru al exprimări- 
lor. Ar trebui să te faci scriitor când mai crești. Când ar 
fi asta? La cincizeci de ani? 

- Nu face pe isteața. Nu a fost bine, Flower, să nu îmi 
spui că erai o... nou-venită. 

Ea zâmbi dulce. 

- Ție teamă că nu te voi respecta dimineaţă? 

Devenea pricepută la a-i răspunde cum se cuvine fie- 
cărei glume, dar își dori ca el să înceteze să se mai certe 
și să o sărute. Începu'să deschidă sertare la întâmplare, 
căutând o bandă elastică. 

- Fir-ar să fie, Flower! Nu aș fi fost așa dur. 

- Aia se cheamă că ai fost dur? Cred că glumești. Aș 
putea să te întrec cu ochii închiși. 

Găsi o bandă elastică și își prinse părul într-o coa- 
dă de cal în vârful capului. Apoi, merse în sufragerie 
şi strânse un mănunchi de lumânări groase pe care le 
văzuse pe masă. 

El o urmă de parcă ea ar fi fost un copil care trebuia 
supravegheat. 

- Ce faci? 

- Mă pregătesc să fac o baie. 

- Este aproape trei dimineaţa. 

- Şi ce dacă? Put. 

Pentru întâia oară de când intrase ea în bucătărie, el 
se relaxă. 

- Da? De ce? 

Aproape reuși să afișeze zâmbetul acela larg arogant 
care o făcea să îi vină să îi dea o palmă și în același timp 
să îl sărute. 

- Tu ești expertul. Tu să-mi spui. 

Hanoracul lui nu îi acoperea în întregime chiloţii, iar 
ea trase de partea din spate când se îndepărtă de el. 

Aşeză lumânările în jurul căzii, le aprinse și tur- 
nă o cantitate generoasă de spumant de baie dintr-o 
sticlă aflată pe margine. Cumva, nu credea că era a 
lui Jake. Uri absolut toate femeile pe care el le întâlni- 
se vreodată. 

În timp ce cada se umplea, își răsuci coada într-un 
nod lejer şi îl prinse cu o clemă pe care o găsi în săcu- 
lețul de machiaj pe care îl purta în geantă. Indiferent 
de ce spunea Jake, ea nu regreta ce se petrecuse între 
ei. Atât de multe îi fuseseră impuse în viață. Alegerea 
aceasta fusese doar a ei. Și, când el se afla în ea, simţise 
ca și cum inima i-ar fi explodat de imensitatea dragostei 
pentru el. 

Lunecă în apă. Lumânările pâlpâiră în peretele de 
sticlă suspendat deasupra prăpastiei, iar ea se simţi ca 
și cum ar fi plutit în spațiu. Își aminti momentul acela 
dulce când el o pătrunsese și tandrețea lui de după. 

~ Este o petrecere privată sau poate oricine să participe? 

Îşi desfăcea deja fermoarul blugilor, aşa că întrebarea 
era una retorică. 

- Depinde dacă ţi-ai încheiat sau nu prelegerea. 

- Prelegerea a luat sfârșit. 

Mormăi ceva când păși în cadă și se lăsă ușor lângă ea. 

- Ce ai spus? 

~- Nimic. 

- Spune-mi. 

- Bine, Am spus că îmi pare rău. 

Ea se ridică pe coate. 

-Pentru ce îți pare rău? Pentru ce mai exact îţi pare 
rău? 

Trebuie să îi fi auzit nesiguranța din glas, pentru că o 
trase în brațele lui. 

- Nu-i nimic, păpușă. Nu îmi pare rău pentru nici un 
afurisit de lucru, cu excepția faptului că am fost prea 
dur cu tine. 

Apoi, o sărută, iar ea îl sărută la rândul ei, şi părul 
ei se desfăcu, fără ca vreunul din ei să observe. i înfă- 
șurară împreună picioarele și brațele, căzură în spumă, 
și Fleur își răsuci părul în jurul lor, al amândurora. 
Jake începu să o iubească în felul acela delicios care o 
făcu să strige iar și iar, până când el o potoli cu săru- 
turile lui. 

Apoi, o înfășură într-un prosop. 

- Acum, că m-ai epuizat, îi spuse, ce-ai zice să mă hră- 
nești? Eu sunt un bucătar execrabil, și nu am mâncat 
nimic în afară de înghețată și chipsuri de cartofi de când 
am ajuns aici. 

-Nu te uita la mine. Sunt un copil bogat și răsfăţat, 
îți aminteşti? 

El îşi legă un prosop asortat în jurul șoldurilor. 

- Adică nu știi să gătești? 

-Sar putea să îmi amintesc cum se fierbe un ou. 

- Până și eu pot face mai mult. 

În următoarea oră, făcură un dezastru din bucă- 
tărie. Făcură fripturi la grătar care nu avură decença 

de a se dezgheţa la mijloc, incinerară o baghetă fran- 
țuzească în cuptor și pregătiră o salată dintr-o lăptucă 
ce începuse să devină maronie și nişte morcovi fără 
vlagă. Fu cea mai bună mâncare pe care Fleur o mân- 
case vreodată. 


Plănuiseră să iasă la alergat duminică dimineața, dar, 
în schimb, se întoarseră în pat și făcură din nou dra- 
goste. După-amiază jucară cărţi şi spuseră glume groaz- 
nice și făcură din nou o baie erotică. Luni dimineaţă, 
Jake o trezi chiar înainte de răsărit, pentru drumul în- 
apoi în Los Angeles. Din moment ce amândoi aveau 
mașini, fură nevoiţi să conducă separat. O sărută după 
ce ea urcă în Porsche. 

-Să nu tai nici o curbă, bine? 

- Nici tu. 

O sunase pe Belinda cu o zi în urmă și îi repetase vi- 
novată minciuna cum că Lynn avea nevoie de ea. Acum, 
conduse direct la studio. 

Când ieși de la machiaj și coafură, Jake și Johnny 
Guy se certau deja, de data aceasta din cauza revizuirii 
pe care Jake nu o terminase în weekendul acela. Jake o 
salută cu o aplecare impersonală din cap. Ea ura ideea 
ca toată lumea să bârfească la adresa lor și își spuse în 
sinea ei că îi aprecia discreția. Totuși, se simţi un pic 
dezamăgită. 

Johnny Guy veni la ea. 

- Acum, dulceaţă, știu că a fost cam dificil pentru 
tine vineri, dar astăzi vom încerca să ușurăm lucrurile, 
Am făcut unele schimbări... 

- Nu am nevoie de nici o schimbare, se auzi spunând 
Fleur. Să o facem cum trebuie. 

El o privi cu îndoială. Ea îi făcu încrezătoare un semn 
de apreciere cu degetul, ca și cum ar fi fost un pilot de 
vânătoare gata să decoleze pentru patrula din zori. Pu- 
tea să facă asta. Și, de data aceasta, nu avea să îl lase 
pe Jake să uite că era o femeie, nu un copil. 

Jake își făcu din nou apariția în costumaţie. Când 
Johnny Guy începu să schițeze scena, Jake îl întrerupse: 

-Am crezut că am decis să tăiem o mare parte din 
scenă. Știm deja că nu poate să ducă asta la capăt. Să nu 
mai pierdem timp. 

Johnny Guy nu o lăsă să răspundă. 

- Mica domnișoară spune că dorește să facă o încerca- 
re. Se întoarse către echipă. Vremea spectacolului, fete 
şi băieţi. Să ne apucăm de muncă. 

Camerele porniră. Jake o privi fioros din partea cea- 
laltă a micului dormitor. Ea îi zâmbi larg, în timp ce 
mâinile i se îndreptau spre nasturi. El era prea arogant, 
iar ea avea să îi dea o lecţie. leși din rochie fără să își 
ia ochii din ai lui. Acum, ei doi aveau secrete. El era 
amuzant și înnebunitor și drag, iar ea îl iubea cu toată 
inima. Sigur simțea și el la fel - cel puţin un pic ~, altfel 
nu ar fi putut face dragoste cu ea atât de dulce. 

lubește-mă, te rog. Doar un pic.“ 
și desfăcu sutienul. Jake se încruntă și se mișcă din 
locul lui. 

- Tăiaţi! 

- La naiba, Jako, eu sunt singurul care strigă „Tăiaţi!“ 
Se descurca de minune. Ce ai păţit? Johnny Guy se plesni 
peste picior. Nimeni nu strigă „Tăiaţi“ în afară de mine! 
Nimeni! 

Tirada continuă, iar Jake deveni și mai îmbufnat. În- 
trun final, se plânse că un scaun fusese mișcat din locul 
în care se afla. Johnny Guy aproape că îl pocni. 

- Este în regulă, îi spuse ea regizorului, simțindu-se 
ca o femeie stăpână pe situație. Sunt gata să încep 
din nou. 

Camerele porniră. Chipul lui Jake era un nor de 
furtună. Sutienul căzu, Îl desfăcu lent, chinuindu-l, tor- 
turându-l cu puterea ei delicioasă, recent descoperită. 
Aplecându-se, își scoase chiloţii şi merse la el. 

Trupul lui deveni rigid în timp ce ea îi descheie nas- 
turii cămăşii și își vâri mâinile înăuntru. Atinse locul 

pe care îl sărutase chiar în dimineaţa aceea. Își împinse 
şoldurile înspre ale lui și apoi făcu un lucru pe care nu 
îl repetase. Se aplecă și își trecu limba peste unul din 
sfârcurile lui. 

- Tăiaţi şi păstraţi! strigă Johnny Guy, ţopăind trium- 
fător ca un omuleţ pe arcuri. Minunat, mielușel dulce! 
Pur şi simplu, minunat! 

Jake se încruntă, înșfăcă halatul alb de prosop de la 
fata de la garderobă și o vâri pe Fleur în el. 

În timpul unei pauze, ea o căută pe Lynn. Din mo- 
ment ce nu dorea ca aceasta să afle că fusese acasă la 
Jake, nu putea să apară și să o întrebe în mod direct 
dacă ea trimisese biletul, așa că trebui să o ia pe ocolite. 
Dar Lynn refuză să se lase prinsă. Mai devreme ori mai 
târziu, jură Fleur, avea să îi smulgă adevărul. 

Lucrurile merseră bine în restul dimineţii și, până 
după-amiază târziu, filmaseră din nou tot materialul 
de vineri și începură să îi filmeze pe cei doi în pat. 
Johnny Guy captă totul - tensiunea lui Matt, vina 
lui, neliniștea care clocotea imediat sub suprafață... 
și seducţia fără odihnă a lui Lizzie. Jake nu îi vorbi 
aproape deloc, în afară de momentele în care camerele 
filmau, dar era o scenă intensă, și amândoi trebuiau să 
fie concentrați. 

De îndată ce încheiară lucrul din ziua aceea, el dis- 
păru. Nici unul dintre ei nu dorise prea mult în ul- 
timele două nopți, iar ea își spuse în sinea ei că era 
obosit. Dar, pe măsură ce zilele treceau, iar el continua 
să păstreze distanța, nu mai găsi scuze liniștitoare. El 
O evita. 

Weekendul veni și trecu, și speranțele că el avea să o 
sune se transformară în nefericire. Sosi și dimineaţa 
de luni, iar ea se gândi să îl oblige la o confruntare, 
dar se temu prea mult că avea să sfârșească prin a-l ruga 
să o iubească, și nu putea îndura una ca asta. Jake îi 
transmitea tare și clar să nu dea nici o semnificaţie lu- 
crurilor petrecute între ei în Morro Bay. 

În locul zilelor, începu să numere orele până când 
avea să termine. Joi era ultima ei zi pe platou. Trecu 
mecanic prin scena ei cu Lynn, filmă niște prim-planuri 
şi merse acasă deznădăjduită. 

-'Ţi-a spus ceva Jake despre petrecerea lui Johnny 
Guy din weekendul acesta? o întrebă Belinda în seara 
aceea, la cină. Cu siguranță plănuiește să participe. 

- Nu știu. Nu am vorbit despre asta. 

Fleur nu avea să discute niciodată cu Belinda despre 
sentimentele ei pentru Jake, așa că se scuză de la masă. 


Soţia lui Johnny Guy, Marcella, era una dintre amfi- 
trioanele preferate ale Hollywoodului, și invitase toate 
personalitățile la petrecerea pe care o dădea ca să săr- 
bătorească terminarea Eclipsei unei dimineţi de duminică. 
Fleur pricepea greu. Până în ultima clipă, avu slaba spe- 
ranță că Jake avea să îi ceară să meargă cu el. În schimb, 
sfârşi prin a merge cu Belinda. 

Marcella umpluse casa Kelly din cartierul Brent- 
wood cu flori, lumânări și muzică. Fleur știa că sin- 
gurul mod în care putea trece de noaptea aceea cu o 
urmă de demnitate era să joace rolul Micuţei Scântei, 
şi purtă o rochie de gală din mătase bej cu dungi ori- 
zontale lucioase de culoarea cafelei. Rochia tubulară 
avea un subtil aer egiptean pe care îl accentuă cu brățări 
asortate aurii și cu sandale fără toc care aveau la gleznă 
o cataramă cu pietre preţioase. Își împletise părul ud şi 
îl periase după ce se uscase așa încât îi cădea pe spate 
într-o cascadă de valuri. Marcella Kelly îi spuse că arăta ca 
o Cleopatra blondă. 

Marcella era pe atât de sofisticată pe cât era Johnny 
Guy de simplu. În vreme ce el se plimba cu o cutie 
de Orange Crush și un trabuc cubanez, ea își încu- 
raja oaspeţii să încerce aperitivele: somon marinat 
în tequila, tartine decorate cu frunze comestibile de 
cactus și gogoșele minuscule umplute cu legume cres- 
cute hidroponic. 

Fleur studie mulțimea peste vârful capului lui Dick 
Spano, dar Jake nu se zărea nicăieri. Belinda îl îngră- 
mădise pe Kirk Douglas într-un colț. Actorul, care avea 
o expresie uşor amuzată, era fără îndoială bombardat 
de povestea fiecărui film pe care îl făcuse vreodată, din- 
tre care unele pe care probabil ar fi preferat să le uite. 
Fleur sorbi din băutura ei și se prefăcu a o asculta pe 
vedeta masculină în devenire care apăruse lângă ea. 
Afară, auzi un tunet. Apoi, mulțimea se mută, și îl zări 
pe Jake. 

Acesta sosise cu Lynn și cu producătorul de fil- 
me documentare, cel mai nou amant al lui Lynn. 
Inima lui Fleur se strânse. Marcella Kelly se năpusti 
asupra lui și apoi îl conduse printre oaspeţii ei, ca pe 
un trofeu pus în vitrină. Fleur nu putu îndura asta. 
Se scuză de lângă vedeta în ascensiune şi se încuie în 
baie, unde se sprijini de ușă și își spuse că - indiferent 
de ce avea să se întâmple -— avea să își păstreze mândria 
în seara aceea. El avea să şi-o amintească îmbrăcată 
precum Cleopatra, cu un tip care fura inimi dansând 
cu ea. 

În cele din urmă, se forță să părăsească baia şi să se 
strecoare din nou în mulțime. Ploaia începuse să loveas- 
că în ferestrele cu menouri. Privi în jur și văzu că Jake 
dispăruse. Câteva momente mai târziu, își dădu seama 
că nici Belinda nu era de găsit. 

Ar fi putut fi o coincidenţă, dar își cunoștea mama 
prea bine și imediat se simți neliniștită. „Fac doar ce 
este cel mai bine pentru tine, scumpo.“ Dacă Belinda 
își dăduse seama de ce simțea Fleur și hotărâse să inter- 
vină? Numai gândul acesta fu de ajuns să o facă pe Fleur 
să se cutremure. 

Începu să o caute, strecurându-se printre oaspeţi și 
mergând din cameră în cameră, în vreme ce o conver- 
satie fictivă i se desfășura în minte. „Dă-i doar o șansă, 
Jake, și știu că te vei îndrăgosti de ea așa cum s-a îndră- 
gostit ea de tine. Voi doi sunteți o pereche perfectă.“ 

Fleur nu avea să o ierte niciodată. 

Când căutarea ei de la parter se dovedi nefructuoasă, 
se strecură la etaj și, deși reuși, stânjenitor, să dea buzna 
peste Lynn și iubitul ei, nu o putu găsi pe mama sa. To- 
tuşi, chiar când se pregătea să se întoarcă la parter, auzi 
zgomote venind din dormitorul Marcellei Kelly. Aruncă 
pe furiș o privire înăuntru. 

-Nu mai avem ce discuta. Să ne întoarcem la 
petrecere. 

Era glasul lui Jake. Cu inima în gât, Fleur se strecură 
în dormitor. 

- Încă două minute, de dragul vremurilor trecute, 
spuse Belinda. Îţi amintești cât ne-am distrat împreună 
în motelul acela îngrozitor din lowa? Nu voi uita nicio- 
dată dimineața aceea. 

Tonul intim din vocea Belindei o luă pe Fleur prin 
surprindere. Când făcu un alt pas în încăpere, reflexia 
lor sări la ea dintr-o veche oglindă lungă până în podea: 
Belinda într-o rochie roz de la Karl Lagerfeld şi Jake pur- 
tând o jachetă care părea aproape respectabilă. Aceștia 
stăteau în picioare într-un fel de nișă pentru haine. El 
îşi încrucișă brațele peste piept. Belinda întinse mâna şi 
îl atinse. Expresia blândă, îngrozitoare, de pe chipul ei o 
făcu pe Fleur să simtă cum i se usucă gura. 

-Cred că misiunea ta în viaţă e să frângi inimile fe- 
meilor Savagar, zise Belinda. Înţeleg un spirit rebel și 
am știut de la început că nu eram destul de specială 
pentru tine. Dar Fleur este. Nu vezi asta? Voi doi sunteţi 
făcuți unul pentru celălalt, iar tu îi frângi inima. 

Fleur își înfipse unghiile în palme. Jake se îndepărtă 
de Belinda. 

-Nu face asta. 

- Eu am trimis-o la tine! exclamă Belinda. Am tri- 
mis-o la tine, și acum îmi trădezi încrederea. 

_ Încredere! Ai trimis-o la mine ca să salvezi cinci 
minute de film pe care nu ai dorit să le vezi sfârșind 
pe podeaua camerei de tăiere. Cinci minute din carie- 
ra prețioasei tale Micuţe Scânteietoare. „Regulează-mi 

fata, Koranda, pentru ca Micuța Scânteie să își salveze 
cariera,“ Asta mi-ai spus. 

Fleur își simţi stomacul strângându-i-se. 

-Nu mai face atâta pe sfântul, şuieră Belinda. Ți-am 
salvat filmul. 

- Filmul nu era deloc în pericol. 

- Mie așa mi s-a părut. Am făcut ce trebuia. 

- Da, sigur. Ai lăsat-o pe fiica ta pe treptele mele pen- 
tru magicul leac de dormitor al mămicii. Spune-mi ceva, 
Belinda. Ăsta va fi obiceiul cu tine? Îi vei încerca mai 
înainte tu pe amanțţii fiicei tale? Vor da audiție ca să te 
asiguri că se ridică la standardele tale înainte să îi laşi în 
patul fiicei? 

Încăperea să roti în jurul ei. Dispreţul lui Jake pârjo- 
lea aerul. 

- Ce soi de femeie ești? 

- Sunt o femeie care își iubeşte fiica. 

- Aiurea! Nici măcar nu îţi cunoşti fiica. Singura per- 
soană pe care o iubești ești tu însăţi. 

Se răsuci şi se trezi față în faţă cu reflexia din oglindă 
a lui Fleur. 

Fleur nu se putu mișca. Durerea din pieptul ei se 
răsuci ca un animal îngrozitor, tăindu-i respiraţia și 
făcând ca lumea să fie neagră şi urâtă. Jake fu lângă 
ea într-o clipă. 

- Flower... 

Belinda scăpă un strigăt moale și ascuţit. 

- Dumnezeule! Scumpa mea. Alergă la Fleur și îi 
prinse brațele. Este în regulă, scumpo. _ 

Lacrimile se rostogoliră pe obrajii lui Fleur. Îi împin- 
se pe amândoi și păși înapoi - sacadat şi jenant, încer- 
când să scape de animalul îngrozitor care o sfâșia cu 
ghearele lui. 

- Nu mă atinge. Să nu mă atingă nici unul din voi! 

Chipul Belindei se schimonosi. 

- Scumpo... Lasă-mă să îţi explic. Trebuia să te ajut. 
Trebuia... Nu înţelegi? Ai fi putut să distrugi totul pen- 
tru noi: cariera ta, planurile noastre, visurile noastre. 

Acum, eşti o celebritate. Regulile sunt diferite pentru 
tine. Nu vezi asta? 

- Taci din gură! strigă Fleur. Eşti mizerabilă. Amân- 
doi sunteţi. 

- Te rog, scumpo... 

Fleur își trase mâna şi o lovi peste față pe mama ei, 
cât putu de tare. Belinda ţipă și se împletici înapoi. 

- Fleur! 

Jake să grăbi către ea. Ea își încleştă dinţii și scoase un 
mârâit de animal sălbatic. 

- Stai departe! 

- Ascultă-mă, Fleur. 

Întinse mâna să o atingă, iar ea se dezlănţui, arun- 
cându-se asupra lui, strigând la el, lovindu-l cu picioa- 
rele, ucigându-... Ah, Dumnezeule, ucide-l! Încercă să 
o prindă în braţe, dar ea se eliberă și ieși alergând din 
încăpere, apoi pe scări în jos. Zeci de feţe speriate o pri- 
viră în vreme ce ea alerga prin foaier şi ieși pe uşă. 

Ploaia torențială o biciui. Își dori să fi fost gheaţă, 
așchii tari de gheaţă care să o taie și să o felieze în bu- 
cățele de carne și os destul de mici încât să fie luate de 
ape. Își ridică fusta udă şi alergă pe aleea șerpuită. Bare- 
tele sandalelor îi mușcară carnea picioarelor, iar tălpile 
îi alunecară pe asfaltul ud, dar nu încetini. O luă prin 
iarbă și alergă spre porţi. 

Îl auzi în spatele ei, strigându-i numele în ploaie, și 
alergă și mai iute. Părul i se lipi de obraji. El blestemă, 
şi sunetul pașilor apăsaţi deveni mai puternic. O prinse 
de umăr și o dezechilibră. Ea se împiedică în mătasea 
udă, și căzură împreună, exact așa cum făcuseră prima 
oară, în faţa fermei. 

Crezuse că el o dorise în noaptea aceea. Rochiţa ei, 
furoul de culoarea pielii şi cercurile strălucitoare de aur 
care îi atârnaseră de urechi... Toate fuseseră alese de Be- 
linda. Mama ei o trimisese la el în acea costumație. 

- a-ţi mâinile de pe mine! 

El o strânse mai tare și o întoarse ca să fie față în faţă 
cu el. Jacheta lui era leoarcă și murdară de noroi. Pâraie 
de apă de ploaie îi curgeau pe față. 

- Ascultă-mă! Ceea ce ai auzit nu a fost întreaga 
poveste. 

Ea își încleștă dinții. 

- Ai fost amantul mamei mele? 

7 Nu... 

Îşi trecu degetul mare peste obrajii ei. 

- A venit în camera mea, dar eu m-am oprit. Nu am... 

- Ea a scris biletul acela! Ea m-a trimis la tine, ca să 
faci dragoste cu mine! 

- Da. Dar ce s-a petrecut în noaptea aceea a fost doar 
între tine și mine. 

- Nemernicule! Sări cu pumnii la el. Nu îmi spune că 
m-ai băgat în pat pentru că te-ai îndrăgostit de mine, 
şi nu doresc să aud nici un rahat din partea ta. Dă-mi 
drumul imediat! 

Încet, strânsoarea i se domoli şi îi dădu drumul. Ea 
se chinui să se ridice. Părul ud îi atârna peste faţă, iar 
vorbele ei ieșeau în mici rafale. 

- Dacă dorești cu adevărat să mă ajuţi... adu-o pe 
Lynn. Şi apoi... ţine-o pe Belinda departe de mine. 
Pentru o oră. Ține- departe... preţ de o oră. 

- Flower... 

- Fă-o, nemernicule. Măcar atât merit. 

Stăteau în ploaie, cu piepturile ridicându-li-se şi co- 
borându-li-se și apa scurgându-li-se din păr. El încuviin- 
tă din cap şi se întoarse înapoi spre casă. 

Lynn o conduse pe Fleur acasă, fără să pună între 
bări. Nu dori să o lase singură, dar Fleur insistă că avea 
să meargă direct la culcare. Însă, de îndată ce Lynn ple- 
că, Fleur aruncă niște haine în cea mai mare valiză a 
ei, își smulse rochia distrusă și își trase o pereche de 
blugi. Jake şi Belinda complotaseră în jurul ei, o folosi- 
seră... Iar ea făcuse să le fie atât de ușor. Se întrebă dacă 
discutaseră despre ea când erau împreună în pat. Jake 

spusese că nu se ajunsese până acolo, dar ajunsese des- 
tul de departe, iar stomacul ei se întoarse pe dos. 

Închise valiza, sună la compania aeriană și își rezervă 
un loc în următorul zbor către Paris. Mai avea un singur 
lucru de făcut înainte de a pleca... 


Când Jake o lăsă pe Belinda să plece, aceasta era 
disperată. Panica îi crescu când ajunse acasă și văzu 
că Porsche-ul nu mai era. Alergă în camera lui Fleur și 
găsi patul plin de haine aruncate. Rochia egipteană udă 
era pe podea. O ridică şi o lipi de obraz. Bineînţeles că 
Fleur era supărată, dar avea să se întoarcă. Avea nevoie 
de puţină vreme ca să se liniştească, atâta tot. Belinda și 
Fleur erau inseparabile; toată lumea ştia asta. Mai mult 
decât mamă și fiică. Erau cele mai bune prietene. 

Belinda observă lumina aprinsă în baie. Cu rochia 
distrusă încă în mâini, merse să o stingă. Mai întâi ob- 
servă foarfeca, lucind pe albul chiuvetei, apoi scoase 
un țipăt ușor, îndurerat. O grămadă mare de păr blond 
ud se afla pe podea. 


Jake conduse fără țintă, încercând să nu gândească, 
dar nodul de gheaţă din pieptul lui nu voia să se dizolve. 
În ziua în care ea îi învinsese împotrivirea, el se aflase la 
capătul nenorocit al liniei. Când Fleur îi apăruse la ușă, 
ar fi trebuit să o sperie şi să o facă să fugă, așa cum și 
dorise să facă. Dar nu fusese în stare să îi reziste. 

Lăsă în urmă periferia şi curând conducea pe străzile 
ude și pustii care alcătuiau inima Los Angelesului. Se 
dezbrăcă de jacheta distrusă şi conduse în cămaşă. Ea 
fusese minunată. Senzuală, captivantă... O rănise prima 
oară, dar rămăsese în continuare cu el, continuase să 
aibă încredere în el. 

Locul de joacă se afla la capătul străzii pline de gunoi 
şi de visuri destrămate. Sala de sport din parc îşi pier- 
duse barele orizontale, iar leagănul nu mai avea leagăne. 
Un singur reflector lumina un panou care avea un inel 
cu marginea ruginită şi câteva bucăţi din ceea ce fusese 

cândva o plasă. Își parcă mașina și se întinse în spate 
după mingea de baschet. Doar un copil ar fi fost atât 
de tont să aibă încredere așa cum avusese ea. Un copil 
care nu fusese destul de lovit de viață ca să se deștep- 
te. Dar cu siguranță fusese al dracului de lovită acum. 
Păși într-o băltoacă noroioasă când traversă strada, către 
terenul de joacă gol. Fusese atât de lovită, încât nu avea 
să mai fie niciodată toantă. 

Ajunse la asfaltul crăpat şi începu să bată mingea. 
Aceasta lovi asfaltul şi îi lovi apoi mâna. Nu dorea să 
şi-o amintească stând lungită în cada lui, înconjurată 
de lumânări. Frumoasă, udă, cu ochi visători. Nu dorea 
să se gândească la ceea ce îi făcuse. 

Porni către coș și marcă din săritură. Inelul tre- 
mura şi mâna îl înțepa, dar mulțimea începu să urle. 
Trebuia să înlăture toate obstacolele, să arate mulți- 
mii ce avea, să o facă să strige atât de tare, încât să nu 
mai poată auzi nimic altceva, cu atât mai puţin vocile 
chinuitoare din el. 

Se învârti pe lângă un oponent și duse mingea către 
mijlocul terenului. Fentă spre dreapta, spre stânga, apoi 
se desprinse din driblare pentru o lovitură din săritură. 
Mulțimea o luă razna, strigându-l. „Doc! Doc! Doc!“ 

Luă mingea şi îl zări pe Kareem în față, aşteptându-l, 
o maşină de ucis rece. Kareem, superomul, chipul coş- 
marurilor lui. Îl fentă. Dădu să meargă spre stânga, dar 
Kareem era o mașină care citea minţi. Iute, înainte să o 
vadă în ochii tăi, înainte să o simtă prin porii lui, înain- 
te să îți cunoască cele mai întunecate secrete. Acum. 

Se roti spre dreapta iute ca fulgerul, sări, zbură prin 
aer... Oamenii nu pot zbura, dar eu o pot... Pe lângă 
Kareem... în stratosferă... BUM! 

„Doc!“ Erau în picioare. „Doc!“ Strigau. 

Kareem se uită la el, apoi se recunoscură unul pe 
celălalt cu respectul cuvenit între legende. Apoi, mo- 
mentul trecu şi fură din nou inamici. 

Mingea era vie sub degetele lui. Se gândi doar la min- 
ge. Era o lume minunată. O lume în care un bărbat 

putea merge drept ca un uriaș și nu simțea niciodată 
rușinea. O lume cu arbitri care diferențiau limpede bi- 
nele de rău. O lume fără copii delicați și inimi frânte. 
Jake Koranda. Actor. Dramaturg. Câștigător al premiu- 
lui Pulitzer. Dorea să renunțe la toate și să își trăiască 
fantezia. Dorea să fie Julius Erving, alergând pe teren cu 
picioare cu aripi, sărind în nori, zburând mai sus, mai 
departe, mai liber decât orice om. Aruncând mingea 
pentru glorie. Da. 

Strigătele mulțimii se stinseră, iar el rămase sin- 
gur într-un petic de lumină ruginită, exact la capătul 
neantului. 


Micuța fugară 


„Nu vreau o schiță pentru modul de 
viaţă, nu vreau să-mi spună nimeni cum să 
trăiesc. lau totul pas cu pas.“ 


Errol Flynn My Wicked, Wicked Ways 


capitolul 15 


Fleur încercă să doarmă în avionul spre Paris, dar, 
de fiecare dată când închidea ochii, îi auzea pe Jake şi 
pe Belinda. „Regulează-mi fata, Koranda, ca să își poată 
salva cariera.“ 

- Domnișoara Savagar? 

Un șofer în livrea se apropie de ea în timp ce stătea 
lângă banda pentru bagaje pe aeroportul Orly. 

- Tatăl dumneavoastră vă așteaptă. 

Il urmă pe şofer prin terminalul aglomerat până la 
o limuzină parcată la marginea trotuarului. Acesta îi 
deschise ușa, iar ea se strecură înăuntru, în brațele 
lui Alexi. 

- Papa. 

El o trase aproape. 

- Aşadar, draga mea, ai decis în sfârșit să vii acasă, la 
mine. 

Ea își îngropă faţa în materialul scump al hainei cos- 
tumului lui și începu să plângă. 

- A fost așa groaznic. Am fost atât de proastă. 

- Gata, gata, copilă. Odihnește-te acum. Totul va 
fi bine. 

Începu să o mângâie și fu atât de liniştitor, încât 
își închise ochii. 

Când ajunseră acasă, Alexi o ajută să meargă în ca- 
mera ei. Ea îl rugă să rămână lângă ea până când avea să 
adoarmă, iar el o făcu. 

Era târziu când se trezi a doua zi dimineaţă. O servi- 
toare îi oferi cafea în sufragerie, alături de doi croasanţi, 
pe care îi împinse deoparte. Nu își putu imagina că avea 
să mai pună vreodată mâncare în gură. 

Alexi intră, se aplecă și o sărută pe obraz. Se încrun- 
tă când observă blugii și puloverul în care se strecurase 
după duș. 

-Nu ai adus alte haine cu tine, draga mea? Va trebui 
să îţi luăm unele astăzi. 

-Am și alte lucruri. Doar că nu am avut energia ne 
cesară ca să mi le pun. 

Putu să vadă că el era nemulțumit și își dori să fi 
făcut un efort ca să arate mai bine. El o cercetă cu un 
ochi critic. 

- Cum ai putut să faci așa ceva cu părul tău? Arăți ca 
un băiat. 

- A fost un cadou de adio pentru mama. 

- Înţeleg. Atunci, ne vom ocupa astăzi de el. Făcu 
semn către servitoare să îi toarne cafea, apoi scoase o 
ţigară din tabachera de argint pe care o purta în buzu- 
narul de la piept al hainei costumului său. Spune-mi se 
s-a întâmplat. 

- Te-a sunat Belinda? 

- De câteva ori. Este disperată. l-am spus că ești în 
drum spre insulele greceşti, dar nu ai dorit să îmi spui 
spre care. l-am zis și să te lase în pace. 

- Ceea ce înseamnă că este în drum spre Grecia. 

- Bineînţeles. Rămaseră tăcuţi pentru o vreme, apoi 
Alexi întrebă: Toate astea au de-a face cu un anumit 
actor? 

- De unde ştii? 

- Este treaba mea să știu tot ce îi afectează pe cei care 
îmi aparţin. 

Ea își cobori privirea în cafea, încercând să ascundă 
faptul că ochii i se umpleau din nou de lacrimi. Era 
sătulă de plâns, sătulă de suferința dureroasă dinlăun- 
trul ei. 

- M-am îndrăgostit de el, zise ea. Am fost în patul lui. 

- Inevitabil. 

Ea nu își putu reține amărăciunea. 

- Mama mi-a luat-o înainte. 


Flacăra pasiunii 217 


Două panglici înguste de fum se ondulară din nările 
lui Alexi. 

-Mă tem că tot inevitabil. Mama ta este o femeie cu 
o voinţă slabă când vine vorba despre vedete de film. 

- Au făcut o înţelegere. 

-Cear fi să îmi povestești?! 

Alexi ascultă când Fleur repetă conversaţia pe care o 
auzise între Jake și Belinda. Când încheie, spuse: 

- Motivaţiile mamei tale par clare, dar ale amantu- 
lui tău? 

Tresări la alegerea vorbelor lui. 

- Motivaţiile lui erau foarte clare. Filmul acesta 
însemna totul pentru el. Scena de dragoste trebuia 
să iasă. Când am îngheţat, și-a văzut întregul proiect 
explodând. 

- Este păcat, draga mea, că nu ai făcut o alegere mai 
bună pentru primul tău amant. 

- Este evident faptul că nu sunt cel mai bun judecă- 
tor de caractere din lume. 

El se lăsă pe spate pe fotoliu și își încrucișă picioarele. 
La un alt bărbat, gestul ar fi părut efeminat, dar Alexi îl 
făcu elegant de masculin. 

-Sper că plănuieşti să stai cu mine pentru o vreme. 
Cred că ar fi cel mai bine pentru tine. 

-Pentru o vreme. Până când îmi dau seama pe ce 
lume mă aflu. Asta, dacă mă primeşti. 

-Am așteptat asta mai mult decât îți poți imagina, 
draga mea. Va fi plăcerea mea. Se ridică. Am ceva să îţi 
arăt. Mă simt cam ca un copil care așteaptă Crăciunul. 

- Ce este? 

- Vei vedea. 

Îl urmă prin casă și prin grădini către muzeu. El băgă 
cheia în yală și o răsuci. 

- Închide ochii. 

Ea făcu așa cum îi ceru el. Alexi o conduse pe ușă în in- 
teriorul rece, cu un aer ușor stătut, al muzeului. Își aminti 
ultima oară când fusese aici, în ziua în care îl întâlnise 

pe fratele ei. Nu știa dacă tată] ei îl găsise vreodată pe 
Michel. Ar fi trebuit să întrebe, dar nu o făcuse. 

- De data aceasta am avut noroc, zise Alexi. Îmi văd 
toate visurile îndeplinite. Îl auzi apăsând un întrerupă- 
tor. Deschide ochii. 

Muzeul era întunecat, cu excepția unei perechi de 
reflectoare din centru. Acestea luminau platforma care 
fusese goală ultima oară când intrase ea aici. Acum, pe 
platformă se afla cel mai magnific automobil pe care îl 
văzuse vreodată. Era de un negru strălucitor, cu o capo- 
tă nesfârșit de lungă care arăta ca desenul animat al ma- 
şinii unui milionar. L-ar fi recunoscut oriunde, și lăsă să 
îi iasă o exclamaţie ușoară. 

- Este Royale-ul. L-ai găsit! 

- Nu îl văzusem din 1940. 

Repetă povestirea pe care i-o spusese de atâtea ori. 

- Eram trei, draga mea. Am condus-o până în canali- 
zarea Parisului și am înfășurat-o în pânză și paie. Pe tot 
parcursul războiului, nu m-am apropiat de ea, de teamă 
să nu fiu urmărit. Apoi, când m-am întors, după Elibe- 
rare, mașina dispăruse. Ceilalți doi bărbaţi care ştiau de 
ea fuseseră uciși în Africa de Nord. Acum, cred că au 
găsit-o nemţii. Mi-a luat mai mult de treizeci de ani să îi 
dau de urmă. 

- Dar cum? Ce s-a întâmplat? 

- Zeci de ani de cercetări, bani daţi în locuri potrivite 
şi nepotrivite. 

Scoase fluturând o batistă din buzunarul de la piept 
şi şterse o urmă de praf invizibilă de pe bară. 

- Tot ce contează este că dețin cea mai importantă 
colecţie de Bugatti pursânge din lume, iar Royale-ul este 
bijuteria coroanei. 


Mult mai târziu, după ce el îi arătase fiecare caracte- 
ristică a mașinii, merse în camera ei, unde o aștepta un 
stilist. Bărbatul nu puse nici o întrebare, ci tăie scurt pă- 
rul lui Fleur şi îi spuse că nu putea face mai mult decât 
după ce îi mai creștea. Arăta îngrozitor, ca un prizonier: 

ochi mari cu cearcăne, un cap prea mare și fără păr. 
Totuși, reflexia ei urâtă îi dădu un pervers sentiment de 
plăcere. Acum, exteriorul ei se potrivea cu felul în care 
se simţea. 

Alexi se încruntă când o văzu și o trimise înapoi în 
camera ei ca să se machieze, dar nici asta nu fu prea 
mult de ajutor. Merseră la o plimbare prin împrejurimi 
şi discutară despre ce aveau să facă atunci când avea să 
se simtă mai bine. Dormi un pic după-amiază. La cină, 
ciuguli din pieptul de vițel, apoi merse în biroul lui 
Alexi ca să asculte Sibelius. El o ţinu de mână, și, pe 
măsură ce muzica o învăluia, unele dintre nodurile du- 
reroase dinlăuntrul ei începură să slăbească. Fusese o 
proastă să o lase pe Belinda să o ţină departe de tatăl 
ei în toți aceşti ani, dar întotdeauna îi permisese mamei ei 
să o manipuleze. Se temuse să se revolte chiar și în cel 
mai mic mod, de teamă să nu piardă dragostea Belindei, 
O dragoste pe care acum ştia că nu o avusese niciodată 
cu adevărat. 

Îşi sprijini capul de umărul lui Alexi şi îşi închise 
ochii. Nu mai putea să adune pic de mânie autentică 
împotriva lui. În durerea ei, găsise, în sfârșit, iertare. 
El era singura persoană din viața ei care nu avea nimic 
de câştigat dacă o iubea. 

În noaptea aceea, nu putu să doarmă. Găsi una din- 
tre vechile sticle cu pastile de dormit ale Belindei, înghi- 
ți două pilule şi se lăsă pe marginea patului. Cea mai rea 
parte era că își pierdea respectul de sine. Îi permisese 
Belindei să o ducă de nas. Gâfâise ca un cățeluş în timp 
ce făcea tot ceea ce mama ei dorea. „lubeşte-mă, mă- 
mico. Nu mă părăsi, mămico.“ Apoi, apăruse Jake. Își 
construise fantezii stupide în jurul lui şi încercase să se 
convingă că el o iubea la rândul lui. Se concentră asupra 
durerii, râcâind-o ca pe crustă. 

-Te simți rău, draga mea? 

Alexi îşi înnodă cordonul halatului în pragul ușii. Nu 
îl văzuse niciodată ciufulit. Părul lui subţire, cenușiu, 
era atent îngrijit, ca și cum tocmai ar fi ieșit de la frizer. 

- Nu, nu îmi este rău. 

- Arăți ca un băieţaș cu groaznicul tău păr ciopârțit. 
Biet copil. Acum, treci în pat. 

O înveli ca și cum ar fi fost un copil. 

-Te iubesc, papa, zise ea moale, strângându-i mâna 
care se odihnea peste cuvertura ei. 

El îi atinse buzele cu buzele lui. Erau uscate și neaș- 
teptat de aspre. 

- Intoarce-te. Te voi freca pe spate ca să te ajut să 
adormi. 

Ea se conformă. Se simţea bine. Mâinile lui aluneca- 
ră sub cămașa ei și, în timp ce el îi masa pielea, tensiu- 
nea ei dispărea. 

Pastilele de dormit își făcură treaba, și ea se cufundă 
într-un vis despre Jake. Jake făcând dragoste cu ea. Jake 
sărutându-i gâtul și atingând-o prin materialul mătăsos 
al chiloților. 

După primele câteva zile în Paris, viaţa lui Fleur înce- 
pu să se așeze în aparenţa unei rutine. Se trezea târziu, 
apoi asculta muzică ori răsfoia o revistă. După-amiaza 
dormea până când una dintre servitoare o trezea la 
timp să facă duș și să se îmbrace înainte ca Alexi să vină 
acasă. Uneori, se plimbau împreună prin împrejurimi, 
dar mersul o obosea, și nu se aventurau prea departe. 
Era greu pentru ea să doarmă noaptea, așa că Alexi o 
freca pe spate. 

Ştia că trebuia să înceteze să mai fie abătută și încercă 
să își facă planuri, dar nu se putea întoarce imediat în 
State. Arătând în felul acela, se îndoia că ar fi recunos- 
cut-o cineva, dar, dacă asta s-ar fi întâmplat, ar fi fost 
nevoită să înfrunte reporteri, lucru care era imposibil. 

August lăsă loc lunii septembrie. Belinda continuă să 
sune, iar Alexi continuă să o amâne. li spuse că Fleur 
se răzgândise probabil în legătură cu Grecia și îi zise că 
detectivii pe care îi angajase credeau că ar fi putut fi în 
Bahamas. O mustră pe Belinda fiindcă eșuase ca mamă 
şi o făcu să plângă. 

Fleur începu să se gândească la Grecia. Întotdeauna 
iubise insulele. Ar fi putut cumpăra o casă acolo și un 
cal. Insulele i-ar fi vindecat inima frântă. Îi spuse lui 
Alexi că dorea să folosească o parte din banii de care 
el se ocupase pentru ea, dar el îi zise că aceștia erau 
blocaţi în investiții pe termen lung. Ea îi ceru să îi deblo- 
cheze. El îi spuse că ar trebui să înţeleagă că nu era chiar 
atât de simplu și că nu ar trebui să își facă griji în privin- 
ţa banilor. El avea să îi cumpere orice dorea. Ea îi spuse 
că îşi dorea o casă pe o insulă din Egee şi un cal. El îi 
spuse că aveau să discute despre asta când ea urma să se 
simtă mai bine. Conversaţia aceasta o neliniști. Fusese 
atât de simplu să îl lase pe Alexi să se ocupe de toa- 
te. Facturile erau întotdeauna plătite, iar ea și Belinda 
aveau întotdeauna oricâţi bani doreau. 

Încercă să se forțeze să facă mișcare. Într-o zi, reuși să 
treacă dincolo de porțile casei. Un alergător cu o ben- 
tiţă portocalie trecu iute ca fulgerul pe lângă ea. Nu își 
amintea cum era să ai atât de multă energie, așa că se 
întoarse în casă, 

În noaptea aceea, se trezi că avea cămașa de noapte 
leoarcă de transpirație. Visase din nou despre Jake. Era 
din nou la porțile mănăstirii, privindu-l cum se îndepăr- 
ta conducând. Merse în baie să ia o pastilă de somn, dar 
sticluța era goală. O luase pe ultima cu două nopți în 
urmă. Se îndreptă spre camera Belindei, ca să vadă dacă 
putea găsi altele. Pe drum, văzu o lumină slabă la capă- 
tul coridorului. Aceasta venea de la scările care duceau 
în pod. Curioasă, urcă până la capăt şi intră în cea mai 
ciudată încăpere pe care o văzuse vreodată. 

Tavanul fusese pictat în albastru cu nori albi pufoși. 
O parașută murdară, căzută într-o parte, atârna deasu- 
pra patului îngust de fier. Alexi ședea într-un scaun de 
lemn cu spatele drept, cu umerii căzuţi, privind ţintă 
la un pahar gol. Belinda îi spusese că Michel obișnuia 
să stea în pod. Acesta fusese dormitorul lui. 

- Alexi? 

- Lasă-mă în pace. leși de aici! 

Fusese atât de absorbită de propria. durere, încât nu 
se gândise la durerea tatălui ei. Îngenunche lângă scau- 
nul lui. Nu îl văzuse vreodată să bea atât de mult, dar 
acum mirosea a alcool. 

- Îţi este dor de el, nu-i așa? întrebă încetișor. 

- Nu ştii nimic despre asta. 

- Ştiu cum este să îţi fie dor de oameni. Ştiu cum este 
să îţi fie dor de cineva pe care îl iubeşti. 

El îşi înălță capul, și ochii lui reci o înspăimântară. 

- Compasiunea ta este înduioșătoare, dar nu este 
necesară. Michel este un nevolnic, și l-am alungat din 
viața mea. 

„Ca pe mine“, gândi în sinea ei. „Așa cum m-ai alun- 
gat şi pe mine cândva.“ 

- Atunci, ce cauţi în camera lui? 

-Am băut prea mult și mă răsfăț. Tu, dintre toți, 
ar trebui să înţelegi asta. 

Se simţi rănită. 

-Crezi că mă răsfăț 

-Sigur că da. Felul în care o pui pe Belinda pe un 
piedestal. Felul în care m-ai transformat în mintea ta în 
tatăl pe care l-ai dorit întotdeauna. 

Simți cum se înfioară. Se ridică și își frecă braţele. 

-Nu a fost nevoie să te transform, În aceşti ultimi 
ani, ai fost minunat cu mine. 

- Am fost exact cum știam că îţi doreai să fiu. 

Fleur își dori deodată să se întoarcă în camera ei. 

- Mă... duc la culcare acum. 

- Aşteaptă. Puse paharul gol pe masă. Nu mă lua în 
seamă. Am propria fantezie, aşa că nu ar trebui să râd de 
a ta. Visam cu ochii deschiși la ce s-ar fi întâmplat dacă 
Michel ar fi fost un fiu demn de mine, nu un nevolnic 
pervers care nu ar fi trebuit nicicând să se nască. 

- Este atât de învechit, zise ea. Milioane de bărbați 
sunt homosexuali. Nu este așa mare lucru. 

Se ridică atât de iute de pe scaun, încât ea avu impre- 
sia că urma să o lovească. 

-Nu știi nimic! Nimic! Michel este un Savagar. 

Păși furios prin încăpere, mișcările lui înnebunite 
înspăimântând-o. 

- O astfel de obscenitate este de neconceput pentru 
un Savagar. Este sângele mamei tale. Nu ar fi trebuit 
niciodată să mă însor cu ea. A fost singura greșeală din 
viața mea, și nu am fost niciodată în stare să îmi revin. 
Neglijenţa ei la pervertit pe Michel. Dacă nu te-ai fi 
născut, ea i-ar fi fost o mamă ca lumea. 

Alcoolul era cel care vorbea. Acesta nu era tatăl ei. 
Trebuia să scape înainte să audă mai multe. Se întoarse 
către ușă, dar el era deja lângă ea. 

- Nu mă cunoști deloc. Îşi trecu mâna peste braţul ei. 
Cred că ar trebui să discutăm acum. Am încercat să fiu 
răbdător, dar a trecut destul timp. 

Ea încercă să se îndepărteze, dar el nu îi dădu drumul. 

- Mâine, spuse ea. Când vei fi treaz. 

-Nu sunt beat. Doar melancolic. Își puse mâinile pe 
ceafa ei şi îi mângâie ușor urechea cu degetul mare. Ar 
fi trebuit să o vezi pe mama ta când era chiar mai tânără 
decât ești tu. Atât de plină de optimism... Atât de pasio- 
nală. Şi la fel de egoistă ca un copil. Am planuri pentru 
tine, draga mea. Planuri pe care le-am făcut când aveai 
șaisprezece ani, din prima zi în cate te-am văzut. 

-Ce fel de planuri? _ 

- Eşti înspăimântată. Întinde-te pe patul lui Michel și 
lasă-mă să te frec pe spate ca să putem discuta. 

Nu dorea să stea pe patul lui Michel. Voia să meargă 
în camera ei, să încuie ușa și să își tragă cuverturile 
peste cap. 

- Haide, draga mea. Te-am supărat. Lasă-mă să fac să 
îţi treacă. 

Îi zâmbi atât de călduros, încât tensiunea ei se ate- 
nuă. Lui îi era dor de Michel în seara asta, atâta tot. lar 
ea era geloasă, ca de obicei, încă încercând să uite că 
fratele ei exista. O dirijă către pat, 

Se întinse pe salteaua goală și își îndoi mâinile sub 
obraji. Patul se lăsă când el se așeză lângă ea și începu să 
îi frece spatele prin materialul subțire al halatului. 

- Te-am așteptat cu răbdare, draga mea. Ți-am dat doi 
ani. Te-am lăsat să te îndrăgostești. V-am lăsat pe tine 
şi pe mama ta să mânjiți numele de Savagar cu vulgara 
ta carieră. 

Ea se încordă. 

- Ce vrei să... 

- Şşsttt. Acum, eu vorbesc, draga mea, iar tu trebuie 
să asculți. În noaptea în care team văzut aplecându-te 
peste coșciug ca să săruţi buzele bunicii tale moarte, 
am știut că fusese făcută o mare nedreptate. Tu erai tot 
ce ar fi trebuit să fie fiul meu, dar erai prea atașată de 
mama ta. Nu mai departe de luna trecută, nu tolerai 
nici un fel de critică la adresa ei. Am fost nevoit să îţi 
acord timp ca să vezi tu însăți cine este cu adevărat, pen- 
tru ca falsul tău sentimentalism să nu stea între noi. 
A fost o lecție dureroasă, dar necesară. Acum, ştii ce 
simte cu adevărat faţă de tine.-Şi acum ești în sfârșit gata 
să îți ocupi locul alături de mine. 

Ea se întoarse pe spate și își ridică privirea spre el. 

- Nu înţeleg ce vrei să spui. Să îmi ocup locul alături 
de tine? 

El își îndoi mâinile în jurul umerilor ei și îi masă. 
Pleoapele lui erau pe jumătate închise, aproape som- 
noroase. Ea voia să plece, înainte să se întâmple 
ceva îngrozitor. 

Privi parașuta. Aceasta atârna strâmbă și îngălbenită 
deasupra ei. 

- Locul tău este alături de mine, draga mea. Lângă 
mine. Eşti. potrivită lângă mine într-un mod în care 
mama ta nu a fost niciodată. Își strecură degetele sub 
gulerul deschis al halatului ei. Te voi forma într-o femeie 
magnifică. Am planuri minunate pentru tine. 

Mâinile îi coborâră mai adânc, deschizând gulerul 
halatului, apoi şi mai jos. 

- Alexi! 

Ridică mâinile și îi prinse încheieturile. 

El zâmbi atât de blând, încât ea se rușină de ceea ce 
crezuse că el intenționase să facă. 

- Este în regulă să fim împreună, draga mea. Nu vezi, 
de fiecare dată când te uiţi la tine? Nu vezi infidelitatea 
mamei tale de fiecare dată când te uiţi în oglindă? 

Infidelitate? Pentru o clipă, nu își dădu seama de în- 
ţelesul cuvântului. 

-A sosit vremea să afli adevărul. Renunţă la fantezie, 
copilă. Renunță. Adevărul va fi mult mai bun. 

- Nu... 

-Nu eşti fiica mea. Cu siguranţă ai simțit asta. Mama 
ta era însărcinată când m-am căsătorit cu ea. 

Bestia revenise. Bestia cea mare și urâtă, care dorea 
să o facă fărâme. 

-Nu te cred. Mă minți. 

- Eşti fiica nelegitimă a lui Errol Flynn, cel mai vechi 
dușman al meu. 

Era o glumă. Chiar încercă să zâmbească, ca să îi ara- 
te că era de treabă. Dar zâmbetul îi muri, și norii pictaţi 
pe tavan se încețoșară când şi-l aminti pe Johnny Guy 
pomenind despre Belinda şi Errol Flynn la Grădina 
lui Allah. 

Alexi se aplecă și își lipi obrazul de al ei. 

- Nu plânge, copilă. Este mai bine așa. Nu vezi? 

Norii se îngrămădiră în faţa ochilor ei, şi bestia îi 
mușcă din carne, luând mușcături care nu erau destul 
de mari cât să facă treaba cum trebuia. El o atinse uşor 
prin halat. 

- Atât de frumoși. Mici şi delicaţi, nu plini, ca ai ma- 
mei tale. 

- Nu! Naiba să te ia! 

li împinse mâna la o parte și încercă să se ridice, dar 
bestia îi devorase puterea, 

- lartă-mă, draga mea. Am fost nesăbuit, sunt chiar 
stânjenit. Îi dădu drumul. Trebuie să îţi acord timp ca 
să te obișnuieşti, să vezi lucrurile cum le văd eu, să vezi 
că nu este nimic rău în a fi împreună. Nu avem același 
sânge. Nu ești sârige pur. 

- Eşti tatăl meu, șopti ea. 

- Niciodată! zise el cu asprime. Nu m-am considerat 
niciodată tatăl tău. Aceşti ultimi doi ani au fost o curta- 
re. Chiar și mama ta a înţeles asta. 

Se împinse și se ridică. Nasturii saltelei îi săpaseră 
în genunchi. 

-Nu stărui asupra acestui lucru, spuse el. Am fost 
neiertător de lipsit de tact. Vom continua ca până acum 
până vei fi pregătită. 

- Pregătită? Vocea îi era hârșâită, ca și cum s-ar fi îne- 
cat. Pregătită pentru ce? 

- Vom discuta mai târziu despre asta. 

- Acum! Spune-mi acum! 

- Este foarte limpede că ești tulburată. 

- Vreau să aud totul. 

-Ți se va părea ciudat. Nu ai avut timp să te 
obișnuieşti. 

-Ce doreşti de la mine, Alexi? 

El oftă. 

-Doresc să rămâi cu mine, să mă laşi să te răsfăţ. 
Doresc să îţi lași părul să crească iar, ca să fii din nou 
frumoasă. 

Era mai mult. O ştia. 

- Spune-mi! 

-Nu ai avut destul timp. 

- Spune-mi! 

Degetele i se înfundară în saltea, şi înălță o rugăciune 
tăcută. „Nu spune ceea ce ştiu că vei spune. Nu spune că 
doreşti să fiu amanta ta.“ 

El nu făcu asta. 

li spuse că voia ca ea să îi dăruiască un copil. 


Alexi își explică planul în vreme ce Fleur stătea la 
fereastra murdară a podului şi privea afară, la acoperiș. 
Ceva roz stătea pe țigle: trupul lipsit de pene al unui pui 
de pasăre care căzuse dintr-un cuib aflat într-unul dintre 
coșuri. Alexi se foia prin camera din pod, cu mâinile în 
buzunarele halatului, şi îi explica totul cu grijă. De înda- 
tă ce avea să rămână însărcinată, avea să o ducă undeva 

pe toată durata sarcinii şi apoi el avea să anunțe că adop- 
tase un copil. Copilul urma să aibă sângele lui, sângele 
ei şi pe al lui Flynn. 

Ea privi îndelung la trupul fără pene. Acesta nu avu- 
sese niciodată o șansă la viaţă, nu avusese nici măcar 
şansa de a-i creşte penele. 

El o asigură că motivele lui nu erau acelea ale unui 
bărbat depravat - „Tu ai spus-o, tăticule, nu eu“ - și că, 
după ce toate astea aveau să ia sfârșit, puteau reveni la 
vechea lor relaţie, iar el avea să îi fie tată iubitor, exact 
aşa cum dorea ea. 

- Voi angaja un avocat, spuse ea, dar glasul îi era atât 
de sugrumat, încât vorbele îi ieşiră ca o șoaptă spar- 
tă, şi fu nevoită să repete. Voi angaja un avocat. Ími 
vreau banii. 

El râse. 

- Angajează o armată, dacă dorești. Ai semnat hâr- 
tiile cu mâna ta. Ba chiar ţi le-am explicat. Este totul 
foarte legal. 

- Îmi vreau banii. 

- Nu îţi face griji în ceea ce priveşte banii, draga mea. 
Mâine îţi voi cumpăra tot ceea ce doreşti. Diamante 
pentru degetele tale. Smaralde care să se asorteze cu 
ochii tăi. 

- Nu. 

- Mama ta a fost singură cândva, zise el. Nu avea nici 
un ban, nici un viitor. Şi era însărcinată, deşi eu nu 
ştiam la vremea aceea. Tu ai acum nevoie de mine exact 
la fel de mult cum mama ta a avut atunci. 

Trebuia să îl întrebe. Înainte să iasă din această în- 
căpere, trebuia să întrebe, numai că plângea din nou și 
abia reuși să scoată cuvintele sugrumate: 

- Ce ştii tu despre mine? 

Întrebarea ei îl nedumeri. 

Ea se îneca. 

-Ce ştii tu de ai ajuns să crezi că aş face ceva atât de 
îngrozitor? Ce slăbiciune vezi? Nu ești prost. Nu ai face 

această propunere obscenă dacă nu ai crede că există o 
şansă să accept. Ce nu este în regulă cu mine? 

El ridică din umeri. Fu un gest elegant şi, în același 
timp, plin de milă. 

-Nu este vina ta, draga mea. Circumstanţele te-au 
obligat, dar trebuie să înţelegi că, de una singură, nu 
eşti nimic mai mult decât o decoraţiune frumoasă. 
Nu ai nici o valoare reală. Nu ştii să faci nimic. 

Ea îşi şterse nasul cu dosul mâinii. 

- Sunt cel mai faimos fotomodel din lume. 

-Micuța Scânteie este creaţia Belindei, draga mea. 
Ai eşua fără ea. lar dacă ar fi să reușeșşti... Ei bine, 
nu ar fi propriul tău succes, așa-i? Eu îţi ofer o func 
ţie şi promisiunea că nu îţi voi întoarce niciodată 
spatele. Amândoi ştim că asta este cel mai important 
pentru tine. 

El era convins că ea avea să o facă. Putea să vadă asta 
în neclintita lui aroganță. Acesta privise înlăuntrul ei, 
văzuse ce se afla acolo şi hotărâse că era destul de slabă 
încât să facă acest lucru obscen. 

Cu un suspin ţinut în frâu, alergă din camera din 
pod și pe scări în jos, către propria cameră, unde încuie 
ușa și își lipi spatele de ea. 

Nu după mult timp, auzi pașii lui pe coridor. Alexi 
se opri în fața ușii ei. Ea își închise strâns ochii, abia 
putând să respire. El se îndepărtă. Ea se lăsă să alunece 
pe ușă şi se așeză pe podea, unde își încolăci trupul pes- 
te genunchii îndoiţi. Rămase astfel, ascultând bubuitul 
propriei inimi, până în orele târzii ale nopții. 


Cheia se întoarse fără zgomot în broască atunci când 
deschise ușa muzeului. Puse jos geanta de umăr și apăsă 
pe tabloul de lumini. Palmele îi transpirau, și el și le 
şterse de blugi în timp ce merse spre încăperea mică de 
unelte din spate. 

Totul era impecabil, exact ca și el. Își aminti felul în 
care i se simțeau mâinile când îi atinseseră sânii și îşi în- 
crucișă braţele peste piept. Se strădui să se concentreze 

asupra rândurilor de unelte. În cele din urmă, găsi ceea 
ce dorea. Îl ridică de pe raftul îngust și îi testă greutatea 
în mâini. Belinda se înșela. Regulile erau aceleaşi pen- 
tru toată lumea. Dacă oamenii nu urmau regulile, își 
pierdeau umanitatea. 

Închise ușa şi traversă muzeul către Royale. Luminile 
din tavan scânteiau ca stele micuţe în finisajul negru 
strălucitor. Mașina fusese preţuită. Alexi o înfășurase în 
pânză şi paie ca să nu păţească nimic. 

Ridică ranga deasupra capului şi o cobori pe capota 
neagră strălucitoare. Fălcile bestiei se închiseră strâns. 


capitolul 16 


Fleur încasă un cec de la American Express, folosin- 
duşi cardul în loc de act de identitate. Când ajunse la 
Gare de Lyon, trecu prin mulțime către tabela cu orarul 
plecărilor şi studie încrengătura de numere şi de orașe. 
Următorul tren pleca spre Nîmes, care se afla la 640 de 
kilometri de Paris. 640 de kilometri de răzbunarea lui 
Alexi Savagar. 

Distrusese Royale-ul, stâlcind în mod sistematic ca- 
pota și parbrizul, grilajul şi farurile, îndoind aripile și 
părțile laterale. Apoi, atacase inima maşinii, motorul 
fără pereche al lui Ettore Bugatti. Pereţii groși de piatră 
ai muzeului făcuseră imposibil ca zgomotul să se audă 
în exterior şi nimeni nu încercase să o oprească în timp 
ce punea capăt visului lui Alexi. 

Cuplul de bătrâni care ocupa deja compartimentul 
o privi cu suspiciune. Ar fi trebuit ca mai întâi să se fi 
curățat, pentru a nu ieși aşa tare în evidenţă. Se întoarse 
să privească pe fereastră. Avea sânge pe față, și tăietura 
de pe obraz, făcută de sticla care zburase, ustura. Era 
doar o tăietură mică, dar ar fi trebuit să o curețe ca să 
nu se infecteze și să îi lase o cicatrice, 

Îşi imagină propriul chip cu o cicatrice pe obraz. 
Apoi, își imagină cicatricea începând de la linia părului, 

tăind în diagonală peste frunte și îngroșându-se ca să 
intersecteze una din sprâncene. Ar fi făcut ca pleoapa 
să îi fie umflată şi i-ar fi tăiat obrazul şi bărbia. Asta ar fi 
trebuit să fie de ajuns, cugetă ea. O astfel de cicatrice ar 
fi ţinut-o în siguranţă pentru tot restul vieţii. 

Chiar înainte ca trenul să plece din staţie, în com- 
partiment intrară două tinere care purtau un teanc de 
reviste americane. Fleur le privi reflexiile în fereastră 
în timp ce acestea se așezară pe locurile lor și începu- 
ră să îi studieze pe ceilalți călători într-o modalitate 
tipică de turist. Părea că trecuseră săptămâni de când 
nu mai dormise şi era atât de obosită, încât se simțea 
ameţită. Își închise ochii şi îşi concentră atenţia asu- 
pra ritmului trenului. În timp ce aluneca într-un somn 
neliniștit, auzi ecoul metalului zdrobit şi trosnetul 
sticlei sparte. 

Când se trezi, fetele din America discutau despre ea. 

-Trebuie să fie ea, şoptea una din ele. Nu îi lua în 
seamă părul. Uită-te la sprâncenele acelea. 

Unde era cicatricea? Unde era cicatricea aceea albă 
drăguță care să îi taie sprânceana în două? 

- Nu fi caraghioasă, şopti cealaltă fată. Ce ar căuta 
Fleur Savagar aici, călătorind de una singură? Și apoi, 
am citit că se află în California, face un film. 

Panica lovi în interiorul ei ca lovitura unei răngi. Mai 
fusese recunoscută de o sută de ori până atunci, și acum 
nu era cu nimic mai diferit, dar asocierea cu Micuța 
Scânteie o făcu să se simtă rău, Îşi deschise încet ochii. 

Fetele se uitau pe o revistă. Fleur reuși să zărească 
pagina în reflexia ferestrei: era o reclamă la îmbrăcă- 
minte sport pe care o făcuse pentru Armani. Părul îi 
zbura în toate direcțiile de sub marginea unei pălării 
mari, pleoştite. 

Fata care stătea exact în faţa ei luă în cele din urmă 
revista şi se aplecă în față. 

-Mă scuzaţi, spuse ea. Va spus vreodată cineva că 
arătaţi exact ca Fleur Savagar, fotomodelul? 

Căscă gura la ele. 

- Nu vorbeşte engleza, zise într-un final fata. 

Însoţitoarea ei închise revista. 

- i-am spus că nu este ea. 

Ajunseră la Nîmes, și Fleur găsi o cameră într-un ho- 
tel ieftin lângă staţia de tren. Noaptea, în vreme ce stă- 
tea lungită în pat, amorţeala din ea se frânse în sfârșit. 
Începu să plângă, cu suspine chinuitoare de singurătate, 
trădare și disperare îngrozitoare şi fără margini. Nu îi 
mai rămăsese nimic. Dragostea Belindei fusese o min- 
ciună, iar Alexi o mânjise pentru totdeauna. Apoi, mai 
era Jake... Ei trei, împreună, îi violaseră sufletul. 

Oamenii supravieţuiau cu abilitatea lor de a lua hotă- 
râri, însă fiecare hotărâre pe care o luase fusese greșită. 
„Eşti un nimic“, spusese Alexi. Pe măsură ce noaptea se 
așternea în jurul ei, înţelese ce însemna iadul. ladul era 
să te pierzi în lume, chiar şi de tine însuți. 


-Îmi pare rău, domnişoară, dar contul acesta a fost 
închis. 

Cardul lui Fleur dispăru, ascuns ca trucul unui magi- 
cian în palma funcţionarului. 

Fu cuprinsă de panică. Avea nevoie de bani. Cu bani, 
se putea ascunde undeva unde ar fi fost protejată de 
Alexi și unde nimeni nu ar fi recunoscut-o, undeva unde 
Fleur Savagar ar fi putut înceta să existe. Dar acum, asta 
nu mai era posibil. În timp ce se grăbea pe străzile din 
Nîmes, încercă să se scuture de sentimentul că Alexi 
o urmărea. Îl vedea în pragul ușilor, în reflexiile vitri- 
nelor, în fețele oamenilor care treceau pe lângă ea pe 
stradă. Fugi înapoi către stația de tren. „Fugi!“ Trebuia 
să fugă. 


Când Alexi văzu distrugerea Royale-ului, conştientiză 
pentru întâia oară că era muritor. Simţi cum i se in- 
stalează o ușoară paralizie pe partea dreaptă, care dură 
aproape două zile. Se încuie în camera lui și nu acceptă 
pe nimeni. 

Întreaga zi stătea lungit în pat, cu o batistă în mâna 
stângă. Uneori, se uita lung la reflexia sa din oglindă. 

Partea dreaptă a feţei sale se lăsase. 

Era aproape imperceptibil, cu excepția gurii. Indife- 
rent de cât de mult încerca, nu putea controla picuratul 
salivei printr-un colț. De fiecare dată când își ridica ba- 
tista ca să o şteargă, ştia că gura era ceea ce nu avea să 
ierte niciodată. 

Paralizia trecu treptat, și, când putu să îşi controle- 
ze gura, îi chemă pe medici. Aceștia spuseră că fusese 
un mic infarct. O avertizare. li cerură să și ajusteze pro- 
gramul, să înceteze să mai fumeze și să își supravegheze 
dieta. Menţionară hipertensiunea. Alexi ascultă cu răb- 
dare, apoi îi concedie. 

La începutul lui decembrie, îşi scoase la vânzare co- 
lecţia de automobile. Licitaţia atrase cumpărători din 
toată lumea. Fu sfătuit să stea la distanță, dar dori să pri- 
vească. Pe măsură ce fiecare maşină urca pe platformă, 
el studia fețele cumpărătorilor şi le imprima expresiile 
în minte, ca să şi le amintească pentru totdeauna. 

După ce licitația luă sfârșit, puse să fie dărâmat mu- 
zeul, piatră cu piatră. 


Aşezată la o masă ponosită în partea din spate a 
unei cafenele studențești în Grenoble, Fleur îşi înde- 
să în gură fiecare bucăţică dezgustătoare a celei de-a 
doua prăjituri, până când nu mai rămase nimic. Timp 
de aproape un an şi jumătate, mâncarea fusese singura 
care îi oferise sentimentul de siguranță. Când blugii îi 
deveniseră mai strâmți și fusese capabilă să prindă între 
degete acel prim pliu de grăsime de la baza coastelor, 
fumul gros al amorţelii se ridicase destul timp cât să 
simtă un sentiment scurt de conștientizare că Micuța 
Scânteie dispăruse. 

Își imagină expresia Belindei dacă ar fi putut să își 
vadă acum fiica prețioasă. În vârstă de douăzeci și unu 
de ani, supraponderală, cu părul tăiat și haine ieftine 

şi urâte. Iar Alexi... Îi putea auzi disprețul ascuns într-un 
alint mieros ca o bomboană cu un mijloc alterat. 

Îşi numără cu grijă banii şi părăsi cafeneaua, trăgând 
gulerul gecii bărbătești mai strâns în jurul gâtului. Era 
februarie, și trotuarul întunecat și lunecos păstra rămă- 
şiţele ninsorii din dimineața aceea. Își trase mai tare 
pe cap căciula de lână, mai mult ca să se protejeze de 
frig decât de teama că avea să fie recunoscută de cineva. 
Lucrul acesta nu se întâmplase de aproape un an. 

La cinema, începuse deja să se formeze coadă și, când 
îşi ocupă locul la sfârșit, un grup de studenţi americani 
veniţi la studii nimeri în spatele ei. Sunetele monotone 
ale accentului lor îi zgâriară urechile. Nu își mai amin- 
tea când vorbise ultima oară în engleză. Nu îi păsa dacă 
nu avea să mai vorbească niciodată. 

În ciuda frigului, palmele îi transpirau, şi Fleur şi le 
vârî mai adânc în buzunarele gecii. La început, își spu- 
sese că nici măcar nu avea să citească criticile despre 
Eclipsa unei dimineţi de duminică, dar nu fusese în stare 
să se abțină. Criticii fuseseră mai amabili cu ea decât se 
așteptase. Unul îi numise interpretarea „un debut sur- 
prinzător de promiţător“. Un altul comentase asupra 
„chimiei fierbinţi dintre Koranda și Savagar“. Numai că 
ea ştia cât de neîmpărtășită fusese acea chimie. 

Acum, pur şi simplu exista, acceptând orice slujbă 
găsea şi strecurându-se în săli de curs ale universității 
atunci când nu lucra. În urmă cu două luni, se culcase 
cu un german plăcut, care stătuse lângă ea la un curs de 
economie la Universitatea d'Avignon. Nu dorea ca Jake 
să fie singurul bărbat cu care făcuse dragoste. Nu după 
mult timp, se simţise de parcă Alexi îi sufla în ceafă și 
părăsise Avignonul pentru Grenoble. 

O franțuzoaică aflată la coadă în faţa ei începu să își 
tachineze partenerul. 

- Nu te temi că nu voi mai fi interesată de tine în 
seara asta, după ce voi fi petrecut două ore privindu-l pe 
Jake Koranda? 

El aruncă o privire către afișul filmului. 

- Tu eşti cea care ar trebui să fie îngrijorată. O voi pri- 
vi pe Fleur Savagar. Jean-Paul a văzut filmul săptămâna 
trecută și încă vorbeşte despre corpul ei. 

Fleur se ascunse mai adânc în gulerul gecii ei. Trebu- 
ia să vadă cu ochii ei. 

Găsi un loc în ultimul rând al cinematografului. Rulă 
genericul şi camera filmă panoramic o bucată lungă de 
pământ dintr-o fermă din lowa. Ghete prăfuite mer- 
geau pe o cărare pietruită. Dintr-odată, chipul lui Jake 
inundă ecranul. Cândva, îl iubise, dar focul incandes- 
cent al trădării arsese dragostea aceea, lăsând în urmă 
doar cenușă rece. 

Primele scene trecură, apoi Jake se afla în fața casei 
de la ferma din lowa. O tânără sări de pe un balansoar 
aflat pe verandă. Prăjiturile pe care Fleur le înfuleca- 
se i se îngrămădiră în stomac când se privi alergând în 
brațele lui. Își aminti soliditatea pieptului lui, atingerea 
buzelor lui. Își aminti de râsul lui, de glumele lui, de 
felul în care o strânsese atât de tare, încât crezuse că nu 
avea să îi mai dea vreodată drumul. 

Inima îi deveni grea. Nu mai putea rămâne multă 
vreme în Grenoble. Trebuia să plece. A doua zi. În seara 
aceea. Atunci. 

Ultimul lucru pe care îl auzi când ieși în grabă din 
cinematograf era glasul lui Jake. 

- Când te-ai făcut așa frumoasă, Lizzie? 

„Aleargă.“ Trebuia să alerge până când se rătăcea, 
chiar şi de ea însăși. 


Alexi se așeză pe scaunul de piele din spatele mesei 
de lucru din biroul lui şi îşi aprinse o ţigară, ultima din- 
tre cele cinci pe care îşi permitea să le fumeze în fiecare 
zi. Relatările îi erau livrate la ora trei fix în fiecare vineri 
după-amiază, dar aștepta întotdeauna până noaptea, 
când era singur, ca să le studieze. Fotografiile din fața 
lui arătau foarte mult ca restul care îi fuseseră trimise 
de-a lungul ultimilor ani. Păr urât, tuns la frizerie, blugi 
jerpeliți şi ghete scâlciate. Toată grăsimea aceea. Pentru 

cineva care ar fi trebuit să fie în apogeul frumuseţii sale, 
arăta obscen. 

Fusese convins că Fleur avea să se întoarcă în New 
York ca să își reia cariera, dar ea îl surprinsese rămâ- 
nând în Franţa. Lyon, Aix-en-Provence, Avignon, 
Grenoble, Bordeaux, Montpellier - toate, orașe cu uni- 
versități. Ea credea prosteşte că se putea ascunde de el în 
mulțimi anonime de studenţi. Ca și cum așa ceva ar fi 
fost posibil. 

După şase luni, începuse să ia cursuri la unele uni- 
versităţi. La început, fusese nedumerit de alegerea ei în 
ceea ce privea cursurile: prelegeri de analiză matemati- 
că, drept contractual, anatomie, sociologie. În cele din 
urmă, înţelesese tiparul şi își dăduse seama că ea alegea 
doar cursuri ținute în săli mari, unde erau slabe șansele 
să descopere cineva că nu era înscrisă ca studentă. leșea 
din discuţie înregistrarea oficială, din moment ce nu 
avea bani. Avusese el grijă de asta. 

Ochii îi căzură pe lista de slujbe ridicole pe care le 
avusese ca să se întrețină în ultimii doi ani: spălatul 
vaselor, curățarea grajdurilor, servirea la mese. Uneori, 
lucrase pentru fotografi, nu ca model - o astfel de idee 
era absurdă acum -, ci aranjând lumini şi ocupându- 
se de echipament. Ea descoperise fără voia sa care era 
singura apărare posibilă pe care o putea folosi împo- 
triva lui. Ce putea el să ia de la o persoană care nu 
avea nimic? 

Auzi pași şi strecură iute fotografiile înapoi în dosa- 
rul de piele. Când fură puse deoparte, merse la ușă și 
o descuie. 

Părul Belindei era ciufulit de la somn, iar rimelul îi 
era întins. 

- Am visat-o din nou pe Fleur, șopti ea. De ce o tot 
visez? De ce nu sunt mai bine? 

- Pentru că tu continui să te agăţi de ea, zise Alexi. 
Nu doreşti să îi dai drumul. 

Belinda își strânse mâna peste brațul lui, implorânduil. 

- Tu ştii unde se află. Spune-mi, te rog. 

-Te protejez, draga mea. Degetele lui lungi îi mângâ- 
iară obrazul. Nu vreau să te expun urii fiicei tale. 

Belinda îl lăsă, în sfârșit, singur. Se întoarse la biroul 
lui, unde studie din nou raportul, apoi îl încuie în seiful 
din perete. Deocamdată, Fleur nu avea nimic de valoare 
pe care el să îl poată distruge, dar avea să vină şi vremea 
aceea. Era un bărbat răbdător, și intenţiona să aştepte, 
chiar dacă avea să dureze ani în șir. 


Clopoțelul de deasupra ușii magazinului foto din 
Strasbourg zornăi chiar când Fleur puse ultima dintre 
rolele de film pe raft. Zgomotele neașteptate o speriau 
încă, deși trecuseră doi ani şi jumătate de când fugi- 
se din Paris. Își spuse în sinea ei că, dacă Alexi ar fi 
vrut, ar fi găsit-o până acum. Aruncă un ochi către 
ceasul de pe perete. Angajatorul ei avusese niște ediţii 
speciale de fotografii cu bebeluși, care îi ţinuse ocu- 
paţi întreaga săptămână, dar ea sperase că aglomeraţia 
se încheiase în după-amiaza aceea, ca să poată ajunge la 
cursul de economie. Ștergându-și mâinile de praf pe 
blugi, dădu la o parte perdeaua care separa mica recep- 
ţie de studio. 

Gretchen Casimir se afla de cealaltă parte. 

- Dumnezeule mare! exclamă aceasta. 

Fleur se simţi ca şi cum cineva îi prinsese o menghină 
în jurul pieptului. 

- Dumnezeule mare! repetă Gretchen. 

Fleur își spuse că era inevitabil să o găsească până la 
urmă careva - trebuia să fie recunoscătoare că durase 
atât —, dar nu se simți recunoscătoare. Se simţi prinsă 
în capcană și agitată. Nu ar fi trebuit să rămână atât de 
mult în Strasbourg. Patru luni însemnau prea mult. 

Gretchen își scoase ochelarii de soare. Privirea ei cer- 
cetă silueta lui Fleur. 

- Arăţi ca un balon. Este imposibil să te folosesc 
astfel. 

Părul ei era mai lung decât își amintea Fleur, iar cu- 
loarea castanie era mai strălucitoare. Pantofii cu toc gros 

păreau a fi Mario de Florence, costumul bej de olan- 
dă era cu siguranță de la Perry Ellis, iar eșarfa neapărat 
de la Hermes. Fleur aproape uitase cum arătau astfel de 
haine. Ar fi putut să trăiască preţ de șase luni din cât 
costa ceea ce purta Gretchen. 

- Trebuie să fi pus pe tine douăzeci de kilograme. 
Şi părul acela! Nu te-aș putea vinde nici măcar pentru 
Field & Stream’. 

Fleur încercă să scoată de la naftalină vechiul zâmbet 
larg care spunea „du-te dracului“, dar nu i se potrivea 
pe față. 

-Nimeni nu îți cere asta, zise ea înțepată. 

- Escapada aceasta te-a costat o avere, zise Gretchen. 
Contractele încălcate. Procesele. 

Fleur încercă să își bage o mână în buzunarul blugi- 
lor, dar materialul era întins atât de tare, încât reuși să 
își vâre doar degetul mare. Nu îi păsa. Dacă ar fi cântărit 
şaizeci și unu de kilograme ca în trecut, ar fi pierdut 
până și sentimentul trecător de siguranță. 

-Trimite-i chitanţele lui Alexi, zise ea. Are două mili- 
oane de dolari de la mine, care ar trebui să fie de ajuns. 
Dar îmi imaginez că ai aflat deja asta. 

Alexi ştia unde era ea. El fusese cel care o trimisese 
aici pe Gretchen. Camera se micșoră în jurul ei. 

- Te duc înapoi la New York, zise Gretchen. La o 
fermă pentru grași. Vor trece luni bune înainte să fii 
din nou în formă ca să lucrezi. Părul acela îngrozitor 
nu te ajută, așa că nu cred că Parker îți poate face rost 
de un nou film imediat. 

- Nu merg înapoi, zise Fleur. 

Se simți ciudat să vorbească în engleză. 

- Ba sigur că da. Uită-te la locul acesta. Nu îmi vine să 
cred că tu chiar lucrezi aici. Dumnezeule, după ce a ieșit 
Eclipsa unei dimineţi de duminică, unii dintre regizorii de 
top de la Hollywood te-au dorit. Își înfipse braţul oche- 
larilor de soare în buzunarul jachetei costumului, așa 


! Revistă despre pescuit și activităţi în aer liber (n.red.) 

că lentilele atârnau. Cearta aceasta prostească dintre 
tine şi Belinda a durat destul. Mamele și fiicele au pro- 
bleme tot timpul. Nu este nici un motiv de a face atâta 
scandal din asta. 

-Nu este treaba ta. 

- Maturizează-te, Fleur. Este secolul douăzeci, și nici 
un bărbat nu merită ca două femei care ţin una la alta 
să se despartă. 

Deci asta credea toată lumea, că ea și Belinda se 
certaseră din cauza lui Jake. Abia dacă se mai gândea 
la el. Vedea ocazional o poză cu el într-o revistă, de 
obicei încruntândusse la fotograful care îi invada intimi- 
tatea. Uneori, era cu vreo femeie frumoasă, și stomacul 
ei avea întotdeauna tendinţa de a se întoarce pe dos. 
Era ca și cum ai da pe neașteptate peste o pisică ori o 
pasăre moartă. Cadavrul era inofensiv, dar tot te făcea 
să tresari. 

Cariera actoricească a lui Jake era în plin avânt și, 
deși Eclipsa unei dimineţi de duminică îi adusese un pre- 
miu Oscar pentru scenariu, el încetase să scrie. Nimeni 
nu părea să cunoască motivul, dar lui Fleur nu îi păsa. 

Gretchen nu făcu nici cel mai mic efort să își ascun- 
dă disprețul. 

- Uită-te la tine. Ai douăzeci și doi de ani și te ascunzi 
în mijlocul pustietăţii, trăind ca o cerșetoare. Chipul 
tău este tot ce ai, și faci tot ce îţi stă în putere să îl dis- 
trugi. Dacă nu mă asculți, te vei trezi într-o dimineață, 
bătrână și singură, satisfăcută cu orice firimituri poți să 
aduni. Asta este ceea ce îţi dorești? Chiar atât de auto- 
distructivă ești? 

Era oare? Cea mai mare parte din durere dispăruse. 
Putea chiar să se uite la o fotografie din ziar cu Belinda 
și Alexi cu o oarecare detașare. Bineînţeles că mama ei 
se întorsese la el. Alexi era unul dintre cei mai impor- 
tanți bărbaţi din Franţa, iar Belinda avea nevoie de lu- 
mina reflectoarelor așa cum alți oameni aveau nevoie de 
oxigen. Uneori, Fleur se gândea să se ducă la New York, 
dar nu mai putea fi fotomodel din nou, și ce ar fi făcut 

acolo? Grăsimea o făcea să fie în siguranță, și era mai 
ușor să plutească în derivă în prezent decât să se azvârle 
cu capul înainte către un viitor nesigur. Era mai ușor să 
uite de fata care fusese atât de hotărâtă să facă pe toată 
lumea să o iubească. Nu mai avea nevoie de dragostea 
altor oameni. Nu avea nevoie de nimeni în afară de ea. 

- Lasă-mă în pace, îi spuse lui Gretchen. Nu mă 
întorc. 

- Nu am nici cea mai mică intenţie să plec până 
când... 

- Pleacă... 

-Nu poţi continua ca... 

- leși! 

Gretchen își lăsă ochii să treacă peste cămașă bărbă- 
tească urâtă, peste blugii strâmți. O evaluă, o judecă, și 
Fleur simți momentul exact în care Gretchen Casimir 
hotări că nu mai merita efortul. 

- Eşti o ratată, zise ea. Eşti tristă și demnă de milă, 
trăind o viață fără viitor. Fără Belinda, nu ești nimic. 

Veninul din spatele cuvintelor lui Gretchen nu le 
făcu să fie mai puţin adevărate. Fleur nu avea ambiţie, 
nici planuri, nici o mândrie că realizase ceva - nimic 
în afara reflexului de supravieţuire. Fără Belinda, nu 
era nimic. 

O oră mai târziu, părăsi magazinul foto și se urcă în 
următorul tren ce pleca din Strasbourg. 


Cea de-a douăzeci și treia aniversare a lui Fleur veni 
și trecu. Cu o săptămână înainte de Crăciun, azvârli 
câteva lucruri într-o geantă de voiaj, își luă permisul 
Eurail şi părăsi orașul Lille ca să se urce într-un tren spre 
Viena. Franţa era singurul loc din Europa în care putea 
lucra legal, dar simțea nevoia să fugă pentru câteva zile, 
altfel avea să se sufoce. Nu își mai amintea cum era să 
se simtă zveltă și puternică sau cum era să nu trebuiască 
să își facă griji în legătură cu plata chiriei unei camere 
sărăcăcioase, cu o chiuvetă pătată de rugină și cu pete de 
umezeală pe tavan. 

Alesese Viena dintr-un capriciu, după ce citise Lumea 
văzută de Garp. Un loc cu urși pe monocicluri și cu un 
bărbat care nu putea merge decât în mâini părea foarte 
potrivit. Găsi o cameră ieftină într-o pensiune vieneză 
veche, cu un lift ca o colivie aurită despre care portarul 
îi spuse că fusese stricat de germani în timpul războiu- 
lui. După ce își cărase geanta de voiaj şase etaje, des- 
chise ușa către o cameră minusculă cu mobilă stricată 
și se întrebă la care război se referise acesta. Își dezbră- 
că hainele, trase cuvertura pe ea și, în vreme ce vântul 
zdruncina ferestrele, iar liftul scârțâia, adormi. 

A doua zi dimineaţă, se plimbă prin palatul Schön- 
brunn și apoi luă un prânz ieftin la Leupold, lângă 
Rooseveltplatz. Un chelner îi puse în faţă o farfurie cu 
găluști austriece micuţe numite Nockern. Erau delicioa- 
se, dar îi fu greu să le înghită. În Viena, nu erau urși pe 
monocicluri și nici bărbați care mergeau în mâini, doar 
aceleași probleme vechi pe care, oricât ai fugi, nu le poți 
rezolva. Nu fusese niciodată cea mai curajoasă, cea mai 
iute ori cea mai puternică. Totul fusese o iluzie. 

Un pardesiu de la Burberry și o servietă Louis Vuit- 
ton trecură pe lângă masa ei, apoi dădură înapoi. 

- Fleur? Fleur Savagar? 

Îi luă un minut să îl recunoască pe bărbatul care 
stătea în faţa ei ca fiind Parker Dayton, fostul ei agent. 
Acesta avea în jur de patruzeci și cinci de ani, cu unul 
dintre chipurile acelea care arătau ca și cum fusese creat 
perfect de un Sculptor Divin și apoi, chiar înainte ca lu- 
tul să se usuce, îl împinsese înăuntru. Nici măcar barba 
roșcată îngrijit tunsă pe care și-o lăsase de când îl văzuse 
ultima oară nu putea ascunde cum trebuia bărbia neim- 
presionantă ori să echilibreze nasul turtit. 

Nu îl plăcuse niciodată pe Parker. Belinda îl alesese să 
se ocupe de cariera cinematografică a lui Fleur pe baza 
recomandărilor lui Gretchen, dar se dovedise că era 
amantul lui Gretchen la vremea respectivă, nu un repre- 
zentant al eșalonului superior de agenţi. Totuși, dacă 

se lua după servieta Vuitton și după pantofii Gucci, lu- 
crurile păreau să se fi îmbunătățit. 

- Arăţi ca dracu”. 

Fără să aștepte o invitaţie, se așeză pe locul din fața 
ei și își puse servieta pe podea. Se uită lung la ea. Ea îşi 
întoarse privirea. El clătină din cap. 

-A costato o grămadă pe Gretchen să rezolve cu con- 
tractele de fotomodel pe care le-ai încălcat. 

Mâna lui ciocănea în masă, iar ea avu sentimentul că 
acesta abia aștepta să își scoată calculatorul ca să bată 
niște cifre pentru ea. 

- Nu a costat-o nici un ban pe Gretchen, zise ea. 
Sunt sigură că Alexi a plătit cu banii mei, iar eu 
mi-am permis. 

El ridică din umeri. 

- Tu ești unul dintre motivele pentru care acum mă 
limitez la muzică. Își aprinse o ţigară. Sunt managerul 
celor de la Neon Lynx. Trebuie să fi auzit de ei. Sunt cel 
mai în vogă grup rock al Americii. De aceea mă aflu în 
Viena. Se scotoci în buzunare și în cele din urmă scoase 
un bilet. Vino la concertul din seara asta, ca oaspete al 
meu. Am vândut toate biletele de săptămâni bune. 

Ea văzuse afişele împrăștiate prin tot orașul. În seara 
aceea, era concertul de deschidere din primul lor tur- 
neu european. Luă biletul și calculă în minte cât putea 
obţine dacă Lar vinde. 

- Nu mi te pot imagina ca pe un manager de mu- 
zică rock: 

- Dacă o trupă rock dă lovitura este ca și cum ai fi pri- 
mit o licență de imprimat bani. Cei de la Lynx cântau 
într-un club de mâna a treia din Jersey când i-am desco- 
perit. Am știut că au ceva, dar nu știau să se prezinte. 
Nu aveau pic de stil, știi la ce mă refer? L-aș fi putut da 
pe mâna unui manager, dar afacerile nu mergeau prea 
bine la vremea aia, așa că m-am hotărât: ce naiba, hai să 
încerc. Am făcut unele schimbări și i-am scos la lumină. 
Îți voi spune adevărul. Mă aşteptam să dea lovitura, dar 

nu chiar așa. În ultimul nostru turneu, am avut revolte 
în două orașe. Nu ţi-ar veni a crede... 

El făcu cu mâna cuiva din spatele ei, și un al doilea 
bărbat li se alătură. Avea poate în jur de treizeci de ani, 
un păr stufos și o mustață ca Fu Manchu. 

- Fleur, acesta este Stu Kaplan, organizatorul de tur- 
nee pentru Neon Lynx. 

Spre ușurarea lui Fleur, acesta nu păru să o recunoas- 
că. Bărbaţii comandară cafea, apoi Parker se întoarse 
către Stu. 

-Ai rezolvat? 

Stu trase de mustaţa gen Fu Manchu. 

- Am petrecut o jumătate de oră la telefon cu afurisita 
aia de agenţie de recrutare până să găsesc pe cineva care 
vorbea engleza. Apoi, mi-au spus că s-ar putea să aibă o 
fată pentru mine peste o săptămână. lisuse, săptămâna 
viitoare vom fi în nenorocita de Germanie. 

Parker se încruntă. 

-Nu mă bag, Stu. Tu ești cel care va trebui să lucreze 
fără o secretară de turneu. 

Discutară preț de câteva minute. Parker se scuză 
ca să meargă la baie, iar Stu se întoarse către Fleur și 
o întrebă: 

- Este prieten cu tine? 

- Mai degrabă, o cunoștință veche. 

- Este un afurisit de dictator. „Nu mă amestec, Stu.“ 
La naiba, nu este vina mea că a rămas gravidă. 

- Secretara ta de turneu? 

Încuviinţă jalnic din cap, privind în cafea, cu mustața 
atârnând. 

-Lam spus că vom plăti pentru avort și toate cele, 
dar ea a zis că se duce înapoi în State, ca să o facă așa 
cum trebuie. Stu ridică privirea și o privi acuzator pe 
Fleur. Pentru numele lui Dumnezeu, aceasta este Viena. 
Freud este de aici, nu? Trebuie să existe doctori buni 
în Viena. 

Ea se gândi la câteva lucruri pe care să le spună, dar 
renunţă. El gemu: 

- Adică, nu ar fi fost rău dacă asta s-ar fi întâmplat în 
Pittsburg sau altundeva, dar a dracului Viena... 

-Ce face, mai exact, o secretară de turneu? 

Cuvintele ieșiră din ea fără intenţie. Plutea în derivă, 
ca totdeauna. Stu Kaplan o privi cu prima lui scânteie 
de interes. 

- Este o slujbă călduță: răspunzi la telefoane, verifici 
aranjamentele, ajuţi un pic cu trupa. Nimic prea greu. 
Sorbi din cafea. Tu... ă... vorbeşti vreun pic de germană? 

Sorbi și ea o gură. 

- Un pic. Şi italiană, și spaniolă. 

Stu se lăsă pe spate pe scaun. 

-Se plăteşte cu două sute pe săptămână, cazare și 
masă asigurată. Te interesează? 

Avea o slujbă de chelneriță în Lille. Avea cursurile și 
o cameră ieftină și nu mai făcea nimic din impuls. Dar 
asta părea ceva sigur. Diferit. Ar fi putut să se descurce 
timp de o lună ori două. Oricum, nu avea nimic mai 
bun de făcut. 

- Accept. 

Stu scoase o carte de vizită. 

- Fă-ţi bagajele și vino să mă vezi la Intercontinental 
într-o oră și jumătate. Mâzgăli ceva pe cartea de vizită și 
se ridică, Uite numărul camerei. Spune-i lui Parker că 
ne vedem acolo. 

Parker se întoarse la masă, iar Fleur îi relată ce se 
întâmplase. El izbucni în râs. 

-Nu poţi să accepţi slujba aceea. 

- De ce nu? 

-Nu ai putea să te ţii de ea. Nu știu ce ţi-a spus Stu, 
dar să fii secretară de turneu pentru orice trupă este o 
slujbă grea, iar cu o trupă ca Neon Lynx este chiar și 
mai dificil. 

Iat-o, confirmarea pe față că nu valora nimic fără Be- 
linda. Trebuia să plece și să uite cu totul de asta, dar 
ceea ce nu fusese nimic mai mult decât un impuls deve- 
ni dintr-odată ceva important. 

- Am avut slujbe dificile. 

El o bătu condescendent pe mână. 

- Haide să îți explic ceva. Unul dintre motivele pen- 
tru care Neon Lynx a rămas în vârf este faptul că sunt 
niște nemernici răsfățați și aroganţi. Este imaginea lor, 
și, sincer, o încurajez. Aroganţa lor este o mare parte 
din ceea ce îi face să fie atât de buni atunci când urcă pe 
scenă. Dar, în același timp, face imposibil să lucrezi pen- 
tru ei. lar secretară de turneu nu este ceea ce ai numi 
o slujbă de prestigiu. Să recunoaștem. Tu ești obișnuită 
să dai ordine, nu să le urmezi. 

Asta arăta cât de multe știa Parker Dayton. Ea conti- 
nuă, cu o încăpățânare pe care uitase că o poseda. 

- Mă descurc. 

Bărbatul căruia îi lipsea simțul umorului izbucni din 
nou în râs. 

- Nu ai rezista nici măcar o oră. Nu ştiu ce s-a întâm- 
plat cu tine în urmă cu trei ani, dar te-ai nenorocit al 
naibii de tare. lată un sfat gratuit. Renunţă la pâine 
și la prăjituri, apoi sun-o pe Gretchen și treci din nou 
în faţa camerelor. 

Ea se ridică. 

- Stu Kaplan își poate angaja propria secretară de tur- 
neu, corect? 

- În circumstanţe normale, dar... 

-În regulă, atunci. El mi-a oferit o slujbă, iar eu 
o accept. 

leși din restaurant înainte ca el să apuce să mai spună 
ceva, dar simţi nevoia să se sprijine de o clădire ca să își 
tragă răsuflarea. Ce făcea? Îşi spuse că-treaba asta era 
sigură, nimic mai mult decât o slujbă de secretară, dar 
bătăile inimii refuzau să încetinească. 


Când, o oră mai târziu, intră în camera de la Inter- 
continental, se simţi ca și cum intrase în Bedlam. Un 
grup de reporteri discutau cu Parker și cu doi tineri 
îmbrăcați extravagant, despre care ea presupuse că erau 
membri ai trupei. Chelneri aduceau tăvi cu mâncare 
și trei telefoane sunau în același timp. Nebunia a ceea 

ce făcuse o lovi din plin. Trebuia să iasă de aici, dar Stu 
răspunsese deja la două dintre telefoane și îi făcea semn 
să răspundă ea la cel de-al treilea. 

Răspunse cu voce nesigură. Era managerul hotelului 
din Miinchen unde grupul avea să stea în următoarea 
noapte. Acesta îi spuse că auzise zvonuri despre distru- 
gerea a două apartamente din Londra și o informă că 
regreta că cei de la Neon Lynx nu mai erau bine-veniți 
în hotelul lui. Ea acoperi receptorul cu mâna și îi spuse 
lui Stu ce se petrecuse. 

În câteva secunde, înțelese că plăcutul Stu Kaplan din 
cafenea nu era același cu bărbatul care stătea în faţa ei. 

- Spune-i că a fost Rod Stewart, pentru numele lui 
Dumnezeu! Folosește-ți capul ăla afurisit și nu mă deran- 
ja cu rahaturi de-astea. Îi aruncă un clipboard, lovind-o 
peste degete. Verifică pregătirile dacă tot îl ai la telefon. 
Verifică tot, apoi verifică din nou. 

Stomacul i se strânse. Nu putea face asta. Nu putea 
lucra undeva unde cineva striga la ea și se aștepta ca 
ea să ştie lucruri care nu îi fuseseră niciodată expli- 
cate. Parker Dayton îi aruncă un zâmbet încrezut de 
genul „ţi-am-spus-eu“. În timp ce se întoarse cu spatele 
la el, își surprinse reflexia din partea cealaltă a încăpe- 
rii. Oglinda care atârna deasupra canapelei avea ace- 
eași mărime ca fotografiile pe care Belinda le agățase 
pe pereţii apartamentului din New York. Feţele acelea 
supradimensionate și frumoase nu păruseră niciodată 
să îi aparțină. Dar nici reflexia bolnăvicioasă și încorda- 
tă care se holba acum la ea. 

Își întări strânsoarea palmelor transpirate în jurul 
receptorului. 

- Îmi pare rău că v-am lăsat să așteptați, dar nu îi pu- 
teţi învinui pe cei de la Neon Lynx pentru stricăciuni pe 
care nu le-au făcut. 

Vocea îi suna frântă din cauza lipsei de aer, Inspiră 
iute, apoi începu o asasinare sistematică a caracterului 
lui Rod Stewart. Când încheie, se lansă într-o recapitu- 
lare hotărâtă a repartizării camerelor din instrucțiunile 

de pe clipboard, apoi continuă cu detaliile legate de ba- 
gaje și mâncare. Când managerul îi transmise înapoi in- 
strucțiunile și ea constată că îl făcuse să se răzgândească, 
simţi un val se satisfacție exagerat de disproporționat 
față de ce realizase. 

Închise telefonul, și acesta sună din nou. Unul dintre 
tehnicieni fusese arestat pentru droguri. De data aceas- 
ta, era pregătită pentru urletele lui Stu. 

- Pentru numele lui Dumnezeu, nu știi cum să faci 
nimic? Stu își luă haina. Ai grijă de lucrurile de aici 
cât mă duc să îl scot pe nemernic din închisoare. Și îţi 
spun chiar acum... Afurisiţii ăia de polițiști austrieci ar 
face bine să vorbească engleza. Aruncă un alt clipboard 
către ea. Ai aici programul şi sarcinile. Ștampilează per- 
misele acelea pentru culise destinate VIP-urilor și sună 
la München ca să te asiguri că s-au ocupat de transpor- 
tul de la aeroport. Ultima dată, nu ne-au ajuns limuzi- 
nele. Și verifică zborul din Roma. Fă-i să ne dea un plan 
de rezervă. 

li arunca instrucțiuni chiar și în timp ce ieșea pe ușă. 

Fleur răspunse la încă opt telefoane şi petrecu o ju- 
mătate de oră discutând cu o companie aeriană înainte 
să observe că nu își scosese haina. Parker Dayton o în- 
trebă dacă îi ajunsese. Strânse din dinţi și îi spuse că se 
distra grozav, dar, de îndată ce el părăsi apartamentul, 
se prăbuși în fotoliu. Parker termina turneul peste trei 
zile, ca să se întoarcă la New York. Atât trebuia să reziste. 
Trei zile. 

Petrecu câteva minute între telefoane, ca să studieze 
trusa promoțională, și, când chitaristul principal al tru- 
pei Neon Lynx intră, îl recunoscu ca fiind Peter Zabel. 
Acesta avea în jur de douăzeci de ani, un trup mic și 
compact și păr negru ondulat, lung până la umeri. Doi 
cercei îi decorau lobul drept al urechii, unul fiind un 
diamant enorm, iar celălalt o pană albă lungă. Acesta îi 
ceru să dea un telefon brokerului său din New York. Era 
îngrijorat în legătură cu acţiunile lui de la mina Ana- 
conda Copper. 

După ce închise, se întinse pe o canapea și îşi sprijini 
ghetele pe măsuţa de cafea. Acestea aveau tocuri de șap- 
te centimetri incrustate cu peşti. 

- Sunt singurul din trupă care priveşte în viitor, zise 
el dintr-odată. Ceilalți băieți par să creadă că asta va 
dura la nesfârșit, dar eu știu că nu așa merge și îmi con- 
struiesc o listă de investiţii. 

- Probabil este o idee bună. 

Ea se întinse după permisele pentru culise și începu 
să le ștampileze, 

- Ba bine că nu. Ia zi, cum te cheamă? 

Ea ezită. 

- Fleur. 

- Îmi pari cunoscută. Eşti lesbiană? 

- Deocamdată, nu. 

Trânti ștampila pe unul dintre permisele pentru 
VIP-uri. Pe cine credea ea că păcălea? Trei zile însemnau 
o veșnicie. 

Peter se ridică și se îndreptă spre ușă. Brusc, se opri 
şi se întoarse. 

- Ştiu unde te-am văzut. Ai fost fotomodel sau ceva 
de genul ăsta. Fratele meu mai mic avea afișul tău în 
camera lui, și ai jucat în filmul acela pe care l-am văzut. 
Fleur... cum era? 

- Savagar, se forță să spună. Fleur Savagar. 

- Da. Aşa este. 

Nu păru impresionat. Trase de cercelul cu pană albă. 

- Ascultă, sper că nu te superi că spun asta, dar, dacă 
ai fi avut niște investiţii, ai fi avut ceva pe care se te ba- 
zezi când ai eșuat. 

-Voi ţine minte pentru viitor. 

Uşa se închise în urma lui, iar ea îşi dădu seama 
că zâmbea pentru întâia oară după săptămâni bune. 
Cel puţin, în jurul echipei acesteia, Micuța Scânteie 
era o ştire răsuflată. Se simţi ca și cum avea dintr-odată 
mai mult aer. 

Turneul se deschidea în seara aceea, pe o arenă spor- 
tivă din nordul Vienei, și, de îndată ce Stu se înapoie 

cu tehnicianul rătăcitor, nu mai avu o clipă de gândire. 
Mai întâi, avu loc o încurcătură cu biletele și apoi anun- 
tarea membrilor trupei că mai era o oră până la începe- 
re. Trebui să fie devreme în hol ca să verifice transportul 
și să se ocupe de bacșișuri. Apoi, trebui să îi sune a doua 
oară pe membrii trupei, ca să-i anunţe că limuzinele 
erau pregătite. Stu urla la ea pentru toate, dar părea că, 
în afară de trupă, urla la toată lumea, așa că încercă să 
ignore. Din câte putea să își dea seama, existau doar 
două reguli de bază: trupa să fie fericită și ea să verifice 
totul de două ori. 

Când membrii formaţiei Neon Lynx intrară în hol, 
îi identifică pe fiecare dintre ei. Pe Peter Zabel îl cunos- 
cuse. Kyle Light, basistul, nu era greu de observat. Avea 
păr subțire blond, ochi morți și o privire pierdută. Frank 
LaPorte, toboșarul, era un roșcat arțăgos, cu o cutie de 
Budweiser în mână. Simon Kale, cel care cânta la clape, 
era cel mai înfiorător bărbat de culoare pe care îl văzuse 
în viaţa ei, cu un cap ras și uleios, lanţuri argintii care îi 
acopereau pieptul supradezvoltat şi ceva care arăta sus- 
picios de mult ca o macetă atârnându-i la curea. 

- Unde este afurisitul de Barry? strigă Stu. Fleur, 
mergi sus și adu-l pe nemernicul'ăla aici. Şi, pentru nu- 
mele lui Dumnezeu, nu face nimic care să îl supere. 

Fără tragere de inimă, Fleur se îndreptă spre Lift și 
către apartamentul de la ultimul etaj al solistului Barry 
Noy. Pliantele promo îl catalogau drept noul Mick 
Jagger. Avea douăzeci și patru de ani, și fotografiile îl în- 
fățișau cu păr lung de culoarea nisipului și buze cărnoase 
permanent batjocoritoare. Din frânturi de conversații, 
înțelesese că Barry era „dificil“, dar nu își permise să se 
gândească prea mult la ce ar fi putut însemna asta. 

Ciocăni la ușa apartamentului lui şi, cum nu sosi nici 
un răspuns, încercă clanța. Uşa era descuiată. 

- Barry? 

Acesta se afla lungit pe canapea, cu brațul aruncat 
peste ochi și părul ca nisipul atârnând peste pernele 
canapelei, spre covor. Purta aceiași pantaloni de satin 

ca restul membrilor trupei, cu excepția faptului că ai lui 
erau de un portocaliu fosforescent, cu o stea din paiete 
plasată strategic între picioare. 

- Barry? Stu m-a trimis să te iau. Limuzinele sunt aici 
şi suntem gata de plecare. 

-Nu pot cânta în seara asta. 

- Ăaă... De ce? 

- Sunt deprimat. Scoase un oftat prelung. Jur că nu 
am fost atât de deprimat în toată afurisita mea de viață. 
Nu pot cânta când sunt deprimat. 

Fleur aruncă un ochi la ceasul ei, un Rolex bărbătesc 
pe care Stu i-l împrumutase în după-amiaza aceea. Avea 
cinci minute la dispoziție. Cinci minute și două zile 
și jumătate, 

- Din ce cauză ești deprimat? 

El o privi pentru prima oară. 

-Cine ești? 

- Fleur. Noua secretară de turneu. 

- A, da, Peter mi-a spus despre tine. Ai fost mare ve- 
detă de cinema sau cam așa ceva. Îşi aruncă din nou 
braţul peste ochi. Îţi zic eu, viaţa chiar este de rahat. 
Adică, sunt foarte în vogă acum. Pot avea orice femeie 
doresc, dar nemernica aia de Kissy mă are la degetul 
mic. Pun pariu că azi am sunat la New York de o sută 
de ori, dar fie nu am reușit să prind legătura, fie nu a 
răspuns la telefon. 

- Poate nu era acasă. 

- Da. Normal că nu era acasă. Era pe-afară cu vreun 
armăsar. 

Mai avea patru minute. 

- Ar ieşi vreo femeie sănătoasă la cap cu un alt bărbat 
când te-ar putea avea pe tine? zise ea, deși gândea că 
orice femeie întreagă la cap ar fi ieșit mai degrabă cu un 
pinguin decât cu el. Pun pariu că nu era ora potrivită. 
Fusurile orare sunt derutante. De ce nu încerci din nou 
după concert? Va fi dimineaţă devreme în New York. 
Cu siguranţă o vei prinde atunci. 

El păru interesat. 

- Crezi? 

-Sunt sigură. Trei minute și jumătate. Dacă trebuia 
să aștepte liftul, avea să intre în bucluc. Ba chiar voi 
suna eu pentru tine. 

- Vei veni aici după concert și mă vei ajuta să o sun? 

- Sigur. 

El zâmbi larg. 

- Hei, este grozav. Hei, cred că te voi plăcea. 

- Bun. Sunt sigură că eu te voi plăcea. 

„Când or zbura porcii, degeneratule.“ Trei minute. 

-Să mergem jos. 

Barry se dădu la ea în lift, între etajele nouă și zece. 
Când ea îl refuză, el se bosumflă, așa că ea se justifică 
spunând că era posibil să aibă o boală venerică. Asta 
păru să îl facă fericit, iar ea îl duse în hol cu treizeci de 
secunde mai devreme. 


capitolul 17 


Ajunseră la stadionul de hochei pe gheaţă. Scena fu- 
sese ridicată într-unul din capetele patinoarului, și sute 
de admiratori împingeau barierele de lemn. Ignorând 
trupa din deschidere, aceștia îi strigau pe Barry și pe 
băieţii lui. Stu aruncă un clipboard către Fleur și îi spuse 
să verifice totul. Până când ajunse în culise ca să priveas- 
că spectacolul, strigătele mulțimii deveniseră asurzitoare. 
Chiar în clipa în care își puse dopurile de urechi roz 
pe care i le dăduse directorul de scenă, patinoarul 
rămase în întuneric. O voce urlă în difuzor, prezen- 
tând trupa în limba germană. Ţipetele se transformară 
într-un zid solid de sunet, și patru reflectoare loviră sce- 
na ca niște explozii nucleare. Razele de lumină se ciocni- 
ră, și cei de la Neon Lynx înaintară în fugă. 

Mulțimea explodă. Barry sări în aer, cu părul zbu- 
rând. Își împinse șoldurile în așa fel încât steaua de pa- 
iete dintre picioarele lui luă foc. Frank LaPorte își roti 
beţele, iar Simon Kale lovi claviatura. Fleur privi cum 

o fată tânără, care nu avea mai mult de doisprezece ori 
treisprezece ani, leșină peste barieră. Mulțimea o împin- 
gea și nimeni nu îi dădu atenţie. 

Muzica era zgomotoasă și viscerală, nerușinat de 
sexuală, iar Barry Noy făcea spectacol cât îl țineau pu- 
terile. Când se încheie cântecul, mulțimea luă cu asalt 
barierele, iar Fleur putu vedea că paznicii deveniseră 
agitați. Reflectoarele luminară albastru și roşu în săbii 
de lumină care se intersectau, iar trupa își începu urmă- 
torul număr. 

Fleur se temea că cineva avea să fie ucis. Unul dintre 
sunetiști veni să stea lângă ea. 

- Așa este întotdeauna? îl întrebă. 

- Nu. Bănuiesc că este din cauză că suntem obișnuiți 
cu Statele. Mulțimea este moartă în seara asta. 

După spectacol, stătu cu Stu în garajul subteran care 
fusese delimitat de poliţia vieneză și numără limuzinele. 
Trupa ieși, toți cinci fiind leoarcă de transpirație. Barry 
o luă de braţ. 

- Trebuie să vorbesc cu tine. 

Când el o trase spre limuzină, ea dădu să protesteze. 
Stu îi aruncă o privire piezișă, și ea își aminti regula 
numărul unu. Trupa să fie fericită. În traducere, asta 
însemna să îl facă fericit pe Barry Noy. 

Se îngrămădi în limuzină, iar el o trase pe locul de 
lângă el. Ea auzi zgomotul lanțurilor, și Simon Kale urcă 
alături de ei. Își aminti cum învârtise acesta pe scenă 
maceta aceea periculoasă și îl privi precaută. El își aprin- 
se o ţigaretă și se întoarse să privească pe fereastră. 

Limuzina ieși din garaj și intră în mijlocul unei 
mulțimi de admiratori care urlau. Dintr-odată, o tâ- 
nără rupse baricada polițiștilor și se grăbi către mași- 
nă, ridicându-și cămașa în timp ce alerga, arătându-și 
sânii puberi dezgoliți. Un poliţist o opri. Barry nu îi 
dădu atenţie. 

- Ia zi, cum ţi s-a părut că am fost în seara asta? 

Luă o duşcă dintr-o cutie de bere. 

-Ai fost minunat, Barry, răspunse ea, cu toată 
sinceritatea pe care reuși să o adune. Pur și simplu, 
minunat. 

-Nu ţi s-a părut că am fost pe lângă? Afurisita de 
mulțime era moartă. 

- Ah, nu. Nu ai fost deloc pe lângă. Ai fost extra- 
ordinar. 

- Da, ai dreptate. Goli cutia de bere și o turti în 
pumn. Îmi doresc ca și Kissy să fi fost aici. Nu vrea să 
vină cu mine în Europa. Ce îţi spune aste despre ea? 

- Îmi spune multe, Barry. Din partea cealaltă a limu- 
zinei, se auzi un sforăit. Cu ce se ocupă Kissy? întrebă ea. 

- Spune că este actriță, dar nu am văzut-o nici la 
televizor, nici în altă parte. La naiba, devin din nou 
deprimat. 

Ea clar nu avea nevoie de un Barry Noy deprimat. 

- Atunci, probabil asta este. Actriţele care încearcă să 
găsească de lucru nu își pot permite să părăsească orașul 
oricând doresc. Şi-ar putea rata șansa. 

- Da, poate că ai dreptate. Hei, îmi pare rău de boala 
ta venerică și așa mai departe. 

Simon Kale o privi, iar ei i se păru că vede o licărire 
de interes în ochii lui. 

- Mulţumesc, zise ea cu tristețe. Mă străduiesc să 


fac față. 


Ar fi trebuit să fie pregătită pentru iadul total din 
bolul hotelului, dar nu era. Hotelul primise ordine să 
nu dea nici o informaţie, dar erau femei peste tot. În 
timp ce membrii trupei își croiau drum spre lifturile 
bine păzite, îl văzu pe Peter Zabel întinzând mâna și 
prinzând braţul unei roșcate durdulii. Frank LaPorte 
cercetă o blondă pistruiată, apoi făcu semri către ea și 
către însoţitoarea ei mestecătoare de gumă. Doar Simon 
Kale ignoră mulțimea de femei. 

- Nu pot să cred așa ceva, murmură ea. 

Stu o auzi. 

-Sperăm cu toţii că fetele astea nu știu engleză. În 
felul acesta, nu suntem obligați să și vorbim cu ele. 

- Este dezgustător! 

- Este rock and roll, copilă. Rockerii sunt regi atâta 
timp cât pot rămâne în vârf. 

Stu își puse brațul în jurul blondei cu păr creț și se 
îndreptă spre lifturi. Înainte să intre, o strigă. 

- Rămâi aproape de Barry. Mi-a spus că te place. 
Şi verifică actele de identitate ale fetelor care s-au dus cu 
Frank. Mie mi s-a părut că sunt cam tinere, și nu mai 
doresc alte necazuri cu poliția. Apoi, dă de afurisita aia 
de Kissy și asigură-te că vine să ne întâlnească mâine în 
München. Spune-i că o plătim cu două sute cincizeci 
pe săptămână. 

- Hei, este cu cincizeci mai mult decât primesc eu! 

- De tine ne putem lipsi, copilă. 

Ușile liftului se închiseră. Se sprijini de un stâlp. Lu- 
mea rockului. 

Era ora unu dimineaţa, și se simțea epuizată. Avea să 
uite de Frank și de admiratoarele lui. Probabil se meri- 
tau unii pe alții. Avea să uite de Barry și de stupida lui 
Kissy, iar ea avea să se ducă la culcare. De dimineaţă, 
avea să îi spună lui Parker că avusese dreptate în ceea ce 
o privea. Nu putea face față slujbei. 

Dar, când ușile liftului se închiseră, se trezi apăsând 
numărul etajului apartamentului lui Frank LaPorte. 

Cele două fete care erau cu el se dovediră în regulă, 
așa că spuse un politicos noapte bună și îi părăsi. lUrcă 
încă un etaj, până la apartamentul lui Barry. Târându-i 
trupul pe coridor, se gândea la frumoasa cameră de 
hotel care o aștepta. Apă fierbinte, cearceafuri curate 
şi căldură. 

Paznicul o lăsă să intre, iar ea fu ușurată să vadă că 
aveau încă hainele pe ei cu toţii. Cele trei fete, dintre 
care nici una nu părea deosebit de încântată, jucau 
cărți. Barry era întins pe canapea, uitându-se la televi- 
zor. Chipul i se lumină când o văzu. 


254 Susan Elizabeth Phillips 


- Hei, Fleur, tocmai mă pregăteam să te sun în came- 
ră. Credeam că ai uitat. 

Își luă portofelul de pe măsuța de cafea și scotoci prin 
el după o bucăţică de hârtie pe care o întinse către ea. 

- Uite numărul de telefon al lui Kissy. Ce zici dacă 
ai suna-o din camera ta? Trebuie să dorm puţin. Și ia și 
două dintre fătucile astea cu tine când pleci. 

Ea strânse din dinţi. 

- Două anume? 

-Nu ştiu. Cele care vorbesc engleză, bănuiesc. 

Cincisprezece minute mai târziu, Fleur intră în pro- 
pria cameră de hotel. Se dezbrăcă și privi tânjind la pa- 
tul ei, apoi ridică receptorul telefonului. Așteptând să se 
facă legătura, aruncă o privire către bucățica de hârtie 
din mâna ei. Kissy Sue Christie. Dumnezeule! 

O voce răspunse la cel de-al cincilea apel. Era clar 
foarte furioasă și cu accent sudist. 

- Barry, Dumnezeu mi-e martor... 

- Nu sunt Barry, spuse iute Fleur. Domnișoara 
Christie? 

- Da. 

- Sunt Fleur, noua secretară de turneu a celor de la 
Neon Lynx. 

-Te-a pus Barry să mă suni? 

- De fapt... 

- Nu contează, Livrează un mesaj, atâta tot. 

Cu voce moale și glas șoptit din care musteau gene- 
raţii de doamne din sud, Kissy Sue Christie desfășură 
o listă de instrucțiuni, dintre care majoritatea aveau 
de-a face cu Barry Noy și cu anatomia acestuia. Con- 
trastul dintre vocea ei și instrucțiunile obscene fură 
prea mult pentru Fleur, așa că izbucni în râs. Sunetul 
îi răsună în urechi, ruginit și nefamiliar, ca un cântec 
aproape uitat. 

-Te amuz? întrebă vocea cu o asprime aparte. 

- lartă-mă. Doar că este foarte târziu și sunt atât de 
obosită, încât abia mai pot ține ochii deschişi. Și... spui 
tot ce am gândit eu toată ziua. Tipul ăsta este... 

-... Un scuipat de broască, încheie Kissy Sue. 

Fleur râse din nou, apoi își veni în fire. 

- Îmi cer scuze că am sunat atât de târziu. Am primit 
ordine clare. 

- Este în regulă. Cât oferă Stu de data asta ca să mă 
facă să vin? Data trecută a fost două sute pe săptămână. 

- Acum a crescut cu cincizeci. 

-Pe bune? Fir-ar să fie, şi mi-ar plăcea la nebunie 
să merg în Europa. Ba chiar am o pauză. Singurele lo- 
curi pe care le-am văzut în afara Carolinei de Sud sunt 
New York și Atlantic City, dar, ca să-ți spun adevărul, 
Fleur, aş renunța complet la bărbaţi înainte de a mă 
culca din nou cu Barry Noy. 

Fleur se lungi pe pat și cugetă. 

- Ştii, Kissy, ar putea fi o modalitate... 


Apelul de trezire pentru Fleur avu loc la ora șase și 
jumătate, a doua zi dimineaţă. Aşteptă ca greutatea obiș- 
nuită să se lase asupra ei, dar aceasta nu veni. Abia dacă 
dormise patru ore, dar fusese un somn adânc și odih- 
nitor. Fără să se foiască și să se răsucească. Fără bătăi 
neașteptate de inimă. Fără vise despre oameni pe care îi 
iubise cândva. Se simţise... 

Competentă. 

Se lungi din nou pe perne și cugetă la această idee. 
Avea o slujbă groaznică. Oamenii erau îngrozitori — răs- 
făţaţi, grosolani și de-a dreptul imorali -, dar supravie- 
ţuise primei zile și făcuse o treabă bună. Mai bine decât 
atât. Făcuse o treabă grozavă. Nu îi aruncaseră nimic 
fără ca ea să fi fost în stare să rezolve, inclusiv povestea 
cu Barry Noy. Avea să îi arate ea lui Parker Dayton... 

Se opri. Nu îi păsa de Parker Dayton. Nu îi păsa de 
Alexi, ori de Belinda, ori de nimeni altcineva. Singura 
părere care conta era a ei înseși. 


Sosirea trupei în München fu o adevărată nebunie, 
iar Stu îi făcu față țipând la ea. De data asta, ea răspun- 
se ţipând la rândul ei, ceea ce îl făcu să se îmbufneze 

și să îi spună că nu înţelegea de ce era atât de supăra- 
tă. Concertele din următoarele două seri se dovediră 
copia concertului de la Viena, cu fete leșinând pes- 
te bariere și o mulțime de admiratoare așteptând în 
holul hotelului. 

Chiar înaintea ultimului concert, Fleur trimise la 
aeroport o limuzină ca să o aducă pe mult așteptata 
domnişoară Christie, dar, spre disperarea ei, limuzina 
se întoarse goală. Îi spuse lui Barry că avionul avusese 
întârziere și apoi petrecu următoarele două ore, cât 
trupa avu spectacol, încercând, fără succes, să dea de 
urma lui Kissy. Într-un final, fu nevoită să îi spună 
lui Stu, care strigă la ea și îi ceru lui Barry să îi explice 
încurcătura ea personal. După concert. 

Barry reacționă exact cum se așteptase. 

Îl calmă cu promisiuni nesincere, de care probabil nu 
avea să se poată ţine, și se târî până în camera ei de ho- 
tel. Pe drum, trecu pe hol pe lângă Simon Kale. Acesta 
purta pantaloni largi gri și o cămașă neagră de mătase 
cu gulerul desfăcut, cu un singur lanţ de aur la gât. Era 
cea mai cuminte ţinută pe care o văzuse, în afară de cele 
ale lui Parker, de când se alăturase circului Neon Lynx, 
dar bănui că undeva prin buzunarele lui se afla ascuns 
vreun briceag. 

Adormi la câteva secunde după ce atinse perna, doar 
ca să fie trezită o oră mai târziu de un telefon de la ma- 
nagerul hotelului, care îi spunea că oaspeţii se plângeau 
de zgomotul care venea de la etajul al cincisprezecelea. 

- Nu am reușit să dau de domnul Stu Kaplan, doam- 
nă, așa că va trebui să faceți dumneavoastră ceva ca 
să înceteze, 

Avea o idee destul de bună despre ce o aștepta când 
păși în lift şi îl găsi pe domnul Stu Kaplan leșinat cu 
o sticlă de whisky și jumătate din mustaţa gen Fu Man- 
chu rasă. 

Fură necesare treizeci de minute de rugăminți și de 
lingușiri ca să subțieze mulțimea petrecăreață până la 
douăzeci şi cinci de persoane, lucru care, hotărî ea, era 

tot ce putea face. Păşi peste Frank LaPorte în timp ce 
duse telefonul într-un dulap ca să sune la recepție pen- 
tru a cere să fie puşi din nou paznici la lifturi. Când 
ieși, văzu că Barry plecase cu câteva femei şi hotărî că 
era mai sigur să se întoarcă în camera ei. Dar acum era 
trează de-a binelea, a doua zi era liberă și merita şi ea 
un pic de distracție - sau măcar ceva de băut înainte 
să se bage în pat. 

După o luptă scurtă cu un dop, turnă câțiva centi- 
metri de şampanie într-un pahar. Peter o chemă să 
vorbească despre OPECI, spre dezgustul fetelor care se 
înghesuiau să îi atragă atenția. Chiar când își începu 
cel de-al doilea pahar de șampanie, auzi nişte lovituri 
furioase în uşă. Mârâind, îşi puse jos paharul și traversă 
apartamentul. 

- Petrecerea s-a încheiat, strigă prin deschizătura uşii. 

- Lasă-mă să intru! 

Era o voce de femeie, ușor disperată. 

-Nu pot, spuse Fleur. Regulamentul pentru protec 
ţia împotriva incendiilor. 

- Fleur, tu eşti? 

-Cum ai... 

Fleur îşi dădu deodată seama că vocea avea un pu- 
ternic accent sudist. Desfăcu încuietoarea şi deschise 
larg uşa. 

Kissy Sue Christie năvăli în încăpere. 

Arăta ca o bomboană scofâlcită. Avea bucle scurte 
de culoarea anasonului, o gură ca un măr caramelizat şi 
ochi mari ca jeleul. Purta pantaloni negri de piele şi un 
neglijeu roz electric cu o bretea ruptă. Exceptând revărsa- 
rea generoasă de sâni, totul la ea era mic. De asemenea, 
era cam strâmbă, din moment ce îi lipsea un pantof cu 
toc înalt, dar, chiar şi strâmbă, Kissy Sue Christie arăta 
exact așa cum Fleur dorise întotdeauna să arate. 

Kissy puse zăvorul la ușă şi îşi începu propria inspecție. 


! Organizaţia Țărilor Exportatoare de Petrol (n.tr.) 

- Fleur Savagar, zise ea. Am avut cea mai ciudată sen- 
zație la telefon cum că tu erai, chiar dacă nu mi-ai spus 
numele de familie. Am puteri paranormale. Verifică în- 
cuietoarea. Încerc cu disperare să evit un anume pilot 
de la Lufthansa. Aș fi venit mai devreme, dar am fost re- 
ţinută pe neașteptate. Cercetă apartamentul din priviri. 
Spune-mi că sunt norocoasă şi Barry nu se află aici. 

- Eşti norocoasă. 

- Bănuiesc că este prea mult să sper că a fost electro- 
cutat în seara asta sau că s-a îmbolnăvit de ceva? 

-Nici una din noi nu ar putea fi atât de norocoasă. 
Fleur îşi aminti deodată de îndatoririle ei. Unde îți este 
bagajul? Voi suna jos şi voi cere să îţi fie dus în cameră. 

- De fapt, zise Kissy, camera mea este deja ocupată. 
Trase de breteaua ruptă a neglijeului roz. Putem vorbi 
undeva? Și m-aş bucura dacă mi-ai oferi ceva de băut. 

Fleur luă sticla de șampanie, două pahare şi pe Kissy. 

i venea să o bage pe Kissy în buzunar. 

Singurul spațiu neocupat era baia, așa că se încuiară 
înăuntru şi se aşeză pe podea. În timp ce turna șampa- 
nia, Kissy îşi scoase pantoful rămas. 

-Să îţi spun adevărul, cred că am făcut o greșeală 
când l-am lăsat să mă conducă până în camera mea. 

Fleur încercă să ghicească. 

- Pe pilotul de la Lufthansa? 

Kissy încuviință din cap. 

- A început ca un flirt uşor, dar bănuiesc că a scăpat 
un pic de sub control. Sorbi delicat din șampanie, apoi 
își linse buza superioară cu vârful limbii ei roz. Știu că 
ți se va părea ciudat, dar, cum am spus, am ceva abilități 
paranormale, şi am sentimentul acesta puternic că vom 
fi prietene. Mai bine îţi spun de la început: am o mică 
problemă cu promiscuitatea. 

Acestea erau toate indiciile unei conversații inte- 
resante, iar Fleur se sprijini mai confortabil de mar- 
ginea căzii, 

- Cât de mică? 

- Depinde de cum priveşti tu lucrurile. Kissy îşi 
băgă picioarele sub ea și se sprijini de uşă. Îţi plac 
bărbaţii arătoși!? 

Fleur își umplu din nou paharul și cugetă. 

-Cred că deocamdată am cam renunţat la bărbați. 
Sunt cam neutră, ştii ce zic? 

Ochii de jeleu ai lui Kissy se lărgiră. 

- Dumnezeule, nu! Îmi pare rău. 

Fleur chicoti. Nu ştia dacă de vină era şampania, ori 
Kissy, sau ora înaintată, dar se săturase de ura de sine. 
Era bine să râdă din nou. 

- Uneori, am impresia că bărbaţii arătoși mi-au cam 
distrus viața, zise Kissy cu amărăciune. Îmi spun că mă 
voi aduna, dar, fără să îmi dau seama, ridic privirea şi 
dau cu ochii de o bucăţică superbă de bărbat care stă în 
calea mea cu umerii mari şi laţi şi șoldurile alea mici, 
şi nu mă lasă inima să trec pe lângă el. 

-Ca Lufthansa? 

Kissy aproape că îşi plesni buzele. 

- Avea gropiţa asta - chiar aici. Arătă un loc pe bărbia 
ei. Gropiţa aceea i-a făcut ceva, deși restul nu era cine 
ştie ce. Vezi, asta este problema mea, Fleur - întotdeau- 
na găsesc ceva. Mă costă mult. 

- Ce vrei să spui! 

- Păi, de exemplu, concursul. 

- Concursul? 

- Îhî. Miss America. Mami şi tati m-au crescut din 
leagăn să merg în Atlantic City. 

-Şi nu ai reuşit? 

- Ba bine că nu! Am câştigat Miss Carolina de Sud 
fără nici o problemă. Dar, în noaptea dinaintea concur- 
sului Miss America, am comis o indiscreție. 

- Tipi arătoşi? sugeră Fleur. 

- Doi, Amândoi din juriu. Nu în același timp, de- 
sigur. Mă rog, nu chiar. Unul era senator al Statelor 
Unite, iar celălalt era fundașul de la Dallas Cowboys. 
Pleoapele i se închiseră amintindu-și. Şi, vai de mine, 
Fleur, avea una! 

- Ai fost prinsă? 

- În flagrant. i zic, mă enervează până în ziua de azi. 
Am fost dată afară, dar ei au rămas amândoi. Spune şi 
tu, ţi se pare corect? Bărbaţi ca aceia să facă parte din 
juriu în cel mai mare concurs de frumuseţe din lume? 

I se păru extraordinar de nedrept lui Fleur, şi spu- 
se asta. 

- Bănuiesc că până la urmă toate s-au rezolvat. Mă 
aflam pe drumul de întoarcere spre Charleston când 
lam întâlnit pe șoferul acesta de camion care arăta 
ca John Travolta. M-a ajutat să ajung la New York şi să 
găsesc un loc să stau fără să mă tem că voi fi mutilată 
în pragul ușii. Am obținut o slujbă la o galerie de artă, 
cât timp îmi aştept marea șansă, dar, trebuie să îți spun, 
vine foarte greu. 

- Competiţia este acerbă. 

Fleur umplu din nou paharul lui Kissy. 

-Nu este vorba despre competiție, zise indignată 
Kissy. Sunt deosebit de talentată. Printre altele, m-am 
născut să îl joc pe Tennessee Williams. Cred că a conce- 
put femeile acelea nebune special pentru mine. 

- Atunci, care este problema? 

- Întâi de toate, să ajungi la audiții. Regizorii aruncă 
o singură privire spre mine și nici măcar nu mă lasă să 
încerc. Spun că nu sunt genul potrivit fizic, ceea ce este 
o altă modalitate de a zice că sunt prea scundă, am sânii 
prea mari şi arăt de-a dreptul frivol. Asta este ceea ce 
mă deranjează cu adevărat. Aș fi fost în Phi Beta Kappa 
dacă aş fi rămas în facultate pentru ultimul an. Îţi spun, 
Fleur, femeile frumoase ca tine, cu picioare, pomeţi şi 
toate celelalte binecuvântări date de Dumnezeu, nu îşi 
pot imagina cum este. 

Fleur nu mai era frumoasă de mult timp, şi aproape 
se înecă. 

- Eşti cel mai minunat lucru pe care l-am văzut vreo- 
dată. Toată viața mea am dorit să fiu mică şi frumoasă 
ca tine. 

Asta li se păru amândurora grozav de amuzant, şi se 
lăsă cu râsete. Fleur observă că sticla se golise, așa că 
merse într-o misiune de recunoaștere. Când se întoarse 
cu o nouă sticlă, baia era goală. 

- Kissy? 

-A plecat? 

O şoaptă puternică veni din spatele perdelei de duş. 

- Cine? 

Kissy trase perdeaua şi ieși. 

- Cineva a avut nevoie să folosească baia. Cred că era 
Frank, care este un adevărat porc, după părerea mea. 

Se aşezară din nou unde stătuseră mai devreme. Kissy 
își dădu după ureche câteva bucle ca anasonul rebele și 
o privi gânditoare pe Fleur. 

- Eşti pregătită să vorbeşti? 

- La ce te referi? 

- Nu sunt chiar oarbă la faptul că împart baia asta 
cu o femeie care a fost unul dintre cele mai faimoase 
fotomodele din lume, precum și o actriță promițătoare. 
O femeie care a dispărut de pe fața pământului după 
câteva zvonuri interesante despre asocierea ei cu unul 
dintre bărbaţii bine cu adevărat remarcabili ai măreței 
noastre patrii. Nu sunt grea de cap. 

- Nici nu credeam asta. 

Fleur trase cu unghia de marginea covoraşului de 
baie. 

- Deci? Suntem prietene sau nu? Eu ţi-am spuse une- 
le dintre cele mai tari părți ale poveștii vieţii mele, iar tu 
nu mi-ai spus absolut nimic despre a ta. 

- Abia ne-am întâlnit. 

De îndată ce spuse asta, Fleur își dădu seama că era 
greşit şi jignitor, deși nici măcar ea nu era prea sigură 

e ce. 

Ochii lui Kissy se umplură de lacrimi, lucru care îi 
făcu să arate moi și ca şi cum s-ar fi topit ca jeleuri albas- 
tre lăsate prea mult timp în soare. 

-Crezi că asta are importanţă? Ceea ce se formează 
chiar în clipa asta este o prietenie de o viaţă. Trebuie să 
existe încredere. 

Își şterse lacrimile, luă șampania şi sorbi o înghițitură 
direct din sticlă. Apoi, o privi pe Fleur direct în ochi și 
îi întinse sticla. 

Fleur se gândi la toate secretele închise adânc în su- 
fletul ei de atâta amar de vreme. Îşi văzu singurătatea, 
teama şi respectul de sine pe care îl pierduse pe parcurs. 
Tot ce avea de arătat după aceşti ultimi trei ani - aproa- 
pe trei și jumătate - era o educaţie universitară eclec- 
tică. Kissy îi oferea o cale de evadare. Dar sinceritatea 
era periculoasă, și Fleur nu îşi permisese de foarte multă 
vreme să îşi asume riscuri. 

Se întinse alene după sticlă şi luă o înghițitură 
lungă. 

- Este o poveste cam complicată, zise ea în cele din 
urmă. Bănuiesc că a început înainte să mă nasc... 

Îi luă lui Fleur aproape două ore să povestească tot. 
Cândva, între călătoria ei cu Belinda în Grecia şi pri- 
mul ei contract de fotomodel, ea și Kissy scăpară de 
bubuitul în uşa băii mutându-se în camera de hotel a 
lui Fleur. Kissy se ghemui pe unul dintre paturile du- 
ble, iar Fleur se sprijini de tăblia celuilalt. Ţinea sticla 
de şampanie, care o ajuta să îşi poată relata povestea, 
în echilibru pe piept. Kissy întrerupea ocazional cu 
asasinarea scurtă, cu un singur cuvânt, a caracterului 
oamenilor implicaţi, dar Fleur rămase aproape deta- 
șată. Şampania ajuta, cu siguranţă, hotărî ea, când îţi 
dezvăluiai secretele sordide. 

- Este sfâşietor! exclamă Kissy, când Fleur încheie în 
cele din urmă. Nu ştiu cum poți spune povestea asta 
fără să te prăbușeşti. 

- Nu mai am lacrimi, Kissy. Dacă trăieşti cu ea destul, 
chiar şi marea tragedie ajunge să fie banală. 

- Ca Oedipus Rex. Kissy îşi tamponă ochii. Am fost la 
cor când eram în facultate. Cred că am jucat piesa aceea 

în fiecare liceu din stat. Se răsturnă pe spate. Este bună 
pentru o teză de masterat, continuă Kissy. 

- De ce crezi asta? 

- Îţi aminteşti caracteristicile unui erou tragic? Este 
o persoană cu statut înalt, doborât de un defect tragic, 
ca orgoliul, păcatul mândriei. Pierde totul. Apoi, atinge 
purificarea, o curățare prin suferința proprie, zise şi o 
privi cu subînțeles. 

- Eu? 

- De ce nu? Ai avut un statut înalt şi cu siguranță ai 
fost doborâtă. 

-Care este defectul meu tragic? întrebă Fleur. 

Kissy cugetă preț de o clipă. 

- Părinţi de rahat. 


În dimineaţa următoare, târziu, după dușuri, aspiri- 
nă şi cafea de la roomservice, auziră o bătaie în ușă. 
Kissy o deschise şi scoase un țipăt ascuţit strident. Fleur 
ridică privirea la timp cât să o vadă pe Frumoasa Con- 
federaţiei aruncându-se în brațele respingătoare ale lui 
Simon Kale. 

Cei trei luară micul dejun în sufrageria rotativă aflată 
în vârful turnului Olympia din München, de unde pu- 
tură admira Alpii, aflaţi la o sută de kilometri depărtare. 
În timp ce mâncau, Fleur auzi povestea lungii prietenii 
dintre Kissy și Simon. Li se făcuse cunoştinţă la scurt 
timp după sosirea lui Kissy în New York, de către unul 
dintre colegii de la Juilliard ai lui Simon. Simon Kale, 
descoperise Fleur, era un muzician cu pregătire clasică 
şi la fel de ameninţător ca Moș Crăciun. 

Acesta râse în timp ce îşi șterse un colț al gurii cu 
şervetul, 

- Ar fi trebuit să o vezi pe Fleur îmblânzindu-l pe 
Regele Barry cu povestea ei cu boala venerică. A fost 
magnifică, 

- lar tu nu ai încercat să o ajuţi, așa-i? Kissy îi dădu 
un pumn deloc blând în braţ. În schimb, i-ai aruncat 

privirea aceea de mănânc-fete-albe-pe-pâine-la-micul-de- 
jun, doar ca să te amuzi. 

Simon se prefăcu rănit. 

-Nu am mai mâncat o fată albă de ani de zile, Kissy, 
și sunt rănit că sugerezi o astfel de perversiune. 

- Simon este în mod discret homosexual, o informă 
Kissy pe Fleur. Apoi, cu o şoaptă puternică: Nu știu ce 
părere ai tu, Fleurinda, dar eu privesc homosexualitatea 
ca pe o insultă personală. 

Până la sfârşitul micului dejun, Fleur hotărî că îl plă- 
cea pe Simon Kale. Sub fațada lui amenințătoare, se as- 
cundea un bărbat amabil și blând. Privindu-i gesturile 
delicate și manierismele prețioase, ar fi pariat ultimul 
bănuţ al venitului ei modest că acesta s-ar fi simţit mult 
mai confortabil în trupul unui slăbănog de cincizeci de 
kilograme. Poate de asta îl plăcea. Amândoi trăiau în 
trupuri în care nu se simțeau bine. 

Când se întoarseră la hotel, Simon se scuză, iar Kissy 
şi Fleur porniră către apartamentul lui Barry. Fusese 
curățat în urma petrecerii de noaptea trecută, și Barry 
era acolo, plimbându-se nervos pe covor când ele in- 
trară. Fu atât de bucuros să o vadă pe Kissy, încât 
aproape că nu ascultă minciuna ei întortocheată spusă 
dintr-o suflare despre motivul pentru care întârziase, 
şi trecură câteva minute înainte ca el să o observe pe 
Fleur. Evidenţie, printr-o privire mai puţin decât subtilă 
către ușă, faptul că nu mai era nevoie de prezenţa ei. 
Fleur se prefăcu a nu observa. Kissy se aplecă și șopti 
ceva la urechea lui. În vreme ce asculta, expresia acestu- 
ia deveni din ce în ce mai îngrozită. Când încheie, Kissy 
privi în podea ca un copil neascultător. 

Barry se uită la Fleur. Apoi la Kissy. Apoi, o privi din 
nou pe Fleur. 

-Ce este asta? strigă el. O afurisită de epidemie? 


Cele două săptămâni de vacanţă de la galerie ale lui 
Kissy se terminară, şi ea şi Fleur își luară un rămas-bun 

înlăcrimat pe aeroportul Heathrow, cu Fleur promițând 
să sune în seara aceea, pe banii lui Parker Dayton. Când 
se întoarse la hotel, se simți deprimată pentru prima 
oară de când îşi începuse slujba. Îi lipseau deja umorul 
ciudat al lui Kissy și chiar și mai ciudata ei perspectivă 
asupra vieții. 

Câteva zile mai târziu, Parker sună cu o ofertă pentru 
o slujbă. Dorea ca ea să lucreze pentru el în New York, 
pentru un salariu aproape dublu față de cel actual. Pani- 
cată, închise telefonul și o sună pe Kissy la galerie. 

-Nu știu de ce eşti atât de surprinsă, Fleurinda, spu- 
se Kissy. Eşti cu el la telefon de două, trei ori pe zi, şi 
este la fel de impresionat de munca ta ca toți ceilalți. 
O fi el o mâzgă mucegăită, dar nu e prost. 

-Eu... Eu nu sunt gata să mă întorc în New York. 
Este prea devreme. 

Sunetul distinct al unui sforăit călători prin aproape 
cinci mii de kilometri de cablu prin ocean. 

- Nu o să începi să te smiorcăi din nou, nu? Auto- 
compătimirea ucide pofta de sex. 

- Pofta mea de sex este inexistentă. 

- Vezi? Ce ţi-am spus? 

Fleur răsuci cordonul telefonului. 

- Nu este chiar atât de simplu, Kissy. 

- Vrei să te întorci unde erai acum o lună? Vremea 
struţului a luat sfârşit, Fleurinda. E momentul să te în- 
torci în lumea reală. 

Kissy făcea să pară atât de uşor, dar cât putea Fleur 
să stea în New York până să fie descoperită de presă? Şi 
încă nu îl plăcea pe Parker. Dacă slujba cu el nu mergea? 
Ce avea să facă atunci? 

Stomacul îi ghiorțăi, şi îşi dădu seama că nu mâncase 
nimic încă de seara trecută. O altă schimbare pe care 
slujba aceasta o făcuse în viața ei. Blugii îi erau deja 
prea largi, iar părul îi crescuse dincolo de urechi. Totul 
se schimba. 

Inchise telefonul şi merse la geamul camerei hotelu- 
lui, unde dădu la o parte draperia ca să admire strada 

udă din Glasgow. Un alergător se feri de un taxi. Își 
aminti cum fusese și ea un astfel de alergător dedi- 
cat, ieşind indiferent de vreme. Cea mai curajoasă, 
mai rapidă, mai puternică... Acum, se îndoia că putea 
alerga lungimea unei străzi fără să se oprească să își 
tragă sufletul. 

- Hei, Fleur, l-ai văzut pe Kyle? 

Era Frank, cu o cutie de Budweiser deja deschisă la 
ora nouă dimineaţa. Fleur îşi luă geaca şi trecu pe lângă 
el. Se grăbi să iasă pe hol, intră în lift, apoi se strecură 
prin mulțimea de afaceriști bine îmbrăcaţi din hol. 

Ploaia era o burniță înghețată de ianuarie, şi, până 
când ajunse la colț, se scurse de pe vârfurile părului ei 
scurt pe gât, sub geacă. Traversând strada, picioarele îi 
scârțâiră în adidașii ieftini uzi. Aceștia nu aveau perniţe, 
nici umplutură groasă care să îi susțină arcadele şi să îi 
protejeze picioarele. 

Îşi scoase mâinile din buzunare şi privi către cerul 
cenușiu. O singură stradă lungă se întindea în fața ei. 
O singură stradă. Putea reuși să ajungă atât de departe? 

Începu să alerge. 


capitolul 18 


Apartamentul lui Kissy se afla deasupra unui resta- 
urant italienesc din Village. Decorația interioară arăta 
exact ca ea: culori de acadele, o colecţie de ursuleți de 
pluș şi un afiş cu Tom Selleck lipit pe uşa băii. În timp 
ce Kissy îi arăta lui Fleur cum funcţiona dușul improvi- 
zat, privirea lui Fleur fu atrasă de amprenta unor buze 
roz aprins de pe afiş. 

- Kissy Sue Christie, acela de pe Tom Selleck este ru- 
jul tău? 

-Şi ce dacă? 

- Ai fi putut măcar să îi ţintești gura. 

-Şi unde mai era distracţia? 

Fleur râse. Kissy considerase evident faptul că Fleur 
avea să îi fie colegă de apartament, iar Fleur era mai 
mult decât recunoscătoare. În ciuda succesului ei cu 
Neon Lynx, încrederea de sine pe care o avea era şubre- 
dă, în cel mai bun caz, și era chinuită de îndoieli legate 
de decizia de a se întoarce în New York. 

Parker îi acordase fără tragere de inimă o săptă- 
mână ca să se instaleze, înainte să se prezinte la muncă, 
iar ea se strădui să părăsească raiul sigur al apartamen- 
tului şi să se reacomodeze cu orașul pe care cândva îl 
iubise. Era începutul lui februarie, iar New Yorkul era 
în cea mai rea stare, dar ei i se păru minunat. Şi, ce era 
cel mai bine, nimeni nu o recunoscu. 

Ba chiar alergă în fiecare dimineață din săptămâna 
aceea, doar câteva străzi înainte să fie obligată să meargă 
ca să îşi poată trage sufletul, dar, cu fiecare zi, se sim- 
tea mai puternică. Uneori, trecea pe lângă un loc pe 
care îl vizitase cu Belinda şi simţea o durere ascuțită, 
dulce-amăruie. Dar, în noua ei viaţă, nu era loc pentru 
sentimentalisme rătăcite. Își contura propriul viitor, şi 
nu avea să ia cu ea nici un fel de lucruri murdare din 
trecut. Se testă mergând să urmărească o retrospectivă 
Errol Flynn, dar nu simţi nimic pentru chipeșul spada- 
sin de pe ecran. 

Cu o zi înainte ca Fleur să înceapă munca, Kissy îi 
aruncă toate hainele. 

- Nu vei purta acele zdrențe dezgustătoare, Fleur Sa- 
vagar. Arăți ca o cerșetoare. 

-Îmi place să arăt ca o cerșetoare! Dă-mi hainele 
înapoi. 

- Prea târziu, 

Fleur sfârşi prin a-și schimba blugii vechi cu unii care 
i se potriveau constituției mai zvelte şi cumpără o gră- 
madă de bluze învechite care să meargă cu ei: o cămașă 
tradițională mexicană, o jachetă veche, tip colegiu, cu 
o literă pe ea şi niște pulovere pe gât. Kissy se încruntă 
şi lăsă o copie din Dress for Success etalată la vedere pe 
măsuţa de cafea. 

- Îşi pierzi timpul, Magnolia Blossom, zise Fleur. Lu- 
crez pentru Parker Dayton, nu pentru Xerox. Lumea 
divertismentului are un cod vestimentar mai lejer. 

- Una este lejer și alta e demodat. 

Fleur avea și ea o limită. 

- Mergi și sărută-l pe Tom Selleck. 

Nu îi luă mult să descopere că Parker îşi lua revanşa 
pentru salariul generos pe care ea îl forțase să i-l plăteas- 
că. Zilele ei deveneau noapte şi se scurgeau în weeken- 
duri. Vizită casa în stil Tudor vopsită în mov pe care 
Barry Noy o avea în Hamptons, pentru a-l consola pe 
acesta de pierderea lui Kissy. Scrise comunicate de pre- 
să, studie contracte şi primi telefoane de la organizatori. 
Cursurile de afaceri, finanţe și drept la care participase 
începură imediat să dea roade. Descoperi că avea talent 
pentru negocieri. 

Ştiuse că nu putea rămâne anonimă pentru totdeau- 
na, dar, îmbrăcându-se discret şi ținându-se departe de 
orice loc legat de lumea modei, evită să atragă atenția 
preț de aproape șase săptămâni. În martie însă, norocul 
o părăsi. Ziarul Daily News anunţă că Micuța Scânteie 
Fleur Savagar era din nou în New York, lucrând pentru 
agenția Parker Dayton. 

Apelurile telefonice începură să curgă, și câțiva repor- 
teri îşi făcură apariţia la birou. Cu toții o doreau înapoi 
pe Micuța Scânteie, care să semneze contracte pentru 
parfumuri, să meargă la petreceri nemaipomenite şi 
să vorbească despre aventura despre care se zvonea, cu 
Jake Koranda. 

- Am o viață nouă, zise ea politicos, şi nu voi face alte 
comentarii. 

Oricât încercară ei, ea refuză să intre în detalii. 

Un fotograf își făcu apariția pentru a surprinde no- 
rul învolburat de păr blond tărcat al Micuţei Scântei 
modă și lux. Se alese cu blugi lălâi și o șapcă cu Yan- 
kees. După două săptămâni, povestea muri de plictisea- 
lä. Fabuloasa Micuţă Scânteie era o ştire de domeniul 
trecutului. 

În următoarele trei luni, Fleur află cine erau pro- 
ducătorii de discuri și reuși să ţină socoteala directori- 
lor de televiziune care se ocupau de muzică la posturile 
de televiziune. Era isteață şi de nădejde; își onora an- 
gajamentele, și oamenii începură să o caute. Până la 
mijlocul verii, se îndrăgostise de întreaga afacere de a 
crea vedete. 

- Este minunat să trag sforile altor oameni în loc să 
fie trase ale mele, îi spuse lui Kissy într-o după-amiază 
fierbinte din august, în timp ce stăteau pe o bancă în 
Washington Square şi mâncau îngheţată la cornet. Par- 
cul avea obișnuitul său repertoriu colorat de personaje: 
turiști, hipioți rătăciți, copii slăbănogi de mahala cu ca- 
setofoane cocoţate pe umeri. 

După șase luni în New York, părul lui Fleur atârna în- 
tr-o tunsoare până la maxilar, care lucea în soarele verii. 
Era prea bronzată și prea slabă pentru pantalonii scurți 
care îi stăteau pe şoldurile osoase. Kissy se încruntă pe 
deasupra cornetului cu înghețată. 

-Îți luăm nişte haine care nu sunt făcute din blug. 

- Nu începe. Vorbim despre munca mea, nu despre 
modă. 

- Dacă vei purta ceva decent, nu te vei transforma 
din nou în Micuța Scânteie. 

- Baţi câmpii. 

- Crezi că dacă arăţi bine vei distruge cumva tot ceea 
ce ai clădit pentru tine. Își aranjă baretele roșii de plas- 
tic, care aveau forma buzelor. Aproape că nu te uiţi în 
oglindă. Câteva secunde să te dai cu ruj, alte două se- 
cunde să îți treci un pieptene prin păr. Eşti campioană 
mondială la a-ţi evita reflexia. 

- Te uiţi tu la a ta cât pentru amândouă. 

Dar Kissy era pornită, iar Fleur nu o putea abate. 

- Duci un război inutil, Fleurinda. Vechea Fleur Sa- 
vagar nu se apropie nicicum de cea nouă. Luna viitoare, 
vei împlini douăzeci şi patru de ani, și faţa ta are ceva 
ce nu avea la nouăsprezece ani. Nici hainele alea dezgus- 
tătoare nu pot ascunde faptul că acum ai un trup mai 

mişto decât atunci când pozai. Urăsc să fiu purtătoare 
de veşti tragice, dar te-ai transformat din plictisitor de 
superbă într-o frumuseţe clasică. 

- Vouă, sudiștilor, vă place drama. 

- Bine, nu te mai bat la cap. Kissy încercui movila de 
înghețată de zmeură cu limba. Mă bucur că îți iubeşti 
slujba. Se pare că îţi plac chiar și părțile urâte, cum ar fi 
să îl ai pe Parker ca şef și să ai de-a face cu Barry Noy. 

Fleur prinse un fulg de ciocolată cu mentă înainte ca 
acesta să îi cadă pe pantalonii scurți. 

- Aproape că mă sperie cât de mult îmi place. Îmi 
plac grozav agitația şi faptul că mereu se întâmplă câte 
ceva. De fiecare dată când previn o criză, mă simt ca 
şi cum una dintre călugărițe tocmai a lipit o stea aurie 
lângă numele meu. 

- Devii unul dintre acei perfecționişti îngrozitori. 

-Mă simt bine. Privi admirativ în jur. Când eram 
mică, credeam că tatăl meu avea să mă ia acasă dacă 
eram cea mai bună la toate. După ce totul s-a destrămat, 
mi-am pierdut încrederea în mine. Ezită. Cred... poate 
că încep să mi-o recapăt, 

Încrederea sa în forțele proprii era prea fragilă să re- 
ziste în faţa unei examinări, chiar şi din partea celei mai 
bune prietene ale ei, și își dori să nu fi fost atât de deschi- 
să. Din fericire, gândurile lui Kissy luară o altă direcţie. 

- Nu înţeleg cum de nu ţi-e dor de actorie. 

- Ai văzut Eclipsa. Nu aş fi câștigat niciodată Premiul 
Academiei. 

Spre deosebire de Jake, cu scenariul lui. 

- Ai fost grozavă în rolul acela, insistă Kissy. 

Fleur făcu o grimasă. 

- Am avut câteva scene bune. Restul abia dacă pot fi 
considerate adecvate. Nu m-am simţit niciodată în lar- 
gul meu. 

Din respect față de sentimentele lui Kissy, nu men- 
ţionă faptul că i se păruse că întregul proces de a re- 
aliza un film, cu toţi timpii morţi, era din cale-afară 
de plictisitor. 

- "Ţi-ai pus sufletul în modelling, Fleurinda. 

- Mi-am pus voinţa în asta, nu sufletul. 

- Oricum, ai fost cea mai bună. 

- Datorită unei combinaţii norocoase de cromozomi. 
Modellingul nu a avut niciodată nimic de-a face cu 
cine eram. 

Îşi retrase picioarele ca să le salveze de la a fi ampu- 
tate de către un skateboard. Unul dintre cei care vin- 
deau droguri se opri să caște gura. Privirea ei se pierdu 
în zare. 

- În noaptea în care eu şi Alexi am jucat mica noastră 
scenă obscenă, a spus că nu eram nimic mai mult decât 
o decorație drăguță, supradimensionată. A zis că nu pu- 
team face nimic cu adevărat. 

- Alexi Savagar este un ticălos tembel. 

Fleur zâmbi auzind-o pe Kissy catalogându-l astfel 
pe Alexi. 

- Dar avea dreptate. Nu ştiam cine eram. Bănuiesc că 
încă nu știu, nu pe de-a-ntregul, dar cel puţin sunt pe 
calea cea bună. Am petrecut trei ani şi jumătate fugind 
de mine însămi. Desigur, de-a lungul drumului, m-am 
ales cu o educaţie universitară de clasă mondială, dar 
nu mai fug. 

Şi nu o făcea. Ceva se schimbase înlăuntrul ei. Ceva 
care, în sfârşit, o făcea să își dorească să lupte pentru 
ea însăși. 

Kissy aruncă capătul cornetului său la gunoi. 

- Mi-aş dori să am determinarea ta. 

- Despre ce vorbeşti? Jonglezi mereu cu programul la 
galerie ca să te descurci cu orele și să şi ajungi la audiții. 
Serile mergi la cursuri. Vor veni și rolurile, Magnolia. 
Am vorbit cu mulți oameni despre tine. 

- Ştiu şi apreciez asta, dar cred că a sosit vremea să 
înfrunt faptul că nu se va întâmpla. Kissy își şterse de- 
getele pe foarte scurții ei pantaloni roz. Regizorii nu mă 
iau în seamă pentru nimic altceva decât roluri de bom- 
be sexy amuzante, și sunt îngrozitoare la genul acesta de 
roluri. Sunt o actriță serioasă, Fleur. 

- Ştiu, dulceaţă. 

Fleur își puse toată convingerea pe care reuși să o 
adune în spatele cuvintelor ei, dar nu îi fu ușor. Kissy - 
cu gura ei bosumflată, cu sânii ei mari și pata de înghe- 
tată de zmeură pe bărbie - era perfectă pentru rolul de 
bombă sexy amuzantă. 

-Am primit o mărire de salariu la galerie. Făcu să 
sune ca şi cum ar fi căpătat o boală gravă. Poate că. 
dacă aş avea o slujbă mai neplăcută, aș trage mai tare 
de mine. Nu ar fi trebuit niciodată să îmi iau ca speci- 
alitate secundară istoria artei. A devenit plasa mea de 
siguranță. Ochii ei lunecară în mod automat către un 
student arătos care trecea pe acolo, dar inima nu îi spu- 
se nimic. Nu mai pot suporta atâtea respingeri, şi mi-a 
cam ajuns. Fac treabă bună la galerie și sunt recunoscută 
pentru asta. Poate că asta ar trebui să îmi fie de ajuns. 

Fleur îi strânse mâna. 

- Hei, ce s-a întâmplat cu Domnișoara Gândire 
Pozitiva? 

- Cred că am terminat cu gânditul. 

Fleur ura ideea ca prietena ei să renunţe, dar, la ce 
trecut avea ea însăși, nu se afla într-o poziție din care să 
critice. Se ridică de pe bancă. 

- Să mergem. Dacă ne jucăm cum trebuie cărțile, pu- 
tem prinde începutul filmului Butch Cassidy și Sundance 
Kid la televizor înainte să trebuiască să ne îmbrăcăm 
pentru întâlnire. 

Aruncă restul cornetului ei și șervețelul în coșul 
de gunoi. 

- Bună idee. A câta oară ar fi asta? 

- A cincea sau a șasea. Am pierdut şirul. 

- Nu ai spus nimănui despre asta, nu? 

- Eşti nebună? Crezi că vreau ca întreaga lume să afle 
că suntem niște perverse? 

Părăsiră parcul mergând una lângă alta, cu o duzină 
de perechi de ochi bărbătești urmărindu-le. 


* 

Alergarea zilnică a lui Fleur îi întări mușchii, şi, pe 
măsură ce surplusul de kilograme se topea, sexualitatea 
ei își scotea capul din lunga-i hibernare. Curgerea apei 
peste trup sub duș, alunecarea unui pulover moale pe 
piele - activități obișnuite - deveniră experienţe sen- 
zuale. Dorea să fie ținută în brațe de cineva care se băr- 
bierea, cineva cu bicepși şi cu piept păros, cineva care 
înjura și bea bere. Trupul ei era înfometat de atingerea 
unui bărbat, și, ca parte a campaniei sale de autoper- 
fecționare, începu să iasă cu un tânăr actor prezentabil 
pe nume Max Shaw, care apărea pe o scenă de mâna a 
treia într-o piesă de Tom Stoppard. Era frumos ca pen- 
tru Hollywood, un blond înalt şi zvelt al cărui singur 
neajuns era tendinţa de a folosi fraze ca „practicarea me- 
seriei mele“. Se distrau împreună, iar ea îl dorea. 

Îşi puse blugi și bluza neagră pe care o cumpărase la 
reducere de la Ohrbach pentru întâlnirea din noaptea 
în care împlinea douăzeci și patru de ani. Plănuiseră 
să meargă la o petrecere, dar ea îi spuse că avusese o 
săptămână lungă și îi sugeră să nu mai meargă. Max 
nu era prost, și, o jumătate de oră mai târziu, se treziră 
în apartamentul lui. 

El îi turnă un pahar de vin şi se așeză lângă ea pe 
bucata de burete care servea în același timp drept cana- 
pea și pat în apartamentul tip studio. Mirosul coloniei 
lui o deranja. Bărbaţii ar trebui să miroasă a săpun și a 
cămașă curată. Ca Jake. 

Dar amintirile primului ei amant perfid erau cătușe 
făcute din pânze de păianjen prăfuite, din care era uşor 
să se desfacă, și care dispărură când îl sărută pe Max. În 
scurt timp, erau goi. El făcu tot ce era de făcut, şi ea avu 
parte de eliberarea după care tânjise, dar după aceea se 
simţi golită. Îi spuse că avea o întâlnire matinală și că nu 
putea rămâne. După ce părăsi apartamentul lui, începu 
să tremure. În loc să se simtă plină de energie, cum era 
Kissy după vreuna dintre întâlnirile ei, Fleur se simţi ca 
şi cum renunţase la ceva important. 

Îl mai văzu pe Max de câteva ori, dar fiecare întâlnire 
o lăsă și mai deprimată, așa că, în cele din urmă, puse 
capăt. Cândva, avea să găsească un bărbat căruia să i se 
poată dărui cu toată inima, Până atunci, avea să păstreze 
lucrurile la nivel relaxat şi avea să își îndrepte energia 
către muncă. 

Sosi Crăciunul, apoi Anul Nou. Cu cât lucra mai 
mult pentru Parker, cu atât era mai revoltată împotri- 
va felului în care acesta își conducea afacerea. Olivia 
Creighton, spre exemplu, petrecuse cea mai mare parte 
a anilor '50 ca regina filmelor de categorie B, specia- 
lizându-se în rochii sfâșiate şi în a fi salvată de Rory 
Calhoun. Zilele acelea fiind trecute, Parker, alături de 
managerul personal al Oliviei, un bărbat pe nume Bud 
Sharpe, hotărâse să profite de pe urma a ceea ce mai 
rămase din numele ei cu reclame comerciale. Dar Olivia 
dorea în continuare să joace. 

-Ce mai ai pentru mine de data asta? Actriţa oftă în 
telefon când auzi glasul lui Fleur. Reclame la laxative? 

-Apartamente în Florida. Compania doreşte o ima- 
gine mai strălucitoare, și știu că tu le-o vei oferi. 

Fleur încercă, dar nu putu să adune mai mult entuzi- 
asm decât Olivia. 

- S-a mai întâmplat ceva cu piesa aceea nouă a lui 
Mike Nichols? întrebă Olivia după o clipă de tăcere. 

Fleur se jucă cu un creion de pe biroul ei. 

- Nu era un rol principal, şi Bud nu l-a luat în consi- 
deraţie. Nu sunt destui bani. Îmi pare rău. 

Fleur se certase cu Bud şi cu Parker în legătură cu 
Olivia, dar nu reușise să convingă pe nici unul din 
ei să o lase pe aceasta să își încerce norocul cu piesa 
lui Nichols. 

După ce închise telefonul, își puse pantofii pe care 
îi aruncase sub birou și merse să îl vadă pe Parker. 
Lucra pentru el de un an și își asumase treptat atâtea 
responsabilități, încât el începuse să se bazeze pe ea pen- 
tru orice, dar tot nu îi plăcea când ea îi punea la îndo- 
ială deciziile. Noul album Lynx fusese un eșec, Barry 

devenise mai leneș în tot acest timp şi Simon începu- 
se să vorbească despre înființarea propriului grup, dar 
Parker se purta ca și cum Lynx avea să continue pentru 
totdeauna și o folosea pe Fleur ca să îi împace pe ceilalți 
clienţi ai lui. Deși, ca urmare a neglijenţei lui, ea câștiga 
experiență prețioasă, nu era de părere că acesta era mo- 
dul în care trebuia să își conducă agenţia. 

- Am o idee despre care aș vrea să discut cu tine. 

Se așeză pe canapeaua cu catifea vișinie din faţa bi- 
roului lui. Faţa lui storcită părea şi mai neplăcută decât 
de obicei. 

- De ce nu îmi mai trimiţi încă unul dintre rapoar- 
tele tale? 

- Cred în amprenta personală. 

Din glasul lui picura cinismul. 

- Dar abia aştept toate acele sugestii de fată deşteap- 
tă. Sunt grozave pe post de hârtie pentru toaletă. 

Avea să fie una dintre acele zile. Probabil se certase 
cu soţia lui. 

- Ce este de data aceasta? întrebă el. Alte prostii des- 
pre informatizare? Un nou sistem de arhivare? Un afuri- 
sit de buletin informativ pentru clienţii noştri? 

Ea îi ignoră țâfna. 

-Ceva mult mai fundamental. Acţionând după 
teoria muşte/miere/oţet, adoptă cea mai veselă atitudi- 
ne. Mă gândeam la ce se întâmplă când negociem un 
contract pentru clienţii noştri mai mari. Mai întâi, tre- 
buie să discutăm cu managerul personal al clientului. 
Apoi, după ce omul nostru de la juridic îl verifică, ma- 
nagerul personal studiază contractul, îl dă mai departe 
impresarului, care îl înmânează unui alt avocat. Odată 
ce înțelegerea este aprobată, mai este publicistul, apoi... 

- Treci la subiect. Mor de bătrâneţe aici. 

Ea desenă cu mâna o coloană în aer. 

- Aici este clientul. Aici suntem noi. Obţinem zece 
la sută pentru că-i găsim clientului o slujbă. Manage 
rul personal obține cincisprezece la sută pentru că diri- 
jează cariera clientului, impresarul cinci la sută pentru 

că se ocupă de bani, avocatul alți cinci la sută pentru că 
studiază ceea ce este scris cu litere mici, iar agentul de 
presă ia două sau trei mii pe lună pentru promovare. 
Toată lumea ia o parte. 

Scaunul cu spătar înalt al lui Parker scârțâi când aces- 
ta își schimbă poziția. 

- Orice client care este destul de mare pentru a avea 
o astfel de echipă se află în partea de sus a clasei de im- 
pozitare, aşa că toate acele comisioane sunt deduse. 

- Dar tot trebuie să le plătească. Compară asta cu 
modul în care te ocupi de Lynx. Eşti agentul lor și ma- 
nager personal. Noi le facem publicitatea turneelor, şi 
plăcinta nu se împarte în atâtea direcţii. Cu o extindere 
deşteaptă, am putea face ca astfel de servicii să fie dispo- 
nibile și pentru cei mai buni clienţi ai noștri. Am putea 
percepe un comision de douăzeci la sută, ceea ce este 
cu zece la sută mai mult decât luăm acum, dar cu cinci- 
sprezece la sută mai puțin decât plăteşte clientul tuturor 
celorlalți oameni, din diverse domenii. Noi câştigăm 
mai mult, clientul plătește mai puţin, şi toată lumea 
este fericită. 

El o respinse cu o fluturare a mâinii. 

- Lynx este o situaţie diferită. Am știut de la început 
că am o mină de aur și nu aveam de gând să o las să 
îmi scape. Dar o operațiune la scala despre care vor- 
beşti ar costa prea mult. Și apoi, cei mai mulţi clienți 
nu a dori ca afacerile lor să fie centralizate astfel, chiar 
dacă ar costa mai puţin. l-ar lăsa prea descoperiţi în 
faţa unui management defectuos, ca să nu pomenim 
despre delapidare. 

- Audituri regulate pot fi introduse în pachet. Dar și 
sistemul actual îi lasă deschiși în fața prostului manage- 
ment. Trei sferturi dintre acești manageri sunt mai inte- 
resaţi de propria parte decât de interesele clientului lor. 
Olivia Creighton este un exemplu concludent. Urăşte 
să facă reclame, dar Bud Sharpe nu o lasă să accepte nici 
un rol care ia fost oferit, pentru că nu aduce la fel de 
mulți bani ca reclamele la apartamente. Olivia mai are 

câțiva ani în față, iar acesta este un management obtuz. 
Parker începuse să arunce un ochi către ceas, iar ea își 
dădu seama că era înfrântă, dar se avântă: Putem face 
bani cu genul acesta de organizare, și ar fi mai eficient 
pentru clienţi. Dacă alegem bine, să fii reprezentat de 
Parker Dayton ar deveni un adevărat simbol al statutu- 
lui. Am fi o „agenţie de clasă“ cu niște clienți grozavi 
care ne-ar bate la ușă. 

- Fleur, voi mai încerca încă o dată, şi ai face bine să 
pricepi ce spun. Nu vreau să fiu William Morris. Nu 
vreau să fiu ICM!. Sunt mulţumit de cum merg lucru- 
rile acum. 

Nu ar fi trebuit să își răcească gura de pomană. Dar, 
în vreme ce se îndrepta înapoi spre biroul ei, nu se pu- 
tea opri să nu se gândească la această idee. Dacă cineva 
cinstit și de încredere s-ar fi ocupat de interesele ei când 
avea nouăsprezece ani, nu ar fi rămas fără două milioa- 
ne de dolari. 

Se gândi la „agenţia ei de clasă“ toată ziua și apoi 
săptămâna următoare. Să pună în practică o astfel de 
operațiune ar fi fost mai costisitor decât o agenţie obiș- 
nuită. Natura proiectului cerea un sediu într-un loc 
de prestigiu şi un personal diversificat și bine plătit. 
Ar fi fost necesară o avere doar să o pună pe roate. 
Totuși, cu cât se gândea mai mult, cu atât devenea mai 
sigură că persoana potrivită putea să o facă să funcțio- 
neze. Din nefericire, persoana potrivită avea doar cinci 
mii de dolari în contul de economii și o mare lipsă 
de curaj. 

În seara aceea, se întâlni cu Simon Kale la un tando- 
ori la restaurantul Indian Pavilion. 

- Ce ai face dacă nu ai fi putred de bogat și ai avea 
nevoie de foarte mulți bani? se trezi întrebând. 

El culese niște seminţe de fenicul din bolul aflat în 
faţa lui. 


1 Agenţie literară şi de talente cu birouri în Los Angeles, New York 
şi Londra (n.tr.) 

- Aș curăța apartamente. Serios, Fleur, este imposibil 
să găseşti ajutoare de nădejde. Aș plăti o avere pentru 
cineva de încredere. 

- Vorbesc serios. Ce ai face dacă ai avea doar cinci 
mii de dolari în cont și ai avea nevoie de mult mai mult? 
Adică, de o sumă cu şase cifre în plus. 

- Scoatem din calcul traficul de droguri? 

Ea ridică dintr-o sprânceană. 

- Ei bine, atunci... Alese o altă sămânță de fenicul. Aș 
zice că cea mai iute cale ar fi să pui mâna pe telefon și să 
o suni pe cățeaua aia de Gretchen Casimir. 

- Asta nu este o opţiune. 

Modellingul era singurul lucru pe care nu avea de 
gând nici măcar să îl ia în consideraţie. Dacă ar fi făcut 
lucrul acesta - nu că ar fi făcut-o, dar totuși -, ar fi tre- 
buit să fie cu totul al ei. 

- Am luat în calcul prostituţia? 

- Ciorapii cu plasă nu mă avantajează deloc. 

El înlătură o sămânță rătăcită de pe mâneca impeca- 
bilă a cămășii gri de mătase. 

- Din moment ce suntem atât de moituroși, cea mai 
bună modalitate ar fi, probabil, să ceri un împrumut 
unui prieten putred de bogat. 

Ea îi zâmbi. 

-Şi ai face-o, nu-i aşa? Nu ar trebui decât să-ți cer. 

El își ţuguie buzele. 

- Ceea ce, desigur, nu vei face. 

Ea se aplecă peste masă și îl sărută pe obraz. 

-Vreo altă idee? 

-Mmm... Peter, cred. Este cea mai bună opțiune, 
având în vedere toate aceste restricții caraghioase pe 
care le-ai ridicat. 

- Peter Zabel al nostru? Chitaristul de la Neon Lynx? 
Cum m-ar putea ajuta el? 

-Spune-mi că glumești, puișor. Obişnuiai să dai 
toate telefoanele alea în numele lui către brokerii săi. 
Peter știe mai multe despre cum se fac banii decât ori- 
cine altcineva pe care l-am cunoscut. A făcut o avere 

pentru mine din metale prețioase și emiterea de acțiuni 
noi. Nu îmi vine să cred că nu ţi-a dat niciodată nici 
un pont. 

Fleur aproape că își răsturnă paharul cu apă. 

- Vrei să spui că trebuia să îl iau în serios? 

- Fleur... Fleur... Fleur... 

- Dar este așa idiot! 

- Bancherul lui te-ar contrazice, cu siguranță. 

O altă săptămână trecu înainte ca Fleur să își adune 
curajul să îl sune pe Peter și să îi prezinte situația în cei 
mai vagi termeni. 

- Ce crezi? Vorbind ipotetic, ar putea cineva să facă 
ceva cu doar cinci mii de dolari pentru început? 

- Depinde dacă eşti dispusă sau nu să îi pierzi, spuse 
Peter. Un randament ridicat înseamnă și un risc ridicat. 
Vorbești despre tranzacții de marfă: valută, combustibil 
lichid, grâu. Dacă zahărul scade cu un bănuț pe kilo- 
gram, îţi pierzi economiile. Foarte riscant. Ai putea sfâr- 
și mai rău decât acum. 

- Am presupus... Da. Apoi, fu îngrozită să se audă 
continuând: Nu îmi pasă. Spune-mi ce trebuie să fac. 

Peter îi explică lucrurile elementare, iar ea începu să-și 
petreacă fiecare minut liber cu capul îngropat în cărți 
şi articole pe care el i le recomandase despre comerțul 
de mărfuri. Citea Te Journal of Commerce în metrou și 
adormea cu Bamon's sprijinit pe pernă. Toate cursurile de 
afaceri și economie o ajutară să priceapă bazele, dar chiar 
avea curajul să facă asta? Nu. Insă avea să o facă oricum. 

Urmând sfatul lui Peter, investi două mii în soia, 
cumpără un contract pentru propan lichefiat și, după 
ce studie prognoza meteo, cheltui restul pe suc de 
portocale. 

Florida avu parte de un îngheţ ucigaș, soia mucegăi de 
la prea multă ploaie, dar propanul lichefiat crescu verti- 
ginos. Fleur se alese cu 7 000. De data aceasta, îi împărți 
între cupru, grâu și din nou soia. Cuprul și grâul se pră- 
bușiră, dar soia rezistă până la nouă mii de dolari. 

Reinvesti fiecare bănuţ. 

De Ziua Păcălelilor, Kissy obținu importantul rol al 
lui Maggie în producţia unui atelier de teatru a piesei 
Pisica pe acoperişul fierbinte. Dansa prin apartamentul lor 
în timp ce îi dădea veștile lui Fleur. 

- Renunţasem! Apoi, fata asta, care a fost la câteva 
dintre orele mele de actorie, a sunat. Își amintise o sce- 
nă pe care o jucasem... Nu îmi vine să cred! Începem 
repetițiile săptămâna viitoare. Este fără bani și nu este o 
producție destul de mare cât să atragă pe cineva impor- 
tant, dar cel puţin voi juca din nou. 

Odată ce începură repetițiile, Fleur nu o văzu pe 
Kissy zile la rând, și, când o văzu, Kissy era distrasă. Nici 
un singur tip bine nu trecuse prin apartamentul lor, și 
Fleur o acuză, în cele din urmă, de celibat. 

- Îmi acumulez energia sexuală, răspunse Kissy. 

În ziua spectacolului, Fleur fu atât de agitată, încât 
nici nu putu mânca. Nu dorea să o vadă umilită pe 
Kissy, și era imposibil ca mingiuța pufoasă care era co- 
lega ei de apartament să stăpânească un rol atât de greu 
cum era personajul Maggie. Kissy era potrivită în seriale- 
le de comedie, exact acolo unde nu dorea să fie. 

Un lift de serviciu o duse pe Fleur într-o mansardă 
friguroasă din Soho, cu ţevi care zăngăneau și vopsea 
scorojită. Scena mică aflată într-un capăt nu avea nimic 
cu excepţia unui pat mare de alamă. Fleur încercă să se 
convingă că patul era un semn bun în ceea ce o privea 
pe Kissy. 

Audienţa era formată din alți actori fără job şi artiști 
muritori de foame, fără vreun agent de distribuţie prin 
preajmă. Un individ cu barbă care mirosea a ulei din 
seminţe de in se aplecă de pe rândul de scaune din spa- 
tele ei. 

-la zi, ești prietenă cu mirele ori cu mireasa? 

- Ah - cu mireasa, răspunse. 

- Da, mă gândeam eu. Hei, îmi place părul tău. 

- Mulţumesc. 

Acum, părul îi atingea umerii și atrăgea mai multă 
atenţie decât își dorea ea, dar să şi-l taie ar fi fost o do- 
vadă de slăbiciune. 

- Ai vrea să ieşim cândva? 

- Nu, mulțumesc. 

- Am înţeles. 

Din fericire, piesa începu chiar atunci. Fleur trase 
adânc aer în piept și își încrucișă imaginar degetele. 
Audienţa auzi sunetul unui duș care curgea în afara sce- 
nei, şi Kissy îşi făcu apariția într-o rochie din dantelă 
veche. Accentul îi era puternic precum o iasomie de 
vară. Își dezbrăcă rochia și se întinse. Degetele îi forma- 
ră gheare micuţe în aer. Bărbatul care ședea alături de 
Fleur se foi pe scaun, 

Timp de două ore, audiența stătu vrăjită în vreme ce 
Kissy dădea târcoale și șuiera printre dinţi și zgâria în 
mers scena. Cu un erotism întunecat și disperat și un 
glas ca pudra de talc ieftină, radie frustrarea sexuală a 
Pisicii Maggie. Fu una dintre cele mai fascinante inter- 
pretări pe care o văzuse vreodată Fleur, și aceasta venea 
direct din sufletul lui Kissy Sue Christie. Până la sfâr- 
şitul piesei, Fleur era secată de puteri. Acum, înţelegea 
problema lui Kissy într-un mod în care îi fusese imposi- 
bil mai înainte. Dacă Fleur, cea mai bună prietenă a lui 
Kissy, nu crezuse că aceasta putea fi o actriță serioasă de 
teatru, cum putea Kissy să convingă un regizor? 

Fleur își croi drum prin mulțime. 

- Ai fost incredibilă! exclamă când ajunse lângă Kissy. 
Nu am văzut niciodată ceva asemănător! 

- Ştiu, răspunse chicotind Kissy. Vino și spune-mi cât 
de minunată am fost în timp ce mă schimb de costum. 

Fleur o urmă în cabina improvizată, unde Kissy o 
prezentă celorlalte femei din distribuţie. Sporovăi cu 
toate, apoi se cocoță pe un scaun de lângă măsuța 
de toaletă a lui Kissy și îi spuse de alte zece ori cât de 
minunată fusese. 

- Este toată lumea decentă? întrebă o voce masculină 
de cealaltă parte a ușii. Trebuie să iau costumele. 

- Doar eu mai sunt, Michael, strigă Kissy. Intră. Vreau 
să îți fac cunoştinţă cu cineva. 

Ușa se deschise. Fleur se întoarse. 

- Fleurinda, m-ai auzit vorbind despre genialui 
nostru creator de costume și viitorul croitor pentru 
Beautiful People . Fleur Savagar, fă cunoștință cu Mi- 
chael Anton. 

Totul se opri ca un cadru stricat de film înţepenit 
într-un proiector. El purta o cămașă de bowling veche 
din satin și o pereche de pantaloni de lână croiți lejer și 
susținuți de bretele. La douăzeci și trei de ani, nu era cu 
mult mai înalt decât fusese ultima oară când îl văzuse. 
Avea păr blond strălucitor care îi cădea în valuri până 
la nivelul bărbiei, umeri înguști, un piept îngust și trăsă- 
turi delicat sculptate. 

Treptat, Kissy își dădu seama că ceva nu era în regulă. 

- Vă cunoaşteţi? 

Michael Anton încuviință din cap. Fleur scotoci 
adânc înlăuntrul ei. 

- Acesta este unul dintre cele mai bune momente ale 
tale, Kissy, zise ea, cât putu de deschisă. Michael este 
fratele meu Michel. 

-Vai de mine! Privirea lui Kissy trecu de la unul la 
celălalt. Ar trebui să pun nişte muzică de orgă sau ceva? 

Michel vâri o mână în buzunarul pantalonilor și se 
sprijini de ușă. 

- Ce zici de niște note la fluier? 

Se purta cu grația apatică a celor născuți bogaţi şi 
cu siguranța cuiva născut cu sânge aristocratic. Exact ca 
Alexi. Dar, în timp ce el o privea, ea văzu ochii albaștri 
ca zambilele de primăvară. 

Își încovoie degetele în jurul genţi. 

- Ştiai că sunt în New York? 

- Ştiam. 

Nu mai putea sta cu el acolo. 

! Sintagmă folosită în contracultura anilor 1960 pentru a-i descrie 


pe membrii acelei „subsocietăți“; în esență, un sinonim pentru 
„hippie“. (n.red.) 

- Trebuie să plec. 

O sărută iute pe obraz pe Kissy și părăsi cabina fără ca 
măcar să îl salute cu o înclinare a capului. Kissy o ajunse 
din urmă pe stradă. 

- Fleur! Așteaptă! Nu am avut nici cea mai mică idee. 

Ea zâmbi prefăcut. 

- Nu îţi face griji. A fost doar un șoc, atâta tot. 

- Michael este... Este un tip nemaipomenit. 

- Este... grozav. 

Zări un taxi și cobori de pe trotuar ca să îl oprească. 

- Mergi la petrecerea cu echipa, Magnolia, și fă-i pe 
toți să se plece când intri în încăpere. 

-Cred că ar fi mai bine să merg acasă cu tine. 

- Nici gând. Aceasta este noaptea ta cea mare, și te vei 
bucura de fiecare minut. 

Se urcă în taxi, făcu cu mâna și închise ușa. Când 
taxiul de îndepărtă, se lăsă pe banchetă și permise vechii 
amărăciuni să o înghită. 


În săptămânile care urmară, Fleur încercă să uite 
de Michel, dar, într-o seară, se trezi mergând pe West 
Fifey-fifth Street, cercetând numerele pictate deasupra 
ușilor magazinelor, închise peste noapte. Găsi adresa pe 
care o căuta. Locaţia era bună, dar vitrina neimpozantă 
avea ferestre prost luminate... şi cele mai frumoase hai- 
ne pe care le văzuse ea vreodată. 

Michel nesocotise tendințele actuale ale modei, în 
care femeile se îmbrăcau în costume bărbătești și crava- 
te, ca să arate ca bărbații. Mica fereastră avea un cvartet 
de rochii revoltător de feminine, care evocau tablouri 
renascentiste extravagante. Admirând mătăsurile, jerse- 
urile și mătasea chinezească grațios drapată, nu își putu 
aminti cât trecuse de când cheltuise bani pe haine de- 
cente. Acele veșminte splendide o mustrau. 


Primăvara se preschimbă în vară și apoi în toamnă. 
Compania de teatru a lui Kissy dădu faliment, așa că 
aceasta se alătură unui alt grup care dădea spectacole 

aproape exclusiv în New Jersey. Fleur îşi serbă cea de-a 
douăzeci şi cincea aniversare obligându-l pe Parker să îi 
dea o altă mărire de salariu. Cu banii aceştia, cumpără 
boabe de cacao. 

Pierdea mai des decât câștiga, dar, atunci când ve- 
neau, câștigurile erau mari. Studie din greu ca să înveţe 
din greșelile ei, și cele cinci mii se înmulțiră de patru 
ori, apoi din nou de patru ori. Cu cât făcea mai mulți 
bani, cu atât îi venea mai greu să îi bage din nou în spe- 
culaţii riscante, dar încercă să continue să scrie cecurile. 
Patruzeci de mii de dolari îi erau la fel de nefolositori 
cum îi fuseseră cinci mii. 

larna se așternu. Devenise fermecată de cupru, și 
făcu aproape treizeci de mii de dolari în șase săptămâni, 
dar stresul îi dădea dureri de stomac. Preţul cărnii de 
vită crescu, al celei de porc se prăbuși. Continuă să in- 
vestească, să reinvestească și să își muște unghiile până 
în carne. Până când, în prima zi a lunii iunie, la un an 
şi jumătate după ce se avântase în caruselul financiar, 
privi cu ochii mari la bilanţul ei, nevenindur-i să creadă 
ceea ce vedea. Reușise. Cu nimic mai mult decât curaj, 
strânsese destul cât să își înceapă afacerea. În ziua urmă- 
toare, puse totul în niște certificate de depozit frumoase 
şi sigure, pe treizeci de zile, la banca Chase Manhattan. 

Câteva seri mai târziu, în timp ce deschidea ușa apar- 
tamentului, auzi sunând telefonul. Păși peste o pereche 
de pantofi cu toc de-ai lui Kissy, traversă încăperea și 
ridică receptorul. 

- Salutare, enfant. 

Trecuseră mai mult de cinci ani de când auzise acel 
alint familiar. Strânse și mai tare receptorul și se strădui 
să nu-și piardă cumpătul. 

- Ce dorești, Alexi? 

- Fără schimb de amabilități? 

- Ai exact un minut, după care închid. 

El oftă, ca și cum ea l-ar fi rănit. 

- Foarte bine, draga mea. Am sunat să te felicit pentru 
recentele tale câștiguri financiare. Destul de temerare, 

însă nu te cerți cu succesul. Înţeleg că astăzi ai început 
să cauţi spaţiu pentru birou. 

O trecu un fior. 

- Cum de ştii asta? 

- i-am spus, draga mea. Fac să fie treaba mea să știu 
tot ceea ce îi afectează pe cei la care ţin. _ 

-Nu ţii la mine, zise ea, cu un nod în gât. Încetează 
să te mai joci. 

- Dimpotrivă, îmi pasă foarte mult de tine. Am aş- 
teptat multă vreme asta, draga mea. Sper că nu mă 
vei dezamăgi. 

-Ce ai așteptat multă vreme? Despre ce vorbeşti? 

- Păzește-ţi visul, draga mea. Păzeşte-l mai bine decât 
am făcut-o eu cu al meu. 


capitolul 19 


Fleur își odihni coatele pe balustrada terasei și privi 
iarba roșiatică a dunelor îndoindu-se sub briza ultimei 
lumini a serii. Casa de pe plaja din Long Island, o struc- 
tură unghiulară de sticlă și șindrilă bătută de vreme, se 
amesteca cu nisipul şi cu apa. Se bucura că fusese invi- 
tată aici pentru weekendul de 4 Iulie. Avea nevoie să 
scape de oraș pentru o vreme şi, de asemenea, avea ne- 
voie de o distragere de la magnetofonul mental care nu 
înceta să redea vorbele lui Alexi. „Păzește-ţi visul.“ Alexi 
nu uitase ce făcuse ea Royale-ului - nu că se aștepta ca 
el să uite - şi încă voia să se răzbune. Dar, în afară de 
ași ţine ochii larg deschiși, ea nu ştia ce ar fi putut face 
în legătură cu asta. 

Dădu la o parte grijile și se gândi la vila cu patru etaje 
din Upper East Side pe care o închiriase pentru noile bi- 
rouri. Renovările erau în curs, și spera să se poată muta 
până la mijlocul lui august, dar, înainte de asta, trebuia 
să angajeze personal. Dacă i se iveau în cale câteva şan- 
se și nu avea să apară urgențe majore, avea destui bani 
cât să ţină agenţia la suprafață până în primăvară. Din 

nefericire, o afacere ca a ei avea nevoie de cel puţin un 
an ca să se pună pe picioare, așa că era un lucru riscant 
încă de la început, dar asta însemna doar că trebuia să 
muncească mai mult, iar la asta chiar se pricepea. 

Sperase să își primească salariul de la Parker pentru 
încă o vreme, dar, când acesta aflase ce punea ea la cale, 
o concediase. Avuseseră o despărțire aprigă. Formaţia 
Lynx se destrămase, și Parker delegase prea mult din afa- 
cerea sa lui Fleur. Acum, o acuza pentru jocul disperat 
de-a leapşa pe care era nevoit să îl joace cu niște clienți 
nemulțumiți. 

Fleur decisese să își extindă aria clienţilor dincolo de 
muzicieni şi actori, astfel încât să includă un grup select 
de scriitori, poate chiar artiști - pe oricine credea ea 
că avea potenţial să se ridice în vârf. Îi atrăsese deja pe 
cei de la Rough Harbor, trupa rock pe care o înființase 
Simon Kale, şi o furase pe Olivia Creighton de sub de- 
getele hrăpăreţe ale lui Bud Sharpe. Şi mai era și Kissy. 
Toţi trei ofereau potenţialul de câștig pe care ea îl căuta, 
dar trei clienți nu erau de ajuns să o țină la suprafață 
după ce banii ei de început aveau să se termine. 

Își ridică ochelarii de soare în vârful capului și se 
gândi la Kissy. În afara unei interpretări hipnotic de 
reţinute a rolului Irena în producția Livada cu cireși 
şi a unei singure replici pe care Fleur i-o obținuse 
într-un serial de pe CBS, nu se întâmplaseră prea multe 
pentru ea de la Pisica pe acoperișul fierbinte, iar Kissy înce- 
tase să mai meargă la audiții. Recent, prea mulți bărbaţi 
trecuseră pragul dormitorului ei, fiecare mai musculos 
şi un pic mai prost decât cel de dinainte. Kissy avea ne- 
voie de un spectacol, iar Fleur nu găsise modalitatea 
prin care să îi găsească unul, ceea ce nu era de cel mai 
bun augur pentru cineva care avea timp doar până în 
primăvară ca să se afirme. 

Prin ușile de sticlă, îl zări pe Charlie Kincannon, gaz- 
da lor pentru weekendul acela. Charlie sprijinise pro- 
ducţia atelierului de teatru a piesei Livada cu cireși în 
care jucase Kissy, și așa îl întâlnise Fleur. Era dureros 


Flacăra pasiunii 287 


de evident faptul că acesta se îndrăgostise de Kissy, dar, 
din moment ce era inteligent, rațional și de succes, 
Kissy îl ignora. Prefera ratații cu mușchi. 

Uşile verandei se deschiseră, şi Kissy ieși pe terasă. Se 
îmbrăcase pentru petrecere într-o salopetă cu dungi roz 
şi albastre, purta cercei mari în formă de inimă şi sanda- 
le roz cu talpa joasă, cu barete cu mărgele peste degetele 
mari. Arăta ca o puştoaică de şapte ani cu sâni. 

-Se face târziu, Fleurinda, și oaspeţii lui cumiil-chea- 
mă încep să apară. Nu îţi schimbi hainele? 

Luă o gură de piña colada dintr-un pai cu vârful pătat 
de ruj. 

-Intro clipă. 

Pantalonii albi scurţi, pe care Fleur și-i trăsese peste 
costumul negru de baie, aveau o pată de muștar în față, 
iar părul îi era ţeapăn din cauza apei sărate. Din mo- 
ment ce Charlie Kincannon sprijinise câteva piese din 
afara Broadway-ului, spera să stabilească niște contacte 
la petrecerea din seara aceasta, așa că trebuia să arate 
decent. Mai întâi însă, luă piña colada lui Kissy și bău 
O gură. 

- Mi-aş dori să încetezi să îl mai numești „cum-l-chea- 
mă“, Charlie Kincannon este un bărbat foarte bun, ca 
să nu mai menționez că e și bogat. 

Kissy strâmbă din nas. 

- Atunci, ieși tu cu el. 

-S-ar putea să o fac. Îl plac, Kissy. Este singurul băr 
bat lângă care ai stat care nu mănâncă banane și nu se 
uită admirativ la Empire State Building. 

- Amuzant, Ți-l dau cu binecuvântările mele. Kissy își 
recâștigă piña colada. Îmi aminteşte de un preot baptist 
pe care l-am cunoscut. Dorea să mă salveze, dar se temea 
că nu aveam să fac sex cu el dacă o făcea. 

- Nu faci sex cu Charlie Kincannon. Dacă ai o nevoie 
atât de copleșitoare de a face pe bomba sexy, fă-o pe sce- 
nă, acolo unde poţi face bani pentru amândouă. 

- Ai vorbit ca o adevărată lipitoare. Vei fi un agent 
minunat. Că tot veni vorba, i-ai observat azi după-amiază 

pe plajă pe tipii ăia care se dădeau peste cap ca să îți 
atragă atenţia? 

-Cel cu biberon ori puştiul cu sabia laser din Răz 
boiul stelelor? Dacă ar fi ascultat-o pe Kissy, ar fi crezut că 
toţi bărbaţii din lume o doreau. Îşi scutură nisipul de pe 
picioare și intră. Mai bine intru la duș. 

-Pune pe tine ceva decent, Las-o baltă! Îmi răcesc 
gura de pomană. 

- Acum, sunt mare om de afaceri. Trebuie să par 
serioasă, 

- Prostia aia de rochie neagră pe care ai adus-o te face 
să arăţi moartă, nu serioasă, 

Fleur o ignoră și intră. Casa avea tavane unghiulare, 
podele înclinate și mobilă minimalistă în stil japonez. 
Îl zări pe proprietar șezând pe o canapea de culoarea 
nisipului, privind jalnic la ceea ce părea a fi o porție 
dublă de coniac. 

- Pot să îți vorbesc o clipă, Fleur? întrebă el. 

- Sigur. 

Împinse la o parte exemplarul din Rabbit Redux! pen- 
tru ca ea să poată lua loc alături de el. Charlie Kincan- 
non îi amintea de un personaj pe care Dustin Hoffman 
Lar fi putut juca - genul de bărbat care, în ciuda bogă- 
ţiei sale, reușește să arate în neconcordanţă cu restul 
lumii. Avea păr negru scurt şi trăsături plăcute, ușor ne- 
regulate, cu o pereche de ochi căprui serioși, încadrați 
de ochelari cu rame de baga. 

- S-a întâmplat ceva? îl întrebă. 

El îşi învârti băutura în pahar. 

- Mă jenează să par ca un adolescent, dar cum îmi 
apreciezi şansele cu Kissy? 

Ea o luă pe ocolite. 

- Este destul de greu de spus. 

- Cu alte cuvinte, nici o şansă. 

Arăta atât de trist și de dulce, că inima ei se topi de 
milă pentru el. 


! Întoarcerea lui Rabbit, al doilea roman din tetralogia care La făcut 
celebru pe John Updike, prozator american. (n.tr.) 

- Nu este vina ta. Kissy este un pic autodistructivă în 
clipa asta, ceea ce înseamnă că se va descurca mai rău 
decât de obicei în a-i vedea pe bărbaţi ca fiind oameni. 

El reflectă, ochii mari căprui devenindu-i și mai 
serioși. 

-Situația noastră este o inversare interesantă de 
roluri pentru mine. Sunt obişnuit ca femeile să fie agre- 
soarele. Știu că nu sunt un obiect sexual, dar, de obicei, 
ele trec asta cu vederea pentru că sunt bogat. 

Fleur zâmbi și îl plăcu și mai mult. Totuși, avea o 
prietenă pe care trebuia să o protejeze. 

- Ce dorești, mai exact, de la ea? 

- Nu înţeleg la ce te referi. 

- Doreşti o relație adevărată sau este vorba doar des- 
pre sex? 

- Bineînţeles că doresc o relaţie adevărată. Pot obține 
sex oriunde. 

Părea atât de ofensat, încât fu mulțumită. Chibzui 
la asta. 

-Nu știu dacă va funcționa sau nu, dar, cu excepția 
lui Simon, eşti singurul bărbat care şi-a dat seama de cât 
de inteligentă este Kissy. Poate i-ai capta atenția dacă i-ai 
ignora trupul și te-ai concentra asupra minţii ei. 

E] îi aruncă o privire plină de reproş. 

-Nu vreau să par șovinist, dar este dificil să ignori 
trupul lui Kissy, mai ales pentru cineva ca mine, care are 
un apetit sexual crescut. 

Ea zâmbi înţelegătoare. 

- Asta este tot ce am mai bun. 

Câţiva oaspeţi începuseră să sosească, și glasul unui 
bărbat, cu un ușor accent, pluti către ea. 

- Casa este uimitoare. Ce privelişte! 

Ea se crispă și întoarse capul la timp să îl vadă pe 
Michel intrând în sufragerie. Acesta făcea parte din gru- 
pul celor de la atelierul lui Kissy, așa că ar fi trebuit să își 
dea seama că avea să fie şi el invitat. Încântarea ei legată 
de acel weekend dispăru. 

Daăduseră nas în nas de două ori în anul care trecuse 
de când se întâlniseră, și de fiecare dată avuseseră cea 
mai scurtă conversaţie posibilă. Însoţitorul lui Michel 
era un tânăr musculos, cu păr negru care îi cădea este 
ochi. Un dansator, hotări ea, când îi văzu atitudinea. 

Uşile de sticlă erau cea mai apropiată cale de scăpare. 
Îl salută cu o înclinare scurtă a capului, se scuză în fața 
lui Charlie și se strecură din nou afară. 

Luna răsărise, Kissy dispăruse, iar plaja era pus- 
tie. Fleur avea nevoie de câteva minute ca să își pună 
platoșa înainte de a merge din nou înăuntru ca să se 
spele. Cobori spre apă, apoi se plimbă pe nisipul rece 
şi ud, îndepărtându-se de casă. Trebuia să înceteze să se 
mai lase abătută din calea ei atât de ușor, dar, de fiecare 
dată când îl vedea pe Michel, se simţea ca și cum ar fi 
fost aruncată înapoi în copilăria ei. 

Îşi lovi degetul mare de la picior de o piatră ieșită 
din nisip, pe care nu o văzuse. Ajunsese mai departe 
decât avusese de gând și se întoarse să se îndrepte spre 
casă, dar, chiar atunci, un bărbat ieși din dunele aflate 
la cincizeci de metri în fața ei. Ceva din nemișcarea lui, 
combinat cu faptul că se afla singură pe o plajă pustie, 
o făcu să între în alertă. El era doar o siluetă neagră în 
noapte, un bărbat înalt, mai mare decât cineva cu care 
ar fi dorit să aibă de-a face, și nu încerca să își ascundă 
interesul față de ea. În mod automat, ea aruncă un ochi 
către luminile depărtate ale casei de pe plajă, dar se dis- 
tanțase prea mult ca să o audă cineva dacă ar fi strigat 
după ajutor. 

Faptul că trăia în New York o făcuse paranoică. Pro- 
babil că era unul dintre oaspeţii lui Charlie, care se în- 
depărtase de petrecere aşa cum o făcuse şi ea. În lumina 
lunii, distinse slab un cap lățos cu păr ca al lui Charles 
Manson și o mustață și mai zbârlită. Versurile cântecu- 
lui Helter Skelter îi trecură prin minte. Grăbi pasul şi 
ajunse mai aproape de apă. 

El își aruncă pe neașteptate cutia de bere şi începu să 
se apropie de ea. Acoperea nisipul cu paşi lungi și rapizi, 

şi fiecare celulă din trupul ei intră în alertă. Paranoică 
sau nu, nu avea nici o intenţie să zăbovească să vadă ce 
dorea el. Începu să alerge. 

Iniţial, putea să audă doar sunetul propriei respirații, 

dar deveni curând conştientă de sunetul uşor al pașilor 
care loveau nisipul în spatele ei. Inima îi bubui. El ve- 
nea după ea, iar ea trebuia să fie mai rapidă. Își spuse 
că putea să o facă. Cum alerga mereu, mușchii îi erau 
puternici. Tot ce avea de făcut era să mărească ritmul. 
___ Rămase aproape de țărm, unde nisipul era mai tare. 
Își întinse picioarele și dădu din braţe. În timp ce alerga, 
stătea cu ochii pe casa de pe plajă, dar era în continuare 
agonizant de departe. Dacă se îndrepta spre dune, avea 
să se afunde mai adânc în nisip, dar și el la fel. Inspiră 
mai adânc. El nu putea să țină pasul cu ea pentru tot- 
deauna. Ea putea face asta, și trase și mai tare de ea. 

El o urmă. 

Plămânii o ardeau, și își pierdu ritmul. Inspira ne- 
regulat, Cuvântul „viol“ îi răsuna în cap. „De ce nu a 
rămas în urmă!“ 

- Lasă-mă în pace! strigă. 

Cuvintele erau frânte, greu de înţeles, și pierduse și 
mai mult aer preţios. 

El strigă ceva. Aproape. Aproape de urechea ei. Piep- 
tul îi luase foc. El îi atinse umărul, şi ea ţipă. În clipa 
următoare, pământul se învârti, și se trezi că se prăbu- 
şeşte cu el. Când atinseră nisipul, el strigă din nou, și, 
de data asta, ea îl auzi. 

- Flower! 

Căzuse peste ea. Ea se chinuia să respire sub greuta- 
tea lui și luă o gură de nisip. Cu ultimele forţe, își strån- 
se pumnul şi lovi puternic. Auzi o exclamație ascuţită. 
Greutatea lui slăbi, şi vârfurile părului lui îi mângâiară 
obrazul când se ridică pe braţe deasupra ei. Respirația 
lui îi adia peste față, iar ea îl lovi din nou. 

El se retrase, iar ea îl atacă. Chinuindu-se să se așeze 
în genunchi, îl lovi iar şi iar cu pumnii. Nu se obosi 

să țintească, ci lovi orice putea atinge - un braţ, gâtul, 
pieptul -, fiecare lovitură fiind punctată de un suspin. 

În cele din urmă, el făcu o menghină din brațele sale 
şi o strânse. 

- Încetează, Flower! Eu sunt. Sunt Jake. 

- Ştiu că tu eşti, nemernicule! Dă-mi drumul! 

-Nu înainte să te calmezi. 

Ea se chinui să respire lipită de materialul moale al 
tricoului lui. 

-Sunt calmă. 

- Ba nu, nu ești. 

- Ba da, sunt! Își încetini respiraţia şi își scăzu glasul. 
Sunt calmă. Serios. 

- Eşti sigură? 

- Sunt sigură. 

El îi dădu drumul treptat. 

- Bine, atunci. Încercam... 

Ea îl pocni în cap. 

- Nemernicule! 

- Au! 

Ridică brațul. Următoarea ei lovitură îl atinse în umăr. 

- Arogantule, odiosule... 

- Încetează! Îi prinse încheietura. Dacă mă lovești din 
nou, jur că te pun la pământ. 

Ea se îndoia serios că el avea să se ţină de promisiune, 
dar valul de adrenalină începea să scadă, mâinile o du- 
reau și era așa nesigură, încât de temea că avea să verse 
dacă încerca să îl mai lovească o dată. El se lăsă pe vine 
în nisip, în fața ei. Părul încurcat şi neîngrijit îi ajun- 
gea aproape la umeri, iar mustaţa îi ascundea aproape 
toată gura, în afară de buza aceea de jos imposibilă și 
bosumflată. Cu un tricou Nike care nu îi ajungea până 
în talie, pantaloni scurți maro decoloraţi și părul lung 
ca al unui bandit, arăta ca și cum ar fi trebuit să poarte 
cu el o pancartă pe care să scrie: „VOI UCIDE PENTRU 
O GURĂ DE MÂNCARE“. 

- De ce nu mi-ai spus că tu eşti! reuși să întrebe, res- 
pirând greu. 

- Am crezut că m-ai recunoscut. 

-Cum aş fi putut să te recunosc? Este întuneric și 
arăţi ca dintr-un afiș cu răufăcători. 

El îi eliberă încheietura mâinii, iar ea se chinui să 
se ridice. Nu ar fi trebuit să se întâmple în felul acesta, 
cu ea purtând pantaloni scurţi albi pătați de muștar și 
o coadă de cal scăpată din elastic. Se imaginase scăldată 
în diamante când avea să îl reîntâlnească. Dorea să stea 
pe treptele cazinoului de la Monte Carlo, cu un prinţ 
european la un braţ și Lee Iacocca la celălalt. 

- Fac un nou film cu personajul Caliber, zise el. Bird 
Dog orbește, aşa că trebuie să învăţ să folosesc pistoalele 
Colt după sunet. Își frecă umărul în timp ce se ridică. 
De când ai devenit fricoasă ca o găină? 

- De când am văzut un bărbat care arată a criminal în 
serie ieșind din spatele unei dune de nisip. 

- Dacă am un ochi vânăt... 

- Putem spera. 

- Fir-ar să fie, Fleur... 

Nimic din toate astea nu mergea așa cum își imagina- 
se ea. Dorise să fie calmă și indiferentă, să se poarte ca 
şi cum abia își amintea de el. 

- Aşadar, faci un nou film în rolul lui Caliber. Câte 
femei loveşti de data asta? 

- Bird Dog devine mai sensibil. 

- Asta trebuie să fie o mare încercare pentru tine. 

- Nu fi afurisită, bine? 

În mintea ei porniră artificii, şi se afla din nou în 
ploaie pe peluza din faţa casei lui Johnny Guy Kelly, 
încheind o conversație care abia începuse. Scuipă cuvin- 
tele cu maxilarul încleștat: 

- M-ai folosit ca să îţi termini filmul. Eram o puştoai- 
că naivă, care nu dorea să își scoată hainele, dar mașina 
de făcut dragoste a Domnului Mare și Tare a făcut ca 
asta să nu ţină mult. M-ai făcut să fiu fericită că scot 
totul. Te-ai gândit la mine când ţi-au înmânat Oscarul? 

Voia să vadă vină. În schimb, el lansă un contraatac: 


294 Susan Elizabeth Phillips 


- Ai fost victima mamei tale, nu a mea - cel puţin, nu 
prea mult. Discută cu ea. Și, când faci asta, aminteşte-ți 
că nu ai fost singura care ai fost trasă în piept. Am pier- 
dut mai mult decât îţi poţi imagina. 

Furia ei explodă. 

- Tu! Chiar încerci în mod serios să te dai drept par- 
tea vătămată? 

Mâna îi zbură înapoi fără voia ei. Nu plănuise să îl 
lovească din nou, dar brațul ei avu voință proprie. 

El îi prinse mâna înainte de a-l atinge. 

- Să nu îndrăznești. 

-Cred că ar fi bine să îţi iei mâinile de pe ea. 

O voce familiară pluti spre ei dinspre dune. Se în- 
toarseră amândoi și îl văzură pe Michel stând acolo. 
Arăta ca un băiat care nimerise accidental în compa- 
nia uriașilor. 

Jake își slăbi strânsoarea pe braţul ei, dar nu îi dădu 
drumul. 

- Este o petrecere privată, amice, așa că ce ai zice să 
îţi vezi de treaba ta? 

Michel se apropie. Era îmbrăcat într-un blazer din 
madras şi un tricou de plasă galben, cu smocuri de păr 
blond suflate peste obrazul lui sculptat cu delicateţe. 

-Să mergem înapoi spre casă, Fleur. 

Caăscă gura la fratele ei și își dădu seama că, într-un 
fel, acesta se autoproclamase protectorul ei. Era de râs. 
Era cu un cap mai scund decât ea, și totuși îl înfrunta pe 
Jake Koranda, un bărbat cu reflexe iuți ca argintulviu și 
o privire mijită ca a unui bandit. 

Buza lui Jake se curbă. 

- Asta este între mine şi ea, așa că, dacă nu vrei să iei 
bătaie, lasă-ne în pace. 

Suna ca o replică dintr-un film deal lui Caliber, iar 
ea aproape că opri confruntarea în clipa aceea. Ar fi pu- 
tut-o opri, dar nu o făcu. Michel, protectorul ei. Chiar 
avea să stea aici şi să o apere? 

- Voi pleca bucuros, zise moale Michel. Dar Fleur 
merge cu mine, 

- Nu te baza pe asta, replică Jake. 

Michel își strecură mâinile în buzunarele pantalo- 
nilor săi şi rămase nemișcat. Ştia că nu o putea înde- 
părta fizic de Jake, așa că hotărî să aştepte ca acesta 
să renunțe. 

Bird Dog nu era obișnuit să înfrunte un oponent cu 
vorba dulce, cu păr blond firav şi fizic delicat. Se întoar- 
se către ea. 

- Un prieten de-al tău? 

- Este... Înghiţi cu greutate. Acesta este fratele meu, 
Michael An... 

- Sunt Michel Savagar. 

Jake îi studie pe amândoi, apoi se dădu înapoi, cu 
colţul gurii ridicându-i-se. 

-Ar fi trebuit să îmi spus asta imediat. Mi-am făcut 
o regulă din a nu fi niciodată în același loc cu mai mult 
de un Savagar. Ne mai vedem, Fleur. 

Cobori cu pași mari către plajă. 

Fleur studie nisipul, apoi înălță capul și îl privi admi- 
rativ pe fratele ei. 

-Ar fi putut să te frângă în două. 

Michel ridică din umeri. 

- De ce ai făcut-o? întrebă ea încet. 

El privi dincolo de ea, ca să studieze oceanul. 

-Eşti sora mea, spuse. Este responsabilitatea mea 
de bărbat. 

Porni spre casă. 

- Aşteaptă. 

Se mişca în mod automat. Nisipul o trăgea de picioa- 
re ca niște răni vechi, dar ea se elibera. Imagini cu rochi- 
ile frumoase pe care le văzuse în vitrina magazinului lui 
îi trecură prin minte. Cine era el? 

Michel o așteptă să-l ajungă, dar, când ajunse, ea nu 
ştiu ce să spună. Își drese glasul. 

- Ai dori să... mergem să vorbim undeva? 

Trecură câteva secunde. 

- Bine. 

Nu vorbiră cât el își conduse vechiul MG către o 
tavernă din Hampton Bays, la al cărei tonomat cânta 
Willie Nelson, iar chelnerița le aduse scoici, cartofi prä- 
jiți şi o carafă cu bere. Fleur începu, şovăielnic, să îi 
povestească despre cum crescuse la mănăstire. 

El îi povesti despre şcoală şi despre dragostea sa față 
de bunica lui. Ea află că Solange îi lăsase banii care îi 
susțineau afacerea. O oră trecu neobservată, apoi o alta. 
Fleur îi spuse că se simţise ca o proscrisă, iar Michel vor- 
bi despre groaza resimţită când își dăduse seama că era 
homosexual. În timp ce firma luminoasă de afară pâlpâi 
albastră peste părul lui, ea își sprijini spatele de separeul 
de lemn zgâriat și îi spuse despre Flynn şi Belinda. 

Ochii lui deveniră întunecaţi şi plini de amărăciune. 

- Asta explică atât de multe! 

Vorbiră despre Alexi și se înţeleseră perfect unul pe 
altul. Taverna se pregătea de închidere. 

- Am fost atât de geloasă pe tine, zise ea în cele din 
urmă. Am crezut că ai avut tot ce mie mi-a fost refuzat. 

- lar eu doream să fiu în locul tău, zise el. Departe 
de amândoi. 

Se auzi un zdrăngănit de vase din bucătărie, şi chelne- 
rița le aruncă priviri piezișe. Fleur văzu că Michel voia să 
îi mai spună ceva, dar nu reușea să își adune cuvintele. 

- Spune-mi. 

El fixă cu privirea masa ponosită. 

- Vreau să creez pentru tine, zise el. Întotdeauna 
mi-am dorit asta. 


În dimineaţa următoare, trase pe ea un costum de 
baie portocaliu, își prinse părul într-un nod lejer în vâr- 
ful capului și se strecură într-un halat alb scurt de plajă. 
Sufrageria era pustie, dar prin ferestre îi văzu pe Charlie 
şi pe Michel întinși pe terasă cu ziarele de duminică în 
mână. Zâmbi în timp ce analiză din priviri ţinuta lui 
Michel pentru ziua aceea; o pereche de bermude și un 
tricou verde smarald care avea înscris pe spate „Cură- 
tare chimică într-o singură zi“. După atâţia ani de ură 

greșit direcționată, îi fusese oferit darul neașteptat de a 
avea un frate. Cu greu reușea să accepte asta. Merse în 
bucătărie și își turnă o ceașcă de cafea. 

-Ce ai zice dacă ai turna două cești? 

Se răsuci și îl văzu pe Jake stând în cadrul ușii. Părul 
lung îi era umed de la duș. Purta un tricou gri și un șort 
de înot decolorat, care arătau la fel ca acelea pe care le 
purtase cu șase ani în urmă, când Belinda îl invitase 
pentru un grătar. Își dăduse deja seama că întâlnirea 
din noaptea trecută nu fusese accidentală. El era unul 
dintre oaspeţii lui Charlie, știuse că se afla și ea acolo și 
ieșise să o caute. 

Se întoarse cu spatele. 

- a-ţi singur afurisita de cafea. 

- Nu am vrut să te sperii aseară. 

Braţul lui îl atinse pe al ei când se întinse după cafe- 
tieră. Ea simți miros de săpun Dial și de pastă de dinți 
cu mentă. ` 

- Nu eram pe deplin treaz. Îmi pare rău, Flower. 

Ea își încrucișă brațele peste piept. 

-Şi mie. Că nu ţi-am crăpat capul. 

El se sprijini de bufet și luă o gură din cafea. 

-Te-ai descurcat bine în Eclipsa. Mai bine decât mă 
aşteptam. 

- Vai, mulțumesc. 

- Mergi cu mine la o plimbare pe plajă? 

Ea dădu să refuze, dar îl auzi pe unul dintre oaspeții 
lui Charlie coborând. Aceasta era o oportunitate la fel 
de bună ca oricare alta de a spune ce avea de spus. 

- După tine. 

Se strecurară pe ușa laterală, evitând grupul de pe 
terasă. Fleur își scoase espadrilele și le aruncă la o parte. 
Vântul răscoli părul răvășit al lui Jake. Nici unul din ei 
nu vorbi înainte să ajungă lângă apă. 

- Azi-dimineaţă, am discutat o vreme cu fratele tău, 
zise el. Michael este un tip drăguţ. 

Chiar credea că putea să șteargă anii cu atâta ușurință? 

- Adică, un tip drăguţ pentru un creator de rochii. 

-Nu te las să mă provoci, oricât de mult ai încerca. 

Asta rămânea de văzut. 

El se lăsă pe nisip. 

- În regulă, Flower, hai să discutăm. 

Vorbele acide se zvârcoleau înlăuntrul ei, toată furia 
şi amărăciunea fiind gata să se reverse. Dar, privind un 
tată cu fiul său înălțând un zmeu chinezesc cu o coadă 
albastră cu galben, își dădu seama că nu putea spune 
nimic, nu dacă dorea să își păstreze chiar şi cea mai mică 
urmă de mândrie. 

- Fără cicatrici durabile, zise ea. Nu ai fost chiar atât 
de important. Se forță să se așeze lângă el, pe nisip. Şi tu 
eşti cel care a trebuit să trăiască cu ceea ce ai făcut, 

El miji ochii împotriva soarelui. 

-Dacă nu era atât de important, de ce ai renunțat 
la o carieră care îți aducea o avere? Iar eu de ce nu am 
mai fost în stare să scriu nimic de la Eclipsa unei dimineţi 
de duminică! 

- Nu scrii deloc? 

Simţi o neașteptată satisfacţie. 

- Nu ai văzut jucând nici o piesă nouă cu numele meu 
pe ea, așa-i? Am un afurisit de blocaj al scriitorului. 

- Păcat. 

El aruncă o scoică înspre apă. 

-Ce lucru amuzant! Scriam bine mersi înainte ca tu 
și mama ta să apăreți. 

- Stai un pic. Dai vina pe mine? 

- Nu. Oftă. Sunt doar un ticălos. 

- În sfârșit, ceva la care te pricepi. 

El o privi direct în ochi. 

-Ce s-a petrecut între noi în weekendul acela nu a 
avut nimic de-a face cu Eclipsa. 

- Las-o baltă! În ciuda îndârijirii sale, vorbele se revăr- 
sară: Filmul acela însemna totul pentru tine, iar eu stri- 
cam marea ta șansă. O puștoaică de nouăsprezece ani cu 
o dragoste adolescentină absurd de greșit direcționată. 
Erai un bărbat în toată firea şi ştiai mai bine. 

- Eu aveam douăzeci și opt de ani. Şi, crede-mă, nu 
arătai deloc ca o puştoaică în noaptea aceea. 

-Mama mea era amanta ta! 

- Dacă te consolează cu ceva, nu am trecut niciodată 
la fapte. 

- Nu vreau să aud. 

-Tot ce pot spune în apărarea mea este că nu mă 
pricepeam deloc la oameni. 

Fleur o cunoștea destul de bine pe mama ei ca să 
creadă că Belinda făcuse ca lucrurile să fie mai ușoare 
pentru el, dar nu îi păsa. 

- Atunci, Dacă erai Domnul Inocent, de ce nu ai mai 
fost în stare să scrii de atunci? Nu pot pretinde că văd în 
adâncimile tulburi ale psihicului tău, dar trebuie să fie 
vreo legătură între blocajul tău şi ceea ce i-ai făcut acelei 
prostuțe puștoaice de nouăsprezece ani. 

El se ridică iute, împroșcând-o cu nisip. 

- De când am fost nominalizat pentru sanctifica- 
re? La nouăsprezece ani și arătând cum arătai nu erai 
o puștoaică. 

Îşi scoase tricoul și alergă spre apă, unde se scufundă 
sub un val, înotă și apoi ieși. Era în aceeași dispoziție 
proastă ca de obicei. Marele bărbat, vedetă de cinema. 
Nemernicul. Ea vru să riposteze și, când el ieși din apă, 
îşi desfăcu halatul de plajă și îl lăsă să cadă. Dedesubt 
era minusculul costum de baie portocaliu pe care i-l 
cumpărase Kissy, şi se asigură că el avea loc în față la 
spectacolul perfect pe care îl desfășură mergând spre 
apă, punând un picior în fața celuilalt, astfel încât să 
i se unduiască șoldurile. Ajunsă la mal, își ridică braţele 
ca să prindă o şuviță de păr care se desfăcuse din agrafe, 
întinzându-se lejer în timpul acesta, pentru a face ca pi- 
cioarele să îi pară chiar mai lungi. 

Aruncă o privire cu coada ochiului să vadă dacă el 
privea. O privea. Bun. Să-și mănânce de ciudă inimioa- 
ra zbârcită. 

Se avântă în apă și înotă o vreme, apoi ieși și merse 
înapoi, unde se așezase el. El îi ținea halatul de plajă 

în poală și, când ea se aplecă să şi-l ia, îl trase ca ea să nu 
îl poată ajunge. 

-Ajută și tu un om. Am lucrat cu niște cai vreme 
de trei luni, și asta este o schimbare frumoasă de decor. 

Ea îşi îndreptă spinarea și se îndepărtă. Jake Koranda 
era pentru ea la fel de mort ca bunica pe care nu o cu- 
noscuse niciodată. 

Jake o privi pe Fleur până când aceasta dispăru în 
casa de pe plajă. Frumoasa fată în vârstă de nouăspre- 
zece ani, care îl făcuse să se prăbușească, nu se putea 
compara nici pe departe cu femeia aceasta. Devenise 
fantezia oricărui bărbat. Era imaginaţia lui sau fundule- 
ţul acela obraznic era mai ridicat decât fusese vreodată 
pe picioarele acelea letale? Ar fi trebuit să îi fi înapoiat 
halatul, ca să nu fie nevoit să se chinuiască privindu-i 
trupul în acel ridicol costum de baie portocaliu ținut 
laolaltă de câteva bucățele de sfoară. Ar fi putut mânca 
din trei înghiţituri costumul acela de pe ea. 

Se îndreptă către apă, ca să se răcorească. Tipul care 
înălța zmeul alături de copilul lui o observase pe Flower 
de îndată ce aceasta apăru peste dune, și acum mergea 
cu spatele spre apă ca să o vadă mai bine. Întotdeauna 
fusese astfel: bărbaţii se dădeau peste cap în timp ce ea 
plutea pe lângă ei, oarbă la agitația pe care o crease. Era 
rățușca cea urâtă care nu se uitase în oglindă destul cât 
să vadă că se schimbase într-o lebădă. 

Înotă pentru o vreme, apoi se întoarse pe plajă. Ha- 
latul lui Fleur rămăsese pe nisip. În timp ce îl ridica, 
prinse același ușor miros floral pe care îl mirosise în 
noaptea de dinainte, când se zbătuse în brațele lui. 
Fusese un ticălos adevărat, iar ea îl înfruntase. Mereu o 
făcuse, într-un fel sau altul. 

Îşi îngropă călcâiele în nisip. Muzica începu să cânte 
în capul lui. Otis Redding. Creedence Clearwater. Ea 
adusese înapoi toate sunetele din Vietnam. Nu uitase 
niciodată cum îngenunchease cu ea udă și suspinând 
în braţele lui, pe peluza lui Johnny Guy. Ea spărsese 
o gaură în zidul pe care el și-l construise înlăuntrul 

său - un zid despre care crezuse că era sigur —, și nu mai 
fusese în stare să scrie nici măcar un singur cuvânt de 
atunci, de teamă că întregul zid avea să se prăbușească. 
Scrisul fusese singura modalitate prin care fusese în sta- 
re să se exprime și, fără el, se simțea ca și cum ar fi trăit 
doar o jumătate de viață. 

Privind spre casa de pe plajă, se întrebă dacă femeia 
care devenise ar putea avea cheia pentru a descuia închi- 
soarea aceasta în care căzuse el. 


capitolul 20 


Vise întunecate și erotice invadară somnul lui Fleur 
după ce aceasta se întoarse în oraș. Se întrebă dacă lupta 
lor de pe plajă reîncărcase vreun fel de baterie sexuală 
internă. Nu ar fi fost ironic? Era înfometată după atin- 
gerea unui bărbat, dar era tensionată prea tare în clipa 
aceea pentru a căuta un amant. 

La două săptămâni după petrecerea de pe plajă, ṣe- 
dea pe un scaun cu spatele drept în buticul lui Michel, 
în timp ce acesta se pregătea să închidă. La început, 
inventaseră scuze pentru a vorbi unul cu celălalt. El 
sunase ca să vadă dacă rămăsese prinsă în trafic pe dru- 
mul înapoi spre Long Island. Ea sunase ca să îi ceară 
sfatul în legătură cu o ţinută pe care dorea să o cumpe- 
re pentru ziua lui Kissy. În cele din urmă, abandonase- 
ră subterfugiile şi se bucurau în mod deschis unul de 
compania celuilalt. 

- Aseară, m-am uitat peste registrele tale contabile. Îşi 
scutură niște rumeguș de pe blugi. Pe scurt... Finanţele 
tale sunt un dezastru, îi spuse ea. 

El stinse luminile vitrinei magazinului. 

- Sunt artist, nu om de afaceri. De aceea te-am anga- 
jat pe tine. 

-Cel mai nou client al meu. Zâmbi. Nu mi-a trecut 
niciodată prin cap să reprezint un creator de modă, dar 
sunt încântată de asta. Ținutele și rochiile tale sunt cea 

mai inovatoare lucrare pe care a văzut-o orașul acesta 
de ani buni. Tot ce trebuie să fac este să îi fac pe oa- 
meni să le dorească. Își flutură mâinile deasupra unui 
glob de cristal imaginar. Văd faimă, avere şi un manage- 
ment genial în viitorul tău. Ca o concluzie, adăugă: Mai 
văd și un nou iubit. 

El păși în spatele ei și trase banda elastică din coada 
ei de cal. Fleur își petrecuse întreaga zi la vilă, alături de 
tâmplari, şi era un dezastru. 

- Rămâi cu faima și averea și lasă-mi iubiții în pace, 
spuse el. Ştiu că nu l-ai plăcut pe Damon, dar... 

- Este un fraier smiorcăit, 

Damon era dansatorul cu păr negru care fusese cu 
Michel în noaptea aceea, la petrecerea de pe plajă a 
lui Charlie. 

-Alegerea ta în materie de bărbați este chiar mai 
rea decât a lui Kissy. Armăsarii ei sunt doar tâmpiţi. 
Al tău, este și malițios. 

- Doar pentru că Lai intimidat. Dă-mi peria ta de păr. 
Arăţi ca Bette Davis cea rea. Iar blugii aceia îmi dau du- 
reri de stomac. Serios, Fleur, nu cred că mai pot suporta 
mult timp hainele astea ale tale. Țiam arătat schițele... 

Ea înhăță peria de păr din geantă. 

- Grăbeşte-te și termină-mi părul. Trebuie să mă în- 
tâlnesc cu Kissy, și nu am trecut pe aici decât ca să îţi 
spun că ești un ratat financiar. Şi, pe deasupra, nu ştii 
o iotă despre vânzări. Totuși, te iert. Vino mâine-seară 
să iei cina cu mine și cu Kissy la vilă. 

-Nu îți lipsesc câteva lucruri de primă necesitate 
pentru a organiza o serată? Cum ar fi, pereţii și mobila? 

- Este ceva neprotocolar. 

Sări în picioare, îi dădu un sărut și plecă. Când ieși 
pe West Fifty-fifth Street, se întrebă dacă el simțise cât 
de emoționată era în legătură cu anunţul pe care inten- 
ţiona să îl facă la serata ei improvizată. 


Închiriase vila de cărămidă roșie din Upper West Side 
cu opțiunea de a o cumpăra. Pentru că cele patru etaje 

ale casei fusese împărțite în mod ciudat - orizontal în 
loc de vertical -, obținuse un preț bun și reușise să adap- 
teze aranjamentul ciudat în avantajul ei. Intenţiona să 
locuiască în partea mai mică din partea din spate a casei 
și să folosească partea mai mare, din față, ca spaţiu de 
birouri. Dacă totul mergea bine, avea să se poată muta 
pe la mijlocul lui august, adică peste o lună. 

- Nimeni nu va confunda asta cu La Grenouille, zise 
Michel când se lăsă cu grijă în scaunul pliant pe care ea 
îl așezase în fața mesei improvizate din două capre pen- 
tru tăiat lemne și niște bucăți de placaj în ceea ce avea 
să fie, în curând, biroul ei. 

Kissy privi cu subînțeles pantalonii albi largi, până la 
gambe și cămașa tradițională grecească. 

-Nu ţi-ar permite să intri în La Grenouille, așa că 
încetează să te plângi. 

- Am auzit însă că tu ai fost acolo, zise el. Cu un anu- 
me domn Kincannon. 

- Şi un grup format din prietenii lui tocilari. 

Kissy strâmbă din nas. Deși îl vedea frecvent pe Char- 
lie Kincannon, nu pomenea aproape niciodată de el, 
ceea ce nu prevestea nimic bun pentru planul lui de a-i 
câştiga inima. 

Fleur începu să scoată pui cu lămâie și creveţi iuți din 
cutii de carton. 

-Tare mi-aş dori să te muţi cu mine, Kissy. Mansarda 
este terminată, așa că ai avea intimitate, ca să nu mai 
spun că spațiul e de două ori mai mare decât aparta- 
mentul nostru. Este și o bucătărie acolo sus, instalațiile 
funcționează, și ai avea chiar și intrare separată din ho- 
lul din față, așa că nu voi putea spune nimic urât despre 
tovarășii tăi de joacă. 

- Îmi place locul meu. Și, ţi-am spus, mutatul mă în- 
nebunește. Nu fac asta niciodată dacă nu sunt obligată 
să o fac. 

Fleur renunță. Kissy era atât de dezamăgită de ea 
însăşi, încât nu simțea că ar merita nimic mai mult 
decât avea, și nici o muncă de lămurire nu o putea 

convinge de contrariu. Kissy își tamponă gura cu șerve- 
tul de hârtie. 

-Ce este cu atâta mister? Ai spus că voiai ca eu 
şi Michel să fim aici ca să poți face un anunţ. Ce s-a 
întâmplat? 

Fleur făcu semn spre vin. 

- Toarnă, Michel. Vom ciocni un pahar. 

- Beaujolais cu mâncare chinezească? Serios, Fleur! 

- Nu critica, fă-ţi doar treaba. 

El umplu paharele, și Fleur îl ridică pe-al ei, hotărâtă 
să arate o încredere pe care nu o simțea. 

- În seara asta, bem în cinstea celor doi clienți pre- 
feraţi ai mei, precum și a geniului care vă va propulsa 
pe amândoi în vârf. Şi anume, eu. Își ciocni paharul 
de paharele lor și luă o gură. Michel, de ce nu ai avut 
niciodată o prezentare a modelelor tale? 

El ridică din umeri. 

- Am avut una în primul meu an, dar m-a costat 
o avere, și nu a venit nimeni. Lucrurile mele nu se 
aseamănă cu nimic de pe Seventh Avenue, și nu am 
un renume. 

- Corect. Se uită la Kissy. Şi pe tine nimeni nu te lasă 
să dai audiție pentru genul de roluri pe care ţi le dorești 
din cauza felului în care arăţi. 

Kissy se jucă cu un crevete și încuviință posomorâtă 
din cap. 

- Ceea ce vă trebuie amândurora pentru a face ca- 
rierele voastre să ia avânt este o prezentare, și mi-am 
dat seama cum vom face să obținem una. Fleur își puse 
paharul jos. Dintre noi trei, cine are cele mai mari șase 
să atragă atenţia presei? 

- Pune sare pe rană, bombăni Kissy. 

Michel spuse ce era evident: 

- Tu. Cu toții știm asta. 

- Pun pariu că nu, zise Fleur. Exceptând o săptămână 
sau cam așa ceva după ce a apărut povestea, am fost în 
New York mai mult de doi ani de zile fără să am vre- 
un fel de publicitate. Nici măcar lui Adelaide Abrams 

nu i-a păsat că m-am întors. Ziarele nu o vor pe Fleur 
Savagatr, care este total plictisitoare. Ele o doresc pe Mi- 
cuţa Scânteie. 

Le înmână ziarul de seară, pe care îl deschisese la 
rubrica de mondenităţi a lui Adelaide. 

Kissy citi cu voce tare, 


Vedeta Jake Koranda a fost văzut străbătând pla- 
jele din Quogue în weekendul de 4 Iulie cu nimeni 
alta decât Micuța Scânteie Fleur Savagar. Koranda, 
care ia o pauză de la filmarea în Arizona a celui mai 
nou film al său ca personajul Caliber, a fost oaspete 
la casa de vacanţă a milionarului moştenitor al unui 
imperiu farmaceutic, Charles Kincannon. Potrivit 
unor prieteni, MS şi Koranda nu au avut ochi decât 
unul pentru celălalt. Până acum, nici un comenta- 
riu nici din partea biroului de pe coasta de vest a lui 
Koranda, nici din a eluzivei Micuţe Scânteie, care, în 
acești ultimi doi ani, șia construit tăcută un nume 
ca impresar. 


Kissy ridică privirea, cu o expresie suferindă. 

- Îmi pare rău, Fleurinda. Ştiu cât de mult urăști să 
ţi se scoată trecutul la suprafață. Și, odată ce Abrams 
pune mâna pe un subiect, nu îi dă drumul. Nu ştiu cine 
a vorbit cu ea, dar... 

- Eu sunt cea care lansat povestea, spuse Fleur. 

O priviră amândoi cu gura căscată. 

-Ai dori să ne împărtășești și nouă motivul? întrebă 
fratele ei. 

Fleur trase adânc aer în piept și își ridică paharul. 

- Scoate la suprafață modelele acelea pe care le-ai păs- 
trat pentru mine, Michel. Micuța Scânteie revine și vă 
ia pe voi doi cu ea. 


Durerea era mai greu de îndurat trează, descoperi- 
se Belinda, de când se străduia să înceteze să mai bea. 
Strecură o casetă în casetofon şi apăsă butonul cu vârful 

degetului. În timp ce încăperea se umplu cu sunetele 
Barbrei Streisand cântând The Way We Were, se lăsă pe 
spate pe pernele de satin de pe pat şi permise lacrimilor 
să i se prelingă pe obraji. 

Toţi rebelii erau morți. Mai întâi, fusese Jimmy pe 
drumul către Salina, apoi Sal Mineo, în crima ace- 
ea brutală. În cele din urmă, Natalie Wood. Cei trei 
actori principali din Rebel fără cauză muriseră cu toţii 
înainte de vreme, iar Belinda se temea că ea avea să 
fie următoarea. 

Ea și Natalie erau aproape de aceeași vârstă, iar Nata- 
lie îl iubise și ea pe Jimmy. Când filmau Rebel, el o tachi- 
nase pentru că era doar o puștoaică pentru el. Rebelul 
Jimmy Dean jucându-se cu sentimentele lui Natalie. 

Moartea o înspăimânta pe Belinda, și cu toate astea 
avea o rezervă secretă de pastile ascunsă la fundul unei 
cutii de bijuterii vechi, alături de talismanul de aur pe 
care i-l dăduse Errol Flynn. Nu mai putea suporta multă 
vreme să își trăiască viața în felul acela, dar o urmă de 
optimism trecea încă prin adâncul ființei ei și îi spu- 
nea că lucrurile ar putea să se îmbunătățească. Alexi ar 
putea muri. 

Belindei îi era atât de dor de micuța ei! Alexi spuse- 
se că avea să o bage pe Belinda într-un sanatoriu dacă 
încerca să o contacteze pe Fleur. Un sanatoriu pentru 
alcoolici, cu toate că ea nu își mai permisese să atingă 
nici măcar o picătură de alcool de aproape doi ani. Deşi 
Alexi nu mai părăsea niciodată casa, îl vedea foarte rar. 
Acesta își conducea afacerile dintr-un apartament de la 
etajul întâi, înconjurat de asistente cu costume întune- 
cate şi expresii sumbre care treceau pe lângă ea pe holuri 
fără să vorbească. Aproape nimeni nu-i vorbea. Zilele și 
nopţile i se amestecau, întinzându-se în urma și în fața 
ei ca o linie fără sfârșit, fiecare la fel cu anterioara, până 
când nu mai găsi un motiv să continue să trăiască în 
afară de speranţa că Alexi avea să moară. 

Pe vremuri, când intra într-un restaurant sau la un bal 
la braţul lui Alexi, devenea cea mai importantă femeie 

din încăpere, Oamenii o căutau ca să îi intre în graţii. Îi 
spuneau cât era de frumoasă, de amuzantă. Fără Alexi, 
invitaţiile încetaseră. 

Își amintea cum fusese în California, când era mama 
Micuţei Scântei. Fusese încărcată de energie până când 
devenise luminoasă. Tot ce atingea devenea special. 
Aceea fusese cea mai bună perioadă dintre toate. 

Cântecul luă sfârşit. Se dădu jos din pat și apăsă bu- 
tonul de derulare ca să îl asculte încă o dată. Muzica o 
împiedică să audă ușa deschizându-se, și nu știu că Alexi 
intrase până când nu se întoarse. 

Trecuse aproape o lună de când el venise ultima oară 
acolo, și își dori ca părul să îi fi fost pieptănat, iar ochii 
să nu îi fi fost roșii de la plâns. Se jucă nervoasă cu par- 
tea din față a halatului. 

- Sunt... sunt un dezastru. 

- Dar întotdeauna frumoasă, răspunse el. Aranjea- 
ză-te pentru mine, iubito. Voi aștepta. 

Acesta era lucrul care îl făcea să fie atât de periculos. 
Nu cruzimile lui înfiorătoare, ci groaznica lui tandrețe. 
Ambele erau intenţionate și fiecare, în felul ei, com- 
plet sinceră. 

În vreme ce el se așeză în cel mai confortabil fotoliu 
din încăpere, ea își adună cele necesare și se strecură în 
baie. Când ieși, el stătea întins pe pat, cu toate luminile 
stinse, mai puţin una, în partea opusă a încăperii. Lumi- 
na slabă ascundea paloarea lui bolnăvicioasă, precum și 
rețeaua de linii fine de la colțurile propriilor ochi. 

Ea purta o cămașă de noapte albă, simplă. Unghiile 
de la picioare nu aveau ojă, iar fața îi era lipsită de ma- 
chiaj. Își împletise o panglică în păr. 

Se întinse pe spate pe pat, fără să vorbească. El îi ri- 
dică apoi cămașa de noapte până în talie. Ea își ţinu 
picioarele strâns lipite în timp ce el o mângâie și îi în- 
depărtă alene chiloţii. Când el îi împinse genunchii, 
ea scânci ca şi cum i-ar fi fost teamă, iar el o răsplăti 
pentru scâncet cu una dintre mângâierile adânci care ei 
îi plăceau atât de mult. Încercă să își apropie din nou 

picioarele ca să îi facă lui pe plac, dar el începuse să 
sărute partea interioară a coapselor ei, și pleoapele i se 
închiseră. Acesta era pactul nerostit dintre ei. Acum, 
când amantele lui adolescente dispăruseră, juca rolul mi- 
resei-copil pentru el, iar el o lăsa să țină ochii închiși, ca 
să și-l amintească pe Flynn și să viseze la James Dean. 

De obicei, el pleca imediat ce termina, dar de data 
aceasta rămase nemișcat, cu o peliculă vizibilă de sudoa- 
re pe pielea flască a pieptului. 

- Eşti bine? îl întrebă. 

- Îmi dai halatul, draga mea? Sunt niște pastile în 
buzunar. 

Ea îi dădu halatul și se întoarse cu spatele când el își 
scoase sticluța cu pastile. În loc să îl slăbească, boala lui 
îi întărise puterea. Acum, cu fortăreața de la primul etaj 
şi armata de asistente care vegheau să îi ducă la îndepli- 
nire ordinele, devenise invulnerabil. 

Ea intră în dușul din baie. Când ieși, el era încă aco- 
lo, aşezat într-un fotoliu și sorbind dintr-o băutură. 

-'Ți-am comandat whisky. 

Arătă cu paharul lui către un alt pahar aflat pe o tavă 
de argint. Atât de tipic de crud din partea lui. Cruzimea 
care venea după tandreţe, într-un tipar strâns ţesut de 
contradicții care direcționase cursul vieții ei pentru mai 
bine de douăzeci și cinci de ani. 

- Ştii că nu mai beau. 

- Serios, draga mea, nu ar trebui să mă minţi. Crezi 
că nu știu despre sticlele goale pe care le găsesc cameris- 
tele ascunse în fundul coșului de gunoi? 

Nu era nici o sticlă goală. Acesta era felul lui de a o 
ameninţa, ca să se asigure că ea îi urma poruncile. Își 
aminti pozele sanatoriului pe care i le arătase, o adu- 
nătură de clădiri cenușii aflate în cea mai îndepărtată 
parte a Alpilor elveţieni. 

-Ce vrei de la mine, Alexi? 

- Eşti o femeie proastă. O femeie proastă, fără spe 
ranță. Nu pot pricepe de ce te-am iubit vreodată. 

Un mușchi mic îi tresări lângă tâmplă. Te trimit depar- 
te, zise el pe neașteptate. 

Fu străpunsă de un fior. Urâtele clădiri cenușii 
stăteau ca lespezi mari și reci în zăpadă. Se gândi la pasti- 
lele ascunse pe fundul vechii ei cutii de bijuterii. 

Toţi rebelii erau morţi acum. 

El își încrucișă picioarele și sorbi din băutura lui. 

-Mă deprimă să te văd. Nu vreau să te mai am 
lângă mine. 

Moartea de la pastile ar fi fost nedureroasă. Nu ar fi 
fost ca sufocanta apă sărată care acoperise capul lui Na- 
talie ori ca durerea îngrozitoare pe care o simţise Jimmy 
când murise. Avea să meargă, pur și simplu, la culcare și 
avea să alunece într-un somn fără sfârșit. 

Ochii aspri ai lui Alexi Savagar tăiară prin straturile 
ei de piele ca un brici. 

- Te trimit la New York, spuse el. Ce faci odată ajunsă 
acolo nu mă mai privește. 


Micuța reînvie 


„Am fost un bun de larg consum.“ 
Errol Flynn, My Wicked, Wicked Ways 

Rochia de gală arămie cu guler înalt și fusta despicată 
îi îmbrăţișa trupul și îi dezgolea braţele. Voise să îşi facă 
o cărare pe mijlocul capului și să își prindă părul într-un 
coc spaniol, ca o dansatoare de flamenco, dar Michel nu 
o lăsase. 

- Coama aceea tărcată este semnul distinctiv al Micu- 
tei Scântei. În seara asta, trebuie să o porți desfăcută. 

Fleur tocmai se mutase în apartamentele ei din vilă, 
dar Michel îi ceruse să se îmbrace în vechiul aparta- 
ment, unde Kissy o putea supraveghea. Fosta ei colegă 
de apartament vâri capul în dormitor. 

- Limuzina este afară. 

- Urează-mi noroc, zise Fleur. 

- Nu așa repede. 

Kissy o întoarse pe Fleur cu faţa spre oglindă. 

- Uită-te la tine. 

- Haide, Kissy, nu am timp... 

- Încetează să te mai fâţâi și uită-te în oglindă. 

Fleur aruncă un ochi către reflexia ei. Rochia era 
splendidă. În loc să îi ascundă înălțimea, creaţia lui 
Michel io accentua. Tăietura oblică a fustei începea 
de la mijlocul coapsei, oferind întrezăriri chinuitoare 
ale picioarelor lungi prin volanul negru transparent. 

Ridică ușor privirea. Peste câteva săptămâni, avea 
să împlinească douăzeci și șase de ani, iar fața ei avea o 
nouă maturitate. Își catalogă diferitele părţi - ochii verzi 
mult depărtaţi, sprâncenele conturate, gura care se în- 
tindea pretutindeni - și apoi, pentru o clipă, totul se uni 
laolaltă, iar chipul ei păru, în sfârșit, să îi aparţină. 

Momentul trecu, impresia se șterse, iar ea se întoarse 
cu spatele. 

- Arată doar ce pot face o rochie fabuloasă și un ma- 
chiaj bun. 

Kissy păru dezamăgită. 

- Nu te vezi niciodată. 

- Nu fi caraghioasă. 

Își luă geanta și fugi jos, la limuzină. Chiar înainte de 
a urca, ridică privirea către fereastră și îi văzu pe Michel 
și pe Kissy privind-o. Le adresă cel mai încrezător zâm- 
bet larg pe care îl avea. Micuța Scânteie revenise. 

Ceea ce nu luase în consideraţie era Belinda. 


Adelaide Abrams își cobori uşor mâna de pe brațul 
lui Fleur şi arătă cu capul spre intrarea galeriei Orlani, 
unde stătea Belinda, înfășurată în blană aurie, la fel de 
fragilă și de frumoasă ca un fluture. Fleur se chinui să 
controleze vârtejul de emoții care se adunau înlăuntrul 
ei. Trase adânc aer în piept, apoi din nou, în timp ce 
Belinda se apropia. Fleur nu își văzuse mama de șase 
ani, și se simţi ca și cum s-ar fi sfărâmat într-o mie de 
bucățele de gheaţă. 

Belinda întinse o mână și o apăsă pe cealaltă în 
partea de sus a rochiei, ca și cum ar fi atins ceva as- 
cuns acolo. 

- Oamenii ne privesc, draga mea. Cel puţin, de dra- 
gul aparenţelor. | 

- Nu mai fac pe placul mulțimii. 

Fleur îi întoarse spatele şi se îndepărtă de mirosul de 
Shalimar, de priveliștea liniilor delicat întipărite, ca ner- 
vurile unei frunze de toamnă, care încrețeau colțurile 
ochilor albaștri ai mamei sale. 

Traversând galeria, zâmbi automat și schimbă câte- 
va vorbe ici și colo, cu oameni pe care îi recunoștea. 
Reuși chiar să dea un scurt interviu reporterului de la 
Harper's. Dar, în tot acest timp, se întrebă de ce trebuise 
să se întâmple chiar în seara asta. Cum de știuse Belin- 
da că Micuța Scânteie avea să reapară? 

Kissy şi Michel trebuiau să ajungă în curând. Apari- 
ţia lor era adevăratul scop, iar prezența Belindei dăduse 
totul peste cap. 

- Fleur Savagar? Un tânăr îmbrăcat în negru se opri 
în faţa ei şi îi întinse o cutie lungă de la o florărie. 
O livrare pentru dumneavoastră. 

Adelaide Abrams apăru lângă ea ca prin magie. 

- Un admirator? 

-Nu ştiu. 

Fleur deschise cutia și dădu la o parte cuibul de hâr- 
tie absorbantă. Dedesubt, se aflau mai mulți trandafiri 
albi cu coada lungă... Înălță capul și privi de-a lungul 
galeriei. Ochii îi întâlniră pe ai Belindei, iar ea scoase 
încet unul dintre trandafirii din cutie. Fruntea Belindei 
se încreţi, și umerii i se lăsară. Privi lung la trandafirul 
alb, apoi se întoarse către ușă şi părăsi galeria. 

Adelaide analiză cutia. 

-Nu este nici un cartonaș. 

- Ştiu de la cine sunt. 

Fleur cercetă intrarea goală. 

-Din întâmplare inițialele lui sunt J.K.? întrebă 
Adelaide, 

Fleur îşi instală pe chip un zâmbet strălucitor. 

- Admiratorii secreţi trebuie să rămână secreți. 
Mai ales cei care și-au făcut o carieră din ași proteja 
intimitatea. 

Adelaide îi făcu vicleană cu ochiul. 

- Eşti o fată bună, Fleur, în ciuda scăpărilor tale 
ocazionale. 

Când Adelaide dispăru, Fleur vâri trandafirul înapoi 
în cutie. Mirosul dezgustător i se împotmoli în nări și 
i se agăţă de gâtlej. Fleur aștepta ceva de genul acesta 
încă de când primise telefonul lui Alexi. El o anunţase 
că nu uitase nimic. _ 

Puse capacul la loc şi lăsă cutia pe o bancă. Își dorea 
să îl îndese în cel mai apropiat coș de gunoi, dar nu își 
putea permite, nu cu Adelaide Abrams privind-o. Mai 
bine să creadă că erau de la Jake. Era băiat mare, putea 

să aibă şi singur grijă de el. lar ea avea nevoie de pu- 
blicitate, şi nu avea nici cea mai mică remușcare să îl 
folosească, aşa cum și el o folosise cândva. 

Îi văzu pe Michel şi pe Kissy stând în pragul ușii. 
Michel purta un frac alb cu un tricou negru. O îmbră- 
case pe Kissy într-o mică versiune roz cu argintiu a unei 
rochii de bal de absolvire, perfect proporționată pentru 
înălțimea ei. Ea se ţinea de braţul lui, feminină și nea- 
jutorată, cu buzele ușor țuguiate, ca și cum era gata să 
scoată un boop-boopy-doop! şoptit. 

Fleur ocoli prin mulțime, dând tuturor ocazia să vadă 
unde mergea. Când ajunse la intrare, își atinse obrajii 
cu cei doi nou-veniţi și şopti la urechea lui Michel că 
Belinda tocmai plecase. El o privi cercetător. Ea nu știu 
ce să îi spună. 

Intrarea lui Kissy și a lui Michel, precum și întâm- 
pinarea lui Fleur atrăseseră atenţia, exact așa cum plă- 
nuise ea. Cei de la Women's Wear Daily ajunseră primii 
la ei, iar Fleur făcu prezentările. Atât Michel, cât și Kissy 
se purtară ca doi adevărați campioni, cu o sofisticare 
plictisită din partea lui și un nor spumos de exuberanţă 
roz și argintie din partea ei. Când terminară cu WWD, 
Harper's şi Adelaide Abrams, cei trei se învârtiră prin 
galerie, oprindu-se să discute cu toți cei pe care îi întâl- 
neau. Ea îl prezentă pe fratele ei ca Michel Savagar în 
loc de Michael Anton. La scurt timp după ce se reîn- 
tâlniseră, el decisese să înceteze să se mai ascundă sub 
un pseudonim. 

Michel rămase distant şi misterios, în timp ce Kissy 
ciripi ca o coțofană, iar Fleur îndreptă conversaţia exact 
acolo unde dorea. 

- Nu-i așa că fratele meu este cel mai magnific crea- 
tor...? Fratele meu mi-a făcut rochia. Mă bucur că îţi pla- 
ce... Fratele meu este obscen de talentat. Încerc să îl fac să 
își împărtășească darul, dar este atât de încăpățânat... 


! Aluzie la personajul de desene animate Betty Boop (n.tr.) 


Flacăra pasiunii 317 


Răspunse întrebărilor despre identitatea lui Kissy cu 
un zâmbet. 

- Nu-i așa că este strigătoare la cer? Atât de adorabilă. 
Una dintre cele mai iubite fete din Charleston. Și ro- 
chia ei este creată tot de Michel. 

Când întrebară cu ce se ocupa Kissy, Fleur flutură 
o mână. 

- Un pic de actorie, dar este mai mult o pasiune. 

Privirile invidioase ale femeilor treceau de la incredi- 
bilul satin arămiu al lui Fleur la rochia de bal de absol- 
vire reinterpretată a lui Kissy. 

- Fratele meu are atât de multe femei care îl roagă 
să creeze pentru ele, le mărturisi ea, dar deocamdată 
creează doar pentru mine și pentru Kissy. În secret, eu 
sper să schimb asta. 

Câţiva oameni comentară în privința apariției Be- 
lindei. Fleur răspunse cât putu de scurt, apoi schimbă 
subiectul. Le spuse tuturor despre noua sa agenţie - 
Fleur Savagar și Asociaţii, Management pentru Celebri- 
tăți - și lansă invitaţii în avans pentru marea deschidere 
pe care plănuia să o organizeze peste câteva săptămâni. 
Un chipeș chirurg cardiolog pentru celebrități o invită 
la cină pentru următoarea seară. Ea acceptă. El era fer- 
mecătotr, iar ea avea nevoie de o ocazie pentru a arăta 
rochia strâmtă de mătase albastră cu violet pe care i-o 
făcuse Michel. 

Când urcară în limuzină, după petrecere, Fleur se 
chinuia cu o durere de cap, iar Michel îi luă mâna. 

- Eşti epuizată. Nu trebuie să te supui la toate astea, 
să știi. 

-Ba da, trebuie. Nu am putea cumpăra o ase- 
menea publicitate. Şi apoi, a venit vremea să învăţ 
cum să trăiesc cu cine sunt, iar asta o include și pe Mi- 
cuța Scânteie. 

Se gândi la trandafirii pe care îi abandonase la ga- 
lerie, şi dintr-odată le înţelese mesajul la fel de clar de 
parcă Alexi i-ar fi trimis o scrisoare. O ţinuse pe Belinda 

departe de viaţa ei în toți anii aceștia. Acum, o trimi- 
sese înapoi. 

O săptămână mai târziu, începură telefoanele. De 
obicei, veneau la ora două dimineaţa. Când Fleur răs- 
pundea, auzea muzică în surdină pe fundal - Barbra 
Streisand, Neil Diamond, Simon and Garfunkel -, dar 
cel care suna nu vorbea niciodată. Fleur nu avea nici 
o dovadă clară cum că apelurile veneau de la Belinda. 
Nici un miros de Shalimar nu ieșea în mod magic din 
telefon. Dar, cu toate astea, era sigură. 

Închidea fără să spună o vorbă, dar începu să se 
obișnuiască cu telefoanele și, de fiecare dată când co- 
tea pe după un colț, se trezea așteptându-se ca Belinda 
să apară. 


Fleur îl obligă pe Michel să își închidă magazinul 
și să-i aducă pe oamenii care se ocupaseră de buticul 
Kamali pentru a remodela spaţiul cu zone mai bune 
de prezentare, cu o vitrină mai elegantă și cu numele 
Michel Savagar inscripţionat deasupra ușii cu litere roșii 
îndrăzneţe pe un fundal purpuriu. 

Ea şi Kissy deveniră imediat parte integrantă a scenei 
sociale din New York. Oriunde mergeau, purtau minu- 
natele creaţii ale lui Michel. Luară prânzul la Orsini's 
apoi trecură pe la David Web ca să ridice un fleac 
de 18 carate, pe care mai târziu una din ele îl înapo- 
ie, pentru că „Nu era tocmai ceea ce căuta“. Opriră la 
Helene Arpels pentru o nouă pereche de pantofi de 
seară, apoi dansară la Club A sau la Regine's. În timp 
ce luară prânzul, făcură cumpărături și dansară, purtară 
rochii de mătase care pluteau ca spuma mării în jurul 
șoldurilor lor, un mic jerseu albastru subţire, cu o cusă- 
tură laterală adunată, și o rochie de seară care lucea cu 
grupuri de paiete roșii ca tomatele. Într-o săptămână, 
fiecare persoană în vogă interesată de modă din New 
York începu să întrebe de rochiile lui Michel Savagar. 
Exact aşa cum sperase, lumea începu să şi le dorească 

şi mai mult atunci când descoperi că hainele nu erau 
disponibile. 

Fleur și Kissy îl bârfeau în mod fățiș pe Michel. 

- Bunica mea La stricat cu toți banii pe care i i-a lăsat, 
i se destăinui Fleur lui Adelaide Abrams la un banchet la 
Chez Pascal, acolo unde etalase şi o rochie petrecută 
de mătase, imprimată cu nuferi diafani. Oamenii care 
nu sunt nevoiţi să muncească pentru a trăi devin leneși. 

În următoarea zi se destăinui bârfitoarei soții a moş- 
tenitorului unui centru comercial: 

- Michel se teme că mercantilismul îi va înăbuși crea- 
tivitatea. Dar lucrează la ceva, iar eu am unele planuri... 
Ah, nu contează. 

Kissy fu mai puţin subtilă: 

- Sunt aproape sigură că, în secret, pune laolaltă o 
colecţie, spuse ea tuturor. 

Și apoi, gura ei ca mărul caramelizat formă un botic, 
şi ea mângâie fusta ţinutei ca o acadea, pe care o etala 
în ziua aceea. Ă 

-Nu mi se pare corect că nu mi se destăinuie. În afa- 
ră de sora lui, eu îi sunt cea mai bună prietenă, şi pot 
ţine un secret la fel de bine ca oricine. 

n vreme ce Fleur și Kissy duceau vorba despre idealis- 
mul și indiferența lui Michel față de succesul comercial, 
Michel lucra optsprezece ore pe zi supraveghind fiecare 
detaliu al unei colecții pe care o finanța cu ultimii bani 
ai lui Solange Savagar. _ 

Fleur supraviețuia cu doar patru ore de somn. În fi- 
ecare minut pe care nu îl petrecea făcând pe fata soci- 
abilă, se afla în biroul ei, asistând la interviuri pentru 
angajare, planificând petrecerea de deschidere şi evitând 
ultimii muncitori. Câţiva actori o abordaseră pentru a fi 
reprezentaţi de ea, dar nici unul dintre ei nu avea calită- 
tile speciale pe care le căuta ea. 

Lui Fleur îi plăcea la nebunie felul în care ieșise reno- 
varea vilei, în ciuda provocărilor pe care le pusese struc- 
tura ei. Birourile ei ocupau partea mai mare din față, iar 
încăperile de locuit partea mai mică din spate. Decorase 

spaţiile pentru birouri în alb și negru, cu explozii de gri 
şi indigo. Biroul ei personal şi zona recepției ocupau 
partea din față a parterului, iar celelalte birouri se aflau 
pe balconul de deasupra. Adăugase o balustradă tubu- 
lară și coloane negre în stil art deco cu margini cromate 
pentru a împrejmui balconul, alături de o scară curbată 
deschisă, care arăta ca şi cum în orice clipă Fred As- 
taire şi Ginger Rogers aveau să o coboare dansând pe 
The Continental!. 

Primii săi angajați fură Will O'Keefe, un roșcat vesel 
din Dakota de Nord, care era un agent de publicitate și 
impresar experimentat, și David Bennis, cu păr cărunt 
şi aer de profesor, care avea să se ocupe de managemen- 
tul afacerii şi de cel financiar şi care, în plus, avea să dea 
agenţiei ei o notă de stabilitate. Angajă și o mamă singu- 
ră, pe nume Riata Lawrence, pe post de șef al biroului. 
Deocamdată, nu avea destui clienţi cât să îi ţină ocupați 
pe toți patru, dar făceau cu toții parte din fațada de 
succes pe care trebuia să o creeze, alături de biroul ei 
minunat decorat şi îmbrăcămintea de lux. 

Cu o săptămână înainte de deschidere, Will păși 
peste ultima folie de protecţie din faţa biroului ei. Din 
moment ce nu deschideau în mod oficial înainte de pe- 
trecere, purta blugi şi un hanorac portocaliu cu Mickey 
Mouse, în locul garderobei de director pe care Michel 
i-o crease. 

-Ai ajuns din nou în rubrica lui Abrams, zise Will. Din 
păcate, aceasta nu este una dintre capcanele noastre. 

Fleur luă ziarul şi citi. 


Belinda Savagar şi-a petrecut după-amiaza de ieri 
în magazinul pentru bărbați al lui Yves Saint Laurent, 
ajutându-l pe idolul în vârstă de treizeci de ani Shaun 
Howell să aleagă un set nou de cearceafuri de mătase 
YSL. Ne întrebăm ce are de spus despre toată acea 
lenjerie soțiorul Alexi Savagar, industriașul francez. 


! Melodie pe care cei doi au dansat în filmul Divorțul vesel din 
anul 1934 

Fleur nu o mai văzuse pe Belinda de la galeria Orlani, 
din urmă cu două săptămâni, dar primea în continuare 
telefoanele de la miezul nopții. 

În următoarea zi, Will îi arătă cel mai nou articol al 


lui Adelaide. 


Shaum Howell s-a giugiulit cu Belinda Savagar în 
Elm Room de la Tavern on the Green. Cine spune 
că iubirea din interes dintre persoane între care există 
o diferenţă: semnificativă de vârstă nu funcţionează? 
Shawn și Belinda par să se înţeleagă foarte bine. Nici 
un comentariu de la Micuța Scânteie Fleur Savagar, 
chiar dacă ea și Shawn au fost cândva o pereche. 


Ce mai pereche! Fleur îl detestase pe Shawn Howell 
de la prima lor întâlnire aranjată. 
Adelaide continuă să scrie: 


Învrăjbirile vechi se sting greu. Poate mama și 
Micuța Scânteie se vor împăca înainte de Crăciun. 
Pace pe pământ, fetelor! 


Fleur aruncă ziarul în coșul de gunoi. 


Tocmai închisese telefonul după o conversaţie cu un 
alt actor pe care nu dorea să îl reprezinte, când Will 
O'Keefe băgă capul în biroul ei, cu faţa lui pistruiată 
acum palidă. 

-Avem o mare problemă. leri, Olivia Creighton a 
sunat ca să se ia de mine pentru că nu şi-a primit invi- 
tația la deschidere. l-am trimis o alta şi nu m-am mai 
gândit la asta până în urmă cu o oră, când Adelaide 
Abrams a sunat cu aceeași plângere. Fleur, am verificat. 
Nimeni nu şi-a primit invitaţia. 

- Este imposibil. Le-am pus la poştă cu mult timp 
în urmă. 

- Asta am crezut și eu. Expresia îi deveni și mai gra- 
vă. Tocmai am vorbit cu Riata. Le avea pe birou, într-o 

cutie deschisă. În ziua în care plănuia să le trimită, a 
venit de la masa de prânz, şi nu mai erau. A presupus că 
le-am trimis eu. Din păcate, nu s-a deranjat să verifice. 

Fleur se afundă în noul ei scaun de birou şi încercă 
să gândească. 

- Vrei să sun pe toată lumea? întrebă el. Să le explic 
ce s-a întâmplat și să le fac invitaţia prin telefon? Sau ar 
trebui să schimbăm data? Mai avem doar patru zile. 

Fleur se hotărî. 

- Fără telefoane şi fără explicaţii. Pune ca noi in- 
vitații să fie livrate personal în după-amiaza aceasta, 
cu flori de la Ronaldo Maria. Avea să o coste o avere, 
dar, dacă ar fi încercat să explice situaţia, nu ar fi făcut 
altceva decât să pară incompetentă. Ca să mă liniștesc, 
verifică restul angajamentelor. Hai să ne asigurăm că nu 
au mai avut loc şi alte scăpări. 

El se întoarse zece minute mai târziu și, chiar înainte 
ca el să apuce să vorbească, ea își putu da seama că adu- 
cea veşti proaste. 

- Cineva a contramandat serviciile furnizorului de 
mâncare săptămâna trecută. Acesta are programată 
o altă petrecere pentru data noastră. 

- Minunat, murmură Fleur. Este absolut minunat. 

Își frecă ochii și își petrecu restul după-amiezii cău- 
tând un nou furnizor. 

Următoarele patru zile, munci până la epuizare și 
aşteptă un alt dezastru. Nu se petrecu nimic ieșit din 
comun, dar nu se putu relaxa și, până în după-amiaza 
deschiderii, se simţi cu nervii întinși la maximum. leşi 
pentru o întâlnire rapidă cu un nou impresar. Când 
se întoarse, un Will brăzdat de funingine o întâmpină 
la intrare. 

- Am avut un incendiu. 

Stomacul ei se prăbuși. 

- Este cineva rănit? Cât de grav a fost? 

-Ar fi putut fi mai rău. Eu și David eram în hol, şi 
am simțit miros de fum venind de la subsol. Am înhățat 

un extinctor și am stins focul înainte să provoace prea 
multe pagube. 

- Eşti bine? Unde este David? 

- Suntem bine amândoi. Se curăță. 

- Slavă Domnului! Cum a pornit? Ce s-a întâmplat? 

Will îşi trecu dosul mâinii peste obrazul mânjit. 

-Mai bine te-ai uita singură. 

În vreme ce îl urma către subsol, se cutremură la gân- 
dul a ceea ce s-ar fi întâmplat dacă incendiul ar fi izbuc- 
nit în seara aceea, când casa ar fi fost plină de oameni, 
E] arătă către fereastra spartă direct deasupra unor lem- 
ne arse, pe care muncitorii nu apucaseră să le arunce. 
Fleur se apropie şi împinse cioburile de pe podea cu 
vârful adidasului. 

-A fost spartă de afară. 

- Am coborât aici azi-dimineaţă, spuse Will, și nu era 
aici nimic ce putea lua foc. Nici cutii cu vopsea, nici 
terebentină, nimic de genul acesta. Nişte derbedei în 
căutare de adrenalină au spart probabil fereastra și au 
aruncat ceva înăuntru. 

Numai că era ora cinci după-amiaza, nu tocmai ora 
la care derbedeii ieșeau la vânătoare. 

- Aeriseşte, zise ea. Eu mă voi ocupa de etaj. 

Într-o oră, îndepărtaseră lemnele arse și dăduseră cu 
parfum Opium ca să ascundă mirosul înțepător. Când 
Will dădu să plece ca să se îmbrace pentru petrecere, ea 
îl opri. 

- Apreciez ceea ce ați făcut tu şi David. Mă bucur 
doar că nu a fost nimeni rănit. _ 

- Face parte din munca noastră. Își încheie ultimul 
nasture și se întoarse să plece. Ah, am uitat... Au venit 
flori când erai plecată. Riata le-a pus în apă. A spus că 
nu aveau nici un bilețel. 

Fleur merse în biroul ei. Florile se aflau pe masa ei de 
lucru într-o vază înaltă cromată. 

O duzină de trandafiri albi. 

Fleur se opri la jumătatea scării circulare şi zâmbi în 
jos, către oaspeţii ei. Un asortiment variat de directori 
din industria de divertisment şi din cea de publicitate 
îşi făcuseră apariția, alături de destule chipuri faimoase 
cât să îi facă fericiți pe reporterii şi fotografii pe care 
îi invitase Will. Michel se întrecuse pe sine cu rochia 
strâmtă cu mâneci lungi din mătase ecru pe care o crea- 
se pentru ea. Partea de sus strălucea cu maci în relief din 
mărgele mici maronii şi cafenii. La ordinele lui Michel, 
își prinsese părul într-un conci jos, la baza cefei, şi îl 
străpunsese cu un beţișor cu pietre prețioase. Micuța 
Scânteie se ridica la înălțimea numelui ei. 

Cvartetul de jazz care cânta pe balcon își încheie pie 
sa. Mulțimea tăcu treptat şi își ridică admirativ privirea 
spre ea. Ea își folosi vechile lecţii de actorie și lăsă im- 
presia că făcea astfel de lucruri tot timpul. 

- Bine aţi venit, cu toţii, la deschiderea oficială a 
agenției Fleur Savagar și Asociaţii, Management pentru 
Celebrităţi. 

Oaspeţii ei aplaudară politicos, însă ea observă scep- 
ticismul pe mai multe chipuri. li prezentă pe Will și 
pe David, apoi vorbi cu entuziasm despre trupa lui Si- 
mon şi despre noul rol al Oliviei Creighton din Dragon's 
Bay. În cele din urmă, îi făcu semn lui Michel să i se 
alăture pe scară. 

- Sunt foarte tristă să anunț că talentatul meu frate, 
Michel Savagar, își va împărtăși cu lumea creațiile in- 
credibile în luna noiembrie, când își va scoate prima 
colecție. Captase atenţia femeilor din mulțime, și, de 
data aceasta, aplauzele fură mai viguroase. Se prefăcu a 
se uita încruntată către el. Din nefericire, asta înseamnă 
că nu voi mai fi cea mai importantă clientă a lui. 

- Tu vei fi întotdeauna extrem de importantă pen- 
tru mine, zise el, cu un accent mai pronunțat decât de 
obicei, lucru care ar fi făcut-o să râdă dacă nu ar fi fost 

ea cea care îi sugerase să îşi accentueze rădăcinile 
franțuzești. 

Reporterii mâzgăliră cu furie în carnetele lor când ea 
anunță detaliile prezentării. Le mulțumi oaspeţilor pen- 
tru prezenţă, cvartetul de jazz începu să cânte din nou 
şi binevoitorii îl înconjurară pe Michel. Întinse mâna 
către o cupă de șampanie când Kissy se apropie. 

- Bună treabă, Fleurinda. l-ai prezentat pe toți clien- 
ţii tăi, cu excepția mea. 

-Pentru tine, am alte planuri, draga mea. După cum 
foarte bine ştii. 

Kissy își desprinse privirea de la un producător mu- 
zical arătos. 

- Olivia Creighton nu vrea să vorbească decât despre 
noul ei rol din Dragon's Bay. Sunt doar șase episoade, și 
nici măcar nu este un rol principal. 

- Pun pariu că va fi când Olivia va termina cu el. 

Fleur luă o gură de șampanie. 

- Serialele de noapte sunt fierbinţi, iar ea este perfec- 
tă pentru televiziune. Cred că ar putea ajunge la fel de 
mare ca Joan Collins. 

li luase lui Fleur aproape o lună să îi convingă pe pro- 
ducătorii serialului să o lase pe Olivia să dea audiție și 
apoi alte câteva zile să o convingă pe Olivia că să fie obli- 
gată să dea audiție era mult mai puţin umilitor decât să 
facă reclame comerciale la apartamente. Dar, de îndată 
ce producătorii o auziseră citind, îi oferiseră slujba. Banii 
erau departe de a fi impresionanți, dar Fleur avea să 
repare asta data următoare. Frumusețea matură și sexy a 
Oliviei şi atitudinea încrezătoare le atrăgeau pe femeile 
de vârstă mijlocie, iar Fleur paria că toate astea aveau să 
se traducă în audiență crescută pentru serial. 

Chipeșul producător muzical dispăru, și Kissy își în- 
dreptă, în sfârșit, atenţia către Fleur. 

- Arăţi incredibil în seara asta. Un pic intimidant. 

- Serios? Cum? 

-Asemenea „celeilalte femei“ din filme. Sofisticata 
zeiță-ticăloasă blondă care încearcă să fure protagonistul 
actriței cu obrajii roșii. 

- Excelent. 

O zeiţă-ticăloasă blondă nu trebuia să își facă griji 
pentru lucrurile mărunte din viață. Ori pentru lucru- 
rile mari - cum ar fi faptul că Alexi Savagar încerca să 
o distrugă. 

Le spusese lui Kissy și lui Michel despre incendiu, 
dar nu menţionase implicarea lui Alexi. Din momentul 
în care Belinda intrase în galeria Orlani, Alexi se jucase 
de-a șoarecele și pisica. Invitaţiile care lipseau era un 
lucru destul de grav, dar, în după-amiaza aceasta, el tre- 
cuse la lucruri cu adevărat grave. 

Kissy o înghionti. 

- L-ai văzut pe Michel și pe Simon? 

- Dezamăgitor. 

Cu dimensiunea lui impresionantă și capul ras, Si- 
mon fusese cel mai notabil bărbat din mulțime pentru 
toată lumea, mai puțin pentru Michel. 

-Amândoi au gusturi atât de proaste când vine vor- 
ba despre bărbaţi, zise Kissy. Bănuiesc că nu ar trebui 
să fim surprinse de faptul că nu şi-au acordat atenție 
unul altuia. 

- Fraierul ăla de Damon nu pleacă de lângă Michel. 

Kissy se încruntă. 

-Michel şi Simon sunt niște oameni extraordinari. 
Tentaţia de a face pe pețitoarea este aproape irezistibilă. 

Fleur îl privi pe Michel râzând de ceva ce spusese 
Damon. 

-Nu este treaba noastră. 

-Ştiu că ai dreptate. 

- Michel nu se bagă în viaţa mea personală, iar eu îi 
datorez aceeași politețe. 

- Eşti o soră bună. 

-Ce zici despre o mică serată peste câteva săptămâni? 

-Exact la ce mă gândeam. Cu treaba asta încheiată, 
Kissy începu să cerceteze mulțimea. Nu mi-ai spus, oare, 
că lai invitat pe Charlie Kincannon? 

Întrebarea păru spontană, dar Fleur nu se lăsă păcălită. 

- Îhî. 

- Ţi-a dat de înţeles că vine? 

- Nu sunt sigură. Nu ai vorbit cu el? 

- Nu, de vreo două săptămâni. 

- Probleme? 

Kissy ridică din umeri. 

-Cred că este gay ori ceva. 

- Doar pentru că un bărbat fabulos te ignoră nu 
înseamnă că este gay. 

- Nu este deloc fabulos. 

- Christie Brinkley pare să creadă asta. Am auzit că 
au fost împreună. 

Era un lucru al naibii de urât să își mintă prietena, 
dar Kissy refuza să îl ia în serios pe Charlie, iar Fleur 
hotări că scopul scuza mijloacele. 

- Christie Brinkley! Trebuie să fie cu treizeci centime- 
tri mai înaltă decât el. 

-Charlie este foarte încrezător în sine sub fațada de 
tocilar şi de bărbat fabulos de bogat. Nu cred că îi pasă 
prea mult de exterior. 

-Chiar nu îmi pasă, spuse pe un ton disprețuitor 
Kissy. Și apoi, Christie nu mi s-a părut niciodată chiar 
atât de atrăgătoare. 

- Da. Ce este atât de grozav la trăsături perfecte și un 
trup magnific? 

-Crezi că merit asta, nu-i așa? 

- O, da. 

-Nu m-am îndrăgostit de el, așa că șterge-ți expresia 
aia îngâmfată de pe față. Charlie nu este interesat de 
mine în felul acela. Suntem prieteni. 

Will o trase pe Fleur ca să stea de vorbă cu un re- 
porter, înainte ca aceasta să îi poată sugera lui Kissy 
să înceteze cu vrăjelile. Când termină de pozat pentru 
fotografi, se ciocni de Shawn Howell, care nu fusese, 

cu siguranţă, pe lista invitaţilor săi. Faţa de idol adoles- 
centin a lui Shawn nu era nici pe departe la fel de dră- 
guţă la vârsta de treizeci de ani cum fusese la douăzeci 
şi doi, când Fleur fusese nevoită să îndure întâlnirile 
pe care Belinda i le aranjase. De atunci, cariera lui se 
prăbușise, și se zvonea că datora Fiscului un sfert de 
milion de dolari. 

- Salut, frumoaso. Trecu pe lângă obrazul ei şi o 
sărută direct pe gură. li atinse buza de jos cu limba. 
Nu te deranjează câțiva oaspeţi neinvitați la petrecerea 
ta, nu-i aşa? 

Un blitz scânteie lângă ei. 

-Se pare că nu. 

- Hei, este vorba despre afaceri, nu? 

El zâmbi larg şi îşi trecu mâna pe spatele ei, ca un 
licean care verifica dacă poartă sutien. 

-Am auzit că eşti în căutare de clienţi, iar eu caut 
un nou agent, așa că poate te voi încerca. 

- Nu cred că ne potrivim. Dădu să se strecoare pe lân- 
gă el, apoi se opri, căci o străbătu un sentiment de groa- 
ză, Ce ai vrut să spui prin „câțiva oaspeţi nepoftiți“? 

- Belinda aşteaptă în biroul tău. Mi-a cerut săi spun. 

Pentru o clipă, Fleur fu tentată să părăsească propria 
petrecere, dar nu mai fugea, iar asta era ceva ce nu putea 
suferi amânare. 


Belinda stătea cu spatele la ușă, privind o litografie a 
lui Louise Nevelson pe care Fleur o cumpărase cu pro- 
fitul dintr-o livrare de paladiu. Privind la linia mică și 
dreaptă a spinării mamei sale, Fleur simţi un junghi de 
dor. Îi aminti cum obişnuia să se arunce în brațele Be- 
lindei când mama ei apărea la intrarea mănăstirii, cum 
își îngropa fața în gâtul acesteia. Belinda fusese singura 
ei apărătoare. O apărase împotriva călugărițelor şi îi spu- 
sese că era cea mai minunată fată din întreaga lume. 

- lartă-mă, scumpo, zise Belinda. Știu că nu vrei să 
mă aflu aici. 

Fleur merse și se așeză în spatele biroului său, folosin- 
duşi autoritatea ca să se protejeze de potopul de emoţii 
dureroase care o făceau să îi vină să traverseze în fugă 
încăperea şi să strângă puternic în braţe persoana la care 
ţinuse cândva mai mult decât la oricine altcineva. 

- De ce ai venit? 

Belinda se întoarse. Purta o rochie bleu cu volane și 
tocuri franțuzeşti de mătase cu funde albastre care se le- 
gau în jurul gleznelor. Ținuta era prea tinerească pentru 
o femeie în vârstă de patruzeci şi cinci de ani, dar arăta 
perfect pe ea. _ 

- Am încercat să stau departe. Încă de când am văzut 
trandafirii albi, în noaptea aceea la Orlani... Dar nu am 
mai rezistat. 

- Ce au însemnat trandafirii pentru tine? 

Belinda mânui stângace încheietoarea cu pietre pre- 
țioase a genţii ei de seară şi băgă mâna înăuntru pentru 
O ţigară. 

-Nu ar fi trebuit să distrugi Royale-ul. Scoase o bri- 
chetă aurie şi o aprinse cu degete nesigure. Alexi te 
urăşte. 

- Nu îmi pasă. 

Fleur își detestă vocea sugrumată. 

- Alexi nu înseamnă nimic pentru mine. 

-Am vrut să îți spun, zise Belinda încetișor. Nu vei 
şti niciodată de câte ori am vrut să îți spun despre adevă- 
ratul tău tată. Cu o privire pierdută, se uită dincolo de 
birou. Timp de trei luni, am trăit împreună la Grădina 
lui Allah. Errol Flynn a fost o mare vedetă, Fleur. Un 
nemuritor. Semeni atât de mult cu el! 

Fleur își cobori mâna pe birou. 

-Cum ai putut să mă minţi? Toţi anii aceia! De ce 
nu mi-ai putut spune adevărul, în loc să mă lași să mă 
întreb de ce tatăl meu mă alungase? 

- Pentru că nu am vrut să te rănesc, scumpo. 

- Minciunile tale dor mai mult decât ar fi putut 
adevărul să doară vreodată. În tot timpul acela în care 

am crezut că era vina mea pentru că Alexi m-a alungat 
din familie. 

- Dar, scumpo, dacă ți-aș fi spus adevărul, m-ai fi urât. 

Mama ei părea fragilă și lipsită de apărare, iar Fleur 
nu mai putea suporta să asculte. Se strădui să își recape- 
te stăpânirea de sine. 

- De ce te-a trimis Alexi la mine? Ştiu că el a făcut-o. 

Belinda râse ușurel, nervos. 

- Pentru că el crede că nu îţi sunt de nici un ajutor. 
Nu este caraghios, scumpo? Când am văzut tranda- 
firii, în noaptea aceea, la galerie, am înţelese că el vo- 
ise să merg la tine. Acesta este motivul pentru care am 
stat departe. 

- Până în seara aceasta. 

- Nu am mai rezistat. Trebuia să văd dacă putem să o 
luăm de la capăt. Îmi este atât de dor de tine, scumpo. 

Fleur rămase neimișcată și o fixă pe Belinda cu privi- 
rea. Treptat, mama ei se ofili. 

- Voi pleca acum. Ai grijă la Alexi. Se îndreptă către 
ușă. Și ține minte. Nu am vrut niciodată să te rănesc. Te 
iubesc prea mult. 

Chiar și după atâta timp, Belinda tot nu înţelegea 
că ceea ce făcuse era greșit. Fleur se prinse de marginea 
biroului său. 

- M-ai dat ca pe o curvă. 

Belinda păru confuză. 

- Era vorba despre Jake Koranda, scumpo. Nu te-aș fi 
dat niciodată altcuiva. 

Ezită o clipă, apoi se strecură pe uşă. 


Până la plecarea ultimului oaspete, Fleur era epuizată, 
dar petrecerea de deschidere fusese un mare succes, care 
merita fiecare muşchi obosit. Se strecură în holul de la 
intrare şi trecu prin uşa care ducea la apartamentele ei 
din partea din spate a casei. Simţi mirosul eucaliptului 
pe care îl îngrămădise în coşuleţe de trestie, singurul 
element decorativ pe care contul ei bancar i-l permitea 
deocamdată. Intrând în sufragerie, aprinse luminile, 

apoi se prăbuși pe canapeaua de mâna a doua. Un şal 
de cașmir cu ciucuri îi ascundea cu greu vechimea, dar 
încăperea tăcută începu să îi domolească tensiunea. 

Ferestrele cu panouri metalice ample din faţa ei pro- 
veneau de la o veche fabrică de textile din Noua An- 
glie. Prin ele, își văzu grădina micuță, cu dantelăriile 
ei din ramurile copacilor. Piracanta cu fructele ei de 
un portocaliu aprins se cățăra pe zidurile de cărămidă. 
Cândva, această încăpere goală avea să fie un adevă- 
rat rai. Îşi imagină o combinaţie caldă de mobilă din 
lemn de nuc, covoare confortabile şi mese antice pline 
cu flori. 

Sufrageria de la etajul al doilea era o mansardă des- 
chisă mărginită de o balustradă. Fleur merse desculță 
până la balustradă. Privi prin întinderea de ferestre in- 
dustriale către bucătărie și către sala de mese de dede- 
subt. Pe podeaua din cărămidă învechită se afla masa 
antică de cireș pe care Michel i-o dăruise drept cadou 
de casă nouă. Acum, aceasta era înconjurată de scaune 
desperecheate, dar cândva locul lor avea să fie luat de 
unele vechi şi frumoase cu spătare de piele şi aveau să 
apară covoare țesute manual. 

Stinse luminile din sufragerie și îşi croi drum către 
dormitor, descheindu-și fermoarul rochiei și scăpând 
de ea. În sutien și o pereche de pantalonaşi, traversă 
podeaua goală a dormitorului către şifonier. Cea mai 
frumoasă garderobă de lux din New York era ascunsă 
într-un dormitor cu doar o comodă de mâna a doua, un 
scaun care scârțâia și un pat dublu căruia îi lipsea tăblia. 
Aprinse lumina din dulap și își atârnă rochia. În timp 
ce privea admirativ frumoasele haine pe care Michel le 
făcuse pentru ea, își scoase agrafele din păr. În vreme ce 
şi le scotea, zări ceva cu colțul ochiului. Cu răsuflarea 
tăiată, se întoarse. 

Jake era lungit pe patul ei, dormind. Acesta ridică 
braţul şi își acoperi ochii. 

- Chiar trebuie să faci atâta zgomot? 

Ornamentele cu pietre prețioase îi căzură din degete. 
Merse furioasă către pat, cu părul fluturând. 

- Ce cauţi aici? leși! Cum ai intrat? Jur... 

- Secretara ta mi-a deschis. Căscă. Crede că sunt un 
actor mai bun decât Bobby De Niro. 

-Nu ești. Tot ce ştii să faci este să zâmbești dispreţui- 
tor și să te încrunți. Își dădu părul de pe față. Şi nu aveai 
nici un drept să îți dezlănţui farmecele ieftine asupra se- 
cretarei mele. Mai întâi, focul de la subsol, apoi Belinda 
şi acum asta. Lovi cu piciorul salteaua. leși de-aici! Asta 
este casa mea. 

El aprinse lumina de lângă pat, iar trupul ei - ace- 
laşi trup care refuza să se trezească pentru oricare dintre 
bărbaţii pe care îi întâlnise - se trezi la viață. Deși îşi ră- 
sese mustaţa și se tunsese de la petrecerea pe plajă, Jake 
nu arăta mai civilizat. Arăta sălbatic, masculin şi infinit 
de atrăgător. 

El se sprijini într-un cot și începu propria inspecţie, 
care ei îi aminti de faptul că se afla în fața lui într-un 
sutien cu jumătate de cupă, de culoarea vaniliei, și niște 
pantalonași de satin asortaţi. El îşi şterse colțul gurii. 

- Toată lenjeria ta arată astfel? 

- Mai puţin chiloţii mei cu prăjiturele cu căpşune. 
Acum, mută-ţi fundul de pe patul meu. 

- Ai putea să îţi pui un halat, poate? Ceva flaușat care 
să miroasă a grăsime. 

- Nu. 

El se ridică în capul oaselor și își lăsă picioarele deși- 
rate peste marginea patului. 

- Înţeleg că eşti supărată că nu am ajuns la petrecerea 
ta, dar petrecerile nu sunt pe placul meu. Totuși, a fost 
drăguţ din partea ta să mă inviți. 

- Nu te-am invitat. _ 

Probabil că Will o făcuse. Își înșfăcă halatul de pe un 
scaun aflat lângă pat și îşi vâri braţele în mâneci. Ochii 
lui Jake o măsurară. 

- Este prea târziu să mă răzgândesc în ceea ce privește 
mirosul de grăsime? 

Ea își aminti ce spusese Kissy despre zeița-ticăloasă 
blondă și rece. Îşi încrucişă braţele peste sâni și încercă 
să îşi intre în rol. 

- Ce vrei? 

- Am o propunere de afaceri pentru tine, dar nu pari 
să ai chef de discuţii. Se ridică şi se întinse. Putem vorbi 
dimineaţă, în timp ce îmi pregăteşti micul dejun. 

- Ce fel de afaceri? 

- Dimineaţă. Unde ai vrea să dorm? 

- Pe o bancă, în parc. 

El se aşeză din nou pe patul ei. 

- Mulţumesc, aici va fi perfect. O saltea bună, tare. 

Ea îi aruncă cea mai rece privire a ei şi încercă să 
își dea seama cum să rezolve treaba asta. Oricât şi-ar fi 
dorit, nu îi putea ignora comentariul despre propune- 
rea de afaceri, și era evident că el nu avea să spună mai 
multe în noaptea aceea. 

- Poţi lua camera de la capătul holului, se răsti ea. 
Patul este prea scurt pentru tine, iar salteaua este plină 
de cocoloașe, dar, dacă lovești în perete, şobolanii nu te 
vor deranja prea tare. 

- Eşti sigură că nu te vei simți singură aici, doar tu? 

- A, nu. Abia aştept să dorm singură măcar o dată. 

El miji ochii. 

- Îmi pare rău că îţi stric socotelile, 

Ea zâmbi. 

- Este în regulă. O fată are nevoie din când în când 
de un somn de frumuseţe. 

Asta îi închise gura şi îl făcu să o lase în pace. 

Ea intră mânioasă în baie și dădu drumul la apă ca 
să se spele pe față. Ce fel de afacere avea el în gând? Era 
posibil ca el să vrea ca ea să îl reprezinte? Ideea îi făcu 
stomacul să se strângă. Numele lui Jake Koranda pe lista 
clienţilor ei i-ar fi adus instant credibilitate. Într-o clipă, 
toate grijile legate de viitorul agenţiei ei ar fi dispărut. 

Reveni la realitate. O vedetă consacrată nu s-ar da 
pe mâna unui nou management doar pentru că acel 
manager se întâmpla să fie o veche amantă. Doar dacă 


334 Susan Elizabeth Phillips 


nu cumva el se simțea vinovat şi voia să se revanșeze față 
de ea. _ 

Foarte puţin probabil. Îşi clăti fața și întinse mâna 
după un prosop. Totuși... dacă lar fi obţinut pe Jake 
drept client, ar fi făcut un pas uriaș spre a transforma 
Fleur Savagar și Asociaţii într-un model clasic de mana- 
gement pentru celebrități. 

Cea mai curajoasă, cea mai rapidă, cea mai puternică... 


A doua zi dimineaţă se trezi târziu, simțind mirosul 
de cafea proaspătă venind din bucătărie. Își trase pe ea 
un trening ponosit și îşi legă părul într-o coadă de cal. 
Când ajunse în bucătărie, îl găsi pe Jake așezat la masă, 
cu picioarele întinse în față în timp ce îşi bea cafeaua. 
Ea merse la frigider şi își turnă un pahar de suc de por- 
tocale. Trebuia să joace bine. 

- Fac pâinea prăjită dacă faci tu ouăle, zise ea. 

-Eşti sigură că poți face față responsabilităţii? Din 
câte îmi amintesc, gătitul nu este punctul tău forte. 

- Motiv pentru care tu faci ouăle, 

Scoase un carton de ouă și i-l puse pe blat, alături de 
un bol de inox. Apoi, luă un grepfrut, îl aruncă pe un 
tocător de lemn şi îl reteză cu o lovitură zdravănă. 

— Ai grijă. 

- Mă pregătesc pentru lucruri mai mari și mai bune. 
Făcu semn către un sertar. Dacă Bird Dog are nevoie de 
un șorţ, poate găsi acolo unul. Ignoră volanul roz. 

- Eşti foarte cumsecade. 

Nici unul din ei nu mai rosti vreo vorbă până când 
fură așezați faţă în față la masa mare. Ea abia putu să 
își înghită pâinea prăjită. In lumina clară a unei noi 
zile, ideea că el ar putea semna cu ea părea chiar şi mai 
improbabilă, dar trebuia să ştie sigur. Luă o gură din 
cafea. 

-Nu ai o casă incredibil de scumpă pe undeva prin 
Village? 

- Ba da, dar prea mulți oameni mă deranjează acolo, 
așa că, uneori, dispar. Acesta este unul dintre lucrurile 

despre care voiam să îți vorbesc. Putem cădea la o înţe- 
legere în ceea ce priveşte podul tău? 

- Podul meu? 

-Secretara ta mi l-a arătat aseară, când mi-a făcut tu- 
rul casei. Este un spaţiu grozav - intim, autonom. Am 
nevoie de un loc în care să mă ascund pentru o vreme, 
ca să lucrez. Un loc în care nimănui să nu îi dea prin 
minte să mă caute, 

Nu îi venea să creadă. Jake nu o voia ca agent. Cău- 
ta o gazdă! Dezamăgirea o făcu să se înece. Își aruncă 
şervetul. 

- Eşti atât de obişnuit ca oamenii să te pupe în fund, 
încât ai impresia că voi face la fel? Se ridică de pe scaun 
şi arătă cu degetul către ușă. Nu vei locui în casa mea. 
Niciodată. Acum, ieși. M-am săturat să te văd. 

El își şterse farfuria cu o bucăţică de pâine prăjită. 

- Voi lua asta ca pe un categoric „poate“ 

- Nici măcar să nu încerci să faci pe amuzantul. Ai... 

- Lasă-mă să termin. Ți-am spus azi-noapte că am o 
propunere de afaceri. la loc şi mănâncă acele excelente 
ouă bătute, cât timp discutăm. 

Ea luă loc, dar nu se atinse de porția ei. El își împinse 
farfuria şi se şterse la gură cu șervetul. 

- Nu pot continua astfel. Filmul cu personajul Cali- 
ber este gata, și îmi iau şase luni libere ca să pot începe 
să scriu din nou. Dacă nu rezolv treaba asta acum, nu o 
voi face niciodată. Vreau ca tu să mă reprezinţi. 

Nu îi venea să creadă că îl auzise bine. Voia ca ea să îi 
fie agent? Starea ei de spirit se schimbă. Relaţia lor ante- 
rioară avea să facă din asta cea mai dificilă provocare pe 
care ar fi putut-o înfrunta, dar era destul de puternică 
încât să îi facă faţă. Se strădui să se adune. 

-Maş bucura să te reprezint. Ştiu că îți pot uşura 
viața. După cum poate ai auzit, ofer management com- 
plet unui grup de clienţi de elită. Mă pot ocupa de toate 
afacerile tale şi de partea legală, de negocierea ofertelor 
pentru filme, de publicitate... 

El o întrerupse fluturând din mână. 

- Am oameni buni care fac toate astea. 

Ea îngheță. 

- Atunci, ce îmi oferi, mai exact? 

- Vreau ca tu să te ocupi de tot ce scriu. 

Ea îl privi cu ochii mari. 

- Mare lucru! 

- Dacă vrei ca numele meu să se afle pe lista ta de 
clienţi, aceasta este modalitatea de a-l obţine. 

-Nu ai mai scris nimic de la Eclipsa! Îi venea să urle. 
Numele tău ca scriitor pe lista clienților mei nu îmi va 
aduce nimic în afară de chicoteli pe seama mea. 

Îşi înșfăcă farfuria și o duse în chiuvetă. 

- Tu eşti cea care m-a blocat, puștoaico. Acum, nu îţi 
rămâne decât să mă deblochezi. 

Farfuria se sparse, pentru că ea o puse jos prea tare. 

- De ce tot spui asta? 

- Problema a început odată cu venirea ta. 

- Acesta nu este un răspuns. 

Scaunul lui zgârie podeaua. 

- Nu vei primi un alt răspuns. 

Ea nici măcar nu încercă să își ascundă dușmănia. 

-Şi cum se presupune că ar trebui să te deblochez? 

- Cum crezi de cuviinţă. Înainte ca ea să apuce să îi 
tragă una, el se întoarse către cafetieră. Am nevoie de 
ajutor ca să trec de blocaj. Ruptura s-a petrecut când 
lucram la Eclipsa. 

Ea aruncă la gunoi farfuria spartă. 

-Nu trebuie să scrii. Cu siguranță, nu ai nevoie de bani. 

-Mă ocup cu scrisul, Flower. Actoria este satisfăcă- 
toare și m-a făcut bogat, dar scrisul este cel care mă lasă 
să respir. Se întoarse cu spatele, ca şi cum faptul că măr- 
turisise chiar şi atât de puţin îl făcuse vulnerabil. Nu voi 
sta în nasul tău. Tot ce îmi doresc este intimitate. Și nu 
este nevoie să îţi spun că, dacă încep să scriu din nou, 
agenţia ta va lua mare parte din bănet. 

- Este un mare „dacă“. Și de ce trebuie să scrii în 
casa mea? 

La întrebarea ei, el ridică din umeri. 

- Pur şi simplu. 

Acelaşi Jake. Flutura bucățele din el însuși în fața 
ei, apoi le lua înapoi, înainte ca ea să apuce să le vadă 
așa cum trebuia. Dar, deşi o duzină de gânduri veni- 
noase îi trecură prin minte, înţelese că el o încolțise. 
Trebuia să încerce, în ciuda riscurilor pe care le vedea 
atât de limpede. Dacă nu ar fi cultivat poveștile despre 
ei doi... Îşi imagină zâmbetele oamenilor dacă avea să 
se afle că se angajase să reprezinte un scriitor care nu 
mai scria. Toată lumea avea să spună că Jake o lăsa 
să îi folosească numele doar pentru că se culcau unul cu 
celălalt, Aveau să evidenţieze faptul că el nu avea încre- 
dere în ea să se ocupe de filmele lui, ci doar de o carieră 
literară care se dusese de râpă cu ani în urmă. Avea să 
arate ca o femeie care încerca să construiască o afacere 
din dormitorul ei. 

Dar dacă îl putea face să înceapă să scrie din nou? 
Dacă putea pătrunde prin blocajul acela și să îl facă să 
producă o altă piesă! Atunci, nu ar mai avea de ce să se 
teamă de bârfe ori că banii aveau să se termine. Era un 
pariu pe care nu îl putea rata. În același timp, trebuia să 
se asigure că nu avea să plătească un preţ personal pen- 
tru că, încă o dată, se încurca cu bărbatul care o rănise 
atât de tare. 


Bârfele începură două zile mai târziu, dar nu despre 
Jake. Luni după-amiază, când Fleur era gata să pără- 
sească biroul ca să ia prânzul cu un nou cântăreţ talentat 
pe care spera să îl curteze, primi un telefon de la vice- 
preşedintele unui post de televiziune pe care ajunsese să 
îl cunoască. 

- Umblă un zvon despre care cred că ar trebui să auzi, 
îi spuse el. Cineva se dă peste cap ca să le amintească 
oamenilor despre contractele de modelling încălcate pe 
care le-ai lăsat în urmă când ai părăsit țara. 

Ea se frecă la ochi şi încercă să pară indiferentă. 

- Sunt veşti vechi. Nu sunt lucruri mai bune despre 
care să se bârfească? 

- Este o publicitate foarte proastă pentru o femeie 
care încearcă să înceapă o afacere bazată pe încrederea 
clientului. 

Nu era nevoie să îi spună mai multe. Insinuarea era 
clară. Dacă încălcase contracte mai înainte, avea să o 
facă din nou. Nu se putu gândi decât la un singur mo- 
tiv pentru care acele povești ieșeau din nou la suprafață 
acum. Alexi își făcuse următoare mișcare. 

Tânărul cântăreț nu își făcu apariția la masa de prânz, 
un mesaj pe care lui Fleur nu îi fu deloc greu să îl inter- 
preteze. Ajunse înapoi la birou la timp că preia un apel 
de la Olivia Creighton. 

- Am auzit nişte poveşti îngrozitoare despre tine, 
Fleur. Sunt sigură că nici una dintre ele nu este adevăra- 
tă, şi ştii cât te ador, dar, după ce s-a întâmplat cu biata 
Doris Day şi cu toţi banii ei, o femeie nu poate fi destul 
de prevăzătoare. Instabilitatea mă neliniștește. 

Bineînţeles, Fleur se gândi la cele şase pocaluri antice 
din sticlă de Baccarat și la lada de Pouilly Fuissé pe care 
Olivia i le trimisese cu doar o săptămână înainte, pentru 
a sărbători contractul pentru Dragon's Bay. Acum, sărbă- 
torirea luase sfârşit. Aranjă o întâlnire la prânz pentru 
ca Olivia să se vadă cu David Bennis. Cu peticele lui de 
piele din coate şi pipa împuţită, acesta radia stabilitate 
mai bine decât oricine, iar Fleur spera ca el să o poată 
linişti pe Olivia, dar, în vreme ce se îndrepta spre biroul 
lui David, nu îi plăcu sentimentul că folosea din nou pe 
altcineva care să îi rezolve problemele. 

Mai târziu, în ziua aceea, îl găsi pe Michel la etajul 
al doilea al unei fabrici transformate din Astoria, acolo 
unde croitorese obosite lucrau la hainele din colecția 
lui. li mai rămăseseră mai puţin de șapte săptămâni, şi 
era epuizat din cauza efortului de a încerca să pună to- 
tul laolaltă atât de iute. Ea ar fi dorit să nu fi fost nevoită 
să îi aducă motive suplimentare de îngrijorare, dar nu 
mai putea amâna să îi spună ce se petrecea. Până acum, 
Alexi înţelesese cu exactitate cât de important era pen- 
tru ea succesul colecţiei lui Michel, iar ea nu avea nevoie 

de un glob de cristal ca să își dea seama unde urma el să 
încerce să lovească. 

Michel îndreptă eșarfa pe care o legase la gâtul rochi- 
ei ei strâmte de caşmitr alb. Trebui să se ridice pe vârfuri 
ca să o facă, pentru că ea purta tocurile cui care deveni- 
seră o parte obișnuită a garderobei ei de afaceri, de când 
își dăduse seama că, uneori, înălțimea ei îi oferea un 
avantaj. Ea îi spuse despre invitaţiile care dispăruseră și 
despre incendiu. Michel ascultă în liniște. Când ajunse 
la final, ea îl strânse ușor de braț. 

- Din seara asta, pun atelierul acesta sub pază două- 
zeci și patru de ore din douăzeci şi patru. 

El părea să se simtă deodată rău. 

-Chiar crezi că va ţinti mostrele? 

- Sunt convinsă. Distrugerea eșantioanelor înainte să 
le poţi expune este modul în care poate face cel mai 
mult rău. 

El privi roată prin atelier. 

- Dacă reuşim să trecem de asta, va fi altceva, 

- Ştiu. Îşi frecă obrazul. Să sperăm că se plictisește. 
Nu prea putem face altceva. 


Jake se instală în pod la câteva zile după petrecere, 
dar nu petrecu mult timp acolo în prima săptămână, 
alegând să stea, în schimb, în vila sa din Village şi să 
participe la repetițiile punerii în scenă a uneia dintre 
piesele lui mai vechi. O dată, Fleur îi auzi pașii noaptea 
târziu, în timp ce adormea. Două zile mai târziu, auzi 
sunetul apei care curgea, dar nu auzi niciodată o mașină 
de scris. 

Spre consternarea ei, vorba că avea să reprezinte vi- 
itoarele demersuri literare deocamdată inexistente ale 
lui Jake circulă rapid. Ultimul lucru pe care şi-l dorea 
oricine din biroul lui de pe coasta de vest era ca ea să 
aibă succes în ceea ce ei nu fuseseră în stare să realizeze, 
iar ea îi bănuia că ar fi fost responsabili pentru scurgerea 
de informaţii. Asta, precum şi poveştile continue des- 
pre contractele ei încălcate, îi știrbeau cantitatea infimă 

de credibilitate pe care reuşise să o construiască. Un ac- 
tor de renume și un tânăr scriitor în ascensiune cu care 
era la un pas de a semna se retraseră amândoi, iar Olivia 
deveni din ce în ce mai agitată. 

Începând cu a doua săptămână din luna octombrie, 
Jake începu să petreacă mai multe nopți în aparta- 
mentul din pod, dar Fleur nu îl văzu și nu auzi nici 
măcar o dată sunetul unei mașini de scris. Acţionând 
conform teoriei care spunea că exercițiul fizic îmbu- 
nătăţește creativitatea şi, cel puţin, l-ar scoate din pat 
dimineaţa, începu să îi împingă bilete sub ușă, prin 
care îl invita să i se alăture alergării zilnice. Intr-o 
dimineaţă rece de toamnă, la trei săptămâni după ce în- 
cheiaseră acordul lor, ieși și îl găsi așezat pe treapta din 
față, aşteptând-o. 

Purta un hanorac gri inscripționat cu UCLA, panta- 
loni de trening bleumarin și adidași ponosiţi. Când o 
observă, buza lui de jos se curbă într-un zâmbet, iar ini- 
ma ei tresări alarmant. Când era doar o copilă, simpla 
lui vedere o făcea să se topească, dar acum, tot ce însem- 
na el pentru ea era o înțelegere de afaceri, și nu avea să 
îi mai permită nicicând să o afecteze în felul acela. Sări 
cele trei trepte odată şi trecu în fugă pe lângă el. 

-Nu ai auzit niciodată de încălzire? strigă el din urmă. 

-Nu am nevoie. Sunt deja înfierbântată. Aruncă 
o privire peste umăr. Crezi că poți ţine pasul cu 
mine, cowboy? 

- Nu am întâlnit încă o femeie care să mă poată între- 
ce, răspunse el cu înverșunare. 

-Nu ştiu ce să spun. Mie mi se pare că ai dus o viaţă 
destul de delăsătoare. 

Ajunse lângă ea. 

- Faptul că joc baschet de trei ori pe săptămână cu o 
grămadă de adolescenţi din cartierele sărace, care îmi 
spun „nenea“, nu înseamnă chiar că „o iau ușor“. 

Ea trecu pe lângă o băltoacă noroioasă și o luă spre 
vest, către Central Park. 

- Sunt surprinsă că poți să ţii pasul, la vârsta ta. 


Flacăra pasiunii 341 


- Nu pot. Genunchii îmi sunt distruși și nu mai pot 
sări, așa că, de obicei, sunt scos afară din joc înainte să 
se încheie cea de-a treia repriză. Mă suportă doar pentru 
că am cumpărat echipamentul. 

În timp ce se strecurară pe lângă un camion de livrări 
care bloca trotuarul, Fleur se gândi la cât de mult îi plă- 
cea umorul autoironic al lui Jake. Alături de trupul lui, 
acesta era cel mai bun lucru la el. Trupul lui şi mascu- 
linitatea neștirbită. Și chipul lui. li iubea chipul. Ceea 
ce nu îi plăcea era purtarea lui manipulatoare și mora- 
litatea lui de doi bani. O dusese pe culmile muntelui, 
apoi o împinsese de acolo. Dar nu putea să continue să 
dezgroape trecutul. Avea o treabă de făcut, şi îl lăsase 
în pace destulă vreme. 

-Nu am auzit nici o mașină de scris bătându-mi în 
cap de când te-ai mutat. 

- Nu mă grăbi, da? 

Chipul lui deveni de necitit. Ea cugetă o clipă şi se 
hotări să rişte. 

- Sâmbătă seara organizez o serată. De ce nu vii? 

Reușea să dea petrecerea despre care ea şi Kissy dis- 
cutaseră la deschidere, cea care avea să le îngăduie lui 
Michel și lui Simon să se cunoască unul pe celălalt. Să-l 
ducă pe Jack printre oameni simpatici ar fi putut fi un 
prim pas către relaxarea acestuia. Și ar fi fost distrat de 
către ceilalți, așa că ea nu avea să fie nevoită să o facă. 

- Îmi pare foarte rău, Flower, dar nu îmi plac seratele 
protocolare. 

-Nu este tocmai protocolară. Oaspeţii gătesc. Vor fi 
doar Michel, Simon Kale și Kissy. L-am invitat pe Char- 
lie Kincannon, dar nu va fi în oraș. 

-Chiar cunoşti pe cineva care se numește Kissy? 

- Bănuiesc că nu ai întâlnit-o la petrecerea de pe plajă 
a lui Charlie. Este cea mai bună prietenă a mea. Deși... 
Ezită. S-ar putea să fie cel mai bine să nu intri într-o 
cameră întunecată cu ea. 

- Un comentariu interesant pe care îl faci despre o 
prietenă. Ai dori să explici? 

- Vei afla destul de curând. 

Trecură în viteză pe lângă o femeie care plimba o pe- 
reche de Chihuahua. 

-Măreşte pasul. Unul din noi trebuie să muncească 
astăzi. Ă 

Alergară o vreme fără să vorbească. În cele din urmă, 
Jake îi aruncă o privire. 

- Agenţia mea mi-a trimis nişte decupaje din ziare pe 
care abia acum am apucat să le citesc. Noi doi am fost 
un subiect destul de fierbinte în rubricile de scandal din 
New York la sfârșitul verii. 

- Serios? 

Articolele acelea afurisite apăruseră cu mai mult 
de două luni în urmă. Se întrebase când avea să le 
menţioneze. 

-Nu eşti o actriţă destul de bună încât să faci pe 
inocenta. 

- Ba sigur că da. 

El întinse mâna și îi prinse braţul, trăgând-o ca să se 
oprească. 

- Tu ai lansat poveştile acelea. 

— Aveam nevoie de publicitate. 

Pieptul lui se ridică și cobori sub tricou, în vreme 
ce se străduia să își tragă sufletul. 

-Ştii cât ţin la intimitatea mea. 

- Tehnic, nu ţi-am violat intimitatea, din moment 
ce nici una dintre poveşti nu era adevărată. 

El nu zâmbi. 

- Nu îmi plac trucurile ieftine. 

- Asta este ciudat. Credeam că tu le-ai inventat. 

Gura lui se strânse într-o linie neprietenoasă. 

- Ţine-mi numele departe de ziare, Fleur. Consideră 
asta ca fiind singurul avertisment pe care ţi-l dau. 

Se întoarse și traversă strada în fugă. 

-Nu sunt agenta ta de publicitate, îţi amintești? 
strigă ea în urma lui. Tot ce reprezint este patetica ta 
carieră literară. 

El mări viteza și nu privi în urmă. 

Spre surprinderea lui Fleur, Jake fu primul care își 
făcu apariția la serata ei de sâmbătă, ciocănind la ușă la 
ora opt fix. Deşi fusese precaută şi băgase câteva sticle 
de bere mexicană în frigider, nu se așteptase cu adevărat 
ca el să își facă apariţia. Purta pantaloni gri largi, se- 
mirespectabili, și o cămașă gri-deschis cu mâneci lungi, 
care făcea ca ochii să îi pară şi mai albaștri. Îi înmână 
un pachet împachetat în hârtie pentru cadouri, în timp 
ce îi cercetă pantalonii de lână de culoarea fildeșului și 
bluza arămie de mătase. 

- Tu nu arăţi niciodată rău? 

Ea se uită încruntată la pachet. 

-Ar trebui să chem geniștii? 

- Încetează să faci pe deşteapta și deschide.-l. 

Ea trase hârtia de împachetat şi descoperi un exem- 
plar din The Joy of Cooking. 

- Exact ce nu mi-am dorit niciodată. 

-Ştiam că o să îţi placă la nebunie. 

O urmă în bucătărie, iar ea puse cartea de bucate pe 
blat. Având în vedere resursele ei personale limitate, îi 
plăcea cât de primitor arăta totul. Ceruise vechea masă 
lungă până când lemnul închis la culoare strălucea. La 
un magazin de mâna a doua, găsise un vas ceramic cio- 
bit pe care îl umpluse cu crizanteme pentru a-l folosi 
ca ornament pentru mijlocul mesei. Magazinul îi oferise 
şi un set încântător de prosoape de bucătărie decolorate 
cu pătrăţele cafenii și măslinii, pe post de şervete. Simţi 
mirosul cămășii curate a lui Jake şi pe cel de pastă de 
dinți când acesta veni în spatele ei. Tresări când el îi ri- 
dică părul de pe ceafă şi îi atinse gâtul deasupra bluzei. 

- Dumnezeule, ce sperioasă eşti! 

Ceva mic şi rece se așeză între sânii ei. Își coborî pri- 
virea și văzu o floare smălțuită în albastru cu verde, în 
formă de trompetă, atârnată de un lanţ subţire de aur. 
Diamante micuţe sclipeau pe petale ca roua. Când se 
întoarse spre el, zări ceva tandru și sincer în expresia lui. 


344 Susan Elizabeth Phillips 


Prezentul plecă departe, şi, pentru o clipă, păru că se 
întorseseră în timp, când lucrurile erau ușoare între ei. 

- Este minunat, zise ea. Nu trebuia... 

-Nu este mare lucru. Este o zorea!. Am observat 
că dimineaţa nu este cel mai bun moment al tău din zi. 

Ea întoarse spatele, punând capăt momentului. Zo- 
reaua îi alunecă dintre degete. Pentru o clipă doar, își 
coborâse garda. Nu avea să permită să se mai întâmple. 

-Cum se face că nu simt nici un miros de mâncare? 
întrebă el. Ar trebui să mă îngrijorez? 

- Bucătarul nu a sosit încă, răspunse glumeaţă. 

Ca la un semnal, se auzi soneria, iar ea se grăbi să 
deschidă. 

- Mi-am adus cuţitele, zise Michel. 

În seara aceasta, purta pantaloni de armată şi un tri- 
cou albastru cu mânecă lungă, cu o bucată din ceea ce 
fusese cândva cravata dungată a unui bărbat cusută 
pe diagonală, peste piept. Se îndreptă spre bucătărie. 
Şi am găsit strugurii aceștia minunaţi la o tarabă de pe 
Canal Street. Ai fost la piața de pește despre care ţi-am 
spus, ca să iei halibut? 

-Sigur că da, căpitane. 

În timp ce el puse plasa de cumpărături pe tejghea, 
ea văzu cât de obosit arăta şi se bucură că plănuise seara 
aceasta pentru el. El îl observă pe Jake. 

- Michel, ţi-l amintești pe Jake Koranda. L-am dezar- 
mat la ușă, așa că simte-te în largul tău să îl insulți oricât 
doreşti. 

Jake zâmbi și dădu mâna cu Michel. 

Simon sosi cinci minute mai târziu. Norocul făcu să 
fi văzut toate filmele cu Caliber și abia îl observă pe 
Michel, în nerăbdarea lui de a discuta cu Jake. Michel, 
între timp, se pregăti să gătească şi îi înșiră lui Fleur o 
listă lungă de lucruri care puteau merge prost și care, era 
convins, aveau să îi distrugă colecţia. În ceea ce privea 
cuplatul, seara nu începuse promițător. 


1 În limba engleză, se numeşte morning glory, care se traduce prin 
„gloria dimineţii“. (n.tr.) 

Kissy apăru și merse în bucătărie. 

- Îmi cer scuze că am întârziat, dar Charlie m-a sunat 
din Chicago exact când ieşeam pe ușă. 

- Înseamnă că lucrurile merg mai bine, zise Fleur. 
Cel puţin, vorbiţi din nou. 

Kissy păru mobhorâtă. 

- Cred că mi-am pierdut abilitatea. Indiferent de ce 
fac, el... Se întrerupse când îl văzu pe Jake sprijinit de 
blat. Dumnezeule mare! 

Fleur prinse o lingură pe care o scăpase Michel. 

- Kissy, fă cunoştinţă cu Jake Kornada. Jake, Kissy 
Sue Christie, 

Kissy era toată numai ochi de jeleu şi gură de măr ca- 
ramelizat în vreme ce se uita fix la Jake. Un zâmbet larg 
alunecos se întinse pe tot chipul acestuia. Kissy arăta ca 
o gustare pentru grădiniţă. 

- Plăcerea este a mea. 

Ea îşi lipi zâmbetul de cum-te-cheamă-marinare, iar 
Jake se umflă ca un cocoș. _ 

Fleur ar fi trebuit să fie amuzată. În schimb, se simţi 
ca şi cum avea din nou treisprezece ani, mai înaltă de- 
cât celelalte fete, neîndemânatică și stânjenită, cu coate 
julite, genunchi bandajaţi şi o față prea mare pentru 
trupul ei. Kissy, pe de altă parte, arăta ca visul unui ado- 
lescent, şi, în scurtă vreme, ea şi Jake pregăteau împre- 
ună salata, în timp ce Simon făcea pe barmanul. Fleur 
se luptă cu gelozia în timp ce îl ajuta pe Michel să pre- 
pare una dintre specialităţile lui: peşte cu struguri în sos 
de unt cu vermut. 

Când Jake și Simon începură să discute despre cai, 
Kissy se strecură lângă Fleur. 

- Este chiar mai atrăgător în persoană decât pe 
ecran. Bărbatul acela aparține Muzeului Celebrităţilor 
Atrăgătoare. ' 

- Are un dinte strâmb, replică Fleur. 

- Pun pariu că nimic altceva nu este strâmb. 


* 

Toţi, cu excepţia lui Fleur, se simţiră minunat. Mi- 
chel şi Simon începură, în sfârșit, să vorbească despre 
preparatul spectaculos cu halibut al lui Michel și, până 
când coșul cu pâine făcu a doua tură, treceau în revistă 
restaurantele lor preferate. În scurtă vreme, începură o 
discuţie lejeră despre vizitarea unui loc la modă din East 
Village. Kissy încercă să prindă privirea lui Fleur pentru 
a o felicita, dar Fleur se prefăcu a nu observa. 

Kissy şi Jake făceau glume de parcă s-ar fi cunoscut de 
ani buni. Apoi, începură să compare impresiile pe care 
le aveau amândoi în legătură cu un cântăreț nou, care le 
plăcea amândurora. De ce nu se băgau pur şi simplu în 
pat şi să termine odată? 

Când sosi vremea desertului, Fleur aduse o prăjitură 
franțuzească cu migdale, pe care o cumpărase în după-a- 
miaza aceea de la cofetăria ei preferată. Tuturor le plăcu 
la nebunie, dar ea abia putu lua o înghițitură. Le sugeră 
să își bea cafeaua irlandeză în sufragerie. Kissy se așeză pe 
canapea. În mod normal, Fleur s-ar fi așezat alături de ea, 
dar acum luă loc pe una dintre pernele mari de pe podea, 
lăsând restul canapelei libere pentru Jake, care nu aşteptă 
să fie invitat. 

Toată lumea, mai puţin Fleur, începu să se contrazică 
asupra celei mai bune trupe rock din toate timpurile. 
Nefericirea i se așeză în stomac ca un nod pe care nu 
dorea.-să îl examineze prea îndeaproape. Kissy îi aruncă 
un zâmbet compătimitor. Fleur își feri privirea. Kissy îşi 
drese glasul. 

- Fleurinda, mi-ai zis că pot împrumuta cerceii tăi de 
chihlimbar. Arată-mi unde sunt, înainte să plec fără ei. 

Fleur nu îi zisese așa ceva şi dădu să spună asta, dar se 
trezi țintuită de una dintre privirile de oțel ale lui Kissy. 
Nu excludea posibilitatea ca prietena ei să facă o scenă, 
aşa că se ridică fără tragere de inimă şi o urmă pe Kissy 
în dormitor. 

Când ajunseră acolo, Kissy își încrucişă braţele peste 
sânii ei umflați. 

- Mai bine ţi-ai șterge de pe față privirea aia de cățeluș 
bătut, altfel, jur pe Dumnezeu, mă întorc în sufrageria 
aceea şi îl sărut franțuzeşte chiar sub nasul tău. 

- Nu ştiu despre ce vorbești. 

Kissy o privi cu dezgust. 

- Sunt aproape gata să renunţ la tine. Ai douăzeci şi 
şase de ani. Este prea mult ca să nu te cunoşti mai bine 
pe tine însăţi. 

- Mă cunosc foarte bine. 

În loc să răspundă, Kissy începu să bată în podea 
cu vârful unuia din balerinii ei roșii. Fleur simți cum 
se dezumflă. 

-Îmi pare rău, îngăimă. 

-Aşa ar trebui. Te porți nebunește. 

- Ai dreptate. Și nici măcar nu știu de ce. 

- Pentru că eşti geloasă, de asta. 

- Nu sunt geloasă! Oricum, nu în felul în care crezi tu. 

Kissy nu admise una ca asta. 

-Când m-ai văzut vreodată să nu flirtez cu un tip 
arătos, mai ales cu un bărbat ca acesta? Delicios. Şi tu 
ce ai făcut? Absolut nimic, asta ai făcut. Ai fugit, pur 
şi simplu, într-un colţ. Îmi este rușine cu tine. 

Fleur era şi ea rușinată de sine. 

- Nu era vorba despre Jake. Nu sunt atât de proastă. 
Doar că m-am simţit din nou ca o adolescentă supra- 
dimensionată. 

- Nu te cred, zise Magnolia Blossom. Nu crezi că este 
vremea să încetezi să te mai amăgești și să îţi analizezi 
sentimentele pe care le ai față de acel bărbat superb care 
se află în sufrageria ta? 

- Sentimentele mele pentru el sunt marcate din sem- 
nul dolarilor. Serios, Kissy. Practic, am pierdut-o pe 
Olivia, iar singurii clienţi care doresc să fie reprezentaţi 
de mine sunt cei pe care eu nu doresc să îi reprezint, 
cum ar fi cretinul acela de Shawn Howell. Jake nici 
măcar nu se preface că scrie și... Se întrerupse. Asta nu 
este o scuză. Imi pare rău, Kissy. Ai dreptate. M-am pur- 
tat copilărește. lartă-mă. 

Kissy se înmuie, într-un final. 

- În regulă. Dar numai pentru că simt la fel de fiecare 
dată când te văd împreună cu Charlie. 

- Eu şi Charlie? De ce? 

Kissy oftă și refuză să întâlnească ochii lui Fleur. 

-Te place atât de mult, iar eu ştiu că nu pot concura 
cu tine când vine vorba despre aspect. De fiecare dată 
când vă văd vorbind, mă simt ca Băiatul de Aluat de 
la Pillsburyi. 

Fleur nu ştiu dacă să râdă sau să plângă. 

- Se pare că nu sunt singura care nu se cunoaște pe 
sine foarte bine. li dădu lui Kissy o îmbrăţișare, apoi 
aruncă o privire către ceasul de la mână. În seara asta, 
este la televizor Butch Casidy. Dacă am calculat eu bine, 
ar trebui să reușim să aruncăm un ochi, apoi să ne în- 
toarcem la petrecere înainte să ni se simtă lipsa. Vrei 
să ne răsfățăm? 

- Fii sigură. Kissy deschise televizorul mic cocoțat pe 
masa din colțul dormitorului. Crezi că suntem prea bă- 
trâne pentru asta? | 

- Probabil. Ar trebui să renunțăm în postul Paștelui. 

-Sau nu. 

Cei din banda Gaură-în-Perete tocmai jefuiseră tre- 
nul Overland Flyer, iar Butch jucat de Paul Newman, 
alături de mustăciosul Sundance Kid, jucat de Robert 
Redford, beau pe balconul bordelului. Kissy și Fleur 
se așezară pe marginea patului când învăţătoarea Etta 
Place urcă treptele către căsuţa ei, aprinse lumina înăun- 
tru şi își desfăcu nasturii de sus ai cămăşii. Când ajunse 
în dormitorul ei, își scoase rochia și o agăță în dulap. 
Apoi, se întoarse și ţipă când văzu trăsăturile sculpta- 
te ale lui Sundance Kid, care o privea ameninţător din 
partea opusă a încăperii. 

- Continuă, doamnă învățătoare, zise el. 

Ea îl privi cu ochi mari şi înspăimântați. El ridică 
ușor arma și o îndreptă către ea. 


1 Mascotă a companiei Pillsbury (n.tr.) 

- Este în regulă. Nu mă lua în seamă. Continuă! 

Ea își desfăcu cu ezitare haina lungă. Strângând-o 
ruşinată în fața ei, încercă să îşi ascundă cămăşuța de 
privirea banditului. 

- Desfă-ți părul, îi ordonă el. 

Ea lăsă să îi cadă lenjeria şi îşi scoase agrafele. 

- Scutură din cap. 

Nici o femeie întreagă la minte nu avea să se certe 
cu Sundance Kid când acesta avea un pistol îndreptat 
spre abdomenul ei, iar învăţătoarea făcu întocmai ce i se 
spunea. Nu îi mai rămăsese decât cămășuța, iar Sun- 
dance nu fu nevoit să vorbească. Ridică pistolul şi puse 
degetul pe trăgaci. 

Etta desfăcu alene rândul de jos de nasturi, până când 
cămășuța se desfăcu într-un V. Mâinile lui Sundance se 
mutară pe talia ei. Îşi desfăcu iute centura pistolului și 
o împinse într-o parte, apoi se ridică şi se apropie de ea. 
Își strecură mâinile în haina deschisă. 

-Ştii ce aş vrea? întrebă Etta. 

- Ce? 

- Ca măcar o dată să ajungi aici la timp! 

Când Etta îşi petrecu braţele în jurul gâtului lui Red- 
ford, Fleur oftă şi se ridică să stingă televizorul. 

- Este greu de crezut că scena asta a fost scrisă de un 
bărbat, nu-i așa? 

Kissy rămase cu ochii ațintiți la micul ecran. 

- William Goldman este un scenarist minunat, dar 
pun pariu pe orice că soția lui a scris scena aceea când 
el era sub duș. Ce n-aș da... 

- Îhî. Este fantezia sexuală feminină supremă. 

-Toată amenințarea aceea sexuală masculină venind 
din partea unui amant despre care ştii că nu te va răni 
niciodată. 

Kissy îşi linse buzele. Fleur își atinse zoreaua de la gât. 

- Păcat că nu se mai fac astfel de bărbați. 


Jake se afla în hol, în fața ușii parțial deschise, şi le 
asculta pe cele două femei. Nu avusese intenţia să tragă 

cu urechea, dar Fleur arătase ciudat întreaga seară, iar 
cele două lipsiseră atât de multă vreme, încât el hotărâse 
să vină să verifice. Acum, îi părea rău. Aceasta era exact 
genul de conversaţie pe care un bărbat nu ar fi trebuit 
să o audă vreodată. Ce doreau femeile? În public, reto- 
rica era doar despre sensibilitatea masculină şi egalitate, 
dar, în intimitate, iată-le, două femei inteligente având 
orgasm datorită unor masculi primitivi. 

Poate că era un pic gelos. El era unul dintre cele mai 
mari succese de casă ale decadei şi locuia chiar deasupra 
camerelor lui Fleur Savagar, dar tot ce avea ea pentru 
el erau doar insulte. Se întrebă dacă Redford fusese ne- 
voit să îndure astfel de mizerii. Dacă exista vreun fel 
de dreptate pe lume, Redford şedea în fața televizorului 
său, undeva în Sundance, Utah, privindu-şi soția cum 
se topeşte în fața unei scene brutale de dragoste a lui 
Bird Dog Caliber. Gândul îi dădu un moment mic de 
satisfacție, dar, în timp ce se îndepărtă ușurel, emoția 
dispăru, Indiferent de cum ai fi privit lucrurile, acestea 
nu erau cele mai ușoare vremuri să fii bărbat. 


În dimineaţa următoare, Jake îşi făcu apariția ca 
să alerge cu ea, dar, în timp ce îşi croiau drum în ju- 
rul lacului din Central Park, abia vorbi. Ea trebuia să 
găsească o cale prin care să îl motiveze măcar să încer- 
ce să scrie. Când se întoarseră acasă, îl invită din impuls 
să intre pentru un mic dejun de duminică. Poate că era 
mai comunicativ cu stomacul plin. Dar el o refuză. 

- Așa este, răspunse ea cu răceală. Programul tău a 
fost criminal în ultima vreme, cu tot timpul pe care 
îl petreci bătând la maşina de scris. 

El îşi desfăcu fermoarul hanoracului. 

-Nu ştii nimic. 

- Măcar încerci să scrii? 

- Dacă chiar vrei să ştii, am umplut deja un carnețel. 

Jake compunea la maşina de scris, aşa că nu îl crezu. 

— Arată-mi. 

El se încruntă și trecu pe lângă ea pentru a intra 
în casă, 

Ea îşi făcu duș, apoi se strecură în blugi şi puloverul 
ei tricotat preferat. Fusese atât de preocupată de colecția 
lui Michel, de nevricalele Oliviei şi de încercarea de a 
anticipa următoarea mişcare a lui Alexi, încât nu se con- 
centrase asupra problemei de deasupra capului ei. Jake 
Koranda încheiase cu ea o înţelegere cum că avea să în- 
ceapă să scrie din nou, iar el nu se ținea de cuvânt. 

La ora zece fix, ieşi în holul de la intrare şi descuie 
ușa care ducea la apartamentul din pod. El nu răspunse 
atunci când ea ciocăni la ușa aflată în capătul scărilor. 
Așa că ea își strecură cheia în broască. 

Podul era un spaţiu mare şi deschis, iar lumina intra 
atât printr-un luminator, cât și prin ferestre mai mici, 
dreptunghiulare, aflate de ambele părți. Fleur nu urcase 
aici de când se mutase Jake, şi văzu acum că nu avea 
multă mobilă, doar câteva scaune confortabile, un pat, 
o canapea lungă şi un aranjament în formă de L dintr-o 
masă şi un birou, pe care se aflau o maşină de scris şi un 
top de hârtie nedesfăcut. 

El avea picioarele sprijinite pe birou şi arunca o min- 
ge de baschet dintr-o mână în alta. 

-Nu îmi amintesc să te fi invitat să intri, spuse. Nu 
îmi plac întreruperile atunci când lucrez. 

-Nici măcar nu aş visa să îți întrerup procesul crea- 
tiv, Prefă-te că nu sunt aici. 

Merse în bucătăria mică aflată în spatele unui blat și 
deschise dulapurile până când găsi o cutie de cafea. 

- Pleacă, Fleur. Nu te vreau aici. 

-Voi pleca de îndată ce vom avea o discuţie de 
afaceri. 

- Nu am chef de o astfel de discuție. 

Mingea de baschet trecu înainte şi înapoi, din palma 
dreaptă în cea stângă. Ea băgă în priză cafetiera și merse 
să se aşeze pe birou. 

-Treaba este, spuse, că ești o povară, și nu îmi permit 
să am nimic care să mă tragă în jos acum. Toată lumea 

din oraş crede că ai semnat cu mine pentru că ne cul 
căm împreună. Un singur lucru va opri bârfele. O altă 
piesă de Koranda. 

- Rupe contractul nostru. 

Ea lovi mingea de baschet din mâna lui. 

- Încetează să mai fii aşa plângăcios. 

Relaxatul şi glumețul Jake Koranda dispăruse, lä- 
sând-o față în față cu Bird Dog. 

- leşi. Nu este treaba ta. 

Ea nu se clinti. 

- Hotărăşte-te. Mai întâi, spui că eu sunt cea care te-a 
blocat, iar acum îmi zici că nu este treaba mea. Astea nu 
merg împreună. 

Picioarele lui coborâră pe podea. 

- Afară! 

Îi apucă braţul şi o conduse spre uşă. Dintr-odată, ea 
se înfurie, nu din cauză că el o brusca şi nici măcar din 
cauză că îi amenința viitorul afacerii sale, ci pentru că el 
îşi irosea talentul. 

- Dramaturg mare şi tare. Se smulse din mâna lui. 
Mașina aceea de scris are ditamai stratul de praf pe ea. 

- Nu sunt pregătit încă! 

Traversă furios încăperea şi îşi înşfăcă haina de pe 
un scaun. 

- Nu înţeleg ce este atât de dificil. Merse la biroul 
lui şi smulse o coală din topul de hârtie. Oricine poate 
pune o foaie de hârtie într-o maşină de scris. Uite cum 
fac eu. Nimic mai uşor. 

El își vâri mâinile în mâneci. Ea se prăbuși pe scau- 
nul din fața biroului şi apăsă butonul. Maşina bâzâi şi 
se trezi la viață. 

- Uită-te la asta. Actul întâi, scena unu. Lovi literele 
de pe tastatură. Unde suntem, Jake? Cum arată decorul? 

- Nu fi nemernică. 

- Nu... fi... nemernică. Bătu cuvintele. Un dialog ti- 
pic lui Koranda: dur şi misogin. Ce urmează? 

- Încetează, Fleur! 

- Încetează... Fleur. Proastă alegere a numelui. Prea apro- 
piat de al unei femei uimitoare pe care o cunoşti deja. 

- Încetează! Traversă iute încăperea. Mâna lui cobori 
peste a ei, blocând tastele. Asta este doar o mare glumă 
pentru tine, nu-i așa? 

Bird Dog dispăruse, şi ea putu vedea durerea de sub 
mânia lui. 

-Nu este o glumă, zise ea cu blândeţe. Este un lucru 
pe care trebuie să îl faci. 

El rămase nemișcat. Apoi, își ridică mâna şi îi mân- 
gâie părul. Ea închise ochii. El se retrase și merse în 
bucătărie. Íl auzi turnându-și o ceașcă de cafea. Degetele 
ei tremurară când scoase foaia de hârtie din maşina de 
scris. Jake veni spre ea, cu ceaşca în mână. Ea introduse 
o nouă foaie de hârtie. 

-Ce faci? 

Părea obosit şi un pic răgușit. Ea respiră tremurat. 

- Astăzi, vei scrie. Nu te voi mai lăsa să mai amâni. 
Gata! 

- Înțelegerea noastră cade. Părea învins. Mă mut 
din pod. 

Ea se întări sufletește în fața tristeţii lui. 

- Nu îmi pasă unde te muţi. Dar avem o înţelegere, şi 
ne vom ține de ea. 

- Doar de asta îți pasă? Agenţia ta de doi bani. 

Mânia lui era prefăcută, iar ea nu avea să îi permită 
să o momească. 

- Astăzi, vei scrie. 

El păşi în spatele ei, puse ceaşca jos şi își aşeză uşor 
mâinile pe umerii ei. 

- Nu prea cred. 

Îi ridică părul şi își apăsă gura pe moliciunea locului 
de sub urechea ei. Fleur îi simți respirația caldă pe pie- 
lea ei şi atingerea catifelată a buzelor lui îi trezi la viață 
toate simţurile. Pentru o clipă, își permise să cedeze sen- 
zațiilor pe care el le stârnea. Doar pentru o clipă... 

Mâinile lui alunecară sub puloverul ei şi urcară pe 
pielea ei goală până la cupele de dantelă ale sutienului 

ei. Se jucă cu sfârcurile ei prin mătase. Atingerea lui 
era atât de plăcută! Unde mici de plăcere îi traversară 
trupul. Îi desfăcu încheietoarea dintre cupele sutienu- 
lui şi le împinse într-o parte. Când el își urcă mâinile 
pe sub puloverul ei şi pe sânii ei dezgoliți, undele mici 
se transformară în valuri de fierbințeală care îi alergau 
prin vene. O împinse pe spate, lipind-o de scaun, aşa 
încât sânii ei se înclinară în sus, iar el începu să îi necă- 
jească sfârcurile cu degetele mari. Buzele lui îi prinseră 
lobul urechii, apoi îi coborâră de-a lungul gâtului. Era 
un maestru seducător care se juca cu trupul ei, trecând 
de la un punct erogen la altul ca şi cum ar fi urmat o 
hartă dintr-un manual de sex. _ 

Chiar atunci, îşi dădu seama că era cumpărată. Îi opri 
mâinile de la seducția lor calculată și își trase puloverul 
în jos, 

-Eşti un adevărat ticălos. Se ridică de pe scaun. 
Aceasta era cea mai ușoară modalitate de-a mă face să 
încetez, nu-i aşa? 

El îşi fixă privirea undeva deasupra capului ei. Uşile 
trântite, jaluzelele trase, obloanele bine închise. 

- Nu mă forța. 

Era furioasă pe ea însăși pentru că cedase cu atâta 
uşurinţă, furioasă pe el și insuportabil de tristă. 

- Cercul este acum complet, spuse. L-ai jucat atât de 
mult timp pe Bird Dog, încât a preluat conducerea, în 
cele din urmă. Înghite ce a mai rămas din decența ta. 

El traversă furios încăperea şi deschise ușa. Ea se apu- 
că cu mâinile de marginea biroului. 

- Este mult mai uşor să faci filmele acelea mizerabile 
decât să îţi faci treaba. 

- leşi! 

- Domnul Mare şi Tare are o dungă de laşitate lată de 
un kilometru. 

Se prăbuşi din nou pe scaun. Mâinile îi tremurau 
atât de tare, încât abia dacă putea să apese tastele maşi- 
nii de scris. 

- Actul întâi, scena unu, naiba să te ia... 

- Eşti nebună. 

- Actul întâi, scena unu. Care este prima replică? 

- La naiba, ţi-ai ieșit din minţi! 

- Haide, ştii exact despre ce este piesa aceasta. 

- Nu este o piesă! Păși amenințător spre ea, cu o expre- 
sie atât de chinuită, încât ea tresări. Una din mâinile 
lui se strânse în pumn. Este o carte! Trebuie să scriu o 
carte. O carte despre Vietnam. 

Ea trase aer în piept. 

-O carte de război? Este fix genul lui Bird Dog. 

Vocea lui deveni stinsă. 

-Nu ştii nimic. 

- Atunci, explică-mi. 

-Nu ai fost acolo. Nu ai înțelege. 

-Eşti unul dintre cei mai buni scriitori din țară. 
Fă-mă să înțeleg. 

El îi întoarse spatele. Tăcerea se aşternu între ei. Ea 
auzi zgomotul îndepărtat al unei sirene de poliţie şi 
zdrăngănitul unui camion care trecea pe afară. 

- Nu îi puteai deosebi, zise el în cele din urmă. Trebu- 
ia să priveşti pe toată lumea ca fiind inamici. 

Glasul lui era controlat, dar părea să vină de undeva 
de departe. Se întoarse şi o privi ca şi cum ar fi dorit să 
se asigure că ea înţelegea. Ea încuviință din cap, chiar 
dacă nu înţelesese. Dacă îi devenise imposibil să scrie 
din cauza a ceea ce se petrecuse în Vietnam, de ce o 
învinuia pe ea? 

- Mergeai pe lângă o orezărie şi zăreai câțiva copii 
mici - în vârstă de patru sau cinci ani. Te trezeai că unul 
dintre ei arunca o grenadă înspre tine. Rahat! Ce fel de 
război este acesta? 

Ea își duse degetele înapoi la taste şi începu să scrie, 
încercând să noteze tot, sperând că făcea ce trebuia, dar 
nefiind deloc sigură. 

El nu păru să observe zgomotul mașinii de scris. 

-Satul acesta părea să fie o fortăreață a vietnamezi- 
lor. Partizanii îi costaseră o mulțime de oameni. Unii 
dintre ei fuseseră torturați şi mutilați. Erau amicii 
noştri... băieți pe care ajunseserăm să îi cunoaştem la 
fel de bine ca pe propria noastră familie. Trebuia să 
intrăm şi să distrugem satul. Civilii cunoșteau reguli- 
le. Dacă nu erai vinovat, nu fugeai! „Nu fugi, pentru 
numele lui Dumnezeu!“ Jumătate din companie fu- 
mase marijuana ori era drogată - era singura modali- 
tate de a rezista. Respiră precipitat. Am fost duşi până 
la o pistă de lângă sat, şi, de îndată ce pista a fost în 
siguranţă, artileria a deschis focul. Când totul a fost 
în regulă, am intrat. l-am adunat pe toți în mijlocul 
satului. Nu au fugit - cunoşteau regulile -, dar unii 
dintre ei au fost oricum împuşcaţi. Chipul îi deveni 
cenușiu. O fetiță... avea o cămașă zdrențuită, care nu 
îi acoperea burta, şi cămaşa aceasta avea rățuștele alea 
galbene pe ea. Și, când totul a luat sfârşit, iar satul 
ardea și cineva dăduse drumul la radio pe postul For- 
telor Armate din Vietnam și Otis Redding a început 
să cânte Sittin’ on the Dock of the Bay... fetița avea muşte 
pe toată burta. Împunse aerul cu mâna, arătând că- 
tre maşina de scris. Ai prins partea cu muzica? Muzica 
este importantă. Toţi cei care au fost în Vietnam își 
amintesc muzica. 

- Nu... nu ştiu. Mergi atât de repede. 

- Lasă-mă pe mine. 

O împinse la o parte, smulse foaia de hârtie care se 
afla în mașina de scris şi introduse una nouă. Își scutură 
capul o dată ca pentru a-și limpezi mintea, apoi începu 
să bată la maşină. 

Ea merse la canapea și aşteptă. El nu îşi luă ochii de 
la paginile care începură să alunece ca prin magie prin 
maşina de scris. Încăperea era rece, dar fruntea lui era 
brodată de sudoare în timp ce apăsa tastele. Imaginile 
pe care le conturase el erau deja întipărite în creierul ei. 

Satul, oamenii, cămașa cu rățuște galbene. Ceva îngrozi- 
tor se petrecuse în ziua aceea. 
El nu observă când ea se strecură afară din încăpere. 


leşi la cină cu Kissy în seara aceea. Când reveni, putu 
să audă încă maşina de scris. Făcu un sendviș pentru 
el şi tăie o felie din prăjitura cu migdale care rămăsese 
de la serată. De data aceasta, nu se mai obosi să bată la 
ușă înainte de a-și folosi cheia. 

El era aplecat deasupra maşinii de scris, cu fața ridată 
de oboseală. Ceşti de cafea și hârtii acopereau biroul. 
Mârâi când ea puse tava jos şi adună ceșştile ca să le spe- 
le. Fleur curăță cafetiera și o reumplu, ca să fie gata să 
pornească din nou. 

Groaza crescuse înlăuntrul ei încă de dimineaţă. Se 
tot gândea la Eclipsa unei dimineți de duminică şi la masa- 
crul la care Matt fusese martor în Vietnam. Acum, nu 
se putea împiedica să nu își pună o întrebare îngrozi- 
toare. Jake fusese un martor neajutorat al masacrului, 
asemenea personajului pe care îl crease, ori fusese un 
participant activ? 

Îşi înfăşură brațele în jurul propriului corp și se re 
trase din pod. 


Primi primul telefon de la Dick Spano cândva mai 
târziu în săptămâna aceea. 

-Trebuie să dau de Jake. 

-Nu mă sună niciodată, spuse ea, ceea ce era adevărat. 

- Dacă te sună, spune-i că îl caut. 

- Chiar nu cred că o s-o facă. 

În seara aceea, urcă în pod ca să îi spună lui Jake 
despre telefon. Ochii lui deveniseră roșii, bărbia îi era 
acoperită de barba crescută și arăta ca și cum nu dormi- 
se de mult. 

- Nu vreau să vorbesc acum cu nimeni, zise el. Ține-i 
departe de mine, da? 

Ea făcu tot ce îi stătu în putinţă. Îi amână pe mana- 
gerul lui, pe avocatul lui și pe toate secretarele lor, dar 
cineva atât de faimos ca Jake nu putea să dispară, pur 
şi simplu, şi, după ce mai trecură încă cinci zile, iar cei 
care îl căutau deveniră tot mai alarmați, ea ştiu că trebu- 
ia să facă ceva, așa că îl sună pe Dick Spano. 

- Am veşti de la Jake, îi spuse. A început să scrie din 
nou și doreşte să se ascundă pentru o vreme. 

- Trebuie să discut cu el. Am o afacere care nu poate 
aştepta. Spune-mi unde este. 

Ea bătu cu un stilou în birou. 

-Cred că este în Mexic. Nu mi-a spus exact unde. 

Dick înjură, apoi o bombardă cu o listă lungă de lu- 
cruri pe care trebuia să i le transmită dacă o suna din 
nou. Le notă pe toate și băgă hârtia în buzunar. 

Octombrie deveni noiembrie, şi, pe măsură ce data 
prezentării de modă a lui Michel se apropia, bârfele des- 
pre contractele pe care ea le încălcase refuzau să se stin- 
gă. Ca şi cum asta nu ar fi fost destul de rău, poveştile 
false pe care le strecurase la sfârşitul verii despre relația 
ei cu Jake continuau să îi facă rău. Zvonurile spuneau 
că Fleur Savagar nu era nimic mai mult decât un foto- 
model expirat care încerca să înceapă o afacere întinsă 
pe spate. Nici unul dintre clienții pe care îi urmărise nu 
semnase cu ea, și în fiecare noapte adormea doar ca să 
sară din somn câteva ore mai târziu și să asculte sunetul 
maşinii de scris a lui Jake. Dimineaţa, își folosea cheia 
ca să îl verifice şi, după un timp, deveni dificil să spui 
care din ei era mai tras la față. 

Petrecu ziua de dinaintea spectacolului lui Michel la 
hotel, alergând de colo-colo printre tehnicieni şi tâm- 
plarii care aranjau podiumul. Înnebuni pe toată lumea 
cu insistențele ei asupra legitimaţiilor de securitate şi 
asupra paznicilor de la intrare. Până şi Kissy îşi pier- 
du răbdarea cu ea, dar totul depindea de colecţia lui 
Michel, iar Alexi avea mai puţin de douăzeci și patru 
de ore ca să facă ce putea el mai rău. Fleur îl sună 

pe Michel la fabrica din Astoria ca să se asigure că paz- 
nicii își făceau treaba. 

- De fiecare dată când mă uit afară, îi văd acolo unde 
ar trebui, îi spuse el. 

Când el închise, ea trebui să își amintească să respire. 
Angajase cea mai bună companie de securitate din stat. 
Acum, trebuia să aibă încredere că oamenii ăia aveau 
să-și facă treaba. 


Willie Bonaday râgâi și băgă mâna în buzunarul uni- 
formei sale după o cutie de Tums!. Uneori, le mesteca 
una după alta ca să îşi omoare timpul până când tura de 
zi lua sfârşit. Avea slujba aceasta de aproape o lună de 
zile, şi noaptea aceasta era ultima. Willie era de părere 
că era o bătaie de cap prea mare pentru o adunătură 
de rochii, dar, atâta vreme cât își lua banii, își vedea de 
treaba lui. 

Erau patru care lucrau pe fiecare tură, și sigilaseră 
locul ireproșabil. Willie se afla chiar dincolo de uşa de 
la intrare a vechii fabrici Astoria, în vreme ce partenerul 
său, Andy, se afla în spate, iar doi dintre bărbații mai 
tineri stăteau în afara ușilor atelierului de la etajul al 
doilea, acolo unde erau încuiate rochiile. Dimineaţă, 
băieții din tura de zi aveau să însoțească suporturile 
pentru rochii pe drumul către hotel. Seara, angajamen- 
tul avea să ia sfârșit. 

Cu câţiva ani în urmă, Willie îl păzise pe Reggie 
Jackson. Acela era genul de muncă pe care îl îndrăgea. 
Când el și cumnatul său stăteau și îi priveau pe cei de la 
Giants, voia să se laude că îl păzea pe Reggie Jackson, 
nu niște rochii. Willie luă Daily News. Când dădu la pa- 
gina de sport, o dubă portocalie ponosită cu cuvintele 
„BULLDOG ELECTRONICS“ scrise pe partea laterală 
intră prin poarta principală. Willie nu observă. Băr- 
batul care conducea duba coti pe o alee de vizavi fără 
să arunce măcar un ochi către fabrică. Nici nu trebuia 

să o facă. Trecuse pe acolo în fiecare noapte în ultima 
săptămână, de fiecare dată într-un vehicul diferit, și știa 
exact ce avea să vadă. Ştia despre Willie, deși nu îi cu- 
noștea numele, și știa despre paznicii de la intrarea din 
spate și despre încăperea încuiată de la etajul al doilea, 
cu paznicii postați afară. Ştia despre tura de zi care avea 
să sosească în câteva ore și despre luminile de veghe 
aprinse noaptea în fabrică. Doar luminile erau impor- 
tante pentru el. 

Magazia de vizavi de fabrică era abandonată de ani 
de zile, iar lacătul ruginit din spate cedă cu ușurință sub 
fălcile cleștelui. Scoase o cutie de unelte din dubă. Era 
grea, dar greutatea nu îl deranjă. Când fu în siguranță 
înăuntrul magaziei, își aprinse lanterna și o îndreptă 
spre podea, în vreme ce avansă spre partea din față a clă- 
dirii. Lanterna îl enerva. Raza ei de lumină se împrăștia 
ca o pată - fără limite clare, fără precizie. Era o lumină 
dezordonată. 

Lumina era specialitatea lui. Raze pure de lumină 
subțiri ca un creion. Lumină care nu se împrăștia în 
ochiuri indisciplinate ca raza unei lanterne. 

Petrecu aproape o oră aranjând lucrurile. În mod 
normal, nu dura atât de mult, dar fusese nevoit să își 
modifice echipamentul cu un telescop de mare putere, 
iar montarea era dificilă. Asta însă nu îl deranjă, pentru 
că îi plăceau provocările, mai ales cele care îi aduceau 
atâţia bani. 

Când termină de aranjat, își şterse mâinile pe cârpa 
pe care o purta cu el și apoi şterse un cerc pe geamul 
murdar al ferestrei magaziei. Nu se grăbi când își foca- 
liză telescopul, asigurându-se că totul era exact așa cum 
își dorea. Putea zări fără nici o dificultate fiecare dintre 
centrele micuţe ale sprinklerelor. Le vedea mai clar de- 
cât dacă ar fi stat în mijlocul acelei încăperi de la etajul 
al doilea. 

Când fu gata, apăsă uşor butonul laserului, direcțio- 
nând raza pură de lumină roşie ca rubinul către sprin- 
klerul aflat cel mai departe. Acesta avea nevoie de doar 

165 de grade de căldură pentru a se topi, și, în câteva 
secunde, putu să vadă că lumina rubinie fierbinte a 
laserului își făcuse treaba. Alese următorul sprinkler, 
și acesta se topi și el sub forța razei de lumină subțiri 
ca un creion. În doar câteva minute, toate sprinklerele 
fuseseră topite, și sistemul de extinctoare automate îm- 
prăștia apă peste suportul cu rochii. 

Satisfăcut, bărbatul își împachetă echipamentul și pă- 
răsi magazia. 


Fleur 


„Ce știi despre tine însuți, Flynn?“ 
Errol Flynn, My Wicked, Wicked Ways 


capitolul 24 


Telefonul de la compania de securitate o trezi pe 
Fleur la ora patru dimineața. Ascultă explicaţia lungă a 
omului aflat la capătul celălalt al liniei. 

-Nu îl treziți pe fratele meu, zise ea înainte de a în- 
chide. Apoi, își trase cuverturile peste cap și se culcă 
la loc. 

Fu trezită de soneria de la ușă. Privi cu ochii mijiţi 
la ceas și se întrebă dacă florarii livrau trandafiri albi la 
ora șase dimineața, dar decise că nu avea să se ridice ca 
să afle. Îşi băgă capul sub pernă și adormi. Din senin, 
cineva îi smulse perna. Țipă și sări în picioare. 

Jake se înălță deasupra ei în blugi și un hanorac cu 
fermoar pe care îl aruncase peste pieptul gol. Părul îi era 
zbârlit, bărbia nebărbierită, iar ochii lui aveau o privire 
goală, bântuită. 

-Ce ai pățit? De ce nu ai răspuns la ușă? 

Fleur smulse perna din mâinile lui și îl lovi în burtă. 

- Este ora șase și jumătate dimineața! 

- La ora șase fix alergi! Unde ai fost? 

- Ín pat! 

El își vårî mâinile în buzunare și păru îmbufnat. 

- De unde era să știu că dormi? Când nu te-am văzut 
de la fereastra mea, m-am gândit că s-a întâmplat ceva. 

Nu mai putea amâna ziua aceasta, așa că dădu un 
picior cuverturilor. E] nici măcar nu se prefăcu a nu ob- 
serva cămașa de noapte care îi era îngrămădită în susul 
coapselor. Ea se întinse ca să aprindă veioza de lângă 
pat şi își aranjă înadins picioarele ca ale unei fete din- 
tro reclamă la saltele, cu degetele de la picioare întinse 
şi tălpile curbate delicat. Luând în consideraţie toate 
problemele care i se așterneau înainte în această zi, fap- 
tul că avea nevoie să se asigure că Jake Koranda avea 

o privelişte minunată asupra picioarelor ei nu era cea 
mai grozavă reflexie a caracterului său. 

- Voi pregăti micul dejun, spuse el brusc. 

Ea făcu un duş rapid, apoi se strecură în blugi și își 
puse un pulover vechi. Jake își ridică privirea de la ouăle 
pe care le spărgea într-o tigaie. Aplecat deasupra aragazu- 
lui ei, părea mai înalt ca niciodată, cu umerii întinzând 
cusăturile hanoracului într-un fel ce era deopotrivă agre- 
siv şi incontestabil masculin. Avu nevoie de un moment 
pentru ca mintea să i se limpezească. 

-Cum ai intrat? Am verificat uşile aseară, înainte să 
merg la culcare. 

- Doreşti ouăle jumări ori ochiuri? 

- Jake... 

-Nu pot să sporovăiesc și să fac micul dejun în ace 
lași timp. Ai putea să ajuţi, să știi, în loc să stai acolo ca 
regina Angliei. Deși arăţi mult mai bine. 

O acţiune voit evazivă tipic masculină, dar îl lăsă să 
scape, pentru că îi era foame. Pregăti pâine prăjită și suc 
de portocale, apoi turnă cafeaua. Odată așezați la masă 
însă, atacă: 

- Te-ai folosit din nou de secretara mea. Riata ţi-a 
făcut o copie după cheia ei. 

El își umplu furculița. 

- Recunoaște, îi spuse ea. Nu este nici o altă modali- 
tate prin care ai fi putut intra. 

- Cum se face că ai pus mai mult unt pe pâinea ta 
prăjită decât pe a mea? 

- Riata are o cheie. Eu am o cheie. Michel are o cheie. 
Asta este tot. Dacă o concediez, o vei avea pe conştiinţă. 

-Nu o vei concedia. 

Schimbă pâinea lui prăjită cu a ei. 

- Fratele tău mi-a dat o copie la câteva seri după sera- 
tă. Mi-a povestit ce a făcut tatăl tău. Michel este îngrijo- 
rat pentru tine, și nu pot spune că eu sunt chiar fericit 
ştiind că ticălosul acela te are în vizor. Când nu ai ieșit 
să alergi azi-dimineaţă, m-am temut că a ajuns la tine. 

Fu mișcată, așa că îl privi pieziș. 


Flacăra pasiunii 367 


- Alexi nu îmi va face rău fizic. Michel ar trebui să 
știe asta. Mă dorește în viață și vrea să sufăr. Nu ai des- 
tule probleme proprii în clipa asta? 

-Nu îmi place ce face. 

Ea își luă înapoi pâinea prăjită. 

- Nici eu nu prea mă dau în vânt. 

Mâncară în tăcere o vreme. Jake luă o gură de cafea. 

- De obicei, nu porţi blugi şi pantofi sport la muncă. 
Ce se întâmplă? 

- Merg cu mașina cu rochiile până la hotel. Oamenii 
nu trebuie să vină decât peste o oră, și va fi o zi lungă. ÎL 
privi cu subinţeles. De aceea doream să dorm mai mult 
astăzi. Și apoi, nu puteam pleca de aici cât timp în casă 
este vraişte. 

Făcu un gest vag către sufragerie. Jake observase deja 
şirurile de suporturi metalice ce găzduiau haine acope- 
rite de plastic negru. 

- Vrei să îmi spui tu sau ar trebui să ghicesc? 

- Ştii că Michel își prezintă astăzi colecţia. 

- Şi acelea sunt piesele? 

Ea aprobă din cap şi îi spuse despre fabrica din Asto- 
ria și despre telefonul pe care îl primise la ora patru în 
dimineața aceea. 

- Oamenii de la securitate nu ştiu cum a pornit siste- 
mul de sprinklere, dar toate rochiile atârnate pe supor- 
turi în atelier erau îmbibate de apă. 

El ridică dintr-o sprânceană. 

- În atelier nu se aflau decât lucruri de la magazinul 
de vechituri, spuse ea. Eu, Kissy, Simon și Charlie am 
făcut schimbul azi-noapte, după ce Michel și toate cro- 
itoresele au plecat acasă. Încercă să simtă un strop de 
satisfacție pentru că îl păcălise pe Alexi, dar trebuia 
să înceapă din nou să își facă griji de îndată ce treaba 
asta lua sfârşit. Se ridică și merse către telefon. Trebuie 
să îl sun pe Michel, ca să nu facă infarct dacă trece pe la 
fabrică în dimineața asta. 

El se ridică de pe scaun. 

- Stai un pic. Michel nu ştie că i-ai mutat rochiile aici? 

- Nu este problema lui. Eu sunt cea care a făcut bucă- 
tele Bugatti-ul și cea pe care o doreşte Alexi. Michel are 
destule alte griji. 

Jake ţâșni de după masă. 

- Dacă Alexi l-ar fi trimis aici pe unul dintre huligani? 
Ce ai fi făcut atunci? 

- Fabrica era plină de paznici. Alexi nu avea nici un 
motiv să bănuiască faptul că modelele se aflau aici. 

-Ştii care este problema ta? Nu gândești! 

În timp ce se îndrepta spre ea, buzunarul hanora- 
cului său lovi marginea blatului, şi ea auzi o bufnitură 
puternică. Pentru prima oară, observă că o parte a ha- 
noracului lui atârna mai jos decât cealaltă. El își vâri 
imediat mâna în buzunar. Ea puse receptorul înapoi 
în furcă. 

- Ce ai? 

- La ce te referi? 

Simţi fiori pe șira spinării. 

- În buzunar. Ce este? 

- În buzunar? Cheile. 

- Și mai ce? 

El ridică din umeri. 

- Un pistol automat, 

Îl privi cu ochi goi. 

-Un ce? 

- Un pistol. 

~ Eşti nebun? Se năpusti asupra lui. Ai adus o armă aici! 
În casa mea? Crezi că eşti în unul dintre filmele tale? 

Privirea lui era calmă și lipsită de remușcări. 

-Fără scuze. Nu știam ce puteam găsi când am 
intrat. 

Pe nepusă masă, se trezi gândindu-se la o fetiță cu 
rățuște galbene pe cămașă și la un masacru. O teamă 
insinuantă pe care nu dorea cu nici un chip să o lase să 
intre bubui la ușa conștiinței ei. 

- Stai aici cât arunc niște haine pe mine, zise el în 
timp ce părăsi bucătăria. 

Fiecare dintre instinctele ei îi spunea că Jake nu ar 
fi putut lua niciodată parte la o atrocitate, nici chiar în 
mijlocul unui război. Dar creierul ei nu fu la fel de uşor 
de convins. Chiar și cu tot ce știa despre el, îl lăsa din 
nou să îi sape sub zidurile de apărare. 

Până când el își făcu din nou apariţia, trandafirii albi 
sosiseră. Faţa lui fu acoperită de riduri sumbre. 

- Nemernicul ăla. 

-Vestea bună este că nu pare să își fi dat seama că 
planurile i-au mers prost. 

- Hai să facem să rămână astfel. Ridică receptorul și 
formă un număr din memorie, Michel, sunt Jake. 
Mă îndrept spre hotel cu Femeia Minune și colecția ta. 
Îţi voi spune întreaga poveste când ne vedem. 

- Nu este nevoie să faci asta, zise ea când el închise. 
Pot să mă ocup și singură. 

- Fă-mi pe plac. 

Bărbaţii sosiră, și Jake făcu totul mai puţin să îi per 
cheziționeze înainte să îi lase să intre în casă. Stătu de 
pază cât timp aceștia încărcară suporturile, apoi merse 
cu ea până la hotel, în spatele camionului. Când ajun- 
seră acolo, stătu deoparte, dar nu o scăpă din ochi, și 
la un moment dat ea îl văzu strecurându-și mâna în 
buzunarul gecii. Deși încercă să rămână în umbră, 
nu trecu prea mult timp şi unul dintre cei care lucrau 
la hotel îl recunoscu, așa că în scurtă vreme fu încon- 
jurat de căutători de autografe care îi vârau în faţă de 
toate, de la bonuri de cumpărături până la amenzi 
de parcare, ca să le dea autograf. Ea știa cât de mult ura 
el o astfel de atenţie publică, dar el rămase unde se afla 
până când toate suporturile fură aranjate. 

După aceea, nu îl mai văzu pentru o vreme, dar, de fi- 
ecare dată când se gândea că, în sfârșit, el plecase acasă, 
îl zărea lenevind în umbrele de lângă vreo scară ori vreo 
intrare de serviciu, cu o șapcă trasă mult peste ochi. Pre- 
zenţa lui o alina, și nu îi plăcu asta. De îndată ce treaba 
aceasta avea să ia sfârșit, trebuia să aibă o discuţie lungă 
şi serioasă cu ea însăși. 

În mijlocul întregului haos din spatele scenei, se 
strădui să emane o încredere pe care nu o simţea. Atât 
de multe depindeau de ceea ce avea să se întâmple în 
următoarele câteva ore. Fusese o cerere copleșitoare 
de invitaţii, așa că ţineau spectacolul de două ori, atât 

vreme, înainte de amiază, cât și după-amiază. Fiecare 
model avea un suport separat cu toate piesele aranjate 
în ordine, alături de accesoriile potrivite. În mod nor- 
mal, suporturile erau aranjate cu o zi înainte, dar, din 
moment ce Fleur nu voise să lase rochiile din mână 
până în dimineaţa aceea, totul trebuise organizat în 
timp foarte scurt. Avură loc vânători de ultim minut 
după accesorii și o încurcătură aproape dezastruoasă 
cu pantofii, toate acompaniate de priviri piezișe întu- 
necate aruncate în direcţia ei. Intre timp, o echipă de 
filmare se apucă să filmeze colecţia pentru buticuri și 
magazine universale. 

Cu o oră înainte de primul spectacol, Fleur se schim- 
bă în rochia pe care o adusese cu ea. Era una dintre 
primele piese pe care Michel o crease pentru ea - o ro- 
chie mulată roșie cu o despicătură care mergea de la gât 
până la sâni şi o alta care cobora de deasupra genun- 
chiului până la tivul de la mijlocul gambei. Fluturi zbu- 
rători brodaţi erau cocoțați pe un umăr şi versiuni în 
miniatură ședeau pe vârfurile pantofilor ei cu toc roșii, 
de satin. 

Kissy apăru alături de ea în culise, arătând palidă și 
tensionată. 

- Aceasta este cea mai rea idee pe care ai avut-o vreo- 
dată. Nu va funcţiona în veci. Cred că am temperatură. 
Pun pariu că am gripă. Ştiu că am. 

- Ai emoţii. Inspiră adânc. Vei fi în regulă. 

- Emoţii! Ce am eu în stomac nu sunt fluturi, Fleur 
Savagar. Sunt ditamai vulturii pleșuvi. 

Fleur o îmbrăţișă, apoi merse să socializeze cu mul- 
țimea care umplea sala. Când termină de discutat cu 
editorii de modă și de pozat pentru fotografi, își simțea 
vârfurile degetelor amorţite din cauza emoţiilor. Ocupă 

scăunelul aurit care fusese rezervat pentru ea lângă par- 
tea din față a podiumului și strânse mâna lui Charlie 
Kincannon. 

El se aplecă și îi șopti: 

- Am tras cu urechea și încep să mă îngrijorez. Oame- 
nii cred că modelele lui Michel vor fi froufrou!, ce o mai 
însemna și asta. 

- Înseamnă că el face ca femeile să arate a femei și 
presa de modă nu știe cum să facă faţă, dar se va da 
pe brazdă. 

Îşi dorea să fi fost atât de încrezătoare pe cât părea, 
dar adevărul era că orice creator care sfida noile curente 
în modă era în pericol de a fi măcelărit de influenții 
arbitri ai modei. Michel era copilul nou-venit întrun 
cartier dur și teritorial. Reportera de la Women's Wear 
Daily părea ostilă, și Fleur înțelese exact ce dorise Kissy 
să spună despre vulturii pleșuvi. 

Luminile din sală se estompară, și începu să se audă 
o muzică tristă, melancolică. Fleur își afundă unghiile 
în palme. Punerile în scenă teatrale și complicate la 
spectacolele de lux se demodaseră odată cu volanele și 
dantela. Tendinţa era simplicitatea: podiumul, modele- 
le și hainele. Din nou, luptau împotriva curentului, și 
toate astea din cauza ei. Ea era cea care îl convinsese pe 
Michel să accepte ideea aceasta stupidă. 

Vorbăria din sală începu să se stingă. Muzica se auzi 
mai tare, și luminile de pe scenă se îndreptară asupra 
unui tableau vivant capricios așezat după o perdea trans- 
parentă care făcea ca scena să pară un vis. Obiectele de 
decor - o balustradă din fier forjat, un felinar, umbra 
unor frunze de palmier şi obloane distruse - sugerau o 
curte neîngrijită din New Orleans într-o noapte fierbin- 
te de vară. 

Treptat, siluetele modelelor deveniră vizibile. Acestea 
acopereau scena cu rochiile lor transparente - sânii, coa- 
tele și genunchii ieșind în afară în unghiuri exagerate, 

ca personajele dintr-un tablou de Thomas Hart Benton. 
Unele ţineau în aer frunze de palmier. Una dintre ele 
era aplecată în faţă, cu părul atârnând spre podea ca ra- 
murile unei trestii, și avea în mână o perie de păr. Fleur 
auzi șoapte venind dinspre spectatori și văzu priviri pie- 
zișe aruncate pe furiș pentru a cântări reacția celorlalți, 
dar nimeni nu păru nerăbdător să se afirme până când 
nu ştia în care direcţie se îndrepta valul. 

Pe neașteptate, una dintre siluete se îndepărtă de ce- 
lelalte, devenind vizibil supărată când păși într-un con 
de lumină albastră. Privi pentru un moment către spec- 
tatori, apoi clipi ca și cum ar fi încercat să se hotărască 
dacă să li se destăinuie sau nu. În cele din urmă, începu 
să vorbească. Le spuse despre Belle Reve, plantația pe 
care o pierduse, și despre Stanley Kowalski, bărbatul in- 
uman cu care draga ei soră, Stella, se căsătorise. Glasul 
îi era nervos, iar chipul - obosit și chinuit. Într-un final, 
rămase tăcută și ridică mâna către ei, cerând înţelegere 
fără vorbe. Muzica melancolică începu iarăși. Înfrântă, 
intră din nou în umbre. 

Urmă un moment de linişte uimită, apoi spectatorii 
începură să aplaude, mai întâi încet, dar treptat aplau- 
zele deveniră mai puternice. Monologul extraordinar 
al lui Kissy ca Blanche DuBois din Un tramvai numit 
dorinţă îi uimise. Fleur îl simţi pe Charlie prăbușindu-se 
de uşurare. 

-Nu-i așa că ei o iubesc? 

Ea încuviință din cap, apoi își tinu răsuflarea, spe- 
rând că le plăcuseră creaţiile lui Michel la fel de mult. 
Indiferent de cât de înălțător fusese jocul actoricesc al lui 
Kissy, după-amiaza era, la urma urmei, despre modă. 

Ritmul muzicii crescu și, unul după altul, modelele 
ieşiră de după perdeaua transparentă ca să meargă pe 
podium. Purtau rochii diafane de vară care trimiteau 
cu gândul la flori parfumate, nopți fierbinți în sud și de 
un tramvai numit „Dorinţă“. Liniile erau fine și femi- 
nine, fără să fie complicate, delicat create pentru femei 

care se săturaseră să arate a bărbați. New Yorkul nu mai 
văzuse nimic de felul acesta de ani de zile. 

Fleur ascultă murmurele din jurul ei și auzi zgâriatul 
peniţelor în carnete. Aplauzele fură politicoase pentru 
primele câteva rochii, dar, în timp ce acestea veneau una 
după alta și membrii audienței începură treptat să ab- 
soarbă frumuseţea creațiilor lui Michel, aplauzele cres- 
cură până când sunetul înghiți sala cea mare. 

Când ultima rochie părăsi podiumul, Charlie lăsă să 
îi scape un oftat lung și chinuit. 

- Mă simt ca și cum aş fi trăit o viață întreagă în ulti- 
mele cincisprezece minute. 

Ea începu să simtă cârcei în degetele de la mână, și își 
dădu seama că acestea erau afundate în genunchiul lui. 

- Doar una? 

Urmară alte două tablouri, fiecare primit cu mai mult 
entuziasm decât precedentul. O pădure tropicală fier- 
binte din Noaptea iguanei o înfățișă pe Kissy într-un al 
doilea monolog și servi, în același timp, drept fundal 
pentru hainele de zi cu imprimeuri extrem de colorate 
de flori din junglă. În cele din urmă, Kissy o jucă pe 
orbitoarea Maggie din Pisica pe acoperișul fierbinte, în fața 
conturului întunecat al unui pat imens de alamă, ca in- 
troducere a unei colecții exotice de rochii de seară care 
evocau imagini de decadență delicioasă şi care ridicară 
întreaga sală în picioare. 

Când spectacolul luă sfârșit, Fleur îi privi pe Michel 
şi pe Kissy făcându-şi plecăciunile. Viaţa nu avea să mai 
fie niciodată aceeași pentru nici unul dintre ei. Nu ar 
fi putut găsi o modalitate mai bună de a-i mulțumi lui 
Kissy pentru prietenia ei statornică și lui Michel pentru 
toți acei ani de ură nemeritată decât asigurându-se că 
fiecare din ei primea recunoașterea publică pe care o 
merita. Îmbrăţișându-l pe Charlie, conștientiză că succe- 
sul celor doi clienți ai săi avea să influențeze și propria 
ei carieră. După-amiaza aceasta îi dăduse credibilității 
sale un salt uriaș. 

Publicul începu să roiască în jurul ei, și ea îl zări pe 
Jake în partea din spate a sălii. Chiar înainte să se stre- 
coare afară, acesta ridică tăcut degetul mare. 


Următoarea săptămână trecu într-o furtună de tele- 
foane şi interviuri. Women’s Wear Daily avu un articol 
de fond despre colecţia lui Michel, numind-o „Noua 
feminitate“, iar editorii de modă se aliniară pentru 
ştiri despre planurile lui de viitor. Michel luă parte la 
conferința de presă pe care Fleur o programase pentru 
el şi apoi o scoase la cină. Îşi zâmbiră larg unul altuia 
peste meniuri. 

- Odraslele Savagar s-au descurcat destul de bine sin- 
gure, nu-i așa, soră mai mare? 

- Ba chiar foarte bine, frățioare. 

Atinse mâneca de poplin a jachetei de safari pe 
care el o purta peste o cămașă de mătase vișinie, un 
pulover de la forțele speciale franceze și o cravată 
a armatei elveţiene. 

- Te iubesc, Michel. O grămadă. Ar trebui să îţi spun 
mai des. 

-Şi eu. O grămadă și mai mare. 

Rămase tăcut pentru o clipă, apoi își înălță capul, şi 
părul îi atinse umărul. 

- Te deranjează faptul că sunt homosexual? 

Ea își sprijini bărbia într-o mână. 

- Aş prefera să te văd trăind fericit pentru totdeauna 
cu cineva care să îmi dea un trib de nepoței și de nepo- 
tele, dar, din moment ce nu voi avea așa ceva, vreau să te 
văd într-o relaţie stabilă cu un bărbat demn de tine. 

- Cineva ca Simon Kale? 

- Acum, că veni vorba... 

El își lăsă jos meniul și o privi cu tristeţe în ochi. 

-Nu va funcţiona, Fleur. Ştiu că te-ai bazat pe asta, 
dar nu se va întâmpla niciodată. 

Ea se simţi stânjenită. 

- Am depășit linia, nu-i aşa? 


Flacăra pasiunii 375 


- Da. Zâmbi. Şi ai idee cât de mult înseamnă pentru 
mine să îi pese cuiva dacă sunt fericit? 

-Voi lua asta ca pe un acord de a mă amesteca în 
viaţa ta. 

-Nu o face. Luă o gură din paharul de vin. Simon 
este o persoană specială, și am început o prietenie solidă, 
dar asta este tot ce va fi vreodată. Simon este puternic și 
independent. Nu are cu adevărat nevoie de nimeni. 

- Lucrul acesta este important pentru tine, nu-i așa? 
Să simți că e nevoie de tine? 

El încuviință din cap. 

- Ştiu că nu îl placi pe Damon. Şi ai dreptate. Poate 
fi egoist, şi nu este una dintre cele mai intelectuale per- 
soane pe care le-am întâlnit vreodată. Dar mă iubește, 
Fleur, și are nevoie de mine. 

Fleur își înghiți dezamăgirea. 

- Nu am spus niciodată că Damon nu ar avea gus- 
turi bune. 

Se gândi la Jake. Atracția lui erotică devenea mai ac- 
centuată cu fiecare ocazie când îl vedea. Nu avea încre- 
dere în el, dar îl dorea. Și de ce să nu îl aibă? Intoarse pe 
toate părţile ideea aceasta în mintea ei. Fără implicare 
emoţională. Doar sex bun și sălbatic. Întotdeauna la 
asta se redusese atracția ei față de el. Și nu aceasta 
era esenţa eliberării adevărate? Femeile nu trebuiau 
să se prefacă. Ar trebui să îl privească pe Jake direct în 
ochi și să îi spună că voia să... 

Să ce? „Să se culce“ era prea insipid, „să facă dragos- 
te“ avea implicaţii, „să şi-o tragă“ era de prost gust, iar 
„să se reguleze“ era, pur și simplu, îngrozitor. 

Avea să renunţe doar din cauza unei bariere lingvisti- 
ce? Cum ar fi procedat un bărbat? Cum ar face Jake? 

De ce nu o făcea Jake? 

Chiar în clipa aceea, își dădu seama că ea nu putea 
fi niciodată agresorul sexual, oricât de mult îl dorea. 
Indiferent dacă reticenţa ei era înrădăcinată în condi- 
ţionarea culturală ori în instinctul biologic, nu era nici 

o diferență, pentru că eliberarea femeilor se încâlcea 
atunci când ajungea la ușa dormitorului. 


Fleur încercă să nu bage în seamă mașina de scris. 
În schimb, se concentră să o trimită pe Kissy de la o 
audiție la alta, încercând să își dea seama care avea să 
fie următoarea mutare a lui Alexi. Toți oamenii care 
îi evitaseră telefoanele doreau acum să discute cu ea și, 
până în prima săptămână din decembrie, la o lună după 
prezentarea lui Michel, Kissy semna să apară într-o pu- 
nere în scenă pe o perioadă limitată de timp a piesei 
Fifth of July. Apoi, avea să zboare spre Londra, pentru 
un rol secundar într-un film de acțiune și aventură cu 
buget mare. 

De săptămâni de zile, ea și Kissy nu discutau despre 
nimic altceva în afară de afaceri, și fu mai mult decât 
fericită ca într-o seară să deschidă ușa de la intrare şi să 
o vadă pe prietena ei stând acolo cu o pizza și o sticlă 
mare de suc dietetic. În scurtă vreme, erau așezate în 
sufragerie, în jurul noii măsuţe de cafea a lui Fleur. 

-Ca în vremurile bune, așa-i, Fleurir:da? zise Kissy în 
timp ce pe fundal se auzea melodia Tequila Sunrise. Nu- 
mai că acum suntem bogate și faimoase; poate ar trebui 
să trecem la icre negre, deși nu îmi pot imagina cum să 
poți da o pizza cu salam atât de americană pe o mâncare 
de pește comunistă. 

Fleur sorbi dintr-unul dintre pocalele Baccarat pe 
care Olivia Creighton i le dăruise. 

- Crezi că suntem ipocrite pentru că bem suc dietetic 
cu pizza? Pare că ar trebui să ne hotărâm într-o direcţie 
sau alta. 

- Tu fă-ţi griji despre etică în timp ce eu mănânc. Nu 
am mâncat nimic de la micul dejun și sunt lihnită. Muş- 
că din bucata pe care tocmai o scosese din cutie. Nu 
cred că am fost atât de fericită vreodată în viața mea. 

-Chiar îți place la nebunie pizza. 

-Nu este vorba despre pizza. Kissy își înfipse din nou 
dinţii, dar de data aceasta înghiţi înainte să vorbească. 

Este vorba despre piesă, despre film, despre toate. Bob 
Fosse m-a salutat ieri. Nu mi-a spus „Salut, puştoaico“, 
ci „Bună, Kissy“. Bob Fosse! 

Fleur simți cum o bulă de încântare lua naştere înlă- 
untrul ei. Ea făcuse să se întâmple asta. 

Imaginea chipului fericit al Belindei îi trecu prin 
minte, și încântarea dispăru. Aşa se simțise mama ei 
când se ocupase de cariera lui Fleur? 

Kissy era emoționată în legătură cu filmul pe care îl 
turna la Londra și o bătu la cap pe Fleur despre Eclipsa. 
În cele din urmă, ajunse la subiectul Jake. 

- Nu ai spus prea multe despre el în ultima vreme. 

Fleur își puse pizza deoparte. 

- De săptămâni bune, abia dacă și-a ridicat ochii din 
mașina de scris. Când urc să verific ce face, nici măcar 
nu mă vede. 

Dar uneori alergau împreună dimineaţa, deși nu 
discutau niciodată despre lucruri importante, iar 
Jake apăruse de vreo două ori în bucătăria ei pentru 
micul dejun. 

-În traducere, asta înseamnă că nu vă culcaţi unul 
cu celălalt. 

Subiectul Jake era prea complicat, așa că se mulțumi 
cu cel mai simplu răspuns: 

- A fost amantul mamei mele. 

-'Tehnic, nu, răspunse Kissy. Și m-am gândit la asta. 
Tot ce am auzit despre ea indică faptul că Belinda este 
o femeie seducătoare. Jake era un tip tânăr. Ea i-a făcut 
avansuri. Tu și Jake nu eraţi iubiți la vremea respectivă, 
și, orice s-ar fi întâmplat între ei, nu avea nimic de-a face 
cu tine. 

- Ea știa, cu siguranţă, ce simțeam faţă de el, zise cu 
amărăciune Fleur, dar a sărit oricum cu el în pat. 

-Asta spune enorm despre ea, dar nu și despre el. 

Kissy își băgă labele picioarelor sub șezut. 

-Nu crezi încă cu adevărat prostia aia răsuflată cum 
că Jake te-a sedus de dragul filmului său, nu-i așa? Nu 
Lam întâlnit decât de câteva ori, dar mi-e clar că nu i-ar 


378 Susan Elizabeth Phillips 


sta în fire așa ceva. Sunt sigură că are defectele lui, dar 
ambiția oarbă nu pare să fie unul dintre ele. 

- Are defectele lui, cu duiumul! Este persoana cea 
mai nesinceră emoțional pe care am întâlnit-o vreodată. 
Ar trebui să vezi felul în care ridică o barieră împotri- 
va oricum se apropie prea mult. Îmi îngăduie să zăresc 
câteva frânturi din cine este, apoi trânteşte ușa. Este în 
regulă într-o prietenie lejeră, dar nu față de cineva care 
îl iubește. 

Kissy puse jos blatul de pizza și o privi stăruitor. Obra- 
jii lui Fleur se încinseră. 

-Nu sunt îndrăgostită de el! Dumnezeule, Kissy, 
vorbeam la modul general. Da, sunt lucruri pe care le 
iubesc la el: în special, felul în care arată și trupul lui. 
Dar... Îşi lăsă mâna să îi cadă în poală. Nu pot să mi-l 
îngădui. Am avut prea mulți oameni nesinceri și mani- 
pulatori în viața mea și nu am nevoie de încă unul. 

Din fericire, Kissy schimbă subiectul. Discutară des- 
pre ultimele istericale ale Oliviei Creighton și despre ce 
haine ar trebui să ia Kissy la Londra. Totuși, în cele din 
urmă, Kissy păru să nu mai aibă subiecte de conversa- 
ţie, şi atunci Fleur își dădu seama că numele Charlie 
Kincannon nu îi fusese pe buze toată seara. Dar ochii 
lui Kissy străluceau, iar ea abia putea să stea locului să 
mănânce. Poate că toată agitația ei nu era în întregime 
legată de muncă. 

- Ceva se petrece între tine și Charlie. 

- Charlie? 

- Este! Scuipă tot. 

- Serios, Fleur, o expresie atât de vulgară! 

Fleur luă bucata de pizza dintre degetele lui Kissy. 

- Fără mâncare până când îmi spui ce se petrece. 

Kissy ezită și își trase genunchii la gură. 

- Să nu râzi, în regulă? Ştiu că vei crede că este o 
prostie... Își răsuci o buclă în jurul degetului. De fapt... 
Înghiți în sec. Cred că s-ar putea să fiu îndrăgostită. 

-Şi de ce aș crede că este o prostie? 

- Pentru că Charlie nu este tocmai cel mai potrivit 
partener pentru mine, având în vedere trecutul meu. 

Fleur zâmbi. 

- Întotdeauna am fost de părere că tu și Charlie sun- 
teţi cei mai potriviţi parteneri. Tu erai cea care nu părea 
de acord. 

Acum, că veştile lui Kissy ieșiseră la suprafață, dorea 
să îi spună totul înainte să își piardă curajul. 

- Mă simt ca o proastă! Este cel mai minunat bărbat 
pe care l-am întâlnit vreodată, dar nu știam cum să mă 
port cu un tip care mă dorea pentru altceva în afară de 
sex. De fiecare dată când încercam să îl seduc, începea 
să vorbească despre Kierkegaard ori despre dadaism, ori 
chiar despre Knicks, pentru numele lui Dumnezeu. Şi 
ascultă asta... Indiferent de subiectul despre care discu- 
tam, nu a încercat nici măcar o dată să domine con- 
versația. Nu mi-a vorbit, ca alți bărbaţi. Era cu adevărat 
interesat de opiniile mele. M-a provocat. Şi, cu cât discu- 
tam mai mult, cu atât îmi aminteam cât de deşteaptă 
sunt, de fapt. Ochii lui Kissy se umplură dintr-odată de 
lacrimi. Fleur, m-am simţit atât de bine! 

Ochii lui Fleur începură să usture. 

-Charlie este o persoană specială, și la fel ești și tu. 

- Caraghios este faptul că, la început, nu mă gân- 
deam decât să îl bag în pat, acolo unde, să recunoaș- 
tem, mă simt cel mai confortabil. Mă frecam de el ori îi 
spuneam că mă dor mușchii și că aveam nevoie de un 
masaj. Ori, când venea să mă ia, îl aşteptam îmbrăcată 
sumar. Dar, indiferent cât de neobrăzat mă purtam, el 
nu părea să observe. După o vreme, am început să înce- 
tez să îl seduc și, pur și simplu, să mă bucur de compa- 
nia lui. Atunci, mi-am dat seama că nu era chiar atât de 
neafectat de mine cum pretindea. Dar, cu toate astea, 
tot i-a luat o veşnicie să treacă la următorul pas. 

Fleur zâmbi la expresia visătoare a lui Kissy. 

-Se pare că a meritat așteptarea. 

Kissy zâmbi larg. 

-Nu lam lăsat să mă atingă. 

- Glumești? 

- Era așa plăcut să fiu curtată. Apoi, în urmă cu două 
săptămâni, a trecut într-o noapte pe la apartament, după 
repetiţii. A început să mă sărute, și chiar îmi plăcea, dar 
mi-a stârnit teama. Ştii tu. Teamă că, după tot ce se pe- 
trecuse, laş dezamăgi. Mi-am dat seama după expresia 
lui că el ştia ce simțeam pentru că doar a zâmbit, cu 
zâmbetul acela dulce și înțelegător al lui. Și apoi a spus 
că ar trebui să jucăm Scrabble. 

- Scrabble? 

Asta însemna să duci reținerea prea departe, iar Fleur 
fu dezamăgită de Charlie. 

- Bine... nu Scrabble obișnuit. Un fel de... Scrabble 
pe dezbrăcate. 

„Bravo ţie, Charlie!“ Fleur ridică dintr-o sprânceană. 

- Aș putea întreba cum se joacă această perversiune? 

- De fapt, este foarte simplu. Pentru fiecare douăzeci 
de puncte obținute de oponentul tău, trebuie să îți scoţi 
un articol vestimentar. Şi știi, Fleur, oricât de mult do- 
ream să mă culc cu el, chiar îmi plăcea să fiu curtată, și 
se întâmplă să fiu o jucătoare de Scrabble excepțională. 
Descrise un cerc dramatic prin aer. 

- Am început puternic cu „kleft“ și „nagâț“. 

-Sunt impresionată. 

- Apoi, l-am lovit direct între ochi cu „zer“ și „jargon“ 
cu scorul dublu. 

- Asta trebuie să îi fi tăiat răsuflarea. 

- Aşa a fost. Dar a revenit cu „falcă“ din „jargon “-ul 
meu şi cu „ceară“ din „nagâţ“. Totuși, era evident că nu 
eram în aceeași ligă - eu nu formez niciodată cuvinte 
de trei litere decât dacă sunt disperată. Până am ajuns 
la „viscacha“!, ajunsese în chiloți și o șosetă. Eu aveam 
încă furoul şi tot ce era sub el. Fruntea i se încreți într-o 
încruntare. Atunci s-a întâmplat. 

- Sunt în așteptare, cu răsuflarea tăiată. 

- Ma lovit cu „kaid“. 


! Animal rozător (n.tr.) 

- Nu există un asemenea cuvânt. 

- Ba da, există. Este un conducător de trib din Africa 
de Nord, deși în general numai jucătorii de Scrabble de 
talie mondială și cei obsedați de cuvinte încrucișate 
îl cunosc. 

- Şi? 

- Nu înţelegi? Nemernicul m-a păcălit! 

- Dumnezeule mare! 

- Ca să o scurtez, a pus „zebu“ pe orizontală și apoi l-a 
acoperit cu „zloți“ pe verticală. „Prepeliţa“ mea a părut 
destul de jalnică după aceea, dar ce era mai rău avea 
să vină. 

- Nu știu dacă pot îndura toată tensiunea asta. 

- „Flox“, cu scor triplu. 

- Diavolul! 

Până la Crăciun, Fleur luase trei clienți noi grozavi: 
doi actori și un cântăreţ. Alexi nu făcuse nici o mișcare 
nouă împotriva ei, și vechile povești despre contractele 
nerespectate de ea părură să dispară. Zvonurile legate 
de relaţia ei cu Jake continuară, dar începuse să umble 
vestea că el scria din nou, iar bârfele nu mai erau atât 
de usturătoare. Primul album al trupei Rough Harbor 
mergea peste așteptări, iar succesul răsunător al colec- 
ţiei lui Michel aducea în continuare o avalanșă de pu- 
blicitate bună. Când Kissy primi recenzii foarte bune 
după ce piesa ei avusese premiera pe 3 ianuarie, Fleur 
simţi că toate visurile ei deveniseră realitate. Așadar, de 
ce nu era mai fericită? Evită să își sondeze prea adânc 
psihicul, muncind chiar mai din greu. 

Jake încetase să își facă apariţia pentru alergarea de di- 
mineaţă, iar, când ea mergea sus, ca să îl verifice, acesta 
abia dacă vorbea. Lucra la cartea lui de aproape trei luni 
şi devenise din ce în ce mai sfrijit. Părul îi atârna peste 
guler, și uita să se bărbierească și câteva zile la rând. 

Într-o seară rece de vineri din cea de-a doua săptă- 
mână din ianuarie, ceva o trezi. Liniştea deplină. Ce se 
întâmplase cu maşina de scris? Se frământă. 

- Este în regulă, Flower, șopti o voce aspră. Sunt 
doar eu. 

Lumina slabă care se strecura din grădina ei de iarnă 
lumina încăperea destul cât să îl poată vedea pe Jake 
ghemuit într-un fotoliu nu departe de patul ei, cu pi- 
cioarele lui deşirate întinse în față. 

- Ce faci? mormăi ea. 

- Te privesc dormind. 

Glasul îi era la fel de moale și de întunecat ca încăpe- 
rea în noapte. _ 

- Lumina este ca un penel în părul tău. Îţi amin- 
teşti cum ţi-am înfășurat părul în jurul nostru când am 
făcut dragoste? 

Sângele o luă la goană prin trupul ei greu de somn. 

- Îmi amintesc. 

- Nu am vrut niciodată să te rănesc, zise el cu voce 
sacadată. Ai fost prinsă în schimbul de focuri. 

Ea nu voia să se gândească la trecut, 

- Asta a fost acum mult timp. Acum, nu mai sunt 
atât de naivă. 

- Nu ştiu. Vocea lui deveni mai tăioasă. Pentru cineva 
care vrea să cred că şi-a făcut o carieră din a se culca cu 
cine apucă, nu par să fie mulți bărbaţi care să treacă 
pe aici. 

Ea își dorea ca el să rămână blând și dulce. Voia 
să-i vorbească despre peneluri și despre lumina din 
părul ei. 

-Nu cu tine locuind deasupra, cu siguranță. Merg eu 
la ei acasă. 

- Așa deci? 

El se ridică încet din fotoliu și începu să își desfacă 
nasturii cămăşii. 

~ Dacă tot o faci gratis, bănuiesc că a venit vremea să 
fie și rândul meu. 

Ea sări din pat. 

- Nu o fac gratis! 

El își scoase cămașa. 

- Asta s-ar fi putut petrece între noi de acum câteva 
luni. Tot ce trebuia să faci era să ceri. 

- Eu! Dar tu? Ă 

El nu spuse nimic. În schimb, mâna i se îndreptă că- 
tre nasturele blugilor. 

- Oprește-te. 

- Hai să nu. Fermoarul i se deschise într-un V, desco- 
perind un abdomen plat. Cartea este terminată. 

- Da? 

-Şi nu pot înceta să mă gândesc la tine. 

Emoțiile ei se adunară într-un nod. ÎL dorea atât de 
mult! Dar ceva nu era deloc în regulă. Dacă își termina- 
se cartea, el ar fi trebuit să se simtă ușurat. În schimb, 
părea bântuit, iar ea avea nevoie să afle motivul. 

- Închide-și fermoarul pantalonilor, cowboy, zise ea 
calmă. Trebuie să discutăm mai întâi. 

- Pe dracu”! El își aruncă pantofii din picioare, smul- 
se păturile care o acopereau și admiră cămașa de noapte 
bleu răsucită în jurul coapselor ei. Drăguţ. 

Își scoase blugii. 

Nu! 

- Fii drăguță şi taci din gură. 

Întinse mâna să apuce tivul cămășii de noapte. 

- Vom discuta. 

Ea dădu să se retragă, dar el îi apucase fusta cămășii 
de noapte, ţinând-o pe loc. 

- Mai târziu. 

Ea își încolăci degetele în jurul încheieturii mâinii lui. 

-Nu mă pasionează sexul recreativ. Nu cu tine. 

El îi dădu drumul pe neașteptate și lovi peretele dea- 
supra capului ei cu podul palmei. 

- Atunci, ce spui de sex de milă? Îţi place sexul de 
milă, pentru că, dacă da, ai aici o oportunitate dată 
dracului. 

Ea văzu durerea pe care el nu o putea ascunde și o 
duru inima. 

- Vai, Jake. 

Jack deveni rece ca gheaţa. 

- Las-o baltă! Își înhăţă blugii şi și-i trase pe el. Uită că 
am fost vreodată aici! 

Își luă cămașa și se îndreptă spre hol. 

- Așteaptă! 

Ea se ridică de pe pat şi se împiedică în păturile arun- 
cate pe jos. Până când reuși să se elibereze, ușa de la 
intrare se închisese cu zgomot. Auzi bubuitul pașilor lui 
pe treptele care duceau la pod. Își aminti de cearcăne- 
le adânci de sub ochii lui, de sentimentul de disperare 
care emana din el. Fără să stea pe gânduri, merse în hol 
şi apoi urcă treptele către pod. 

Ușa era încuiată. 

- Deschide. Din partea cealaltă nu veni decât tăcere. 
Vorbesc serios, Jake. Deschide imediat ușa. 

- Pleacă! 

Ea blestemă printre dinţi și cobori din nou pen- 
tru a-şi lua cheia. Când îi deschise, în cele din urmă, 
ușa, tremura toată. El şedea pe patul nefăcut, rezemat de 
tăblie, cu o sticlă de bere sprijinită pe pieptul gol și cu 
blugii cu fermoarul încă desfăcut. Ostilitatea lui trosnea 
ca gheaţa carbonică. 

-Ai auzit vreodată despre drepturile chiriașilor? 

- Nu ai contract de închiriere. 

Păși peste cămașa lui, care fusese aruncată mototolită 
pe podea, și merse către el. Când ajunse la pat, îl studie, 
încercă să îi citească gândurile, dar tot ce văzu fură linii 
aspre de epuizare în jurul gurii lui și disperarea care i se 
întipărise în cearcănele de sub ochi. 

-Dacă are cineva nevoie de milă, zise ea încetișor, 
aceea sunt eu. A trecut multă vreme. 

Expresia lui se înăspri, iar ea își dădu seama că el nu 
avea de gând să ușureze lucrurile pentru el însuși. El 
dezvăluise prea multă nevoie, iar acum trebuia să scoată 
la iveală un camuflaj. Luă o gură mare din bere și o privi 
ca și cum ea ar fi fost un gândac ce se târa pe podeaua 
camerei lui. 

- Poate că un prăpădit te-ar băga în pat dacă nu ai fi 
aşa scorpie. 

Ei i-ar fi plăcut nespus să îi tragă un pumn, dar în sea- 
ra aceasta era capabil doar de autodistrugere, şi bănui că 
aceasta era ceea ce își dorea el. 

-Nu este ca și cum nu aș fi avut o mulțime de 
oferte. 

-Pun pariu că ai avut. Râse batjocoritor. Băieți fru- 
mușei cu mixere și mașini BMW. 

- Printre alții. 

- Câţi? 

De ce nu putea el să admită pur și simplu că avea 
nevoie de ea, în loc să îi supună pe amândoi la asta? Ea 
trebuia să păstreze controlul asupra acestui joc periculos 
pe care el dorea să îl joace. 

- Zeci, răspunse. Sute. 

- Pun pariu. 

- Sunt legendară. 

- În mintea ta. Furios, luă din nou o gură de bere, 
apoi își șterse gura cu dosul palmei. lar acum, vrei să 
îţi liniștesc frustrările sexuale. Să fac pe armăsarul pen- 
tru tine. 

Bărbatul acesta era un neruşinat. 

- Dacă nu ai nimic mai bun de făcut. 

El ridică din umeri și aruncă păturile cu piciorul. 

-Cred că nu. Scoate-ţi cămașa de noapte. 

- Nici gând, cowboy. Dacă o vrei scoasă, tu să o scoţi. 
Şi, dacă tot am ajuns aici, scapă de blugii ăia ca să văd 
ce ai. 

-Să vezi ce am? 

- Consideră asta ca pe o audiție. 

El nu reuși nici măcar să zâmbească, iar ea își dădu 
seama că ajunsese la limită. 

- Dacă stau bine și mă gândesc, zise ea, de ce nu te 
întinzi acolo? Mă simt agresivă. 

Își trase peste cap cămașa de noapte, dar părul i se 
încurcă în bretea. Stătea în picioare în faţa lui, goa- 
lă și vulnerabilă. Degetele îi tremurară când încercă 

să își elibereze părul, dar nu făcu decât să înrăutățească 
lucrurile. 

- Apleacă-te, zise el cu blândeţe. 

O trase pe marginea patului. Ea se așeză cu spatele la 
el, și șoldul ei gol atinse coapsa lui acoperită de blugi. Se 
eliberă din cămașa de noapte. 

- Gata. 

El nu făcu nici o încercare să o atingă. Ea privi prin 
cameră, cu spinarea rigidă și mâinile încrucișate în poa- 
lä, şi știu că nu putea merge mai departe. Îl auzi scoţân- 
duşi blugii. De ce trebuia ca el să facă lucrurile atât de 
dificile? Poate că nici măcar nu avea să o sărute. Poate 
că avea să o tragă pur și simplu înapoi pe pat și să facă 
sex cu ea, fără ca măcar să o sărute. Țac-pac - mi-a părut 
bine să te cunosc, puștoaico, dar acum voi pleca. Nu ar 
fi fost după cum îi stătea lui în fire? Era un nemernic! Se 
juca cu sentimentele ei. Refuza să vorbească, făcând-o 
doar ca să o insulte. Pregătindu-se să fugă din nou 
de ea! 

- Flower? 

Mâna lui îi atinse umărul. Ea se răsti la el: 

-Nu o voi face dacă nu mă săruți. Vorbesc serios! 
Dacă nu mă săruţi, poți să te duci dracului. 

El o privi nedumerit. 

-Şi să nu crezi nici măcar pentru o clipă că... O prin- 
se de ceafă și o trase peste pieptul lui gol. Am nevoie 
de tine, Flower, șopti el. Am mare nevoie de tine. 

Gura lui se închise peste a ei într-un sărut adânc și 
dulce. Ea pluti prin sărut, se scăldă în el, îl mâncă și îl 
bău, și nu dorea să se sfârșească vreodată. El o răsuci 
pe spate şi o apăsă în saltea cu greutatea lui. 

Sărutul îşi pierdu dulceaţa, devenind obscur şi dispe- 
rat. Respirația îi deveni mai neregulată, iar ea își arcui 
spinarea ca să îşi apese buzele mai tare de ale lui. Su- 
doarea apăru pe trupul lui, amestecându-se cu a ei și, 
dintr-odată, mâinile lui fură pretutindeni pe trupul 
ei. Mâini aspre şi lipsite de tact - pe sânii și pe talia ei, 
pe șolduri și pe fese, împingând înlăuntrul ei. 

În atingerea lui era ceva atât de disperat! Era înspăi- 
mântată pentru el, înspăimântată pentru ea însăși. Toa- 
tă frustrarea și anii de refuz formaseră o minge de foc în 
pieptul ei. Își înfășură braţele în jurul umerilor lui şi îi 
întâmpină înverșunarea cu o înverșunare similară. 

- lubește-mă, Jake, șopti. lubește-mă, te rog. 

Degetele lui se îngropară în pielea fină a coapselor 
ei, îndepărtându-le larg, și se cuibări între ele. Fără 
avertizare, se înfipse înăuntrul ei adânc și puternic. Ea 
strigă. El îi prinse capul între mâini și îi acoperi gura 
cu a lui. O sărută cu disperare în timp ce o penetra. Ea 
juisă imediat, sfărâmându-se într-un orgasm lipsit de 
bucurie. El nu se opri. Rămase alături de ea, cu limba 
în gura ei și cu mâinile în părul ei, împingând mai 
tare... mai repede... slobozind un strigăt aspru și chi- 
nuit în vreme ce se eliberă adânc în ea. Se retrase de 
îndată ce termină. Fleur rămase întinsă, privind în ta- 
van. Disperarea lui... tăcerea lui întunecată... pustieta- 
tea actului lor de dragoste... Cartea lui era gata, iar el 
tocmai își luase rămas-bun. 

„Lubeşte-mă, Jake. Te rog, iubeşte-mă.“ Își aminti vor- 
bele pe care le rostise în spasmele actului sexual și simţi 
că i se face rău, 

Rămaseră întinși pe pat, fără ca măcar mâinile să li 
se atingă. Nimic. 

- Flower? 

În mintea ei, văzu o fâşie lungă de nisip ars de soare 
întinzându-i-se sumbru și gol înainte. Avea atât de mul- 
te - munca ei, prietenii -, dar tot ce putea să vadă era 
nisipul arid. 

- Flower, aş vrea să îți vorbesc. 

Ea își întoarse spatele către el și își îngropă fața în 
pernă. Acum, el voia să vorbească. Acum, când totul 
luase sfârșit. O durea capul și își simțeai gura uscată și 
cu gust acru. Salteaua scârțâi când el părăsi patul. 

- Ştiu că nu dormi. 

- Ce vrei? întrebă ea în cele din urmă. 

Jack aprinse lampa în formă de S aflată pe biroul lui. 
Ea se rostogoli ca să fie cu faţa către el. El stătea lângă 
birou, lipsit de inhibiţii în goliciunea lui. 

- Weekendul acesta ai ceva ce nu poți amâna? o între- 
bă. Ceva important? 

El dorea să joace scena de final, marele rămas-bun. 

- Dă-mi voie să vâr mâna sub pernă ca să-mi verific 
calendarul pentru întâlniri, zise ea obosită. 

- Fir-ar să fie! Du-te şi aruncă-ţi câteva lucruri într-o 
valiză. Vin să te iau într-o jumătate de oră. 


Două ore mai târziu, se aflau într-un avion către 
Dumnezeu-știa-unde, iar Jake dormea în scaunul de 
lângă ea. Era vreun defect fundamental în alcătuirea 
ei care o făcea să se tot îndrăgostească de bărbatul 
acesta, care nu o putea iubi la rândul lui? Nu mai încer- 
ca să se învârtă în jurul cozii. ÎI iubea pe Jake Koranda. 

Se îndrăgostise de el când avea nouăsprezece ani și 
acum o făcuse din nou. El era singurul bărbat pe care 
îl cunoscuse care părea să îi aparțină. 

Jake, care se dădea peste cap ca să se închidă în sine, 
era parte din ea. Poate că ea și-o căuta cu lumânarea. lar 
şi iar, el o lăsa abandonată emoțional la poarta mănăs- 
tirii. Nu dădea nimic înapoi. Nu discuta despre nimic 
important - războiul, fosta lui căsnicie, ce se petrecuse 
când filmau Eclipsa. În schimb, o devia cu glumiţe. Și, 
dacă era să fie sinceră, ştia că și ea făcea același lucru cu 
el. Dar aia era altceva. Ea o fâcea pentru că era nevoită 
să se protejeze. Ce avea el de protejat? 

Era ora şapte dimineața când aterizară în Santa Bar- 
bara. Jake ridică gulerul gecii de piele ca să se apere de 
răcoarea matinală ori poate de ochii indiscreți ai unui ad- 
mitator care îl urmărea. Într-o mână ducea o servietă, iar 
cu cealaltă o ghidă pe ea, de cot, către parcare. Se opriră 
lângă un Jaguar maro. Descuie portiera și își azvârli servi- 
eta în spate, alături de geanta ei pentru o noapte. 

-Va dura ceva până ajungem, zise el cu o blândeţe 
neașteptată. Încearcă să dormi un pic. 

Casa din sticlă și beton arăta aproape la fel cum şi-o 
amintea. Ce loc minunat pentru despărțirea pe care 
o aveau de jucat. 

- Întoarcerea la locul crimei? zise ea când el opri în 
faţa casei. 

El opri motorul. 

- Nu ştiu dacă aș numi-o chiar crimă, dar avem câteva 
fantome pe care trebuie să le eliberăm, iar acesta pare 
locul perfect pentru a face asta. 

Era obosită şi supărată, și nu se putu împiedica să nu 
se răstească la el: 

- Păcat că nu ai găsit un stand cu bere de ghimbir. 
Câtă vreme avem de-a face cu treaba aceasta cu inocen- 
ţa pierdută... 

O ignoră. 

În timp ce el făcu un duș, ea se schimbă într-un 
costum de baie. După ce se înfășură într-un halat căl- 
duros, se duse să testeze apa din piscină. Nu era nici 
pe departe destul de încălzită pentru a combate răcoa- 
rea dimineţii târzii de ianuarie. Totuşi, își dezbrăcă 
halatul şi sări în apă. I se täie răsuflarea din cauza fri- 
gului, şi începu să facă ture înot, dar tensiunea înco- 
lăcită înlăuntrul ei refuză să se destrame. leși, trase un 
prosop de baie foarte mare și se înfășură în el, apoi se 
întinse pe unul dintre șezlongurile aflate în soare, unde 
adormi imediat. 

Ore mai târziu, o mexicancă micuță cu păr negru 
strălucitor o trezi și o anunţă că cina avea să fie gata în 
curând, în caz că dorea să se schimbe mai întâi. Fleur 
evită în mod deliberat baia mare și cada în care făcuse- 
ră dragoste cu atâţia ani în urmă, alegând în schimb o 
baie mai mică, pentru oaspeţi. Când își termină dușul 
și își dădu părul de pe față, prinzându-l la spate cu niște 
piepteni, somnolenţa îi dispăru. Trase pe ea nişte pan- 
taloni largi gri și o bluză decoltată verde ca salvia. Chiar 
înainte să iasă în sufragerie, îşi puse medalionul pe care 
i-l dăduse Jake, dar apoi încheie nasturele dintre sâni, ca 
el să nu vadă că îl purta. 

El era proaspăt bărbierit și îmbrăcat aproape respecta- 
bil în blugi şi un pulover albastru-deschis, dar liniile de 
osteneală din jurul gurii lui nu se şterseseră. Nici unul 
din ei nu avea prea mare poftă de mâncare, şi mâncară 
tensionaţi și tăcuţi. Ea nu își putea înfrâna sentimentul 
că ceea ce se petrecuse între ei era pe cale să fie soluțio- 
nat și că nu urma să fie un sfârșit fericit. 

Iubirea ei pentru Jake fusese întotdeauna o stradă cu 
sens unic. 

În cele din urmă, menajera aduse și cafeaua. Puse jos 
cafetiera cu mai mult zgomot decât era necesar, pentru 
a protesta împotriva nedreptăţii care fusese făcută mesei 
pregătite de ea. Jake îi dădu liber pentru noaptea aceea 
şi rămase așezat, fără să se miște, până când auzi ușa 
din spate închizându-se. Se ridică de la masă și dispăru. 
Când reveni, avea cu el un plic gros. Ea privi lung plicul, 
apoi pe el. 

-Chiar ţi-ai terminat cartea. 

El își afundă mâna în păr. 

- les o vreme. Poţi... Dacă doreşti, poţi citi asta. 

Ea luă plicul cu foarte mare grijă. 

- Eşti sigur? Ştiu că eu team obligat. Poate... 

-Să nu vinzi drepturile editoriale cât sunt plecat. În- 
cercă să zâmbească, dar nu reuși. Asta este doar pentru 
tine, Flower. Pentru nimeni altcineva, 

- Ce vrei să spui? 

- Exact ce am spus. Am scris-o pentru tine. Doar pen- 
tru tine. 

Ea nu înţelegea. Cum putea el să își fi petrecut ul- 
timele trei luni distrugându-se pentru un manuscris 
pe care numai ea avea să îl citească? Un manuscris pe 
care el nu intenţiona să îl vadă publicat? Încă o dată, 
se gândi la fetiţa care purta o cămașă cu rațe galbene. 
Nu putea fi decât o singură explicație. Conţinutul era 
prea incriminant. Simţi că i se face greață. 

El se întoarse cu spatele. Îi auzi pașii trecând prin 
bucătărie. leşi pe aceeași ușă pe care menajera o folosise 
cu atât de puțin timp în urmă. Fleur își luă cafeaua, 

merse la fereastră şi privi lung spre seara de lavandă. El 
scrisese de două ori despre masacre: mai întâi, o versi- 
une fictivă în Eclipsa unei dimineţi de duminică şi, acum, 
povestea adevărată din paginile închise în plicul maro- 
niu. Se gândi la cele două feţe ale lui Jake Koranda. Faţa 
brutală a lui Bird Dog Caliber și cea sensibilă a drama- 
turgului care explora condiția umană cu atât de multă 
înţelegere. Întotdeauna ea crezuse că Bird Dog era cea 
falsă, dar acum se întrebă dacă nu cumva se înşelase, așa 
cum de înșelase cu privire la atât de multe alte lucruri 
legate de el. 

Trecu multă vreme înainte să se poată hotări să ia 
plicul maroniu și să scoată manuscrisul. Se așeză într-un 
fotoliu aproape de ferestre, aprinse lumina şi începu 
să citească. 


Jake driblă către coșul de baschet de lângă garaj și 
încercă să dea o lovitură de sus, dar tălpile ghetelor sale 
alunecară pe beton, iar mingea lovi cercul. Pentru o cli- 
pă, se gândi să intre să își ia tenișii, dar nu putea îndura 
să o vadă citind. 

Își băgă mingea sub braţ şi merse către zidul de piatră 
care mărginea dealul. Își dori să fi avut cu el un bax de 
bere mexicană, dar nu avea să intre în casă pentru a-l 
lua. Nu avea să se apropie de ea. Nu putea îndura să 
vadă deziluzia ei pentru o a doua oară. 

Se sprijini de pietrele aspre. Ar fi trebuit să născo- 
cească o altă modalitate de a pune capăt situației dintre 
ei, una care să-l fi ferit de dezgustul ei. Durerea era prea 
ascuțită pentru a fi îndurată, așa că îşi imagină zgomo- 
tul mulțimii în capul lui. Se imagină în mijlocul terenu- 
lui de la Philadelphia Spectrum, purtând echipamentul 
celor de la Seventy-Sixers, cu numărul șase scris pe 
piept. Doc. 

Doc... Doc... Încercă să își oblige mintea să născoceas- 
că imaginea, dar aceasta refuza să ia formă. 

Se ridică şi merse cu mingea din nou în spatele gara- 
jului, la coşul de baschet. Începu să dribleze. Era Julius 

Erving, un pic mai lent decât de obicei, dar tot un uriaș, 
tot zburând... Doc. 

În schimbul urletelor mulțimii, auzi un alt fel de mu- 
zică ce îi cânta în cap. 


În casă, orele trecură rapid, şi grămada de pagini 
aruncate ale manuscrisului crescu la picioarele lui 
Fleur. Părul îi alunecase din piepteni, iar spatele o du- 
rea din cauza faptului să stătuse atâta vreme în aceeași 
poziție. Ajungând la ultima pagină, nu își mai putu re- 
ţine lacrimile. 


Când mă gândesc la Vietnam, mă gândesc la mu- 
zica aceea care se auzea tot timpul. Otis... Rolling 
Stones... Wilson Pickett. Cel mai mult, mă gândesc 
la Creedence Clearwater și la luna lor prevestitoare 
de rele răsărind deasupra acelui ţinut dur. Se auzea 
Creedence când m-au îmbarcat în avionul din Saigon 
ca să merg acasă şi, în timp ce îmi umpleam plămânii cu 
acea ultimă inspirare a aerului încărcat de muson și 
plin de droguri, am ştiut că luna rea mă spulberase. 
Acum, cincisprezece ani mai târziu, o face încă. 

Fleur îl găsi pe Jake lângă garaj, așezat pe jos dinco- 
lo de zona în care ajungeau luminile reflectoarelor. Era 
sprijinit de un zid, cu o minge de baschet în poală, și 
arăta ca şi cum trecuse prin focurile iadului, lucru care 
nu era foarte departe de adevăr. Ea îngenunche lângă 
el. El o privi lung, cu chipul impasibil, provocând-o să 
arate milă față de el. 

-Nu vei şti niciodată cât de mult m-ai speriat, zise 
ea. Uitasem de tine și de metaforele tale afurisite. Toată 
vorbăria aia despre masacre şi despre fetiţa în cămașă cu 
rățuște galbene... Mi te-am imaginat ştergând de pe fața 
pământului un sat plin de civili inocenți. M-ai speriat 


Flacăra pasiunii 393 


atât de tare... Era ca și cum nu puteam da crezare propri- 
ilor instincte în ceea ce te privește. Am crezut că ai fost 
parte dintr-un masacru dezgustător. 

- Am fost. Acel întreg război nenorocit a fost un ma- 
sacru. 

- Vorbind metaforic, poate, dar eu am o minte puţin 
mai prozaică. 

- Atunci, trebuie să fi fost ușurată când ai aflat ade- 
vărul, zise el cu amărăciune. John Wayne și-a încheiat 
cariera militară într-un salon de psihiatrie, îmbuibat 
cu medicamente, pentru că nu a putut să suporte 
consecinţele. 

Asta era. Secretul care îl chinuia. Motivul pentru care 
ridicase niște ziduri imposibil de trecut în jurul său. Se 
temea că lumea avea să afle că fusese sfâşiat, 

-Nu erai John Wayne. Erai un puști în vârstă de do- 
uăzeci și unu de ani din Cleveland, care nu avusese prea 
multe șanse în viaţă și văzuse prea multe. 

- Am luat-o razna, Flower. Nu înţelegi asta? Urlam 
la tavan. 

-Nu are importanţă. Nu se poate să le ai pe toate. 
Nu poți scrie piese minunate și sensibile care privesc în 
sufletele oamenilor și să nu te aștepți să fii sfâşiat când 
vezi oameni care suferă. 

-O mulţime de tipi au văzut aceleași lucruri, dar nu 
au luat-o razna. 

-O mulțime de tipi nu erau tu. 

Întinse mâna, dar, înainte ca ea să îl poată atinge, el 
se ridică și se întoarse cu spatele către ea. 

- Am reușit să îţi trezesc toate instinctele de apărare, 
nu-i așa? Vorbele o biciuiră cu batjocura lor. Te-am făcut 
să îţi fie milă de mine. Crede-mă, nu asta intenționam. 

Se ridică și ea, dar de data aceasta nu încercă să îl 
atingă. 

- Când mi-ai dat manuscrisul, ar fi trebuit să îmi spui 
că nu voiai să reacționez la el. Te aşteptai să răspund ca şi 
cum tocmai am văzut unul dintre filmele tale idioate cu 
Caliber? Nu pot face asta. Nu îmi place să te privesc 

cum ciuruiești oamenii cu gloanţe. Îmi placi mult mai 
mult ghemuit pe patul acela de spital, urlând din toată 
inima pentru că nu erai capabil să împiedici cele întâm- 
plate în sat. Durerea ta m-a făcut să sufăr alături de tine 
şi, dacă nu poţi face față acestui lucru, atunci nu ar fi 
trebuit să îmi dai cartea. 

În loc să îl liniştească, vorbele ei părură să îl facă şi 
mai furios. 

- La dracu’, nu ai înţeles absolut nimic. 

Plecă mânios, iar ea nu îl urmă. Asta era despre el, nu 
despre ea. Își croi drum până la piscină și se dezbrăcă în 
slip şi sutien. Tremurând de frig, privi în apa întunecată 
și respingătoare. Apoi, plonjă. Apa glacială îi tăie răsu- 
flarea. Înotă până în capătul îndepărtat și se răsuci ca să 
plutească pe spate. Rece... suspendată... în aşteptare. 

Simţi o milă adâncă și dureroasă pentru băiatul care 
fusese el, crescut fără urmă de delicateţe de către o 
mamă care era prea obosită şi prea mânioasă din cauza 
nedreptății vieţii ei pentru a-i da copilului său dragostea 
de care acesta avea nevoie. El căutase un tată în bărbaţii 
care frecventau barurile din proximitatea casei lui. Une- 
ori, găsea câte unul; alteori, nu. Ea se gândi la ironia 
bursei pentru facultate pe care acesta o primise - nu 

_pentru mintea lui frumoasă şi sensibilă, ci pentru un coș 
marcat neiertător. 

Plutind în apa înghețată, se gândi la căsătoria lui cu 
Liz. Continuase să o iubească mult timp după ce rela- 
ţia lor luase sfârșit. Cât de caracteristic pentru el. Jake 
nu îşi dăruia cu ușurință dragostea, dar, odată ce o 
făcea, nici de retras nu şi-o retrăgea cu ușurință. Fusese 
amorțit de durere când se înrolase în armată și încer- 
case zadarnic să se distragă cu războiul, moartea şi dro- 
gurile. Nu îi păsase dacă supraviețuia, şi o înspăimânta 
să se gândească la cât de nesăbuit fusese el. Fiindcă nu 
fusese capabil să împiedice ceea ce se petrecea în sat, 
cedase. Și, în ciuda tuturor acelor luni lungi petrecute 
în spitalul pentru veterani de război, nu se recuperase 
niciodată cu adevărat. 

Privind cerul nopţii, avu impresia că înţelegea 
motivul. 

- Apa este rece. Mai bine ai ieși. 

Stătea în picioare la marginea piscinei, postura ne- 
fiindu-i nici prietenoasă, nici neprietenoasă. Avea o 
bere într-o mână. Un prosop de plajă portocaliu atârna 
în cealaltă. 

- Nu sunt gata. 

El ezită, apoi duse prosopul și berea pe un şezlong. Ea 
cercetă norii care goneau deasupra capului său. 

- De ce m-ai învinuit pentru blocajul tău? 

- Problema a început când te-am întâlnit. Până să 
apari tu, totul era în regulă. 

- Ai idee de ce? 

-Am câteva. 

- Ai vrea să le împărtăşeşti? 

- Nu în mod deosebit. 

Își trase picioarele sub ea și începu să calce apa. 

-Îți voi spune eu de ce nu puteai scrie. Luam cu 
asalt fortul. Spărgeam zidurile acelea. Le-ai construit 
groase şi puternice, dar această puștoaică caraghioasă 
de nouăsprezece ani care te mânca din priviri le putea 
dărâma la fel de iute pe cât puteai tu să le ridici. Erai 
speriat de moarte că, odată ce acele ziduri primeau pri- 
ma lor lovitură, nu aveai să fii niciodată în stare să le 
clădești la loc. 

- Faci să pară mai complicat decât a fost. Nu am putut 
scrie după ce ai plecat pentru că m-am simțit vinovat, 
atâta tot, şi amândoi știm că nu a fost vina ta. 

- Nu! Înaintă prin apă până când picioarele îi atin- 
seră fundul piscinei. Nu te-ai simţit vinovat. Asta este 
o laşitate. Simţea un nod în gât. Nu te-ai simțit vino- 
vat, pentru că nu aveai nimic pentru care să te simţi 
vinovat. Ai făcut dragoste cu mine pentru că m-ai dorit, 
ba chiar mă iubeai puţin. Un nod dureros făcea să îi fie 
greu să respire. Trebuie să mă fi iubit, Jake. Nu aș fi pu- 
tut genera toate sentimentele acelea de una singură. 

- Nu ştii nimic despre ce simţeam. 

Stătea tremurând în apă, cu lănţișorul cu floarea lipit 
de piele. Dintr-odată, văzu totul atât de clar, încât se 
minună că nu înțelesese mai devreme. 

- Asta este despre masculinitate. Despre nimic altce- 
va. Cu Eclipsa unei dimineţi de duminică, scriitura ta de- 
venise prea revelatoare de sine, și, în plus, am apărut şi 
eu în același timp, şi toate semnalele tale de alarmă s-au 
pornit. Nu ai încetat să scrii din cauza mea. Te-ai oprit 
pentru că te-ai temut să nu cumva să scoţi și alte straturi. 
Nu voiai să ştie cineva că tipul dur de pe ecran - indivi- 
dul dur care a trebuit să devii - nu era nici pe departe 
apropiat de bărbatul adevărat. 

- Parcă ai fi psiholog. 

Dinţii începuseră să îi clănțăne, făcând ca vorbele ei 
să iasă în rafale scurte și întrerupte: 

- Chiar și atunci când glumeşti despre imaginea ta pe 
ecran, faci subtil cu ochiul. Ca și cum ai spune: „Hei, 
oameni buni, sigur că este doar un rol, dar cu toţii știm 
că sunt un bărbat dat dracului“. 

— Astea sunt prostii. 

- Ai început să faci pe durul încă de când erai copil. 
Dacă nu ai fi făcut-o, ai fi fost înghițit de străzile acelea 
din Cleveland. Dar, după o vreme, ai început să crezi 
că așa erai cu adevărat, acest bărbat care putea face față 
oricărui lucru. Un bărbat ca Bird Dog. Urcă treptele, 
tremurând când aerul o lovi. Bird Dog este exact cine 
dorești să fii: o persoană moartă emoțional. Care nu 
simte niciodată durerea. Un bărbat aflat în siguranță. 

- Spui numai prostii! _ 

Sticla de bere lovi cu putere masa. În loc să accepte că 
nu era invulnerabil, el se dezlănțuia împotriva celei mai 
apropiate ţinte. Ea. Fleur se apucă de bară, cu umerii 
ghemuiţi de frig şi cu pieptul strâns de suferinţă. 

- Bird Dog nu este nici pe jumătate bărbatul care ești 
tu. Nu poți vedea asta? Faptul că ai cedat este un semn 


de umanitate, nu de slăbiciune. 
- Aiureli! 

Dinţii ei clănțăneau atât de tare, încât abia putea să 
vorbească. 

- Dacă vrei să te vindeci, mergi înăuntru și citește-ți 
afurisita de carte! 

-Al naibii de greu de crezut cât de mult te înșeli. 

- Citeşte4i cartea și încearcă să simţi un pic de com- 
pasiune pentru copilul acela amărât și curajos care a 
avut nervii zdruncinați... 

El sări de pe scaun, alb de furie. 

- Ai ratat întreaga idee! Nu înţelegi! Nu ai văzut ce se 
află chiar sub nasul tău. Asta nu este despre milă! 

- Citeşte-ţi cartea! strigă ea în noaptea rece. Citeşte 
despre copilul care nu a avut nici o persoană pe lume 
căreia să îi pese de el măcar cât negru sub unghie! 

-De ce nu înţelegi? strigă el. Nu este vorba despre 
milă! Este vorba despre dezgust! Lovi cu piciorul un 
scaun care îi stătea în cale şi îl trimise bucăţi în pisci- 
nă. Vreau ca tu să simți dezgust și să ieși dracului din 
viaţa mea! 

Porni ca o furtună către casă, și porțile mănăstirii se 
trântiră din nou în faţa ei, pentru a mia oară. El plecase 
la fel cum făcuseră cu toţii, lăsând-o abandonată, înfri- 
gurată și singură. Se lăsă pe ciment, tremurând și sim- 
ţindu-se amorțită. Cedrii vechi din jurul casei gemură. 
Apucă prosopul de plajă portocaliu şi se înfășură în el. 
Apoi, își odihni capul pe perna din hainele ei distruse 
şi se făcu covrig. În cele din urmă, își permise să plângă 
până când rămase fără lacrimi. 


Jake stătea lângă fereastra din sufrageria întunecată 
şi privea în jos la Fleur, care stătea prăbușită pe mar- 
ginea piscinei. Era o creatură minunată și strălucitoa- 
re de lumină şi bunătate, iar el o târâse în iad. Ceva 
iute şi ascuțit îi sfâşie dosul pleoapelor. Voia să ia dure- 
rea ei și să o facă a lui. Dar nu merse la ea - nu își per- 
mise să meargă. Îi dăduse cartea. O scrisese doar pentru 
ea, pentru ca ea să înțeleagă motivul pentru care el nu 
îi putea oferi tot ceea ce dorea el să îi dăruiască, tot 

ce merita acea făptură splendidă, tot ce el era prea 
slab - ori nevrednic - să îi dăruiască. 

Își aminti de noaptea în care o surprinsese uitându-se cu 
Kissy la Butch Cassidy. Redford nu ar fi sfârșit pe un pat 
de campanie ghemuit ca un fetus. Doc nu ar fi cedat. Şi 
nici Bird Dog. Cum putea ea să iubească un bărbat care 
sfârșise ca el? 

Se întoarse cu spatele la fereastră. Nu ar fi trebuit să o 
aducă aici, nu ar fi trebuit să o accepte din nou în viața 
lui, nu ar fi trebuit să o iubească atât de al naibii de mult. 
Dacă învățase ceva până acum, învățase că nu era făcut 
pentru dragoste. Dragostea îi dărâma apărarea de care 
avea nevoie ca să treacă peste fiecare zi. Pentru că ea în- 
săși era atât de puternică, ea refuza să accepte faptul că 
el era slab. Ceilalți băieți nu cedaseră, dar el da. 

Ea împrăștiase paginile de manuscris în jurul fotoliu- 
lui pe care citise, iar el o putu vedea în mintea sa șezând 
acolo, cu picioarele îndoite sub ea şi cu fața aceea mare 
şi frumoasă încreţită de concentrare. Merse până la fo- 
toliu și îngenunche ca să adune paginile. Avea să facă 
un foc şi să le ardă înainte de a merge la culcare. Erau 
ca gtenade vii aflate în jur, și nu putea dormi până când 
nu le distrugea, pentru că, dacă altcineva în afara lui 
Fleur afla vreodată ce se afla în ele, putea la fel de bine 
să își pună un pistol la tâmplă și să își zboare creierii. 

Merse din nou la fereastră. Ea era acum liniștită. Poa- 
te că adormise. El așa spera. 

Se reîntoarse la fotoliul în care șezuse ea, iar ochii îi 
căzură pe pagina de deasupra. O ridică şi îi studie pu- 
nerea în pagină, calitatea scrisului și faptul că depăşise 
prea mult marginea din dreapta. Cercetă toate lucrurile 
acestea scoase din context și lipsite de importanţă, apoi 
începu să citească. 


Capitolul unu 


Totul în Vietnam era o capcană. Un pachet de ți- 
gări, o brichetă, ambalajul unei bomboane — toate lu- 
crurile acelea îţi puteau exploda în faţă. Dar nu ne-am 

așteptat la nimic altceva în afară de un alt trup mic 
mort când am văzut bebelușul zăcând la marginea dru- 
mului în afara orașului Quang Tri. Cine şi-ar fi putut 
imagina vreodată că cineva ar pune o bombă în trupul 
unui bebeluş? Era violarea supremă a inocenţei... 


Cândva în timpul nopţii, Jake o duse înăuntru. Îi lovi 
capul încercând să o treacă prin ușa camerei de oaspeţi 
şi înjură, dar, când o întinse pe pat și îi şopti noapte 
bună, ea auzi o tandreţe îngrozitoare care o făcu să se 
prefacă adormită. „Nesincer emoțional.“ Aşa i-l catalo- 
gase lui Kissy, şi avusese dreptate. Avusese parte de des- 
tulă durere în viaţa ei, şi acum se proteja. Devenise prea 
greu de îndurat să iubească un bărbat care se învârtea în 
jurul inimii ei ca una dintre mingile sale. 

În dimineaţa următoare, devreme, îl găsi adormit pe 
una dintre canapele, cu gura ușor deschisă și braţul în- 
gropat în mormanul de pagini de manuscris împrăștiate 
pe podea sub el. Găsi cheia Jaguarului lui și aruncă totul 
în geanta ei de voiaj, cât putu de în linişte. Camioneta 
lui era parcată în garaj, așa că nu îl lăsa izolat. 

Mașina porni imediat. Când o băgă în marșarier și 
ieşi în alee, soarele dimineţii îi bătu fix în ochi. Aceștia 
îi erau încă umflați de noaptea trecută. Băgă mâna în 
geantă, căutându-şi ochelarii de soare. Drumul era ab- 
rupt și desfundat. Jake și nesiguranța sa. Făcuse apropi- 
erea de casă aproape imposibilă, doar pentru a-și apăra 
intimitatea prețioasă și stupidă. 

Începu să înainteze lent de-a lungul drumului. O miş- 
care în oglinda retrovizoare îi atrase atenţia. Era Jake, 
care alerga spre mașină. Cămașa îi ieșise din pantaloni, 
părul îi era ridicat pe o parte a capului și arăta ca şi cum 
ar fi vrut să ucidă pe cineva. Nu putea auzi ce striga el. 
Probabil, era mai bine așa. 

Apăsă acceleraţia, luă prea repede următoarea curbă 
şi simţi cum fundul mașinii atinse șanțul de pe margi- 
nea drumului. Compensă întorcând brusc volanul către 

dreapta. Jaguarul derapă. Înainte să se poată redresa, 
roata din față se blocase într-un şanţ. 

Opri motorul şi își odihni braţul pe volan, așteptân- 
du- pe Jake cu mânia lui, ori pe Jake cu glumiţele lui, 
ori pe Jake și orice altă faţadă pe care avea el să hotă- 
rască să arunce între ei. De ce nu o putea lăsa să plece? 
De ce nu puteau urma, în sfârșit, calea cea mai uşoară? 

Ușa din partea șoferului se deschise, dar ea nu se miş- 
că. Respirația lui se auzea la fel de neregulată ca a ei în 
noaptea aceea de 4 Iulie din urmă cu șase luni. Îşi ridică 
pe nas ochelarii de soare. 

- Nu ţi-ai luat medalionul. Vocea lui era mai striden- 
tă decât de obicei. Își drese glasul. Aş vrea să îţi iei me- 
dalionul, Flower. 

Pandantivul cu zoreaua îi alunecă în poală. Simţi căl- 
dura metalului de la faptul că el îl strânsese în mână. 
Privi drept înainte prin parbriz. 

- Mulţumesc. 

- L-am... L-am făcut special pentru tine. Își drese din 
nou glasul. Tipul acesta pe care îl ştiu. Lam făcut un 
desen în creion. 

- Este minunat. 

Vorbi politicos, ca şi cum abia îl primise. Totuși, nu 
se uită la el. Picioarele lui se mișcară pe pietriș. 

-Nu vreau să pleci, Flower. Toată treaba de azi-noapte... 

Glasul lui era răgușit, ca și cum era pe cale să răcească. 

-Îmi pare rău. 

Ea nu voia să plângă, dar efortul o costă, iar vorbele 
ei sunară la fel de sparte cum îi era şi inima. 

- Nu pot... nu pot să mai îndur. Lasă-mă să plec. 

El respiră neregulat, 

- Am făcut ce ai spus. Am citit cartea. Ai... Ai avut 
dreptate. Eu... Eu am fost încuiat în mine însumi pen- 
tru prea multă vreme. Temător. Dar, când am mers 
aseară să te iau de lângă piscină... Dintr-odată, am știut 
că eram mult mai îngrozit de gândul de a te pierde 
decât am fost de orice s-a întâmplat în urmă cu cinci- 
sprezece ani. 

Se întoarse, în sfârșit, să îl privească, dar fără să îi 
întâlnească ochii. Își scoase ochelarii de soare şi îl auzi 
dregându-şi din nou glasul și își dădu dintr-odată seama 
că el plângea. 

- Jake? 

-Nu te uita la mine. 

Ea se întoarse cu spatele, apoi însă mâinile lui erau 
pe braţele ei, iar el o trăgea afară din mașină. O strânse 
la piept atât de tare, încât ea abia mai putea să respire. 

- Nu mă părăsi. Spuse cuvintele suspinând. Am fost 
singur atâta vreme... toată viaţa mea. Nu mă părăsi. 
Doamne, te iubesc atât de mult. Te rog, Flower. 

Îl simți cum se prăbușea. Toate zidurile de protecție 
pe care şi le construise în jurul lui se prăbușeau. Ea avea, 
în sfârșit, ceea ce își dorise: pe Jake Koranda cu toate 
emoțiile dezgolite. Pe Jake îngăduindu-i să vadă ceea ce 
nu arătase niciodată nimănui. lar asta îi frânse inima. 

li acoperi lacrimile cu gura ei, înghițindu-i-le, fä- 
cându-le să dispară. Încercă să îl vindece cu atingerea 
ei. Voia să îl facă din nou întreg, la fel de întreg cum 
era ea. 

- Este în regulă, cowboy, şopti ea. Este în regulă. Te 
iubesc. Doar să nu mă mai ţii la distanţă. Pot îndura 
orice, numai asta nu. 

El își cobori privirea asupra ei, cu ochii înroșiți şi toa- 
tă aroganţa înlăturată. 

- Dar tu? Tu cât timp mă vei ține la distanță? Când 
mă vei accepta? 

- Nu ştiu ce... 

Se întrerupse și își lipi obrazul de al lui. Zidurile lui 
nu erau cu nimic mai diferite de ale ei. Toată viaţa, ea 
încercase să își găsească valoarea personală în opiniile 
altora: ale călugărițelor de la mănăstire, ale Belindei și 
ale lui Alexi. lar acum, era vorba despre afacerea ei. Da, 
voia ca agenţia ei să aibă succes, dar, dacă dădea greș, ea 
nu înceta să fie o persoană. Nu era nimic în neregulă 
cu ea. Fusese doar o victimă a prejudecăţilor ei la fel de 
mult ca Jake. 

„Încearcă să ai un strop de compasiune pentru copi- 
lul care ai fost“, îi spusese lui. Poate sosise vremea să își 
asculte propriul sfat și să simtă un pic de compasiune 
față de copilul înspăimântat care fusese ea. 

- Jake? 

El mormăi ceva lipit de gâtul ei. 

-Va trebui să mă ajuţi, spuse ea. 

El îşi afundă degetele în părul ei, și se sărutară des- 
tul cât să piardă noțiunea timpului. Când, în cele din 
urmă, se îndepărtară unul de celălalt, el îi spuse: 

-Te iubesc, Flower. Hai să scoatem mașina asta de 
aici și să mergem până la apă. Vreau să privesc oceanul 
şi să te ţin în braţe şi să îți spun tot ce am vrut să spun 
de atât de multă vreme. Şi cred că şi tu ai să îmi spui 
unele lucruri. 

Fleur se gândi la toate lucrurile pe care trebuia să i le 
spună. Despre mănăstire și despre Alexi, despre Belinda 
şi Errol Flynn, despre anii ei pierduţi şi despre ambițiile 
ei. Aprobă din cap. 

Reușiră să pună mașina din nou pe drum. Jake con- 
duse și, când își începură târâșul lent de-a lungul dru- 
mului, el îi luă mâna și îi sărută vârfurile degetelor. Ea 
zâmbi, apoi se trase înapoi cu blândeţe. În geanta ei se 
afla o pudrieră cu o oglinjoară. O deschise și începu 
să îşi studieze chipul. 

Ceea ce văzu i se păru neliniștitor şi tulburător, dar 
nu se feri, așa cum o făcuse atâţia ani. În schimb, își pri- 
vi îndelung reflexia şi încercă să își cerceteze trăsăturile 
cu inima, nu cu mintea. 

Chipul ei făcea parte din ea. Poate că era prea mare 
ca să se potrivească propriei definiţii despre frumuseţe, 
dar văzu inteligenţă în reflexia ei, sensibilitate în ochi 
și umor în gura ei largă. Era o faţă bună. Echilibrată. Îi 
aparținea, iar asta o făcea să fie bună. 

- Jake? 

- Mm? 

- Chiar sunt drăguță, nu-i aşa? 

El o privi și zâmbi larg, cu o glumiţă gata să îi iasă de 
pe buze. Însă îi văzu expresia, şi zâmbetul îi dispăru. 

-Cred că eşti cea mai frumoasă femeie pe care am 
văzut-o vreodată, spuse el simplu. 

Ea oftă şi se lăsă pe spate în scaunul ei, cu un zâmbet 
satisfăcut pe chip. 


Motociclistul aşteptă până când Jaguarul dispăru pe 
după curbă înainte să iasă din tufișuri. Își ridică apoi 
casca și cercetă drumul. După aceea, se îndreptă către 
casa în consolă. 


capitolul 27 


Reveniră o oră mai târziu, tremurând de frig în urma 
plimbării lor pe plajă, bătând câmpii și sărutându-se 
tot timpul. Jake aprinse focul și aşeză o pătură în faţa 
lui. Se dezbrăcară unul pe altul și făcură dragoste - în- 
cet și cu tandreţe. El o încălecă. Ea, pe el. Părul ei îi în- 
vălui pe amândoi. Apoi, arseră ceremonios manuscrisul 
lui şi, în timp ce o pagină după alta lua foc, Jake păru 
să întinerească. 

- Cred că acum pot uita. 

Ea își odihni capul pe umărul lui gol. 

-Nu uita. Trecutul tău va fi întotdeauna parte din 
tine, și nu e nimic de care să îți fie ruşine. 

El luă vătraiul și împinse înapoi în flăcări o pagină 
scăpată, dar nu spuse nimic, iar ea nu îl forță. Avea ne- 
voie de timp. Deocamdată, era destul că putea vorbi cu 
ea despre ce se întâmplase. 

Ea sună la birou şi îi spuse lui David că avea nevoie 
de câteva zile libere. 

- Era şi timpul să îţi iei o vacanţă, zise acesta. 

Ea și Jake se retraseră departe de lume. Fericirea lor 
era luminoasă, iar actul lor de dragoste tandru și pasio- 
nat îi umplea pe amândoi de un sentiment de uimire. 

În a treia lor dimineaţă împreună, ea stătea lungită 
în pat purtând doar un tricou, când el ieși din baie în- 
făşurat într-un prosop. Ea se sprijini de tăblia cu piele 
de căprioară. 

- Hai să mergem să călărim. 

-Nu este nici un loc bun de călărie pe aici. 

-Ce vrei să spui? Este un grajd la nici zece kilo- 
metri distanță. Am trecut ieri pe lângă el, când am 
ieşit la plimbare cu maşina. Nu am mai urcat pe un cal 
de luni bune. 

El luă o pereche de blugi şi păru să îi cerceteze de 
cute, lucru de care ea știa foarte bine că lui nu îi păsa 
absolut deloc. 

- De ce nu mergi singură? Am câte ceva de lucru. Şi 
apoi, sunt nevoit să călăresc tot timpul. Ar fi ca şi cum 
mi-aş petrece concediul muncind ca de obicei. 

-Nu va fi amuzant fără tine. 

-Tu eşti cea care a spus că trebuie să ne obișnuim să 
stăm departe unul de altul. 

Se împiedică de tenișii ei. Ea îl cercetă mai îndea- 
proape. Era agitat, şi o suspiciune scandaloasă o lovi. 

- Câte filme western ai făcut? 

-Nu ştiu. 

- Încearcă să ghiceşti. 

- Cinci... șase. Nu ştiu. 

Păru să capete c din senin o reticență î în a-și da proso- 
pul jos în fața ei. Înhăţându-și blugii, îi luă cu el înapoi 
în baie. 

-Ce zici de... şapte? strigă ea veselă. 

- Da, poate. Da, cred că așa este. 

Îl auzi dând drumul robinetului, şi apoi sunetele 
unei frecări zgomotoase a dinţilor. În cele din urmă, 
își făcu din nou apariţia - cu pieptul gol, fermoarul 
blugilor încă deschis și o urmă de pastă de dinţi în 
colțul gurii. 

Ea îi oferi cel mai politicos zâmbet al ei. 

- Șapte filme western, zici? 

El se chinui cu fermoarul. 

- În. 

-O groază de timp petrecut în șa. 

-Al naibii fermoar este înţepenit. 

Ea încuviinţă gânditor din cap. 

-O groază de timp în şa. 

-Cred că este stricat. 

- la spune-mi. Ţi-a fost întotdeauna teamă de cai sau 
este o treabă recentă? 

El îşi ridică iute capul. 

- Da, sigur. Da, sigur. 

Ea nu rosti o vorbă. Zâmbi doar. 

- Mie? Să îmi fie frică de cai? 

Ea nu scoase o vorbă. O altă smucitură a fermoarului. 

- Da' multe mai știi. Era hotărât să încheie discu- 
ţia. Ba chiar reuși să arunce un zâmbet potrivit de 
arţăgos. Zâmbetul ei deveni şi mai dulce. În cele din 
urmă, el își cobori capul. Nu aș spune exact că mi-e 
teamă, mormăi. 

- Dar ce anume ai spune, mai exact? gânguri ea. 

- Pur şi simplu, nu ne înțelegem, atâta tot. 

Ea slobozi un hohot de râs şi se prăbuși înapoi 
pe pat. 

- Îşi este frică de cai! Bird Dog se teme de cai! Va 
trebui să fii sclavul meu pentru totdeauna. Te pot şan- 
taja cu asta pentru tot restul vieții tale. Masaje, mâncare 
gătită, sex cu perversiuni... 

El păru rănit. 

- Îmi plac câinii. 

- Chiar aşa? 

-Şi ăia mari. 

- Serios? 

- Rotweilleri. Ciobăneşti. Bullmastiff. Cu cât este 
mai mare un câine, cu atât îmi place mai mult. 

-Sunt impresionată. 

- La naiba, așa și trebuie. 

- Foarte impresionată. Începusem să cred că eşti mai 
degrabă genul căruia îi place Chihuahua. 

- Ai înnebunit? Fraierii ăia mușcă. 

Ea izbucni în râs și se aruncă în braţele lui. 

În ultima lor zi împreună, ea se lungi și își puse capul 
în poala lui, gândindu-se la cât de mult nu voia să zboa- 
re acasă singură, dar Jake trebuia să rămână în Califor- 
nia pentru câteva săptămâni, ca să se ocupe de treburile 
pe care le neglijase cât timp își scrisese cartea. 

El făcu un penel dintr-o șuviţă din părul ei. 

- Mă gândeam... Îi plimbă bucla peste buze. Ce zici - 
ce crezi că s-ar întâmpla... Îi pictă un obraz. Ce ar fi 
dacă... ne-am căsători? _ 

Ea fu copleșită de un val de fericire. Își înălță capul. 

- Serios? 

- De ce nu? 

Bula ei de fericire lunecă în lături destul cât să lase la 
iveală o minusculă lumină galbenă, de avertizare. 

- Cred... cred că este prea curând. 

- Ne cunoaștem de șapte ani. Nu este tocmai rapid. 

-Dar nu am fost împreună timp de şapte ani. 
Nici unul din noi nu își poate permite să dea greș în 
asta. Suntem prea ușor de rănit. Şi trebuie să fim abso- 
lut siguri. 

- Nu aș putea fi mai sigur de-atât, 

La fel şi ea. În același timp însă... 

- Hai să ne acordăm o șansă de a vedea cum ne pu- 
tem descurca cu distanța pe care o presupun carierele 
noastre - cum ne descurcăm cu momentele dificile care 
ne vor apărea în cale. 

- Credeam că e de presupus ca femeile să fie roman- 
tice. Ce s-a întâmplat cu impulsul şi pasiunea? 

- Sunt la deschiderea în Vegas a unui spectacol deal 
lui Wayne Newton. 

-Ce gură mate ai! Se lăsă peste ea şi începu să îi muş- 
te ușor buza de jos. Hai să facem ceva în legătură cu 
treaba asta. 

Gura lui se mută pe unul din sânii ei, iar ea își spuse 
că avusese dreptate să nu se căsătorească în grabă cu el. 
Amândoi avuseseră parte de revelații importante despre 

ei înșiși în weekendul acesta, şi aveau nevoie de timp să 
se acomodeze. 

Dar mai era un motiv, O mică parte din ea încă nu 
avea încredere deplină în Jake, iar ea nu mai putea îndu- 
ra să fie din nou abandonată. 

Sărutările lui coborâră din ce în ce mai jos, simţurile 
ei luară foc şi lumea se stinse în jurul lor. 


Succesul dădea naștere succesului, și acum, când nu 
mai era atât de important, tot ceea ce atingea ea părea 
să se transforme în aut. Renegociase contractul Oliviei 
Creighton pentru Dragon's Bay, apoi semnase cu unul 
dintre cei mai promițători actori din noul val de actori 
de la Hollywood. Filmul lui Kissy mergea fantastic de 
bine în Londra, albumul celor de la Rough Harbor 
primea genul de difuzare care semnala un succes mare, 
iar comenzile curgeau pentru creaţiile lui Michel. Ca o 
cireaşă pe tort, se întoarse într-o după-amiază de la un 
prânz de afaceri şi găsi o telegramă pe birou, al cărei 
punct esențial era: 


NE CĂSĂTORIM PE ASCUNS MÂINE LA 
PRÂNZ STOP VOL SUNA DUPĂ LUNA DE MIE- 
RE STOP CHARLIE TOCMAI MLA SPUS CAT 
DE BOGAT ESTE ÎN REALITATE STOP NU ESTE 
GROZAVĂ DRAGOSTEA 


Fleur izbucni în râs şi se lăsă pe spate în scaunul ei. 
Într-adevăr, nu era grozavă dragostea? 

Jake zbură din Los Angeles pentru un weekend lung 
de sex, conversaţie și râsete, dar trebui să se întoarcă 
pentru a face câteva dublaje. Fleur vorbea cu el de două 
sau de trei ori pe zi, uneori şi mai des. E] suna de îndată 
ce se trezea de dimineaţă, iar ea suna înainte să meargă 
noaptea la culcare. 

- Asta este bine, zise ea. Din moment ce nu ne putem 
atinge unul pe celălalt, învăţăm să relaţionăm la nivel 
mai cerebral. 

Răspunsul lui fu tipic lui Koranda: 

- Termină cu aiurelile și spune-mi ce culoare au chi- 
loţii pe care îi porţi. 

Într-o seară de vineri, spre sfârşitul lui februarie, se 
întoarse de la petrecerea de casă nouă pe care Michel și 
Damon o dăduseră pentru a sărbători mutarea în noul 
lor cuib. Chiar când deschise ușa, sună telefonul. Zâmbi 
şi răspunse. 

- Am spus că te sun eu, iubăreţule, 

- Fleur? Ah, Dumnezeule, scumpo, trebuie să mă 
ajuţi! Te rog, scumpo... 

Degetele i se strânseră în jurul receptorului. 

- Belinda? 

- Nu îl lăsa să facă asta! Știu că mă urăști, dar, te rog, 
nu îl lăsa să scape cu asta. 

- Unde ești? 

- În Paris. Am... Am crezut că am scăpat de el. Ar fi 
trebuit să îmi dau seama... 

Cuvintele ei deveniră înăbușite, și începu să suspine. 
Fleur își strânse tare ochii. 

- Spune-mi ce s-a întâmplat. 

-Şia trimis doi dintre acoliți la New York, după 
mine. Așteptau în apartamentul meu când am venit ieri 
acasă și m-au obligat să merg cu ei. Mă vor duce în Elve- 
ţia. Mă va băga la balamuc, scumpo. Pentru că am stat 
departe de tine în New York. M-a ameninţat ani de zile 
şi acum va... 

Urmă un clic neaşteptat, şi totul amuţi. 

Fleur se prăbuși pe marginea patului, cu receptorul 
strâns încă în mână. Nu îi datora nimic mamei sale. 
Belinda fusese cea care alesese să rămână căsătorită cu 
Alexi. Fusese prea atașată de lumina reflectoarelor 
pe care lumea lui le îndrepta asupra ei ca să divorțeze 
şi orice se întâmpla acum era din propria ei vină. 

Numai că... Belinda era mama ei. 

Puse receptorul înapoi în furcă și se strădui să exa- 
mineze relaţia la care evitase să se gândească pentru atâ- 
ta vreme. Amintirile momentelor petrecute împreună 

trecură prin fața ei ca paginile din manuscrisul lui Jake, 
și văzu cu alți ochi ceea ce nu fusese în stare să vadă mai 
înainte. O văzu pe mama ei așa cum era ea cu adevă- 
rat — o femeie slabă şi frivolă care dorea tot ce era mai 
bun de la viaţă, dar care nu avea nici abilitatea și nici 
puterea ori caracterul de a le obține singură. Apoi, văzu 
iubirea mamei sale - egoistă, egocentrică, împletită cu 
manipulări şi condiționări —, dar, cu toate astea, dragos- 
te. O dragoste atât de adâncă, încât Belinda nu fusese 
niciodată în stare să înţeleagă cum de Fleur se putea 
îndoi de ea. 

Își rezervă un zbor de dimineaţă spre Paris. Era prea 
devreme să îl sună pe Jake, aşa că lăsă un bilet pe biroul 
lui Riata, în care îi spunea să îl anunţe că avusese o 
afacere urgentă în afara orașului şi să nu se îngrijoreze 
dacă nu îl suna timp de câteva zile. Nu dorea ca Jake sau 
Michel să descopere unde mergea. Ultimul lucru de 
care avea nevoie era ca Jake să apară în Paris cu o pere- 
che de pistoale și un bici. lar Michel suferise destul din 
cauza indiferenței Belindei. 

Când ieși din casă, își făcu tot felul de scenarii în 
minte, unul mai urât decât celălalt. Belinda ar fi putut 
crede că aici era vorba numai despre ea, dar Fleur ştia 
mai bine. Alexi o folosea pe Belinda ca pe o momeală 
umană ca să își atragă fiica înapoi. 


Casa de pe Rue de la Bienfaisance stătea gri și tăcută 
în apusul de iarnă pariziană. Arăta la fel de neprietenoa- 
să cum și-o amintea Fleur, şi, privind pe fereastra limu- 
zinei pe care o luase de la hotel, se gândi la clipa când 
văzuse prima dată casa. Fusese atât de înspăimântată în 
ziua aceea - înspăimântată să își întâlnească tatăl, ne- 
răbdare să își vadă mama şi îngrijorată că se îmbrăcase 
nepotrivit. De data asta, cel puţin, nu trebuia să își facă 
griji în privinţa hainelor. 

Sub șalul de seară din satin şi catifea, purta ultima 
ţinută pe care Michel o crease pentru ea, o rochie mu- 
lată din catifea ca vinul, cu mâneci strâmte și partea 

de sus adânc despicată, brodată pe margini cu o ţesă- 
tură de mărgele mici, vişinii. Rochia avea tivul inegal ce 
devenea semnătura lui Michel, deasupra genunchiului 
pe o parte și alunecând până la mijlocul gambei pe cea- 
laltă, cu mărgele care accentuau diagonala. Își strânsese 
părul sus pentru seara aceea, aranjându-l mai elaborat 
decât de obicei, şi adăugase cercei de granat care îi scli- 
peau în urechi. La șaisprezece ani poate se gândise că 
era mai înțelept să apară la ușa lui Alexi într-o rochie 
simplă, dar, la douăzeci şi şase, știa mai bine. 

Un tânăr cu un costum din trei piese răspunse la ușă. 
Unul dintre acoliții la care se referise Belinda? Arăta ca 
un cioclu care se întâmpla să aibă o diplomă de la Școa- 
la de Afaceri de la Harvard. 

- Tatăl dumneavoastră vă așteaptă. 

„Pun pariu că da.“ Îi dădu pelerina de seară. 

- Aș vrea să o văd pe mama. 

- Pe aici, vă rog. 

Îl urmă în salonul din față. Încăperea era rece și goa- 
lă, singurul ornament fiind niște trandafiri albi care îm- 
pânzeau șemineul ca o jerbă funerară. Ea se cutremură. 

-Cina va fi gata imediat, anunţă cioclul. Aţi dori mai 
întâi ceva de băut? Poate niște șampanie? 

- Aş dori să o văd pe mama. 

El se întoarse ca și cum ea nu ar fi spus nimic și dispă- 
ru pe coridor. Ea se îmbrăţişă ca să se apere de răcoarea 
ca de criptă a încăperii. Sfeșnicele de pe perete aruncau 
umbre groteşti pe macabrele fresce de pe tavan. 

Era de-ajuns. Doar pentru că cioclul închisese ușa ca 
să o ţină înăuntru nu însemna că era nevoită să rămână 
aici. Tocurile pantofilor săi ciocăniră pe marmură când 
se strecură afară, pe coridor. Cu capul sus, pentru ochii 
invizibili, în drumul ei către scara principală trecu pe 
lângă tapiseriile nepreţuite de Gobelin. Când ajunse 
sus, un alt cioclu cu părul îngrijit şi cu un costum în- 
chis la culoare păși în faţă ca să o împiedice să meargă 
mai departe, 

- V-aţi rătăcit, domnişoară. 

Nu era o afirmaţie, nici o întrebare, iar ea știu că 
făcuse prima ei greșeală. El nu avea să o lase să treacă, 
iar ea nu îşi permitea o înfrângere precoce când avea 
nevoie să își păstreze toate puterile pentru lupta ei cu 
Alexi. Își reduse pierderile. 

- A trecut atât de mult de când am fost aici, încât am 
uitat cât de mare este casa. 

Se retrase în salon, unde primul cioclu aștepta să o 
conducă în sala de mese. 

O altă jerbă de trandafiri albi şi un singur serviciu 
de porțelan împodobeau masa lungă de mahon. Alexi 
începuse un război al nervilor, orchestrând totul cu gri- 
jă ca să o facă să se simtă neputincioasă. Se uită la ceasul 
cu diamant pe care i-l trimisese Jake și se prefăcu a-și 
înăbuși un căscat. 

-Sper că mâncare este decentă în seara acesta. Îmi 
este foame. 

Pe faţa lui se citi surpriza înainte să încuviințeze din 
cap și să se scuze. Cine erau aceşti bărbaţi în costumele 
lor negre şi cu maniere rigide? Și unde era Belinda? De 
fapt, unde era Alexi? 

Un servitor îmbrăcat în livrea apăru să o servească. 
Stătu singură în rochia ei de catifea ca vinul, în capă- 
tul mesei mari și sclipitoare, cu granatul și mărgelele 
lucind în lumina lumânării, și se concentră asupra ci- 
nei, părând să savureze totul, Ba chiar ceru o a doua 
porţie din sufleul de castane. La sfârșit, ceru o ceașcă 
de ceai și un coniac. Alexi putea dicta cum să își joace 
partea din jocul lor. Ea avea să determine cum și-o juca 
pe a ei. 

Cioclul apăru din nou în timp ce ea vântura băutura 
în pahar. 

- Dacă domnișoara ar dori să mă însoțească... 

Luă o altă gură, apoi își căută în geantă pudriera și 
rujul. Cioclul își exprimă nerăbdarea: 

- Tatăl dumneavoastră așteaptă. 

-Am venit aici să îmi văd mama. Închise pudriera. 
Nu am nici o treabă cu domnul Savagar, decât după 

ce voi fi vorbit cu ea. Dacă nu va permite asta, voi ple- 
ca imediat. 

Cioclul nu se așteptase la asta. Ezită și apoi încuviință 
din cap. 

- Foarte bine, vă voi conduce la domnia sa. 

- Găsesc singură drumul. 

Își băgă pudriera la loc, în geantă, trecu pe lângă el și 
ieși pe coridor, apoi urcă din nou scara cea mare. Bărba- 
tul pe care îl întâlnise mai devreme apăru în capul scării, 
dar de data aceasta nu făcu nici un efort să o oprească, 
iar ea trecu pe lângă el ca și cum ar fi fost invizibil. 

Aproape șapte ani trecuseră de când fusese pentru 
ultima oară în casa de pe Rue de la Bienfaisance, dar 
nimic nu se schimbase. Covoarele persane îi înăbușeau 
încă pașii, iar Madonele din secolul al XV-lea continuau 
să își ridice ochii spre cer din ramele lor aurite. În casa 
aceasta, timpul se măsura în secole, în vreme ce decade- 
le treceau neluate în seamă. 

Pășind pe holurile opulente și tăcute, se gândi la casa 
pe care voia să o împartă cu Jake - o casă mare și gălăgi- 
oasă, cu uși trântite, podele care scâr;âiau și balustrade 
pe care copiii puteau aluneca. O casă care să măsoare 
timpul în decade zgomotoase. Jake ca tată al copiilor 
ei... copiii lor. Spre deosebire de Alexi, Jake avea să stri- 
ge la ei atunci când se enerva. De asemenea, avea să îi 
îmbrăţișeze și să îi sărute și să se lupte cu întreaga lume 
dacă era necesar, pentru a-i ţine în siguranţă. 

De ce ezita? Să se căsătorească cu el era ceea ce își do- 
rea mai mult decât orice. Dacă asta însemna că trebuia 
să accepte ambele lui feţe - ei bine, îi cunoștea trucurile 
acum, iar el avea să descopere că nu avea să fie ușor să 
o țină la distanță. Nici el nu avea să capete tocmai un 
chilipir. Nu avea să renunţe la cariera ei și nimic nu avea 
să o determine vreodată să manifeste un interes real față 
de treburile casei. Și apoi, el nu era singurul care deve- 
nise bun la a-i ține pe oameni la distanţă. 

În răcoarea ca de criptă a casei, îndoielile ei dispăru- 
ră. Nu era nici un alt bărbat pe pământ în care să aibă 

încredere să fie tatăl copiilor ei, şi avea să îl sune în 
noaptea aceea ca să îi spună acest lucru. 

Ajunsese la camera Belindei, așa că își retrase gându- 
rile dinspre viitor ca să înfrunte prezentul. Câteva mo- 
mente trecură după ce ciocăni la ușă înainte de a auzi 
vreo mișcare. Uşa se deschise puțin, și chipul Belindei 
apăru prin deschizătură. 

- Scumpo? Vocea îi tremura, ca și cum nu o mai folo- 
sise de ceva vreme. Chiar tu ești? Sunt... Sunt un dezas- 
tru, scumpo. Nu am crezut... 

Degetele îi tremurară ca o pasăre captivă când mâna 
i se duse la obraz. 

- Nu credeai că voi veni. 

Belinda dădu la o parte o șuviță de păr care îi căzuse 
peste ochi. 

- Eu... Eu nu am vrut să mă bazez pe asta. Știu că nu 
ar fi trebuit să ţi-o cer. 

- Ai de gând să mă lași să intru? 

- Ah... Da. Da. 

Se dădu la o parte din calea ei. Când ușa se închise 
în urma sa, Fleur observă că mama ei mirosea a fum de 
ţigară în loc de Shalimar. Își aminti de strălucitoarea pa- 
săre a paradisului care obişnuia să sosească la mănăstire 
purtând un parfum atât de dulce, încât risipea imediat 
mirosul învechit al veșmintelor ponosite şi al rugăciuni- 
lor pierdute. 

Machiajul Belindei se ștersese, lăsând doar o urmă 
uleioasă de fard albastru în cutele pleoapelor. Chipul îi 
era prea palid pentru a compensa pentru halatul ei mo- 
totolit din mătase chinezească precum șofranul. Fleur 
observă o pată în partea de sus, iar buzunarul lăsat din 
față arăta ca și cum găzduise prea multe brichete. Mâna 
Belindei porni din nou către obraz. 

- Dă-mi voie să merg să mă spăl pe faţă. Mi-a plăcut 
întotdeauna să fiu frumoasă pentru tine. M-ai văzut în- 
totdeauna frumoasă. 

Fleur prinse mâna mamei sale. Se simţea la fel de 
fitavă ca a unui copil. 

- Ia loc şi spune-mi ce s-a întâmplat. 

Belinda făcu întocmai cum i se spusese, ca un copil 
ascultător care se pleca în fața unei forțe mai puternice. 
Aprinse o țigară și, cu vocea ei șoptită, de femeie tânără, 
îi spuse lui Fleur despre amenințările lui Alexi de a o 
închide într-un sanatoriu. 

- Nu am băut, scumpo. Ştie asta, dar foloseşte trecu- 
tul ca o sabie deasupra capului meu ca să mă amenințe 
de fiecare dată când îl supăr. Suflă un nor de fum. Nu 
i-a plăcut ce s-a întâmplat când am fost în New York. 
A crezut că voi încerca mai insistent să fiu cu tine. Se 
aştepta să te fac de râs, dar am reușit să îl fac pe el 
de râs. 

- Ai avut o aventură cu Shawn Howell. 

Ea își scutură scrumul într-o scrumieră de porțelan. 

- M-a părăsit pentru o femeie mai în vârstă, ştiai asta? 
Caraghios, nu-i așa? Alexi mi-a închis toate conturile, 
iar cealaltă femeie era bogată. 

- Shawn Howell este un cretin. 

- Este o vedetă, scumpo. Este doar o chestiune de timp 
până când se va repune pe picioare. O privi pe Fleur cu 
vechiul ei reproș. L-ai fi putut ajuta, să ştii. Acum, când 
ești un mare agent, ai fi putut ajuta un vechi prieten. 

Fleur văzu nemulțumirea din ochii mamei sale și 
aşteptă ca vina să o inunde, dar aceasta nu veni. În 
schimb, trăi exasperarea unei mame care se confruntă 
cu un copil exagerat, 

- Sunt sigură că laş fi putut ajuta, dar nu am vrut să o 
fac. Nu are nici urmă de talent, și eu nu îl plac. 

Belinda își așeză ţigara în scrumieră și își ţuguie 
buzele. 

-Nu te înțeleg deloc. Cercetă rochia lui Fleur. Mi- 
chel a creat aia, nu-i așa? Nu am visat niciodată că era 
atât de talentat. Toată lumea din New York vorbea 
despre el. Ochii i se îngustară răzbunător, iar Fleur în- 
ţelese că avea să fie pedepsită pentru că refuzase să îl 
ajute pe Shawn. Am fost să îl văd pe Michel. Un băiat 

atât de frumos! Arată exact ca mine. Toată lumea spu- 
ne asta. 

Belinda chiar credea că o putea face geloasă? Fleur 
simţi un strop de milă pentru fratele ei. Michel nu îi 
spusese despre vizită, dar ea își putu imagina cât de 
dureroasă trebuie să fi fost. 

- Ne-am distrat de minune, spuse sfidătoare Belin- 
da. Mi-a zis că mă va prezenta tuturor prietenilor lui 
faimoși și că îmi va crea garderoba. 

Fleur putu auzi ecoul glasului unui copil în vorbele 
mamei sale. „Și nu te vom lăsa să te joci cu noi.“ 

- Michel este o persoană specială. 

Belinda nu se mai putu abține, și chipul i se schi- 
monosi. Se aplecă în față în fotoliul ei și își afundă 
degetele în păr. 

- S-a uitat la mine cum o face Alexi. Ca și cum aș fi 
vreo insectă. Tu ești singura care m-a înțeles vreodată. 
De ce face toată lumea ca lucrurile să fie atât de grele 
pentru mine? 

Fleur nu își răci gura de pomană subliniindu-i 
Belindei că propriile alegeri îi făcuseră viața atât 
de grea. 

- Poate ar fi cel mai bine dacă ai sta departe de 
Michel. 

- Mă urăște chiar mai mult decât Alexi. De ce vrea 
Alexi să mă închidă? 

Fleur stinse ţigara fumegândă a mamei sale. 

-Ceea ce se întâmplă acum cu Alexi nu prea are 
de-a face cu tine. Te folosește ca să mă aducă aici. Vrea 
să regleze vechile datorii. 

Belinda ridică iute capul, și irascibilitatea i se stinse. 

- Desigur! Ar fi trebuit să mă fi gândit la asta. Se 
ridică dintr-odată. Trebuie să pleci imediat. Este pe- 
riculos. Ar fi trebuit să îmi fi dat seama... Nu îi pot 
permite să te rănească. Las-mă să mă gândesc. 

Belinda începu să se plimbe de colo-colo pe covor, cu 
o mână dându-și la o parte părul de pe faţă și cu cealaltă 

căutând ţigări, în timp ce încerca să își dea seama cum 
să își protejeze copilul. 

Fleur se simţea enervată și emoţionată. Pentru întâia 
oară, înțelese cât de neclare puteau deveni rolurile între 
mame și fiice pe măsură ce îmbătrâneau. 

„Este rândul meu să fiu mămica. Nu, fii tu copilul. 
Nu, eu vreau să fiu mămica.“ 

În vreme ce Belinda se foia dintr-o parte în alta, în- 
cercând să găsească o cale prin care să își pună fiica la 
adăpost, Fleur înţelese că vremea în care fusese micu- 
ţa Belindei trecuse pentru totdeauna. Belinda nu mai 
putea controla felul în care Fleur vedea lumea ori pe 
ea însăși. 

-Stau la Ritz, zise ea. Mă voi întoarce dimineață şi 
vom rezolva asta. 

Trebuia să o ia pe Belinda cu ea, dar cioclii și cohor- 
tele lor ar fi făcut asta imposibil. Trebuia să găsească o 
altă cale. 

Belinda îi dărui o îmbrăţișare iute și disperată. 

-Nu te întoarce, micuţo. Trebuia să îmi fi dat seama 
că tot timpul tu erai cea pe care o dorea. Va fi în regulă. 
Te rog, nu te întoarce. 

Fleur privi în ochii mamei sale și văzu că aceasta era 
cât de sinceră ştia ea să fie. 

- Voi fi bine. 

Își croi drum înapoi prin labirintul de coridoare, 
până la scară. Cioclul o aștepta la baza scărilor. Îl privi 
cu chipul lipsit de expresie. 

- Îl voi vedea pe domnul Savagar acum. 

- Îmi pare rău, domnişoară, dar va trebui să așteptați. 
Tatăl dumneavoastră nu este încă gata să vă primească. 

li făcu semn spre fotoliul în stil rococo ce stătea în 
fața ușilor bibliotecii. 

Aşadar, războiul se prelungea. Aşteptă până când 
cioclul dispăru, apoi merse până în salonul din față 
şi luă de pe şemineu un trandafir alb complet înflo- 
rit, pe care îl împinse în decolteul adânc al părţii de 
sus a rochiei de catifea. Acesta luci pe pielea ei. Purtă 

cu ea parfumul lui greu când se întoarse în hol și lângă 
ușile bibliotecii. 

Chiar şi prin lambriurile groase, putu simți prezența 
lui Alexi de partea cealaltă - trăgând-o și agățându-se de 
ea la fel de tenace ca mirosul trandafirului. Alexi, mali- 
tios și plin de încredere, marcând minutele în războiul 
nervilor pe care îl ducea. Încet, apăsă clanța. 

O singură lampă chioară ardea în încăperea bogat 
ornamentată, aruncând zonele periferice în întuneric. 
Chiar și așa, Fleur putu vedea că bărbatul viguros pe 
care și-l amintea se micșorase. Acesta stătea în spatele 
biroului său, cu mâna dreaptă odihnindu-se deasupra, 
iar mâna stângă ascunsă în poală. Era îmbrăcat la fel de 
imaculat ca întotdeauna - un costum de culoare închi- 
să și o cămașă scrobită cu un ac din platină la guler -, 
dar totul părea prea mare. Văzu un gol la gâtul cămă- 
şii, cercetă lărgimea dintre umeri, dar nu își permise să 
creadă nici măcar pentru o clipă că acestea erau semne 
de fragilitate. Chiar și în întunericul din încăpere, văzu 
că ochilor lui rusești înguşti nu le scăpa nimic. Aceştia 
alunecară peste ea, studiindu-i chipul și părul, trecând 
peste rochie și ajungând, în cele din urmă, să se odih- 
nească pe trandafirul dintre sânii ei. 

-Ar fi trebuit să fii a mea, spuse el. 


capitolul 28 


- Am vrut să fiu a ta, răspunse Fleur, dar tu ai refuzat 
să permiţi asta. 

- Eşti o bastardă. Nu ești pursânge. 

-Aşa este. Cum am putut uita? Îşi dori să îi poată 
vedea trăsăturile mai clar și păși mai aproape de birou. 
Tot sângele acela irlandez al lui Flynn este prea necivi- 
lizat pentru tine, nu-i așa? Avu satisfacția de a-l vedea 
cum se crispează. Am înțeles că unul dintre strămoșii 
lui a fost spânzurat pentru că a furat niște oi. Cu sigu- 
ranţă, un sânge rău. Apoi, mai erau și toată beţia aceea 

şi curvăsăria. Făcu o pauză în mod deliberat. Fetele lui 
tinere... 

Mâna care se odihnea pe birou se strânse pumn. 

- Eşti nesăbuită să joci cu mine jocuri pe care nu poţi 
spera să le câștigi. 

- Atunci, hai să punem capăt jocului. Încetează să o 
mai terorizezi pe Belinda. 

- Intenţionez să o internez pe mama ta. Să o încui 
într-un sanatoriu pentru alcoolici incurabili. 

- Lucrul acesta ar putea fi dificil, având în vedere fap- 
tul că nu mai bea. 

Alexi chicoti. 

-Tot naivă ești. Nimic nu este dificil când ai bani 
şi putere. 

Ziua fusese lungă, iar ea putu să simtă cum propria 
ei osteneală o prindea din urmă. Voia să se întoarcă 
la hotel, să îl sune pe Jake și să simtă că viaţa era din 
nou normală. 

-Chiar crezi că aş sta deoparte și te-aș lăsa să faci 
asta? Aș striga atât de tare, că întreaga lumea ar auzi. 

- Sigur că ai face-o. Nu ştiu cum de Belinda nu a con- 
ştientizat lucrul acesta. Mai întâi, ar trebui să te reduc 
la tăcere, iar asta ar fi aproape imposibil fără să apelez la 
măsuri barbare. 

Fleur se gândi la Jake cu pistoalele lui fumegânde 
şi pumnii pregătiți. Jake, care era cu mult mai civi- 
lizat decât bătrânul care ședea înaintea ei. Se așeză 
pe un scaun aflat în fața lui și își dori ca el să aprindă 
lampa de pe birou pentru a vedea mai limpede expre- 
sia lui. 

-Nu ai avut niciodată intenţia de a o închide. 

- Încă de la început, ai fost un oponent merituos. 
M-am așteptat să descoperi incendiul din subsol, dar să 
schimbi rochiile a fost un lucru foarte inteligent. 

-Când stai destulă vreme printre șerpi, înveţi să te 
târăşti în noroi. Spune-mi ce vrei. 

- Cât de americancă ai devenit! Directă și vulga- 
ră. Fără pic de răbdare pentru nuanţă. Trebuie să fie 
influenţa prietenilor tăi grosolani. 

Un fior se strecură în ființa ei. Vorbea despre Kissy? 
Despre Michel? Ori despre Jake...? Semnale de alarmă 
începură să sune în mintea ei. Trebuia să își ţină relația 
cu Jake la adăpost, ascunsă de calculele nemiloase ale 
lui Alexi. Cu siguranţă, acesta ştia că Jake locuise în po- 
dul ei. Poate știa chiar și de vizita ei la el acasă. Dar nu 
avea cum să ştie că se îndrăgostise din nou de el. 

Își încrucişă picioarele și își lansă contraatacul. 

- Sunt mulțumită de prietenii mei. Mai ales de frate- 
le meu. Ai făcut o greșeală dezastruoasă, să ştii. Michel 
este un talent extraordinar și are o carieră strălucitoare 
în față. Recunosc că nu se pricepe la afaceri, dar eu sunt 
foarte bună, și m-am asigurat că banii lui sunt bine puși 
deoparte. 

- Un creator de rochii, zise Alexi plin de dispreţ. 
Cum poate ține capul sus? 

Ea izbucni în râs. 

- Crede-mă, cu întregul oraș care îl curtează, nu are 
nici o problemă. Este caraghios. Îți seamănă atât de 
mult. Felul în care se poartă, manierismul lui - toate 
vin de la tine. Ba chiar are obiceiul tău de a privi pe 
cineva pe care nu îl place cu ochii mijiţi și o sprânceană 
ridicată. Aproape că poţi vedea cum persoana aceea se 
micșorează. Este foarte intimidant. Desigur, are și uma- 
nitatea care ţie îți lipseşte, ceea ce îl face o persoană 
mult mai puternică. 

- Michel este un poponar! 

-Iar mintea ta este prea îngustă ca să poți vedea din- 
colo de asta. Îl auzi cum inspiră adânc și se concentră 
să își menţină privirea în ochii lui. Bietul Alexi! Poate 
cândva voi reuși să îmi fie milă de tine. 

El lovi biroul cu mâna. 

- Simţi vreo remușcare pentru ceea ce ai făcut? Vreo 
rușine pentru că ai distrus un obiect de o frumuseţe atât 
de remarcabilă? 

- Bugatti-ul era o capodoperă și este trist că nu mai 
există. Dar, de fapt, nu asta întrebi, nu? Vrei să știi dacă 
îmi pare rău. 

Își apăsă degetele în mărgelele de pe fusta ei. Alexi se 
aplecă ușor în faţă, iar ea auzi scârțâitul moale al pielii 
când el își mută greutatea. 

- Absolut deloc, zise ea. Nu mi-a părut rău nici măcar 
pentru o clipă. Mărgelele mușcară din degetele ei. Te-ai 
proclamat împăratul propriului regat, un bărbat care 
este deasupra legii, exact ca vedetele de cinema ale Be- 
lindei. Dar nimeni nu este deasupra legilor decenței, 
iar oamenii care încearcă să îi distrugă pe alţii ar trebui 
pedepsiţi. Ce mi-ai făcut mie a fost îngrozitor, iar eu 
te-am pedepsit. Este atât de simplu. O poţi amenința 
pe Belinda şi poţi continua să încerci să îmi distrugi 
afacerea, dar nu mă vei face niciodată să regret ceea ce 
am făcut. 

- Te voi distruge. 

-Cred că am devenit prea puternică pentru asta, dar, 
dacă am calculat greșit - dacă reușești cumva să îmi dis- 
trugi afacerea -, atunci așa să fie. Tot nu voi regreta ce 
am făcut. Nu mai ai nici o putere asupra mea. 

Scaunul scârțâi când Alexi se lăsă pe spate. 

- Am spus că îţi voi distrugea visul, draga mea, și asta 
am de gând să fac. În sfârșit, socotelile dintre noi vor fi 
încheiate. 

- Joci la cacealma. Nu poţi face nimic care să mă ră- 
nească. 

-Nu joc niciodată la cacealma. 

Împinse un plic mic de-a lungul biroului. Ea îl pri- 
vi pentru o clipă. Un fior o străbătu. Întinse mâna 
să îl ia. 

- Un suvenir, spuse el. 

Ea deschise plicul, şi o bucată strâmbă de metal îi 
căzu în poală. Literele inscripționate pe ea se vedeau 
încă: BUGATTI. Era ovalul roșu de metal din partea 
din față a Royale-ului. El împinse altceva pe birou. 

În lumina slabă, dură o clipă înainte ca ea să vadă ce 
era. Sângele îi îngheță. 

- Un vis pentru un vis, draga mea. 

Era un ziar de scandal - un ziar american cu data de 
astăzi —, iar titlul îi sări în ochi. 


NOUA BIOGRAFIE A LUI KORANDA 
DEZVĂLUIE O CĂDERE NERVOASĂ 


- Nu. 
Clătină din cap, dorindu-și ca vorbele urâte să dispa- 
ră, chiar și când ochii îi alunecau peste propoziții. 


Actorul/dramatuvgul Jake Koranda, cel mai bine 
cunoscut pentru rolul cowboy-ului renegat Bird Dog 
Caliber, a suferit o cădere nervoasă în timp ce servea 
în armata Statelor Unite în Vietnam... Fleur Savagar, 
agentul literar al actorului și recenta lui tovarășă de 
viață, a dezvăluit printr-un comunicat de presă de as- 
tăzi faptul că Koranda a fost spitalizat pentru sindrom 
de stres posttraumatic... 

Conform spuselor lui Savagar, detalii despre că- 
derea nervoasă vor fi dezvăluite în noua biografie 
a actorului... 

„Jake a fost sincer în legătură cu problemele lui 
emoţionale și psihologice“, a spus Savagar, „și sunt 
sigură că publicul îl va respecta pentru această sinceri- 
tate și că va privi îngrozitoarea, lui experienţă cu milă 
și compasiune.“ 


Fleur nu putu citi mai departe. Erau fotografii - una 
de-a lui Jake ca Bird Dog, o alta cu ei doi alergând în 
parc și o a treia, cu ea singură, cu titlul: „Micuța Scân- 
teie ARE SUCCES RĂSUNĂTOR CA AGENT PENTRU 
VEDETE“. Puse revista de scandal pe birou și se ridică 
încet. Ovalul strâmb de la Bugatti se rostogoli pe covor. 

- Am avut răbdare vreme de șapte ani, șopti Alexi de 
dincolo de birou. Acum, datoriile sunt plătite. Acum, 
ai pierdut și tu ceea ce iubeai cel mai mult. Nu afacerea 
ta era adevăratul tău vis, nu-i așa, draga mea? 

Inima ei se strânse într-o masă mică de țesut înghețat, 
care nu avea să mai bată vreodată. În tot acest timp, 
crezuse că el îi urmărea agenţia. Dar Alexi știuse mai 
bine. Ştiuse de la început că Jake era pentru ea la fel de 
important ca mâncarea și ca apa. Jake era visul. 

Dar ceva înlăuntrul ei refuză să îi acorde lui Alexi 
victoria. 

- Jake nu va crede asta niciodată, spuse ea, cu glasul 
aproape o șoaptă, dar calm, la fel de calm ca mijlocul 
unei furtuni. 

- Este un bărbat obișnuit cu trădarea femeilor, răs- 
punse Alexi. O va crede. 

-Cum ai făcut asta? Eu și Jake am distrus cartea 
împreună. 

-Mi s-a spus că era un bărbat cu o cameră specială 
care supraveghea casa. Astfel de lucruri sunt posibile de 
ani de zile. 

- Minţi. Manuscrisul nu a fost niciodată în afara... 

Se întrerupse. Ba fusese. În dimineaţa în care Jake 
ieșise în fugă după ea... Merseseră la plimbare pe plajă. 

- Jake ştie că nu aș face niciodată așa ceva. 

-Chiar așa? A mai fost trădat. Și știe cât de importan- 
tă este afacerea pentru tine. Lai mai folosit numele ca să 
câştigi publicitate. Nu are nici un motiv să creadă că nu 
ai face-o din nou. 

Fiecare vorbă pe care o rostea el era adevărată, dar ea 
nu îl putea lăsa să vadă asta. 

- Ai pierdut, spuse. L-ai subestimat pe Jake și m-ai 
subestimat pe mine. 

Întinse iute mâna - atât de iute, că îl luă prin surprin- 
dere - și aprinse lampa de pe birou. 

Cu o exclamaţie ascuțită, el ridică brusc braţul și 
trânti lampa la podea, acolo unde se clătină nebunește 
dintr-o parte în alta, aruncând săbii de lumină crude 

şi nestatornice peste el. El își acoperi o parte din faţă, 
dar fu prea târziu. Până atunci, ea văzuse deja ceea ce el 
dorise să ascundă. 

Partea stângă a feţei sale atârna atât de subtil, încât 
cineva care nu îl cunoștea poate că nu ar fi observat. Era 
un pliu de piele în plus sub ochiul lui, o lăsare a obra- 
zului și o foarte vagă coborâre a colțului gurii. O altă 
persoană cu aceeași boală poate că nu ar fi acordat prea 
multă atenţie, dar, pentru un bărbat mândru, obsedat 
de perfecțiune, chiar și o imperfecţiune atât de ușoară 
era de netolerat. Ea înțelese - ba chiar simți o urmă de 
milă —, dar trecu peste asta. 

- Acum, faţa îţi este la fel de urâtă ca sufletul. 

~ Nemernico! Căţea! 

Încercă să lovească lampa cu piciorul, dar partea sa 
stângă nu răspundea la fel de bine la stimuli ca partea 
dreaptă şi nu reuși decât să scoată abajurul, astfel că lu- 
mina legănată îi străluci și mai brutal pe față. 

-Ai făcut o greșeală fatală, spuse ea. Eu și Jake ne 
iubim într-un fel pe care tu nu îl vei putea înţelege vre- 
odată, pentru că nu ai inimă. Tot ce simţi este nevoia 
de a controla. Dacă ai fi înțeles dragostea și încrederea, 
ai fi știut că toate comploturile tale și toate intrigile nu 
valorează nimic. Jake şi-ar încredința viața în mâinile 
mele, și nu va crede niciodată asta. 

- Nu! strigă el. Te-am învins! 

Partea slabă a feţei lui începu să tremure, în timp ce 
ea văzu prima licărire de îndoială. 

- Ai pierdut, răspunse ea. 

Apoi, îi întoarse spatele și ieși. Merse pe coridorul 
ca de gheață până la ușa de la intrare și păși în noaptea 
rece și senină de februarie. 

Limuzina ei nu mai era - Alexi plănuise să o țină 
aici -, dar nu avea de gând să intre din nou în casă. 
Merse pe alee către porţile care duceau la stradă. Fiecare 
vorbă pe care i-o spusese lui Alexi fusese o minciună. El 
calculase în mod corect. Ea putea încerca să îi explice 
lui Jake. Avea să încerce. Poate că el chiar avea să creadă 

că Alexi era cel responsabil. Dar tot avea să o învinovă- 
țească. Dezvăluirea aceea era cea mai adâncă teamă a lui 
Jake, iar asta era ceva ce el nu avea să ierte niciodată, 

Un vis pentru un vis. Alexi o învinsese în cele 
din urmă. 


El stătu în picioare lângă fereastra bibliotecii, cu 
degetele mâinii drepte strângând marginea draperiei, 
şi privi cum silueta ei înaltă și dreaptă devenea din ce în 
ce mai mică, pe măsură ce ea se îndepărta pe alee. Era 
o noapte rece, iar ea nu purta haină, dar nu se chirci de 
frig, nici nu își încrucișă braţele. Era magnifică. 

Ramurile lipsite de frunze ale vechilor castani formau 
o catedrală scheletică deasupra capului ei. Își aminti 
cum arătau copacii când erau în floare și cum - cu ani 
în urmă - o altă femeie dispăruse pe aceeași alee între 
acele flori. Nici una din cele două femei nu fusese dem- 
nă de el. Amândouă îl trădaseră. Totuși, chiar și aşa, el 
le iubise. 

Un sentiment grozav de dezolare îl umplu. Timp de 
șapte ani, fusese obsedat de Fleur, iar acum, totul luase 
sfârșit. Nu mai ştia cum avea să își umple zilele. Asisten- 
ii lui erau bine instruiți să se ocupe de afacerile lui, iar 
diformitatea hidoasă a feței lui îl împiedica să mai apară 
vreodată în public. 

O durere surdă pulsă în umărul lui stâng, şi o masă 
cu o mână. Mersul ei era atât de drept și de mândru și 
focuri mici scânteiau pe rochia ei în timp ce mărgelele 
captau lumina lămpilor. Micuța Scânteie. Ea își ridică 
braţul, şi ceva căzu pe pământ. El se afla prea departe ca 
să vadă ce anume, dar, chiar și așa, știu. La fel de limpe- 
de de parcă i-ar fi fost alături, știa exact ce aruncase ea. 
Un trandafir alb. 

Acela fu momentul în care durerea îl lovi. 


Belinda îl găsi pe podeaua bibliotecii, lângă fereastră, 
cu trupul covrig. 
- Alexi? 


Flacăra pasiunii 425 


Îngenunche lângă el, rostindu-i numele încetişor, 
pentru că slugile lui nu erau departe, iar ea nu ar fi 
trebuit să se afle aici. 

- B-Belinda? 

Vocea lui era groasă şi neclară. Ea îi săltă capul și 
i-l ocroti în poala halatului ei ca șofranul, strigând 
speriată când văzu că o parte a feţei lui era căzută în 
mod grotesc. 

- Vai, Alexi... Îl trase spre ea. Bietul, bietul meu 
Alexi. Ce ți s-a întâmplat? 

- Ajută-mă. Ajută... 

Șoapta lui agonizantă o îngrozi. Îi venea să îi spu- 
nă: „Încetează să vorbeşti astfel în clipa asta“. Simţi o 
pată umedă pe coapsă și văzu saliva care se scursese din 
gura lui și îi pătrunsese prin halat. Era prea mult. Voia 
să fugă. 

În schimb, se gândi la Fleur. Gura lui se chinuia să 
formeze cuvintele: 

- A-adu ajutoare. Am... Am nevoie de ajutor. 

- Șşttt... Păstrează-ţi puterile. Nu încerca să vorbeşti. 

-Te rog... 

- Odihnește-te, dragul meu. 

Haina costumului său se căscă, şi unul din revere se 
întoarse. Fuseseră căsătoriți timp de douăzeci şi şapte 
de ani, şi nu îi văzuse vreodată costumul neîngrijit. Îi 
îndreptă reverul. 

-ajută-mă. 

Ea îl privi de sus. 

-Nu încerca să vorbeşti, dragul meu. Odihnește.-te. 
Nu te voi părăsi. Te voi ține în braţe până când nu vei 
mai avea nevoie de mine. 

Atunci, putu vedea frica din ochii lui, la început 
doar ca o scânteie. Treptat, aceasta deveni mai intensă, 
până când ea își dădu seama că el înţelesese, în cele 
din urmă. Îi mângâie părul subţire cu vârfurile degete- 
lor ei tremurătoare. 

- Bietul meu drag, spuse ea. Bietul, bietul meu drag. 
Te-am iubit, să știi. Tu eşti singurul care m-a înţeles vre- 
odată cu adevărat. Dacă nu mi-ai fi luat copilul! 

-Nu face... asta. Te implor... 

Mușchii din partea lui dreaptă se încordară, dar era 
prea slab ca să își ridice braţul. Buzele lui aveau o ten- 
tă albăstruie, iar respiraţia îi devenise mai chinuită. Ea 
nu voia ca el să sufere și se întrebă cum să îl aline. In 
cele din urmă, își desfăcu halatul și îl legănă la sânul 
ei dezgolit. 

Într-un final, el rămase nemișcat, Privind în jos, la 
fața bărbatului care îi modelase viața, o pereche de 
lacrimi se echilibrară perfect pe genele incomparabililor 
ei ochi albaștri ca zambila. 

- Du-te cu bine, dragul meu. 


Jake simţi că tot aerul fusese scos din el. O minge de 
baschet vâjâi pe lângă braţul lui și sări în tribunele goa- 
le, dar el nu se putu urni. Chiar și zgomotele jocului ce 
se desfășura în spatele lui dispărură. Frigul i se strecură 
prin hanoracul ud leoarcă de transpiraţie până în oase, 
şi se strădui să respire. 

- Jake, îmi pare rău. 

Secretara lui stătea alături de el pe marginea terenu- 
lui, cu faţa palidă și fruntea încruntată de grijă, 

- Eu... Ştiam că ai vrea să vezi imediat. Telefoanele 
sună neîncetat. Va trebui să dăm o declaraţie... 

El strânse ziarul în pumn și trecu în viteză pe lân- 
gă ea. Se îndreptă către ușa de lemn plină de semne. 
Sunetul respirației lui se răsfrânse din pereţii cu ten- 
cuiala scorojită din sala de sport din Los Angeles, în 
vreme ce el zbură pe trepte către vestiarul gol. Își vâri 
picioarele în blugi peste pantalonii scurţi, apucă o că- 
mașă și o luă la fugă din vechea clădire de cărămidă 
unde jucase baschet timp de zece ani, când și când. 
Când ușa se trânti în urma lui, ştiu că nu avea să se 
mai întoarcă vreodată. 

Roţile Jaguarului scârțâiră când porni în trombă din 
parcare în stradă. Avea să cumpere toate ziarele. Fiecare 
copie. Avea să trimită avioane peste tot în ţară, către 
fiecare magazin, fiecare stand de ziare din univers. Avea 
să le cumpere, să le ardă și... 

O mașină de pompieri se auzi în depărtare. Îşi aminti 
de ziua în care venise acasă și o găsise pe Liz. Atunci, 
fusese în stare să lupte. Își lovise pumnul de fața ne- 
mernicului aceluia, până când încheieturile degetelor îi 
sângeraseră. Îşi aminti de felul în care căzuseră braţele 
lui Liz când ea se lăsase în genunchi și se agățase de pi- 
cioarele lui, înfășurându-și brațele în jurul lor ca într-un 
afiș pentru filmul A Hatful of Rain. Plânsese și îl rugase 
să O ierte, în vreme ce amărâtul acela era lungit pe po- 
deaua cu linoleum, cu pantalonii în jurul gleznelor și 
nasul strâmb. Când îl trădase Liz, avusese o țintă pentru 
mânia lui. 

Sudoarea îi curse în ochi. Clipi ca să o alunge. Scrise- 
se cartea pentru Fleur, îi mărturisise totul... 

Strânse cu putere volanul și simți gust de aramă în 
gură. Gustul fricii. Metalul rece al fricii. 


capitolul 29 


Belinda privea la valiza care stătea deschisă pe patul 
lui Fleur ca și cum nu mai văzuse vreodată una. 

-Nu mă poţi părăsi acum, scumpo. Am nevoie 
de tine. 

Fleur se strădui să se abţină. Peste câteva ore, avea să 
se afle departe de casa aceasta pentru totdeauna. Peste 
câteva ore, avea să își poată linge rănile în intimitate. 

- Înmormântarea a fost acum o săptămână, spuse, iar 
tu ești foarte bine. 

Belinda aprinse o altă țigară. 

Povara de a se ocupa de moartea lui Alexi căzuse în 
întregime pe umerii lui Fleur. Un infarct masiv, spu- 
sese medicul. Unul dintre asistenții lui Alexi îl găsise 

pe acesta întins pe podeaua bibliotecii, lângă fereastra 
cu vedere la stradă. Aparent, se prăbușise la scurt timp 
după ce ea plecase, iar Fleur nu se putea împiedica să 
se întrebe dacă el stătuse acolo, privind-o, când se în- 
tâmplase. Moartea lui nu o lăsă nici cu un sentiment 
de triumf, nici cu unul de durere, ci doar cu înţelegerea 
că forța aceea puternică dispăruse din viața ei. 

Michel nu dorise să vină pentru înmormântare. 

- Nu o pot face, îi spusese el în timpul uneia dintre 
conversațiile lor telefonice zilnice. Știu că nu este drept 
față de tine, dar nu mă pot preface că îl jelesc și nu pot 
îndura ca Belinda să mă privească cu ochii aceia de vițel, 
acum, când oamenii îmi cunosc numele. 

Fleur decise că așa era cel mai bine. Avea nevoie de 
toată energia pentru a se ocupa de aranjamente, iar ten- 
siunea adăugată de relaţia încordată dintre Michel și Be- 
linda ar fi făcut doar ca lucrurile să fie și mai dificile. 

Belinda suflă o panglică subțire de fum. 

-Ştii că toate aiurelile astea legale îmi dau dureri de 
cap. Nu pot face faţă. 

-Nici nu va trebui să o faci. i-am spus. David Ben- 
nis va lucra alături de angajaţii lui Alexi. El se va putea 
ocupa de toate, de la New York. 

Să îi facă pe asistenții lui Alexi să înţeleagă că acum 
primeau ordine de la ea fusese încă o provocare pe care 
o înfruntase și pe care o câștigase. Dar trebuia în conti- 
nuare să se ocupe de dependenţa Belindei și de felul în 
care propriul ei stomac i se strângea de fiecare dată când 
primea un telefon. 

-Vreau cà tu să te ocupi de afacerile mele, nu un 
străin Oarecare. 

Fleur nu răspunse, iar gura Belindei formă aceeași 
îmbufnare pe care o aruncase în direcţia fiicei sale de 
zeci de ori pe parcursul ultimei săptămâni, atunci când 
nu obținea ceea ce dorea. 

- Urăsc casa asta. Nu pot petrece noaptea aici. 

- Atunci, mută-te într-un hotel. 


Flacăra pasiunii 429 


-Eşti nemiloasă, Fleur. Ai devenit foarte rece cu 
mine. Și nu îmi place felul în care m-ai îndepărtat. Toa- 
te poveștile astea despre Jake în Vietnam... A trebuit să 
citesc despre asta în ziar. Sunt sigură că ai vorbit cu el, 
dar nu vrei să îmi spui nimic. 

Fleur nu vorbise cu el. Jake refuzase să îi răspundă. 
Un junghi de durere proaspătă îi străpunse inima, 
amintindu-și de vocea rece a secretarei lui de cealaltă 
parte a firului. 

- Îmi pare rău, domnișoară Savagar, dar nu știu unde 
se află. Nu a lăsat nici un mesaj pentru dumneavoastră. 

Fleur încercase şi la casa lui din California și la apar- 
tamentul lui din New York, însă în zadar. O contactase 
din nou pe secretara lui și, de data aceasta, avusese de-a 
face cu o ostilitate deschisă. 

-Nu aţi făcut destul rău? Este vânat de reporteri. De 
ce refuzaţi să pricepeți mesajul? Nu vrea să vă vorbească. 

Asta se petrecuse în urmă cu cinci zile, și, de atunci, 
Fleur nu mai încercase să îl sune. 

Își încuie valiza. 

- Dacă nu vrei să locuiești aici, Belinda, ar trebui să te 
muţi. Eşti o femeie bogată și poți locui oriunde dorești. 
M-am oferit să merg cu tine să căutăm un apartament 
pe care să îl cumperi, dar ai tot amânat. 

- M-am răzgândit. Să mergem mâine. 

-Prea târziu. Avionul meu decolează la ora trei. 

Dar nu spre New York, cum credea Belinda. 

- Scumpo! spuse Belinda tânguindu-se. Nu sunt obiş- 
nuită să fiu singură. 

La cum o cunoștea pe mama sa, Fleur se îndoia de 
faptul că aceasta avea să fie singură prea mult timp. 

- Eşti mai puternică decât crezi. 

„Amândouă suntem“, se gândi. Lacrimile umplură 
ochii Belindei. 

- Nu îmi vine să cred că mă părăseşti. După tot ce am 
făcut pentru tine. 

Fleur depuse un sărut iute pe obrazul mamei sale. 

- Vei fi bine. 

Pe drumul către aeroport, limuzina rămase blocată 
în trafic. Fleur cercetă vitrinele până când un autobuz 
îi blocă vederea. Limuzina înaintă târându-se încă zece 
metri, trecu în fața autobuzului, iar ea se trezi privind 
chipul lui Jake, aflat pe un panou care făcea publici- 
tate filmului Disturbance at Blood River. Marginea pla- 
tă a pălăriei îi ascundea ochii, obrajii îi erau cenușii şi 
avea o ţigară prinsă în colțul gurii. Bird Dog Caliber - 
un bărbat fără slăbiciuni, un bărbat care nu avea ne- 
voie de nimeni. Care o putuse face să creadă că lar fi 
putut civiliza? 

Își închise ochii. Avea o afacere de condus și nu își 
putea permite să mai stea departe, dar avea nevoie de câ- 
teva zile - doar câteva zile singură - înainte să se întoar- 
că. Avea nevoie să fie undeva unde nimeni să nu o poată 
găsi, un loc în care să își poată petrece zilele așteptând 
un telefon care nu avea nicicând să vină. Se vindecase 
de suferință în trecut. Putea să o facă din nou. 

Avea să o facă pe insula Mykonos. 


Căsuţa tencuită în alb era plasată într-o livadă de 
măslini aflată nu departe de o plajă pustie. Se prăji la 
soare, făcu plimbări lungi, desculță, de-a lungul mării 
şi îşi spuse în sinea ei că timpul avea să îi vindece ră- 
nile. Dar se simți amorţită. Pe Mykonos - acolo unde 
albul era atât de alb încât îţi rănea ochii, iar turcoazul 
mării Egee era atât de luminos, încât redefinea acea 
nuanţă -, totul se decolorase, devenind gri. Nu simţi 
foame când uită să mănânce, nici durere când păși pe 
o piatră ascuţită. Se plimbă de-a lungul țărmului - văzu 
că părul îi flutura -, dar nu putu simți briza atingându-i 
pielea, și se întrebă dacă amorțeala îngrozitoare avea să 
treacă vreodată. 

Noaptea, amintiri chinuite despre partidele de dra- 
goste cu Jake o treziră. Buzele lui pe sânii ei... felul în 
care el o umplea, pulsând... Dacă el ar fi iubit-o așa cum 
îl iubea ea pe el, ar fi știut că nu ar fi putut vreodată 

să îl trădeze. De asta se temuse tot timpul. Acesta 
era motivul pentru care îl amânase atunci când el îi 
sugerase căsătoria. Nu fusese convinsă că el o iubea 
destul, şi avusese dreptate. Nu o iubise destul cât să se 
ţină tare. 

Până în cea de-a treia zi, își dădu seama că Mykonos 
nu avea puteri magice de vindecare. Își neglijase afa- 
cerea prea mult timp și trebuia să se întoarcă la New 
York. Cu toate astea, mai rămase alte două zile îna- 
inte să se hotărască să îl sune pe David și să îi spună 
că revenea. 

Era amorţită și lovită de durere, dar nu era frântă. 


Când cobori din avion pe aeroportul Kennedy, înce- 
puse să ningă. Pantalonii ei largi din lână îi provocau 
mâncărimi pe coapse, acolo unde pielea i se cojea din 
cauza soarelui, și simţea greață în urma celor două ore 
de turbulențe peste Atlantic. Zăpada făcu găsirea unui 
taxi mai anevoioasă decât de obicei, iar cel pe care reuși 
să îl găsească într-un final avea încălzirea defectă. Era 
mult trecut de miezul nopţii când băgă cheia în ușă şi 
intră în sufrageria ei. 

Casa era umedă și aproape la fel de rece ca taxiul. 
Lăsându-și jos valiza, dădu drumul termostatului și 
apoi își aruncă pantofii din picioare. Cu haina încă 
pe ea, merse în bucătărie, umplu un pahar cu apă și 
aruncă înăuntru două tablete. În timp ce tabletele sfâ- 
râiau în apă, răceala podelei de cărămidă îi pătrunse 
prin ciorapi. Avea să se bage în pat, să dea drumul 
păturii electrice şi să rămână nemișcată până diminea- 
ţă. Mai întâi însă, avea să facă cel mai fierbinte duș pe 
care îl putea suporta. 

Așşteptă până ajunse în baie înainte să își scoată 
hainele. După ce își prinse părul în vârful capului, 
deschise ușile cabinei de duș și lăsă apa fierbinte să 
curgă peste ea. În șase ore, avea să se scoale și să alerge 
în parc, indiferent de cât de rău avea să se simtă. De 
data aceasta, nu avea să se prăbușească. Avea să reziste 

de pe o zi la alta, până când, în cele din urmă, durerea 
avea să devină suportabilă. 

După ce se şterse, luă o cămașă de noapte din satin 
bej dintr-un cârlig de lângă duș. Uitase să dea drumul 
păturii electrice, aşa că se strecură în halatul asortat. 
Schimbarea de temperatură după căldura din Mykonos 
era prea drastică. Deși abia ieșise din duș, îi era deja frig. 
Cearceafurile aveau să fie ca de gheaţă. 

Împinse ușa băii și se chinui să lege cordonul halatu- 
lui. Ciudat. Avusese impresia că aprinsese lumina îna- 
inte să intre în dormitor. Dumnezeule, era îngrozitor 
de frig. Ferestrele zăngăneau din cauza furtunii care se 
stârnise afară. De ce nu pornise centrala... Țipă. 

- Stai pe loc, doamnă, şi nu te mișca. 

Un scâncet i se opri în gâtlej. 

El şedea în partea îndepărtată a încăperii și doar fața 
îi era vizibilă în peticul de lumină care venea de la ușa 
deschisă a băii. Gura abia i se mișca. 

- Faci ce îţi spun, și nimeni nu păţeşte nimic. 

Ea se dădu înapoi spre baie, împleticindu-se. El ridică 
braţul, iar ea se trezi privind ţeava lungă și argintie a 
unui pistol. 

- Este suficient de departe, spuse el. 

Își simţi inima în gât. 

-Te rog... 

- Desfă-. 

La început, ea nu înţelese ce voia el să spună. Apoi, 
îşi dădu seama că se referea la cordonul halatului. ÎL 
desfăcu iute. 

- Acum, halatul. 

Ea nu schiţă nici o mișcare. El ridică pistolul, astfel că 
acesta era îndreptat către pieptul ei. 

- Eşti nebun, icni ea. Eşti... 

Se auzi cocoșul pistolului. 

- Scoate-l! 

Mâinile ei zburară către partea din faţă a halatului. 
Îl desfăcu şi îşi scoase braţele. Materialul făcu un sunet 

moale și șuierat în timp ce cădea la podea. El ridică foar- 
te puțin ţeava pistolului. 

- Desfă-ţi părul. 

- Dumnezeule... 

Mâinile ei se chinuiră cu agrafele, și, când părul i de 
revărsă, picături de apă îi căzură pe umerii goi. 

- Bine. Foarte frumoasă. Acum, cămașa de noapte. 

- Nu..., îl imploră ea. 

- Coboară-ţi bretelele ușor. Una câte una. 

Ea cobori prima bretea, apoi se opri. 

- Continuă! Făcu un gest aspru cu arma. Fă cei spun. 

- Nu. 

El îşi îndreptă spinarea. 

-Ce ai spus? 

- Mai auzit. 

- Nu mă provoca, doamnă profesoară. 

Fleur își încrucișă strâns braţele peste piept. 

„La naiba“, se gândi Jake. Acum, ce trebuia să facă? 


- Ţine-mă puţin în braţe, bine? zise ea. 

El așeză pistolul cu mâner perlat pe masa de lângă pat 
şi merse acolo unde stătea ea în picioare. Pielea ei era ca 
gheaţa. El își desfăcu geaca și o puse în jurul ei, apoi o 
strânse în braţe, lipind-o de cămașa lui din flanel. 

-Nu ai nici un haz. 

Ea suspină înfundat. 

- Hei, plângi? Fleur încuviință din cap lipită de obra- 
zul lui. Îmi pare rău, iubito. Nu am vrut să te fac să 
plângi. Bănuiesc că momentul nu a fost cel mai potri- 
vit. 

Ea clătină din cap, prea ameţită ca să își dea seama că 
el ştia de Butch Cassidy şi de fantezia ei. 

-Å părut o idee bună, zise el, mai ales când nu m-am 
putut decide ce să spun când te vedeam. 

Ea vorbi lipită de cămașa lui din flanel: 

- Bird Dog nu poate rezolva treaba asta pentru noi. 
Trebuie să lămurim lucrurile noi înșine. 

El îi ridică bărbia. 

- Trebuie să înveţi să separi fantezia de realitate. Bird 
Dog este un personaj de film. Îmi face plăcere să îl joc - 
îmi oferă şansa de a scăpa de agresivitatea mea -, 
dar el nu este eu. Eu sunt cel care se teme de cai, 
îţi aminteşti? 

Ea își ridică privirea către el. 

- Haide, ai înghețat. 

O conduse către pat și trase cuverturile. Ameţită, se 
așeză între cearceafurile reci. El își scoase iute geaca și 
ghetele. Îmbrăcat încă în cămașă și blugi, se trecură lân- 
gă ea. 

-Cred că ţi s-a stricat centrala, zise el. Este al naibii 
de frig aici. 

Ea întinse mâna să aprindă lumina. 

- De ce nu mi-ai răspuns la telefon? Am înnebunit. 
Am crezut... 

- Ştiu ce ai crezut. El își sprijini greutatea de antebraț 
şi o privi de sus. Chipul i se schimonosi. Îmi pare rău, 
Flower. Era presă pretutindeni, și toate lucrurile vechi 
s-au întors să mă înhațe. Clătină din cap. Nu puteam 
gândi limpede. Te-am dezamăgit. 

- Când ţi-ai dat seama că Alexi a fost? 

- Aş da orice să spun că am ştiu imediat. Privi în gol 
în partea cealaltă a încăperii. Dar sunt un profesionist 
când vine vorba să dau vina pe tine pentru lucrurile 
cărora nu le pot face față. A trecut o săptămână până 
când capul mi s-a limpezit destul cât să pricep cum stă- 
teau lucrurile. 

- O săptămână? 

Cam atunci când ea plecase spre Mykonos. El își tre- 
cu degetul mare peste colțul gurii ei și șopti: 

- Mă voi revanșa. Promit. 

Părea atât de chinuit, încât ea nu putu îndura, așa că 
se uită urât la el. 

- Fii sigur de asta! Începând cu diamante. 

El răspunse cu glas sugrumat: 

- Oricâte dorești. 

Ea îi mușcă degetul mare. Jack înfășură o șuviță din 
părul ei în jurul degetului lui. 

-Tot nu îmi pot da seama cum a reușit să o facă. 
Manuscrisul a fost tot timpul sub ochii mei. 

Acum, ea fu cea care își feri privirea. 

-Ba nu, nu a fost. În noaptea în care lam citit. 
Ai mers afară, îţi amintești? Am fost singură cu manus- 
crisul multe ore. 

-Nu fi pramatie. 

Îi prinse bărbia şi o întoarse către el. Apoi, o sărută 
din nou. Inima ei crescu. Chiar dacă nu înţelegea cum 
altfel ar fi fost posibil, știa că ea nu îl trădase. Avea în- 
credere în loialitatea ei. 

Ea cuprinse în mâini bărbia aceea dură și încăpățânată. 

- Cineva a pătruns în casă și a fotografiat manuscri- 
sul în timp ce noi ne plimbam pe țărm în acea primă zi. 
Am găsit negativele după ce el a murit. 

- Le-ai găsit? Îşi înălță capul. Ce ai făcut cu ele? 

- Le-am ars, desigur. 

- La naiba! 

Părea supărat. 

Ei nu îi veni să creadă. Se sprijini în coate. 

- La naiba? 

- Mi-aş dori să fi discutat cu mine mai întâi, mormăi 
el. Atâta tot. 

Ea nu se putu abţine. Îşi. trase pătura peste cap și urlă. 
Pentru o clipă, fu linişte. În cele din urmă, el trase de 
pătură. Când îi ajunse până la nas, o privi cercetător. 

- Înseamnă că voi avea mult de rescris, atâta tot. 

Buza lui de jos arăta la fel de bosumflată ca întot- 
deauna. Ea făcu semn cu capul spre pistol. 

- Chestia aceea este încărcată? 

-Sigur că nu. 

- Păcat! 

Geamurile se zguduiră. El împinse pistolul mai de- 
parte, ca ea să nu îl poată ajunge. 

- Diverşii tăi prieteni au început să mă sune după 
ce a apărut articolul în ziarul de scandal. Când și-au 

dat seama de cât de terminat eram, s-a dezlănțuit iadul. 
Kissy a luat un avion și s-a întors din luna de miere. 
Dumnezeule, cum poate să înjure femeia aceea. Simon 
a ameninţat că avea să meargă la ziare, să spună tuturor 
că sunt homosexual. Michel m-a lovit. 

Fleur îl privi cu asprime, iar el ridică mâinile în aer. 

-Eu nu l-am lovit. Se băgă înapoi sub cuverturi, 
lângă ea. Chiar și un cretin pe nume Barry Noy a dat 
de mine. 

- Glumeşti. 

- Dumnezeu mi-e martor. Îi mângâie părul. Ai idee 
câți oameni te iubesc? 

Ochii ei se umplură de lacrimi. El continuă să vor- 
bească și să îi mângâie părul. 

- Eram distrus, până m-a găsit Belinda, în urmă cu 
trei zile. Are un stil aparte, mama asta a ta. M-a pri- 
vit cu ochii aceia albaștri şi mi-a spus că eram cea mai 
captivantă vedetă de la Hollywood şi că alungam sin- 
gura femeie din lume care era destul de bună pentru 
mine. Clătină din cap. Dar ascultă la asta, Flower. Nici 
unul... nici unul dintre nemernicii ăia băgăcioşi nu a 
avut idee unde te puteam găsi! Se cutremură. Până ieri, 
când m-a sunat David Bennis, am crezut că, de data 
asta te-am pierdut pentru totdeauna. Mykonos! Cine 
dracului merge în Mykonos? Dacă mai fugi vreodată de 
mine astfel... 

- Eu! 

O strivi la piept atât de tare, încât ea crezu că aveau 
să i se frângă coastele. 

___— Îmi pare foarte rău, iubito. Te iubesc atât de mult. 
Însemni totul pentru mine. Când a apărut povestea aia, 
toată lumea încerca să ajungă la mine. Să mă jupoaie 
de viu. Să îmi ciugulească oasele. El sărută și șterse o 
lacrimă care alunecase din colțul ochilor ei. Apoi, au 
început să sosească scrisorile. Au venit de pretutin- 
deni din ţară. Tipi care fuseseră în Vietnam și care nu 
şi-l puteau scoate din suflete. Profesori, bancheri, gu- 
noieri, o mulțime de indivizi care nu se puteau ţine 

de o slujbă. Unii dintre ei încă au coşmaruri. Alții au 
spus că Vietnamul a fost cea mai frumoasă perioadă din 
viața lor și că ar face-o din nou. Unii mi-au zis despre 
căsătorii destrămate și despre căsnicii bune, despre co- 
piii lor. Unele dintre scrisori spuneau că „perpetuam 
mitul veteranului înnebunit de Vietnam“. Dar nu eram 
înnebuniţi. Eram doar o adunătură de copii care vă 
zuseră prea multe. Citind scrisorile alea, am înţeles în 
sfârșit că scrisesem ceva ce întreaga țară are nevoie să 
vadă. Vreau să-mi public cartea, Flower, și voi include 
şi scrisorile. 

- Eşti sigur? 

-Nu mai trăiesc în umbre. Vreau să merg prin soare. 
Dar nu pot face asta fără tine. 

Ea își puse brațele în jurul umerilor lui și îşi lipi faţa 
de gâtul lui. 

- Ai idee cât de mult te iubesc? 

- Destul cât să începem să discutăm despre mașini de 
familie și căsătorie? 

- Şi copii, zise ea, fără ezitare. Vreau copii. Mulţi, 
mulți copii. 

El afișă zâmbetul acela larg cu dintele strâmb, 
care o înnebunea, şi își strecură mâna sub cămașa ei 
de noapte. 

- Ai vrea să începem de-acum? 

Nu aşteptă un răspuns, ci își așeză gura peste gura ei. 
După câteva momente, se retrase. 

- Flower? 

- Hmm? 

- Sărutul acesta nu îmi face plăcere. 

-lími pare rău. Íncercă să își oprească dinţii din 
clănțănit, dar în zadar. Doar că îmi este atât d-de frig. 
Pot vedea în aer aburii respirației mele! 

E] mârâi și trase la o parte cuverturile. 

- Vino! Va trebui să îmi ţii lanterna. 

Acoperită cu geaca lui peste cămașa de noapte din 
satin și cu picioarele afundate în şosete groase de lână, 
îl urmă la subsol. În timp ce el îngenunche ca să dea 

drumul termostatului, ea își băgă mâna liberă sub că- 
mașa lui. 

- Jake? 

- Da? 

- După ce se încălzeşte casa... 

- Ţine lumina aia nemișcată, bine? Aproape am 
reușit. 

- După ce se încălzește casa, ce ai zice dacă... adică, 
ai crede că este o prostie dacă... 

- Gata, asta este. Scutură cutia de chibrituri și se în- 
dreptă. Ce spuneai? 

- Poftim? 

- Spuneai ceva. M-ar deranja dacă... 

Ea înghiţi în sec. 

- Nimic. Am uitat. 

- Mincinoaso! Își strecură mâinile în geacă și în jurul 
taliei ei, ca să o poată trage și să o lipească de el. Nu 
ştii că nu vreau să fac nimic altceva? Buzele lui îi prin- 
seră lobul urechii, apoi călătoriră peste obrazul ei, până 
când putu să șoptească lipit de gura ei: Va trebui să îți 
prinzi din nou sus părul cu agrafele. Aia a fost partea 
mea preferată. 

După cum se dovedi, Jake găsi alte părți care îi plă- 

ceau chiar mai mult... 
__ Când se încheie, încăperea era încălzită, iar ei sătui. 
Îndepărtară cu picioarele cuverturile şi adormiră. În 
cele din urmă, Fleur se retrase din alinarea confortabilă 
a pieptului lui. 

- Data viitoare, va fi rândul meu să ţin arma, zise ea 
în timp ce se așeză ușor pe perna ei. 

El îi mușcă ușor umărul gol. 

- Nimeni nu îndreaptă o armă înspre Bird Dog. 

- Aşa deci? 

Ea își armă degetul și îl îndreptă spre pieptul lui. 

- Vai! Dar repede mai scoţi arma! 

-Cel mai repede din Big Apple!. Suflă în deget. 
Se pare că Bird Dog va trebui să își revizuiască modul 
de a gândi. 

Jake îi mângâie cu degetul mare colţul gurii. 

-Se pare că Bird Dog a făcut-o deja. 

Zâmbi, iar ea zâmbi la rândul ei. Zăpada bătea în 
fereastră. Centrala șuieră. Se priviră iubitor unul pe ce- 
Hlalt, cu încredere deplină. 


1 Poreclă dată orașului New York (n.tr.) 


epilog 


Trupul tânărului formă un arc perfect când se aruncă 
în apa turcoaz a piscinei din spatele casei din Bel Air 
a Belindei. Numele lui era Darian Boothe - „e“-ul de 
la final fusese ideea ei -, și, când ieși la suprafață, ea îi 
suflă un sărut. _ 

- Minunat, dragule. Îmi place la nebunie să te privesc. 

El îi dărui un zâmbet care, suspectă ea, nu era în în- 
tregime sincer. Când ieși din apă, bicepșii i se încordară 
şi costumul minuscul îi intră în fund. Ea spera ca postul 
de televiziune să îi cumpere episodul-pilot. Dacă nu, el 
avea să fie nefericit, iar ea avea să fie nevoită să consume 
prea multă energie ca să îl înveselească. Pe de altă parte, 
dacă episodul acesta era cumpărat, el urma să se mute şi 
avea să uite de ea, dar Belindei nu avea să-i fie dificil să 
găsească un alt tânăr și frumos actor care să aibă nevoie 
de ajutorul ei. 

Îşi depărtă picioarele și mai mult, pentru ca soare- 
le să poată ajunge pe partea interioară a coapselor ei 
date cu ulei și își trase ochelarii de soare înapoi pe ochi. 
Era obosită. Nu fusese ușor să adoarmă la loc după ce 
Jake sunase noaptea trecută ca să îi spună că se născu- 
seră gemenii. 

Ştiuse că Fleur avea gemeni încă de când aceasta fä- 
cuse ecografia, aşa că nu era o surpriză, dar Belinda nu 
se imagina obişnuindu-se cu ideea de a fi bunica a trei 
copii. Fleur şi Jake erau căsătoriți de trei ani. Trei ani și 
trei copii. Era jenant. Și nu aveau de gând să se opreas- 
că aici. Frumoasa ei fiică se transformase într-o iapă 
de prăsilă. 

Numai în sinea ei admitea Belinda că Fleur ajunsese 
oarecum o dezamăgire. Fiica ei trimitea cadouri grijulii 
şi suna de câteva ori pe săptămână, dar nu o mai asculta 


442 Susan Elizabeth Phillips 


cu adevărat pe Belinda. Belinda încercă să fie corectă. 
Cu deschiderea de anul trecut a biroului lui Fleur pe 
coasta de vest, nici cel mai mare sceptic nu putea spu- 
ne că Fleur nu își transformase agenţia într-un succes 
imens. Şi fusese fotografiată de Vogue purtând superba 
colecție nouă de haine de maternitate a lui Michel. Dar 
era limpede pentru Belinda, chiar dacă doar pentru ea, 
că Fleur nu se ridica la nivelul potenţialului ei. Toată 
acea frumuseţe risipită... Dumnezeu știa că nu avea 
nevoie de ea ca să stea în spatele unui birou. Apoi, în 
weekenduri, ea și Jake se îngropau la ferma aceea uitată 
de Dumnezeu din Connecticut, în loc să stea în Man- 
hattan, unde puteau fi cel mai strălucitor şi mai căutat 
cuplu din oraș. 

Belinda își aminti ultima ei vizită la fermă, cu două 
luni în urmă. Era începutul lui iulie, imediat după săr- 
bătoarea zilei naţionale. leșise din mașină direct într-o 
grămadă de murdărie de câine de la unul dintre ani- 
malele pe care Fleur insista să le crească. Noii ei pan- 
tofi Maud Frizon fuseseră distruși. Apăsase pe soneria 
din fața casei. Nu răspunsese nimeni, așa că fusese ne- 
voită să își deschidă singură. Interiorul era răcoros şi 
aromat cu mirosuri ce veneau dinspre bucătărie, dar nu 
se potrivea cu ideea Belindei despre cum ar fi trebu- 
it să arate interiorul unei case care le aparţinea unor 
oameni atât de faimoși. Podele de lemn în loc de mar- 
mură. Două covoare împletite - „covoare din cârpă“ li 
se spunea în Indiana - în loc de covoare persane. O 
minge de baschet era aruncată într-un colț al foaieru- 
lui. O stropitoare argintie găzduia nişte flori de gră- 
dină obișnuite. Și, pe pupitru, zărise ceva ce semăna 
suspicios de mult cu geanta de seară Peretti pe care 
i-o dăruise lui Fleur cu două Crăciunuri în urmă, nu- 
mai că acum din ea se zărea capul galben zbârlit al lui 
Big Bird. 

Belinda își scosese pantofii murdari și mersese tip- 
til prin parterul liniştit până în sufragerie. Un manus- 
cris şedea pe servantă, dar Belinda nu fusese tentată 

să se uite la el, deși ştia că zeci de oameni ar fi dat 
orice să arunce un ochi la noua piesă a lui Koranda, 
înainte ca aceasta să apară. În ciuda tuturor premiilor 
şi a laudelor primite, scriitura lui Jake nu o interesa. Iar 
cartea despre Vietnam, care îi adusese acestuia cel de-al 
doilea premiu Pulitzer, era cel mai deprimant lucru pe 
care îl citise ea vreodată. 

li plăceau filmele lui mult mai mult decât scrierile 
lui şi îşi dorea ca el să facă mai multe, dar nu fusese 
decât un singur film cu Bird Dog în ultimii trei ani, iar 
Fleur făcuse o criză de nervi din pricina asta. Ea și Jake 
se certaseră zile la rând, dar Jake rămăsese neclintit. 
li spusese că îi plăcea să îl joace pe Bird Dog și că ea 
putea să îndure asta o dată la câțiva ani. Până la urmă, 
ea ajunsese să meargă cu el la filmări de fiecare dată 
când reuşea să fugă de la muncă și îşi petrecea timpul 
îmblânzind caii. 

Tocmai atunci, Belinda auzise râsul lui Fleur plutind 
prin fereastra deschisă. Dăduse la o parte perdeaua 
de dantelă. 

O văzuse pe fiica ei însărcinată lungită, cu capul în 
poala soțului său, amândoi tolăniți sub un cireș nodu- 
ros care ar fi trebuit tăiat cu ani în urmă. Fleur purta 
pantaloni scurți decoloraţi și una dintre cămășile lui 
Jake, cu nasturii de jos desfăcuți ca să facă loc burii. 
Belindei îi venise să plângă. Frumosul păr blond al fiicei 
sale era prins la spate cu un elastic, o zgârietură lungă 
i se întindea pe gamba unuia dintre picioarele arse de 
soare și o mușcătură de țânţar îi urâţea glezna. Cel mai 
rău dintre toate, Jake îi våra cireşe în gură cu o mână, în 
timp ce cu cealaltă îi mângâia burta. 

Fleur își înclinase capul, și Belinda văzuse luciul 
sucului de cireşe de pe bărbia ei. Jake o sărutase, apoi 
îşi strecurase mâna sub cămașa ei ca să îi cuprindă un 
sân. Stânjenită, Belinda dăduse să se întoarcă, dar au- 
zise o portieră trântindu-se şi un strigăt ascuţit și feri- 
cit. Pulsul Belindei crescuse, iar ea se aplecase în faţă 

ca să o vadă mai bine pe Meg pentru prima dată după 
câteva săptămâni. 

Meg... 

Fleur și Jake ridicaseră privirile când copilul venise în 
fugă de după casă. Trecuse în viteză pe lângă o piscină 
gonflabilă din plastic verde și se avântase cu trupul do- 
lofan către ei. Jake o prinsese înainte să ajungă la Fleur 
şi o trăsese în îndoitura braţului. 

- Uşurel, Prăjiturică Zburătoare. Vei face burtica lui 
mami să plesnească. 

- Un început minunat pentru educaţia ei sexuală, 
cowboy. 

Fleur trăsese în jos cracului costumului de plajă din 
bumbac al lui Meg. 

- Văd îngheţată în jurul gurii aceleia? Iar ai păcălit-o 
pe bonă? 

Meg își vârâse în gură degetul arătător şi supsese me- 
ditând, apoi se întorsese și îi dăruise tatălui ei cel mai 
larg zâmbet al ei. Acesta izbucnise în râs, o strânsese și 
mai tare în braţe şi își îngropase capul în gâtul ei. 

- Şarlatană mică! 

Fleur se aplecase și își lipise gura peste o coapsă dur- 
dulie, ca şi cum ar fi gustat pielea fiicei sale. 

Trambulina făcu zgomot, şi Darian Boothe făcu un 
salt în piscină, aducând-o pe Belinda înapoi la casa ei 
din Bel Air și reamintindu-i că fata ei avea acum alți 
doi copii. Stând lungită la soare cu mirosul de clor um- 
plându-i nările, se gândi la cât de dispreţuitor ar fi privit 
Alexi sarcina lui Fleur. Bietul Alexi! 

Dar nu îi făcea plăcere să se gândească la el, așa că se 
gândi, în schimb, la Darian Boothe și se întrebă dacă 
postul de televiziune avea să cumpere episodul acestuia. 
Apoi, se gândi la Fleur, pe care o vedea în continuare 
dureros de frumoasă. Și la Meg... 

Nu era cine ştie ce nume - mult prea simplu pentru 
o fetiță frumoasă care avea gura tatălui, ochii mamei şi 
părul castaniu lucios ca al lui Errol Flynn. Totuși, orice 

nume care avea Koranda după el avea să arate fabulos 
pe un afiș, iar originea avea să se vadă. 
Trecuseră mai mult de treizeci de ani de la noaptea 
în care James Dean murise pe drumul către Salinas. 
Belinda se întinse în soarele californian. Până la 
urmă, nu se descurcase chiar rău. 


